
Interesul cu care a fost şi este aşteptată ultima mare 
lucrare filozofică a lui Georg (György) Lukács: Zur 
Ontologie des  gesellschaftlichen Seins (Contribuții la 
ontologia existenței sociale), are multiple explicaţii. Unele 
privesc locul ei în evoluţia gînditorului, Ontologia echi- 
valind cu un adevărat dez':odămint în lunga şi sinuoasa 
devenire intelectuală a lui Lukács, altele sînt legate de 
destinul marxismului contemporan. Nu este, credem, o 
exagerare să se afirme că cele două tipuri de explicaţii 
sînt în bună măsură convergente. Opera lui Lukács se 
află demult în centrul discuţiilor asupra unora dintre 
problemele filozofice capitale ale marxismului în secolul 
nostru. Ea a devenit un adevărat punct de referinţă, din 
unghiuri de vedere adeseori foarte critice, pentru dife- 
vitele orientări ale gîndirii marxiste actuale. Apariţia 
Ontologiei este menită, fără îndoială, să situeze într-o 
nouă lumină asemenea controverse. 

S-a vorbit, de pildă, frecvent despre „marxismul he- 
gelian“ al lui Lukács. Formula apare şi în una dintre 
cele mai recente scrieri dedicate operei şi personalităţii 
sale : mica monografie a lui George Lidhtheim (apărută 
iniţial, în 1970 la Londra şi tradusă ulterior în germană şi 
(ranceză). Cu titlu de reproş, ea revine, indirect sau 
explicit, în texte diverse. Conferinţa rostită de Jean-Paul 
Sartre în 1961 la Institutul „Gramsci“ din Roma cu 
tema „,Subiectivitate şi marxism“, tipărită pentru prima 
oară într-un număr recent al revistei milaneze Aut-aut 
(136—137, iulie—octombrie 1973), se ridică, în intro- 
ducerea ei, împotriva ideii că funcţia conştiinţei în viaţa 
socială ar fi doar să incarneze o „dialectică obiectivă“, 
existentă în imanenţa procesului social. Sartre protes- 


5 


tează vehement împotriva interpretării marxismului ca 
un „obiectivism“ sau ca un „panobiectivism“, deoarece 
urmarea inevitabilă a unei asemenea concepţii ar fi o 
inadmisibilă diminuare a subiectivităţii individuale, tra- 
tată ca o simplă sursă de erori sau ca o realizare inadec- 
vată a mişcării sociale obiective; el califică punctul de 
vedere descris mai sus drept un „idealism dialectic“ (tra- 
vestit fără succes în materialism), iar Lukâcs este invocat 
drept exponentul său, fiind gratificat cu epitetul de „og- 
gettivisto idealista“ (p. 134 şi 138). Am fi gata să con- 
siderăm formula din urmă drept un simplu expedient po- 
lemic, fără a o lua prea în serios; ne amintim însă că, 
în opera sa apărută cu un an înainte, Critica rațiunii 
dialectice, Sartre desfăşurase pe larg procesul său împo- 
triva unui asemenea tip de gîndire, pe care acolo îl 
numise şi „le materialisme dialectique du dehors ou 
transcendental“ (materialismul dialectic din afară sau 
transcendental) (p. 124). Reducerea subiectivităţii la o 
simplă funcţie exponențială, de expresie a unor entităţi 
impersonale preexistente (în speţă a unor situaţii isto- 
rice obiective), ar putea fi considerată efectul tipic al 
unui proces de hegelianizare a marxismului. 

Pe un alt plan, o similară primejdie de a eclipsa ro- 
lul subiectivităţii în istorie era întrevăzută de Maurice 
Merleau-Ponty în adeziunea lui Lukács la gnoseologia 
materialistă a lui Lenin din Materialism şi empiriocriti- 
cism. Autorul cărții Les Aventures de la Dialectique cita 
la un moment dat un pasaj din introducerea lucrării 
lui Lukács: Der junge Hegel, în care dialectica vieții 
sociale era descrisă ca un proces „obiectiv, care se desfă- 
şoară în viața oamenilor independent de ştiinţa sa şi 
voința lor“, iar obiectivitatea realității sociale era defi- 
nită ca o „a doua natură“ (ghilimelele îi aparțin aici lui 
Lukács). Un asemenea punct de vedere naturalist în in- 
terpretarea vieţii sociale era tăgăduit energic de Merleau- 
Ponty, care vedea în el un regres evident față de auten- 
tica metodă dialectică dezvoltată de Lukács în cartea sa 
"Istoria şi conştiinţa de clasă. Reacţia lui Merleau-Ponty 
era departe de a fi neîndreptăţită : este suficient să spu- 
nem că Lukács va trata pe larg, în mod firesc, problema 
mai sus enunțată în Ontologia existenței sociale şi va 
supune unei critici amănunțite compararea societăţii cu 

o „a doua natură“ (în ce măsură analizele sale din 
Ontologie infirmă pasajul amintit din Der junge Hegel, 
va rămîne să vedem la momentul potrivit). Am men- 
ţionat polemica lui Merleau-Ponty deoarece poziţia vi- 
zată de el a avut o anumită răspîndire în interiorul 
gîndirii marxiste : interpretarea naturalistă a vieţii so- 
ciale (termenul fiind luat, bineînţeles, în sens filozofic) 
a pătruns adeseori şi pe calea transformării mecanice a 
materialismului istoric într-un simplu hegelianism răstur- 
nat, automişcarea Ideii fiind convertită rectiliniu în auto- 
mişcarea raporturilor de producţie. Ontologia existenţei 
sociale va aduce şi aici precizări decisive, deschizînd o 
cale proprie spre lămurirea problemelor enunțate (elu- 
cidînd şi funcţia rcală a gnoseologiei lui Lenin în opera 
lui Lukâcs). Să amintim doar că echivalarea marxismului 
cu un hegelianism inversat a fost insistent cultivată și de 
adversari ai gîndirii malerialist-istorice, ca Benedetto 
Gyoce, care a identificat mereu „Materia“ cu o simplă 
formă răsturnată a Ideii, văzînd în ele deopotrivă simple 
entificări ale unor abstracţiuni. 

Tendinţa de a reduce gîndirea lui Lukács la o „va- 
riantă hegelianizată a marxismului“ 1 şi-a găsit una din- 
tre expresiile ei cele mai revelatoare în scrierile inspirate 
de linia filozofică a italianului Galvano della Volpe şi 
mai ales în excitanta lucrare amplă a lui Lucio Colletti 
Il marxismo e Hegel (Editori Laterza, Bari, 1969). Col- 
letti consideră că rădăcina principală a erorilor comise 
de Lukács, ca și de numeroşi alți marxişti, stă în asi- 
milarea necritică a atitudinii lui Hegel față de Kant şi a 
criticii hegeliene la adresa intelectului în numele ra- 
țiunii, inclusiv a fundamentului ei: distincţia tranşantă 
între intelect și rațiune. Autorul cărţii amintite revine 
insistent asupra ideii că tentativa hegeliană de a „fluidi- 
fica“ determinările rigide ale intelectului prin interme- 
diul conceptelor concrete ale raţiunii nu poate fi diso- 
ciată de idealismul hesgelian şi de tezele lui fundamen- 
tale : identitatea între gîndire şi existență, între subiect 
şi obiect. Ne este cu neputinţă să urmărim aici mean- 


1 George Lichtheim. Lukács, Fontana Collins, Lor- 
dra, 1970, p. 128. 


drele raţionamentelor lui Colletti, adeseori pe cit de 
acute pe atît de discutabile și contrariante. El urmăreşte 
să demonstreze, în fond, că ontologia losic-idealistă a 
lui Hegel, departe de a fi doar o excrescenţă a „siste- 
mului“ pe trupul unei metode, ea însăşi robustă şi va- 
lidă, afectează substanţa intimă a discursului filozofic he- 
gelian. Să spunem doar că ginditorul italian apără cu 
îndîrjire drepturile intelectului și ale cunoștinței finite, 
impotriva relativizării lor şi a dizolvării determinaţiilor 
finite în cele infinite din fi'ozofia hegeliană. Lucio Col- 
letti propune, de fapt, o nouă lectură a filozofiei clasice 
germane şi o altă interpretare, decît cea devenită tra- 
diţională, a originilor filozofice ale marxismului. Kant, 
mai curind decît Hegel, ar trebui să fie considerat un 
adevărat precursor filozofic al marxismului, deoarece fi- 
lozofia kantiană, spre deosebire de cea hegeliană, refuză 
să dizolve existenţa în gîndire şi afirmă, dimpotrivă, ete- 
rogeneitatea ineliminabilă a celor două planuri. Teza cen- 
trală a cărţii Il marxismo e Hegel este că întreaga cri- 
tică hegehană împotriva caracterului finit şi limitat al 
determinaţiilor intelectului ar fi, de fapt, o critică îm- 
potriva materialismului şi a validității cunoştinţelor ştiin- 
ţifice, întemeiate în mod necesar pe principiul aristote- 
lic al noncontradicţiei. Eroarea funestă a lui Engels (şi 
a posterităţii lui, inclusiv Lukâcs) stă în a fi substituit 
opoziţiei fundamentale între idealism și materialism opo- 
ziţia între metafizică şi dialectică: ei au acceptat tezele 
hegeliene despre preeminenţa proceselor faţă de lucruri, 
a devenirii faţă de fenomene, a unităţii faţă de distincţii, 
fără a-şi da seama de idealismul consubstanţial unui ase- 
menea demers de gîndire în filozofia hegeliană. Hegel 
s-ar arăta grăbit să depăşească autonomia sensibilă a 
fenomenelor spre a ancora în regiunea esenței şi con- 
ceptului, deoarece, asemenea oricărui idealist veritabil, cl 
urmăreşte să le substanţializeze și să le hipostazieze pe 
cele din urmă. Cum au putut însă accepta marxiștii 
amintiţi cu atita superficialitate, se întreabă Colletti, dezin- 
voltura hegeliană faţă de autonomia fenomenelor particu- 
lare şi faţă de echivalentul ei gnoseologic; determinaţiile 
finite ale intelectului, apărate cu energie de Kant prin 
tezele despre ireductibilitatea sensibilului la cunoştinţa 
intelectuală, fără a vedea că ea este inseparabil legată 

de însăşi orientarea fundamentală a filozofiei lui Hegel ; 
resorbirea lucrurilor distincte şi a determinaţiilor lor 
finite în infinitul conceptului şi al Ideii, anularea ma- 
terialităţii lumii în favoarea unei supremaţii a logicului 
şi a unei ontologii idealiste ? 

Este momentul să ne întrebăm la rindul nostru: să 
fie oare adevărat că Lukács şi ceilalţi ginditori marxişti 
vizaţi au neglijat cele indicate mai sus? Să fie oare 
adevărat că ei au bagatelizat implicit idealismul şi spi- 
ritualismul hegelian, inclusiv teleologismul său cu carac- 
ter logicist-raţionalist ? Lucio Colletti doreşte în mod evi- 
dent să situeze marxismul în prelungirea liniei de gin- 
dire a logicii aristotelice și a tradiţiei ştiinţifice galileene 
(opera lui Galvano della Volpe Logica come scienza 
posiiiva ar fi paradigma unei asemenea direcţii de gin- 
dire 2), să restaureze în drepturile lor depline iluminis- 
mul (inclusiv empirismul lui Hume), criticismul kantian 
şi materialismul feuerbachian. Adversarii săi principali 
sînt, pe de o parte, linia de gîndire a „marxismului oc- 
cidental“* (formulă folosită de Merleau-Ponty pentru a 
desemna gîndirea de tinereţe a lui Lukács din cartea sa 
Istoria şi conştiinţa de clasă, şi operele lui Karl Korsch) 
şi, pe de altă parte, „materialismul dialectic“, în forma 
pe care i-ar fi imprimat-o Engels, mai ales în Dialectica 
naturii. „Marxismului occidental“ i se reproşează de a 
fi relativizat distincţia între subiect şi obiect, răpind 
obiectului prioritatea ontologică, dar mai ales de a fi 
asociat critica „reificării“ capitaliste cu critica intelec- 
tului şi a ştiinţei, conjugindu-le în mod arbitrar. „Mate- 
rialismul dialectic“, în înţelesul lui Colletti, ar purta 
vina de a folosi un concept ilegitim: „dialectica mate- 
riei“, transferînd fără justificare legile hegeliene ale dia- 
lecticii în cîmpul naturii şi societăţii. Ambele direcţii nu 
sînt pentru Colletti decît ramificații „corupte“ ale gîn- 
dirii hegeliene, opera lui Georg Lukács, în cele două 


2 „Logica come scienza positiva a lui della Volpe 
este, după părerea noastră, tot ceea ce a produs mai im- 
portant marxismul european în această perioadă de după 
război“, scrie Lucio Colletti (Il marxismo e Hegel, 
p- 401). Lukács, în conversațiile sale, trata cu sarcasm 
gîndirea lui della Volpe drept un neopozitivism ! 

faze ale dezvoltării ei marxiste, incarnîndu-le succesiv 
în mod exemplar. 

Nu ne-am fi oprit atît de insistent asupra scrierii lui 
Colletti, ca un preludiu la analiza Ontologiei lui Lukâcs, 
şi mai ales a capitolului ei despre Hegel, dacă cele două 
instanţe critice revendicate cu atîta energie de gîndito- 
rul italian în polemica sa împotriva orientării lukâcsiene : 
critica logicismului idealist hegelian şi teza despre carac- 
terul extralogic al existenţei (sau în alţi termeni: prio- 
ritatea ontologicului faţă de logic) nu ar figura ca două 
coloane de susţinere ale înseși Ontologiei lui Lukács. Lucio 
Colletti se arată la un moment dat nemulțumit de elogiul 
pe care îl aduce Lukâcs în cartea sa despre Tînărul 
Hegel poziţiei lui Hegel în problema raporturilor dintre 
fenomen şi esenţă, precum şi depăşirii erorilor kantiene. 
Lukács celebra la Hegel teza despre obiectivitatea fe- 
nomenului şi a esenței (în timp ce pentru Kant feno- 
menele aparţin doar lumii aparenţelor, iar esenţele sînt 
un produs al intelectului cunoscător) ; el descoperea la 
Hegel, în consecinţă, adeseori o „involuntară şi incon- 
ştientă aplicare a criteriilor materialiste ale cunoaşterii 
juste“, deci a teoriei reflectării. Lucio Colletti se arăta 
scandalizat de faptul că Lukács vedea pînă şi în „plato- 
nismul““ lui Schelling un progres în direcţia oviectivității, 
dacă îl raportăm la idealismul subiectiv kantian. Ni se 
pare că aici se află un nod principal al divergenţelor 
între poziţia lui Lukâcs şi cea a criticului său italian. 
Tocmai pornind de la tezele de mai sus, Lukâcs a putut 
pătrunde în dialectica intimă a raporturilor între feno- 
men şi esenţă, descrisă de Hegel, şi a putut preţui me- 
ritul istoric al tezelor hegeliene despre saltul necesar de 
la cunoaşterea prin intelect la cunoaşterea prin rațiune. 
El a putut astfel arăta că dialectica hegeliană, în miezul 
ei valabil, reprezintă o metodă genială de a investiga 
realitatea ca devenire şi proces, esenţele aflîndu-se într-o 
inextricabilă legătură cu  multiplicitatea determinărilor 
fenomenale. 

Surpriza pe care o oferă Ontologia existenței sociale 
a lui Lukács criticilor şi adversarilor săi (de la Merleau- 
Ponty la Lucio Colletti) este de a conserva într-o sin- 
teză armonioasă cele două exigenţe statuate de ultimii 
într-o opoziţie „ireconciliabilă“ : teza despre ireductibi- 

litatea ontologiei la logică, a planului existenţei la cel 
al conştiinţei, şi consecinţa ei: critica ascuţită a ori- 
cărui logicism, sînt dezvoltate la fel de convingător ca 
şi vasta operaţie de recuperare a principalelor categorii 
ale dialecticii hegeliene, prin eliberarea lor din schemele 
idealismului şi teleologismului. 


%* 

Georg Lukács a trecut la redactarea operei sale Contri- 
buții la ontologia existenței sociale chiar în anul cînd 
a încheiat Estetica: 1962. Notele biografice anexate de 
István Mészáros la studiul său Lukács Concept of Dia- 
lectic (The Merlin Press, Londra, 1972) ne aduc la 
cunoştinţă că autorul a inițiat noua sa operă „cu un 
mare entuziasm“. Tranziţia de la Estetică la Ontologie 
era într-adevăr un proces cu totul firesc. Sfera de cu- 
prindere a problemelor în opera dintii depăşea cu mult 
suicta investigare a fenomenului estetic ; Estetica a fost 
de fapt o primă grandioasă aplicație a metodei onto- 
logice-genetice în filozofie. Este semnificativ că Lukács 
îşi exprima la un moment dat o anumită nemulțumire cu 
privire la titlul dat operei sale de estetică sistematică : 
Die Eigenart des Ästhetischen (Specificul esteticului) ; 
el nu-l considera cu totul propriu, deoarece intenția sa 
fundamentală era de a incadra activitatea estetică în 
ansamblul activităților spirituale ale omului, îmbrățişînd 
astfel aproape întreaga dinamică a vieții sociale 3. Sint 
cunoscute, de asemenea, declarațiile sale anterioare anului 
amintit mai sus: Lukács anunţase mereu că după ispră- 
virea Esteticii avea de gînd să realizeze celălalt mare 
proiect al său: Etica (sau, şi aici, mai exact: o analiză 
a principiului etic în ansamblul activităţilor umane). 
Cele citeva luni de meditaţie intensă care s-au scurs 
între încheierea Esteticii şi iniţierea Ontologiei l-au con- 
vins, se pare, că, atît din punct de vedere ontologic, cît 
şi din punct de vedere logic, o analiză a specificităţii 


3 Gespräche mit Georg Lukács Hans Heinz Holz, Leo 


Kofler, Wolfgang Abendroth. Herausgegeben von Theo 
Pinkus, Rowohlt Verlag, 1967, p. 10. 

eticului reclamă în mod necesar anume operaţii teore- 
tice preliminare : o incursiune în anatomia şi fiziologia 
vieţii sociale (termenii trebuie luaţi, bineînţeles, la figu- 
rat).  Procedind astfel, ginditorul se supunea constrîn- 
gerilor propriei sale gîndiri şi premiselor ei fundamen- 
tale, genetic-ontologice : a analiza stratificarea fenome- 
nelor şi proceselor de „jos“ în „sus“, rupînd definitiv cu 
tradiţia inversă a idealismului filozofic. Este foarte vero- 
simil, în acelaşi timp, că Lukâcs se afla atunci departe 
de a bănui ceea ce avea să urmeze: scrierea menită să 
fie doar o „introducere“ la Etica sa va deveni o operă 
vastă, de o reală densitate şi complexitate teoretică, care 
îi va absorbi în întregime ultima perioadă a vieţii. 
Întreruptă în aprilie 1963 de moartea soţiei sale (István 
Mészáros ne oferă informaţia surprinzătoare că filozoful 
va lupta timp de citeva luni cu gîndul sinuciderii şi 
va scrie în acea perioadă eseul despre Minna von Barn- 
helm), elaborarea Ontologiei va continua aproape neîn- 
trerupt de-a lungul anilor următori (1964—1968), fără 
ca autorul să se decidă a o încredința tiparului, chiar 
după ce opera propriu-zisă era încheiată. Discuţiile cu 
elevii săi şi obiecțiile lor au jucat aici, se pare, un rol 
deloc neglijabil. Spre a ilustra sinuoasa geneză a On- 
tologiei, în absenţa altor mărturii mai precise, ne îngă- 
duim să cităm mai jos, în succesiunea lor temporală, 
cîteva scurte fragmente din scrisorile primite de autorul 
rîindurilor de față din partea lui Lukâcsf. Cu tot laco- 
nismul lor, ele evidenţiază, credem, laboriosul proces de 
definitivare a operei, nu lipsit de semnificativa alternanță 
a momentelor de optimism şi de prudentă reţinere : ,,...Cit 
priveşte Ontologia, sper să fiu gata cu ea pînă în vară. 
Apoi puteţi să luaţi înţelegere cu Luchterhand (editura 
vest-germană. — n.n.) pentru o traducere“ (6 ianua- 
rie 1968) ; „,...Scuzaţi-mă că răspund atît de scurt la 
scrisoarea dumneavoastră atît de interesantă şi amănun- 
ţită, dar sînt foarte ocupat cu încheierea Ontologiei“ 
(6 februarie 1968); „În iama care a trecut nu am 
ajuns încă la stadiul de a realiza textul definitiv al On- 


4 Cîteva scrisori au apărut, traduse, în Luceafărul 
(5 ianuarie 1974). 

tologiei. E de sperat că totuşi aceasta va fi posibil în 
scurtă vreme (in absehbarer Zeit)“ (31 martie 1969) ; 
„Cu Ontologia lucrurile înaintează foarte încet. Am re- 
dactat în toamnă prima formă a unui Prolegomenon 
(circa 300—400 de pagini). Corectarea şi eventuala re- 
vizuire se află ca sarcini încă în faţa mea...“ (14 ianua- 
nie 1971, cu numai cîteva luni înainte de moarte). 

Este inutil acum să ne pierdem în conjecturi asupra 
motivelor care l-au determinat pe Lukács să amine tipă- 
rirea operei sale. Mărturiile rămase concordă doar pînă 
la un anume punct, fără a ne îngădui să măsurăm pro- 
porţiile exacte ale scrupulelor şi nemulțumirii autorului 
faţă de propria sa operă. Prefaţa la culegerea Drumul 
meu spre Marx, apărută la Budapesta în 1969, carac- 
terizează manuscrisul Ontologiei drept „o primă formu- 
lare“ a ideilor, adăugînd imediat: ,...examenul său apro- 
fundat a demonstrat că el reclamă a fi regiîndit şi re- 
maniat în mod serios înainte de publicare. O asemenea 
remaniere constituie acum esenţialul preocupărilor mele“ 
(prefața este datată octombrie 1969) 5. Ni se pare astăzi 
incontestabil că a fost în fapt vorba mai puţin de o „re- 
maniere“, cît de elaborarea unei scrieri noi, destinată 
să figureze ca o introducere la opera existentă: Prole- 
gomenele la o ontologie a existenţei sociale. Ea urma să 
cuprindă implicit şi răspunsurile la obiecțiile elevilor săi. 
Un interviu acordat de Lukâcs în ultima parte a anu- 
lui 1968 revistei engleze de stinga New Left Review ne 
oferă o mărturie puţin diferită de cea amintită mai sus, 
cuprinzind, în acelaşi timp, o indicație semnificativă asu- 
pra titlului operei sale. Vorbind despre ideea directoare 
a Ontologiei : noua soluţie propusă tradiţionalei antinomii 
necesitate-libertate, Lukâcs afirma că opera ar fi înche- 
iată (is completed), doar primele capitole formînd încă 
obiectul unei revizuiri. El ţinea să atragă atenţia inter- 
locutorului său că titlul operei este Zur Ontologie des 
gesellschaftlichen Seins, şi nu Ontologie des gesellschaft- 
lichen Seins. Explicaţia oferită ne interesează în mod 
deosebit, deoarece Lukács mărturisea pentru întîia oară 


5 G. Lukács. Mon chemin vers Marx. Préface, în 
revista Nouvelles Etudes Hongroises, vol. 8, 1973, p. 91. 

că îşi privea voluminoasa scriere drept începutul unui tra- 
valiu teoretic, a cărui consolidare şi dezvoltare nu ar fi 
fost cu putinţă decit prin activitatea viitoare a altor 
gînditori. Era astfel exprimată deopotrivă conştiinţa iniția- 
torului unui drum teoretic (cel al elaborării unei ontologii 
marxiste), dar și sentimentul imposibilității de a împlini 
singur misiunea propusă : „Obligaţia pe care mi-am asu- 
mat-o va reclama pentru cuvenita ei realizare travaliul co- 
lectiv al multor ginditori. Dar eu sper că ea va indica 
bazele ontologice ale acelui socialism al vieţii de fiecare zi 
(socialism of every-day life) despre care am vorbit“ 6. O 
mărturie aparţinind unui oaspete vest-german, care l-a vizi- 
tat pe Lukâcs în ultimele sale luni de viaţă, ni-l arată pe 
sînditor exprimîndu-şi în mod mai hotărît convingerea că 
opera sa era în fond încheiată, singurul său obiectiv supli- 
mentar fiind elaborarea unei „introduceri destinate să o în- 
temeieze“ 7. Să adăugăm, în sfîrșit, la contrapunctul de 
mărturii diferit nuanţate, care trădează incertitudinile 
bătrînului filozof cu privire la puterea de convingere a 
discursului teoretic în ultima sa operă, una personală. 
La întrebările noastre cu privire la soarta Ontologiei, în 
cadrul ultimei convorbiri pe care am avut privilegiul 
să o purtăm cu Lukács (în luna martie 1971), el a for- 
mulat la un moment dat un răspuns care evidenția un 
sentiment final autocritic: „Ontologia este o ştiinţă fi- 
lozofică încă prea tînără; nu am izbutit să-mi exprim 
ideile în cimpul ei aşa cum am reușit în Estetica“ 8. 

Cu puţin timp înainte de a muri, Georg Lukács a 
acondat Editurii Luchterhand  imprimatur-ul pentru 
două capitole din  Ontologie, destinate să apară sub 
forma unor mici volume autonome : el considera, desigur, 
atit capitolul Falsa şi adevărata Ontologie a lui Hegel, 
cît şi pe cel dedicat Muncii drept deplin realizate din un- 
ghiul său de vedere şi deci susceptibile de a fi tipărite 


6 G. Lukács. On his Life and Work, în New Left 
Review, iulie-august 1971, p. 52. 

1 Text + Kritik, numărul special (39/40, octombrie 
1973) dedicat lui Georg Lukács, p. 78. 

8 N. Tertulian. Georg Lukács sau „sinteza imposibilă“, 
în vol. Critică, Estetică, Filozofie, Editura „Cartea româ- 


nească“, 1972, p. 340—341. 

în formă separată (ele constituie şi materia volumului 
de faţă). Editura vest-germană a tipărit, după moartea 
lui Lukâcs, pe lîngă cele două capitole menţionate şi 
un al treilea: cel intitulat Principiile ontologice funda- 
mentale ale lui Marx (Die ontologischen Grundprinzipien 
von Marx). Recent, revista maghiară de filozofie Ma- 
gyar Filozofii Szemle a iniţiat publicarea, în traducere 
maghiară, şi a unui al patrulea capitol: cel intitulat 
Reproducţia. 

Este momentul să spunem cîteva cuvinte despre struc- 
tura operei în ansamblu, citită de noi în manuscris. Lu- 
crarea este divizată în două mari părţi: cea dintii, cu- 
prinzind mai ales investigaţii în istoria ontologiei şi a 
controverselor cu privire la legitimitatea ei, poartă titlul 
Situația prezentă a problemei (Die gegenwärtige Pro- 
blemlage) ; cea de-a doua este intitulată Complexele de 
probleme cele mai importante (Die wichtigsten Problem- 
komplexe) şi include capitolele teoretice fundamentale 
ale operei. Prima parte, după o scurtă introducere dedi- 
cată unui istoric sumar al problemei ontologice de-a lun- 
sul timpului, consacră un prim capitol unei analize cri- 
tice a neopozitivismului şi existenţialismului, considerate 
principalele direcţii negative în filozofia epocii noastre. 
Un al doilea capitol este dedicat, în replică la cel an- 
terior, singurului filozof care ar fi adus o contribuţie 
decisivă, printre ginditorii secolului nostru, la întemeie- 
rea ontologiei ca ştiinţă filozofică: Nicolai Hartmann. 
Cele două mari capitole cu care se încheie prima parte 
sînt consacrate lui Hegel: Hegels falsche und echte On- 
tologie, şi lui Marx. S-ar putea vorbi de un dezechilibru 
în ordonarea istorică a materiei: capitolele dedicate 
orientărilor filozofice contemporane preced analizele con- 
sacrate ontologiei lui Hegel şi principiilor ontologice ale 
lui Marx. Se pare că Lukács reflecta la ideea de a în- 
locui primele două capitole cu Prolegomenele, devenite 
adevărata introducere a operei, paginile inițiale urmînd 
a fi transferate la finele cărții, sub forma unor anexe. 

Patru mari capitole scandează partea a doua a operei, 
cea propriu-zis teoretică: munca, reproducția, idealul şi 
ideologia (Das Ideelle und die Ideologie), înstrăinarea. 
Este partea cea mai importantă şi mai substanțială a 
lucrärii, condensînd principalele inițiative teoretice ale 

gînditorului pe calea spre realizarea obiectivului său fun- 
damental : întemeierea unei ontologii marxiste a existenţei 
sociale pe baza unei vaste operaţii de restaurare a sensu- 
lui genuin al doctrinei lui Marx. 

Se cuvine să adăugăm că pentru reconstituirea tezelor 
ontologice ale lui Lukács ne stau la îndemină, pe lîngă 
textul de proporţii copleşitoare al operei postume, o serie 
de texte auxiliare, unele de cea mai mare însemnătate. 
Ne gîndim la conferinţa din 1968 pregătită spre a fi 
rostită la Congresul de filozofie de la Viena, intitulată 
Bazele ontologice ale gîndirii şi acțiunii umane, inclusă de 
asemenea în volumul de faţă şi mai ales la Convorbirile 
cu Georg Lukdcs ale lui Hans Heinz Holz, Leo Kofler 
şi Wolfgang Abendroth din septembrie 1966, editate de 
Theo Pinkus în 1967. O serie de interviuri (cum este cel 
tipărit de New Left Review) sau reproducerea unor 
convorbiri (chiar dacă textul lor poate fi subiect de 
cauțiune, cum este cazul cu cel tipărit de Hans-Dietrich 
Bahr în revista Der Monat în luna februarie 1966, amen- 
dat politicos într-un număr ulterior al revistei de Lukács) 
ne pot oferi, de asemenea, indicații prețioase. Ultima ex- 
punere sistematică a ideilor filozofice ale gînditorului : 
Prolegomenele la o ontologie a existenței sociale, încheiate 
cu puțin timp înainte de moarte, completează în mod 
necesar sursele amintite. 

Traducerea în româneşte şi editarea unor fragmente din 
ultima mare operă a lui Georg Lukács reprezintă un im- 
portant act de cultură: colecția „Idei contemporane“ a 
Editurii politice, care s-a distins şi pînă acum prin atîtea 
inițiative remarcabile în tipărirea lucrărilor din cîmpul 
ştiinţelor umanistice, merită pentru ediția de față stima 
şi recunoştinţa tuturor cititorilor de scrieri filozofice. 


Situarea ontologiei în centrul problematicii filozofice a 
marxismului, promovată de către Lukács, nu a fost scu- 
tită, chiar din capul locului, de împotriviri. O aură de 
desuetudine înconjura o ştiinţă filozofică legată în aparență 
mai curînd de tradiţia speculativă şi metafizică a filozo- 
fiei decît de orientarea ei modernă, de tip ştiinţific. Medii 

filozofice occidentale dintre cele mai diverse, inspirate de 
marxism, s-au arătat sceptice faţă de demersul filozofic al 
lui Lukâcs. 

Ontologia ca „ştiinţă a existenţei“ sau ca ştiinţă a 
„existentului ca existent“ („das Seiende als Seiendes“, 
după formula lui Nicolai Hartmann) se ocupă prin defi- 
niţie, înainte de toate, cu quidditatea lumii, în pura ei 
genericitate, şi cu principalele ei categorii (probleme ca 
„de notione entis“, „de essentia et existentia“, „de sin- 
gulari et universali“ etc. aparțin repertoriului ei de teme 
tradiționale). Mediile filozofice mai sus menţionate, însu- 
flețite şi de starea de spirit contestatară a unei părți a ti- 
neretului din Occidentul ultimului deceniu, erau înclinate 
să pună mult mai curînd conceptul de praxis în centrul 
problematicii filozofice a marxismului: cum ar putea o 
ştiinţă — ontologia —, care ar privilegia, prin natura ci, 
dacă nu aspectele statice şi invariante ale lumii, în orice 
caz transsubiectivitatea ei, să devină cheia de boltă a unei 
doctrine întemeiate pe transformarea revoluționară a socie- 
tăţii ? 

Enzo Paci, principalul animator al grupului din jurul 
revistei Aut-aut, inspirat de năzuinţa unei sinteze între fce- 
nomenologia lui Husserl și critica economiei politice a lui 
Marx, a fost printre cei dintii care au exprimat limpede 
o asemenea poziţie. El a revendicat pentru subiectul eco- 
nomic şi psihologic şi pentru operaţiile lui precategoriale (cu 
alte cuvinte anterioare autonomizării diferitelor ramuri ale 
activităţii umane) dreptul de preeminenţă în fundarea 
marxismului, împotrivindu-se utilizării, cu titlu de prio- 
ritate, a conceptului de „existenţă“ şi a complementului 
său pe plan filozofic: ontologia. Enzo Paci nu reuşeşte 
să descopere o mediaţiune posibilă între conceptul onto- 
logic fundamental : existenţa ca existenţă, şi sfera acti- 
vităţii practice a subiectului, singura care întruchipează 
pentru el punctul de plecare al reflecţiei filozofice. „În- 
țelegem ontologismul lui Lukács ca antiidealism, dar l-am 
înțelege mai bine dacă ar fi, în loc de ontologism, ope- 
raţionism precategorial, praxis tocmai în sensul lui Marx...“ 
Prejudecata că ontologia şi conceptul de existenţă ar im- 
plica prin definiţie ideea de substanţă imobilă, fără a 
putea legitima istoricitatea lumii şi emergenţa subiecti- 
vităţii, cu totalitatea actelor ei practice („operațiile pre- 

categoriale“, cuprinse de Lukâcs în sfera vieții cotidiene), 
impregnează raţionamentele lui Paci: „Or, tocmai fiindcă 
nu e posibil să transformăm temmneni reali precategoriali în 
termeni ca «existență» (essere) şi în cei derivați din el, 
noi nu putem să acceptăm cuvintul ontologie, cu atît 
mai puţin atunci cînd, aşa cum face Lukâcs, el este ra- 
portat la Hartmann“. Lucrurile apar şi mai clare în- 
tr-un alt pasaj: „Natura şi travaliul uman social sînt 
devenire şi istorie, şi în nici un caz existență, ontologie 
a existenţei, sau straturi ontologice ale existenţei“ 9. Im- 
posibilitatea de a se elibera de teza fenomenologică a 
subiectului ca factor constitutiv în interpretarea filozofică 
a lumii (fie şi cu corectivul: subiectul transcendental 
trebuie înlocuit cu subiectul practic, al „operaţiilor preca- 
tegoriale““) şi de a înţelege însemnătatea tezei ontologice 
fundamentale : autarhia existenţei în raport cu activi- 
tatea conştiinţei, chiar pentru întemeierea actelor practice 
ale subiectului, caracterizează în mod evident gîndirea fi- 
lozofului italian. Să mai semnalăm o consecinţă carac- 
teristică a refuzului lui Paci de a menţine o distincţie 
tranşantă între planul existenţei şi cel al conştiinţei : pro- 
iecția teleologiei şi a praxis-ului chiar în cîmpul naturii 
cxtraumane. Nu încape îndoială că o asemenea teză ar 
fi fost cenzurată cu extremă severitate, şi pe bună drep- 
tate, atît de Nicolai Hartmann, cît şi de Lukács. 
Aprehensiuni similare, în sensul că o gîndire de tip 
ontologic ar putea prejudicia funcţia creatoare a subiec- 
tivităţii şi, prin urmare, vocaţia subiectului revoluţionar, 
au fost exprimate într-o convorbire cu Lukâcs de către 
un discipol al lui Ernst Bloch, Hans-Dietrich Bahr. Inter- 
locutorul vest-german căuta să-i demonstreze că a defini 
funcţia conştiinţei drept o reflectare, fie ea şi dialectică, 
a unui „în-sine“ independent de ea echivalează cu impo- 
sibilitatea de a interpreta viitorul altfel decît ca o pre- 
lungire a prezentului. Hans-Dietrich Bahr pleca de la, pre- 


9? Enzo Paci. A proposito di fenomenologia e marxismo. 
Considerazioni sul „Dialogo“ di Vajda şi Lavoro e teleo- 
logia, în Aut-aut nr. 27, ianuarie—februarie 1972, p. 121, 
48 şi 120 (ultimul text este un scurt comentariu pe mar- 
ginea tezelor lui Lukács cuprinse în capitolul despre 
muncă din Ontologie). 

misa că „ontologismul“ lui Lukács nu ar lăsa loc acelei 
dimensiuni fundamentale a existenţei definite de Ernst 
Bloch cu termenul de Noch-Nicht-Sein (ceea-ce-nu-există- 
încă). Fără îndoială, nu i-a fost greu lui Lukâcs să de- 
monstreze netemeinicia obiecţiei aduse : ontologia sa acordă 
categoriilor de posibilitate (în sensul dynamis-ului aristo- 
telic) şi de latenţă, alături de cea a realităţii, un loc nu 
mai puţin important decît gîndirea lui Ernst Bloch (ceea 
ce nu exclude divergenţele importante în cîmpul ontolo- 
giei şi al teoriei cunoaşterii între cei doi sinditori). 
Obiecţiile lui Bahr rămîn, totuşi, simptomatice: ele tră- 
dează înclinația de; a asocia ideea de ontologie cu tendinţa 
de sanctificare a existentului, deci cu o stare de spirit 
conservatoare 10. 

Simpatia puternică arătată de Lukâcs operei lui Nicolai 
Hartmann şi mai ales principalelor sale lucrări de filozofie 
ontologică (cărţii inaugurale a „ciclului ontologic“: Zur 
Grundlegung der Ontologie, dar şi suitei ei: Der Aufbau 
der realen Welt sau Das teleologisches Denken) apare de- 
plin comprehensibilă. Energia cu care Nicolai Hartmann 
a pus în valoare autonomia suverană a existenţei în ra- 
port cu activitatea subiectului cunoscător, insistînd mereu 
asupra neutralității şi indiferenţei celei dintîi faţă de cel 
de-al doilea, a găsit un teren extrem de receptiv în gîn- 
direa lui Lukács. Ontologia lui Nicolai Hartmann cu- 
prinde în prima ei parte analize persuasive dedicate dis- 
tincţiei principiale între existenţă  (Seiendes) şi obiect 
(Gegenstand), cu scopul de a întemeia teza sa funda- 
mentală : ireductibilitatea planului ontologic la cel epis- 
temologic. Fostul partizan al şcolii neokantiene de la 
Marburg şi, ulterior, al fenomenologiei lui Husserl avea 
conştiinţa clară că iniţiativa sa de restaurare a ontologiei, 
după deceniile de dominație a neokantianismului, poziti- 
vismului şi fenomenologiei, echivala cu o schimbare a 
axei în orientarea filozofiei contemporane. 


10 Hans-Dietrich Bahr. Zuversicht statt Hoffnung (Ein 
Gespräch mit Georg Lukács), în Der Monat, februarie 
1966, nr. 209. Lukács şi-a exprimat, cu o desăvirşită 
curtoazie, într-o scrisoare trimisă revistei Der Monat 
„metodica îndoială“ față de exactitatea textului lui Bahr, 
respingîndu-i, totodată, concluziile (Methodischer Zweifel, 
în Der Monat, aprilie 1966, nr. 211). 

Obiectul circumscris în spaţiul cunoaşterii de către 
subiectul cunoscător, chiar privit în devenirea lui, este 
departe de a coincide cu realitatea primordială a existen- 
ţei-în-sine (das Ansichseiende). Nicolai Hartmann va 
vorbi, prin urmare, de prioritatea ontologică a unei 
„«existențe»  supraobiectuale““ (ein  îibergegenstândliches 
„Sein“ ) 11, spre cucerirea căreia se îndreaptă întreaga 
încordare a procesului cunoașterii (prin objectum — 
Gegenstand, Hartmann definea acel cîmp al existenţei 
intrat în orizontul subiectului cunoscător). El înţelegea 
astfel să sublinieze că adevărata cunoaştere implică tot- 
deauna un raport de transcendenţă cu o realitate care 
o depăşeşte în mod necesar. ` 

Existența-în-sine, independentă de conştiinţă, irupea 
în centrul problematicii filozofice. Desconsiderarea la care 
atît neokantianismul, cît şi pozitivismul au supus ontolo- 
gia era astfel cummată. Nicolai Hartmann şi Georg 
Lukács nu vor înceta să denunțe eroarea fundamentală a 
celor două curente de gîndire : a căuta în examenul pro- 
cesului cunoaşterii cheia problemelor existenţei, ignorînd 
faptul că gnoseologia nu va putea niciodată substitui 
ontologia, deoarece ea îi este prin definiţie subordonată. 

S-a petrecut, într-adevăr, în viaţa filozofică a ultime- 
lor decenii un fenomen revelator: trei gînditori profund 
deosebiți, Martin Heidegger, Nicolai Hartmann şi Georg 
Lukács, venind pe căi diferite, au întreprins fiecare cîte 
o impresionantă tentativă de repunere în drepturi a onto- 
logiei, ca adevărată temelie a filozofiei. Este semnificativ 
că pe toţi trei îi uneşte o adversitate comună împotriva 
neokantianismului, a pozitivismului şi chiar (oricât de para- 
doxal s-ar părea, în cazul lui Martin Heidegger) împo- 
triva fenomenologici lui Husserl. Era ca şi cum epoca de 
criză de după primul război mondial ar fi pus subit în 
lumină friabilitatea, dacă nu totala inanitate, a categori- 
ilor pur cpistemologice ale criticismului neokantian şi ar 
fi impus cu violenţă, in cîmpul problematicii filozofice, 
drepturile imprescriptibile ale realităţii şi „existenţei ca 
existenţă“. Toți cei trei gînditori vor face repetate refe- 


11 Nicolai Hartmann. Zur Grundlegung der Ontologie, 
Walter de Gruyter Verlag, Berlin und Leipzig, 1935, 
p. 17. 

riri la Aristotel şi la valoarea paradigmatică a metafizicii 
sale pentru reînnodarea firului rupt al marii tradiţii filo- 
zofice (la Heidegger însă cu rezerve importante). O serie 
de texte ale lui Martin Heidegger, recent publicate, cu- 
prind mărturii extrem de interesante asupra drumului său 
filozofic şi asupra ambiguităţii esenţiale a raporturilor sale 
cu fenomenologia lui Husserl. Trezit sub impulsul unor 
lecturi din Franz Brentano şi al unor lucrări şi prelegeri 
ale profesorului său de dogmatică de la Facultatea de 
teologie din Freiburg, Carl Braig, interesul lui Heidegger 
pentru problematica ontologică a fost stimulat într-o mă- 
sură decisivă de revelația fenomenologiei şi de contactul 
cu scrierea lui Edmund Husserl Logische Untersuchurgen 
(în special de cea de-a şasea dintre „cercetările“ cu- 
prinse în carte). Apelul lui Husserl: cu faţa către feno- 
mene, către lucrurile înseşi (zu den Sachen selbst), din- 
colo de orice prejudecăţi şi de orice interpretări filozo- 
fice preconcepute, reprezintă şi astăzi pentru Heidegger 
marea lecție valabilă a fenomenologiei, care a clătinat 
dominaţia neokantianismului şi a pregătit în mod direct 
tranziţia spre ontologie ; pe de altă parte, susține Hei- 
degger, Husserl ar fi recăzut sub influenţa lui Natorp 
şi a neokantianismului, orientindu-se spre „fenomenologia 
transcendentală““, mai ales odată cu lucrarea sa Ideen zu 
einer reinen Phănomenologie... (1913), ceea ce ar fi echi- 
valat cu o regretabilă restaurare a primatului conştiinţei 
în raport cu problematica „existenţei“, şi deci cu o înde- 
părtare de la cucerirea filozofică iniţială 12. Nicolai Hart- 
mann, cu altă orientare şi cu alte instrumente intelectuale, 
va supune unei critici egal de intransigente „teoriile 
conştiinţei“ (Bewusstseinstheorien) şi eroarea lor originară : 
confuzia între obiect şi existenţă în problema cunoaşterii. 
El a demonstrat convingător în introducerea Ontologiei 
sale că tocmai tendinţa teoriilor amintite de a descoperi 
în pura imanenţă a procesului cognitiv criteriile cunoaşte- 
rii juste a provocat decadenţa problemei cunoaşterii în 
epoca modernă. Odată cu eliminarea din problematica 
filozofiei kantiene a „lucrului în sine“, denominaţiune a 


12 Martin Heidegger. Zur Sache des Denkens, Max 
Niemeyer Verlag, Tübingen, 1969, p. 47—48 şi 81—90. 

existenţei independente de conştiinţă, neokantianismul a 
dat semnalul degringoladei. Logicismul, prin punerea sem- 
nului de egalitate între actul cunoaşterii şi actul jude- 
căţii, şi psihologismul, prin reducerea procesului cognitiv 
la o suită de acte sufleteşti, au provocat o funestă eroare 
simetrică : au înlocuit concepţia cunoaşterii ca act de 
„cuprindere“ a unei realităţi autarhice, independente de 
conştiinţă, prin concepţia ei ca un proces autosuficient, 
în care obiectul este definit prin actele intenţionale ale 
subiectului. Meritul esenţial al lui Hartmann este de a fi 
arătat că realitatea-în-sine nu poate fi identificată pur şi 
simplu cu realitatea cunoscută, de a fi menţinut fermă 
distincţia între „necunoscut“ şi „cunoscut“ în procesul 
cunoaşterii şi de a fi pus astfel în valoare inepuizabilita- 
tea existenţei în raport cu actele subiectului cognitiv. 
Unul din aspectele cele mai interesante ale gîndirii lui 
Hartmann este critica exercitată la adresa fenomenologiei 
lui Husserl şi a unora dintre tezele lui Heidegger derivate 
din ea. Formula programatică a lui Husserl: către lucru- 
rile înseşi, a însemnat de fapt o întoarcere către „feno- 
menc“ ; Hartmann observă însă cu ascuţime că „feno- 
menele“ nu pot fi identificate pur şi simplu cu lucrurile 
înseşi. Fenomenele sînt pentru Husserl realitatea prezentă 
în conştiinţă, purificată de orice reziduu exterior, graţie 
reducţiei fenomenologice : Hartmann intervine din nou spre 
a arăta că dincolo de sfera fenomenelor, a „ceea ce este 
dat“, se află zona necuprinsă a „existenţei ca atare“, a 
ontologicului Ansichseiendes. Intenţionalitatea este, într-a- 
devăr, o lege a conştiinţei (orice act al conştiinţei vizează 
„ceva“) ; ea nu-şi află garanţia valabilităţii decit dacă o 
raportăm la „existența ca existenţă“, aflată dincolo de 
conştiinţă şi manifestînd o deplină „nepăsare“* faţă de cu- 
prinderea ei prin actele intenţionale ale conștiinței. Me- 
toda fenomenologică a afirmat suveranitatea „fenomene- 
lor“; „ea nu a ajuns însă pînă la lucruri“ !3, deoarece 
a rămas încă prizoniera „imanenţei conştiinţei“. Nicolai 
Ilartmann insistă mereu asupra faptului câ procesele gin- 
dirii, reprezentării, fanteziei nu-şi pot afla în ele însele 
criteriul validității, deoarece actul gîndirii, de pildă, poate 


13 Nicolai Hartmann, op. cit., p. 56 şi 160—161. 

Viza şi ceva „inexistent“ ; numai confruntarea cu realita- 
tea independentă de el îi poate oferi un certificat de vala- 
bilitate. A rămîne cantonat în sfera celor dintii (cum se 
întîmplă cu idealismul şi cu diferitele lui variante episte- 
mologice : criticismul, logicismul, metodologismul sau psi- 
hologismul) înseamnă a te menţine doar în sfera derivată 
a „caracterului reflectat“ (PReflektiertheit) al lumii în 
conştiinţă, deci în cîmpul a ceea ce Hartmann numeşte 
intentio obliqua ; scopul demersului ontologic al gîndirii 
filozofice este însă de a recuceri contactul genuin (na- 
tural) cu lucrurile, propriu vieţii cotidiene şi ştiinţei ade- 
vărate, deci de a regăsi intentio recta. Observaţii critice 
asemănătoare sint îndreptate împotriva conceptului hei- 
deggerian de „fenomen“, formulat în introducerea la Sein 
und Zeit (Nicolai Hartmann nu se va referi aici doar 
la Heidegger, ci la fenomenologie în general) ; definind 
fenomenul drept ceea ce „se-arată-pe-sine“, Heidegger ar 
fi departe de a atinge adevărata regiune ontologică a 
„existenţei ca existenţă“, deoarece cea din urmă este în 
sine indiferentă faţă de actul de „a-se-arăta-pe-sine“ (spe- 
cific doar relaţiei subiect-obiect în procesul cunoașterii) 
şi poate cuprinde prea bine zone ascunse, care scapă pre- 
zenţei fenomenale (Georg Lukács va relua, pe o altă bază, 
critica lui Hartmann în secţiunea dedicată existenţialis- 
mului din Ontologia sa). ' 

Resurecţia ontologiei este revendicată de Georg Lukács, 
înainte de toate, în polemică explicită cu neopozitivismul. 
Rudolf Carnap este pentru el adeseori o adevărată bête 
noire. Reducţia întregii problematici filozofice la catego- 
riile pur logice şi epistemologice ale subiectului cunoscă- 
tor şi complementul ei necesar: transgresarea opoziţiei 
tradiţionale între „idealism“ şi „realism“ (materialism), 
inclusiv negarea apriorică a ontologiei, trezesc opoziţia 
aprigă a lui Lukâcs nu doar din motive pur filozofice, ci 
deoarece ar exprima o tendinţă mai profundă, cu caracter 
social-istoric : voinţa de a instaura triumful omnipotent 
al subiectului manipulator asupra unei realităţi deposedate 
de substanţialitatea, densitatea şi „asprimea“ ei. Programul 
neopozitivismului : a descoperi criterii pur imanente ale 
cunoaşterii juste, punînd în paranteză chestiunea ontolo- 
gică fundamentală : existenţa sau inexistența lumii externe, 
independentă de conștiință, este energic repudiat de către 

Lukács. Demonstrația sa urmăreşte să scoată la iveală 
contradicţiile interne ale demersului neopozitivist : logica 
procesului cunoașterii impune prin ea însăşi confruntarea 
cu realitatea externă. Oricit ar fi de mari progre- 
sele matematicii şi ale logicii mafematice sau ale 
semioticii, tendinţa neopozitivismului de a reduce cunoa- 
şterea exactă la cunoaşterea matematică, sau de a des- 
coperi în analiza limbajului cheia cunoaşterii juste, se lo- 
veşte de obstacole serioase. Matematica ne oferă reflecta- 
rea exactă a raporturilor dintre fenomene, constituin- 
du-se într-un „mediu omogen“ ideal, instituit în acest scop, 
fără însă a ne edifica asupra „substraturilor“ lor. Max 
Planck a arătat, în mod convingător, de-a lungul con- 
ferinţei sale Positivismus und reale Aussenwelt (Poziti- 
vismul şi lumea externă reală), că orice rezultat al unei 
operaţii matematice în cîmpul fizicii are nevoie de o in- 
terpretare fizicală (cea mai discretă şi mai fină măsură- 
toare, a unei greutăţi sau a intensității unui curent, arc 
nevoie, spre a fi utilizată fizical, de un număr de corec- 
turi, care nu pot fi deduse decît dintr-o „teorie“ sau din- 
tr-o „ipoteză“, deci utilizindu-se noţiuni din afara măsură- 
torii propriu-zise) 14. Nicolai Hartmann, la rîndul său, se va 
opri adeseori de-a lungul Ontologiei asupra ideii că nici o 
analiză cantitativă nu poate fi considerată suficientă sie în- 
seşi : ea este totdeauna determinarea cantitativă a unei 
existenţe autarhice, cu proprietăţi intrinseci,  „necantita- 
tive“. „Spre a înţelege în mod corespunzător o formulă 
matematică a mecanicii, care se determină prin semnele 
m, t, g, v..., este necesar să cunoşti dinainte ce este 
masa, durata temporală, acceleraţia, viteza“ 15. Georg 
Lukács se va înscrie deopotrivă pe aceeaşi linie de gîn- 
dire, împotrivindu-se energic identificării sumare a reali- 
tăţii-în-sine cu metodele logice sau matematice de inves- 
tigare a ei. 

Este uşor să înțelegem motivul pentru care tendinţa 
neopozitivismului de a neutraliza „problema ontologică“ 
(existenţa sau inexistenţa lumii reale) şi de a dizolva 
existența în sistemul de relaţii şi măsurători instituit de 


14 Max Planck. Vorträge und Erinnerungen, Wissen- 
schaftliche Buchgesellschaft, Darmstadt, 1970, p. 238. 
15 Nicolai Hartmann, op. cit., p. 237. 

subiectul cunoscător trezeşte în Lukács o adversitate atit 
de înverşunată. El vede în ea echivalentul filozofic al 
manipulării generalizate din lumea capitalismului modern 
(cu răsfringeri negative şi în lumea socialismului). Nă- 
zuinţa de a marca limpede autonomia realităţii și a prin- 
cipalelor ei momente categoriale (inclusiv a fiinţei și 
substanţei umane) faţă de ceea ce poate fi cuantificat şi 
manipulat animă în mod clar demersul ontologic al gin- 
dirii ultimului Lukâcs şi polemica sa antipozitivistă. Obiec- 
tivul său prin.ipal este de a menţine fermă distincţia în- 
tre realitatea-in-sine, pe de o parte, conceptele şi raţiona- 
mentele ştiinţei, pe de altă parte. Teza neopozitivismu- 
lui că valoarea unei teorii ştiinţifice o oferă aplicabili- 
tatea ei practică imediată este supusă unui examen critic 
atent. Înțelegerea restrictivă a conceptului de practică 
va fi sever incriminată. Există un înţeles nemijlocit şi o 
accepţie mijlocită, mult mai cuprinzătoare, a noţiunii de 
practică : verificarea experimentală, în sensul pe care i-l 
dă Carnap, de pildă, acoperă doar sfera celui dintii. Se 
ştie că pentru Carnap conceptele „metafizice“, în care este 
inclusă întreaga problematică tradiţională a filozofiei, şi 
în primul rînd ontologia, sînt „lipsite de sens“, deoarece 
nu ar avea nici o întemeiere în evidența experimentală. 
Polemica sa se îndreaptă nu numai împotriva unor pseudo- 
concepte ca „entelehia“ lumii organice, dar şi împotriva 
unui concept de genul „cauzalităţii“ („esenţa raportului 
cauzal“), declarat la fel de „speculativ“ şi „lipsit de sens“ 
ca şi cel dintii16. Lukács va lua apărarea „metafizicii“, 
denunțată de Carnap, pornind tocmai de la indicarea 
caracterului restrictiv şi îngust al noţiunilor de experi- 
ment şi practică în teoria neopozitivistă. El va arăta ast- 
fel, în sprijinul tezei sale, că istoria cunoaşte nu puţine 
cazuri cînd omul a obţinut în activitatea practică nemij- 
locită succese incontestabile, sprijinindu-se însă pe teorii 
false (mai exact, sprijinindu-se pe cunoştinţe limitate 
exacte, articulate însă într-o teorie de ansamblu falsă ; de 
exemplu, navigația în antichitate, orientată pe baza siste- 
mului ptolomeic). Existenţa în cîmpul ştiinţei a unor 


16 Rudolf Carnap. La Science et la Métaphysique 
devant lunalyse logique du langage, Paris, Hermann & 
Cle, 1934, P. 38, 

pseudoteorii, de genul „vitalismului“ în biologie, nu poate 
forma un argument în favoarea limitării cunoaşterii ştiin- 
ţifice la evidenţa experimentală nemijlocită şi împotriva 
aventurării ei în cîmpul mediaţiunilor şi generalizărilor mai 
complicate, care transgresează în mod necesar nemijloci- 
rea. „Faptele“, în înţelesul neopozitivist, şi faimoasele 
„propoziţii protocolare“* (Protokollsătze), destinate să le 
cuprindă, sint departe de a epuiza cimpul existenţei şi 
al cunoaşterii ; este necesară, aşadar, instituirea unei ac- 
cepţiuni mult mai vaste şi mai cuprinzătoare a noţiunii 
de practică decît cea cultivată de pragmatism şi neo- 
pozitivism. Evidenţa ei se impune îndată ce privim omul 
în contact cu totalitatea problemelor vieţii sociale, deci 
în confruntare cu cele care afectează condiţia sa în inte- 
gralitatea ei. 

Era inevitabil ca Lukâcs să ajungă, pe drumul pole- 
micii sale antipozitiviste, în faţa importantei probleme a 
raporturilor dintre ştiinţă şi filozofie. Tocmai actul inter- 
conectării şi analizei comparative a rezultatelor diferitelor 
ştiinţe impune în mod necesar generalizările filozofice şi 
formarea acelei concepţii despre lume (Weltbild) anate- 
mizate de empirismul logic al neopozitivismului drept o 
goală speculație. Teza fundamentală a ontologiei: autar- 
hia realităţii în raport cu conştiinţa, este deopotrivă rezul- 
tatul unei asemenea generalizări. Nicolai Hartmann a avut 
dreptate să spună că adevărata philosophia prima este de 
fapt o philosophia ultima, deoarece ea nu poate fi clă- 
dită decît pe baza totalizării experienţei acumulate 17. 
Lukâcs se va strădui, pe de altă parte, să întemeieze, cu 
o energie egală celei a lui Nicolai Hartmann, autonomia 
filozofiei în rapont cu cîmpul de investigaţie al diferitelor 
ştiinţe. Fără îndoială, el se arată perfect conştient că orice 
tendinţă de transformare a ontologiei filozofice într-o 
ştiinţă supraordonată celorlalte ştiinţe, cu dreptul de a 
legifera în cîmpul lor, reprezintă un anacronism definitiv 
(prăbuşirea sistemului hegelian apare astfel ca un proces 
istoric profund îndreptăţit). El se împotriveşte însă, cu o 
egală vigoare, transformării filozofiei într-o simplă ancilla 
scientiae, cu  corolarul ei: preeminenţa problemelor de 


11 Nicolai Ilartmann, op. cit, p. 33—35. 

logică, de teoria cunoaşterii sau de psihologie, filozofia 
urmînd a se mărgini să comenteze şi să justifice rezul- 
tatele ultime ale ştiințelor!8  (neopozitivismul reprezintă 
expresia-limită a unei asemenea tendinţe). Studiul cate- 
goriilor fundamentale ale existenţei formează obiectul pro- 
priu al filozofiei (în speţă, al ontologiei) şi, în anumite 
împrejurări, gindirea filozofică poate îndeplini o funcție 
critică faţă de rezultatele activităţii ştiinţilice. O justă ge- 
neralizare filozofică poate chiar, în împrejurări determinate, 
să anticipeze în mod fericit dezvoltarea ştiinţei : conceptul 
kantian al „finalităţii fără scop“, formulat în Critica pu- 
terii de judecală, reprezintă o asemenea genială anticipare 
a concluziilor darviniste cu privire la „teleologia“ fenome- 
nelor din zona naturii organice. Nu mai este, aşadar, o 
surpriză să-l vedem pe Lukács hazardîndu-se să cenzureze, 
cu instrumentele criticii filozofice, un „experiment mental“ 
(Gedankenexperiment) al lui Einstein: fără a-şi recu- 
noaşte vreo competenţă în problemele teoretice ale fizicii, 
cl consideră însă că problema raporturilor dintre geome- 
trie şi fizică, ridicată de experimentul lui Einstein, are 
nete implicaţii filozofice, asupra cărora este cu totul în- 
dreptăţit să se pronunţe (experimentul şi-ar lua materia, 
dealtfel, din sfera vieţii cotidiene, şi nu a ştiinţei pure, 
ceea ce ar întări justificarea discutării lui critice de către 
un profan“). Fără a îndrăzni, la rîndul nostru, a ne 
pronunţa asupra fondului polemicii lukâcsiene, să ne măr- 
ginim a reproduce concluzia ei. Lukâcs contestă teza că 
geometria ar putea fi considerată un „domeniu compo- 
nent al fizicii“, o „parte“ sau un „element“ al ei: ea este 
o „abstracţiune raţională“, o omogeneizare determinată 
a realului, deci o reflectare a lui, şi nu o parte com- 
ponentă a realităţii fizicale. El vede, prin urmare, în 
„experimentul mental“ al lui Einstein şi în concluzia lui 
opusă (realitatea fizicală pusă în funcţie de sistemul 
geometric ales) o concesie inacceptabilă făcută mentali- 
lății neopozitiviste : realitatea ar fi subordonată ştiinţei 
și ipotezelor ei „constructive“, răpindu-i-se autonomia on- 
tologică, în loc de a considera diversele teorii ale mate- 


18 G. Lukács. Zur  Ontologie des gesellschaftlichen 
Seins, mss., p. 130. 

matecii şi geometriei drept reflectări ale unei realităţi 
independente de ele. 

Opoziția radicală între punctul de vedere al ontolo- 
giei filozofice şi cel al neopozitivismului cu privire la 
natura filozofiei apare limpede. Neopozitivismul tinde să 
reducă filozofia la un soi de gramatică logică a propozi- 
ţiilor ştiinţifice, la o metodă de analiză logică a limba- 
jului, eliminînd în mod programatic tematica ontologică. 
Ambiţia lui este de a fixa exclusiv pe plan intralogic şi 
intraştiinţific modalităţile descoperirii adevărului, clarita- 
tea şi eleganța „modelelor“ logice devenind criterii pen- 
tru validitatea lor. Lukács şi, pe un alt plan, gînditorii 
şcolii de la Frankfurt (Adorno şi Habermas) se vor stră- 
dui să demonstreze vanitatea unei asemenea pretenţii, por- 
nind de la imposibilitatea de a autonomiza modelele logice 
în raport cu varietatea și multiplicitatea determinărilor 
realului. Năzuinţa lui Carnap, de pildă, de a descoperi 
în planul strict al discursului ştiinţific şi al logicii lui 
cheia unităţii diferitelor ştiinţe, pornind de la înrudirea 
terminologiei şi legilor lor (eliminînd ca pseudoprobleme 
chestiunile ontologice ale monismului, dualismului sau 
pluralismului), echivalează, va arăta Lukâcs, cu suprima- 
rea adevăratei rădăcini a unităţii ştiinţelor: unitatea și 
varietatea diferitelor cimpuri ale realului. Chestiunea uni- 
tăţii ştiinţei nu este, aşadar, o problemă de gramatică lo- 
gică a discursului ştiinţific, ci una ontologică: a desco- 
peri în varietatea sferelor realului un principiu de unitate 
şi diversitate. Este semnificativ că Lukács va deplora mereu 
sărăcirea la care supune neopozitivismul filozofia prin 
sacrificarea bogăției categoriale a marii filozofii clasice. 
Un exemplu îl formează categoria singularului: tendinţa 
de a înlocui în medicină diagnosticul individual printr-un 
sistem de măsurători şi indicatori echivalent cu o mașină 
cibernetică (a cărei utilitate este incontestabilă, dacă este 
însă adecvat utilizată) i se pare un efect grotesc şi carica- 
tural al mentalităţii neopozitiviste în cîmpul biologiei. El 
vede mereu în asemenea manilestări efectele unei menta- 
lităţi „manageriale“ : credinţa funestă în posibilitatea ma- 
nipulării nelimitate a realităţii prin intermediul calculelor 
logice şi matematice, desconsiderîndu-se drepturile ei im- 
prescriptibile şi adevărata ei dimensiune: autonomia ei 
ontologică. 

Se cuvine să adăugăm că procesul împotriva neopoziti- 
vismului are şi o rădăcină ideologică mai profundă. Ex- 
pulzarea problemelor ontologice din sfera filozofiei sau, 
mai exact, caracterizarea lor drept pseudoprobleme este, 
pentru Lukács, sinonimă cu deschiderea unui cîmp liber 
speculațiilor religioase ; chestiunile cu privire la natura 
existenţei fiind declarate de neopozitivism extrafilozofice 
şi extraştiinţifice, religia îşi poate întinde nestingherită 
braţele asupra lor. Lukâcs va reveni în mod obsedant de-a 
lungul Ontologiei sale asupra ideii că hegemonia proble- 
melor de epistemologie şi logică în filozofia modernă joacă 
în mod obiectiv rolul unei reeditări a tacticii cardinalului 
Bellarmin faţă de descoperirile științifice ale lu: Galileu : 
singurele certitudini ştiinţifice existînd doar în zona logicii 
şi a teoriei cunoaşterii, chestiunile ontologice pot fi foarte 
bine lăsate în seama religiei. Teoria medievală a „dublu- 
lui adevăr“ (ştiinţific şi religios) şi-ar putea găsi astfel 
în logicismul neopozitivist un neașteptat punct de sprijin. 

O singură personalitate a mişcării neopozitiviste este 
exceptată din cîmpul ofensivei antipozitiviste a lui Lukâcs 
şi pusă în afara caracterizărilor descalificante (confor- 
mism, suficiență etc.): Ludwig Wittgenstein. Celebrele 
propoziţii din finalul Tratatului  logico-filozofic (unica 
scriere a lui Wittgenstein luată în discuţie), de genul 
celei în care se afirmă că marile probleme ale vieţii sînt 
condamnate să nu devină vreodată obiect al discursului 
ştiinţific, sînt interpretate de Lukâcs ca tot atitea involun- 
tare mărturii ale impasului neopozitivist şi ca expresia 
unui secret „conflict lăuntric“. Amestecul paradoxal de 
logicism și cochetărie cu iraţionalismul din Tratatul lui 
Wittgenstein a format materia unor îndelungate exegeze 
de-a lungul ultimelor decenii. Originalitatea micului Ex- 
kurs über Wittgenstein din opera Contribuții la ontologia 
existenței sociale este că Lukács interpretează cu reală 
fineţe ambiguităţile şi contradicţiile din finalul Trata- 
tului drept semnul tensiunii insolubile între exigenţele 
ortodoxe ale logicismului neopozitivist şi conştiinţa auten- 
ticităţii marilor probleme ale filozofiei, decretate de cel 
dintii (inclusiv de Wittgenstein !) drept „lipsite de sens“. 
Inconsecvenţele lui Wittgenstein sînt, pentru Lukács, toc- 
mai semnul altitudinii sale filozofice : mașinăria implaca- 

bilă a discursului logic neopozitivist îşi dezvăluie subit, 
prin teoremele lui Wittgenstein, propriile limite şi apari- 
ţia „misticului““ (das Mystische) în finalul Tratatului 
este expresia paradoxală, de tip iraţionalist, a nonresem- 
nării în faţa excluderii marilor probleme ontologice tradi- 
ţionale. Să ne reamintim că Wittgenstein trasează o gra- 
niță fermă între ceea ce se poate spune (exprima) şi 
ceea ce nu se poate spune (exprima), dar se poate 
arăta. Ceea ce se poate spune se limitează la propoziţiile 
aparţinînd ştiinţelor naturii ; orice alte afirmaţii cu carac- 
ter metafizic poartă stigmatul nonsensului. Autorul Tra- 
tatului se mişcă aici în cadrele teoriei clasice a neopoziti- 
vismului. Cînd el formulează însă celebra sa teoremă, 
amintită anterior: „Noi simţim că, chiar dacă toate 
chestiunile ştiinţifice posibile dobindesc un răspuns, pro- 
blemele vieţii noastre nu sînt cîtuşi de puţin atinse. Desi- 
gur, nu mai rămîne apoi nici o chestiune; şi tocmai 
acesta este răspunsul“ 19, Lukács se considera îndreptățit 
să vadă aici un act de autominare a certitudinilor neopo- 
zitiviste, în faţa cărora s-ar deschide brusc prăpastia reali- 
tăţii incomensurabile. Afirmațiile înrudite ale lui Witt- 
genstein : „nu cum este lumea este ceea ce este mistic 
(ist das Mystische), ci faptul că ea este (dass sie ist)“ 20, 
sau „Există, fireşte, inexprimabilul. Acesta se arată, este 
misticul (es ist das Mystische)“, culminind cu faimoasa 
propoziţie finală : „Despre ceca ce nu se poate vorbi tre- 
buie să tăcem“2i, sînt pentru Lukács tot atîtea semne 
eclatante de clătinare a suficienţei neopozitiviste, venite 
chiar din partea doctrinarului clasic al curentului: im- 
periul raţionalităţii ncopozitiviste, identificat cu cel al 
manipulării generalizate din lumea capitalismului modern, 
şi-ar dezvălui singur limitele și un .„.adinc nonconformism“ 
s-ar face de fapt auzit în cnigmalicele teoreme „iraţiona- 
liste“ ale lui Wittgenstein. 

Interpretarea lui Lukács nu este cu totul singulară. 
Cele mai recente comentarii dedicate operei lui Witt- 
genstein pun accentul pe dualitatea funciară din struc- 


19 Ludwig Wittgenstein. Tractatus logico-philosophicus, 
Suhrkamp Verlag, 1966, p. 144 (propoziţiunea 6.52). 

20 Ibid. (propoziţiunea 6.44). 

21 [bid, p. 115 (propoziţiunea 6.522). 

tura gîndirii sale: coexistenţa în paginile Tratatului a 
„logicianului formal“ şi a „eticianului mistic“. Cartea a 
doi cercetători americani, Allan Janik şi Stephen Toul- 
min, apărută în 1973 la New York : Wittgenstein's Vienna, 
cuprinde o demonstraţie remarcabilă, pe deplin con- 
vingătoare, a unei teze neaşteptate: adevărata finalitate 
a Tratatului logico-filozofic nu se situează în cîmpul pur 
al logicii, ci în cel al eticii. Corespondenţa lui Wittgen- 
stein şi însemnările contemporanilor oferă mărturii eloc- 
vente pentru susţinerea unei asemenea teze. Se ştie că pen- 
tru autorul Tratatului adevărurile etice se situează în 
afara „faptelor“, deci în afara cîmpului empiric şi logic. 
Sfera valorilor (binele, răul, sensul vieţii) nu s-ar lăsa 
cuprinsă în reţeaua propoziţiilor logice: „De aceea nici 
nu pot exista propoziţii ale eticii. Propoziţiile nu pot ex- 
prima nimic mai înalt (nichts Höheres). Este clar că 
etica nu se lasă exprimată. Etica este transcendentală. 
(Etica şi estetica sînt una.)“22 Allan Janik şi Stephen 
Toulmin arată de-a lungul capitolului The Tractatus 
Reconsidered : An Ethical Deed din cartea lor că în Witt- 
genstein se întîlnesc, într-o fuziune paradoxală, logicianul 
înscris pe linia lui Frege și Russell cu admiratorul lui 
Schopenhauer și al lui Kierkegaard : teoria „paradoxului“ 
etic a celui din urmă este, dealtfel, evocată în mod ex- 
plicit de Wittgenstein 23. Dacă ţinem seama că intenţia 
profundă a Ontologiei lui Lukâcs este să suprime hiatusul 
între cîmpul raţiunii pure și cel al raţiunii practice, între 
mundus phaenomenon şi mundus noumenon, să întemeieze 
raționalitatea deplină a lumii valorilor, împotrivindu-se 
atît imperialismului fizicalist al neopozitivismului, gata să 
resoarbă  specificitatea vieţii sociale în sfera calculului 
logic de tip fizico-matematic, cît şi autonomizării absolute 
a „existenţialităţii“ fiinţei umane, în raport cu sfera exis- 
tenței obiective, dominate de „categorii“ 24, putem înţelege 


22 [bid. p. 112 (propoziţiile 6.42 şi 6.421). 

23 Allan Janik & Stephen Toulmin. Wittgenstein's 
Vienna, A. Touchstone Book, Published by Simon and 
Schuster, New York, 1973, p. 167—201 ; Ludwig Witt- 
genstein. Leçons et Conversations suivies de Conference 
sur L'Ethique, Gallimard, 1971, p. 155—156. 

24 O asemenea dualitate este explicit postulată de Mar- 
tin Heidegger în Sein und Zeit, p. 44. 

interesul său viu pentru ambiguitatea gîndirii lui Witt- 
genstein şi pentru dualismul ei abrupt. 

| La prima vedere, insistența cu care Lukâcs tratează 
existenţialismul şi neopozitivismul ca două filozofii com- 
plementare, şi nu antinomice, descoperind chiar o ră- 
dăcină comună unora dintre motivele lor centrale, are în 
ea ceva contrariant. Nu se exclud oare, prin definiţie, 
o filozofie care afirmă universalitatea calculului logistic 
şi o alta care pleacă de la ireductibilitatea subiectivităţii 
singulare ? Este oare Heidegger un adversar mai puţin 
înverşunat al cibernetizării vieţii şi gîndirii decît se arată 
Lukács ? Spre a descoperi raţiunile tezei sale de mai 
sus, este nevoie să reamintim o particularitate a metodei 
cultivate de Lukács în analiza fenomenelor ideologice: 
a descifra în interstiţiile discursului filozofic, în arbo- 
rescenţa complicată a raţionamentelor lui opţiunile gîn- 
ditorului faţă de o situaţie social-istorică determinată. 
Teze aparent dintre cele mai eterogene se lasă astfel 
în mod surprinzător asociate şi unificate. Mărturisim că 
nu ne-ar fi trecut prin minte să stabilim vreo legătură 
între analizele dedicate de Heidegger existenţei anonime 
și impersonale din cîmpul banalităţii cotidiene (Alliăglich- 
keit) şi cele consacrate de Carnap sintaxei discursului 
logic. Lukács aruncă însă o punte între tezele clasice 
ale neopozitivismului şi definirea categoriilor „vieţii co- 
tidiene“* în scrierea fundamentală a lui Heidegger — 
Sein und Zeit. El observă cu ascuţime că, prin analizele 
categoriilor de „unealtă“ (Zeug) şi „ustensilitate“ (Zu- 
handenheit), Heidegger reduce existenţa lucrurilor exclu- 
siv la caracterul lor manipulabil. Subiectul şi obiectul 
apar, sub specia vieţii cotidiene, privite doar în indivi- 
ziunea practicităţii lor şi a reciprocei lor manipulări. 
Procesul «efectiv al travaliului, cu componentele lui esen- 
ţiale, este în fond ignorat: atît autonomia ontologică a 
obiectului față de subiect (a naturii faţă de conștiință), 
cît şi posibilitatea subiectului de a se ridica deasupra 
dominaţiei împrejurărilor sînt sacrificate. Faptul că Hei- 
degger, în prelungirea raţionamentelor sale de mai sus, 
defineşte viaţa cotidiană drept un cîmp al anonimatului 
şi impersonalităţii (cu categoriile lor centrale: „verbia- 
jul“, „ambiguitatea“, „„decadenţa'“'), unde contactul ge- 

nuin cu lucrurile este iremediabil pierdut şi dictează 
inautenticitatea, îi furnizează lui Lukács un argument 
decisiv pentru teza sa centrală : Heidegger transformă în 
categorii constitutive ale fiinţei umane, deci în cate- 
gorii ontologice, modalităţi de existenţă specifice unei 
formaţiuni istorice determinate (în speţă : forme de alie- 
nare a fiinţei umane în societatea capitalismului modern). 
Neopozitivismul, prin ignorarea programatică a existenței- 
în-sine şi universalizarea metodei de a considera lucrurile 
exclusiv sub specia manipulării lor, şi existenţialismul 
heideggerian, prin fetişizarea ontologică a unei situaţii 
circumscrise sub raport istoric, s-ar întîlni astfel pe un 
teren comun : raporturi umane determinate sînt transfi- 
gurate, prin absolutizare, în invariante ale condiţiei umane, 
eliminându-se dimensiunile fundamentale ale socialităţii şi 
istoricităţii lor. 

Fără îndoială, Lukâcs nu poate ignora deosebirile sen- 
sibile de tonalitate în caracterizarea aceleiaşi „lumi“ de 
către cele două direcţii de gindire; lumea „faptelor“ şi 
a „propoziţiilor protocolare“ este pentru neopozitivism 
singura posibilă, în timp ce Heidegger vede în lumea 
standardizată şi impersonalizată a lui das Man (a lui 
„Se“) o zonă a inautenticităţii, înconjurind-o cu aura 
negativităţii. Sînt, de fapt, reluate în Ontologie tezele 
critice esenţiale din cartea mai veche a lui Lukács Dis- 
trugerea rațiunii (1954) ; scopul principal era însă acolo 
fixarea locului lui Heidegger în istoria iraţionalismului 
modern, în timp ce de astă dată pe primul plan se află 
complementaritatea cu  neopozitivismul și analiza critică 
a tezelor lui Heidegger în problemele de ontologie a 
existenţei sociale. O analogie este stabilită între detașa- 
rea finală a lui Wittgenstein din Tractatus de lumea 
„exprimabilului“ şi atitudinea negativă, în fond, a lui 
Heidegger faţă de existenţa publică (die Öffentlichkeit), 
identificată fără rezerve cu inauterniticitatea ; acolo unde 
însă Wittgenstein reclamă drept singură soluţie posibilă 
tăcerea, Heidegger ne invită la o interogaţie mai origi- 
nară decît oricare alta: cea asupra „,Fiinţei ca Fiinţă“. 
Întrebarea lui Lukács este în ce măsură răspunsurile 
„pozitive“ ale lui Heidegger se vor dovedi mai elocvente 


decît tăcerea wittgensteiniană. 

Oricât de curios s-ar părea, nodul criticii lui Lukâcs 
împotriva lui Heidegger se află în ideea că scrierea on- 
tologică principală a filozofului german este mult mai 
curînd o antropologie decât o adevărată ontologie. Mai 
precis : faptul de a desconsidera ab initio autonomia 
naturii faţă de conştiinţă, a existenței în sine faţă de 
emergenţa iniţiativelor umane, rezervînd în exclusivitate 
fiinţei umane (Dasein) privilegiul de a fi veritabilul 
obiect al ontologiei, va greva în mod serios asupra în- 
tregii construcţii  heideggeriene. Spunem curtos fiindcă 
legătura între critica unei asemenea teze, e adevărat 
centrale, din Sein und Zeit şi critica împotriva soluţiilor 
propuse de Heidegger crizei omului contemporan (ale 
cărei simptome vizibile le-a descris într-un mod cu ade- 
vărat pasionant de-a lungul primei sale opere impor- 
tante) nu apare imediat perceptibilă. Lukâcs consideră 
însă că, fără a pune în centrul reflecţie: filozofice studiul 
proprietăţilor obiective ale fenomenelor (naturii şi socie- 
tăţii), nu poate fi înţeleasă nici reala interacţiune dintre 
societate şi natură, nici geneza şi istoricitatea diferitelor 
forme de organizare socială, nu pot fi înţelese, aşadar, 
nici relativitatea istorică a diverselor tipuri de alienare 
şi nici căile reale de luptă împotriva lor. Privîndu-se prin 
însuşi demersul iniţial al gîndirii sale de un asemenea 
mod de a vedea lucrurile, Heidegger ajunge inevitabil la 
abstractizarea şi fetişizarea realului. Lukács observă o 
convergenţă revelatoare între Wittgenstein şi Heidegger: 
amindoi vor afirma că scopul lor programatic este de 
a dezvălui nu ce (das Was) sînt lucrurile, ci cum (das 
Wie) sînt ele 25. Punctul de vedere critic-genetic, posibil 
doar prin analiza constituţiei intime a fenomenelor şi a 
realei lor geneze istorice, nu-și află locul în descripţiile 
heideggeriene : categoriile existenţei autentice (neliniştea, 
exislenţa-către-moarte, inclusiv cele cu caracter „pozitiv“ : 
decizia şi chemarea conştiinţei, die Intschlossenheit și 
der Ruf des Gewissens) sînt la fel de puţin apte să in- 
dice căile reale de defetişizare a existenţei pe cît de 
puţin cele ale inautenticităţii erau privite în reala lor 
concretitudine istorică. Tensiunea între autenticitate şi 


25 Georg Lukács, op. cit., mss., p. 77. 

inautenticitate exprimă la Heidegger doar antinomiile 
fără soluţie ale unui individualism pesimist. Cezura bru- 
tală instaurată între „existent“ şi „existenţă“ (între das 
Seiende şi das Sein) elimină dintr-o lovitură mediaţiuntle 
dialectice din cîmpul realului (observaţia e valabilă mai 
ales pentru scrierile din „a doua“ perioadă a gîndirii 
heideggeriene, cea pe care Lukâcs, din păcate, nu o ia 
prea mult în discuţie) ; gînditorul marxist, îi wa reproşa, 
în consecinţă, lui Heidegger de a fi făcut din interoga- 
ţia asupra Fiinţei (Existenţei) termenul final al reflecţiei 
filozofice, şi nu termenul inițial, aşa cum a procedat 
Hegel. Nonobiectivitatea ontologiei heideggeriene îi dă 
prilejul lui Lukâcs de a pune în discuţie validitatea me- 
todei fenomenologice, din care Sein und Zeit se reven- 
dică ; subiectivismul descripţiilor heideggeriene ar ilustra 
lipsa de temei obiectiv a „intuiţiilor de esenţă“ şi posibi- 
litatea arbitrariului implicată de cultivarea lor. O ase- 
menea inferenţă nu ni se pare cu totul legitimă: vul- 
nerabilitatea metodei fenomenologice nu poate fi de- 
monstrată decit prin analiza internă a tezelor întemeie- 
torului ei, Edmund Husserl, operaţie pe care, în adin- 
cime, Lukács nu a întreprins-o niciodată. Judecata nega- 
tivă asupra tezelor lui Heidegger nu poate fi extrapolată, 
tale quale, asupra metodei fenomenologice. Să ne amin- 
tim, dealtfel, energia cu care Hussen a repudiat, într-o 
scrisoare către Roman Ingarden, Sein und Zeit din cîmpul 
direcţiei sale de gîndire 26 (Lukács însuşi va admite, în 
Prolegomenele la ontologie, distanţa categorică între 
Husserl şi Heidegger, evocînd lupta „eroică“ a celui dintii 
împotriva iraţionalismului din epocă). Remarca de mai 
sus nu micșorează, pe de altă parte, valoarea unora din- 
tre observaţiile critice principiale formulate de Lukács, 
ca şi de Nicolai Hartmann, la adresa metodei lui Husserl. 

Cineva ar fi poate ispitit să se întrebe dacă evoluţia 
gîndirii lui Heidegger, ulterioară operei sale Sein und 
Zeit (1927), nu infirmă sau măcar nu limitează valoa- 
rea analizei critice din Ontologia lui Lukács, ţinind seama, 
după cum am mai spus, că Lukács foloseşte aproape în 


2 Edmund Husserl — Briefe an Roman Ingarden, 
Herausgegeben von Roman Ingarden, Martinus Nyhoff 
(Den Haag) 1968, pag. 56, scrisoarea din 2.XI1.1929. 

exolusivitate acea operă pentru exemplificarea poziției 
existenţialiste. Nu cuprind oare scrierile ultime ale lui 
Heidegger o critică la fel de acerbă a gîndirii operaţio- 
nal-calculatoare, instaurată de neopozitivism, ca şi cea 
a lui Lukács? Nu s-ar putea institui o analogie între 
atitudinea negativă a lui Heidegger faţă de teza hegeliană 
a identităţii dintre „substanţă“ şi „subiect“, incarnată de 
ideea absolută, sau faţă de prerogativele absolute ale 
subiectivităţii transcendentale în filozofia lui Husserl, şi 
poziţia lui Lukâcs sau cea a lui Nicolai Hartmann? Nu 
există oare și la Heidegger o denunţare a pretențiilor 
uzurpatoare ale logicismului şi raționalismului, exercitate 
în dauna interogaţiei originare asupra „existenţei ca 
existenţă“ ? Să observăm, înainte de toate, că pentru 
Heidegger operaţionalismul şi pragmatismul modern re- 
prezintă doar termenul final al gîndirii ca metafizică, 
inaugurate în antichitate de Platon şi Aristotel. Ele in- 
carnează epoca de „sfîrşit al filozofiei“. Spre a redobindi 
adevărata dimensiune a gîndirii (die Sache des Denkens), 
ne încredinţează Heidegger, este necesar să părăsim mo- 
dul de gîndire al întregii filozofii tradiţionale, de la Pla- 
ton şi Aristotel la Hegel, Marx şi Husserl, şi să ne reîn- 
toarcem la interogaţia originară asupra Firii, cultivată 
de gîndirea presocratică. Cind este vorba să ne deschidă 
o perspectivă mai limpede asupra rezultatelor unei ase- 
menea interogaţii, gîndirea lui Heidegger devine mai cu- 
rind oraculară : firea ni se dezvăluie ca „Deschisul“ (das 
Offene), ca lumina sui generis a unui „luminişt (die 
Lichtung), ca neascunsul-ascuns sau ca ascunsul ieşit în 
starea de nonlatenţă (l/nverborgenheit) etc.27. Lukács 
are dreptate să observe, într-o pagină din Ontologia sa, 
că o asemenea reîntoarcere voită la „simplitatea“ pre- 
socratică are în ea ceva artificial; ea echivalează, la 
Heidegger, cu programatica punere in paranteză a bo- 
găţiei de categorii acumulate de marea filozofie în efor- 
tul ei progresiv către o cuprindere raţională a realităţii. 
„Cel mai frumos peisaj nu poate deveni un tablou — 
scrie Lukács referindu-se la disocierea categorică de că- 


21 Martin Heidegger. Das Ende der Philosophie und 
die Aufgabe des Denkens în Zur Sache des Denkens, 
p. 61—81. 

tre Heidegger a Existenfei de bogăţia concretă a exis- 
tentului — atunci cînd îi întorci spatele“. 

Cît priveşte atitudinea lui Lukács faţă de Sartre şi 
de opera lui filozofică : Critica rațiunii dialectice, ea este 
expusă mult prea sumar spre a forma materia unei dis- 
cuţii serioase. Cele cîteva pagini dedicate lui Sartre în 
Ontologia lui Lukács sînt mai curind dezamăgitoare, iar 
uneori cu totul inconcludente. Fondul controversei este 
mult discutata teză a lui Sartre cu privire la inexistenţa 
dialecticii în natură. Lukâcs vede aici, şi nu fără îndrep- 
lăţire, o clară reminiscență heideggeriană ; refuzul de a 
admite o ontologie a naturii, independentă de Dasein (rea- 
litatea umană) şi care să prefigureze în mod necesar o on- 
tologie a existenţei sociale, este o teză clasică a existen- 
ţialismului din Sein und Zeit. Ni se pare evident că nu 
stricte consideraţii de filozofie a naturii l-au determinat 
pe Sartre să se împotrivească atît de energic tezei lui 
Engels despre existenţa dialecticii în natură (ne referim 
aici la perioada ulterioară adeziunii sale definitive la 
marxism, ilustrată de Critica rațiunii dialectice). Con- 
vingerea sa este că a admite existenţa dialecticii în im- 
periul pur al exteriorităţii materiale înseamnă a încuraja, 
prin transfer, o reprezentare reductivă asupra istoriei 
umane ; teama lui Sartre este că viaţa socială ar urma 
să fie considerată a fi guvernată, prin analogie cu natura, 
de legi pur exterioare, unde interioritatea nu ar mai 
juca nici un rol sau unul cu totul auxiliar. Giînditorul 
francez şi-a expus argumentele atît în Critica rațiunii 
dialectice, cît şi în intervenţiile sale cu prilejul unei dis- 
cuţii publice organizate la Paris în 1961 pe tema „dia- 
lecticii în natură“ 28 ; miezul lor este că o serie de ca- 
tegorii centrale ale dialecticii, precum totalitatea (mai 
exact: totalizarea activă), negația negatției şi, într-un 
anume sens, contradicția nu şi-ar găsi cîmpul de aplicare 
decit odată cu apariţia omului şi a istoriei umane, pro- 
iecţia lor în imanenţa naturii fiind declarată un act ar- 
bitrar. Lukács se mulţumeşte să reafirme apodictic wuni- 
versalitatea dialecticii în natură ca şi în societate, adău- 


28 Marxisme et existentialisme, Paris, Plon, 1962 (la 
discuţie au participat, afară de Sartre, Roger Garaudy, 
Jean Hyppolite, Jean Orcel și Jean-Pierre Vigier). 

gînd că o asemenea teză este departe de a însemna iden- 
tificarea celor două planuri şi escamotarea diferenţei lor 
calitative (el reaminteşte că a fost, la rîndul său, adep- 
tul tezei eronate, susținută astăzi de Sartre, şi anume în 
cartea sa de tinereţe — Geschichte und Klassenbewusst- 
sein). Vulnerabilitatea tezelor lui Sartre rămîne nede- 
monstrată ; discuţia lor efectivă ar fi fost cu atit mai 
instructivă şi necesară cu cît relaţia dintre natură și 
societate este o temă centrală a Ontologiei lui Lukâcs. 
Nu justeţea poziţiei sale este în discuţie, ci refuzul de a 
intra într-un dialog real cu multitudinea argumentelor 
lui Sartre din Critica rațiunii dialectice. El ne mărtu- 
risea dealtfel, cu prilejul unei convorbiri, că scrierea lui 
Sartre i-a apănut „haotică“ şi că a abandonat lectura ei. 
Critica lui Sartre şi Ontologia existenței sociale a lui 
Lukâcs ni se înfăţişează astăzi ca două opere înrudite 
prin obiective şi ambiţii, pe fondul imenselor diferenţe 
de metodă, astfel încît confruntarea lor se poate dovedi 
o operaţie teoretică plină de interes: ea nu va fi posi- 
bilă decit ulterior şi într-un alt cadru. 


Este sigur că gînditorul contemporan de care Lukics 
s-a simţit cel mai aproape, în ultima fază a gîndirii sale, 
a fost, spre surpriza multora, Nicolai Hartmann. O ase- 
menea apropiere rămine o mărturie elocventă a profun- 
dului obiectivuism din gîndirea ultimului Lukács (terme- 
nul trebuie luat în accepțiunea lui strict filozofică, de cult 
al obiectivităţii, şi nu în cea polemică-ideologică, utili- 
zată cîndva frecvent ; este şi sensul pe care i-l dădea în- 
suşi Lukács când vorbea, de pildă, despre „grandiosul 
obiectivism'“ şi „monismul cosmic““ al gîndirii presocratice, 
exaltînd contemplarea lipsită de orice prejudecăţi reli- 
gioase a universului). Se poate, totodată, uşor pricepe 
nemulțumirea, dacă nu de-a dreptul consternarea, cu care 
a întîmpinat o asemenea apropiere un ginditor ca Ernst 
Bloch (asupra motivelor resentimentului lui Bloch vom 
reveni mai jos). Ar fi însă o eroare să credem că Lu- 
kâcs nutrea o admiraţie necondiționată faţă de gîndirea 
lui Hartmann. Capitolul dedicat lui Nicolai Hartmann, 
unul dintre cele mai instructive pentru întreaga orien- 
tare a lucrării sale, cuprinde o edificatoare caracterizare 
ambivalentă. 

Dacă ţinem seama că scena filozofiei contemporâne 
a fost dominată în ultimele decenii de neopozitivism, fe- 
nomenologie şi existenţialism (structuralismul recent fiind 
înrudit, după cum a arătat foarte bine Mikel Dufrenne 
în Pour l'Homme, cu spiritul unora dintre curentele de 
mai sus), vom înţelege de ce tocmai „noncontempora- 
neitatea“ gîndirii lui Hartmann a întîlnit adeziunea de- 
plină a lui Lukács. Cotitura spre ontologie efectuată de 
Nicolai Hartmann şi-ar putea găsi, mutatis mutandis, o 
analogie, pe planul istoriei filozofiei, în răsturnarea ho- 
tărită a hegelianismului şi în orientarea nu mai puţin 
categorică spre materialism a lui Ludwig Feuerbach de-a 
lungul celui de-al patrulea deceniu al secolului trecut. 
Tocmai unilateralitatea demersului lor de gîndire, urmă- 
rind cu tenacitate realizarea unui singur obiectiv filozofic 
fundamental, dincolo de deosebirile evidente în sfera de 
cuprindere a problemelor, ar justifica analogia între Feuer- 
bach şi Hartmann (universalitatea preocupărilor lui Hart- 
mann, în contrast cu cele mult mai limitate ale lui 
Feuerbach, nu ar anula justeţea observaţiei). Compa- 
raţia lui Lukács se întemeiază pe citeva argumente 
sugestive : luciditatea deplină cu care atît unul 
cît și celălalt s-au emancipat de prejudecățile filo- 
zofice ale timpului lor, Feuerbach de frenezia conceptelor 
din filozofia autoconştiinţei a tinerilor hegelieni, Hart- 
mann de neokantianism, pozitivism și fenomenologie ; fer- 
mitatea lipsită de compromisuri cu care Feuerbach și-a 
apărat şi dezvoltat opţiunea materialistă în problema 
fundamentală a filozofiei ar putea fi comparată cu inco- 
ruptibilitatea lui Hartmann în a susţine supremaţia onto- 
logiei faţă de toate celelalte consideraţii filozofice; o 
cecitate aproape simetrică faţă de problemele vieţii so- 
ciale şi faţă de ecuaţiile mai complicate ale istoriei, ceea 
ce ar fi determinat nu numai o evidentă mărginire a 
sferei lor de influenţă, dar şi o relativă absenţă a unui 
ecou mai profund în timp. 

Lukâcs a descoperit în ontologia şi în filozofia naturii 
a lui Nicolai Hartmann aliaţi dintre cei mai preţioşi în 
lupta sa împotriva neopozitivismului, şi mai ales împo- 
triva  resurecţiei tendinţelor religioase. Entuziasmul său 
pentru filozofia naturii a lui Hartmann, şi în primul rînd 
pentru tezele ei despre spaţiu şi timp, ne conduce şi 

spre lămurirea unei interesante probleme filozofice : ori- 
ginea divergenţelor între gîndirea sa şi cea a vechiului 
prieten de tinereţe, devenit, la rîndul său, o ilustră per- 
sonalitate a gîndirii de stînga contemporane, Ernst Bloch. 
Seriozitatea şi cumpătarea cu care Nicolai Hartmann a 
înțeles să apere drepturile autonome ale reflecţiei filo- 
zofice faţă de expansiunea diferitelor ştiinţe, chiar în 
teritoriile unde cele din urmă păreau să-și afirme o com- 
petenţă suverană, au găsit la Lukács o aprobare fără 
rezerve. Filozofia este pentru Hartmann o teorie a cate- 
goriilor (Kategorienlehre) şi impunătorul său efort de a 
restaura în drepturi marele arsenal al categoriilor din 
filozofia trecutului, începînd cu cea azistotelică, supunîn- 
du-le unei regiîndiri și reinterpretări pe baza stadiului con- 
temporan al ştiinţei, a jucat un rol deloc neglijabil în ini- 
țiativele ontologice similare ale lui Lukács. Nicolai Hart- 
mann s-a străduit, de pildă, să traseze o graniţă fermă 
între analiza filozofică a spaţiului şi timpului, considerate 
drept categorii dimensionale fundamentale ale realităţii, 
și analiza lor fizicală, efectuată cu instrumentele şi măsu- 
rătorile ştiinţei. Distincţiile sale sînt adeseori pe cît de 
subtile, pe atît de elocvente: el deosebește astfel spaţiul 
real, cel intuit (Anschauungsraum) şi cel geometric, refu- 
zînd să identifice spaţiul cu extensiunea (întinderea) și 
cu ceea ce poate fi măsurat, tocmai spre a sublinia auto- 
nomia spaţiului ca substrat, ca o categorie dimensională, 
faţă de multitudinea măsurătorilor posibile în cadrul lui. 
El refuză, în acelaşi spirit, să identifice timpul cu măsu- 
rarea lui, susţinînd în mod convingător, de pildă, că im- 
posibilitatea de a constata simultaneitatea unor fenomene 
şi procese în timp, datorită variabilităţii poziţiilor, este 
un fapt obiectiv, stabilit de teoria relativităţii, dar care 
nu afectează din punct de vedere ontologic existenţa 
obiectivă a simultaneităţii sau nesirnultaneilăţii, indepen- 
dent de posibilitatea constatării lor cu instrumentele noas- 
tre de măsurare. 

Indiferenţa spaţiului şi timpului real faţă de spaţiul 
și timpul intuit este teza ontologică centrală a lui Hart- 
mann în prima parte din Philosophie der Natur. Chiar 
finitul şi infinitul nu sînt atribute ale spaţiului şi timpu- 
lui real; ele sînt însuşiri ale obiectelor, stărilor şi pro- 
ceselor, care se desfăşoară în spatiul şi timpul real, presu- 


40 


punîndu-le pe cele din urmă drept condiţiile lor de exis- 
tenţă. Omogeneitatea, continuitatea şi nelimitarea (die 
Unbegrenztheit) sînt adevăratele proprietăţi ale spaţiului 
și timpului real; spaţiul şi timpul cosmosului nu se 
identifică cu spaţiul şi timpul real, deoarece nimic nu ne 
îndreptățește să punem limite celor din urmă, identifi- 
cîndu-le cu spaţiul şi timpul cosmic 2%. 

Este explicabil de ce o asemenea înţelegere hiperobiec- 
tivă a spaţiului şi timpului a trezit interesul pasionat al 
lui Lukács. Ea îngăduia o demarcaţie netă între spaţiul 
sau timpul real și „spaţialitatea“* sau „temporalitatea“ 
instituite de subiectul uman. Lukács nu s-a lăsat cîtuși de 
puţin convins de energicele proteste ale lui Ernst Bloch 
împotriva unei asemenea. înţelegeri a spaţiului şi timpului, 
denunţată de Bloch ca „formalistă“ şi „statică“. Este sem- 
nificativ că tocmai dezantropomorfizarea radicală a spa- 
țiului şi timpului, întreprinsă cu argumente remarcabile 
de către N. Hartmann şi celebrată cu gratitudine de 
Lukács, a întîmpinat opoziţia vehementă a lui Bloch. În 
studiul său Differenzierungen im Begriff Fortschritt (1956), 
Ernst Bloch s-a ridicat împotriva „reificării cronometriei', 
cerind să se stabilească o temporalitate diferențiată, în 
funcţie de materia istorică diferită a fiecărei epoci. Prin 
analogie cu elasticitatea spaţiului riemannian, variabil în 
funcţie de diferenţierea cîmpurilor, Bloch preconiza înlo- 
cuirea conceptului matematig şi fizical al timpului omogen 
printr-o înţelegere „riemanniană“ a timpului, cu dife- 
renţieri calitative în funcţie de densitatea lui variabilă 
în epoci istorice deosebite. La prima vedere s-ar părea 
că Bloch are dreptate: nu ar fi oare logic să dematema- 
tizăm timpul, spre a putea marca, de pildă, deosebirea de 
densitate între timpul istoriei umane şi cel al istoriei pre- 
umane ? Să ne amintim însă discriminarea fundamentală 
operată de Hartmann : cea dintre timpul intuit (în care 
intră, bineînţeles, şi timpul „trăit“) şi timpul real. Pro- 
punerile lui Bloch îşi găsesc aplicabilitatea în sfera timpu- 
lui „trăit“ (lucru pe care nu l-ar fi contestat deloc nici 
Hartmann), fără a putea afecta cu nimic obiectivitatea 


29 Nicolai Hartmann. Philosophie der Natur, 1950, Ber- 
lin, Walter de Gruyter, p. 157. 

timpului „real“. Este uşor să înţelegem de ce canoni- 
zarea timpului cronometric îl irită atît de mult pe Bloch: 
el vede în „exterioritatea (lui) invariantă“ o nepăsare 
suverană faţă de „conţinut“, deci faţă de ceea ce arcon- 
stitui adevărata lui istoricitate şi dialectică 30°. Este intere- 
sant că şi Sartre va formula, într-o notă din Questions 
de méthode, o dezavuare similară a timpului ca un con- 
tinuum omogen şi infinit divizibil, asimilînd un asemenea 
punct de vedere cu cel al raționalismului cantezian. Sartre 
identifică timpul omogen şi neutru cu cel al raţionalizării 
capitaliste şi cu concepţia burgheză despre „progres“, uni- 
formă şi rectilinie, revendicînd pentru marxism punctul 
de vedere opus al unei temporalităţi dialectice 31. Lukács 
supune criticii cu egală vigoare tezele łui Bloch şi Sartre, 
fără a se lăsa impresionat de procesul 'lor împotriva pre- 
tinsului caracter „burghez“ sau „formalist“ al ideilor 
despre timp cultivate de Descartes şi respectiv, pe un 
alt plan, de Nicolai Hartmann, sau de opţiunile social- 
politice de stinga, în numele cărora cei doi gînditori ce- 
reau instituirea unei noi concepţii despre timp, de tip 
„riemannian“ sau dialectic. 

El nu şovăie să stabilească o analogie între timpul 
„trăit“ al lui Bloch sau „temporalizarea originală“ a lui 
Sartre şi ideile despre timp ale lui Bergson, Heidegger 
sau Klages ; „durata“ bergsoniană sau timpul „autentic“ 
al lui Heidegger, opus celui „vulgar“, reprezintă forme 
simetrice de devalorizare ontologică a timpului real 
(timpul orar — die Uhrzeit, stiomatizat deopotrivă de 
Bloch şi de Sartre) şi de exaltare a timpului „trăit“, 
privilegiu al subiectivităţii 32. Timpul trăit, ca şi timpul 


30 Ernst Bloch. Tübinger Einleitung in die Philosophie, 
Werke, Band 13, Suhrkamp Verlag, p. 129—138. 

31 Jean-Paul Sartre. Critique de la Raison Dialectique, 
Paris, Gallimard, 1960, p. 63—64. 

32 Lukács face chiar la un moment dat o aluzie ma- 
lipjoasă la o lucrare a unui partizan al lui Heidegger 
care ar fi stabilit apropicri între categoria existențială a 
„grijii“ din filozofia heideggeriană şi cea a „speranţei“ 
din filozofia lui Bloch ; sîntem însă preveniți că nu poate 
fi vorba de a-l integra pe Bloch unei asemenea familii 
de spirite (Lukács face aluzie, credem, la lucrarea unui 
cercetător vest-german, lector la Universitatea din Tokio, 
Seiffert, autor al unui opuscul cu titlul Heidegger und 
Bloch). 

măsurat nu pot anula în nici un chip existenţa autarhică 
a timpului real, cu curgerea lui inflexibilă. Solidaritatea 
profundă a lui Lukâcs cu tezele lui Nicolai Hartmann ne 
apare acum în adevărata ei lumină: autonomia ontolo- 
gică a existenţei-in-sine, independente de conştiinţă, își 
găseşte în obiectivitatea incoercibilă a spaţiului şi timpu- 
lui o exemplificare elocventă. Neopozitivismul, prin iden- 
tificarea abuzivă a timpului real cu metodele de măsu- 
rare a timpului, şi existenţialismul, prin  absolutizarea 
timpului trăit, suferă aici deopotrivă un eşec. Energia cu 
care Nicolai Hartmann disjunge spaţiul şi timpul real 
de spaţiul şi timpul comensurabil și respingerea consecu- 
tivă a tuturor tentativelor de a extrapola concluziile teo- 
riei relativităţii asupra spaţiului şi timpului absolut % sînt 
pentru Lukács pline de importante consecinţe filozofice ; 
ireduoctibilitatea spaţiului şi timpului real (absolut) la sis- 
temul relativ de măsurători al subiectului cunoscător este 
o ocazie privilegiată de a pune în valoare distanţa între 
raţiunea internă de existenţă a fenomenelor (ratio essendi) 
și metodele sau procedeele rațiunii cunoscătoare (ratio 
cognoscendi). Lukács va putea astfel susţine că „problema 
centrală a ontologiei constă tocmai în a îndepărta din 
alcătuirea categoriilor, din structura lor etc. tot ceea ce 
este legat, oricît de slobod, de atitudinile cunoscătoare 
faţă de obiecte, tot ceea ce ar putea tulbura, aşadar, 
esenţa pură, cu totul indiferentă faţă de orice reflectare, 
de ea neatinsă, a existenței-în-sine (des  Ansichseien- 
den)“ 31. 

Confruntarea cu ontologia lui Nicolai Hartmann îl con- 
duce pe Lukács către abordarea uneia din marile pro- 
bleme clasice ale disciplinei: relaţia dintre realitate şi 
principalele ei categorii modale (posibilitatea, necesita- 
tea, întîmplarea). Este o temă pe care, în mod firesc, 
Ontologia existenței sociale o va readuce mereu în cen- 
trul consideraţiilor ei, inclusiv în capitolele despre Hegel 
şi despre travaliu. Nicolai Hartmann este din nou elo- 
giat, deoarece prin preeminenţa categorică atribuită reali- 
tății (ca mod fundamental, Grundmodus), în comparație 


33 Nicolai Hartmann, op. cit., p. 234—250, capitolul 
Spekulative Relativismen des Raumes und. -dera Pet \ ` 
34 Georg Lukács, op. cit., mss., p. 133 

cu celelalte moduri: posibilitatea, necesitatea şi întîmpla- 
rea, a spulberat o veche tradiţie, înrădăcinată în logică 
şi epistemologie, aceea de a pune un semn al egalităţii 
între cele patru categorii amintite. Ceea ce din punctul 
de vedere al unei teorii a judecății poate apărea legitim 
nu mai este din cel al ontologiei: realitatea se înfăţişează 
drept categoria fundamentală, deoarece toate celelalte o 
presupun şi nu pot exista decît în sfera ei. Detașarea 
critică de tezele lui Hartmann apare însă acolo unde se 
produc inconsecvenţele față de punctul de plecare atît 
de just, şi mai ales cu prilejul tezei fundamentale a lui 
Hartmann despre raportul dintre posibilitate și realitate. 
Lukâcs nu-i va ierta, de pildă, că a introdus în şirul cate- 
goriilor modale şi modurile negative : nonrealitatea şi non- 
posibilitatea. Ne întimpină aici o teză care va avea un 
rol aparte în Ontologia lui Lukács ; negația şi modu- 
rile ei (inclusiv faimoasa „nesaţie a negaţiei“ a lui Hegel, 
îmbrăţişată de Engels) sînt pentru el exclusiv categorii 
ale cunoaşterii, fără a avea nici cel mai mic drept de 
cetate în sfera ontologiei. Paradoxalitatea aparentă a unei 
asemenea teze, susținută pe larg mai ales în capitolul 
despre Hegel, se va risipi cînd vom putea măsura serio- 
zitatea argumentelor aduse acolo. 

Mult mai importantă din punct de vedere teoretic ni 
se pare disputa angajată împotriva lui Hartmann, pe tema 
raportului dintre posibilitate şi realitate. Este aici o temă 
plină de consecinţe, mai ales dacă ne gîndim la acuza- 
tiile repetate aduse lui Lukács, cu deosebire în cimpul 
esteticii, de a fi nutrit un cult excesiv al realului și de a 
nu fi acordat locul cuvenit imaginaţiei şi aptitudinilor 
de transcendere a empiriei. Încercarea lui Hartmann de 
a reabilita tezele şcolii megarice şi de a infirma valoarea 
faimoasei polemici a lui Aristotel din Metafizica împo- 
triva lor se loveşte de o opoziţie hotărită. Autorul cărţii 
Möglichkeit und Wirklichkeit (Posibilitate şi realitate) 
împingca atit de departe realismul său ontologic, încit era 
gata să afirme, sprijinindu-se pe  gînditorii din şcoala 
megaricilor, că orice posibilitate nerealizată este în fapt 
echivalentă cu o imposibilitate. La prima vedere, el pă- 
rea să plece de la intenţia cu totul legitimă de a com- 
bate veleitarismul celor dispuşi să exalte imperiul vast al 

posibilităţilor, în contrast cu „îngustimea“ realului 35. Hart- 
mann subordonează energic existenţa posibilităţii lanţului 
de determinări reale, necesare pentru înfăptuirea ei. 
Lukâcs se uneşte cu Hartmann împotriva glorificării unui 
imperiu fantomatic al posibilităţilor, cu o existenţă pre- 
tins autonomă față de şirurile cauzale obiective. El nu 
poate însă accepta cu nici un chip, şi pe bună dreptate, 
sinonimia instituită de Hartmann între posibilitatea ne- 
înfăptuită şi irealitate. Aristotel scrisese în Metafizica lui : 
„Unii gînditori, cum sânt megaricii, afirmă că potenţa 
nu există decît atunci cînd se manifestă în act şi că, dacă 
nu există act, nu există nici potenţă. Astfel, cel care nu 
clădeşte acum nu are putinţa de a clădi, ci o are numai 
acela care clădeşte, şi anume în timpul cînd clădeşte“ 36. 
Și Aristotel stigmatiza drept „absurde“ urmările unei ase- 
menea identificări mecanice între potenţă şi act: el con- 
sidera de la sine înţeles, împotriva megaricilor, că un arhi- 
tect, deţinător prin definiţie al însuşirii de a clădi, ră- 
mîine posesorul unei asemenea potenţe, chiar şi atunci 
cînd nu este în stare, prin vitregia împrejurărilor, să o 
traducă în act. Nicolai Hartmann tăgăduia justeţea pozi- 
tiei lui Aristotel și veracitatea conceptului aristotelic de 
„dynamis“ (potenţă), bine distinct la Stagirit de cel de 
„energeia“ (act). Orice posibilitate rămasă în stare de 
vintualitate, deci fără a fi fost tradusă în act, era exilată 
de Hartmann din sfera posibilităţilor reale (Realmoglich- 
keiten) : este o himeră să vorbeşti, urmîndu-l pe Aristotel, 
despre posibilitatea de a lucra a muncitorului lipsit de 
lucru, cînd neputinţa de a-și exercita profesia ilustrează, 
prin tragismul ei, vanitatea oricărui discurs despre o ase- 
menea posibilitate 37. Lukâcs apără cu vigoare ideea aris- 
totelică a „dynamis“-ului; el citează cazul „însuşirilor 
dobîndite", susceptibile de a rămîne lungi perioade de 
timp, prin jocul împrejurărilor, inactive, deci în stare 
de latenţă şi virtualitate, dar care nu sînt mai puţin po- 
sibilităţi reale, gata de a fi traduse în acte, atunci cînd 


35 Nicolai Hartmann. Möglichkeit und Wirklichkeit, 
Berlin, Walter de Gruyter, 3 Auflage, 1966, p. 166. 

36 Aristotel. Metafizica, traducere de Şt. Bezdechi, Bucu- 
reşti, Editura Academiei, 1965, p. 285. 

37 Nicolai Hartmann, op. cit., p. 171, notă. 

împrejurările o reclamă. Muncitorul lipsit de lucru, în 
perioadele de criză, nu rămîne mai puţin stăpînul putinței 
de a lucra, care devine act atunci cînd conjunctura se 
schimbă. Lukács observă cu ascuţime că nu „dynamis“-ul 
aristotelic, ci conceptul megaric şi hartmannian al po- 
sibilității are un caracter fantomatic, deoarece el este 
echivalent cu afirmaţia că posibilitatea nu ar fi reală 
decît în clipa cînd încetează de a fi posibilitate şi devine 
realitate. 

Polemica împotriva lui Hartmann şi refuzul de a di- 
zolva categoria posibilităţii în cea a realităţii (identifi- 
cînd posibilitatea reală cu posibilitatea realizată) pun în 
valoare o tendinţă mai generală a ontologiei lui Lukâcs, 
oricît ar fi fost de solidar cu prioritătea acordată reali- 
tăţii faţă de ansamblul categoriilor modale (posibilitatea, 
necesitatea, întimplarea), el înţelegea nu mai puţin să 
conserve celor din urmă statutul lor ontologic specific, 
adoptiînd o atitudine mult mai cuprinzătoare şi mai flexi- 
bilă faţă de realitate decît cea rigidă şi impregnată de o 
anumită „rutină profesorală“ a lui N. Hartmann. Lu- 
kâcs vedea în identificarea ilicită a posibilităţii reale cu 
posibilitatea realizată primejdia unei reîntoarceri la fata- 
lista teorie a predestinării (tot ce estej posibil devine reali- 
tate împlinită) ; o asemenea fetişizare a faptului împli- 
nit, în defavoarea faptului posibil, i se părea însă în con- 
tradicţie cu veritabila devenire a realităţii. Dacă ţinem 
seama de importanţa covirşitoare a „alternativelor“ în 
teoria lui Lukâcs cu privire la raportul dintre libertate 
şi necesitate, vom înţelege mai bine semnificaţia reală a 
tezelor sala de mai sus. 

Oricît ar părea de paradoxal, Theodor W. Adorno a 
formulat la adresa lui Lukâcs un reproş foarte apropiat 
de cel cuprins în procesul desfăşurat de gînditorul mar- 
xist împotriva tezelor lui N. Hartmann cu privire la rela- 
ţia posibilitate-realitate. Lukács folosise în lucrarea sa 
Wider den missverstandenen hcalismus (Împotriva realis- 
mului rău înțeles) distincţia lui Hegel între „posibilitatea 
reală“ şi „posibilitatea abstractă“, condamniînd-o pe cea 
din urmă şi afirmînd fecunditatea celei dintii ; literatura 
avangardistă era acuzată de a se complace în cultivarea 
insistentă a posibilităţii abstracte, în timp ce literatura 

realistă ar excela prin evocarea posibilităţilor concrete şi 
prin indicarea justelor proporţii între cele două planuri. Cit 
timp rămînem cantonaţi în sfera purei subiectivităţi, se 
deschide o infinitate de posibilităţi, în interiorul cărora, 
fără o confruntare cu realitatea, este cu neputinţă să 
disociem cele abstracte de cele concrete. Contactul cu 
realitatea este singurul în măsură să destrame şi să spul- 
bere, ca himerice, posibilităţile abstracte şi să valideze 
pe cele reale. Adorno se grăbeşte să vadă în prioritatea 
acordată de Lukács posibilităţii reale faţă de posibilitatea 
abstractă o inadmisibilă genuflexiune în faţa realităţii şi 
o implicită descalificare a puterii de subversiune şi de 
negaţie. El coroborează elogiul adus de Lukács posibili- 
tăţii concrete cu o altă teză de origine hegeliană: cea 
despre „raționalitatea realului“ (tot ceea ce este real este 
şi raţional), care ar fi fost împărtăşită deopotrivă de 
Lukács, interpretindu-le pe amindouă ca expresia unei 
sanctificări a realului şi a unei devalorizări a ceea ce 
„este cu totul altfel“ (das ganz Andere) decît ceea ce 
există. Lukâcs se vede expus unei acuzaţii cvasiidentice 
cu cea formulată de el împotriva lui Hartmann: „Con- 
form distincţiei între posibilitatea reală şi cea abstractă 
— scrie Adorno —, ar fi posibil cu adevărat numai ceea 
ce a devenit real“. Şi concluzia sa se vrea foarte drastică, 
vizind conformismul acut implicat de o asemenea poziţie : 
„O asemenea filozofie mărşăluieşte cu batalioanele mai 
puternice“ 38. 

Disputa cu Hartmann din finalul capitolului cuprins 
în Ontologia existenței sociale vine la timp spre a ne 
ajuta să înlăturăm confuzia artificială creată de Adorno 
în jurul poziţiei lui Lukács. Este evident că Lukács nu 
dizolvă posibilitatea în realitate, capitulind în faţa exis- 
tentului, după cum insinuează Adorno (polemica împo- 
triva lui Hartmann ar fi atunci lipsită de sens), după cum 
nici nu exaltă sfera posibilului independent de cea a rea- 
lului ; poziţia sa este şi de astă dată cea a unui tertium 
datur, lăsînd un cîmp deschis tuturor posibilităţilor reale 
(nu şi „relei infinităţi a posibilităţilor abstracte“), deci 


38 Theodor W. Adorno. Drei Studien zu Hegel, Suhr- 
kamp, 1963. p. 99. 

tuturor iniţiativelor teleolosice de schimbare a realităţii, 
în măsura în care ele nu sfidează reţeaua determinărilor 
obiective, ci utilizează în mod adecvat şirurile cauzale, 
existente în imanenţa realităţii, pentru realizarea scopu- 
lui urmărit. Dacă este adevărat că realitatea poate fi 
considerată un adevărat cimitir al posibilităţilor abstracte 
(privilegiu al tuturor veleitarilor, utopiştilor de duzină şi 
revoluţionarilor de cabinet), nu este mai puţin evident că 
elogiul posibilităţii concrete, departe de a însemna cano- 
nizarea realităţii existente, acordă puterii de subversiune 
şi transcendere a realului singurul statut cu adevărat le- 
gitim. 

Elasticitatea poziției lui Lukács în problema catego- 
riilor modale își găseşte expresia şi îm polemica, analoagă 
cu cea de mai sus, împotriva tendinței lui Hartmann de 
a identifica în fapt necesitatea şi realitatea („necesitatea 
este o categorie ontologic justificată numai prin faptul 
că nu orice realitate este şi necesară“, îi va răspunde 
Lukács lui Hartmann 3), sau în energia cu care pune 
în valoare specificitatea categoriei de întimplător. Ea îşi 
va da însă adevărata ei măsură în capitolul despre Hegel 
şi în discriminările operate acolo pe planul categoriilor 
între ontologia realistă şi cea logicistă, coexistente în sis- 
temul hegelian, şi ma! ales în capitolul despre muncă, 
cu deosebire acolo unde va analiza relaţia dintre libertate 
şi necesitate. 


Incizia profundă în sistemul hegelian, şi mai ales în 
corpul Logicii, efectuată de Lukács este departe de a 
avea doar o semnificaţie istorico-filozofică. Efortul său 
simultan este de a reintegra în patrimoniul gîndirii mar- 
xiste, printr-un amplu proces de valorificare, excepţionala 
bogăţie de teze ontologice cuprinsă în analizele catego- 
riale ale lui Hegel şi de a supune unei critici ascuţite 
dezechilibrul între ontologie şi logică instituit de Hegel 
prin supremaţia, fie şi intermitentă, a celei de-a doua 


39 Georg Lukács, op. cit., mss., p. 172. 

asupra celei dintii. Obiectivul aparent contradictoriu al 
lui Lukâcs este, aşadar, de a realiza în acelaşi timp o 
reinnodare a firelor de legătură cu marea tradiţie hege- 
liană şi o nu mai puţin radicală dehegelianizare a mar- 
xismului. S-ar putea stabili, mai ales dacă ne raportăm la 
scopul din urmă, o paralelă cu tendinţele similare urmă- 
rite de gînditori atit de deosebiți ca Adorno (în Dialec- 
tica negativă), Louis Althusser (în studiile sale despre 
raportul Marx-Hegal) sau Lucio Colletti (în Il Marxismo 
e Hegel) ; rezultatele obţinute de Lukács sînt însă cu to- 
tul diferite, mai ales prin amestecul inextricabil între re- 
cuperarea „ontologiei juste“ a lui Hegel şi critica intran- 
sigentă a logicismului său idealist (a „falsei ontologii“). 

Giîndirea lui Hegel, în reprezentarea oferită de Lukács, 
apare impregnată de o tensiune lăuntrică fundamentală ; 
explozia fecundă a categoriilor dialectice, destinate să fi- 
gureze tumultul şi dinamica unei realităţi în inepuizabilă 
devenire, ar fi zăgăzuită de carcasa unei sistematizări 
logic-ierarhice, adeseori artificiale. Fără îndoială, reflec- 
tiile lui Lukács se situează în prelungirea cunoscutei teze 
olasice marxiste cu privire la contradicţia între metodă 
și sistem la Hegel: nu ne aducem însă aminte să fi în- 
tilnit pînă acum o radiografie atit de clară a efectelor 
unei asemenea contradicții în articulațiile cele mai fine 
ale discursului logic hegelian. Să nu uităm că Lukâcs este 
autorul unei vaste lucrări despre Tînărul Hegel, cuprin- 
zătoare şi magistrală analiză dedicată adevăratei geneze 
social-istorice a dialecticii hegeliene. Capitolul din Onto- 
logia existenței sociale pune la contribuţie rezultatele do- 
bîndite în acea lucrare, mai ales acolo unde descrie, 
oricît de concentrat, originile social-istorice ale tensiunii 
între „cele două ontologii“ din filozofia lui Hegel. Con- 
temporan cu epoca postrevoluţionară, de instaurare a do-- 
minaţiei burgheze şi de desfășurare a războaielor napo- 
leoneene, Hegel şi-ar fi saturat gîndirea cu dinamica 
noii realităţi şi cu multiplicitatea contradicţiilor ei: „de- 
lirul bahic“* al conceptelor, despre care vorbeşte prefața 
la Fenomenologia spiritului, este reflexul fidel pe portati- 
vul gîndirii al unei asemenea situaţii istorice. Gilorificator 
în acelaşi timp al prezentului, acondind, pînă la umnă, 
în raportul dintre societate și stat preeminenţa celui din 
urmă, substituind treptat lui Napoleon, ca incarnare a 

„spiritului lumii“, imaginea mult mai pedestră a lui Fre- 
deric Wilhelm al III-lea, Hegel ajunge inevitabil să în- 
chidă dinamica infinit contradictorie a realităţii într-o 
„figură fetişizat-pietrificată““ (Lukács) a spiritului. 
Heraclitismul şi logicismul, reflex pe planul speculaţiei 
filozofice al contradicţiei de bază din poziţia social-istorică 
a filozofului, vor coexista, într-o sinteză silnică, de-a 
lungul operei lui Hegel. Lukâcs celebrează în termeni en- 
tuziaşti „foamea de realitate“ a marelui filozof german, 
fără precedent în filozofie de la Aristotel încoace, ardoa- 
rea şi intensitatea cu care s-a cufundat în imanenţa reali- 
tăţii şi a ajuns la alcătuirea unui nou organon logic, de 
tip dialectic, profund deosebit de întreaga logică anteri- 
oară. Caracterul de infinită procesualitate al realităţii, 
conceperea absolutului însuşi ca devenire sau proces, şi 
nu ca sinteză statică, unitatea de nedesfăcut între rezul- 
tat şi geneza lui (rezultatul fără geneză este pentru 
Hegel un simplu „cadavru“, un caput mortuum abstrac- 
tionis), natura sintetică, şi nu pur analitică, a legii iden- 
tităţii (conservarea identităţii unui fenomen este ea însăşi 
un proces, şi nu un dat) sînt doar cîteva din cuceririle 
memorabile ale noului mod de a vedea lucrurile. Vehe- 
menţa cu care Hegel polemizează împotriva faimosului 
Sollen (trebuie) din filozofia critică a lui Kant şi energia 
cu care apără prioritatea ontologică a realității şi exis- 
tenței  (ei)-întocmai-astfel (das Geradesosein der Wirk- 
lichkeit) împotriva oricărei exigenţe transcendente (de 
tipul noumen-ului kantian) îl umplu de o nemărginită 
satisfacţie pe interpretul său marxist ; el vede aici un pre- 
țios punct de sprijin pentru edificarea programului său 
de constituire a unei noi ontologii. Lukâcs acordă, şi pe 
bună dreptate, o atenţie deosebită raportului între inte- 
lect şi rațiune în filozofia hegeliană ; imperativul trecerii 
de la studiul fenomenelor și al proprietăţilor lor ca enti- 
tăţi izolate la cel al interacțiunii şi devenirii lor, deci la 
considerarea lor drept complexe dinamice printre alte 
complexe, este cel care impune cu necesitate tranziţia de 
la cunoaşterea prin intelect la cea prin rațiune. Dialec- 
tizarea raporturilor între aparenţă, fenomen şi esenţă, tra- 
tarea esenţelor ca produse genetice ale devenirii istorice, şi 
nu ca abstracţiuni statice, unitatea lor indisolubilă cu 

fenomenele și metamorfozele la care pot fi supuse prin 
modificarea fenomenelor (să ne gîndim la consecinţele 
categoriale ale proceselor de selecţie naturală, descrise 
mai tîrziu de Darwin) se numără printre rezultatele cele 
mai profunde ale trecerii la cunoaşterea prin rațiune. 
Dacă este adevărat că obiectele realităţii nu pot fi înţe- 
lese fără a fi contemplate în structura lor autonoină şi 
în relativa lor independenţă (demersul propriu al intelec- 
tului), nu este mai puţin evident că ele reclamă a fi 
cuprinse în devenirea lor şi în interacţiunea cu complexele 
limitrofe (demersul specific al raţiunii). Acuzaţia formu- 
lată de Lucio Colletti că Lukács ar devaloriza, pe urmele 
lui Hegel, cunoaşterea finită, prin intelect, a fenomene- 
lor se spulberă dacă urmărim insistența cu care Lukács 
subliniază la Hegel rolul intelectului ca o condiţie primor- 
dială şi ca o etapă sine qua non pe drumul spre adevă- 
rata cuprindere a realității 10. Odată certificată solidi- 
tatea unui asemenea punct de plecare, exegetul ne orien- 
tează privirea asupra momentului cînd fenomenele îşi reve- 
lează veritabila lor natură, dincolo de autonomia singula- 
rităţii lor, prin raportarea la ceea ce este altceva decit 
ele, şi anume nu la ceea ce este altceva în general, ci la 
alteritatea lor concretă. Raportarea fenomenelor la alteri- 
tatea lor înseamnă inevitabil considerarea lor în inter- 
acţiune dinamică şi în devenire ; Hegel a elaborat instru- 
mentele intelectuale destinate unei asemenea cuprinderi 
dinamice a fenomenelor sub forma determinărilor catego- 
riale, numite de el „determinaţii ale reflexiei“. „Con- 
ţinutul conştiinţei sensibile este în sine însuşi dialectic“, 
scria Hegel. „El trebuie să fie singularul ; dar... tecmai — 
întrucit conţinutul singular exclude altceva de la sine — 
el se raportă la altceva, el se arată ca trecînd dincolo 
de sine, ca depinzind de altceva, ca mijlocit de acesta, 
ca avind în sine însuşi altceva. Adevărul următor al sin- 
gularului imediat este, aşadar, acela că el e raportat la 
altceva. Determinaţiile acestui raport sînt ceea ce numim 


40 Georg Lukács. Zur Ontologie des gesellschaftlichen 
Seins. Hegels falsche und echte Ontologie, Luchterhand 
Verlag, 1971, p. 87. Vezi volumul de faţă, p. 135. 

determinaţii ale reflexiei...“ 41. Lukács vede în cuplurile 
şi ansamblurile categoriale numite „determinaţii ale re- 
flexiei“* (esenţă-fenomen-aparenţă, identitate-deosebire-mul- 
tiplicitate-opoziţie, nemijlocire-mijlocire, formă-conţinut etc., 
cărora li se adaugă şi cele care nu sînt tratate ca atare, 
de exemplu cantitate-calitate etc.) o „descoperire genială“ 
a lui Hegel şi marea sa contribuţie la edificarea unei ade- 
vărate ontologii. Efortul principal al interpretului este de 
a efectua o retroversiune în termeni ontologici a ceea ce 
la Hegel apare exprimat în termenii pur logici ai unei 
succesiuni ierarhice. Este caracteristic, de pildă, modul 
în care Lukács încearcă să „recupereze“ verigile interme- 
diare între identitate şi opoziţie sau contradicţie : deose- 
birea şi diversitatea (der Unterschied şi die Verschieden- 
heit), tocmai spre a îngădui o descriere mai concretă a 
tranziţiilor capilare între fenomene şi a genezei contradic- 
ţiilor lor atunci cînd le privim în devenire“. El nu 
oboseşte să repete că determinaţiile reflexiei trebuie pri- 
vite nu ca simple instrumente logice, ci ca adevărate de- 
terminări categoriale ale realităţii în sine. Centrul de 
greutate al elogiului său cade asupra suprimării hiatusului 
între esenţă şi fenomen, reperabil nu numai în vechile 
concepţii ontologice de tip teologic, care situează esenţa 
într-un plan transcendent fenomenalităţii, dar şi în epis- 
temologiile moderne, unde esenţele sînt privite ca simple 
sinteze ale abstracţiunii ; concepţia hegeliană a determi- 
nărilor reflexiunii, care consideră esenţele drept complexe 
dinamice, indisolubil legate de fenomene şi în interacţiune 
neîntreruptă cu alte complexe, oferă o bază trainică unei 
explicaţii pur imanente a lumii, răpind orice justificare 
vechilor explicaţii de tip teologic sau criptoteologic. Apare 
evident aici contrastul între punctul de vedere al lui 
Lukács şi cel promovat de Lucio Colletti; departe de a 
considera, asemenea lui Colletti, critica determinaţiilor fi- 
nite ale intelectului în favoarea celor genetic-dinamice ale 
raţiunii şi fluidificarea realităţii ca simple instrumente ale 


41 G. W. F. Hegel. Enciclopedia ştiinţelor filozofice, 
partea a Ill-a, Filozofia Spiritului, Editura Academiei, 
1966, p. 213; citat şi de Lukács în volumul de față, p. 135. 

42 Vezi volumul de faţă, p. 143. 

teleologismului şi criptoteologiei hegeliene, Lukács vede 
în ele contribuţia genială a lui Hegel la instituirea unei 
viziuni strict imanente şi în acelaşi timp dialectice asupra 
lumii. Înseamnă oare că Lukács este înclinat să accepte 
în mod necritic sau pur şi simplu să ignore aspectele ne- 
gative ale sistemului hegelian, incriminate cu atita vigoare 
de adversari ? 

Teza lui Lukâcs este că ar fi cu neputinţă să se separe 
în mod tranşant „ceea ce este viu“ şi „ceea ce este mort“ 
la Hegel (aluzie la titlul cunoscutei lucrări a lui Benedetto 
Croce, deşi, după cum vom vedea, se pot stabili certe 
apropieri între poziţiile celor doi filozofi), deoarece cele 
două fire sînt împletite la fiecare pas în sistemul heselian. 
După ce a subliniat meritul lui Hegel de a fi elaborat 
o nouă logică, destinată să cuprindă în reţeaua catego- 
riilor ei bogăţia imensă de determinări a realului, inter- 
pretul marxist al Științei logicii descoperă culpa funda- 
mentală a lui Hegel în transformarea logicii dintr-un in- 
strument de cuprindere şi reflectare într-un factor coexten- 
siv, dacă nu de-a dreptul constitutiv, al realităţii. Pro- 
cesul lui Lukács, ca şi cel al lui Adorno sau al atîtor 
interpreţi marxişti, se îndreaptă împotriva faimoasei teze 
hegeliene : identitatea subiect-obiect. Este vorba, în fapt, 
despre cunoscuta problemă a raportului între ordinea isto- 
rică a realului şi ordinea lui logică. Efortul lui Lukâcs 
ceste de a demonstra că ordinea categoriilor în procesui 
cunoaşterii şi al sistematizării logice nu poate fi extra- 
polată pur şi simplu în cîmpul ontologic. Logica procesu- 
lui cunoașterii nu poate fi identificată pur şi simplu cu 
logica realului (să ne amintim teza lui Marx din prefața 
la Grundrisse că drumul urmat de cunoaştere spre a 
reconstitui concretul : de la abstract la concret, este in- 
vers celui al realităţii înseşi, unde primordialitatea con- 
cretului şi a complexelor lui se impune cu puterea evi- 
denţei). Logica este un mijloc de omogenizare a eteroge- 
nului (realitatea este prin definiţie eterogenă) şi simpli- 
ficarea necesară operată de categoriile logice este legitimă 
numai cu condiţia controlului critic şi a corecturii per- 
petue din unghiul de vedere ontologic (cel al realităţii 
în sine). Eroarea lui Hegel este de a fi sacrificat adeseori 
cea mai prețioasă cucerire a sa în cîmpul logicii: adap- 
tarea categoriilor logice, şi a incatenării lor, la devenirea 

multiformă a realităţii, prin inversarea raportului normal : 
realitatea va fi subordonată în sistemul hegelian succesi- 
unii categoriilor logice, iar funcţia logicii va fi hipertro- 
fiată în mod nemăsurat, prin transformarea ei ilegitimă 
în adevăratul demiurg al realului. 

Una din consecinţele frapante ale unui asemenea mod 
de a vedea luerurile este că, datorită caracterului ierarhic 
al ordinii instituite de Hegel în succesiunea categoriilor 
logice, categoria superioară fiind decretată „adevărul“ 
celei inferioare, o viziune ierarhică cu caracter teleologic 
este proiectată în însăşi imanenţa realităţii, formele supe- 
rioare fiind declarate „adevănul“ celor inferioare, pe dru- 
mul realizării finale a identităţii subiect-obiect. 

Exemplele aduse de Lukács spre a -ilustra deformaţiile, 
adeseori profunde, provocate de „ontologia falsă“ (cea 
logicizantă) a lui Hegel în corpul „ontologiei (sale) juste“ 
(cea heraclitică) sînt într-adevăr concludente. Se cuvine 
să spunem aici că dialogul cu Hegel va avea un rol 
central nu numai în capitolul pe care i-l dedică în mod 
special Ontologia existenței sociale, dar şi în alte capitole 
(cum este, de pildă, cel dedicat lui Marx), inclusiv în 
scrierea finală a lui Lukács, adevăratul său testament 
filozofic, Prolegomene la ontologia existenței sociale. Ex- 
plicaţia este, după cum am mai spus, că Lukács tinde 
să conserve în ontologia marxistă întreg tezaurul de idei 
și analize valabile din teoria categoriilor a lui Hegel, 
eliminînd în acelaşi timp, printr-o neîntreruptă cenzură, 
malformaţiile provocate de viziunea logicist-ierarhică. Dia- 
logul cu Hegel capătă astfel aspectul unui exerciţiu su- 
perior de acribie intelectuală şi acuratețe filozofică, al 
cărui scop mai adînc este însă purificarea ontologiei de 
scoriile unei reprezentări logieizante şi teleolosice asupra 
lumii (insidios prezente chiar în scrierile unora dintre 
marii teoreticieni ai marxismului, ca Engels). Se poate 
spune că Lukâcs și-a propus să traducă în fapt, pe un 
plan de anvergură, proiectul ocazional, rămas neîmplinit, 
al lui Marx: a expune sintetic, în riguroasă formă filo- 
zofică, miezul raţional al dialecticii hegeliene. 

Cînd Hegel vorbeşte, de pildă, despre „organismul geo- 
logic“, văzînd în el o formă preliminară a organismelor 
vegetale și în amîndouă anticipări ale organismelor ani- 
male, este limpede că un cripto-finalism impregnează o ase- 

menea stratificare ierarhică a naturii. Natura anorganică 
este lipsită de autonomie ontologică, funcţia ei fiind doar 
de a „pregăti“ apariţia naturii vegetale şi animale (în- 
săşi denominaţiunea „organism geologic““ se bazează pe un 
joc de goale analogii, după cum observă Lukâcs în Pro- 
legomene). Exemplul este instructiv, deoarece el eviden- 
ţiază tendinţa lui Hegel de a interpreta succesiunea ge- 
netică reală a fenomenelor în perspectiva unei succesiuni 
necesare de tip logic-ierarhic ; observaţia elementară că 
pe alte planete natura anorganică nu a generat în mod 
necesar forme de viaţă vegetale sau animale pune în 
valoare caducitatea ontologică a viziunii hegeliene şi sub- 
liniază, în acelaşi timp, rolul accidentalității în geneza 
diferitelor forme de existenţă (în acelaşi spirit este for- 
mulată teza lui Hegel din Filozofia naturii că natura ani- 
mală este „adevărul“ celei vegetale şi ultima „adevărul“ 
celei minerale). Un alt exemplu: în ordinea logică de 
succesiune a categoriilor, teleologia este situată imediat 
după treptele mecanismului şi chimismului, fiind decla- 
rată „adevărul“ celor două forme anterioare ; în acelaşi 
timp, pe scara ierarhică a treptelor logice care duc spre 
realizarea identităţii subiect-obiect, teleologia figurează ca 
momentul tranziţiei de la Concept spre Idee; cum mo- 
mentul inaugural al Ideii este „viaţa“, se ajunge la con- 
trasensul evident că teleologia (a cărei geneză în procesul 
muncii Hegel a pus-o admirabil în valoare) precede în 
ordinea logică viaţa, omul şi societatea, ceea ce echiva- 
lează cu implantarea ei în cîmpul naturii! Este aici încă 
un exemplu flagrant, utilizat deopotrivă de Lucio Colletti, 
ca şi de Lukács, al distorsiunilor introduse de logicismul 
hegelian în succesiunea ontologică reală. 

Modul în care Hegel deduce ordinea realului din or- 
dinea logică, identificînd în mod abuziv devenirea reali- 
tăţii cu logica procesului cunoaşterii, îşi găseşte expresia 
în structura fundamentală a operei sale Știința logicii. 
Celebra succesiune tripartită : trecerea de la Fiinţă la 
Esenţă şi de la Esenţă la Concept, se identifică, în inten- 
ţia hegeliană, cu însăşi automişcarea realităţii de la starea 
de Fiinţă nedeterminată, prin acumularea unor determi- 
nări succesive (calitatea, cantitatea, măsura etc.), la 
Fsenţă, treaptă pe care apar determinațţiile reflexiunii, 
și apoi la Concept, adevărata incarnare a realităţii con- 

crete. Nu îi este greu lui Lukács, după cum au făcut-o 
înaintea lui şi alţi comentatori ai operei hegeliene (între 
ei Benedetto Croce), să demonstreze artificialitatea unei 
asemenea construcţii din punct de vedere ontologic. Ideea 
de a fixa momentul inaugural al devenirii în „Fiinţa 
nedeterminată“ nu are nici o justificare ontologică: con- 
ceptul de „fiinţă nedeterminată“ (das unbestimmte Sein) 
este o abstracţie a minţii noastre, utilă şi necesară în 
anumite împrejurări din punct de vedere logic şi gno- 
seologic, dar fără nici o acoperire în realitate. Existenţa 
(fiinţa) este întotdeauna o existență (fiinţă) determinată 
şi ea formează ca atare adevăratul punct de plecare al 
reflecţiei. Faptul că gîndirea logică procedează în recon- 
stituirea concretului, din necesităţi interne, de la abstract 
la concret nu justifică în nici un fel identificarea unui 
asemenea itinerariu cu cel al realităţii înseşi; eroarea 
fundamentală a lui Hegel este tocmai de a fi transformat 
itinerariul gîndirii logice în însuşi itinerariul realităţii, 
descriindu-l pe acesta din urmă ca autoconcretizare gra- 
dată a fiinţei nedeterminate în realitate plenară şi mul- 
tiplu determinată. Lukács observă cu sagacitate în Pro- 
legomene că Marx situează ca punct de plecare al gîn- 
dirii, în Manuscrisele economico-filozofice, nu „fiinţa ne- 
determinată“, ci  „obiectualitatea“* (die Gegenstândlich- 
keit), marcînd astfel, încă din opera sa de tinereţe, distan- 
țarea categorică faţă de Hegel. Ontologia marxistă are 
drept punct de plecare realitatea ca o suită de com- 
plexe dinamice, deci ca obiectualitate determinată, valo- 
rificându-l astfel pe Hegel cel „esoteric“ (acel Hegel 
„genuin“ şi „profund“ despre care a vorbit şi Croce) 
împotriva lui Hegel cel „exoteric“, autor al ontologiei lo- 
gicizante. 

Spre a oferi un exemplu elocvent al distorsiunilor la 
care este supusă gîndirea prin subordonarea ontologiei faţă 
de logică în sistemul hegelian, Lukács citează celebra teză 
a „negării negaţiei“. Să intrăm de-a dreptul în miezul 
problemei, exprimînd neted ideea centrală a lui Lukâcs 
(amintită în fugă cu prilejul consideraţiilor despre atitudi- 
nea sa faţă de Nicolai Hartmann) : negația este în mod 
exclusiv o categorie a logicii şi teoriei cunoaşterii, fără a 
avea vreo îndreptăţire în cîmpul ontologiei (cel al existen- 
ței-în-sine). Se ştie că Engels a preluat integral în Anti- 

Duhring conceptul hegelian al „negării negaţiei“, strădu- 
indu-se să demonstreze, împotriva recriminărilor lui Duh- 
ring, universalitatea aplicării lui. Lukâcs insistă asupra fap- 
tului că Marx însuşi a folosit o singură dată expresia de 
negare a negaţiei : la capătul analizei dedicate în Capitalul 
„acumulării primitive“, descriind modul în care 'proprieta- 
tea capitalistă a expropriat mica proprietate a producă- 
torilor nemijlociţi şi modul în care noua proprietate socia- 
listă va realiza „exproprierea expropriatorilor“, instituind 
proprietatea individuală, nu pe vechea ei bază, ci pe cea 
a „cooperării şi a proprietăţii comune asupra solului şi 
asupra mijloacelor de producţie“, el caracterizează proc- 
cesul din urmă drept „negare a negaţiei. Lukács consi- 
deră însă că la Marx expresia „negare a negaţiei“ ar avea 
doar o funcţie „stilistic decorativă“, fiind un simplu pro- 
dus al „cochetăriei“ cu limbajul hegelian (despre care a 
vorbit însuşi Marx), deoarece între procesul economico- 
social descris cu rigoare de Marx şi hegeliana negare a 
negaţiei nu ar exista nici o legătură internă. Spre a 
înţelege atitudinea potrivnică a lui Lukács faţă de con- 
ceptul de negare a negaţiei, este necesar să examinăm mai 
întîi argumentele sale împotriva utilizării negaţiei ca o 
categorie ontologică. El porneşte de la observaţia că doar 
categoriile de a-fi-altfel (alteritate, das Anderssein) sau 
de a-fi-pentru-altul (Sein für Anderes) exprimă natura 
intrinsecă a fenomenelor ; a identifica, asemenea lui He- 
gel, alteritatea unui fenomen (modul de a-fi-altfel decît 
el) cu negarea lui este o operaţie legitimă din punct de 
vedere logic, fără însă a ne spune nimic precis despre 
cuprinsul procesului în cauză, deci fără a avea vreo rele- 
vanţă ontologică. În planul realităţii, diferenţierea feno- 
menelor este un proces eminamente pozitiv, caracterizat 
printr-un sistem de relații şi interacțiuni ; din punct de 
vedere ontologic se poate spunc cu îndreptăţire că un fe- 
nomen al naturii, anorganice sau organice, se transformă 
în altceva decit el (alteritate cu un conţinut prin defini- 
ție pozitiv: grăuntele se transformă în plantă etc., spre 
a relua exemplul cunoscut al lui Engels), fără ca ideea 
de negație să fie aici implicată in re. Negaţia este in- 


43 Georg Lukács. Prolegomena zur Ontologie des gesell- 
schaftlichen Seins, mss., p. 185—186. 

strumentul logic prn intermediul căruia exprimăm deve- 
nirea-altfel a unui fenomen, după celebra formulă a lui 
Spinoza, reluată şi de Hegel: omnis determinatio est 
negatio ; ea are o funcţie gnoseologică de prim ordin, ca 
procedeu al cunoaşterii, fără însă a ne introduce, prin 
inerentul ei caracter generic, în constituţia specifică a fe- 
nomenelor şi proceselor. Lukâcs contestă că am putea vorbi 
cu îndreptăţire, după cunoscutul exemplu din Anti-Dih- 
ring, despre o negare a bobului de orz prin transformarea 
lui în plantă ; distrugerea bobului, mult mai curînd decît 
metamorfoza lui, ar însemna pe plan ontologic negarea lui 
propriu-zisă, şi însuşi faptul că sîntem constriînşi să folo- 
sim aceeaşi expresie abstractivă : negarea, pentru procese 
atît de diferite, arată improprietatea ontologică a noţiunii. 
Nu putem reproduce aici, în întregimea lui, lanţul argu- 
mentelor aduse de Lukâcs în sprijinul tezei sale, atît în 
capitolul despre Hegel din Ontologie, cît şi în Prolego- 
mene. Să spunem doar că, după ce a tăgăduit negația ca 
un proces ontologic real în cîmpul naturii anorganice, el 
admite în regnul organic o excepție.’ Moartea organismelor, 
echivalentă cu regresiunea lor din cîmpul organic în cel al 
materiei anorganice, ar putea fi identificată în extremis cu 
o negaţie, deoarece ar fi vorba despre o tranziţie spre un 
alt regn ontologic %4. Cît priveşte zona vieţii sociale, odată 
cu apariţia activităţii teleologice a subiectului uman şi a 
deciziilor opţionale legate de ea, se poate afirma că nega- 
ţia joacă un rol constitutiv în practica socială ; ne-ar fi 
însă greu să spunem, datorită atitudinii extrem de reti- 
cente a autorului, mai ales în Prolegomene, dacă de astă 
dată Lukács acordă negaţiei un statut de categorie onto- 
logică sau o consideră doar un moment auxiliar, deşi ne- 
cesar, în activitatea practică. 

Cind trece la analiza „negării negaţiei“, atitudinea sa 
nu lasă însă loc nici unui echivoc; este cu neputinţă, ne 
încredinţează el în Prolegomene, să unificăm fenomene atit 
de eterogene ca reproducerea unui organism vegetal 
(planta ar reprezenta prima neguţie a bobului de orz, iar 
producerea altor boabe de orz prin fecundarea ei ar fi ne- 
garea primei negaţii !), reproducerea unor insecte, ca flu- 
turii, sau operaţiunile matematice din calculul diferenţial 


— —— 


4 Vezi volumul de faţă, p. 163. 

şi integral sub semnul unui concept unitar: negarea nega- 
tiei, fără a ne expune riscului de a ajunge la un joc gol 
de analogii. 

Lukâcs supune unei analize atente cîteva din exemplele 
alese de Engels spre a ilustra negarea negaţiei, demonstrind 
caracterul lor neconcludent. Observarea neprevenită a fap- 
telor ne arată, de pildă, că procesul de reproducere a flu- 
turilor są desfăşoară nu după o schemă ttripartită, ci după 
una cvadripartită : ou-larvă-cocon-fluture, ceea ce ar fi 
echivalent nu cu „negarea negaţici“, ci cu „negarea nega- 
tiei negaţiei“ ; exegetul observă că, aplicată la natură, 
schema hegeliană se transformă într-o caricatură a ei în- 
seşi. Exemplul matematic al înmulţirii lui —a cu —a, 
obţinindu-se o mărime pozitivă: +a2, oferă într-adevăr 
o analogie cu negarea negaţiei, dar dacă îl aplicăm la 
adunare în loc de înmulţire, schema nu-și mai găseşte nici 
o confirmare. Engels însuşi recunoaşte că, în cîmpul na- 
turii organice, procesul de reproducție se desfășoară într-un 
mare număr de cazuri după o lege mai complicată decît 
cea indicată de schema simplă a negării negaţiei 45. Cum 
a ajuns ilustrul teoretician al marxismului să-şi însuşească 
integral teza hegeliană a negării negaţiei, încercînd să-i 
demonstreze validitatea în cele mai variate cîmpuri ale na- 
turii şi societăţii ? La Hegel, negarea negaţiei îndeplinea 
un scop precis: în încercarea de a deduce din categorii 
logice schema devenirii universale, Hegel urmărea prin 
negarea negaţiei să prezinte drept credibilă, autodezvoltarea 
himericei Fiinţe nedeterminate, situată de el la începutul 
sistemului, într-o Fiinţă multiplu determinată (după cu- 
noscuta sa schemă: Fiinţa-Nimicul-Devenirea). Teza lui 
Lukâcs este că la Hegel ea ar fi fost o simplă construcţie 
logică destinată să sprijine o artificială construcţie onto- 
logică. Asimilarea ei de către Engels i se pare un exemplu 
semnificativ de integrare necritică a dialecticii hegeliene în 
marxism, ceea ce l-ar deosebi net, în împrejurarea de faţă, 
pe Engels de prietenul său Marx : în timp ce Marx a exer- 
citat, chiar de la începuturile activităţii sale, o critică în- 
tr-adevăr radicală a dialecticii hegeliene, Engels a făcut o 
concesie importantă tendinței negative a lui Hegel de a lo- 


45 F. Engels. Anti-Diihring, Bucureşti, Editura politică, 
1966, ed. a IV-a, p. 138. 

giciza raporturile reale dintre fenomene prin preluarea tezei 
despre negarea negaţiei. Efectul fascinant exercitat cîndva 
de o lege destinată să întemeieze pe o cale „logică-ontolo- 
gică““ suprimarea proprietăţii private asupra producţiei 
(negaţie a proprietăţii obşteşti primitive) şi exproprierea 
expropriatorilor (negarea negaţiei) s-a pierdut aproape cu 
totul de-a lungul timpului (Lenin nu o mai menţionează 
decît incidental, o singură dată, în Caiete filozofice, fiind 
departe de a-i acorda vreo greutate în reelaborarea mar- 
xistă a dialecticii) 46. Fără a fi cu putință să înfățişăm 
aici totalitatea argumentelor lui Lukâcs destinate să spri- 
jine ideea că negarea negaţiei este o simplă construcţie 
logică, impusă „din afară“ în imanenţa fenomenelor, şi 
nu o autentică lege universală a dialecticii, cum este cea 
a ireversibilităţii proceselor în natură şi societate, sau cea 
a unităţii între continuitate şi discontinuitate, să ne măr- 
ginim a spune că, de astă dată, el se întilneşte într-un 
consens deplin cu Louis Althusser. Filozoful francez se 
ridicase de asemenea, în Pour Marx, împotriva transfe- 
rului „negării negaţiei“ în marxism, iar în conferinţa Sur 
le rapport de Marx à Hegel a arătat limpede că nu se 
poate repudia concepţia hegeliană a caracterului teleologic 
al istoriei fără a elimina în acelaşi timp din cîmpul dia- 
lecticii teza despre negarea negaţiei : „...dialectica hegeliană 
este, la rîndul ei, teleologică în structurile ei, deoarece 
structura-cheie a dialecticii hegeliene este negarea nega- 
jiei, care este teleologia însăşi, identică cu dialectica“ 4? 
(asupra deosebirilor majore între Lukâcs şi Althusser în 
atitudinea faţă de Hegel, evidente chiar din citatul de 
mai sus, nu ne putem opri aici). 


* 


Capitolul despre muncă inaugurează adevărata parte 
constructivă a ontologiei lui Lukâcs. El este urmat, după 


46 Georg Lukács. Prolegomena..., op. cit., mss., p. 208— 
209. 

41 Louis Althusser. Pour Marx, François Maspero, 
Paris, 1966, p. 205, motă. Conferinţa Sur le rapport de 
Hegel à Marx se află în volumul Hegel et la pensée 
moderne, P.U.F., Paris, 1970, cf. p. 105. 

cum am mai spus, de celelalte trei mari capitole, care 
alcătuiesc laolaltă coloanele de susţinere ale ontologiei exis- 
tenţei sociale : reproducţia, ideologia şi alienarea. Rezul- 
tatele obţinute în valorificarea critică a ontologiei lui 
Nicolai Hartmann şi în disocierea ontologiei juste de cea 
falsă a lui Hegel, precum şi în sinteza teoretică a prin- 
cipiilor ontologice fundamentale ale lui Marx, pe fondul 
unei categorice distanţări simultane de neopozitivism şi 
existenţialism, sînt puse aici din plin la contribuţie. Vasta 
analiză dedicată principalelor categorii ale vieţii sociale 
era destinată iniţial să pregătească definirea locului geo- 
metric al activităţii morale în sistemul activităţilor sociale; 
intenţia de a elabora Etica a rămas nerealizată, deşi con- 
tururile ei sînt omniprezente la orizontul tuturor conside- 
raţiilor din Ontologie. 

Spre a ilustra continuitatea între rezultatele dobândite 
în vastul excursus istoric şi tezele din capitolul despre 
muncă, să ni se îngăduie a ne opri doar asupra unei sin- 
gure probleme : cea a libertăţii. Se poate spune că unul 
din principalele scopuri urmărite de Lukâcs în ultima sa 
operă este neutralizarea simetrică a fatalismului şi teleolo- 
gismului, caracterizate amîndouă, deşi în mod opus, prin 
hipertrofierea unei singure categorii, necesitatea, în onto- 
logia dezvoltării sociale. Activitatea teleologică îşi face 
apariţia odată cu procesul muncii, prin emergenţa subiec- 
tului uman în istorie; natura anorganică şi organică nu 
cunoaşte procese teleologice. Este evident că larga analiză 
filozofică dedicată procesului muncii urmăreşte să elimine 
hiatusul kantian între mundus phaenomenon şi mundus 
noumenon ; meritul ei este de a explica genetic însăşi ac- 
tivitatea teleologică. Instituirea scopului, cea care face po- 
sibil actul muncii, nu există fără utilizarea şirurilor cau- 
zale obiective ; cauzalitatea există independent de teleo- 
logie, teleologia nu poate exista fără valorificarea cauza- 
lităţii (cauzalităţii spontane a naturii i se alătură, aşa- 
dar, „cauzalitatea instituită“, die gesetzte Kausalităt, pro- 
dus al activităţii teleologice) ; între cele două planuri există 
simultan un raport de eterogeneitate şi de unitate. Auto- 
nomia ontologică a şirurilor cauzale se exprimă în faptul 
că urmările actelor noastre finale „scapă“ adeseori inten- 
ţiei iniţiale ; infinitatea însuşirilor obiective, cu efecte im- 
previzibile pentru conştiinţa instituantă, obligă activitatea 

teleologică la o permanentă readaptare. Lukács distinge 
doi timpi în emergenţa oricărui act teleologic: reflectarea 
proprietăţilor obiective ale lucrurilor destinate a fi utili- 
zate şi declanşarea acţiunii de transformare (sau de conser- 
vare) a lor în sensul scopului urmărit. Faptul că ade- 
seori imperativele acţiunii nu îngăduie o reflectare cuprin- 
zătoare a realităţii luate în considerare explică „surpri- 
zele“ ivite şi necesitatea unei reimersiuni a conştiinţei în 
imanenţa şirurilor cauzale. Orice activitate teleologică are, 
prin definiţie, un caracter opţional : opţiunea este un mo- 
ment constitutiv al fiecărei iniţiative a conştiinţei. Explo- 
rarea posibilităţilor obiective şi subiective, chemate să fie 
puse în valoare pentru satisfacera unei necesităţi impuse 
de practica socială, deschide în faţa conştiinţei o plurali- 
tate de căi; alegerea uneia dintre ele, cea care pare mai 
potrivită pentru realizarea scopului, este răspunsul la al- 
ternativele existente. Caracterul ireductibil al deciziei, ca 
moment fundamental al oricărei activităţi teleologice, este 
subliniat de Lukács cu nu mai puţină energie decît au 
făcut-o existenţialiştii : este ceea ce conferă conştiinţei în 
activitatea socială un caracter constitutiv, şi nu epifeno- 
menal, inaugurat de procesul muncii. Deosebirea între 
Lukács şi existenţialism (cel puţin cel clasic, deoarece 
Sartre şi-a corectat într-o măsură considerabilă, de-a lun- 
gul timpului, poziţia iniţială) este că gînditorul marxist 
va căuta să pună minuţios în lumină, pînă în cele mai 
fine ramificații, sistemul de condiţionări al însuşi actului 
opțiunii. Ideea predeterminării este, desigur, exclusă ab 
initio, prin chiar nucleul teoriei lukâcsiene a activităţii 
telealogice : caracterul ei opţional. Am putea spune, în 
acelaşi timp, că pentru Lukács orice act de autocondiţio- 
nare a conştiinţei este în mod necesar şi unul de hetero- 
condiţionare. Opţiunea se desfăşoară totdeauna în spaţiul 
de joc al unor posibilităţi concrete (cât de puţin dispus 
era Lukács să identifice posibilitatea concretă cu reali- 
tatea ne-o arată polemica sa împotriva şcolii megarice 
şi a lui Nicolai Hartmann) ; chiar impulsul generator, 
nevoia şi cerința satisfacerii ei, este implantat în multipli- 
citatea unor serii cauzale cu contururi mai mult sau mai 
puţin precise. Inventivitatea conştiinţei în instituirea sco- 
purilor nu se desfăşoară fără a lua în consideraţie mij- 
loacele pentru realizarea lor (dacă nu avem de-a face cu 

simple tantasme sau proiecte utopice). Sistemului de con- 
diţionări obiective i se adaugă cel al condiţionărilor subiec- 
tive ; însuşirile acumulate, existente sau potenţiale (laten- 
te), fac parte din rezervorul de disponibilităţi al oricărei 
activităţi umane. Se cuvine să afirmăm din nou: teleolo- 
gia nu numai că nu poate exista emancipată de cauzali- 
tate, dar expansiunea ei victorioasă se poate realiza doar 
prin utilizarea adecvată a şirurilor cauzale. Centrul de 
greutate al meditaţiei lui Lukács se situează într-o zonă 
mediană, de încrengătură a celor două planuri : teleologic 
şi cauzal, dincolo de determinismul absolut, care transfor- 
mă conştiinţa într-un epifenomen al unei cauzalităţi pre- 
existente, dar şi de finalismul absolut, care îi conferă un 
autotelism necondiționat. Faimosului Sollen (trebuie) al 
filozofiei kantiene şi postkantiene îi este astfel răpit orice 
caracter transcendent : mediaţiunile multiple care unesc 
exigenţele conştiinţei cu lumea cauzalităţii apar limpezi în 
faţa noastră. Ceea ce lipseşte argumentării  lukâcsiene 
spre a ne oferi o adevărată logică a invenţiei şi creativi- 
tăţii este o fenomenologie a nevoilor umane şi a genezei 
lor (dialectica privaţiunii şi satisfacţiei, geneza afectelor, 
pasiunilor etc.) ; un important inel de legătură între cele 
două planuri: cauzal şi teleologic, este astfel insuficient 
pus în lumină. Teza sa centrală: intensitatea invenţiei 
şi a creaţiei nu poate fi disociată de adîncimea pătrun- 
derii în imanenţa realităţii (incluzînd ansamblul catego- 
riilor ei modale : necesitatea, posibilitatea şi accidentali- 
tatea), rămîne însă un bun cîştigat. 

Odată cu apariţia actelor bazate pe opţiuni, moment 
care coincide cu însăşi geneza fiinţei umane, se instituie 
în ordinea ontologică şi principiul libertăţii. Cauzalitatea 
spontană a naturii este dincolo de libertate şi nonlibentate; 
graţie muncii, prin emergenţa categoriei de scop, apar şi 
germenii libertăţii. Dacă ţinem seama că Lukâcs vede în 
muncă „fenomenul originar“ al întregii vieţi sociale, a 
cărui structură se menţine, desigur considerabil modificată, 
pînă în formele cele mai complicate şi mai subtile ale 
existenţei sociale (dialectica teleologiei şi cauzalităţii are, 
aşadar, rolul unei adevărate chei pentru întreaga ontologie 
a existenţei sociale), putem înţelege însemnătatea analizei 
genetice dedicate libertăţii. Momentul opțiunii este pre- 
zent chiar acolo unde acţiunea se desfăşoară sub impe- 

riul urgenţei şi al unor împrejurări constringătoare, cînd 
omul se află „sub pedeapsa înfringerii“. Rezultatele ob- 
ţinute în studiul genetic al alternativelor sînt valorificate 
pentru a elucida relaţia dintre determinare şi libertate. 
Nevoia care declanşează instituirea scopului, examenul mij- 
loacelor destinate a-l înfăptui şi al resurselor interioare 
susceptibile de a fi utilizate formează laolaltă cumulul de 
determinări al oricărui act liber. Recunoscîndu-i lui Hegel, 
ca şi Engels, meritul de a fi pus în valoare „capacitatea 
de a decide în cunoştinţă de cauză“ ca un moment esen- 
ţial al actului libertăţii (este tocmai ceea ce Îl distinge 
de „somnambulismul actelor reflexe“, despre care a vorbit 
odată Mihai Ralea), Lukâcs se împotriveşte însă catego- 
ric tendinței hegeliene de a identifica libentatea cu nece- 
sitatea incarnată. Conform metodei sale de a institui o 
ierarhie între diferitele categorii pe drumul identităţii su- 
biect-obiect, cea superioară fiind declarată „adevărul“ celei 
inferioare, Hegel considera libertatea drept „adevărul“ ne- 
cesităţii. Engels a eliminat din cimpul său de vedere 
asemenea speculaţii hegeliene, menţinînd însă pe primul 
plan în definirea libertăţii raportul ei cu necesitatea. 
Noutatea punctului de vedere al lui Lukâcs se exprimă 
în faptul că el propune o reprezentare mai cuprinzătoare 
şi mai elastică asupra raportului între libertate şi cate- 
goriile realităţii. El refuză, în primul rînd, să identifice 
determinarea şi necesitatea ; în sfera determinărilor rea- 
lităţii, susceptibile de a fi valorificate prin actul libertăţii, 
intră nu numai necesitatea, ci deopotrivă şi posibilitatea 
sau întîmplarea. În al doilea rînd, Lukács întreprinde 
de-a lungul Ontologiei sale o importantă tentativă de 
desabsolutzare şi defetişizare a ideii de necesitate : nece- 
sitatea nu trebuie înţeleasă ca un sistem de raporturi cu 
o putere de coerciţiune transistorică şi impersonală, ci ca 
unul circumstanţiat şi relativizat în funcţie de o situaţie 
istorică determinată. Este ceea ce filozoful numeşte, cu 
o expresie împrumutată parţial de la Nicolai Hartmann, 
„(die) wenn-dann Notwendigkeit“ (necesitatea  „„dacă- 
atunci“). Hipostazicrea hegeliană a necesităţii şi raţiona- 
lităţii în istorie, cu considerarea desfăşurării istorice ca o 
succesiune implacabilă de trepte necesare, logic predeter- 
minate şi universal valabile (teleologia hegeliană şi mate- 
rialismul fatalist se întîlnesc aici într-o revelatoare conver- 

genţă), este supusă de Lukács unei critici acerbe. O vi- 
ziune mult mai suplă şi mai complex articulată asupra 
mersului istoriei îşi face loc în Ontologia sa. Caracterul 
necesar în înlănţuirea unui grup de fenomene este condi- 
ţionat de existenţa unei premise determinate: „dacă“ 
există acea premisă, „atunci“ se instituie succesiunea ne- 
cesară amintită. Teza lui Lukács este că în imanenţa rea- 
lităţii, alătuni de raporturile necesare (în sensul menţio- 
nat), există depozite de latenţe (de posibilităţi apte să fie 
valorificate) şi o multitudine de fenomene accidentale. 
Libertatea presupune nu numai stăpînirea necesităţii (în 
sensul „cunoaşterii“ ei, despre care au vorbit Hegel şi 
Engels), dar şi folosirea posibilităților sau întîmplărilor ; 
aptitudinea de a utiliza întreaga bogăţie de determinări 
a realităţii pentru înfăptuirea scopului instituit este sigi- 
liul adevăratului act liber. 


Opera lui Georg Lukács Contribuţii la ontologia exis- 
tenţei sociale se înfăţişează, privită în ansamblu, ca o ade- 
vărată enciclopedie filozofică a marxismului contemporan. 
Se simţea de mult nevoia unei remeditări şi reexaminări 
atente, cu instrumentele criticii filozofice, a principalelor 
categorii ale gîndirii marxiste, spre a întemeia soliditatea 
lor, a demonstra puterea lor de cuprindere universală şi 
a le purifica de deformările şi scoriile dogmatice. Autorul 
îşi privea scrierea drept un simplu început (tentative si- 
milare, chiar dacă fără o asemenea amploare, au fost înre- 
gistrate în cele mai diferite ţări, de la Althusser la mar- 
xiştii italieni, iar recent şi la noi). O idee călăuzitoare 
străbate lucrarea : deşi Marx însuşi nu şi-a expus metoda 
într-o formă sistematică şi cuprinzătoare, îmbrăţişind prin- 
cipalele domenii ale ştiinţei filozofice : de la ontologie şi 
teoria cunoaşterii la logică, gîndirea sa include un ansam- 
blu omogen şi sistematic de categorii, a cărui bogăţie şi 
fecunditate excepţională se cer puse în valoare. Este toc- 
mai ţinta pe care şi-a propus-o Ontologia lui Lukács. 
Editarea integrală a operei şi traducerea ei vor trezi, desi- 
gur, numeroase discuţii, dar în acelaşi timp vor con- 
firma, credem, realizarea ambiţiosului ei program. 


N. TERTULIAN 


FALSA ŞI ADEVĂRATA 
ONTOLOGIE A LUI HEGEL 


I. DIALECTICA LUI HEGEL 

„PE ÎNGRĂŞĂMÎNTUL CONTRADICŢIILOR“ 

Filozofia clasică germană cunoaşte o trecere de la con- 
testarea teoretică a ontologiei de către Kant pînă la on- 
tologia deplin desfăşurată a lui Hegel. Evident, de la bun 
început, această contestare nu este absolută, întrucît pra- 
xisul moral se preschimbă la Kant în praxis ontologic. 
În filozofia lui Fichte, acest principiu devine unicul fun- 
dament al veritabilei realităţi, a cărei esenţă apare ca 
înfăptuită de către raţiunea activă şi ca identică cu 
aceasta. Astfel, filozofia clasică germană reia problema 
ontologică a iluminismului, evident de asemenea manieră 
încît între ele stă prăpastia creată de realizarea iluminis- 
mului prin revoluţia franceză ; despre o continuare a ilu- 
minismului poate să fie vorba numai în sensul că şi în 
acest caz punctul central al problematicii filozofice îl 
constituie atotputernicia ontologică a raţiunii. Filozofia 
hegeliană este imposibil de înţeles fără această dublă deli- 
mitare : domnia, prioritatea ontologică a raţiunii într-o 
lume care a fost făurită de revoluţia franceză, mai con- 
cret, de realizarea, în alt fel nuanțată, a acesteia prin 
Napoleon. Acest mod de realizare a revoluţiei confruntă 
întreaga Europă cu problema societăţii burgheze în dez- 
voltare, şi anume cu caracterul contradictoriu imanent ei, 
deci cu o nouă realitate, în faţa căreia domnia iluministă 
a raţiunii, ca centru al gîndirii filozofice, a trebuit ime- 
diat să cedeze. 

Reacţia cea mai simplă şi cea mai directă la această 
nouă stare de lucruri contestă, în genere, relevanţa onto- 
logică a raţiunii. Irratio, care ia locul acestei raţiuni în 

romantică, respinge contradictoriul stării prezente a lumii 
și caută un drum de întoarcere în trecut, ca într-un do- 
meniu al armoniei pretins adevărate și lipsite de contra- 
dicţii. O altă reacţie apare însă la acei gînditori care 
privesc prezentul nou ca puntea de trecere spre o domnie 
de astă dată adevărată a raţiunii, în care contradicţiile 
prezentului sînt depăşite ; aşa, de pildă, procedează Fichte 
atunci cînd consideră perioada în care trăieşte drept 
„veacul cel plin de toate păcatele“, dincolo de care ră- 
sare însă imaginea de mîine a adevăratului imperiu al 
raţiunii. (Pe cu totul alte căi încearcă marii utopişti să 
găsească o imagine istoric-socială a lumii, care își are 
punctul de plecare în prezentul postrevoluţionar, cu ca- 
raoterul lui contradictoriu, prezentind, pe această bază, ca 
reală perspectiva depăşirii lui în viitor.) Poziţia proprie a 
lui Hegel între aceste două extreme se evidenţiază prin 
faptul că el se străduieşte să demonstreze filozofic exis- 
tenţa imperiului raţiunii chiar în prezent, ceea ce deter- 
mină transformarea contradicţiei în categoria ontologică 
şi logico-enoseologică centrală. Hegel nu este în nici un 
caz primul dintre marii filozofi care au avut conştiinţa 
dialecticii. Totuşi, el este primul — de la Heraclit — 
pentru care contradicţia reprezintă principiul ontologic 
fundamental şi nu doar ceva ce trebuie depăşit prin filo- 
zofie, ca în „intuiţia intelectuală“ a lui Schelling. Con- 
tradicţia drept fundament al filozofiei, îmbinată cu pre- 
zentul real, drept realizare a raţiunii, reprezintă deci de- 
terminantele ontologice de bază ale gîndirii lui Hegel. 
Îmbinarea lor are drept urmare faptul că, la el, logica 
şi ontologia concresc într-o intimitate şi cu o intensitate 
necunoscute anterior. 

Astfel ia naştere aparenţa — care a dominat timp 
îndelungat modul de a înţelege viziunea lui Hegel — că 
el ar fi realizat, depăşind problemele, ceea ce nu reuşise 
nimeni înaintea lui, o contopire filozofică a raţiunii şi 
realităţii ; este destul să ne amintim foarte răspîndita ca- 
lificare a filozofiei sale drept panlogistă. Privită însă mai 
de aproape, această unitate, de-a dreptul fascinantă sau 
respingătoare, se destramă ; marxismul a criticat-o de la 
bun început de pe poziţii materialiste, evidențiind contra- 
dicţia dintre sistem şi metodă şi aşezind „în picioare“ 
idealismul hegelian, care stătea cu capul în jos. Pentru 

ca Hegel să fie în zilele noastre o forță vie şi eficientă 
în gîndirea filozofică şi în realitate, trebuie să mergem 
mai departe pe drumul inaugurat de clasicii marxismului. 
Trebuie să-l considerăm pe Hegel aşa cum Marx însuși 
l-a considerat pe Ricardo : „la acest maestru ceea ce ceste 
nou şi semnificativ se dezvoltă pe <îngrăşămîntul> con- 
tradicţiilor, desprinzindu-se violent tocmai din fenomenele 
contradictorii“ 1. Acest  „îngrăşămînt“ al contradicţiilor 
apare la Hegel în primul rînd ca recunozştere a caracte- 
rului contradictoriu al prezentului, ca problemă nu doar 
a gîndirii, ci, totodată, ca problemă a realităţii înseşi, ca 
problemă primă în ordinea onticului, dar care depăşeşte 
mult prezentul, fiind concepută drept temeiul dinamic al 
întregii realităţi şi, ca atare, drept fundamentul oricărei 
sîndiri ontologice raţionale asupra realităţii. Ieşirea preg- 
nantă în evidenţă a caracterului contradictoriu al prezen- 
tului epocii sale este deci pentru Hegel doar culminaţia 
unui proces dialectic care îşi găseşte începutul în natura 
anorganică, trecînd prin biologic şi social pînă la această 
culme. 

Astfel devine clar primul aspect al acestui „îngrăşă- 
mint al contradicţiilor“ : dinamica contradicţiilor dialec- 
tice nu este doar o simplă devenire generală, ca la He- 
raclit, nici o progresie în aproprierea mintală a lumii, ca 
la Cusanus, ci — dacă se face abstracţie şi de încercările 
lăuntric inconsecvente ale tinărului Schelling — repre- 
zintă prima îmbinare a devenirii dialectice cu istoricitatea 
realului. Chiar şi prin aceasta, dialectica dobindeşte, ca 
vehicul real al istoriei, o pondere ontologică care pînă 
atunci nu-i fusese nicicînd accesibilă. Evident, aici apare 
de îndată un nou aspect al „îngrăşămîntului contradic- 
ţiilor“ înăuntrul structurii contradictorii a raţionalului din 
această filozofie : pe de o parte, centrarea asupra pre- 
zentului considerat ca domnia realmente înfăptuită a ra- 
ţiunii înlătură din dialectică toate elementele inevitabil 
subiectiviste (să ne gîndim la Fourier) şi subliniază carac- 
terul ei obiectiv ontologic. Pe de altă parte, aceeaşi con- 
cepţie poartă în sine o contradicţie profundă şi de ne- 


1 Marx. Theorien über den Mehrwert, Stuttgart, 1921, 
III, 94; Marx-Engels. Werke, Bd. 26, Dritter Teil, Dietz 
Verlag, Berlin, 1968, p. 89. 


68 


soluţionat : prezentul poate dobîndi o fundamentare cu 
adevărat ontologică numai ca punte între trecut şi viitor; 
dacă totuşi prezentul este împlinirea reală a posibilităţilor 
lăuntrice ale dialecticii, atunci un proces ar trebui să ia 
sfîrşit tocmai prin faptul că este desăvirşit, adică în urma 
desăvirşirii sale, iar ceea ce a fost pină acum motorul on- 
tologic al realităţii ar trebui să înceteze mişcarea sa pro- 
prie de înaintare şi de îmbogăţire în conţinut, devenind 
un simplu moment al autoreproducerii. Or, pe de o parte, 
este sigur că astfel de procese singulare există, deşi întot- 
deauna au un caracter relativ; procesele biologice onto- 
genetice şi filogenetice au în mare măsură, dacă nu chiar 
total, un asemenea caracter. Pe de altă parte, este însă 
tot atît de sigur că tendinţele care guvernează existenţa 
unor structuri singulare nu pot fi generalizate tale quale 
şi considerate valabile pentru procesul de ansamblu al 
realităţii. 

Această dilemă, precum şi încercările de a o soluţiona 
apodictic într-un anume fel apar în mod necesar neîn- 
cetat în filozofia istoriei. Din această dilemă iau naştere, 
de pildă, cele mai diferite concepţii utopice, fie cu orien- 
tare progresistă, fie cu orientare reacționară. Evident, anti- 
nomiile ce apar în încercarea de a da un răspuns acestei 
dileme nu sînt toate de acelaşi fel şi nici de aceeaşi va- 
loare. Utopiile fundamentate pe restabilirea unei situaţii 
de odinioară — dacă orientarea spre trecut nu se bazează 
doar pe o iluzie, pe neînţelegerea esenței intenţiilor pro- 
prii, ca în cazul imaginarei reînvieri a antichităţii în 
Renaştere — au în esenţă un caracter irațional. De vreme 
ce — indiferent cît sînt de conştiente de acest lucru — 
vor să readucă la viaţă o stare de lucruri din trecut, ele 
sînt nevoite să conteste ontologic ireversibilitatea timpului 
şi, prin aceasta, ele se plasează de la bun început într-o 
netă opoziţie faţă de orice ontologie raţională. Dacă, aşa 
cum se întimplă în majoritatea încercărilor romantice, se 
ia ca model „organicul“, această contradicţie se ascute şi 
mai mult, întrucît dezvoltarea organicului cuprinde în sine 
în modul cel mai pregnant ireversibilitatea timpului, astfel 
că cele două principii ontologice de bază sînt situate în- 
tr-un raport de antinomie irezolvabilă. Iraţionalismul, ca 


viziune asupra lumii care izvorăște din această situație, nu 

poate birui atari antinomii decât aparent dialectic, adică 
sofistic. Lupta lui împotriva raţionalităţii are toamai scopul 
să escamoteze contradicţiile irezolvabile de acest fel şi cel 
mult să acrediteze arbitrar cînd una, cînd alta dintre con- 
cepţiile posibile. 

Mult mai multă importanţă, atît pe plan general filozo- 
fic, cît şi pentru înţelegerea concepţiei de bază a lui He- 
gel, prezintă ideile iluminismului despre imperiul raţiunii. 
Aici raţiunea este principiul ultim al existenţei şi deveni- 
rii naturii şi societăţii. Menirea filozofiei este să descopere 
acest principiu, să-l pună în evidenţă, pentru ca astfel sc- 
cietatea să corespundă eternelor şi neschimbătoarelor legi 
ale naturii. Prin aceasta, coincidenţa practică şi reală din- 
tre natură şi rațiune — identice în sine — devine în viaţa 
socială a omului o revendicare a viitorului şi nu rămîne 
doar o determinaţie ontologică a prezentului (iluminismul 
este tocmai o filozofie a pregătirii revoluţiei franceze, nu 
însă şi a consecinţelor acesteia, cum este filozofia lui He- 
gel). Şi aici se iveşte o antinomie insolubilă pe această 
bază : cum de s-au putut separa omul și societatea de na- 
tură, din moment ce ea este atotputernică ? Această anti- 
nomie relevă ambiguitatea ontologică a conceptului de na- 
tură în cadrul iluminismului. Pe de o parte, natura este 
concepută în sensul pe care i l-a dat puternica dezvoltare 
a ştiinţelor naturii de la Galilei şi Newton încoace, în 
pura ei obiectivitate, materialitate, autonomie şi legitate, 
obţinîndu-se astfel o bază ontologică fermă  neperisabilă 
pentru concepţia despre lume, care îndepărtează radical 
toate tradiţiile teleologice, toate concepţiile teleologice, în 
ultimă instanţă antropomorfe, introduse în natură; gîn- 
direa dobindeşte, în acest fel, un solid fundament onto- 
logic, chiar dacă imaginea despre natură continuă să se 
întemeieze în esenţă pe principii mecaniciste. Pe de altă 
parte însă, din această concepţie despre natură nu derivă 
direct nici o ontologie a vieţii sociale. Întrucît iluminis- 
mul, urmînd exemple atît de mari ca Hobbes sau Spi- 
noza, vrea cu orice preţ să impună o ontologie unitară a 
naturii şi societăţii, conceptul său despre natură se pre- 
schimbă pe nesimţite — din ceea ce era în ontologia 
spontan clară a lui Galilei şi Newton — într-un concept 
de valoare. (Tradiţia acestei confuzii urcă pină în pe- 
rioada tirzie a antichităţii.) Folosirea inconştient simultană 

A acestor metodologii ce se exclud reciproc şi a căror 
contradicţie este întărită de faptul că în spatele naturii 
ca concept valoric nu se află un trebuie pur subiectivist, 
ci o ontologie tot atit de spontan obiectivă a existenţei 
sociale a avut drept urmare cele mai profunde discre- 
panţe în concepţia despre lume a iluminismului: în pri- 
mul rînd, fatala şi neconştientizata preschimbare a inter- 
pretării materialiste a naturii într-o interpretare idealistă 
a societăţii şi istoriei. Faptul că egoismul raţional al eticii 
pare să fie o prelungire a conceperii obiective şi materia- 
liste (materialist-mecaniciste) a naturii, că în el sînt cu- 
prinse de fapt anumite elemente ale unei doctrine mate- 
rialiste despre societate nu poate în nici un fel să aplaneze 
această contradicţie, ci, dimpotrivă, o adînceşte. 

„ Totuşi, nu trebuie uitat că, în ciuda acestor antinomii 
de nesoluţionat, filozofia luminilor este o continuare, o dez- 
voltare a tendinţelor care încă de pe vremea Renaşterii ur- 
măreau să construiască o ontologie unitară netranscendentă 
și să înlăture, cu ajutorul ei, tendințele anterioare trans- 
cendente, teleologice, teologice. Îndărătul acestui fapt se 
ascunde ideea de mare importanţă că ontologia existenţei 
sociale poate fi construită numai pe temelia unei ontologii 
a naturii. Iluminismul, ca şi curentele premergătoare lui, 
suferă însă un eşec, datorită faptului că el concepe funda- 
mentarea primei pe a doua prea uniform, prea omogen, 
prea direct şi că nu poate să înţeleagă principiul ontologic 
al diferenţei calitative înăuntrul acestei unităţi de ultimă 
instanţă. Sciziunea de ordin ontologic dinăuntrul concep- 
tului de natură nu este decît modalitatea în care se mani- 
festă faptul că fără înţelegerea acestei diversităţi dinăun- 
trul unităţii nu poate fi construită o ontologie consecventă. 
Este limpede că unitatea dogmatică, încremenită, aşa cum 
o concepea materialismul mecanicist, dominant în acele tim- 
puri, era cu totul improprie acestei diferențieri. Importanţii 
paşi făcuţi de Diderot spre o dialectică reală înăuntrul 
existenței sociale apar oarecum per nefas prin prisma ma- 
terialismului său declarat, iar Rousseau, descoperind mo- 
mente esențiale ale dialecticii sociale, mai ales temeiurile 
și necesitatea dinamică a desprinderii de natură, implicit 
aruncă în mod conştient în aer ontologia materialistă de 
atunci, prin aceea că natura, în calitatea de categorie cen- 
trală a necesităţii social-umane, se desparte cu totul de 

ontologia mâterialistă a naturii şi devine într-un mod 
extrem de contradictoriu — dar cu atât mai eficient — 
punctul central al unei filozofii idealiste a istoriei. 

Nu este aici locul să urmărim această transformare, 
pe de o parte la iacobinii marii revoluţii, de tipul lui 
Marat şi Robespierre, iar pe de altă parte, în ultima pe- 
rioadă a iluminismului german, la Hender sau Kant. 
Această referire nu putea fi însă omisă deoarece gindirea 
lui Hegel despre natură şi societate, fie şi numai pentru 
că a întreprins analiza antiromantică a lumii postrevolu- 
ţionare, trebuia inevitabil legată de această problematică. 
Nu vrem să cercetăm aici în ce măsură polemica latentă 
a lui Hegel cu Rousseau este mediată de Herder şi Kant; 
indicăm doar însemnătatea deosebită pe care lucrarea lui 
Diderot Nepotul lui Rameau a avut-o pentru clarificarea 
stării de spirit prerevoluţionare în Fenomenologia spiri- 
tului. Iar faptul că Hegel în tinereţea sa a judecat ma- 
terialismul francez (în special pe Holbach) cu totul alt- 
fel, într-o perspectivă istorică mult mai vastă decit idea- 
lismul german în genere, reiese din polemica sa cu Rein- 
hold în Deosebirea dintre sistemul lui Fichte şi cel al lui 
Schelling. Pe cînd Reinhold vedea în materialismul francez 
»O rătăcire a spiritului străină de Germania“, Hegel consi- 
deră iluminismul francez şi idealismul german ca tendinţe 
paralele care, fireşte, se deosebesc pregnant datorită locului 
în care s-au dezvoltat ; aceasta şi explică faptul că în Fran- 
ţa ele iau forma „principiului local al obiectivului“, pe 
cînd în Germania „îşi găsesc sălaşul în forma subiectivu- 
lui... adesea fără o expunere speculativă“ 2. Această din 
urmă remarcă arată că Hegel nu atribuie idealismului 
german al epocii o superioritate sub raportul dialecticii 
faţă de materialismul francez, găsind în schimb o aseme- 
nea superioritate în dialectica sa proprie şi —în acea peri- 
oadă — şi în cea a lui Schelling. El vede în această opo- 
ziţie pe aceea dintre cele două dezvoltări naţionale şi recu- 
noaşte în ambele, în aceeaşi măsură, o condiţionare dato- 
rită curentelor naţionale ale epocii. Toate acestea au trebuit 
să fie spuse pentru a pune în evidenţă în chestiunile esen- 
tiale legătura dintre problematica hegeliană şi iluminism în 


2 Differenz des Fichteschen und Schellingschen Systems, 
I, 276 f.; 2, 119. 


72 


ansamblu. Noutatea totală a modului de a pune întrebările 
şi a răspunsurilor izvorăşte din opoziţia între situaţia pre- 
revoluţionară şi cea postrevoluţionară. 

Despre ontologia hegeliană a naturii vom vorbi în alt 
context, mai tîrziu. Aici remarcăm doar atît, că această 
ontologie a naturii este concepută de Hegel într-un mod 
eminamente idealist, neavînd, totuşi, nimic de-a face cu 
satisfacerea cerinţelor actualizate ale lui Bellarmin, ca fi- 
lozofia kantiană a naturii, bazată pe opoziţia dintre lucrul 
în sine şi fenomen. Pentru Hegel, natura privită în an- 
samblu are aceeași obiectivitate, neantropomorfică, ca şi în 
marea filozofie a secolului al XVII-lea. Fireşte, în imper- 
turbabila ei fiinţare în sine, ea pregăteşte şi fundamentează 
sub raport ontologic dezvoltarea omului, a societăţii şi a 
istoriei. În felul acesta, Hegel, după cum vom vedea, in- 
tenţionează să sahițeze, în modul său specific, o ontologie 
în ultimă instanţă unitară a naturii şi istoriei, în care deci 
natura constituie o bază şi o preistorie mută și lipsită 
de intenţii pentru societate. Prin aceasta, el continuă 
marile tradiţii progresiste ale epocii moderne, tradiţii ex- 
primate pentru ultima oară înaintea lui în ideile ilumi- 
nismului. El depăşeşte, totuşi, aceste idei, pentru el na- 
tura fiind doar baza și preistoria. Dialectica istoriei se 
dezvoltă într-adevăr direct din natură, dar ea dă la iveală 
totuşi atîtea categorii, interdependenţe şi legităţi calitativ 
noi, încît ea poate fi derivată din natură numai sub ra- 
port dialectic-genetic, iar în ceea ce priveşte conţinutul 
— şi deci şi formele ei esenţiale — depăşeşte categoric 
natura şi se deosebeşte de ea calitativ. Dublul aspect al 
naturii, rezultat din conceptul valoric de model, dispare 
deci în imaginea lui despre lume, făcîndu-se astfel un im- 
portant pas înainte faţă de iluminism în ceea ce priveşte 
ontologia. (În ce măsură din antinomiile necesare ale 
concepţiei hegeliene apar — fireşte, în alt fel — şi în do- 
meniul ontologiei naturii inconsecvenţe care trag înapoi, 
vom arăta mai tirziu.) Cu toate acestea, progresul este 
cert, chiar şi din motivul că întreaga filozofie a lui Hegel 
este mult mai energic şi mai unitar orientată asupra so- 
cietăţii şi istoriei decît filozofia iluministă, din care cauză 
şi înlăturarea ambiguităţii dintre fiinţarea ontologică și 
trebuiele (das Sollen) social-moral va fi de o maximă 
importanţă pentru limpezirea problemelor centrale. 

Am văzut că filozofia lui Hegel îşi caută împlinirea 
ideală în înţelegerea adecvată a propriului său prezent 
istoric. De aici nu urmează numai înlăturarea imperativi- 
tăţii ambigue a naturalului, ci şi o atitudine ascuţit cri- 
tică în raport cu orice imperativitate. Hegel respinge orice 
fel de prioritate a trebuielui (Sollen) în raport cu exis- 
tenţa. Acest lucru nu numai că dă consideraţiilor sale 
despre societate şi istorie o obiectivitate grandioasă, care 
se ridică deasupra voinței şi dorinţei. Aici se exprimă 
deja noua ontologie, pentru a cărei elaborare adecvată 
luptă întreaga sa gîndire : situarea realităţii pe locul cen- 
tral, cel mai înalt în întregul sistem de categorii, şi su- 
perioritatea ontologică a fiinţării realităţii aşa cum este 
ea faţă de toate celelalte categorii, atît subiective, cît şi 
obiective. Este una din cele mai măreţe contribuţii ale 
lui Hegel ca gînditor faptul că el a văzut uneori cu cea 
mai mare claritate această problemă ontologică şi a în- 
cercat să o cuprindă mintal cu toate implicaţiile ei. Fap- 
tul că el n-a găsit, totuşi, decît soluţii contradictorii şi 
adeseori extrem de inconsecvente, care duceau la conse- 
cinţe antinomice fără ieşire, este de asemenea legat de 
împrejurarea că filozofia hegeliană a istoriei este axată 
pe prezent, în opoziţie pregnantă cu trecutul şi viitorul. 
Critica dialectică a trebuielui constituie oarecum o luptă 
de întîlnire, premergătoare bătăliei decisive pentru o on- 
tologie corespunzătoare epocii. Această dispută în legătură 
cu semnificaţia trebuialui face parte din polemica împo- 
triva lui Kant, pe care Hegel a continuat-o toată viaţa 
sa. La Kant, atitudinea ontologică a omului faţă de 
realitatea adevărată (transcendentă) provine exclusiv din 
trebuiele moral. Numai prin înfăptuirea imperativului ca- 
tegoric, care înseamnă pentru om un trebuie necondi- 
ţionat şi abstract, poate omul să se ridice deasupra lumii 
date, insumnontabile teoretic, a fenomenelor și poate să 
se pună în legătură cu realitatea (transcendentă) ca homo 
noumenos. Pentru Hegel însă, întreaga moralitate exprimă 
numai o parte a praxisului uman, care transportă la ade- 
vărata atitudine morală, iar trebuiele are o semnificaţie 
reală numai în măsura în care exprimă distanţa dintre 
voinţa umană şi „ceea ce este în sine“; moralitatea ex- 
primă acest lucru, fiind astfel depăşită şi în lumea pra- 

xisului poziţia centrală a trebuielui 2. jJusrețea profundă 
și problematica la fel de profundă a acestei poziţii va 
putea fi tratată adecvat abia în etică. 

Un lucru este de pe acum evident, şi anume că jus- 
tetea ca problematică e conexată cu poziţia ontologică 
centrală a prezentului în filozofia lui Hegel. Dacă ceea 
ce fiinţează în sine în prezent este considerat corespunză- 
tor cu etica, distanţa ontologică dintre subiectul praxisu- 
lui şi esenţa acestuia este depăşită şi odată cu ea acel 
trebuie, care este biruit atît obiectiv, cît şi subiectiv. 
Este însă acest loc central, pe care Hegel i-l rezervă pre- 
zentului, justificabil ontologic ? Noi ştim că, încă de cînd 
disoluția hegelianismului a pus la ordinea de zi critica 
sistematică a rezultatelor şi metodelor sale, această între- 
bare a fost formulată mai ales ca: „sfîrșit al istoriei“. În 
această critică, în esenţă justă, îndreptată împotriva vi- 
ziunii hegeliene în această problemă este însă de multe 
ori trecut cu vederea faptul că Hegel, evident, nu a înţe- 
les în sens literal nici „prezentul“ şi nici „caracterul lui 
de punct final al istoriei“. Este destul să indicăm că 
Hegel, de pildă într-o scrisoare adresată lui Uexkiill (în 
anul 1821), s-a preocupat detaliat de extraordinarele po- 
sibilităţi de dezvoltare în viitor ale Rusiei, pentru a în- 
țelege că el n-a avut niciodată în vedere un sfîrşit abso- 
lut al istoriei 4 Totuşi, este clar că, potrivit concepţiei 
sale despre istorie, pe vremea lui s-a realizat concordanța 
societăţii cu ideea, de unde ar rezulta că în principiu o 
ieşire dincolo de acel prezent trebuie socotită drept o 
imposibilitate de ordin logic. 

Această poziţie implică două importante premise onto- 
logice. Întîi, că istoria nu constă doar din actele nemijlo- 
cit teleologice ale oamenilor şi ale grupurilor umane, ceea 
ce este cu totul just; că odată cu astfel de acţiuni te- 
leologice ia fiinţă şi altceva, şi mai mult decit s-a inten- 
ționat în actele individuale şi colective, ceea ce, de ase- 
menea, este o descoperire importantă şi, sub anumite as- 
pecte, nouă, a lui Hegel; mai mult chiar, că procesul de 
ansamblu, ca atare, este destinat să atingă un ţel teleolo- 


3 Hegel. Principiile filozofiei dreptului, Bucureşti, Edi- 
tura Academiei R.S.R., 1969, p. 134. 
4 Briefe von und an Hegel, Hamburg, 1953, II, 297 f. 

gic şi că l-a atins, în virtutea esenței sale, în prezentul 
lui Hegel. Cu această teleologie, teoria hegeliană despre 
istorie se reîntoarce la vechile concepţii ontologice de 
tipul teodiceelor ; după cum vom mai vedea adesea la 
Hegel, elementul nou, deschizător de drumuri se manifestă 
în aspecte singulare, pe cînd întregul deseori nu părăsește 
terenul a ceea ce este vechi şi depăşit. În al doilea rînd 
şi în strînsă legătură cu aceasta, concordanța ideii reali- 
zate cu prezentul istoric are ca fundament metodologic 
o logică. Criteriul realizării ideii în prezent nu se bazează 
pe vreo revelaţie, ci pe caracterul specific al logicii he- 
geliene. Logica lui este, de la bun început, ancorată on- 
tologic, cu alte cuvinte nu numai că diferitele categorii 
pretind, în ultimă instanţă, identitatea cu esenţa auten- 
tică a lucrurilor, ci şi edificiul lor, derivarea lor unele 
din altele, ierarhia lor trebuie să corespundă perfect edi- 
ficiului ontologic al realităţii. Asupra problematicii gene- 
rale a acestui raport dintre logică şi ontologie, care con- 
stituie un aspect principal al sistemului şi metodei lui 
Hegel, vom reveni de mai multe ori pe larg; aici vom in- 
dica doar că întreaga construcţie a logicii lui Hegel este 
astfel alcătuită, încît culminaţia în idee nu reprezintă un 
punct anumit, ci un fel de suprafaţă pe care uneori este 
posibilă o mare mobilitate, fără a părăsi însă nivelul și 
domeniul ei. În aşa-numita logică pură, Hegel ia în con- 
sideraţie treptele drumului către idee (ființa, esenţa, con- 
ceptul), le distinge potrivit structurii lor şi ajunge, pe 
această bază, la următoarea caracterizare a lumii logic-on- 
tologice a conceptului : „Mişcarea conceptului trebuie pri- 
vită oarecum doar ca un joc; acel altul pe care ea îl 
pune nu este de fapt un altul“ 5, Aici, paralelismul dintre 
ontologia logică şi istorică se relevă pregnant ; coincidenţa 
ideii cu prezentul înseamnă deci pentru Hegel nu simpla 
contestare în principiu a oricărei posibilităţi de mişcare, 
deci nu doar o reducere a ei la deplasări înăuntrul unui 
sistem care, în virtutea esenței sale, n-ar mai putea suferi 
nici un fel de schimbări. 


5 Hegel.  Enciclopedia..., partea întîi, vol. I, Logi- 
ca, $ 161, Bucureşti, Editura Academiei R.P.R., 1962, 
p. 289. 

Evident, prin aceasta nu dispar antinomiile ideii unui 
sfîrşit al istoriei. Caracterul lor acut şi insolubil nu este 
atenuat nici chiar dacă ne gindim că Hegel tinde aici 
spre o determinare social-ontologică a prezentului şi că el 
caută să o formuleze filozofic bazindu-se pe practica celor 
mai importanţi istorici. Este vorba de faptul că sub raport 
general-ontologic, cît şi, deci, în ontologia naturii, pre- 
zentul, strict vorbind, nu poate fi altceva decit un punct 
de trecere evanescent — în egală măsură pus şi depă- 
şit — între trecut şi viitor. Corectitudinea elementară a 
acestei concepţii a timpului se vădeşte ştiinţific în faptul 
că pentru cuprinderea fenomenelor este neapărat necesară 
o măsurare tot mai precisă a timpului. Aceasta este însă 
numai urmarea conceperii corecte în sens „naiv-realist“ a 
esenței ontologice a timpului. Măsurarea însăşi (nu măsu- 
rabilul) rămîne o categorie a cunoaşterii care trebuie să 
lase cu totul neatins în sinele timpului. Desigur, această 
măsurare are loc, ca orice cunoaştere, de la bun început 
pe terenul existenţei sociale şi dobîndeşte şi la fenomenrie 
specifice aparţinind acestei sfere o mare însemnătate. To- 
tuşi, ar fi cu neputinţă să cuprindem prin măsurări de 
acest fel totalitatea genurilor de fenomene social-istorice 
ale unui anumit prezent. Hegel însuşi a indicat şi pentru 
filozofia naturii complexul spaţiu-timp-materie-mişcare ca 
elementul primar real. El observă, cu acest prilej, că „ma- 
teria este realul în spaţiu şi în timp“, dar că acestea, 
„datorită abstracţiunii lor trebuie să ne apară ca fiind 
momentul prim“ ; aici întîlnim deja o intuire a corelaţiei 
reale dintre complexe și elementele lor. 

În relaţiile foarte complicate ale structurilor social-isto- 
rice, această abstracţie trebuie să apară ca contradictorie 
şi strîns legată de schimbarea continuă a structurii înseşi 
pe o treaptă superioară. Întrucît modul de manifestare 
practic relevant, atît în cazul nemijlocirii, cît şi al tuturor 
formelor de mijlocire, depinde de structura mişcării şi a 
ceea ce este în mişcare, prezentul poate obţine aici, din 
punctul de vedere al ontologiei existenţei sociale, o du- 
rată — relativă — ca o stare în care această structură 
nu este sau nu pare supusă unor schimbări esenţiale şi 


6 Op. cit., partea a doua, Filozofia naturii, p. 59. 

perceptibile. Prezentul poate deci să se extindă istoric la 
o întreagă perioadă, ba chiar la o epocă, şi nu este mici 
o îndoială, deşi niciodată acest lucru n-a fost spus direct, 
că Hegel a înţeles prezentul tocmai în acest sens. Această 
modificare de semnificaţie include în existenţa socială şi 
viitorul şi trecutul. Putem vorbi cu drept cuvint despre 
germeni ai viitorului, despre rămăşiţe ale trecutului într-un 
atare prezent şi să le atribuim o semnificaţie practică, 
reală. Numai că aici nu trebuie niciodată uitat faptul că 
este vorba de forme de obiectualitate specifice ale existenţei 
sociale, care, oricît ar fi de mijlocite, sînt ontologic indi- 
solubil legate de curgerea reală a timpului. O anume 
analogie există, desigur, şi în natură. Formațiunile pot să 
aibă o istorie, cu epoci şi perioade, cum putem vedea, 
de pildă, în geologie şi după cum va releva, poate, astro- 
nomia. Perioadele şi epocile se raportează şi în acest do- 
meniu la schimbări de structură, ca şi la stabilitatea struc- 
turilor materiale şi a mişcării, dar accentul specific a 
ceea ce este prezent nu apare, totuși, la ele. Sub raport 
ontologic, starea prezentă în existenţa socială este conse- 
cinţa faptului că oamenii acţionează diferențiat, ca ur- 
mare a unei anume stări a structurii, sau a schimbării 
structurii, şi implicit exercită o retroacţiune reală asupra 
bazei practicii lor. Dacă mintal se rupe arbitrar această 
legătură reciprocă cu timpul însuşi ca componentă mijlo- 
cită a acestor structuri, dacă structurile şi procesele sociale 
astfel apărute sînt concepute ca absolut de-sine-stătătoare, 
se ajunge la acele concepţii moderne sroteşti despre timp 
a căror esenţă, de la Bergson şi pînă la Heidegger, am 
arătat-o anterior. Desigur, punctul de plecare al acestor 
concepţii despre timp nu-l mai formează doar acele trans- 
formări de ordin social-istoric ale timpului obiectiv care 
potrivit naturii lor cuprind deja componente subiective, 
ci aplicaţiile lor ulterioare (şi într-o măsură tot mai mare 
subiectivate) asupra vieţii personale a indivizilor. Dacă 
chiar şi un singur timp de acest fel este înfăţişat ca 
timpul adevărat şi propriu-zis ontologic, atunci în mod 
necesar sînt răsturnate cu capul în jos toate determinaţiile 
obiective ale timpului. 

Prin cele de mai sus nu am urmărit altceva decit să 
reliefăm succint unele aspecte filozofice ale convergenţei 
ideii realizate cu prezentul. La Hegel, concepţia aceasta este 

condiţionată din punct de vedere social-istoric, iar carac- 
terul contradictoriu al acestei baze (îmbinată cu atitudinea 
lăuntric contradictorie a lui Hegel faţă de ea) constituie 
adevăratul temei al antinomiilor care apar cu acest prilej. 
Aceasta este situaţia Germaniei în timpul lui Napoleon şi 
după el. Filozofia istoriei din Fenomenologia spiritului trece 
de la începuturi prin epoca luminilor şi a revoluţiei fran- 
ceze, pînă la Germania poeziei și filozofiei clasice, Germa- 
nia lui Goethe și Hegel. Capitolul care încheie dezvoltarea 
istorică propriu-zisă (căruia îi urmează recapitularea pe 
planul spiritului a întregului) descrie cum pe pămîntul 
Germaniei revoluţia franceză şi depăşirea ei de către Na- 
poleon se transformă în spirit. Din această problemă iau 
naştere coincidenţa, unificarea și realizarea de sine, pe 
plan istoric-ideal, a ideii, dobîndind în această primă mare 
operă nu numai strălucirea expresiei, ci, totodată, şi re- 
flexul începutului — aparent al unei perioade de mare 
avînt, dirijată de „sufletul lumii“, pe care Hegel îl vă- 
zuse călare la Jena şi care părea chemat să stirpească din 
rădăcini întreaga mizerie germană. Deja în Logică, aceste 
gînduri pierd mult din strălucirea lor, devin prozaice şi 
tot mai prozaice, pe măsură ce Hegel a trebuit să-l în- 
locuiască în ecuaţia idee-prezent pe Napoleon cu Frederic 
Wilhelm al III-lea. Dar evoluţia personală a lui Hegel 
spre o poziţie tot mai conservatoare, care evident n-a ajuns 
niciodată la acea filozofie de stat prusacă pe care i-a 
reproşat-o liberalismul de mai tîrziu, a situat teoria he- 
geliană a istoriei într-o dureroasă contradicţie cu istoria 
reală. După revoluţia din iulie, el scria: ,,...o criză în 
care tot ce în genere părea să aibă valoare pare a fi fost 
pus sub semnul întrebănii“ 7. Entuziasmul pentru revoluţia 
din iulie al unuia dintre cei mai apropiaţi discipoli ai 
săi, Eduard Gans, marchează începutul disoluţiei hegelia- 
mismului. 

Chiar şi acest aspect particular, care, evident, s-a do- 
vedit a fi extrem de important pentru destinul filozofiei 
hegeliene, atestă caracterul lăuntric contradictoriu al acestei 
filozofii. După cum se vede, nu se poate spune că unele 
teze, unele poziţii metodologice etc. ale lui Hegel ar fi 


7 Rosenkranz. Hegels Leben, Berlin, 1844, p. 416. 

juste şi că altele nu sînt acceptabile, cu alte cuvinte nu 
se poate separa tranşant înăuntrul sistemului său ceea ce 
este viu de ceea ce este mont, deoarece la el ceea ce e 
just şi ceea ce e fals sînt mai degrabă indisolubil unite, 
contopite. Separarea lor, identificarea punctelor în care 
siadirea sa indică un drum spre filozofia viitorului, sau 
unul spre impasul ideilor depăşite trebuie — ca să spu- 
nem aşa — să fie realizate separat în fiecare problemă 
importantă în parte. Un exemplu este problema conver- 
genţei ideii şi prezentului, pe care începusem să o expu- 
nem. Aici, analiza critică făcută de Engels contradicţiei 
dintre sistem şi metodă ne dă o indicație justă în vede- 
rea acestei separări. Pe planul sistemului, în cadrul pre- 
zentului se realizează o armonie logic-ideală a societății 
şi statului, urmarea fiind că trebuiele abstract îşi pierde 
în sfera practicii morale orice semnificaţie de autentici- 
tate, întrucît în cadrul prezentului realitatea apare ca îm- 
păcată cu ideea. Pe planul metodei, adică din punctul de 
vedere al dialecticii lăuntrice a elementelor esenţiale ale 
acestei armonii, avem în fața noastră un ghem încâlcit 
de contradicții insolubile. Aceste contradicții provin ne- 
mijlocit din unul din cele mai progresiste momente ale 
filozofiei lui Hegel. El a fost primul gînditor însemnat al 
acestei răscruci de veacuri, care nu numai că a încorporat 
în filozofia sa a istoriei rezultatele economiştilor clasici 
englezi, de la Steuart şi Smith pină la Ricardo, ci a şi 
preluat ca părţi componente ale dialecticii sale realităţile 
şi conexiunile descoperite de ei. Pnin aceasta a luat naştere 
la Hegel o concepţie mai mult sau mai puţin clară despre 
importanţa structurii şi dinamicii societăţii burgheze mo- 
derne ca fundament a ceea ce se poate enunţa despre 
categoria de prezent în sens istoric. Că Hegel, în ce pri- 
veşte cuprinderea concretă a fenomenelor, a rămas mult 
înapoia modelelor sale, şi cu atît mai mult înapoia ma- 
rilor utopişti, nu schimbă nimic esenţial în ceea ce priveşte 
situaţia de mai sus, cu atît mai mult cu cît el a fost 
singurul capabil să tragă concluzii filozofice din aceste 
constatări (acest lucru îl face şi Fourier, însă generali- 
zările sale sînt atît de excentrice, sînt atît de radical în 
afara dezvoltării general-europene a teoriei categoriilor, în- 
cît au rămas pînă în zilele noastre total nevalorificate; 
o analiză și o critică filozofică a categoriilor în concepţia 

social-economică despre prezent a lui Fourier ar fi una 
din cele mai importante și actuale sarcini ale istoriei fi- 
lozofiei secolului al XIX-lea). 

Astfel, la baza concepţiei hegeliene a prezentului se află 
contradicţia dintre societatea civilă şi stat, cît şi depăşi- 
rea acesteia. Aici însă întîlnim din nou într-o formă dife- 
rită, totuşi înrudită, aceeaşi înţelegere a contradicţiilor de 
care ne-am ocupat mai sus. Hegel pleacă de la descrierea 
realistă a societăţii civile, vede dinamica acesteia în legi- 
tăţile care iau naştere nemijlocit din acţiunile singulare 
şi întîimplătoare ale indivizilor şi consideră pe drept în- 
treagă această sferă ca sferă a particularităţii în opoziţie 
cu universalitatea relativă a singularului 8. Din dialectica 
imanentă a acestei sfere trebuia dezvoltată universalitatea 
statului civil ; Hegel însuşi spune, şi pînă aici just: „prin- 
cipiul particularităţii însă, tocmai prin faptul că se dez- 
voltă pe sine pînă la totalitate, trece în universalitate“, 
dar imediat el adaugă : „şi are numai în aceasta adevărul 
său şi îndreptăţirea realităţii sale pozitive“ 9’, fapt prin 
care poziţia societăţii civile şi a statului civil este con- 
cepută unilateral, mecanic, ca supremație ideală absolută a 
statului. Acest fapt ar fi, la prima vedere, doar o limi- 
tare condiţionată istoriceşte a concepţiei lui Hegel, deoa- 
rece nici economiştii olasici, care înțelegeau acest raport 
mult mai corespunzător realităţii, nu erau conştienţi de 
caracterul istoric al categoriilor lor şi al conexiunilor aces- 
tora, considerîndu-le ca forme corespunzătoare numai ra- 
ţiunii. În această privinţă, Hegel, filozoful dintr-o ţară 
economiceşte foarte înapoiată, este superior mentorilor săi 
întru economie. El înţelege clar că particularitatea în care 
vede caracteristica categorială a societăţii civile constituie 
o problemă specifică a acestui prezent, anume ca funda- 
ment, ca purtător tocmai al formelor sociale contempo- 
rane, în strictă opoziţie, de pildă, cu cetatea antică, în 
care această particularitate „se manifestă sub forma corup- 
tiei ce invadează moravurile şi este temeiul ultim al ruinei 
ei“ 10. Limitele specifice ale concepţiei lui Hegel se vădesc 


8 Hegel. Principiile filozofiei dreptului, Bucureşti, Edi- 
tura Academiei R.S.R., 1969, p. 215 şi 217. 

? Op. cit., p. 220. 

10 Op. cit., p. 218. 

mai degrabă în trecerea de la societatea civilă la stat, în 
raportul dintre societatea civilă şi stat. Tînărul Marx, încă 
cu mult înainte de a deveni materialist în filozofie, a obser- 
vat clar acest caracter contradictoriu al sistemului lui He- 
gel şi l-a exprimat astfel: El (respectiv Hegel) „a presu- 
pus separarea societăţii civile de statul politic (o stare de 
lucruri modernă) şi a dezvoltat-o ca moment necesar al 
ideii, ca adevăr raţional absolut... Generalul, existent în 
sine şi pentru sine, al statului, el l-a opus interesului par- 
ticular şi trebuinţelor societăţii civile. Într-un cuvînt, el 
înfăţişează peste tot conflictul dintre societatea civilă şi 
stat“. Celălalt termen al antinomiei este înfățișat astfel: 
„El nu doreşte nici un fel de separare a vieții civile de 
cea politică... El „face din elementul alcătuit din repre- 
zentanța stărilor expresia separaţiei, dar, totodată, acest 
element trebuie să fie reprezentantul unei identități care 
nu există“ 11, 

Ar fi superficial şi în contradicţie cu conţinutul prin- 
cipal al criticii făcute de Marx dacă am vedea în toate 
acestea o simplă acomodare a lui Hegel la statul prusac 
al timpului său. În special viaţa economică, bazele socie- 
tăţii civile sînt tratate de Hegel cu un adevărat „cinism“, 
care aminteşte de Ricardo. Şi această problema am înfă- 
ţişat-o pe larg în cartea mea despre Hegell12, de aceea 
aici poate va fi suficient un citat din Filozofia dreptului. 
„Reiese astfel de aici cum, cu tot surplusul ei de bogăţie, 
societatea civilă (burgheză) nu este îndeajuns de bogată, 
adică nu posedă suficientă avuţie pentru a evita excesul 
de sărăcie şi naşterea plebei“ 13. Şi tînărul Marx a tratat 
pur obiectiv acest complex de probleme, pornind de la 
punctul central al metodologiei hegeliene. De aceea, ne 
pare a fi necesar să cităm pe larg cele mai importante 
momente ale demersului gindirii sale: „Familia şi socie- 
tatea civilă se transformă ele însele în stat, constituind 
forţa motrice. După Hegel, dimpotrivă, ele sînt produse 


11 K. Marx şi F. Engels. Opere, vol. 1, Bucureşti, Edi- 
tura politică, 1960, ed. a Il-a, p. 305. 

12 Lukács. Der junge Hegel, în Werke, Band 8,3. 
Aufl., Neuwied-Benlin, 1967. 

13 Hegel. Principiile filozofiei dreptului, Bucureşti, Edi- 
tura Academiei R.S.R., 1969, p. 268—269. 

ale ideii reale ; unirea lor în stat nu este rezultatul pro- 
priului lor proces de viaţă, ci al procesului de viaţă al 
ideii care le-a desprins din sine, şi anume ele constituie 
finitatea acestei idei ; ele îşi datorează existenţa lor nu 
propriului lor spirit, ci altui spirit. Ele nu sînt autode- 
terminări, ci determinări pricinuite de un al treilea; de 
aceea şi sînt definite ca <finitate», ca propra finitate a 
«ideii reale». Scopul existenţei lor nu este însăşi această 
existenţă, ci ideea desprinde din sine aceste premise «pen- 
tru a ieşi din idealitatea lor ca spirit real infinit pentru 
sine», adică statul politic nu poate ființa fără baza na- 
turală a familiei şi baza artificială a societăţii civile. Ele 
reprezintă pentru stat o condiţie sine qua non. Dar la 
Hegel condiţia se transformă în condiţionat, determinan- 
tul în determinat, producătorul în produs al produsului 
său... Realul devine fenomen, însă ideea nu are alt con- 
ținut decît acest fenomen. Totodată, ideea nu are alt 
scop decit cel logic, acela «de a deveni pentru sine spi- 
rit real infinit». În acest paragraf este cuprins întregul 
mister al filozofiei dreptului şi al filozofiei hegeliene în 
general“. Acestea au pentru construcţia sistemului ur- 
mătoarea consecință: „Trecerea este dedusă, prin ur- 
mare, nu din esenţa particulară a familiei etc. şi nici 
din esenţa particulară a statului, ci din raportul general 
dintre necesitate şi libertate. Este absolut aceeaşi trecere 
pe care o execută Hegel în logică de la sfera esenței la 
sfera noţiunii. Aceeaşi trecere se face şi în filozofia na- 
turii de la natura anorganică la viaţă. Sînt mereu ace- 
leaşi categorii care însufleţesc cînd o sferă, cînd alta. To- 
tul se reduce aici la a găsi, pentru determinările con- 
crete, individuale,  determinările abstracte  corespunză- 
toare‘. Marx formulează următoarea concluzie generală : 
Momentul filozofic ù constituie nu logica lucrului, ci lu- 
crul logicii. „Nu logica serveşte drept argumentare a 
statului, ci statul serveşte drept argumentare a logicii“ 14, 

Unui cititor din zilele noastre, chiar unuia educat în 
spiritul neokantianismului, acest mod de a se exprima 
i se poate părea foarte simplu: Hegel ar fi construit 


14 K. Marx şi F. Engels. Opere, vol. I, Bucureşti, 
Editura politică, 1960, ed. a II-a, p. 231, 232—233, 240. 

o logică ce nu corespunde faptelor, ba chiar, dimpo- 
trivă, una care siluieşte faptele. Prejudecăţile impotriva 
dialecticii, care au dominat mult timp şi care nici azi 
n-au murit cu totul, se bazează şi ele, adeseori, pe atari 
concluzii pripite şi superficiale. Adevărata situaţie este 
cu totul alta, dealtfel tot atît de clară şi de simplă. Lo- 
gica hegeliană nu este o logică în sensul şcolăresc al 
cuvîntului, şi acest lucru a fost pentru Marx, atunci cînd 
a scris observaţiile de mai sus, atît de evident, încât n-a 
spus nici un cuvint despre el — ea nu este o logică 
formală, ci o îmbinare spirituală indispensabilă a logicii 
şi ontologiei: pe de o parte, veritabilele corelaţii onto- 
logice își găsesc la Hegel expresia mintală adecvată abia 
în formele categoriilor logice, iar pe de altă parte, ca- 
tegoriile logicii nu sînt concepute ca simple determinaţii 
ale gîndirii, ci trebuie înţelese ca componente dinamice 
ale mişcării realităţii în esenţialitatea ei, ca trepte, ca 
etape ale drumului parcurs de spirit spre sine însuşi. An- 
tinomiile de principiu pe care le-am văzut pînă acum 
şi pe care le vom vedea în continuare își găsesc originea 
în această ciocnire dintre două ontologii, care în siste- 
mul expres înfățișat de Hegel sînt doar implicate, şi 
devin active în multiple feluri unele faţă de celelalte. 
Faptul că, în ciuda caracterului lor contradictoriu, rămîn 
împletite îşi are explicaţia în aceea că ambele provin, 
sub raportul istoriei filozofiei, din realitate. Pentru He- 
gel, trăirea filozofică centrală este măreţia epocii post- 
revoluţionare. După cum iluminiştii fuseseră adinc con- 
vinşi de faptul că răsturnarea lumii feudale absolutiste 
trebuia să făurească un imperiu al raţiunii, tot aşa de 
adînc a fost convins şi Hegel că acest ideal mult visat 
al celor mai bune spirite începe să prindă viaţă în timpul 
său. El scrie în prefața la Fenomenologia spiritului: „Nu 
este greu de văzut că timpul nostru este un timp al 
naşterii şi trecerii la o nouă perioadă. Spiritul a rupt cu 
lumea de pînă acum a existenţei şi a reprezentărilor lui 
şi stă pe punctul de a o cufunda în trecut, stă în munca 
transformării lui“ 15. 


15 Hegel. Fenomenologia spiritului, Bucureşti, Editura 
Academiei R.S.R., 1965, p. 14. 

Hegel n-a fost însă niciodată un visător, un fantast, 
un plăsmuitor de proiecte, cum erau mulţi contemporani 
vestiți ai săi ; el a fost un filozof cu un puternic şi vast 
simţ al realului, cuprins de o atît de intensă sete de 
realitate autentică cum poate n-a mai fost nici un alt 
ginditor de la Aristotel încoace. Greu să găseşti vreun 
domeniu al realităţii și al cunoașterii ei care să nu fi 
trezit interesul său filozofic pasionat ; totodată, în cen- 
trul atenţiei sale se afla — pe lîngă aproprierea faptelor 
înseşi — calitatea lor categorială. În felul acesta, el nu 
numai că a acumulat tezaurul său universal de cunoştinţe, 
ci, totodată, a pătruns tot mai profund structura şi dina- 
mica contradictorie a tuturor obiectelor, relaţiilor şi pre- 
ceselor. Realitatea contradictorie primară i-a furnizat-o 
însuși prezentul: revoluţia franceză şi revoluţia indus- 
trială din Anglia şi, totodată, contrastul ambelor faţă de 
caracterul înapoiat şi fărimiţat al Germaniei de atunci, 
care tocmai cunoştea un puternic avint spiritual. Încer- 
carea de a concepe multitudinea aceasta de fapte şi ten- 
dinţe contradictorii în unitatea specificităţii lor a generat 
logica sa a contradicţiilor, care — pentru prima oară 
în istoria gîndirii — s-a exprimat la el într-o metodă 
dinamic-procesuală în esenţa ei, înțelegerea istoricităţii 
universale, a cărei mişcare se realizează prin contradic- 
ţii. Aşa ia naştere acea „beţie bahică“16 a conceptelor, 
despre care s-a vorbit atît de mult, dar dincolo de care 
acţionează în permanenţă ceva profund rațional; mobi- 
litatea gîndirii, a conceptului, a judecății şi silogismului 
este numai latura mintală a infinităţii intensive a fiecărui 
obiect, a fiecărui raport, a fiecărui proces. Procesuali- 
tatea gîndirii nu este decît consecința procesualităţii ori- 
cărei realităţi. Cunoaşterea ştiinţifică, filozofică nu este 
nimic altceva decît „să te laşi în voia obiectului“ 17. Şi 
anume, deoarece niciodată „rezultatul nu constituie între- 
gul real, ci numai împreună cu devenirea lui, rezulta- 
tul nud este cadavrul pe care tendinţa l-a lăsat în urma 
ei“ 18, Prin aceasta s-a făcut un mare pas în direcţia unei 
ontologii cu totul noi: adevărata realitate apare aici ca 


16 Op. cit., p. 32. 
17 Op. cit., p. 37. 
18 Op. cit., p. 10. 


una în devenire concretă, geneză este derivarea ointolo- 
gică a oricărei obiectualităţi, care, fără această premisă 
vie, ar rămîne ininteligibilă, ca o imobilitate denaturată. 
Această idee se desprinde din fiecare pagină a marii 
opere care încheie perioada de tinereţe a lui Hegel, 
Fenomenologia spiritului. Engels, la timpul său, a ob- 
servat just că Hegel a ridicat aici primul, sub raport 
filozofic, unitatea dinamică a dezvoltării ontogenetice, 
individuale şi filogenetice, ca specie, a omului la rangul 
de concept 19. Întrucît ne vom ocupa în partea a doua 
pe larg de problemele centrale ale noii ontologii hege- 
liene, observaţiile pe care le-am făcut sînt aici suficiente 
pentru ilustrarea acestei tendinţe lăuntrice a modului de 
a filozofa hegelian. 

Ar fi o exagerare derutantă să afirmăm că ceea ce 
am desemnat drept a doua ontologie a lui Hegel ar fi 
apărut independent de cea amintită anterior şi că ar fi 
rămas lăuntric independentă de aceasta. Dimpotrivă, 
ambele au ca material şi ca geneză aceeaşi sursă; şi 
anume, atît din punct de vedere social, cît şi conceptual, 
ele sint una faţă de cealaltă în acelaşi raport cu aproprie- 
rea mintală şi unificarea acestei realităţi, tocmai prin 
indicarea modului în care oricare din formele obiectuali- 
tăţii ei a apărut genetic în procesul de dezvoltare dina- 
mic-dialectic al istoriei. Punctul de plecare este din nou 
problema centrală a lui Hegel, şi anume modul în care 
prezentul postrevoluţionar al lumii, cu toate contradic- 
tiile lui reale, a putut şi a trebuit să devină împlinirea 
imperiului raţiunii. Și aloi domină o idee adîncă, şi 
anume o continuare, corespunzătoare epocii, a celor mai 
bune năzuinţe şi construcţii mintale ale iluminismului. 
Știm de acum că Hegel a lăsat astfel în urmă concepţia 
fundamentală, duală a iluminismului despre unitatea ra- 
ţiunii şi naturii, fără a abandona însă latura cea mai 
importantă a acestei concepţii, ideea că imperiul raţiunii 
este un produs originar al oamenilor înşişi, aşa cum sînt 
ei într-adevăr. Faptul că în centrul egoismului raţional, 
care dealtfel s-a menţinut în activitatea economică a omu- 


- 


19 K. Marx şi F. Engels. Opere, wol. 21, Bucureşti, 
Editura politică, 1965, p. 269. 

lui, activitate ce a constituit modelul concret al acestei 
concepții, se situează pasiunile omului (desigur, nu in- 
dependent de iluminism) nu înlătură cituşi de puţin 
caracterul terestru al omului, ci, dimpotrivă, îl lărgeşte, 
îl adînceşte şi îl face mai concret. „Astfel spunem — 
scrie Hegel — că absolut nimic nu ia fiinţă fără inte- 
resul celor care contribuie prin activitatea lor; că nimic 
mare în lume n-a fost îndeplinit vreodată fără pasiune“ 20. 
Înțelegerea lărgimii, a amploarei şi adîncimii a ceea ce 
este uman, avute în vedere aici, a fost, la vremea sa, o 
năzuinţă şi pentru iluminism, chiar dacă el n-a putut 
să o realizeze peste tot şi uneori a fundamentat-o doar 
sofistic ; şi la Hegel, această năzuinţă rămîne doar o 
simplă apropiere, şi nu se împlineşte omnilateral, mai 
ales pe latura intensivă, lăuntrică. “Totuşi, încercarea lui 
Hegel de a concepe şi reprezenta lumea omului ca una 
terestră şi autocreată constituie cel mai măreț pas în 
această direcţie în comparaţie cu ceea ce se încercase 
pînă la el. 

Ceea ce numim a doua ontologie a lui Hegel îşi are, 
de asemenea, rădăcinile în această viziune a lumii. Ceea 
ce era pentru iluminism natura, cu toate conflictele ei, 
este pentru Hegel spiritul (ideea, raţiunea), de aseme- 
nea cu toate contradicţiile lui lăuntrice. Acestea sînt, în 
primul rind, contradicţiile — recunoscute de Hegel — ge- 
neratoare de mişcare şi mobile ale genezei omului însuşi, 
care îşi creează şi işi înţelege lumea, deci sînt concepţii 
despre caracterul contradictoriu al procesului însuşi, şi nu 
contradicții în conceperea acestui proces. (Asupra acestora 
din urmă vom mai reveni.) Hegel înfăţişează în Fe- 
nomenologie procesul prin care conştiinţa omului ia 
naştere din interacţiunea facultăţilor sale lăuntrice cu lu- 
mea înconjurătoare, în parte făumtă prin acţiune pro- 
prie, în parte dată ca natură, procesul prin care conşti- 
inţa, în urma unor interrelaţii similare de tip superior, 
se dezvoltă în conştiinţă de sine şi procesul prin care 
din această dezvoltare a omului se naşte spiritul ca 
principiu determinant al esenței speciei umane. Împreună 


2 Die Vernunft în der Geschichte, Leipzig, 1927, 63; 
12; 37-f. 

cu spiritul şi, evident, cu drumul care duce pînă la 
el, cu principiile care îl constituie apar celelalte con- 
tradicţii nedorite ale acestei linii ontologice a lui He- 
gel : contradicţiile lăuntrice ale concepţiei despre spiri- 
tul însuşi. 

Aceste contradicții îşi au originea în raportul dintre 
om şi societate. Căutînd să dea acestui raport un statut 
ontologic de-sine-stătător, ca spirit, Hegel la început încă 
nu se îndepărtează de adevărul obiectiv, căci existenţa 
socială — orice ar fi ea în sine — este de fapt in- 
dependentă de conştiinţa individuală a omului singular, 
are în raport cu el un grad înalt de dinamism determi- 
nat şi determinant în mod independent: Acest fapt nu se 
schimbă cu nimic prin aceea că mobilitatea existenţei 
sociale este o sinteză specifică de fapte, suferinţe etc. 
individuale. Căci acestea, într-adevăr, îşi au punctul de 
plecare — nemijlocit, dar numai nemijlocit — în con- 
ştiinţa individului, dar cauzele şi urmările lor se deose- 
besc limpede de ceea ce individul a gîndit, a simţit 
şi a domt în fiecare caz. Dacă această structură este 
deja prezentă în cazul conştiinţei individuale, care, fi- 
reşte, nu poate nicicind să ia naştere decît într-un con- 
text social, ea este prezentă într-un mod calitativ supe- 
rior acolo unde din împletirea indisolubilă a diverselor 
acte individuale rezultă o mişcare socială, indiferent dacă 
ele fiecare în parte tind să se sprijine reciproc sau au 
orientări reciproc opuse. Este deci cu totul îndreptăţit, 
din punctul de vedere al unei ontologii a existenţei so- 
ciale, să atribuim o existenţă sui generis acestei totali- 
tăţi, acestei agregări dinamic-contradictorii a actelor in- 
dividuale. 

Hegel este pe deplin conştient, mai ales în Fenome- 
nologie, de această conexiune indisolubilă dintre individ 
şi societate: „Această substanţă este deopotrivă opera 
universală ce se produce prin fapta tuturor şi a fiecă- 
ruia ca fiind unitatea şi identitatea lor; căci ea este 
ființa pentru sine, Sinele, fapta. Ca substanţă, spiritul 
este identitatea cu sine, neşovăitoare, justă; dar, ca 
fiinţă pentru sine, substanţa este esenţa bună dizolvată, 
care se sacrifică, în care fiecare îşi împlineşte opera sa 
proprie, destramă fiinţa universală şi îşi ia din ea partea 
lui. Această dispersare şi singularizare a esenței este toc- 

mai momentul acţiunii şi al Sinelui tuturora ; ea este miş- 
carea şi sufletul substanței şi este esenţa universală care 
rezultă din ea. Tocmai prin aceea că substanţa este 
fiinţa dizolvată în sine, ea nu este esenţa moartă, ci 
este efectiv reală şi vie. Spiritul este astfel esenţa abso- 
lută, reală, suportul ei însăși“ 2l. Faptul că aici fiinţarea 
substanţială bazată pe sine însuși a spiritului capătă un 
accent prea puternic, încă nu modifică adevărata pon- 
dere a formei sociale numite spirit. De aceea se şi mişcă 
Hegel integral pe tărimul realităţii cînd, în Filozofia 
istoriei, scoate în evidenţă ca moment esenţial al exis- 
tenţei sociale, al participării individului la spirit desprin- 
derea de nemijlocirea raporturilor naturale, caracteristice 
vieţii animale. „Omul, ca spirit, nu este ceva nemijlocit, 
ci în esenţă ceva ce s-a întors la sine. Această mişcare 
de mijlocire este un moment esențial al spiritului. Ac- 
ţiunea lui este trecerea dincolo de ceea ce este nemijlo- 
cit, negarea acestuia şi astfel reîntoarcerea în sine; el 
este deoi ceea ce se face el însuşi prin activitatea lui. 
Abia ceea ce s-a întors la sine este subiectul, realitate 
autentică. Spiritul este numai ca rezultat al său“ 22. Evi- 
dent, în expunerea de mai tîrziu din Istoria filozofiei şi 
îndeosebi din Filozofia dreptului, spiritul dobîndeşte cîteo- 
dată, ba chiar adeseori, o structură fetişizat-încremenită, 
care se desprinde de corelațiile dinamice, genetic întot- 
deauna hotăritoare, cu activitatea indivizilor şi care do- 
bindeşte o conştiinţă de sine într-un fel fiinţind doar 
pentru ea, conştiinţă de sine în care părţile constitutive 
ale edificiului (în primul rînd societatea civilă) apar ca 
integral depăşite în universalitatea spiritului, în care 
dialectica conceptuală a formelor spiritului bazat exclusiv 
pe sine înlocuiește dialectica reală a social-istoricului. 

Dacă ne întrebăm acum cum a luat ființă o astfel de 
încremenire şi destrămare a dialecticii istorice a lui He- 
gel, ne reîntoarcem la acel complex de probleme pe care 
l-am desemnat anterior drept a doua sa ontologie. Oricit 
de plin de contradicții interne ar fi principiul naturii 


21 Hegel. Fenomenologia spiritului, Editura Acade- 
miei R.S.R., 1965, p. 268. 

22 Die Vernunft in der Geschichte, Leipzig, 1927, 35, 
2 ; 12, 104. 

ce stă la baza corelaţiilor, a sistematicii în iluminism, 
nu decurge însă în mod necondiţionat că el violentează 
obiectualităţile care constituie sistemul, iar nederivarea 
obiectivă a fenomenelor sociale din natură, oricum ar fi 
ea concepută, duce la aceea că materialismul (mecani- 
cist) din interpretarea natunii se preschimbă, în domeniul 
social, într-un idealism inconştient și, ca unmare, ineluc- 
tabil pe plan filozofic. Spiritul hegelian elimină această 
greutate, dar, evident, cu prețul introducerii unor noi 
greutăți şi contradicții. Nu vorbim încă despre problema- 
tica unei răsturnări ontologice: în timp ce iluminismul 
a trebuit să treacă de la materialism (mecanic) 
la idealism, filozofia clasică germană a trebuit să trans- 
pună cunoaşterea naturii într-un limbăj idealist, pentru 
a putea realiza o omogenitate a tabloului unitar al na- 
turii şi societăţii. Fichte şi Schelling au făcut primele în- 
cercări importante în direcţia acestei sistematizări filozo- 
fice ; ceea ce este evident nou în încercarea de sistem 
a lui Hegel este faptul că el a întrepmns fundamentarea 
logică a noii ontologii. Acesta a fost, după cum am ară- 
tat pe larg în altă parte23, un nou moment în filozofia 
clasică germană ; Kant, Fichte şi Schelling au preluat, 
fireşte, pe criterii foarte deosebite, logica formală tra- 
dițională, însă formularea filozofică a ce aveau de spus 
pe plan ontologic este în esenţă independentă de ea; 
abia la Hegel, logica, recreată de el pe baze dialectice, 
devine purtătorul noii ontologii. 

Această tendință apare clar la Hegcl de la bun 
început. Încă în lucrarea consacrată apărării tendinței 
filozofice a lui Schelling faţă de cea a lui Fichte — pri- 
mul manifest teoretic al idealismului obiectiv opus celui 
subiectiv al lui Kant şi Fichte —, Hegel revine progra- 
matic la concepţia lui Spinoza 24, pe care nu îl numeşte 
aici expres, referindu-se doar la „un filozof mai de de- 
mult“. În această polemică, un rol hotăritor îl joacă 
însă discursul. „Ordinea și înlănţuirea ideilor“ (a subiec- 
tivului) „este aceeași cu înlănţuirea şi ordinea lucrurilor“ 
(a obiectivului). „Totul este numai într-o singură totali- 


23 Lukács. Der junge Hegel, 541, ff. 
24 Spinoza. Ethica, II, Prop. VII. 

tate ; totalitatea obiectivă şi totalitatea subiectivă, siste- 
mul naturii şi sistemul inteligenţei este unul şi acelaşi; 
unei determinări subiective îi corespunde aceeaşi determi- 
nare obiectivă“ 25. Această întoarcere la Spinoza coboară 
teoria kantiană a cunoaşterii la rangul de simplu episod 
în istoria gîndirii. Evident, poziţia inițială a lui Spinoza 
conţinea doar in nuce problematica de mai tîrziu; uni- 
tatea pregnant dogmatică şi statică a lumii îşi determina 
imperativ identitatea ei cu orice gîndire ce-i era adec- 
vată. Abia în teoria iluministă a mimesisului s-a despăr- 
ţit mai net momentul subiectiv de cel obiectiv, pentru 
a se reuni gnoseologic în coincidența de conţinut și 
formă dintre reflectat şi respectivul obicct real. Hegcl, 
ridicîndu-se împotriva teoriei kantiene a cunoaşterii, nu 
poate, ca idealist modern (idealismul antic mai putea fi 
reunit cu teoria mimesisului), să folosească o teorie făţiş 
mimetică împotriva subiectivismului  gnoscologic-ontologic 
al lui Kant şi Fichte, ci trebuie mai degrabă să mobili- 
zeze împotriva acestuia identitatea subiect-obiect, conti- 
nuînd astfel drumul lui Schelling. „Dacă natura este 
doar materie şi nu subiect-obiect, ea nu mai poate avea 
o construcţie ştiinţifică în virtutea căreia ceea ce cu- 
noaşte şi ceea ce este cunoscut să fie unul şi acelaşi 
lucru“ 26, 

Odată cu identitatea subiect-obicct, ajungem la punc- 
tul de plecare al problematicii a ceea ce noi am numit 
a doua ontologie a lui Hegel. Căci, aşa cum teoria ilumi- 
nistă a mimesisului, ca urmare a caracterului ei meca- 
nicist, era neputincioasă să explice reflectarea în subiect 
a obiecte'or independente de subiect ale realităţii, tot 
astfel teoria identităţii subiect-obiect este un mit filo- 
zific care prin presupusa unire a subiectului cu obiec- 
tul ajunge inevitabil să violeze datele ontologice fun- 
damentale. Evident, condamnind pentru moment cu as- 
prime această teorie în ansamblul ei, nu trebuie să pier- 
dem teoretic din vedere momentul progresist deschizător 
de drumuri noi pentru cunoaştere. De fapt, reîntoarce- 
rea la Spinoza nu este o întîmplare: caracterul în ul- 


25 Differenz des Fichteschen und Schellingschen Sys- 
tems, I, 263 ; 106. 
26 Op. cit., 261; 2, 105. 

timă instanţă netranscendental al subiectului, relaţia sa 
indisolubilă cu lumea reală a obiectelor, naşterea conce- 
perii adecvate a lumii din interrelaţia celor două realităţi 
netranscendentale sînt, ce-i drept, exprimate aici sub 
fonma unui mit, însă chiar acest mit se îndreaptă cu 
mult mai intens spre realitatea obiectivă decît gnoseologia 
subiectivist transcendentă a lui Kant, deşi pe plan practic 
empiric aceasta admite un praxis al manipulării. În isto- 
ria filozofiei, drama filozofiei clasice genmane, şi în pri- 
mul rînd a filozofiei lui Hegel, constă tocmai în aceea 
că, în încercarea ei de a depăşi simultan mecanicismul 
materialismului şi subiectivismul transcendent al id-a- 
lismului kantian, s-a văzut nevoită: să postuleze identi- 
tatea subiectului cu obiectul, deci să se situeze pe o po- 
ziţie care nu numai că era de nesusţinut în sine, din 
punctul de vedere al unei ontologii realiste, ci, totodată, 
în anumite privințe, aparţinea unei perioade de mult 
trecute şi depăşite, unei perioade în care diferenţierea şi 
opoziţia dintre materialism şi idealism nu era încă atît 
de deschisă şi de clară ca de la iluminism încoace. 
Acesta este unul dintre temeiurile pentru care reve- 
nirea lui Hegel la Spinoza a pus cu mult mai multe pro- 
bleme decit teza originară la vremea ei. Această pro- 
blematică a dobîndit, totuşi, la Hegel un nivel mai înalt, 
care poate fi redus la cîteva momente diferite, dar core- 
late între ele. Primul moment este că identitatea ordinii 
şi înlănţuirii lucrurilor şi ideilor din filozofia statică, 
formulată more geometrico a lui Spinoza, se încarcă cu 
mult mai multe discrepanțe decit la origine, deoarece la 
Hegel dobîndeşte un caracter istoric-dinamic. Tratarea 
more geometrico creează o zonă de clar-obscur ontologic, 
posibilă pentru vremea lui Spinoza, între realitate și 
reflectare, în primul rînd pentru că ştiinţele naturii din 
acea vreme priveau lucrurile fizice şi relaţiile dintre ele 
mult mai geometric decit a fost cu putinţă ulterior. De- 
sigur, fizica din timpul lui Hegel încă n-a cunoscut o 
cotitură esenţială în această problemă, cu toate că apari- 
ţia unei chimii ştiinţifice, descoperirile din domeniul bio- 
logiei etc. au îndepărtat destul de mult imaginea despre 
natură de ceea ce era ea în vremea lui Spinoza. Şi 
mai pregnant apare această opoziţie în abordarea feno- 

menelor de ordin social. Despărțirea clară, întemeiată 
univoc sub raport logic şi etic, dintre just şi nejust, din- 
tre adevărat şi fals, dintre rău şi bine etc. a dobîndit 
după revoluţia franceză un caracter istoric-dinamic accen- 
tuat, iar originalitatea lui Hegel în raport cu contem- 
poranii săi proeminenţi constă nu în ultimul rînd în fap- 
tul că a ridicat problema acestui complex în modul cel 
ma: hotărît, mai cuprinzător şi mai profund. De aceea 
a putut Hegel încă în scrierea lui de debut citată mai 
sus — elaborată în procesul documentării, sub raport 
problematic, asupra ideilor care-l apropiau de Schelling 
— să se refere la Spinoza, de aceea a putut el să ia uni- 
tatea subiectivităţii cu obiectivitatea ca punct de plecare 
metodologic general; dar chiar în această scriere de ti- 
nereţe, el a trebuit să facă un pas înainte spre identi- 
tatea dintre subiect şi obiect, să păşească într-un domeniu 
din care vechiul clar-obscur, ce făcea irezistibilă etero- 
genitatea calitativă ontologică a obiectului şi mimesisu- 
lui, avea să dispară sub lumina puternică a unei cu- 
noaşteri noi, dinamice. 

Nu este aici locul să prezentăm, nici măcar fugitiv, 
istoria apariţiei identităţii subiect-obiect şi necesitatea 
lăuntrică a evoluţiei. Aici este însă cazul să arătăm 
consecinţele pe care această concepţie le-a avut pentru 
ontologia lui Hegel. Încă de la bun început trebuie să 
precizăm că şi în această privinţă Hegel este mult mai 
lucid şi mai realist decît Schelling. La Schelling, dife- 
renţa dintre natură şi lumea omului consta în faptul că 
în prima subiectul-obiect identic este purtătorul lipsit de 
conştiinţă al obiectualităţii, al raporturilor şi mişcărilor din 
cadrul ei, pe cînd în a doua este purtătorul lor con- 
ştient; la Hegel însă nu există în natură nici un fel 
de principiu activ subiectiv. Acesta este, pe de o parte, 
un pas important în depăşirea lui Schelling, căci în fe- 
lul acesta natura poate fi considerată — chiar dacă, 
după cum vom vedea, pe o bază ontologică fantasmago- 
rică — în modul ei de fiinţare lipsit de subiect şi cu 
totul indiferent faţă de orice subiectivitate. În ce pri- 
veşte cunoaşterea naturii, din acest fapt decurge că noi 
„dăm în faţa lucrurilor naturale un pas înapoi, le lă- 

săm aşa cum sînt ele și ne orientăm noi după ee“ ~. we 
aici ia naştere, în opoziţie cu filozofii romantici ai natu- 
rii, o concepție despre integralitatea naturii, despre po- 
sibilitatea și modul de cunoaştere a naturii, care în nici 
o problemă particulară a cercetării n-ar putea constitui 
un obstacol principial pentru o metodă obiectivă, desan- 
tropomorfizantă. (A aprecia dacă şi în ce măsură Hegel 
însuşi a realizat acest lucru la nivelul pe atunci posibil 
depăşeşte cadrul cercetării noastre şi competenţa auto- 
rului.) Sigur este doar faptul că această concepţie de 
bază exclude tot atît de puţin o tratare modernă în spi- 
ritul ştiinţelor naturii ca şi cea a” lui Kant, fireşte, cu 
deosebirea ontologică importantă că la Kant obiectul cu- 
noaşterii este exclusiv lumea fenomenului, pe cînd la 
Hegel este în sinele lucrurilor. 

Din punctul de vedere al ierarhiei fundate ontologic 
a desfăşurării în autorealizarea subiect-obiectului identic, 
naturii îi revine, desigur, treapta cea mai de jos. „Na- 
tura a reieşit ca fiind ideea în forma alterității. Întru- 
cît Ideea este astfel ca negativ al ei înseşi, adică îşi este 
exterioară sieşi, natura este deci ca exterioară nu numai 
relativ faţă de această Idee (şi faţă de existenţa subiec- 
tivă a acesteia, faţă de spirit), ci exterioritatea constituie 
însăşi determinaţia în care ea se află ca natură“ 3%. 
„Este — spune Hegel în logica sa — neputinţa naturii 
de a nu fi în stare să păstreze şi să expună rigoarea 
conceptului şi de a se pierde în această multiplicitate 
oarbă şi lipsită de concept“. Această observaţie are pen- 
tru concepţia lui Hegel despre natură consecinţe foarte 
importante. El expune limpede şi net acest lucru nu- 
maidecit după citatul anterior: „Numeroasele genuri şi 
specii ale naturii nu trebuie considerate cu nimic supe- 
rioare incursiunilor făcute de spirit după bunul plac în 
reprezentările sale. Şi unele și altele indică, desigur, pre- 
tutindeni urme şi presimţiri ale conceptului, dar nu-l 
oglindesc fidel, deoarece ele constituie latura exteriori- 
tăţii sale libere. Conceptul e puterea absolută, tocmai 
pentru că el poate să libereze diferenţa sa în mod liber ca 


21 Enciclopedia..., Filozofia naturii, § 246, Adaus, 
Bucureşti, Editura Academiei R.S.R., 1971, p. 12. 
28 Op. cit., p. 13. 

diversitate de-sine-stătătoare, ca necesitate extenoară, ca 
aocidentalitate, ca arbitrar, ceea ce e numai părere ; toate 
însă nu trebuie considerate mai mult decît ca latura 
abstractă a ceea ce poartă pecetea nimicniciei“ 29%, Nici 
nu vrem şi nici nu ne este cu putință să examinăm aici 
mai îndeaproape consecinţele acestei poziţii de la care 
porneşte Hegel în interpretarea naturii. Vom preciza doar 
că din caracterul specific al acestei determinaţii ontolo- 
gice a naturii, care decurge cu necesitate din sistem, 
rezultă incapacitatea lui Hegel de a vedea şi de a re- 
cunoaşte istoricitatea în natura însăşi. Deşi el însuşi a fost 
un teoretician deschizător de drumuri al istoricităţii în 
domeniul social, deşi teoria evoluţiei plutea în acea vreme 
în aer, iar contemporanii săi Goethe şi Oken în Germa- 
nia, Lamarck şi Geoffroy de St. Hilaire în Franţa adu- 
seseră deja contribuţii importante la fundamentarea ei, 
totuşi Hegel însuşi nu numai că a rămas orb în faţa 
istoricităţii naturii, ci a respins chiar în principiu pro- 
blema ca atare. El scrie, în legătură cu aceasta, în Fi- 
lozofia naturii: „Drumul evoluţiei, care începe de la ceea 
ce este nedesăvirșit, lipsit de formă, este acela după care 
a existat mai întîi elementul umedului, formaţiile apei, 
din apă s-au născut plante, polipi, moluşte, apoi peşti, 
pe urmă animale de uscat, din animal, în sfîrşit, s-a 
născut omul. Modificării acesteia treptate i se dă numele 
de explicaţie şi înţelegere, şi reprezentarea aceasta, da- 
torită filozofiei naturii, face încă ravagii ; însă deosebirea 
aceasta cantitativă, deşi este cea mai lesne de înţeles, 
nu explică totuşi nimic“ 30, 

Cu aceasta am ajuns la una din cele mai importante 
contradicții ale ontologiei hegeliene, de a cărei caracte- 
ristică, determinată tocmai de locul pe care natura îl 
ocupă în această foarte problematică ierarhie, care apare 
astfel, ne vom mai ocupa. Aici ne vom îndrepta atenţia, 
ca adeseori cu prilejul analizei lui Hegel, asupra laturii 
ontologic juste şi valide a concepţiei sale generale despre 
natură, concepţie a cărei deducere şi a cărei realizare 


29 Hegel. Știința logicii, Bucureşti, Editura Academiei 
R.S.R., 1966, p. 605. 

30 Hegel. Enciclopedia..., Filozofia naturii, Bucureşti, 
Editura Academiei R.S.R., 1971, p. 30. 

duc, dealtfel, la un labirint de antinomii insolubile. 
Avem aici în vedere consecinţele care decurg dintr-o atare 
concepţie despre natură pentru om, pentru activitatea 
umană. Epicur, pe care Hegel adeseori l-a judecat ne- 
drept şi fals, a fost primul care a arătat semnificaţia 
etică a poziţiei omului faţă de natură. Totuşi, cunoscă- 
tori eminenţi ai lui Hegel au scos în evidenţă, cu înţele- 
gerea cuvenită, această latură pozitivă a ontologiei he- 
geliene a naturii. Aşa, de pildă, Heinrich Heine, în 
Mărturisirile sale, relatează despre o convorbire cu He- 
gel: „Într-o frumoasă seară înstelată stăteam amîndoi 
la fereastră, iar eu, un tînăr de 20 de ani, care toc- 
mai miîncase bine şi îşi băuse cafeaua, vorbeam visător 
despre stele, numindu-le sălaşul sfinţilor. Maestrul însă 
bombăni : «Stelele ! Hm! Hm ! Hm! Nu sînt decît o spu- 
zeală luminoasă pe cery. Pentru Dumnezeu ! — am excla- 
mat eu — nu există deci dincolo nici un fel de lăcaş 
fericit unde virtutea să fie răsplătită după moarte? El 
însă, uitîndu-se la mine cu ochii lui spălăciţi, mi-a 
replicat tăios: «Aşadar, mai vrei şi un bacşiş pen- 
tru că ţi-ai îngrijit mama bolnavă şi nu ţi-ai otrăvit fra- 
tele ?>“ 31, Iar Lafargue ne spune în amintirile sale des- 
pre Marx : „De multe ori l-am auzit repetînd o reflecţie 
a lui Hegel, maistrul de filozofie al tinereţii sale: «Chiar 
și gindul criminal al unui scelerat este mai măreț şi mai 
sublim decît minunile cerului» 32. Acestea nu sînt în 
nici un caz vorbe de duh sarcastice imaginate de Heine 
şi Marx, ci exprimă un sentiment general din epoca 
aceea. Încă tînărul Goethe pune în gura lui Prometeu 
cuvintele : „Ce drept au acele stele de sus să se holbeze 
la mine ?“, sau în Călătorii în Munţii Hartz iarna: 
„După el se string tufele, iar iarba înverzeşte din nou...“ 

Cu această înnoire etică a lui Epicur, care la Hegel 
era o tendinţă teoretic constantă, deşi spontană şi in- 
conştientă din punct de vedere istoric, ia sfîrşit în marea 


31 Heine. Gestândnisse, Ausg. H. Kaufmann, Berlin, 
1961, Bd. 7, p. 126. 

32 Paul Lafargue. Karl Marx, în Karl Marx-Sammlunge 
von Erinnerungen und Aufsätze, Moscova-Leningrad, 1934, 
129 f.; Das Recht auf Faulheit $ Personliche Erinnerun- 
gen an Karl Marx, hrsg. v. Iring Fetscher, Frankfurt— 
Viena, 1966, 62. 

filozofie interludiul panteist. Marea revoluţie ontologică 
a Renaşterii, potrivit naturii ei, a anihilat pentru con- 
cepţia filozofică despre lume transcendenţa religioasă ca 
origine a raţiunii existenţei şi activităţii oamenilor. Această 
tendinţă — făcînd abstracţie de cazurile de excepţie — 
a însemnat înlocuirea unei concepţii religioase despre lume, 
fixe şi dogmatice, printr-una mai liberă şi deschisă 
spre lume, însă totuşi încă deseori pe jumătate religioasă. 
De aici a rezultat de la sine că Dumnezeul transcendent, 
deşi a dispărut din ontologie sau în orice caz şi-a pierdut 
total caracterul obiectual, totuşi — din nou făcînd ab- 
stracţie de excepţii — a fost înlocuit de un Deus sive 
natura. Cind Schopenhauer, cu o ironie răutăcioasă, a 
numit panteismul un ateism politicos, el a caracterizat 
doar superficial marea tendinţă principală a panteismului. 
Ceea ce, începînd cu Giordano Bruno şi trecînd prin 
Spinoza pînă la Goethe, ne apărea drept o „îndumne- 
zeire“ a naturii este, prin prisma istoriei universale, o 
bătălie de ariergardă a concepţiei religioase despre lume, 
dar în acelaşi timp şi o bătălie de avangardă a noii ati- 
tudini a omului faţă de natură. Şi de aceea, acest feno- 
men, în pofida caracterului său de tranziţie sau poate toc- 
mai datorită lui, s-a născut dintr-o viziune firească despre 
lume, fundamentată istoric. Pe scurt şi simplu putem 
spune : ceea ce uneşte între ele panteisme atit de diferite 
este recunoaşterea necondiționată şi hotărită a noii ati- 
tudini faţă de natură, apărută încă de pe timpul lui 
Copernic şi Galilei, împreună cu un refuz filozofic de a 
trage de aici vreo concluzie în spirit pascalian despre 
starea de abandonare a omului într-un univers străin şi 
infinit. Dar aceasta nu este doar o simplă respingere a 
panicii filozofice generate de noua imagine a naturii, ci 
este marea încercare de a descoperi în cosmosul străin 
omului un cămin al acestuia şi de a împăca umanismul 
cu caracteristica lumii naturale de a fi străină omului. 
(Şi în această privinţă Prometeul lui Goethe este un ja- 
lon important.) Evident, în acest context nu ne este cu 
putinţă nici măcar să schițăm vag dezvoltarea acestei 
tendințe. A trebuit totuşi să vorbim despre ea explicit, 
deoarece de multe ori Hegel a fost criticat ca panteist, 
acuzaţie pe care el a respins-o întotdeauna cu vehemenţă. 
Considerăm că a făcut-o pe bună dreptate. Hegel n-a 

fost panteist în sensul în care au fost Goethe sau tinăru! 
Schelling. Concepţia sa despre natură ca alteritate a ideii, 
adică o natură ontologic înstrăinată de subiect, exclude 
orice panteism şi situează filozofia hegeliană a maturii, în 
această privinţă, de partea materialismului epicurian. De- 
sigur, numai în opoziţie cu panteismul. Despre consecin- 
tele nemijlocite ale concepţiei sale despre natură am vor- 
bit mai sus şi vom vedea mai tirziu ce antinomii insolu- 
bile conţine această concepţie în raport cu atitudinea lui 
faţă de religie. 

Am arătat că, în concepţia lui Hegel despre natură, 
aceasta este o natură „înstrăinată“, relevind prin acest 
termen deosebirea dintre ea şi imaginea despre natură 
dată de ştiinţa modernă şi de materialismu! filozofic, ima- 
gine străină de punctul de vedere uman şi indiferentă 
faţă de om. (Faptul că cei mai mari dintre panteişti în- 
clinau spre o atare înţelegere a naturii afectează tot atît 
de puţin expunerea noastră anterioară ca şi faptul că 
concepţia lui Hegel în anumite privinţe duce şi ea la 
concluzii similare.) Distincția între a fi străin şi a fi 
înstrăinat are o semnificaţie pur ontologică. Această dis- 
tincţie a luat naştere din concretizarea dinamic-dialectică 
a identităţii subiect-obiect într-un proces în care substanţa 
se preschimbă în subiect. Hegel consideră că esenţa sis- 
temului său constă în „a înţelege şi a exprima adevărul 
nu ca substanță, dar tot atît ca subiect“. „Substanța 
vie este... ființa care este într-adevăr subiect“, însă „nu- 
mai întrucît ea este mişcarea punerii de sine, adică este 
mijlocirea  devenirii-ei-ca-altul cu ea însăşi... Adevărul 
este devenirea lui însuşi, cercul care presupune ca scop 
termenul său final şi îl are ca început şi care nu este 
real decît prin înfăptuirea şi prin termenul său fixat“ 35. 
Această preschimbare a substanţei în subiect ar fi o 
minune (de domeniul misticii dacă Hegel ar fi realizat-o 
efectiv şi consecvent pe plan ontologic, însă Hegel a fost 
întotdeauna mult prea lucid şi prea realist ca să între- 
prindă aşa ceva. Dacă în Fenomenologie el vorbeşte des- 
pre transformarea substanţei în subiect, nu poate să existe 
vreo îndoială asupra faptului că prin subiect el desemna 


33 Hegel. Fenomenologia spiritului, Bucureşti, Editura 
Academiei R.S.R., 1965, p. 17. 

cunoaşterea desăvirşită (absolută), ceea ce — pur onto- 
logic — nu coincide cu teoria enunțată la nivel abstract. 
Hegel spune : „La început aparţin deci de substanţa con- 
ştiinţei de sine numai momentele abstracte ; dar, fiindcă 
aceste momente, ca fiind mişcările pure, se împing ele 
însele mai departe, conştiinţa de sine se îmbogățește pînă 
ce ea a smuls conştiinţei întreaga substanţă, pină ce a 
supt din ea întregul edificiu al esenţialităţilor substanţei 
şi... le produce din sine, şi prin aceasta lc-a restabilit 
totodată, din nou, pentru conştiinţă“ 3. Şi chiar obiecti- 
varea, care aici este din nou restabilită, este, privită mai 
îndeaproape şi mai concret, nu numai un simplu act onto- 
logic mistic, ci, totodată, o problemă înăuntrul domeniu- 
lui cunoaşterii; este, după cum se exprimă Hegel, „ex- 
teriorizarea conştiinţei de sine... care instituie obiectitatea 
(Dingheit)“ 35. Totuşi, în pofida acestei rezerve de ordin 
snoseologic în importante cazuri singulare concrete, ar fi 
fals să credem că ideea ontologică de bază a lui Hegel 
ar exista doar în această limitare raţionalizatoare. Nu, 
dimpotrivă, întreaga sa teorie despre obiectitate nu-şi 
pierde niciodată baza ontologică, fapt datorită căruia şi 
critica tînărului Marx din Manuscrisele economico-filozo- 
fice îşi ia drept punct central această ontologie logici- 
zantă : „Este vorba, aşadar, de depăşirea obiectului 
conştiinţei. Obiectitatea ca atare este considerată ca o rela- 
ţie înstrăinată a omului, ca o relaţie care nu corespunde 
esenței umane, adică conştiinţei de sine. De aceea, reîn- 
suşirea esenței obiectuale a omului, produsă ca ceva străin, 
sub determinarea înstrăinării, nu are numai semnificaţia 
suprimării înstrăinării, ci şi pe aceea a suprimării obiec- 
tității, cu alte cuvinte omul este considerat drept o 
fiinţă nonobiectuală, spirituală“ 35. Dar chiar în cadrul 
posibilităţii pe care o admite Hegel de a înlătura şi de a 
depăşi înstrăinarea, natura rămîne totuşi la el iremediabil 
înstrăinată şi, de aceea, toate determinaţiile ei ontologice 
reliefate anterior sînt însoţite fatalmente de izul unui spi- 
ritualism dus la extrem. 


34 Op. cit., p. 452—453. 

35 Op. cit., p. 445. 

36 K. Marx şi F. Engels. Scrieri din tinerețe, Bucureşti, 
Editura politică, 1968, p. 614. 

Deja aceste analize arată că ontologia hegeliană a 
identităţii subiect-obiect, a transformării substanţei în su- 
biect are o temelie prin excelenţă logică. Am vorbit mai 
sus despre faptul că Hegel, cu tendinţa sa de a elabora o 
ontologie bazată pe logică, o ontologie care să-și poată 
găsi expresia adecvată numai în categoriile logice, în 
corelaţiile logice, ocupă o poziţie singulară în cadrul filo- 
zofiei clasice germane. Acest fapt are, pe de o parte, drept 
urmare că Hegel este singurul care, în ansamblul acestei 
noi cunoașteri a lumii, expune bazele unei logici noi, 
dialectice, iar pe de altă parte, întrucît noua lui ontologie 
îşi găseşte expresia în această logică nouă, el a încărcat 
pînă la refuz categoriile logice cu tonţinut ontologic, a 
înzidit în mod inadmisibil în raporturile lor relaţii de 
ordin ontologic şi, totodată, a desfigurat în repetate rîn- 
duri cele mai noi şi mai importante cunoştinţe ontolo- 
gice, forţindu-le să se încadreze în forme logice. Aici ne 
propunem să discutăm, în primul rind, antinomiile care 
au luat astfel naştere pe terenul ontologiei; de desco- 
peririle ontologice cele mai esenţiale şi generatoare de nou 
ale lui Hegel şi de consecinţele lor în sfera cunoașterii 
ne vom ocupa în partea a doua a lucrării. Aceste antino- 
mii îşi au originea, înainte de toate, în caracterul specific 
al logicii lui Hegel. Pe de o parte, ea doreşte să-şi păs- 
treze pe treapta mai Înaltă, a dialecticului, particularitatea 
oricărei logici, adică să exprime în sfera gîndirii pure cele 
mai generalizate corelaţii ale realităţii. Pe de altă parte 
însă, în opoziţie cu orice logică tradiţională, pentru care 
era de la sine înţeles să recunoască formele obiectuale 
ale realităţii, relaţiile lor etc. ca fiind pur şi simplu date, 
pentru a elabora din ele formele specific logice, logica 
lui Hegel, vrind să fie totodată ontologie (şi teorie a 
cunoaşterii), trebuie să dea aparența că n-ar prelua pur 
şi simplu obiectele etc. pentru a le prelucra doar logic, 
ci cel puţin că le-ar fi coexistentă: obiectele nu trebuie 
capete doar în logică o ordine specifică acestei disci- 


dc 


s 
pline, ci, dunpotrivă, aici trebuie să ia naştere efectiv veri- 
tabila lor ființă prin înzidirea lor în aparatul logic. Deja 
acest fapt are drept urmare că logica hegeliană tratează, 
pe lingă bogăţia ei autentică de categorii, şi obiectele 
realităţii şi relaţiile dintre acestea ca fiind obiectităţi şi 
relaţii de ordin logic, deşi logicul poate fi cel mult un 

moment al multilateralităţii csenţei şi conţinutului lor. Să 
ne gîndim, de pildă, la atracţie şi repulsie ca momente 
ale fiinţării-pentru-sine, unde desigur notăm încă o dată 
că printre alte relaţii intervin şi relaţii pur logice. Poate 
că şi mai concludent este un caz în aparenţă opus. În 
tratarea categoriei de ființare în fapt (Dasein), Hegel 
spune : „Luată etimologic, ea este fiinţare într-un anumit 
loc ; dar reprezentarea spaţiului nu îşi are locul aici“ 37. 
Acest lucru l-ar fi putut spune orice kantian sau feno- 
menolog care ar fi vrut să purifice logica de orice ele- 
mente psihologice. Aici însă nu este vorba de reprezen- 
tarea spaţială, ci de problema dacă hic et nunc-ul ţine 
de forma esenţială obiectuală a fiinţării în fapt. O lo- 
gică formală poate să nege acest lucru, dar una orien- 
tată asupra obiectităţii ontologice reale, nu, căci onto- 
logic nu există fiinţare în fapt fără hic et nunc. Acest 
lucru îl ştie, fireşte, prea bine şi Hegel, dar ontologia 
identităţii subiect-obiect, în care timpul şi spaţiul apar 
doar după desăvirşirea logicii în filozofia naturii, nu-i 
permite să recunoască acest lucru. La fel se întîmplă în 
foarte multe probleme ontologice importante : cele două 
ontologii ale lui Hegel stau faţă-n faţă, frinîndu-se şi 
lovindu-se reciproc. 

Această ambiguitate a metodei este accentuată de fap- 
tul că logica lui Hegel este, totodată, şi o teorie a cunvaş- 
terii. Desigur, nu în accepţia lui Kant şi mai ales nu în 
accepţia urmaşilor lui. Baza logic-ontologică a identităţii 
subiect-obiect exclude dualismul „critic“ al unei asemenea 
teorii a cunoaşterii. Nu este vorba, de asemenea — cel 
puţin nu într-un mod conştient, intenţionat —, nici de 
o teorie a cunoaşterii bazată pe mimesis, care are drept 
sarcină de a stabili concordanța dintre ceea ce este oglin- 
dit şi realitatea existentă în sine. Reacţia care a urmat 
după declinul hegelianismului l-a acuzat adesea, în această 
privinţă, pe Hegel de dogmatism. Şi pe nedrept! Accep- 
tarea cognoscibilităţii existentului în sine nu înseamnă în 
nici un caz un dogmatism necritic. Hegel pleacă întot- 
deauna de la infinitatea intensivă a oricărui existent în 
sine şi îi este cu totul limpede caracterul doar de apro- 


37 Hegel. Știința logicii, Bucureşti, Editura Academiei 
R.S.R., 1966, p. 91. 

piere al fiecărui act cognitiv. Ba mai mult, este tocmai 
meritul său de a fi situat apropierea în centrul teoriei 
dialectice a cunoaşterii. Deja prin aceasta îşi face apariţia 
în teoria cunoaşterii o temă radical nouă şi extrem de 
rodnică, temă care, evident, nu-şi poate găsi deplina ei 
dezvoltare decît în gnoseologia conştient mimetică a ma- 
terialismului dialectic. Dar dialectica însăşi, pe care Lenin 
a caracterizat-o drept teoria cunoașterii a lui Hegel, poate, 
tocmai acolo unde ea se menţine într-o justă depen- 
denţă de o ontologie fidelă realităţii, să orienteze teoria 
cunoaşterii în puncte foarte esenţiale spre relaţii radical 
înnoitoare şi juste ; mă refer, anticipînd analiza ulterioară, 
la raportul dialectic dintre intelect şi rațiune, problemă 
în care Hegel a reuşit oarecum dintr-o lovitură să rezolve 
vechile pseudoantinomii dintre raționalismul extrem şi ira- 
ţionalismul dezvoltat, în mod fals din acesta, în opoziţie 
cu el. 

În ciuda importanţei pe care o are inserarea punctelor 
de vedere gnoseologice în logica ontologică a lui Hegel, 
totuşi, antinomiile decisive rezultă din aceea că stări de 
fapt ontologice sînt esenţial deformate prin includerea lor 
forţată în scheme logice prestabilite. Nu pot să tratez aici 
decît două cazuri, care sînt însă extrem de semnificative ; 
o analiză amănunţită a problematicii ce ia naştere aici ar 
reclama o prezentare critică cuprinzătoare a întregii lo- 
gici a lui Hegel. Prima dintre aceste probleme se referă 
la rolul negaţiei în realizarea dinamică a dialecticii. Ca 
şi pentru toată logica mai nouă, şi pentru logica lui 
Hegel are o maximă însemnătate teza lui Spinoza „omnis 
determinatio est negatio“, ba tocmai la el negația şi ne- 
garea negaţiei sînt principalele motoare ale mişcării dialec- 
tice a conceptelor. Aceasta este justificat atît din punct 
de vedere logic, cît şi din punct de vedere gnoseologic. 
Întrebarea este doar dacă această universalitate are va- 
loare şi în ontologie. Lui Hegel însuşi îi sînt cît se poate 
de! clare dificultăţile pe care le comportă această problemă. 
Chiar la începutul vestitei sale derivări a devenirii din 
dialectica fiinţei şi neantului, el accentuează că nean- 
tul despre care e vorba aici nu este în nici un caz „ni- 
micul unui oarecare ceva, un nimic determinat“, ci „nean- 
tul luat în simplitatea lui nedeterminată“. Totuşi, şi el 

îşi dă de îndată seama că, dacă nimicul ar rămîne pur 
şi simplu nimic, niciodată (nici măcar logic) n-ar putea 
să fie dedusă vreo devenire ; nimicul trebuie mai degrabă 
„să treacă în opusul lui, în fiinţă“ 38. 

Astfel, nu numai că este părăsit „începutul“, cu carac- 
terul său paradoxal fascinant, ci, totodată, Hegel tră- 
dează — fără să vrea şi fără să fie conştient — faptul 
că ontologic nimicul nu poate să fie niciodată luat în 
sens propriu, literal, ci trebuie să fie atenuat în fiecare 
caz concret, în aşa fel încît fiinţa să fie înţeleasă numai 
drept „nefiinţa lui altceva“ 39. Prin aceasta însă este tocit 
ascuţişul veritabilei dialectici a fiinţei şi neantului, ascu- 
țişul rolului dinamic al negaţiei în ontologie. Hegel ex- 
primă categoriile autentic ontologice a-fi-altul şi a-fi-pen- 
tru-altul în limbaj logic, pretinzind că determină în am- 
bele o negare a lui a-fi-în-sine. În realitate însă, nici 
a-fi-altul, nici a-fi-pentru-altul nu sînt ontologic o negaţie 
a lui a-fi-în-sine. Nu este aici nimic altceva decît o 
relaţie calitativă între două concepte — foarte abstracte — 
ale fiinţei, această relaţie necuprinzind nici măcar onto- 
logic vreun element de negaţie. Cînd traducem un fapt 
al realităţii în limbajul logicii sau al teoriei cunoaşterii, 
sîntem înclinați să exprimăm în forma negaţiei diferenţele 
ontologice foarte pregnante, care în acest caz devin vizi- 
bile; la aceasta mai trebuie, fireşte, adăugat că negația 
nu este capabilă să exprime diferenţa decît într-un mod 
cu totul incomplet şi nedefinit, din care cauză, cînd este 
vorba de derivarea dialectică concretă, momentul nega- 
ţiei trebuie să fie, per nefas, mereu completat sub rapor- 
tul laturii pozitive. Iată ce spune Hegel însuşi despre 
vestita sa derivare dialectică a devenirii din negarea fi- 
inței prin neant: „E încă nimic, şi trebuie să devină 
ceva. Începutul nu este nimicul pur, ci un nimic din 
care trebuie să purceadă ceva ; deci fiinţa este deja con- 
finută în început“ 40, 

Engels exemplifică această stare de lucruri în modul 
său clar şi accesibil. El vrea să-i lămurească lui Diihring 
acea negaţie hegeliană care se realizează atunci cînd, de 


38 Op. cit., p. 65, 66. 
3 Op. cit., p. 109. 
4 Op. cit., p. 55. 

pildă, planta care ia naştere din grăuntele de orz îşi 
„neagă“ ființarea ei anterioară ca sămînţă: „Să luăm 
un grăunte de orz. Bilioane de asemenea grăunţe sînt mä- 
cinate, fierte, transformate în bere şi apoi consumate. 
Dar dacă un asemenea grăunte de orz găseşte condiţii 
normale pentru el, dacă cade pe un teren prielnic, atunci 
sub influenţa căldurii şi a umezelii se petrece cu el o 
transformare specifică: el încolţeşte ; grăuntele ca atare 
dispare, este negat, locul său îl ia planta care s-a for- 
mat din el, negația grăuntelui“ 41, Într-adevăr, în nenu- 
mărate cazuri grăuntele de orz este, aşadar, anihilat; 
aceasta este expresia ontologic-justificată pentru termenul 
„a nega“ — determinat logic, dar puţin semnificativ sub 
raport ontologic. Numai într-un anume caz concret ia 
naştere din grăunte un alt-mod-de-a-fi al său biologic nor- 
mal, cereala. Pe de o parte însă, se trec cu vederea de- 
terminările hotăritoare concrete ale acestui alt-mod-de-a-fi, 
făcîndu-se abstracţie de ele, atunci cînd sînt considerate 
drept „negaţie““ a sămiînţei, pe de altă parte, acest pro- 
ces dialectic real este voalat de faptul că prin interme- 
diul termenului de „negaţie“ el este formal alăturat unor 
cazuri care obiectiv n-au nimic comun cu acest proces. 
Pentru Engels se naşte deci sarcina de a despărţi negația 
ontologic-dialectică de nenumăratele negaţii pur logic for- 
male ; cu acest prilej reiese că pentru această separare 
nu pot exista nici un fel de criterii formale, logice sau 
gnoseologice, ci trebuie să se apeleze de fiecare dată la 
însuşi procesul real concret, deci la realitatea concretă, 
momentul distinctiv fiind deci determinat pur ontologic, 
pozitiv. Subsumarea unor fenomene atît de eterogene ter- 
menului logic „megaţie“* nu face decit să estompeze core- 
laţiile, în loc să le clarifice. 

Acest lucru nu este întimplător, căci, deşi la baza 
oricărei fiinţe stau, în ultimă instanţă, categoriile onto- 
logice cele mai generale şi cele mai abstracte, totuşi, mo- 
dul lor de manifestare cel mai pur şi cel mai nefalsi- 
ficat sînt faptele simple ale naturii anorganice (deci nu 
ceea ce N. Hartmann denumea configurații). Şi oricine 
priveşte fără nici un fel de prejudecată problemele de 


41 K. Marx şi F. Engels. Opere, vol. 20. Bucureşti, 
Editura politică, 1964, p. 132—133, 

ontologie care iau naştere în acest context trebuie să 
ajungă la concluzia : nu există aici nici un fel de negaţie, 
ci pur şi simplu o succesiune de preschimbări din a-fi-aşa 
în a-fi-altfel, pur şi simplu o succesiune de relaţii în care 
fiecare element cuprinde concomitent un a-fi-altul (An- 
derssein) şi un a-fi-pentru-altul. Justeţea şi semnificaţia 
logic-gnoseologică a metodei spinoziene de determinare 
cu ajutorul negaţiei n-are nici un fel de tangenţă cu 
această problemă ontologică. Căci, chiar dacă esenţa con- 
cretă a unui alt-mod-de-a-fi (Anderssein) — cereala în 
exemplul citat din Engels — este determinată logic-gno- 
seologic cu ajutorul negaţiei, ontologic aceasta nu în- 
seamnă că acest alt-moda-de-a-fi ar constitui o negaţie a 
stării anterioare. Nu trebuie, de asemenea, uitat că şi la 
Spinoza negația este un moment metodologic al determi- 
naţiei înseși, modul ei necesar de a se manifesta logic; 
referitor la analiza poziţiei mi N. Hartmann reiese că 
inversarea acestei propoziţii are drept urmare şi completa 
anihilare a detemminaţiei logic-gnoseologice, căci negația 
aplicată la obiecte și procese existente, calitativ determi- 
nate nu poate să posede o univocitate reală în procesul 
de determinare. Cât timp este vorba despre obiecte şi 
procese în care a-deveni-altul nu implică răsturnarea fun- 
damentală a însuși modului de a fi, ni se pare cu totul 
inadmisibil din punct de vedere ontologic să operăm cu 
categoria de negaţie ; ea, ca reflex mintal al acestei sfere 
a existenţei, se află în afara modului de a fi străin de 
subiect al unor asemenea obiecte ontologice. Abia acolo 
unde a deveni altul înseamnă în mod obiectiv o preschim- 
bare radicală a formelor obiectităţii şi a formelor proce- 
sului, se poate spune că avem de-a face cu o negaţie 
dialectică. Aşa este, de pildă, în cazul morţii fiinţelor, 
cînd încetează procesul lor biologic de reproducere, care 
cuprinde legităţile fizice şi chimice ca fiind depășite, sub- 
ordonate proceselor biologice de reproducție, cînd materia 
existentă a fostului organism se subordonează din nou le- 
gilor fizico-chimice normale ale materialităţii ei. În acest 
caz, deşi negația nu are nici aici subiect, se realizează 
obiectiv-ontologic o negare, şi anume a procesului auto- 
reproducerii care a generat organismul, iar din negaţie 
nu ia naştere ceva pur şi simplu diferit, ci ceva ontologic 
nou. Aceeaşi situaţie se repetă la un nivel mai înalt în 

existenţa socială. Aici, negația are desigur un subiect, 
totuşi, acest subiect nu este doar de natură mimetică, ca 
în relaţiile din natură ; activitatea sa şi negația cuprinsă 
în această activitate alcătuiesc deja un moment obiectiv 
al ontologiei existenţei sociale. Logica hegeliană, cu gene- 
ralizarea ei logică abstract universală a negaţiei concepute 
ca moment fundamental al oricărui proces dialectic, es- 
tompează specificul existenţei sociale, pentru clarificarea 
căreia, în fond, Hegel a vrut să facă şi a şi făcut cel 
mai mult. Acesta e cazul, în primul rînd, cînd negația 
se referă la activitatea practică socială. În judecăţile pur 
teoretice logic fundamentate, cum ar fi de pildă: „mu 
există un balaur cu şapte capete“,-forma de negaţie co- 
respunde stării de lucruri reale (căci eu neg existenţa 
reală a unor astfel de balauri şi atîta tot). Cînd spun 
însă : „ca republican, neg monarhia“, acestei propoziţii 
îi corespunde o realitate de cu totul alt gen: monarhia 
există, dar nu trebuie să existe; aceasta înseamnă că este 
necesară o activitate socială pentru a o face inexistentă. 
O expresie cu acelaşi aspect logic se referă deci la reali- 
tăţi foarte deosebite, ea putind astfel să deformeze anu- 
mite stări de lucruri ontologice. Căci, în realitate, este 
vorba de altceva, ceva care depăşeşte cu mult o simplă 
negaţie teoretică. În practica cotidiană, această deosebire 
adesea nu are de fapt un rol hotăriîtor. Daca însă — cum 
se întîmplă la Hegel cu extinderea valabilităţii negaţiei — 
se impune exprimarea unor deosebiri reale, această impre- 
cizie duce la deformarea faptelor. Engels, de pildă, care, 
deducind negarea negaţiei, recurge la forme logice ase- 
mănătoare  (alt-mod-de-a-fi ca negaţie), simte el însuşi 
situaţia filozofică precară în care a intrat astfel. Căci, 
după ce a aplicat această lege pretins universală la cele 
mai diverse domenii, el arată: „Cînd spuna despre toate 
aceste procese că sînt o negare a negaţiei, le cuprind 
pe toate în această lege a mişcării şi fac, tocmai din 
această cauză, abstracţie de particularităţile fiecărui pro- 
ces special în parte“ 42. Ar fi însă dificil să găsim o lege 
cu adevărat universală ale cărei forme particulare de 
manifestare, comparate între ele, să ducă la absurdităţi. 


42 Op. cit., p. 138. 

Moartea cauzată de cancer se deosebeşte evident de o 
moarte eroică pentru o cauză măreaţă; totuşi, dacă le 
denumesc pe ambele moarte (deci momentul final al pro- 
cesului vital), nu apare nici o absurditate. Căci în cazul 
relaţiilor reale ale existenţei, opoziţia dintre universalita- 
tea şi particularitatea lor nu poate să ducă la nici o 
absurditate. (Chiar şi cea mai mare deosebire, fireşte, 
încă nu constituie o absurditate.) Acest lucru este posibil 
(ba chiar necesar) numai dacă similitudini de ordin logic 
formal sînt extinse asupra formelor de existență. Engels 
însuşi ne atrage, aşadar, atenţia asupra problematicii ce ia 
naştere din deducerea logicistă a negării negaţiei. 

Negaţia în apariţia şi moartea organismului este sin- 
gurul caz pe care îl cunoaştem al unei negaţii fără su- 
biect, ea pare să desemneze graniţa dinamică dintre două 
zone ontologic diferite ale existenţei. Negaţiile pe care 
le întîlnim în domeniul existenţei sociale nu numai că 
sint legate ontologic de actele unui subiect, ci, totodată, 
natura lor rezidă în faptul că orice activitate social- 
umană ia naştere în mod necesar din alternative, presu- 
pune deci o opţiune, o decizie în privinţa lor. Din alter- 
nativă ia naştere de aceea — avind ca bază caracterele 
obiectului cunoscute de subiect — o sciziune a lumii 
obiective sub raportul reacţiilor pe care le declanşează 
relaţiile cu ea. Plecînd de la opoziţia dintre utilizabil şi 
inutilizabil, dintre folositor şi dăunător, întreg acest şir 
trece prin numeroase medieri sociale, ajungind pînă la 
„valorile supreme“, cum ar fi binele şi răul. Pentru a 
stabili asemenea perechi de contrarii legate şi despărțite 
prin negaţie, practica umană şi gîndirea care o dirijează 
trebuie să omogenizeze lumea înconjurătoare. Pietrele ca- 
re-l înconjură pe omul primitiv, dintre care el le alege 
pe cele care-i par potrivite, lăsînd să zacă cele nepotri- 
vite, sînt, ce-i drept, în acest caz, potrivite sau nepotrivite 
datorită formei lor naturale accidentale, dar această pro- 
prietate a lor se poate actualiza numai în şi prin munca 
umană, căci în piatra ca atare, în fiinţa determinată a 
acesteia, ea ar fi rămas o posibilitate niciodată transfor- 
mată în realitate. 

Prin această acţiune, care instituie pietrele ca potrivite 
sau nepotrivite, este omogenizat din acest punct de ve- 
dere, prin intermediul practicii, un întreg sector al reali- 


107 


tăţii ; stabilirea calităţii de potrivit sau nepotrivit presu- 
pune o omogenizare mintală în mimesis, care centrează 
pe această funcţie şi reduce la ea proprietăţile obiectiv 
existente ale obiectelor, proprietăţi care în sine, de la 
natură, fundează doar modul lor de a fi altceva, iar în 
mediul omogen astfel rezultat alternativele practice îşi 
găsesc răspunsul numai sub formă de afirmaţie sau ne- 
gaţie. (Eterogenitatea în existenţa socială se bazează nu 
în ultimă instanţă şi pe faptul că sferele de existenţă omo- 
genizante pe care se întemeiază activităţile se pot afla în- 
tre ele în raporturi foarte eterogene.) Se poate arăta 
că alternativele cele mai complicate presupun şi ele un 
asemenea proces social pregătitor. Acest lucru înseamnă, 
în primul rînd, că negația ca instrument mintal impor- 
tant al practicii umane se naşte din interrelaţia ei cu 
realitatea obiectivă, în al doilea rînd că ea este o reflec- 
tare a realităţii indisolubil legată cu practica şi, de aceea, 
cu premisele obiective naturale ale acesteia, reflectare 
care, deşi indispensabilă pentru schimbarea realităţii, nu 
poate fi totuşi o categorie a realităţii nesociale, ontologic 
existente în sine. Mediul omogen în care iau naştere afir- 
maţia şi negația este una din condiţiile metodologice cele 
mai importante ale unei asemenea reflectări juste şi efi- 
ciente a realităţii existente în sine. Oricât de mult s-ar 
depărta ea, în formele ei obiectuale specifice, de realitate 
— este suficient să ne referim la matematică şi geome- 
trie —, totuşi, dacă în redarea esenţialului realităţii, în 
fixarea ţelului, sesizează corect social-umanul, ea poate 
declanşa acţiuni de o semnificaţie ontologică determi- 
nantă pentru existenţa socială. 

Întreaga filozofie hegeliană este în mod esenţial orien- 
tată asupra cunoaşterii societăţii şi a istoriei. De aceea, 
categoriile ei sînt ancorate, potrivit naturii lor specilice, 
pe această sferă a existenţei. Faptul că prin subordonarea 
lor mintală faţă de logică ele sînt aproape pretutindeni 
generalizate mult dincolo de această sferă a existenţei şi, 
prin aceasta, sînt deformate din punctul de vedere al on- 
tologiei existentului în sine reprezintă mai mult decît o 
simplă formă de manifestare a sistemului. Ontologia cri- 
tică, cu toată violența demascării a ceea ce este mintal 
deformat, nu are voie să piardă din vedere niciodată 
intenţia semnificativă fundamentală. De aceea, clasicii 

marxismului au avut dreptate să vorbească nu despre o 
repudiere, ci despre o „răsturnare“, o „așezare în picioare“ 
a dialecticii hegeliene. Evident, acest proces critic este 
mult mai complicat şi mult mai radical decît li s-a părut 
epigonilor care considerau greşit că adevărul ascuns poate 
fi pus în lumină printr-o simplă inversare de semn. Este 
vorba despre faptul că trebuie să se revină la realitatea 
existentă în sine şi pornind de la ea să se înceapă descurca- 
rea ghemului hegelian, în care adevărul şi falsitatea se 
împletesc strîns. Lenin, de pildă, a confirmat formularea 
atit de extremă a lui Hegel că practica ar fi o con- 
cluzie de ordin logic. Această confirmare are, totuşi, drept 
premisă o inversiune spontan-ontologică. Nu forma silo- 
gismului se „realizează“ în practică, ci cele mai generale 
elemente ale formulei care sînt cuprinse în orice act practic 
se concentrează în practica gîndirii umane într-o formă 
din ce în ce mai abstractizată, pină cînd, în sfîrşit, „da- 
torită acestei repetări de miliande de ori“, capătă un ca- 
racter axiomatic 43. 

Logica face parte din mediile omogene cele mai im- 
portante pe care le-au creat practica și activitatea de 
gîndire umană. Nu există în ea nici un element, nici o 
relaţie care — în ultimă instanță — să nu poată fi şi să 
trebuie să fie reduse la elemente și relații ale realităţii. 
Istoria acţiunii logicii în dezvoltarea omenirii se înte- 
meiază însă pe faptul că aceste puncte de plecare par să 
se piardă în mediul omogen al logicii, că acest mediu 
omogen pare să se concentreze într-un sistem imanent 
închis, suficient sieşi, al cărui caracter de sistem omo- 
genizat constituie baza universalităţii logicii. Fără a pu- 
tea urmări aici mai îndeaproape problematica deosebit de 
complicată a concordanţei cu realitatea şi a abaterii de 
la ea, trebuie să atragem, totuşi, atenţia asupra faptului 
că acest caracter sistematic omogen al logicii, astfel apă- 
rut, i-a condus mereu pe gînditori la iluzia că ar putea, 
cu ajutorul unui sistem perfect al universului logic omo- 
genizat al gîndirii, să găsească răspuns la toate proble- 
mele care iau naştere din relaţiile reale ale oamenilor. 
Asemenea tendinţe apar încă la Raimundus Lullus, în 


43 V, I. Lenin. Opere complete, vol. 29, Bucureşti, 
Editura politică, 1966, p. 184. 

Mathesis universalis a lui Leibniz, iar astăzi sint intens 
propagate de neopozitivism sub forma de teorii ale ma- 
nipulării universale, desigur, aşa cum am văzut, contes- 
tîindu-se orice contingenţă a lor cu ontologia. Hegel se 
deosebeşte de predecesorii săi, şi cu atît mai mult de 
reprezentanţii actuali ai unui sistem  universal-logicist, 
tocmai prin faptul că la el logica, în ciuda preponde- 
renţei ei sistematizatoare, totuși nu constituie punctul de 
plecare primar, prin faptul că el în nici un caz nu inten- 
ționează să ajungă doar prin simpla dezvoltare şi desă- 
vinşire a logicii şi a matematicii existente etc. la sistemul 
său uniwersalist, ci mai degrabă dereşte să creeze — 
din considerente şi motive ontologice — o logică radical 
nouă, logica dialectică, pentru a ajunge astfel la un sis- 
tem logic al existenţei şi devenirii în întregul domeniu al 
existentului în sine. Identitatea subiect-obiect, preschim- 
barea substanţei în subiect sînt vehiculul unei asemenea 
transformări a totalităţii ontologicului într-un sistem al 
logicii. 

Ştim deja : logica creează un mediu omogen al gîn- 
dirii, a cărui structură trebuie să difere calitativ de cea 
a realității — eterogene în sine —, şi aceasta chiar şi 
pentru că relaţiile într-un mediu omogen trebuie să fie 
altele decit acolo unde interacționează real obiecte, forţe 
ş.a.m.d. eterogene. Despre operaţiunile de gîndire deve- 
nite necesare astfel am mai vorbit, de pildă, în legătură 
cu necesitatea unei interpretări fizice etc. a fenomenelor 
reale care sînt exprimate în forme matematice ; aici este 
vorba despre faptul că ceea ce este omogenizat mate- 
matic trebuie apropiat din nou de realitatea obiectivă 
prin reliefarea şi clarificarea mintală a eterogenităţii com- 
ponentelor sale. (Ma: trebuie relevat că omogenizarea 
matematică poate să pună în lumină laturi importante, 
altfel neobservabile, ale realităţii.) Dacă acesta e mediul 
omogen cu caracter logic care serveşte drept bază a 
complexului cunoaşterii, atunci opoziţia dintre mijlocul 
omogen de cunoaştere şi realitatea eterogenă dobîndeşte 
o trăsătură caracteristică, şi anume că un complex — in- 
finit — de fenomene eterogene şi care de aceea nu pot 
fi în sine direct sistematizate şi neierarhizate este totuși 
reprodus mintal ca un sistem ierarhic omogen închis. 

Hotăritoare este aici problematica generată de ierar- 
hizare, căci transformarea eterogenului în omogen are loc 
în orice cunoaştere și, cu condiţia unei utilizări adecvate, 
conştient critice a mijlocului de cunoaştere, poate să fie 
îndreptată pe făgaşul unei apropieri corecte de obiectele 
reale. Altfel stau lucrurile cu ierarhia. Întrucît o ordo- 
nare ierarhic-sistematică nu este posibilă decît într-un 
mediu omogen — căci abia omogenizarea conferă o bază 
pentru a situa obiectele potrivit anumitor criterii pe o 
treaptă mai înaltă sau mai joasă şi pentru a le supra- 
ordona şi subordona într-o unitate —, în realitatea etero- 
genă este introdus un criteriu cu totul străin al relaţiilor. 
După cum am văzut în majoritatea problemelor indivi- 
duale particulare, oricît ar fi ele de abstracte şi gene- 
rale, ştiinţa poate să corecteze această discrepanţă, dar 
în ceea ce priveşte realitatea în ansamblul ei, o atare 
corectare este, totuşi, principial imposibilă. (De caracte- 
rul specific al artei, în care totalitatea extensivă sau ete- 
rogenă a realităţii este reprodusă mimetic sub forma unei 
totalităţi specific-calitative şi intensive senzorial-omogene, 
m-am ocupat în lucrarea mea Specificul esteticului. Cate- 
goriile de transpunere respective, cum ar fi individualita- 
tea operei, generalizarea prin particularizare, prin ti- 
pic ş-a.m.d., nu sînt aplicabile în cazul ştiinţei şi filo- 
zofiei 44.) 

Acest lucru poate fi uşor arătat, folosind ca exemplu 
o structură filozofică relativ simplă. Naşterea unei con- 
figuraţii, a unui organism, a unei formaţiuni sociale este 
o problemă ontologică de geneză reală. Legităţile apari- 
ţiei (şi dispariţiei) ne conduc abia către caracteristicile 
reale ale respectivei existenţe particulare. Pe plan logic 
în schimb, unul din concepte este derivat din celălalt, 
indiferent dacă această derivare se realizează de jos în 
sus sau de sus în jos. Atita timp cît logica este aplicată 
metodologic ca ceva ce nu determină realitatea, ca fiind 
dobindită din aceasta prin abstracţie, din această dife- 
renţă nu ar trebui să ia naștere nimic ce ar deforma 
cunoaşterea realităţii. (Noi am văzut, dealtfel, că acest 
lucru, evident, se poate realiza pe deplin.) Dar dacă 


44 Lukács. Asthetik I., Die Eigenart des Asthetischen, 
în Werke, Band 11 und 12, Neuwied-Berlin, 1963. 

logica este considerată, ca la Hegel, drept fundament 
teoretic al ontologiei, este inevitabil ca derivările logice 
să fie concepute ca forme proprii ale genezei ontologice. 
Astfel, o ierarhie logică sistematizată alcătuieşte temeiul 
metodei cu ajutorul căreia trebuie parcurs drumul onto- 
logic spre autorealizarea identităţii subiectului cu obiectul, 
spre transformarea substanţei în subiect. În aceste condiţii, 
fiecare categorie — atit ca concept logic, cît şi toto- 
dată ca obiectualitate ontologică — trebuie să-şi dobiîn- 
dească determinaţia și semnificaţia ei caracteristică de la 
locul care îl ocupă pe acest drum. Hegel obişnuieşte să 
definească ordinea ierarhică ce ia naștere în acest mcd 
prin aceea că categoria ce apare mai tirziu şi care este 
situată mai sus reprezintă „adevărul“ categoriei anterioare, 
situată mai în adincime, că deci corelaţia logică dintre 
cele două categorii constituie esenţa relației dintre com- 
plexe obiectuale reale. Această ierarhie nu are în sine 
nimic de-a face cu raportul ontologic care dă naştere la 
conexiuni reale dintre realităţi. O coincidenţă a relaţiilor 
ontologice cu ierarhia logică poate fi, în cel mai bun 
caz, o întîmplare fericită ; în mod normal, aici poate să 
se producă numai o identificare cu totul arbitrară. Iată 
ce spune Hegel în introducerea la secţiunea natural-filo- 
zofică a Enciclopediei sale : „Natura animală este adevărul 
celei vegetale, aceasta al celei mineralogice; pămîntul 
este adevărul sistemului solar. Într-un sistem, ce e mai 
abstract este prim, iar adevărul fiecărei sfere este ter- 
menul ultim ; totodată însă, al este doar primul termen 
al unei trepte mai ridicate. Înțelegerea unei trepte din 
cealaltă constituie necesitatea ideii, iar deosebirea for- 
melor trebuie înţeleasă ca necesară şi determinată“ 45. 
În ceea ce priveşte exemplul concret, vedem din nou 
tendinţa lui Hegel de a face din ontologia naturii o bază 
subordonată a societăţii. Dar prin aceasta el deformează, 
pe de o pante, omntologicul real în această subordonare, 
prin faptul că în apariţia vieţii şi societăţii pa Pămînt în- 
tîmplarea este preschimbată într-o necesitate logică, nexul 
legic cauzal dobindind astfel un accent teleologic inac- 


45 Hegel. Enciclopedia..., partea a Il-a, Filozofia na- 
turii, Editura Academiei R.S.R., 1971, p. 30. 

captabil. Dar asemenea discrepanțe dimtre forma logică a 
derivării şi conţinutul ontologic al conexării intenţionale 
nu pot să nu introducă importante elemente de arbitrar 
în însăşi derivarea logică. Încă Engels a observat că „tre- 
cerile de la o categorie sau de la o contradicţie la cea 
următoare sînt aproape întotdeauna arbitrare“ 16. Pe de 
altă pante şi în strînsă legătură cu aceasta, reamintim 
aici observaţia critică, deja citată, a tinărului Marx cu 
privire la faptul că Hegel înlocuieşte în filozofia socie- 
lăţii reprezentarea legăturilor reale prin aplicarea formală 
a legăturilor logice, aici vădindu-se din nou violentarea 
mentală a ontologiei de către logică. 

Din păcate, critica justificată şi pertinentă a lui En- 
gels vizează numai legătura formală dintre categorii, nu 
şi problema ontologică mult mai importantă a poziţiei ca- 
tegoriilor în construcţia logică-ierarhică a sistemului. Acest 
lucru, după cum am văzut în legătură cu poziţia Pămîn- 
tului în sistemul solar, nu este o simplă problemă for- 
mală de ordonare, ci ţine de determinaţiile cele mai 
esenţiale ale oricărui obiect, astfel încît aici ies la iveală 
deosebit de pregnant adincile discrepanțe dintre logică şi 
ontologie. Noi prezentăm doar un caz de importanţă ma- 
joră. Hegel vrea să deducă din dialectica mecanicului şi 
chimicului teleologia ca principiu superior, pentru ca ast- 
fel să deschidă drumul către ideea că în viaţă trebuie 
să se manifeste relația nouă — îîncă naturală, dar depă- 
şind natura organică — dintre subiect şi substanță. Te- 
leologia apare astfel, potrivit schemei de construcție a 
sistemului, ca „adevărul“ mecanicului şi chimicului 47. Ne 
găsim încă nemijlocit în domeniul naturii, chiar dacă sîn- 
tem la hotarul ei; astfel se produce pe plan logic o ima- 
nentă autodepăşire a maturii. Dar rezolvarea dialectică a 
progresat prea mult de pe timpul lui Kant pentru a lua 
în serios „exemplele“ de finalitate în matură pe care teo- 
diceele secolului al XVIII-lea le mai furnizau din plin. 
În ochii lui Hegel, toate acestea apar drept „puerilităţi“, 


46 Engels. Brief an Schmidt vom 1, 11, 1891, în 
Marx-Engels. Ausgewählte Briefe,  Moscova-Leningrad, 
1934, 392 ; MEW 38, 204. 


47 Ştiinţa logicii, ed. cit., p. 748, V, 220; 6, 453. 

simple „jocuri puerile“ 45. El analizează corelaţia cate- 
gorială dintre scop şi mijloc, raportul lor cu principiile 
mecanicului într-un mod exemplar ; dar el poate s-o facă 
numai pentru că modelul său mental este munca. Carac- 
terul logic, abstract al analizei ascunde adeseori acest 
model, deşi obiectiv el ar trebui să se ivească la fiecare 
pas ; Hegel, totuşi, nu poata să realizeze această cercetare 
fără a se referi direct în punctele ei esenţiale la muncă, 
la scop şi mijloc în muncă. Din nou ne aflăm aici în faţa 
dublului caracter al filozofiei hegeliene. Pe de o parte, el 
descoperă munca ca principiul în care se evidenţiază forma 
autentică a teleologiei, existența legică şi realizarea efec- 
tivă a scopului printr-un subiect conştient, pe de altă 
parte, această categorie ontologic-autentică este închisă 
într-un mediu omogen al sistematicii, în care principiile 
logice devin predominante ; potrivit acestei sistematici, ne 
aflăm într-un stadiu în care nu au apărut încă viaţa, 
omul, societatea. Căci viaţa poate să prindă formă, potri- 
vit principiilor logice de dezvoltare ale subiect-obiectului 
identic, abia pe treapta ideii, teleologia avînd aici funcţia 
logic-sistematică de a mijloci trecerea de la treapta eon- 
ceptului la cea a ideii 19. Astfel, ierarhia logică generează 
absurditatea de a expune categoriile muncii înainte ca în 
succesiunea dezvoltării logic-ontologice să fi luat naştere 
viaţa. 

Evident, în spatele acestei absurdități se ascunde o şi 
mai profundă discrepanţă : pe de o parte, Hegel a des- 
coperit în muncă forma de existenţă ontologic-reală a 
teleologiei şi prin aceasta a soluţionat just o străveche 
antinomie filozofică, şi anume opoziţia rigidă dintre o te- 
leologie dirijată transcendent şi dominaţia exclusivă a 
cauzalităţii în ontologie. O veritabilă ontologie a existenţei 
sociale nu este cu putință fără un contrast just înţeles 
între cauzalitatea naturală şi teleologia muncii, fără dez- 
văluirea interrelaţiilor lor dialectice concrete. Hegel a în- 
teles corect nu numai acest fapt fundamental al existenţei 
sociale, ci şi dinamica ei dialectică imanentă, ce duce mai 
departe şi mai sus. Profundul paralelism dintre economia 
clasică engleză şi dialectica hegeliană se întemeiază nu 


48 Op. cit., p. 737. 
49 Op. cit., p. 755. 

în ultimă instanţă pe faptul că prima a oferit cea dintii 
analiză economică socială a acestui fenomen, pe cînd 
Hegel a descoperit semnificaţia lui ontologică. Niciodată 
nu va fi suficient accentuat faptul că — în ciuda formu- 
lărilor sale cu rezonanţe oarecum mistice — principiul 
acestei dezvoltări ascendente tot mai complexe, tot mai 
inegale, aşa-numita viclenie a raţiunii, îşi găsește la He- 
gel întemeierea şi determinaţia ontologică tocmai în cer- 
cctarea muncii. Această idee apare foarte de timpuriu la 
Hegel, încă înainte de Fenomenologie; el spune, de 
pildă, despre semnificaţia uneltei : „Omul lasă natura să 
se tocească, se uită liniştit şi se limitează doar să con- 
ducă totul cu un efort minim: vicleșug“ 50. Iar în Lo- 
gică, el înfăţişează plastic momentele progresive ale mun- 
cii în cazuri concrete : „Plugul e mai demn de conside- 
raţie decît sînt nemijlocit foloasele pe care el ni le procură 
şi în scopul cărora el există. Unealta se păstrează, în 
timp ce satisfacţiile nemijlocite trec şi sînt uitate. Dato- 
rită uneltelor sale are omul putere asupra maturii exte- 
rioare, chiar dacă, prin scopurile pe care le urmăreşte, 
este mai curînd atîrnător de ea“ 51. Pe de altă parte, în- 
treagă această concepţie deschizătoare de drumuri asupra 
muncii ca teleologie instituită este doar o ilustrare — inad- 
misibil forțată — a conexiunii logice în care teleologia mai 
apare înăuntrul naturii logicist concepute ca „adevărul“ 
mecanicului şi 'chimicului, deci ca o categorie a naturii în- 
seşi ; faptul că aici, după cum am văzut, este vorba des- 
pre trecerea logică de la concept la idee nu poate schimba 
cu nimic esenţa derivării logic imanente, deci încetăţe- 
nirea logică a teleologiei în natură, fapt prin care noua 
şi marea idee exprimată aici este iarăşi retractată. 
Aceasta este însă doar o manifestare, desigur foarte 
importantă, a discrepanţei dintre locul teleologiei pe dru- 
mul logic determinat spre subiect-obiectul identic şi de- 
terminația ei ca acea categorie care pune în evidenţă 
deosebirea şi opoziţia dintre natură şi societate. Nu tre- 
buie uitat că această antinomie ne dezvăluie o problemă 
fundamentală a întregii filozofii a lui Hegel, problemă 
pe care clasicii marxismului au definit-o, pe bună dreptate, 


50 Jenenser  Realphilosophie, Leipzig, 1931, II, 199. 
56 Hegel. Știința logicii, ed. cit., p. 749. 

drept contradicţia dintre sistem şi metodă. Din punctul de 
vedere al sistemului (al ontologiei transfigurate în logică), 
este cu totul consecvent faptul că logica în sens restrîns, 
în sens propriu, constituie începutul sistemului. În alte 
sisteme în care logica nu constituie temeiul ontologiei, 
aceasta n-ar fi decit o problemă neesenţială de ordonare. 
Altfel stau lucrurile la Hegel. Faptul că logica se află îna- 
intea filozofiei naturii şi a spiritului dobindeşte prin el în- 
suşi o semnificaţie ontologică ; desigur, categoriile logice 
sînt aici concepute în primul rind drept categorii ale gîn- 
dirii ; Hegel totuşi este constrîins de propriul său sistem 
să imprime acestui caracter ideatic şi o esenţă ontologică ; 
el face acest lucru chiar la începutul Logicii sale într-un 
mod hotărât şi neechivoc: „În consecinţă, logica trebuie 
concepută ca sistem al raţiunii pure, ca împărăție a gîn- 
dului pur. Această împărăție este adevărul aşa cum este el 
în sine, fără înveliş. De aceea, se poate spume că acest 
conţinut este reprezentarea lui Dumnezeu, aşa cum e el 
în esența sa veșnică, înainte de a fi fost creată natura şi 
spiritele finite“ 52. ‘Categoriile logice nu încetează prin 
aceasta să fie mintale, dar, totodată, dobîndesc funcţia 
acelor idei care în structurarea teleologică a lumii au ro- 
lul de model pentru realizare. Este deci numai o concre- 
tizare consecventă a acestei concepţii faptul că în înche- 
ierea Logicii, în etapa desăvîrşirii de sine a ideii, aceasta 
„se eliberează pe sine însăşi“ şi că natura apare ca ur- 
mare a acestui act drept autoinstituire a ideii 53. 

Pe noi ne interesează aici doar faptul că, drept ur- 
mare a unei astfel de instituiri, întreaga natură, întreaga 
existenţă socială devin un unic proces teleologic, în care 
tot ceea ce a elaborat categorial procesul de desfășu- 
rare logică a ideii devine realitate, şi ca realitate parcurge 
încă o dată drumul trasat în logică, îmbogăţit cu reali- 
tatea proprie a ideii. Căci încheierea sistemului o consti- 
tuie o nouă autorealizare a ideii, de data aceasta mu 
numai ca idee, ci totodată ca propria ei realitate. Este 
uşor de observat: structura de bază a acestei construcţii 
ne reamintește din plin de acele sisteme teologice în 


52 Op. cit., p. 32. 
5 Op. cit., p. 845; Enciclopedia ştiinţelor filozofice, 
partea I, ed. cit., p. 370. 

care Dumnezeu înfăptuieşte creator ideea anterior gindită. 
Sistemul logic al gîndirii sale îl conduce deci pe Hegel 
— evident, numai în ce priveşte concepţia de bază, nu 
şi în detaliile expunerii — la o viziune învechită asupra 
lumii, viziune de mult depăşită în vremea lui. Contradic- 
ţia care ia astfel naştere apare şi mai evidentă în analiza 
teleologiei muncii, analiză la care m-am referit mai sus. 
Căci „modelul“ sistemului teleologic-teologic anterior este 
şi el munca (Dumnezeu ca „demiurg“), dar într-o ma- 
nieră spontan-inconştientă. Hegel, dimpotrivă, a înţeles co- 
rect şi a conştientizat în spirit pămintean esenţa muncii, 
deci el a fost obligat să renunţe la propriile sale cunoş- 
tințe pentru a putea realiza concepţia sa fundamentală 
falsă. Am văzut mai sus şi vom mai constata în repetate 
rînduri că atit logica însăși, cît şi istoria dezvoltării spiri- 
tului sînt pline de unele idei lucide, de descoperirea unor 
relaţii juste etc. ce conţin intuiţii ontologice profunde și 
noi. Dar toate acestea nu pot, nici în fiecare caz concret, 
nici în totalitatea lor, să înlăture acest viciu fundamental 
al sistemului, viciu care provine din fundarea ontologiei 
pe logică. Influenţa lui Hegel asupra gîndirii timpului său 
Şi pină în zilele noastre este imensă şi excepţional de rod- 
nică ; acolo însă unde s-a resimţit acţiunea sistemului, s-a 
făcut simțită întotdeauna o influenţă care a frînat dezvol- 
tarea gîndirii. 

După cum am văzut, chiar poziţia logicii în cadrul 
sistemului face ca acesta să capete accente religioase. 
Asupra rolului pe care-l au momentele religioase la He- 
gel s-au purtat numeroase controverse. Un timp, o mare 
parte a teologiei reacționare ortodoxe l-a invocat pe Hegel 
în sprijinul ei, pe cînd aripa radicală a adepților lui au 
văzut în el un ateu camuflat 54. La baza unor astfel de 
interpretări opuse trebuie să se afle o profundă ambiguitate 
a concepţiei hegeliene despre religie. Repetăm ceea ce am 
mai spus: poziţia lui Hegel față de religie n-are nimic 
de-a face cu dilema lui Bellarmin, care a dominat secole. 
Lucrul cel mai izbitor este că pe Hegel, în genere, nici 


54 Vezi broşura lui Bruno Bauer Die Posaune des 
jüngsten Gerichts über Hegel den Atheisten und Anti- 
christen, Leipzig, 1841, broşură la care a colaborat şi 
tînănul Marx. 

nu-l preocupă nevoia religioasă ca atare; el tratează cu 
ironie Convorbirile despre religie ale lui Schleiermacher, 
le ironizează din plin. Străduinţa lui Jacobi către o cu- 
noaştere nemijlocită îndreptată spre religie, el o respinge 
consecvent. Conspectele sale din Jena sînt pline de remarci 
foarte manifest ironice asupra rolului religiei în viaţa de 
toate zilele etc. Şi mai tirziu, de pildă în polemica sa îm- 
potriva cunoaşterii nemijlocite şi împotriva credințelor le- 
gate de această cunoaştere şi nefixate pe conţinuturi strict 
dogmatice, apare pronunţat faptul că el are faţă de tre- 
buinţele religioase : doar un dispreţ aristocratic şi că nu 
recunoaşte drept religie decît ceea ce este statuat oficial de 
către biserică ca avind relevanţă socială primară în reli- 
gia creştină 55. Îndărătul tuturor acestor atitudini se află 
însăşi poziţia sa ambiguă faţă de religie. Pe de o parte, el 
continuă într-un alt mod, în condiţii schimbate, tradiţiile 
iluminismului cu privire la o religie a rațiunii. Dar în 
timp ce iluminiştii germani proeminenți pornesc de la 
tendinţele progresiste în ce priveşte necesităţile religioase 
actuale cu scopul de a găsi o armonie între aceste ten- 
dinţe şi exigenţele raţiunii, ajungind inevitabil într-o opo- 
ziţie atît cu biserica în ortodoxia ei, cît şi cu statul semi- 
feudal, care avea ca reazem religia, la Hegel nu găsim 
nici o polemică impotriva celor conținute în religie ; pen- 
tru el, acestea sînt realităţi istorice şi de aceea etape pe 
drumul spiritului către sine însuşi. Elementul raţional al 
religiei constă pentru Hegel în faptul că ea exprimă pe 
treapta inferioară a reprezentării acelaşi conţinut pe care 
numai filozofia este în stare să-l ridice adecvat la nive- 
lul conceptului. Aşadar, nici conţinutul şi nici formele 
religiei nu sînt supuse vreunei critici. Hegel arată doar 
că în acestea pot fi găsite aceleaşi categorii şi relaţii dia- 
lectice ca şi în filozofia însăşi, dar nu încă la nivelul con- 
ceptului, ci doar la nivelul reprezentării. În Fenomenolo- 
gie, acest lucru este exprimat precis: „Această formă a 
reprezentării constituie detemninaţia în care spiritul este 
conştient de sine în această comunitate a sa. Ea nu e 
încă conştiinţă de sine a acestuia, ce şi-a atins conceptul 
ei ca concept; procesul de mijlocire este încă incomplet. 


55 Enciclopedia, partea I, p. 148 şi 152. 

În această unire à fiinţei şi gîndirii este deci o lipsă; 
viaţa spirituală este încă afectată cu scindarea neîmpă- 
cată într-un «dincoace» şi un «dincolo». Conţinutul este 
conţinut adevărat, dar toate momentele sale puse în ele- 
mentul reprezentării au caracterul de a mu fi concepute, 
ci de a apărea ca laturi complet independente, care se 
raportează una la alta în mod exterior. Pentru ca conți- 
hutul adevărat să-şi capete şi forma sa adevărată pentru 
conştiinţă, este necesar ca şi aceasta din urmă să treacă 
la o formaţie superioară, ca intuiţia ei a substanţei abso- 
lute să fie ridicată la concept şi ca, pentru ea însăşi, 
conştiinţa ei să fie identificată cu conştiinţa-de-sine, cum 
aceasta s-a întîmplat pentru noi, adică în sine“ 56. După 
cum întreaga Fenomenologie degajă un spirit napoleonian, 
şi această concepţie despre religie este profund influen- 
ţată de poziţia lui Napoleon faţă de religie; o recunoaş- 
tere a existenţei şi puterii ei istorice, îmbinată cu o 
aproape totală independenţă faţă de esenţa ei lăuntrică; 
ea trebuie să fie integrată, pentru Franţa lui Napoleon, în 
noul stat burghez, iar pentru Gemmnania lui Hegel, în filo- 
zofia corespunzătoare acestuia pe plan spiritual. 

După cum ştim, prezentul şi statul corespunzător lui 
rămin pentru Hegel şi după căderea lui Napoleon, în 
perioada  Restauraţiei, categorii centrale ale spiritului. 
Deci, indiferent de schimbarea accentelor, statutul filo- 
zofic al religiei nu se schimbă. Respectiva formulare din 
Enciclopedie sumă astfel: „Spiritul absolut, în nemijlo- 
cirea şi sensibilitatea depășită a formei şi a cunoaşterii, 
este, după conţinut, spiritul fiinţindân-şi-pentru-sine al 
naturii şi al spiritului ; după formă, el este mai întîi pen- 
tm cunoaşterea subiectivă de ordinul reprezentării. Aceasta 
dă, pe de o parte, momentelor conţinutului său indepen- 
denţă, le face presupoziţii unele faţă de altele şi feno- 
mene ce se urmează unele pe altele — o înlâănțuire a 
evenimentelor după determinaţii finite ale reflecției“ 51. 
Evident, substratul acestor reflecţii tirzii ale lui Hegel este 
altul decît pe timpul marilor speranţe generate de Napo- 
leon, ba mai mult, apropierea exterioară față de religie 


56 Hegel. Fenomenologia spiritului, ed. cit., p. 429—430. 
57 Hegel. Enciclopedia..., ed. cit., p. 385—386. 

creşte, ajungind pină la prelegerile sale tirzii despre ar- 
gumentarea existenţei lui Dumnezeu. Recunoaşterea isto- 
rică a religiei ca realitate eficientă sub raport spiritual se 
accentuează mereu, fără a dobîndi însă vreodată o legă- 
tură mai profundă cu conţinutul ei. Chiar dacă scrieri ca 
Posaune, amintiri ca cele ale lui Heine nu cuprind tota- 
litatea acestor relaţii, totuşi, ele exprimă unele dintre 
momentele lor hotărîtoare. Deja faptul că definirea deose- 
birii dintre religie şi filozofie ca deosebirea cu acelaşi con- 
ţinut dintre reprezentare și concept conferă o mare pon- 
dere opoziţiei dintre terestru și transcendent demonstrează 
că interpretările antireligioase sînt în bună parte justiii- 
cate. i 

Mai tîrziu, evident, terestrul nu mai apare atît de 
direct pe prim plan în determinaţiile generale, totuşi, 
unele consideraţii importante ale lui Hegel indică mereu 
aceleaşi tendinţe. Citez, ca exemplu, consideraţiile sale 
asupra Paradisului din Filozofia istoriei : „Căci starea de 
nevinovăție, această stare paradisiacă, este o stare anima- 
lică. Paradisul este o grădină unde nu pot rămîne decît 
animalele, nu şi oamenii. Căci animalul este una cu Dum- 
nezeu, dar numai privit în sine. Numai omul este spirit, 
adică pentru sine însuşi. Această existență pentru sine, 
această conștiință constituie însă, totodată, despărţirea de 
spiritul general divin“ 58. Şi aici este vorba despre carac- 
terul imanent terestru al dezvoltării umane, în opoziţie 
cu păcatul originar transcendent din religie. Concepţia 
despre religie a lui Hegel n-a avut lăuntric niciodată 
vreo legătură cu cea romantică din perioada Restauraţiei. 
Treitschke, despre care nimeni nu va spune niciodată că 
este un radical de stînga, observa odată în legătură cu 
ministrul Altenstein, principalul protector al lui Hegel şi 
al elevilor acestuia: „În jurul mesei sale primitoare se 
dezbătea uneori la rece problema dacă creștinismul va mai 
dura douăzeci sau cincizeci de ani“ 5%. Chiar dacă în pe- 
rioada tirzie a lui Hegel, în opoziţie cu perioada sa din 
vremea Fenomenologiei, se conturează o apropiere de pro- 


58 Hegel. Prelegeri de filozofie a istoriei, Editura 
Academiei R.S.R., 1968, p. 306. 

59 Treitschke. Deutsche Geschichte im  neunzehnten 
Jahrhundert, Leipzig, 1927, III, 401. 

testantismul oficial, totuşi, această perspectivă nu este în 
totală contradicţie cu concepţiile sale generale. Căci dacă 
previziunile emise în discuţiile purtate în jurul mesei lui 
Altenstein s-ar fi adeverit, spiritul ar fi atins în mod şi 
mai desăvirşit nivelul conceptului ; religia ca reprezentare 
ar fi putut atunci să fie tratată pur istoric ca „interiori- 
zare“ (Er-Innerung), în sensul din Fenomenologie, fără 
a introduce contradicții în sistem. 

Cercetarea multilaterală şi amănunţită a acestui com- 
plex de probleme ar fi sarcina unei istorii a filozofiei. 
Nouă ne este suficientă stabilirea acestui contrast dintre 
transcendenţa teleologică în sistemul logic şi caracterul 
terestru în metoda dialectică concepută ontologic. Acest 
contrast explică — şi anume din ambele laturi — de ce 
filozofia hegeliană n-a jucat şi nici nu joacă absolut nici 
un rol în toate bătăliile spirituale moderne pentru funda- 
mentarea filozofică a trebuinţei religioase. O bază şi o 
argumentare găsesc aceste tendinţe în secolul al XIX-lea 
numai în romantism şi în curentele derivate, în primul 
rînd la Schleienmacher şi Kierkegaand, ambii avind o po- 
ziţie duşmănoasă faţă de filozofia lui Hegel, în timp ce 
această filozofie a prezentat importanţă pentru contra- 
curentul cu orientare terestră, netranscendentală, de la 
Strauss şi Feuerbach pînă la Marx şi marxism. Necesitatea 
istorică a acestei mişcări, semnificaţia ei pentru înţele- 
gerea justă a fenomenului social au făcut din neîncetata 
dispută critică cu Hegel una din problemele vitale ale 
marxismului, într-un sens dublu şi totuşi unic: căci cri- 
tica cea mai ascuţită a elementelor retrograde este cu 
totul de nedespărţit de dezvoltarea critică a elementelor 
progresiste. Tocmai aşa l-a criticat tînărul Marx pe Hegel 
în disertaţia sa de doctorat, încă înainte de a-şi fi găsit 
propria sa filozofie; în felul acesta procedează, la urma- 
urmelor, Lenin în comentariile sale critice, mai ales pe 
marginea Logicii. Aceste critici nu numai că imbină sub- 
linierea aspectelor pozitive şi a celor negative, ci, tot- 
odată, sînt indisolubil legate de cerințele zilei, situînd 
întotdeauna în centru acele aspecte care în momentul 
respectiv reprezintă problemele cardinale pentru dezvoltarea 
marxismului. Aşa, de pildă, în critica făcută de Lenin 
lui Hegel prevalează punctul de vedere al gnoseologiei. 

După Lenin, această mare tradiţie a fost dată uitării. Pe 
de o parte, în aceste condiţii, marxismul se estompează, 
pină la dispariţie, în propria sa vatră, în mişcarea mun- 
citorească (evident, numai în ţările capitaliste) ; pe de 
altă parte, interpretarea sa se denaturează într-un sche- 
matism scolastic şi dogmatic în formă şi practicist în con- 
ţinut la Stalin şi la discipolii lui. 

Studiul nostru se străduieşte să restabilească contactul 
cu marile tradiţii ale marxismului. El încearcă să continue 
aceste tradiţii şi prin faptul că îşi ia drept temă ontolo- 
gia existenţei sociale, căci în haosul actual de teorii 
pseudoingenioase, plat egalizatoare şi fals profunde înnoirea 
necesară a marxismului reclamă o ontologie întemeiată şi 
întemeietoare, care găseşte în realitatea obiectivă a na- 
turii o bază reală pentru existenţa socială şi care este, 
totodată, în stare să reprezinte această existenţă socială 
în simultana ei identitate şi deosebire faţă de ontologia 
naturii. Analiza profundelor antinomii ale sistemului hege- 
lian e doar o muncă pregătitoare pentru o asemenea cla- 
rificare a problemei. Acum este important să relevăm nu 
numai marile descoperiri dialectice ale lui Hegel în ca- 
zuri particulare care infirmă construcţiile false ale siste- 
mului logicist, ci şi fundamentele şi principiile ontologice 
ale dialecticii sale în corelaţiile lor esenţiale. 


II. ONTOLOGIA DIALECTICĂ A LUI HEGEL 
ŞI DETERMINAŢIILE REFLEXIVE 


Am fost obligaţi să expunem destul de amănunţit de- 
formaţiile care apar în ontologia lui Hegel ca urmare a 
preponderenţei metodologice a principiilor logice. Acum 
însă se pune problema ca în baza viziunii clare dobîndite 
prin critica anterioară să extragem din „îngrăşământul““ 
contradicţiilor abordările ontologice corecte ale lui Hegel 
şi să le redăm cît mai exact cu putinţă. Numai astfel 
pot fi puse în lumină originalitatea sa deschizătoare de 
drumuri, marea sa actualitate pentru problemele cu care 
este confruntată azi ontologia, şi în primul rînd ontologia 
existenţei sociale. Faptul că cu acest prilej vom fi nevoiţi 
să atragem atenţia în repetate rînduri asupra acţiunii de- 
formante pe care o exercită prioritatea metodologică a lo- 

gicii în sistemul său nu schimbă nimic din caracterul 
precumpănitor pozitiv al analizei devenite astfel necesare. 
Soarta lui Hegel în istoria gîndirii omeneşti, şi anume 
faptul că opera sa a avut drept prim mare efect crearea 
aparenţei de a fi încheiat dezvoltarea filozofiei şi de a fi 
îndreptat-o pe un făgaş definitiv, în timp ce în realitate 
el a fost descoperitorul unui nou tărim, un stimulator 
peren al gîndirii, se află, ce-i drept, în contradicţie cu 
opinia lui despre sine însuşi şi cu opiniile primilor săi 
discipoli contemporani, dar nu este în nici un caz o ex- 
cepţie singulară în istoria filozofiei. Şi operei lui Aristotel 
i s-a atribuit mult timp, în epoci diferite, un asemenea 
caracter desăvirşit, şi ea a fost combătută adesea cu pa- 
siune ca o frînă a dezvoltării filozofiei şi totuşi el se 
impune în vremurile noastre ca un înnoitor excepţional, 
care în nenumărate domenii a croit drum unor noi con- 
cepţii, chiar dacă nu arareori a făcut-o în forme false, 
generatoare de eroare. 

Asemănătoare este şi poziţia lui Hegel în problematica 
filozofică din zilele noastre. Numai că, pentru a nu da 
loc la confuzii, această poziţie se cere a fi concretizată. 
După ce s-a retras marele val antihegelian de după revo- 
luţie, după ce esenţa extrem de problematică a neokan- 
tianismului cu pretenții neîntemeiate de ortodoxie s-a 
evidenţiat prin crize tot mai puternice, a apărut pentru 
prima oară în cercurile istoricilor o mare consideraţie pen- 
tru caracterul universal al cunoştinţelor lui Hegel, pentru 
modul cuprinzător şi concret în care a conceput realitatea, 
iar acest interes crescînd a generat treptat chiar o mişcare 
ce avea drept obiectiv reconsiderarea lui. Fără a ne angaja 
într-o polemică cu această mişcare 1, trebuie doar să sub- 
liniem că demersul nostru nu are nimic de-a face cu acele 
tendinţe. Ele urmăreau să-l ancoreze istoriceşte pe Hegel 
în filozofia burgheză dominantă atunci, atribuind de fapt 
relaţiilor lui Hegel, pe de o parte cu Kant, pe de altă 
parte cu romantismul, o importanţă ireală, excesivă şi prce- 
zentîndu-l în felul acesta — pentru a doua oară — ca 
pe un filozof al conservatorismului. Noi, dimpotrivă, afir- 


1 Am tratat amănunţit această problemă în cartea mea 
Die Zerstörung der Vernunft, în Werke, Band 9, Neu- 
wied-Berlin, 1962, p. 474 şi urm. 

măm că orientarea spre viitor a lui Hegel constă în 
influenţa pe care a avut-o în apariţia şi elaborarea marxis- 
mului. Evident, şi în cazul acesta cste vorba de o dezvol- 
tare foarte inegală. Engels mai trăia și a atras zadarnic 
atenţia că moştenirea dialectică a lui Hegel nu trebuie 
uitată. Cu toate acestea, kantianismul şi pozitivismul au 
eliminat dialectica din conştiinţa socialiştilor din acea 
vreme. Şi a doua încercare de reconsiderare a fost za- 
darnică, deoarece încremenirea şi deformarea marxismului 
în perioada stalinistă nu puteau să nu transforme imaginea 
lui Hegel într-o mască caricaturală. (Eforturile contrere 
ale unor izolaţi au rămas în acea epocă simple episoade.) 
Abia în ultimii ani pare să fi venit timpul să reînnodăm 
legătura cu marile tradiţii filozofice ale lui Marx. Consi- 
deraţiile care urmează despre Hegel merg pe această li- 
nie : prelucrarea ontologiei sale, în primul rînd a celei 
sociale, este făcută cu scopul de a pune mai bine în lu- 
mină poziţiile acestor doi mari gînditori în legătura lor 
intimă şi în diferenţa lor calitativă, ba mai mult, în opo- 
ziţia lor. Faptul că acum problemele ontologice se află 
pe prim plan nu ţine cîtuşi de puţin de vreo preferinţă 
tematică a autorului ; mai degrabă el este efectul situa- 
ţiei în filozofia timpului nostru, care acordă imperios pri- 
oritate acestor probleme faţă de toate celelalte. 

„Începem cu un fapt în genere cunoscut, procesualita- 
tea drept categorie centrală a unei noi ontologii. Marile 
descoperiri din ştiinţele naturii, experienţele istorice ale se- 
colelor deosebit de bogate în răsturnări au zdruncinat în 
imaginea concretă, cotidiană a oamenilor despre lume stră- 
vechea dominație exclusivă a unei substanţialităţi veşnice, 
aflate în repaus, inerte, puterea absolută a obiectivităţii 
primar obiectuale faţă de mișcarea concepută ca secun- 
dară. Există, într-adevăr, din cînd în cînd, încercări în 
filozofie de a ajunge la un compromis cu viaţa — mă 
gîndesc în primul rînd, în această privinţă, la Leibniz —, 
totuşi, categoriile filozofice de bază rămîn la nivelul obiec- 
tualităţii invariabile în sine şi pentru sine; când Kant 
vorbeşte despre incognoscibilitatea realităţii existente în 
sine, el denumeşte incognoscibilul în mod semnificativ lu- 
cru în sine, iar cînd Fichte încearcă să introducă o mobi- 
litate sistematică în sistemul filozofiei, el nu îndrăzneşte 
să facă acest lucru decît plecînd de la subiect. Hegel este 

primul mare gînditor de la Heraclit la care devenirea 
dobîndeşte o preponderență ontologică obiectivă în raport 
cu existenţa ; măreţia lui filozofică constă nu în ultimă 
instanţă în faptul că această depăşire a priorităţii exis- 
tenţei asupra devenirii nu are un caracter simplu şi direct, 
ci cheamă la viaţă o metodă multilaterală și universală. 
Desigur, Hegel este de acord cu toate tezele lui Hera- 
clit: „Nu există teză a lui Heraclit pe care să nu o fi 
preluat în Logica mea“ 2. Valoarea metodologică princi- 
pală a Istoriei filozofiei, lucrare scrisă tîrziu, constă în 
faptul că Hegel cercetează pretutindeni apariţia noii ten- 
dinţe ontologice chiar de la primele ei începuturi, în 
faptul că el vede în dezvoltarea ei, de la primele mani- 
festări şi impulsuri embrionare pină la istoria secretă pro- 
priu-zisă a gîndirii omeneşti, istoria cuceririi realităţii 
obiective. 

Ideea metafizică fundamentală a identităţii subiect- 
obiect, a transformării substanţei în subiect îşi arată du- 
bla înfăţişare abia în această conexiune: pe de o parte, 
după cum am văzut, o ontologie orientată logic, care de- 
naturează prin rigiditatea ei logicist ierarhică tendinţa 
heraclitică a noii ontologii, pe de altă parte, una care 
formulează marea cerere ca omul să trăiască într-o lume 
pe cât posibil adecvat înţeleasă, deşi înţelegerea adecvată 
ia naştere în mare măsură tocmai prin faptul că gîndirea 
ne învaţă să ne dăm seama că procesele înţelese sînt 
străine, imanent suficiente sieşi şi indiferente față de su- 
biect. De aceea, Hegel a putut să descopere naşterea miş- 
cării dialectice nu numai la Heraclit, ci și la eleaţi, care 
aveau o orientare direct opusă, şi chiar la primii atomișşti, 
Leucip şi Democrit. 

Totuşi, procesualitatea simplă, aşa cum apare ea la 
Heraclit, este numai forma primă, necesar abstractă a 
acestei noi înţelegeri a lumii. (Asupra interpretării isto- 
ric-dialectice a abstractului drept categorie ontologică şi 
enoseologică vom reveni mai amănunţit.) Ea duce în mod 
necesar la paradoxuri rodnice, dar insolubile în nemij- 
locirea lor. Căci şi procesualitatea realităţii este contra- 
dictorie, are un caracter dialectic şi, de aceea, comportă 


2 Geschichte der Philosophie, XIII, 301 ; 18, 329. 
125 


inegalitatea ca o formă de manifestare obiectiv condiţio- 
nată. Este, făra îndoială, adevărat că nu poţi intra de 
două ori în acelaşi rîu, dar este tot atît de adevărat că, 
riul, în trecerea şi petrecerea sa neîntreruptă, prin depă- 
şirea neîntreruptă a propriei sale identități, totodată re- 
produce neîntrerupt această identitate a sa; săgeata în 
zbor stă nemişcată, spune Zenon, exprimînd prin aceasta 
tot atît de rodnic şi paradoxal anumite contradicții dia- 
lectice ale raportului spaţiu-timp-mişcare, fără a le putea 
duce la o soluţionare dialectică. Nici chiar cele mai ge- 
niale descoperiri ale unor legături dialectice particulare, 
întrucît, cu toată valabilitatea lor generală, ele rămîn, în 
ultimă instanţă, totuşi corelaţii particulare şi nu cuprind 
multilateral — nici real, nici mental — totalitatea exis- 
tenței, nu puteau să transforme fundamental viziunea 
umană asupra lumii. 

În pofida unor asemenea impulsuri strălucite, această 
viziune a rămas în ansamblul ei statică, orientată spre 
substanţialitate şi obiectualitate, şi nu spre procesualitatea 
universală. De lipsa universalităţii cuprinderii concrete au 
suferit nu numai geniallele începuturi ale gîndirii dialec- 
tice din antichitate, ci şi acele încercări care nu s-au 
limitat să clarifice contradicții singulare ale realităţii sau 
chiar să înfăţişeze procesualitatea realului în lumina unei 
contradicții fundamentale, ci au căutat chiar să constru- 
iască un sistem universal al contradicţiei producătoare de 
mişcare şi produsă de mişcare. De la Cusanus şi pînă la 
Schelling apar sisteme atotcuprinzătoare care înfăţişează 
categorial omniprezenţa sistematică a contradicţiei în sen- 
sul unei asemenea procesualităţi universale a lumii şi a 
cunoaşterii acesteia. Prin aceasta însă contradicţia pro- 
cesuală a fost învestită doar aparent cu putere ontologică, 
căci, întrucît depăşirea contradicţiilor le face să dispară, 
depăşirea definitivă, cunoaşterea absolutului prin coinci- 
dentia oppositorum, înseamnă tocmai reinstaurarea abso- 
lută a lumii staticului: proces şi contradicţie sînt degra- 
date — vrînd-nevrîind — pînă la nivelul de criterii cate- 
goriale ale simplei materialităţi, ale simplei finitudini, în 
timp ce absolutul ca transcendență se menţine, în opozi- 
ţie cu procesualitatea a ceea ce este material, într-o stare 
superioară, lăsînd cu mult în urma sa şi mai prejos de 
sine toate contradicţiile. Hegel o rupe încă de la începu- 

tul activităţii sale cu această concepție. Încă în scrisoarea 
sa polemică despre Schelling se spune, într-o opoziţie 
neenunţată explicit, în legătură cu concepţia de bază, 
fermă, a acestuia: „Absolutul însuşi este însă... identita- 
tea identităţii cu nonidentitatea ; în el există opoziţia şi 
unitatea“ 3. Prin aceasta, după cum vom vedea, nu numai 
că a fost recunoscută o treaptă nouă, pînă atunci necon- 
ştientizată, a mobilităţii dialectice, ci, totodată, întreaga 
viziune asupra lumii cunoaşte o răsturnare ontologică: 
prin faptul că pentru absolut este valabilă aceeași lege 
a procesualităţii dialectice ca şi pentru întreaga lume a 
finitului, diferenţa, opoziţia dintre material şi transcendent 
dispare din ontologia dialectică promovată consecvent, şi 
prin aceasta toate obiectele (procesele) lumii materiale, fi- 
nite, pămiînteşt: etc. dobîndesc — în ultimă instanţă — 
aceeaşi structură ontologică ca şi absolutul însuși. Exis- 
tenţa unor gradaţii înăuntrul acestei omogenităţi dialectice 
profunde şi universale nu poate să schimbe nimic esenţial 
în această structură de bază. Victoria ontologică a pro- 
cesualităţii universale, contradictorii imanente ei ridică 
conceperea unitară a întregii realități la un nivel calitativ 
superior oricăror încercări din trecut. 

Prin aceasta, categoria de totalitate dobîndeşte o semni- 
ficaţie ontologică pe care nu putea s-o aibă înainte. „Ade- 
vărul este întregul“ 4, spune Hegel programatic în Feno- 
menologia sa. În această generalitate abstractă şi goală, 
categoria de totalitate n-ar fi, totuşi, în nici un caz potri- 
vită pentru a constitui temeiul unei noi ontologii, dealtfel 
ca atare ea figura deja în acele sisteme dialectice care, 
după cum am arătat, au oprit procesul dialectic tocmai 
înaintea punctului său culminant. La Hegel, totalitatea 


$ Differenz des Fichteschen und Schellingschen Systems, 
I, 252 ; 2, 96. Prima redactare cunoscută a acestei formu- 
lări radical noi a dialecticii se află deja în fragmentul 
despre sistem din perioada de la Frankfurt ; acolo Hegel 
se exprimă astfel : „Viaţa trebuie considerată ca imbinarea 
îmbinării cu neâmbinarea'“* (H. Nohl. Hegels theologische 
Jugendschriften, Tübingen, 1907, 348). Evident, redacta- 
rea din Jena este mai conştientă şi mai generală, dar opo- 
ziţia faţă de Schelling, faţă de tipul de dialectică susţinut 
de acesta şi de înaintaşii săi este un bun spiritual al tînă- 
rului Hegel. 

4 Hegel. Fenomenologia, ed. cit., p. 18. 

este, totuşi, mult mai mult decît o simplă cuprindere sin- 
tetică a universalităţii extensive, ea este structura de bază 
în eşafodajul acestei universalităţi extensive, ea este struc- 
tura de bază în eșafodajul întregii realităţi. Aceasta nu 
posedă doar ca atare atributul integralităţii, ci este com- 
pusă din părţi, din „elemente“ care, la rîndul lor, sînt 
şi ele structurate ca totalități. Întregul despre care el vor- 
beşte programatic este o totalitate constituită din cone- 
xiunile dinamice ale totalităţilor relative, parţiale, specialc. 
Se poate spune că în acest principiu rezidă adevărata 
esenţă ontologică a unităţii concrete a viziunii hege- 
liene despre lume. Evident, numai în forma ezoterică a 
acesteia, căci noi am văzut că în realizarea lui concretă 
acest principiu este mult voalat de reflecţii logiciste ierar- 
hice. Dar chiar reflecţiile lui Hegel în finalul Logicii 
sale arată că noi scoatem în evidenţă adevărata esenţă, 
puternic ascunsă, şi nu introducem în gîndirea lui Hegel 
un conţinut ezoteric, ceva străin. „Datorită sus-arătatei 
naturi a metodei, ştiinţa se prezintă ca un cerc închis 
în sine, în al cărui început sfîrşitul înghite baza simplă, 
medierea ; acest cerc este în acelaşi timp un cerc de 
cercuri, fiindcă fiecare membru singular, fiind animat de 
metodă, este reflectarea în sine, care, în timp ce se reîn- 
toarce în început, este totodată şi începutul unui nou 
membru“ 5, 

Dar simpla indicare a conceptului de totalitate nu este 
suficientă pentru înțelegerea acestei noi ontologii. Căci 
— privite strict logic — s-ar putea ca aceste totalităţi 
parţiale, precum şi totalitatea generală ce ia naştere din 
ele să aibă încă un caracter static, „obiectual“. Hegel 
respinge însă această posibilitate încă în enunţul progra- 
matic menţionat şi scoate în evidenţă tot acolo unele ca- 
racteristici importante ale dinamicii dialectice a acestei 
concepţii despre totalitate. „Întregul este însă numai 
esenţa care se împlineşte prin dezvoltarea sa. Trebuie 
spus despre Absolut că el este prin esență rezultat, că el 
este numai la urmă ceea cc el este cu adevărat; şi în 
aceasta tocmai stă natura sa de a fi ceva real, subiect, 
adică devenirea-lui-însuşi. Oricît de contradictoriu ar pă- 


& Hegel. Știința logicii, ed. cit, p. 843—844. 

raa ca Absolutul să fie conceput esenţial ca rezultat, pu- 
țină gindire pune în adevărata lumină această aparenţă 
de contradicţie. Începutul, principiul, adică Absolutul, aşa 
cum el este mai întîi şi nemijlocit exprimat, este numai 
universalul““ 6. Bineînţeles, Hegel rămîne, totodată, fidel 
propriei sale concepţii despre Absolut ca subiect-obiect 
identic. Totuşi, analizele sale au un sens general care 
depăşeşte această problemă : întrucît Absolutul este con- 
ceput drept rezultat, care nu dobindeşte un conţinut ade- 
vărat decit prin procesul său de devenire, acest proces 
de devenire şi dezvoltare este declarat drept ontologic pri- 
mar. lar existenţa, în care consecinţa lui se arată drept 
rezultat, apare ca produsul lui. Acest lucru este subli- 
niat şi prin faptul că Absolutul este caracterizat la în- 
ceput ca universal, ceea ce la Hegel în acest context nu 
trebuie să desemneze în nici un caz o desăvirşire ontolo- 
gică din care ia fiinţă prin emanaţie concretul şi parti- 
cularul. Universalul este evident luat aici în sensul a ceea 
ce e doar universal, deci încă nu concret, lucru confir- 
mat în observaţia care urmează citatului anterior: „tot 
atit de puţin după cum cînd spun «toate animalele», 
acest cuvint poate fi considerat drept o zoologie...“. Aici, 
desigur, trecerea de la universal la rezultatul autentic 
este prezentată numai ca proces de cunoaştere, totuşi, 
Hegel consideră procesualitatea ca semn hotăritor atât al 
realităţii, cât şi al cunoaşterii acesteia. De aceea, spune 
el ceva mai jos, în aceeaşi ordine de idei: „Dacă em- 
brionul este desigur în sine om, el nu este încă acesta 
pentru sine“, unde drumul, pe planul realului, de la 
a-fi-în-sine la a-fi-pentru-sine determină deja categorial 
mai exact esența şi direcţia acestei procesualităţi ontolo- 
gic primare. Şi astfel apar noi consecinţe ontologice hotă- 
rîtoare ale acestei teze : dacă realitatea în sens ontologic 
poate să fie întotdeauna numai rezultatul unui proces, 
rezultă cu stringenţă că acest „rezultat“ poate fi înţeles 
adecvat numai prin acest proces, deci numai prin geneza 
lui. Orice cercetare care consideră acest rezultat ca ceva 
existent, deci static, trebuie să rămînă la datul lui nemij- 
locit şi, din această cauză, va trece impasibilă pe lingă 


6 Hegel. Fenomenologia, ed; cit., p. 18. 

determinaţiile lui hotăritoare, dintre care cea mai impor- 
tantă este tocmai caracterul procesual complex al reali- 
tății. Am văzut cît de des înlocuieşte Hegel această ge- 
neză reală printr-o „derivare“ logică. Acest fapt trebuie 
criticat, dar măsura definitivă a acestei critici ne-o dă 
abia ontologia lui Hegel, întrucît ea concepe geneza reală 
ca temei dinamic al oricărei obiectualităţi (al oricărui 
rezultat). Abia prin acest fapt identitatea lui spinoziană 
dintre ordinea şi legătura lucrurilor şi a ideilor devine 
cu adevărat dinamică şi dialectică, procesuală. Dacă ne 
amintim aici reflecţiile lui Hegel din Logică, că cunoaş- 
terea „membrilor“ fiecărui rezultat este, totodată, înce- 
putul unui nou membru, atunci avem imaginea acelei pro- 
cesualităţi universale a lui Hegel în care geneza reală, 
ontologică constituie cheia cunoașterii tuturor „,rezulta- 
telor“. 

Prefaţa la Fenomenologie aduce şi alte precizări im- 
portante în legătură cu această problemă centrală a onto- 
logiei lui Hegel. Aici este vorba direct despre problema- 
tica ontologică a existenţei sociale, evident însă, după 
cum este acest lucru de cele mai multe ori la Hegel, 
fără o delimitare clară a acestui domeniu, unele din exem- 
plele date părînd să indice că Hegel a vrut să exprime 
aici o lege ontologică generală. Hegel pleacă aici de la 
noua situaţie a lumii din perioada publicării operei sale ; 
în cuvîntul de închidere a cursului său, în toamna anului 
1806, el exprimă această idee şi mai plastic decit în lu- 
crarea sa: „Ne aflăm într-un moment istoric important, 
într-o perioadă de efervescenţă, cînd spiritul a păşit hotă- 
ritor înainte, dincolo de făptura lui de odinioară, dobîn- 
dindu-şi o nouă ipostază. Întreaga masă de reprezentări 
şi concepte de odinioară, legăturile lumii se desfac şi se 
destramă ca o imagine de vis. Se pregăteşte o nouă afir- 
mare a spiritului“ 7. Despre această nouă afirmare se spune 
în Fenomenologie că „prima apariţie a lumii noi nu este 
mai întii decit întregul învăluit in simplitatea lui, adică 
temetul său general“. De aceea, ea poate fi cunoscută 
numai ezoteric, de un mic număr de oameni. „Numai ce 
e perfect determinat este totodată exoteric, capabil să fie 


1 Rosenkranz. Hegels Leben, p. 215. 

învăţat şi să constituie un bun al tuturor“ 8, Pentru a pu- 
tea înțelege această idee a lui despre caracterul abstract 
simplu al noului în istorie, Hegel foloseşte ca exemplu 
opoziţia dintre copil şi matur, dintre shindă şi stejar. 
Dacă şi în ce măsură ideea despre caracterul abstract 
al noului poate fi în general extinsă şi asupra naturii 
pare şi astăzi o problemă greu de soluţionat. Abia cînd 
gencza structurilor din natura anorganică va fi mult mai 
bine cunoscută decît astăzi, cînd deci se va putea vorbi 
concret şi precis despre istoria ei, abia atunci se va vedea 
dacă şi în ce măsură noul care se naşte are un caracter 
atit de simplu şi de abstract. Mai apropiată este aplicarea 
la natura organică, cu toate că, desigur, nici aici nu apare 
o similitudine adevărată cu istoria. Copilul este nu numai 
o fiinţă vie în genere, ci e totodată, inseparabil de aceasta, 
şi o fiinţă social-istorică. În orice caz, conştiinţa acestui 
lucru nu poate fi exclusă din analiza pe care o face Hegel 
modului de apariţie a noului. Este însă o caracteristică spe- 
cifică a existenţei sociale faptul că conştiinţa nu este pur 
şi simplu conştiinţa despre un lucru care ontologic ră- 
mine cu totul indiferent faţă de această existenţă con- 
ştientizată a sa, ci existența sau lipsa acestui lucru, jus- 
teţea sau falsitatea sa formează o componentă a existenţei 
înseşi şi deci conştiinţa în sens ontologic nu este un sim- 
plu epifenomen, indiferent cît de mare sau de mic este 
rolul ei în cazul dat. Oricum se rezolvă această problemă 
la nivel ontologic general, pentru ontologia existenţei so- 
ciale acest mod în care pune problema Hegel înseamnă 
o concretizare mai adincă, deosebit de importantă şi de 
rodnică, a procesualităţii. Cind ne vom ocupa de muncă, 
va trebui să analizăm mai amănunţit cît de importantă 
este categoria noului pentru conţinutul, structura şi di- 
recţia existenţei sociale. Latura de conţinut a fost, fireşte, 
adesea examinată. Hegel este însă primul filozof care a 
abordat această problemă a structurii sub raportul evolu- 
ţiei structurii, deci tot procesual. Importanţa pe care o 
au aceste consideraţii în concepţia de ansamblu a lui 
Hegel reiese din faptul că de ele se leagă direct polemica 
sa principială împotriva dialecticii lui Schelling, împotriva 


8 Hegel. Fenomenologia, ed. cit., p. 14, 15. 

ultimei forme a concepţiilor care în Absolut suprimă pro- 
cesualitatea. Hegel subliniază cît se poate de pregnant 
această opoziţie: „A opune cunoaşterii care distinge şi 
este împlinită sau care caută şi cere împlinirea această 
unică ştiinţă că în Absolut totul este acelaşi — sau a 
înfăţişa Absolutul ei drept noaptea în care, aşa cum se 
spune, toate vacile sint negre —, aceasta este naivitatea 
goliciunii cunoaşterii“ ?. 

Dacă vom încerca să sintetizăm esenţialul din ontolo- 
gia lui Hegel pe baza celor expuse pînă acum, vom ajunge 
la concluzia că el concepe realitatea ca o totalitate de 
complexe în sine, deci relativ totale, că dialectica obiec- 
tivă constă în geneza, autodezvoltarea, interacţiunea şi 
sinteza reale ale unor atari complexe, că din această cauză 
nici Absolutul ca concept interior al acestor mişcări to- 
tale nu se poate ridica niciodată la repausul unei indi- 
ferenţe transcendentale față de mişcările concrete, că 
dimpotrivă, ca sinteză concretă de mişcări reale, el însuşi 
— fără a afecta caracterul său absolut — este mişcare, 
proces, că şi înăuntrul său acţionează inevitabil forma 
primară a contradicţiei hegeliene, identitatea identităţii 
cu nonidentitatea. Acest nucleu dialectic-ontologic al fi- 
lozofiei hegeliene stă într-o vădită opoziţie față de con- 
strucţia logic-ierarhică a sistemului său. Hegel însuşi a re- 
simţit câteodată această opoziţie, însă întotdeauna conştient 
a dat-o deoparte, insistind asupra caracterului logic uni- 
tar al construcţiei sistemului său. Astfel, el repetă, abor- 
dînd logica conceptului, că esenţa a luat naştere din 
fiinţă, conceptul din esenţă şi deci, în ultimă instanţă, 
din fiinţă. „Această devenire — precizează el într-o re- 
flecţie interesantă şi semnificativă — are însă semnifi- 
caţia unei reacţii față de sine, astfel încît mai curind 
devenitul e necondiționatul şi originarul“ 10. În această 
mărturisire, care în ultimele ei consecinţe ar însemna 
răsturnarea întregului sistem logic sau cel puţin o mo- 
dificare fundamentală a lui, triumfă adevărul ultim a! 
concepţiei ontologice a lui Hegel, şi anume că realitatea 
(lumea conceptului) este ontologic primară, că ontologic 
din realitate rezultă prin abstracţie esenţa, iar din esență 


9 Op. cit., p. 16. 
10 Hegel. Știința logicii, ed. cit., p. 598. 

ființa, că deci logica redă veritabilele raporturi ontolo- 
gice într-o succesiune inversă, care, evident, este necesară 
din punct de vedere logic-metodologic. Şi mai clar apare 
această idee într-o consideraţie asemănătoare din aşa-nu- 
mita sa „Logică mică“. Aici, Hegel pune direct pro- 
blema de ce, în pofida priorităţii conceptului, el nu-l 
tratează la începutul sistemului său. Este pentru el aici 
de la sine înţeles că obiectiv (ontologic) conceptul con- 
stituie adevăratul început, că obiectiv (ontologic) fiinţa 
şi esenţa sînt derivate ale acestuia. El îşi apără procedeul 
motivind că aşa cere modul de prezentare: „Dacă con- 
ceptul ar fi pus la începutul logicii şi dacă ar fi definit, 
aşa cum este just după conţinut, ca unitate a fiinţei şi 
esenței, atunci s-ar naşte întrebarea ce trebuie gîndit 
prin fiinţă şi prin esenţă şi cum ajung ele să fie reunite 
în unitatea conceptului. În acest fel s-ar începe cu con- 
ceptul doar în ce priveşte numele, nu şi faptul însuși“ îl. 
În spatele acestui ocoliş metodologic se află, fireşte, mult 
mai mult decit îşi dădea Hegel însuşi seama. Tratarea 
materialist-dialectică a acestei probleme la Marx va 
arăta că, a lua ca punct de plecare complexul relativ 
total, ontologic primar, încă neanalizat, nu înseamnă a 
exclude mişcarea gîndirii în sens invers către elementele 
abstracte, ci, dimpotrivă, a o promova. În această pri- 
vinţă trebuie să fie însă absolut clar că adevăratul punct 
de plecare a fost realitatea însăşi, că descompunerea ei 
prin abstracție duce la categorii ale reflectării a căror 
sintetizare reprezintă un drum al cunoaşterii realităţii, 
dar nu drumul acesteia însăşi, Chiar dacă, fireşte, 
categoriile şi corelaţiile care iau astfel naştere ca repro- 
duceri mentale ale realităţii trebuie să aibă un ca- 
racter ontologic, şi nu logic. Dublul caracter al logicii 
hegeliene îşi găseşte explicaţia şi aici în întemeierea ei 
idealist-obiectivă, în concepția identităţii subiect-obiect, 
care nu numai că nu îngăduie o delimitare clară a ca- 
tegoriilor şi metodelor ontologice de cele logice-gnoseolo- 
gice, nu numai că le amestecă neîntrerupt unele cu ce- 
lelalte, ci, totodată, subordonează constant aserţiunile 
ontologice punctelor de vedere logic-ierarhice, violentîn- 


11 Hegel. Enciclopedia..., partea I, ed. cit., p. 286. 

du-le şi deformindule astfel. Acolo unde descoperă ele- 
mente noi, gnoscologic rodnice, el face acest lucru ba- 
zindu-se — conştient sau inconştient — pe ontologia sa 
adevărată. 

Această stare de lucruri se vădeşte cel mai limpede 
cînd abordăm descoperirea metodologică cea mai impor- 
tantă a lui Hegel, determinaţiile reflexive. Credem — şi 
sperăm că în cele ce urmează vom putea să şi demon- 
străm acest lucru — că ne aflăm aici în faţa problemei 
centrale a dialecticii sale, atît în ceea ce priveşte dina- 
mica şi structura — independente de conştiinţă — ale 
realităţii, cît şi în ceea ce priveşte diferitele lor oglinâiri 
în conştiinţa subiectivă. Este cu totul de înţeles că Hegel 
însuşi pune această problemă în mod nemijlecit din per- 
spectivă gnoseologică, desigur, potrivit noului şi impor- 
tantului sens al propriei sale teorii a cunoaşterii, radical 
deosebită de cea a predecesorilor şi urmașilor săi, şi anume 
aşa cum apare ea în Fenomenologia spiritului. În fond, 
elementele metodologice fundamentale din această operă 
sînt următoarele : cum iau naștere în conştiinţa omului 
diferitele trepte, categorii etc. ale gîndirii omeneşti în 
acelaşi timp ca produse și instrumente ale aproprierii 
mentale şi practice a realităţii, paralel cu dezvoltarea lor, 
cum infirmarea lor treptată, integrală sau parţială, duce 
la un mod de cunoaştere mai adecvat adevăratei esențe 
a realităţii, pînă cînd la subiect poate să apară o perce- 
pere autentică a realităţii. În ceea ce urmează — ţinînd 
seama de critica făcută în prima parte a studiului no- 
stru — vom face abstracţie de soluţia specific hegelană, 
de preschimbarea substanţei în subiect, şi nu vom analiza 
decit rezultatele reale ale acestui proces. Este semnifi- 
cativ faptul că Hegel tratează apariţia determinaţiilor 
reflexive în sistemul său într-o secțiune care poartă și 
ea titlul de Fenomenologie. El porneşte de la viziunea 
lumii la nivelul percepţiei şi cercetează cum din interre- 
laţiile între realitate şi încercările omeneşti de a subordona 
subiectivitatea, aceste încercări se ridică la nivelul inte- 
lectului. Atitudinea „naturală“ a omului este cu acest 
prilej caracterizată de faptul că el descoperă în realitate 
obiecte singulare şi că încearcă să le cuprindă în forma 
lor nemijlocit dată în izolarea lor aparentă. Această 
încercare produce însă spontan contrariul ei, raportarea 

unul la altul a obiectelor care apar nemijlocit, şi din 
această contradicție născută în comportarea spontană 
faţă de realitate rezultă determinaţiile reflexive : „Conţi- 
nutul conştiinţei sensibile este în sine însuşi dialectic. El 
trebuie să fie singularul; dar tocmai prin aceasta... în- 
trucit conţinutul singular exclude din sine altceva — el 
se raportează la altceva, el se arată ca trecînd dincolo 
de sine, oa depinzind de altceva, ca mijlocit de acesta, 
ca avind în sine însuşi altceva. Adevărul următor al sin- 
gularului imediat este, aşadar, acela că el e raportat 
la altceva. Determinaţiile acestui raport sînt ceea ce 
numim determinaţii ale reflexiei“ 12. Din mişcarea astfel 
orientată a subiectivităţii în efortul de a cuprinde men- 
tal realitatea se naşte intelectul, primul lăcaş nemijlocit 
al determinaţiilor reflexive. 

Aici pare a se ivi o problemă în primul rînd gno- 
seologică. Desigur, o problemă care pentru perioada de 
trecere în care s-a format filozofia hegeliană a avut o 
însemnătate hotăriîtoare, şi anume nu numai în sens pur 
istoric limitat la această perioadă, ci ca o problemă im- 
portantă, ba chiar centrală, a oricărei gîndiri temeinice 
asupra realităţii. De aceea, determinaţiile reflexive apar 
încă la Kant, în primul rînd în lucrarea sa dialectică, 
în Critica puterii de judecată. Acolo, ele au, desigur, un 
caracter pur gsnoseologic ; ele se deosebesc doar prin 
aceea că parcurg drumul mental de la universal la par- 
ticular sau drumul invers. Ele nu au nici un raport 
direct cu problema trecerii de la intelect la rațiune, care 
pentru Hegel are o importanță hotăritoare. La Kant, in- 
telectul şi raţiunea se opun metafizic unul alteia şi se 
exclud reciproc. Rațiunea pură este transcendentă în 
raport cu fenomenele, ea nu poate atinge niciodată ni- 
velul unei utilizări empirice adecvate. Dar, în vreme ce 
conceptul de rațiune al lui Kant ducea la dialectica tran- 
scendentală, la contestarea oricărei posibilităţi de cu- 
noaştere a lucrului în sine, în filozofia romantică ia 
naştere, mai întîi la Schelling, o transcendenţă iraţională, 
reflexia este „privită, din cauza felului ei de a determina, 
drept antipod şi duşman ereditar al modului de a consi- 


12 Enciclopedia, partea a III-a, ed. cit., p. 413. 

dera absolut“ 13. Astfel, din critica unilaterală a carac- 
terului nedialectic al simplei cunoașteri prin intelect se 
trage concluzia unui salt în iraționalitatea transcendentă ; 
intelectului nu-i este opusă, ca la Hegel, raţiunea, care 
izvorăşte din propriul lui caracter contradictoriu, ci se 
întreprinde saltul îndrăzneţ spre intuiţia intelectuală, ceea 
ce, după cum am observat deja cu alt prilej, are drept 
urmare şi depăşirea contradicţiilor prin dispariţia lor în 
absolut. Hegel a protestat încă în perioada colaborării 
sale cu Schelling împotriva unei asemenea degradări a 
intelectului. În notele sale din Jena, el scrie: „Rațiunea 
fără intelect nu este nimic, în timp ce intelectul e ceva 
chiar şi fără rațiune. Intelectul nw e ceva ce poate fi 
dăruit“ 14, 

Rațiunea se ridică la Hegel deasupra intelectului prin 
aceea că ea recunoaşte corelaţia adevărată — contradic- 
torie, dialectică — dintre obiecte în aparenţă de-sine-stă- 
tătoare şi total independente uncle de altele în viaţă şi 
în respectivele categorii şi relaţii categoriale în realitatea 
obiectivă şi în gindirea corectă. Fiecare act al raţiunii 
este deci, totodată, o conlirmare şi o depăşire a modului 
propriu intelectului de a concepe realitatea. Hegel în- 
făţişează această opoziţie în legătură cu unele categorii 
astfel: „Că pentru cea din urmă (raţiunea. — G. L.), 
obiectul este ceea ce e determinant în-şi-pentru-sine, iden- 
titatea conținutului şi a formei, a universalului şi a par- 
ticularului, — pentru cel dintîi (intelectul. — G.L.), 
dimpotrivă, obiectul se descompune în formă şi conți- 
nut, în universal şi particular, într-un în sine gol şi în 
determinaţia care îi vine din afara acestuia, — aşadar 
că în gîndirea intelectului conținutul este indiferent faţă 
de forma lui, în timp ce în cunoaşterea raţională, adică 
în cunoaşterea pe treapta conceptului, el îşi produce din 
sine forma sa“ 15. Aşadar, intelectul şi raţiunea sînt opuse 
aceleiaşi lumi-obiect (nu ca la Kant, lumii simplelor 
fenomene şi aceleia a lucrului în sine, incognoscibil) ; ra- 


13 Hegel. Știința logicii, ed. cit., p. 389. 

14 Rosenkranz. Hegels Leben, 546; Aphorismen aus 
Hegels Wasterbook, 2, 551. 

16 Hegel. Enciclopedia..., partea a III-a, ed. cit., p. 296. 

ţiunea şi intelectul se comportă într-adevăr în mod esen- 
țial diferit față de lumea-obiect, dar această deosebire 
ia naștere, cu o necesitate dialectică imanentă, tocmai din 
caracterul necesarmente contradictoriu al intelectului în 
sine, ca încununarea şi desăvirşirea acestuia (nu în sensul 
unei opoziții de nedepăşit între intelecţia plat-empirică şi 
intuiţia intelectuală  transcendent-iraţională). Evident, 
această legătură organic-dialectică nu trebuie să estom- 
peze contradicţiile inerente ei. În atitudinea raţiunii, ea 
manifestă comportarea faţă de realitate corespunzătoare 
esenței acesteia : recunoaşterea faptului că ea este primar 
constituită din complexe stratificate, în mişcare şi din 
multiplele relaţii dinamice ale acestora, pe cînd intelec- 
tul poate să cuprindă numai ceea ce apare nemijlocit şi 
roflectările abstracte corespunzătoare. Oricit ar fi însă de 
tranşant contrastul, nu numai că raţiunea se va dezvolta 
întotdeauna din intelect, dar ambele — orientate asupra 
aceleiaşi realităţi — folosesc aceleaşi categorii ca prin- 
cipii ordonatoare ale aceleiaşi, deşi diferit concepute, rea- 
lităţi, şi anume determinaţiile reflexive, „numai că“ in- 
telectul o face într-o separație fals nemijlocită, pe cînd 
rațiunea într-o coondonare autentică dialectic-contradic- 
torie. 

Privind acest drum gnoseologic al lui Hegel de la in- 
telect la rațiune, ne putem da uşor seama de semnificaţia 
lui epocală : în opoziţie cu gînditorii anteriori şi contem- 
porani cu el, Hegel reuşeşte să pună bazele cunoaşterii 
unei realităţi complexe dinamic-contradictorii, fondate pe 
totalităţi, 'răsturnind astfel gnoseologia din secolele al 
XVIII-lea şi al XIX-lea. El a impus raționalitatea supe- 
rioară realizabilă în întregul domeniu al cunoaşterii, el 
nu se opreşte, ca iluminismul, la intelect, el nu împinge, 
cum face Kant, cunoaşterea raţională în imperiul incognos- 
cibil al lucrului în sine, el nu se rătăceşte, ca Schelling 
şi romantici, drept urmare a criticii intelectului, în ţara 
învăluită de meguri a iraţionalităţii. Sînt deci îndreptăţite 
cuvintele lui Lenin că dialectica este gnoseologia lui 
Hegel 16. Dar, întrucît, totodată, teoria marxistă a cunoaş- 
terii ca doctrină a dialecticii subiective presupune 'constant 


16 Vezi V. I. Lenin. Opere complete, vol. 29, Bucu- 
reşti, Editura politică, 1966, p. 301. 

o ontologie, şi anume doctrina despre dialectica obiectivă 
a realităţii, şi întrucît teoria marxistă a cunoaşterii concepe, 
din această cauză, mimesis-ul ca formă de-sine-stătătoare 
a reproducerii mentale a realităţii, socotim că această idee 
necesită o lămurire suplimentară. Se ştie că mimesis-ul a 
dispărut aproape complet din gnoseologia timpurilor mo- 
derne ; o excepţie o constituie materialismul filozofic, unde 
mimesis-ul — făcînd abstracţie de intuiţiile geniale ale 
lui Diderot — a dobîndit o formă limitată, de tip mecanic- 
fotografic. Or, în crepusculul ce domină în doctrina hege- 
liană a identității subiect-obiect, o latură care arată dru- 
mul înainte constă în faptul că această doctrină cuprinde, 
ca o componentă ascunsă, germeni ai mimesis-ului dialec- 
tic. Căci, după cum o cere metoda din Fenomenologia 
lui Hegel, drumul snoseologic, drumul cuceririi prin gînd 
a lumii în general, deci şi drumul de la intelect la rațiune, 
merge paralel cu drumul parcurs de modul fenomenal de 
apariţie a realităţii, către esenţa ei. Doctrina identităţii 
subiect-obiect nu numai că permite recunoașterea priori- 
tăţii absolute a existentului în-sine în raport cu propria 
sa devenire-pentru-noi, în cunoaştere, ci totodată, în cazul 
unei juste coordonări a principiului subiectiv cu cel obiec- 
tiv, însăşi logica lucrurilor relevă o semnificaţie prepon- 
derentă a ultimului, deşi aceasta nu se realizează niciodată 
conştient. Într-adevăr, această fîmpletire a paralelismului 
subiectivitate-obiectivitate ne aduce în preajma mimesis- 
ului, iar pe de altă parte şi totodată, rămînînd în această 
privinţă, evident, tot atît de puţin univoc determinată, ea 
ne duce la depăşirea utilizării moderne mecanice a mime- 
sis-ului şi la o apropiere de utilizarea lui mai dialectică 
de către Aristotel. Desigur, în această privinţă nu trebuie 
trecut cu vederea că filozofia germană din acea vreme, 
şi anume de la Kant încoace, a început să elaboreze 
rolul activ al subiectului în procesul de cunoaştere. Aici 
trebuie însă să ţinem seama că Hegel a contestat hotărît 
activitatea creatoare a subiectului în sens kantian sau 
fichtean ; că la el această activitate este întotdeauna doar 
un aspect al conexiunii indestructibile dintre subiectivi- 
tate şi obiectivitate; că la el această activitate constă, 
în esenţă, în a ajunge la o asemenea comportare în raport 
cu lumea care să nu împiedice revelarea esenței obiective 
a lumii, ci, dimpotrivă, să o favorizeze, tocmai prin faptul! 

că biruie formele nemijlocite ale fenomenului şi le 'depă- 
şeşte. „Pe cel care priveşte raţional lumea — spune He- 
gel —, şi ea îl priveşte raţional; cele două aspecte se 
determină reciproc“ 17. Această poziţie a lui Hegel este 
mult mai apropiată de acel Goethe pe care Heine îl 
numea „oglinda lumii“ decit de activismul unilateral al 
gîndirii la Kant şi Fichte. 

Este îndreptăţit să considerăm gnoseologia dialectică a 
lui Hegel în dependenţa ei de ontologie ; elanurile ezote- 
rice spre mimesis sînt doar produse accesorii ale acestei 
raportări în ultimă instanţă la realitatea obiectivă. Iar 
cu această constatare putem reveni, pe un plan mai înalt 
al viziunii, la detemminaţiile reflexive. Oncine ştie că 
acestea sînt categoriile centrale ale logicii esenței la Hegel. 
Esența însă — chiar şi potrivit ontologiei sale false, lo- 
giciste — nu este un produs al gîndirii, ci al fiinţei. Gin- 
direa care se ridică de la intelect la rațiune poate sesiza 
esenţa — împreună cu :determinaţiile reflexive esență-feno- 
men-aparenţă — numai pentru că, după Hegel, rcalitatea 
a parcurs în mod obiectiv, independent de gîndire, drumul 
de la fiinţă la esenţă. Adevărul, profunzimea şi univer- 
salitatea acestor determinaţii apar cu atit mai evidente cu 
cit adevăratul lor conţinut ontologic este eliberat mai 
hotărit de cătuşele logiciste ale subiect-obiectului identic. 
Căci, în această concepţie a lui Hegel, trecerea ontologică 
de la fiinţa pe deplin abstractă la esenţa cu mult mai 
determinată şi mai concretă rămîne o declaraţie idealistă, 
enigmatică, ininteligibilă, în timp ce în cazul acceptării 
tezei inverse, că, ce-i drept, drumul cunoaşterii — pe calea 
abstracţiei — duce de la fiinţa abstractă la esenţa mai 
concretă, dar în realitate esenţa, cu mult mai concretă şi 
mai complexă, constituie punctul de plecare ontologic, 
de la oare se poate ajunge apoi, prin abstracţie, la con- 
ceptul — evident tot ontologic primar — de ființă, se 
risipește toată această negură logicistă. (Că şi acest carac- 
ter complex şi total al esenței, luată în sens ontologic, 
este determinat numai relativ, şi anume de realitatea con- 
cretă, vom vedea mai departe.) De aceea nu este greu de 
înţeles că alcătuirea categorială a esenței ca apropiere de 
un complex relativ total se bazează pe coordonarea reci- 


11 Die Vernunft in der Geschichte, 7; 12, 23. 

procă a unor categorii aparent de-sine-stătătoare, dar în 
realitate aflate în strînsă intencondiţionare. Prin aceasta 
am ajuns deci la nivelul raţiunii, la determinaţiile re- 


flexive. 

Oricum ar fi derivat Hegel caracterul existenţial al 
esenței, el o concepe — fiind şi în această privinţă un 
remarcabil înnoitor — nu numai ca o parte a realităţii 


şi ca o etapă spre ea, ci în acelaşi timp ca un complex, 
nu ca o categorie izolată. Toomai aici se evidenţiază ori- 
ginea ontologică a determinaţiilor reflexive. Categoriile 
esenţă, fenomen şi aparenţă au o străveche existenţă de- 
sine-stătătoare ; nici contrastul dintre ele nu este o des- 
coperire recentă. Agnosticismul şi scepticismul pornesc de 
la bun început de la opoziţiile pergeptibile aici, care mai 
acţionează determinant şi în teoriile lui Kant. Hegel însuși 
întăreşte această tradiţie gnoseologică în conceperea apa- 
yenţei, a fenomenului şi a esenței şi, pe de o parte, arată 
cum această concepere cuprinde toate conținuturile lumii 
existente, iar pe de altă parte arată cum apartenenţa lor 
lăuntrică la esenţă este contestată şi cum această opoziţie 
este împinsă unilateral în centru 18. În spatele acestor 
concepţii, extrem de diferite între ele, domneşte o moşte- 
nire teologică din ce în ce mai ascunsă: capacitatea de 
a sesiza esenţa este proprie gîndirii divine, pe cînd celei 
umane îi revine doar lumea aparenţei, a fenomenului. 
Că, odată cu dezvoltarea societăţii burgheze moderne şi a 
ştiinţei corespunzătoare ei, această opoziţie a fost din ce 
în ce mai mult secularizată, este un lucru clar. Totuşi, 
analizele noastre anterioare ne-au arătat că şi prin aceasta 
principiile filozofice care aveau iniţial o fundamentare 
teologică nu au suferit nici în această problemă răstur- 
nări radicale. La urma-urmei, cerința formulată de Bellar- 
min faţă de ştiinţă, cerinţă la care ne-am mai referit, 
este ca ea să lase religiei aprofundarea esenței şi să se 
mulţumească cu cercetarea lumii fenomenelor. Evident, 
cu timpul metodele se rafinează tot mai mult. Prepon- 
derenţa abordării gnoseologice duce chiar la conceperea 
esenței într-un mod care o face — părelnic — accesibilă 
cunoaşterii ştiinţifice umane, şi anume în așa fel încît 


18 Hegel. Ştiinţa logicii, ed. cit., p. 380. 

esenţa n-ar fi decît o abstracţie creată de subiect, care 
este dobindită prin generalizarea experienţei sensibile, dar 
care, tocmai de accea, ar avea tot atît de puţin de-a 
face cu realitatea existind în sine, ca şi bazele sale, ex- 
perienţa sensibilă din percepţie şi reprezentare ; ba ciîteo- 
dată chiar mai puţin decît acestea din urmă. Şi chiar şi 
atunci când acest proces de abstracţie este separat de 
experienţă, cînd dobindeşte o structură de-sine-stătătoare 
— la Kant apriorică —, separaţia insurmontabilă dintre 
fenomen şi esenţă (ca categorii ontologice) se menţine ca 
atare. Cu multiple variaţii, aceste linii de dezvoltare duc 
pînă la neopozitivismul contemporan. 

Actul filozofic revoluţionar al lui Hegel, descoperirea 
determinaţiilor reflexive şi situarea lor în punctul central, 
constă, înainte de toate, în înlăturarea ontologică a pră- 
pastiei care separă în mod absolut fenomenul şi esenţa. 
Întrucît esenţa este concepută nu ca ceva transcendent- 
existent şi nici ca produsul unui proces mental de abstrac- 
tizare, ci ca moment al unui complex dinamic, în care 
esenţa, fenomenul şi aparenţa se preschimbă neîncetat 
unele într-altele, determinaţiile reflexive apar în această 
nouă variantă ca avind caracter primar ontologic. Că 
Hegel a tratat aceste raporturi ontologice precumpănitor 
drept un complex logicist, ştim deja prea bine pentru a 
nu observa relaţiile ontologice care se ascund sub expu- 
nerile aparent pur logice. Hegel pleacă în descrierea sa 
de la datul nemijlocit şi de aceea nedezvoltat şi abstract 
al acestor complexe, dar raporturile esenţiale sînt uşor obser- 
vabile încă pe această treaptă a cunoaşterii. El spune: 
„Ceea ce îi stă în faţă (esenței. — G.L.) este numai 
aparență. Numai că aparenţa este propria afirmare a 
esenței... Această aparenţă nu e un ce exterior, un altceva 
pentru esenţă, ci este propria aparenţă a esenței. Răs- 
frîngerea esenței în ea însăşi este reflectarea“ 19. Faptul 
că esenţa şi aparenţa, în pofida contrastului lor radical, 
sînt indisolubil legate una de alta, că ele nu pot exista 
în nici un fel una fără cealaltă, oferă baza ontologică a 
drumului gnoseologic de la intelect la rațiune ; intelectul 
rămine ancorat în datul nemijlocit al opoziţiei, care totuşi 


19 Op. cit., p. 377—378. 

este şi o proprietate ontologică a complexului, pe când 
rațiunea se ridică treptat, prin numeroase treceri, care 
nu pot fi analizate aici, la înţelegerea complexului ca 
totalitate dialectică. 

Dialectica realităţii, pe care o cunoaşte raţiunea, constă 
în aceea că momentele realităţii sînt simultan şi insepa- 
rabil independente şi dependente unele de altele, că ade- 
vărul lor este îndată falsificat cînd unul dintre aceste 
raporturi dobîndeşte o semnificaţie absolută care exclude 
raportul opus, dar şi atunci cînd, în puritatea lor, dife- 
renţele, opoziţiile apar estompate. Esenţa, fenomenul şi 
aparenţa sînt, aşadar, determinaţii reflexive în măsura în 
care exprimă acest raport; orice "fenomen este esenţă 
care apare, orice esenţă apare într-un fel oarecare, nici 
una nu poate exista fără acest raport dinamic-contradic- 
toriu, fiecare este menţinîndu-şi şi abandonindu-şi neîncetat 
propria ei existenţă, intrind în acest raport opus. Justa 
concepere a determinaţiilor reflexive distruge nu numai 
dualitatea încremenită a unor entităţi aparent indepen- 
dente, provenită din teologie, dar activă şi în zilele noas- 
tre, ci, în acelaşi timp, distruge şi vechea prejudecată 
că formele nemijlocit fixate ale obiectualităţii, constituite 
prin analogie cu reitatea, ar avea vreo prioritate onto- 
logică față de simplele raporturi, relaţii etc. care le separă 
şi le unesc, în care îşi găsesc expresia interacţiunile lor 
reale. Ontologic, acestea se află la acelaşi nivel al realităţii 
ca Şi obiectele în sens mai restrîns. Şi unele şi celelalte 
sînt la fel cunoscute de rațiune, în ambele cazuri con- 
cordanța cu realitatea este unicul criteriu că au fost 
gindite corect. Deci, în accepţia lui Hegel nu se mai 
poate spune că obiectele ar exista aşa sau altfel, ci că 
raporturile, relaţiile lor etc. ar fi rezultate mentale ale 
unui proces de abstracţie sau ale unei alte experienţe. 

Fireşte, aici nu este posibil să analizăm această dialec- 
tică în mod detaliat. Este suficient să stabilim că Hegel, 
concepind în acest fel raporturile dintre esenţă, fenomen 
şi aparenţă, a pus în evidenţă elementele generale ale 
determinaţiilor reflexive. Expunerile care urmează la Hegel 
în această parte de mijloc a Logicii sale se extind asupra 
celor mai importante categorii ale realităţii şi ale cunoaşte- 
rii ei adecvate prin rațiune. Nici în acest caz nu este 

posibilă o expunere cuprinzătoare, multilaterală a proble- 
mei şi deci trebuie să ne limităm la ceea ce este central. 
După cum am văzut, cunoaşterea determinaţiilor reflexive 
ca determinaţii ale structurii şi dinamicii realităţii repre- 
zintă răspunsul dialectic la o problemă străveche, denatu- 
rată de idei teologice şi criptoteologice. Concretizarea mai 
departe a aplicării acestei noi metode ne duce direct în 
inima dialecticii. Este vorba de faptul că Hegel cercetează 
relaţiile în care natura intimă a tuturor obiectelor (in- 
clusiv proceselor etc.) devine vizibilă ca natură intimă a 
raportului lor cu sine şi, totodată, cu fiecare altul într-un 
şir de categorii ale transformării corespunzătoare în con- 
trar, care merge de la identitate şi pînă la contradicţie. 
Şi aici se evidenţiază o ruptură în raport cu felul anterior 
de a considera lucrurile, întrucît înăuntrul identităţii în- 
seşi Hegel indică diversitatea, iar înlăuntrul simplei deose- 
biri — existenţa în sine a contradicţiei ; în categoria apa- 
rent logic-tautologică de identitate, el descoperă, pe de 
o parte, caracterul reflexiv al raportării la altul, iar pe 
de altă parte, şi în strînsă legătură cu aceasta, realitatea 
ei indivizibilă. Tocmai această secțiune dobiîndeşte la He- 
gel o tratare preponderent logică, care decurge spon- 
tan direct din tema tratată întotdeauna logic, dar care, 
totodată, tocmai de aceea mai des ascunde decît pune în 
evidenţă ceea ce e rodnic şi nou, astfel că aici devine 
inevitabilă o interpretare mai liberă, care pe alocuri depă- 
şeşte textul. Credem însă că şi o asemenea comentare 
poate să se încadreze în intenţiile ultime ale lui Hegel şi 
că ea nu trebuie să introducă ceva străin în lumea gîndu- 
rilor sale, cel puţin nu în privinţa unei tendințe mereu activ 
prezente în gindirea lui. În notele sale din Jena se gă- 
seşte o foarte interesantă confesiune cu privire la raportul 
dintre cercetarea autentică şi principiile generale, confe- 
siune care oglindeşte clar lupta lăuntrică a tînărului 
Hegel între principiile logice şi obiectualitatea sesizată 
ontologic. Acest fragment dă interpretării noastre un temei 
în înseşi frământările lui Hegel: „Pentru studiul unei 
ştiinţe este necesar să nu ne lăsăm abătuţi de principii. 
Fle sînt generale şi nu semnifică prea mult. După cum se 
pare, semnificaţia lor o posedă abia cel ce posedă particu- 
larul. Deseori, ele sînt chiar greşite. Ele sînt cunoştinţele 

despre lucru, dar lucrul este deseori mai bun decît cunoş- 
tințele“ 20. 

Polemica lui Hegel impotriva tautologiei A=A por- 
neşte tot de la prioritatea ontologică a complexului faţă 
de elementele izolate. (Nu trebuie să uităm, cu acest 
prilej, importantul rol pozitiv pe care îl joacă tautologia 
logică în gnoseologia  neopozitivistă.)  Străduinţele lui 
Hegel în acest domeniu urmăresc să demonstreze că deo- 
sebirea nu poate fi eliminată din identitate, nici din ea 
însăşi, nici din relaţia ei cu altul; în forma logică, Hegel 
exprimă acest lucru astfel: „Însuşi principiul identităţii 
şi, încă şi mai mult, acela al contradicţiei mu sînt numai 
de natură analitică, ci sînt şi de natură sintetică“ 21. Chiar 
şi de aici reiese că pentru el identitatea este o categorie 
a obiectualităţii existente şi că ea nu aparţine doar logicii 
formale. Acest lucru are, pentru conceperea ontologică a 
acestui ansamblu de probleme, două consecinţe importante, 
care, deşi sint rareori formulate de Hegel expresis verbis 
în expunerea sa, totuşi sînt pretutindeni conţinute în ea 
în mod implicit. 

Prima problemă ar putea să sune aproximativ aşa: 
păstrarea şi pierderea identităţii înseşi este un proces 
real, ceea ce exprimă — sub o nouă latură — dezvol- 
tarea specific hegeliană a doctrinei lui Heraclit despre 
universalitatea şi omnipotenţa devenirii. Dacă identitatea 
este o proprietate obiectuală (identitatea a ceva cu sine) 
şi acest obiect se află într-o interacţiune procesuală ne- 
întreruptă cu mediul său şi dacă chiar existenţa sa însăşi 
este, totodată, efectul corespunzător al unui proces lăun- 
tric generat de acţiunea reciprocă a părţilor sale consti- 
tutive, atunci în mod necesar iau neîntrerupt naștere 
schimbări care prilejuiesc mereu şi mereu întrebarea : oare 
obiectul care se află în schimbare continuă să fie „același“ ? 
Această întrebare este din punct de vedere ontologic deo- 
sebit de importantă, deoarece la diferitele niveluri ale fiin- 
ţei ea trebuie să primească un răspuns foarte diferit, în 
funcţie de structura şi dinamica foarte diferite ale inter- 
relaţiilor interne şi externe. De aici pot rezulta probleme 


20 Rosenkranz. Hegels Leben, 545; Aphorismen aus 
Hegels Wastebook, 2, 549. 
21 Hegel. Știința logicii, ed. cit., p. 401. 

importante şi interesante încă la nivelul naturii anorganice, 
indeosebi în domeniul a ccea ce N. Hartmann numeşte 
configuraţie. Mai complicată şi ontologic mai importantă 
este situaţia în cazul naturii organice. Întrucît fiecare 
fiinţă organică își menţine existenţa printr-un proces lä- 
untric de reproducere (în sens dublu, ontogenetic şi filo- 
genetic) şi, totodată, se află într-o neîntreruptă interac- 
ţiune cu mediul, păstrarea sau pierderea identităţii este 
o problemă atit de concretă, încît orice ştiinţă particulară 
care vrea să fie luată în serios trebuie să se ocupe pen- 
manent de ea. 

Interrelaţii şi mai complicate apar în domeniul exis- 
tenţei sociale. Fără a putea măcar să indicăm aici com- 
ponentele dinamice, e totuşi clar că este o problemă 
ştiinţifică de prim rang dacă o naţiune, o clasă etc., mer- 
gînd pînă la individ, îşi păstrează sau îşi pierd propria 
lor identitate. E su:icient să arătăm cum tratează Hegel 
în Filozofia dreptului principiul „dezvoltării independente 
a particularului“. În antichitate, el este factorul hotăritor 
al destrămării societăţii şi statului, iar în timpurile noas- 
tre, temeiul existenţei lor. Faptul că ceea ce Hegel tra- 
tează aici în formă ideologică este sesizat de Max în 
spirit riguros ştiinţific, ca schimbare a funcţiei social-eco- 
nomice a capitalului comercial şi bănesc în aceste perioade, 
arată poate şi mai pregnant importanţa acestui mod de 
a pune problema pentru ontologia existenţei sociale 22. 
Tratarea precumpănitor logicistă a acestei probleme de 
către Hegel a avut drept urmare faptul că ea a fost de 
cele mai multe ori contestată sau apărată, cu totul ste- 
ril, tot ca o problemă logică. Consideraţiile noastre nu 
pot pretinde, fireşte, să abordeze in extenso laturile onto- 
logice ascunse sau chiar şi cu atît mai puţin să dea răs- 
punsuri. Noi am vrut doar să enunţăm problema ca 
atare şi amplele ei implicaţii, care, totodată, pun în lu- 
mină importanța hotăritoare pe care o are pentru dialec- 
tica lui Hegel, tocmai în sens ontologic, formularea ei ca 
identitate şi nonidentitate. 

Aceasta ne conduce la al doilea complex de probleme, 
la lanţul dialectic ce pleacă de la identitate şi ajunge, 


22 Hegel. Principiile filozofiei dreptului, Bucureşti, Edi- 
tura Academiei R.S.R., 1969, p. 147, 218. 

trecînd prin deosebire şi diversitate, la opoziţie şi contra- 
dicţie. Şi în această privinţă, influenţa ulterioară a aces- 
tor analize de importanţă fundamentală ale lui Hegel a 
fost relativ mai mică : din nou pentru că forma logică a 
expunerii sale a camuflat conţinutul ontologic ascuns în 
ea şi a determinat o preocupare relativ puternică pentru 
cele două extreme — identitatea şi contradicția — şi 
destul de frecventa neglijare a trecerilor care leagă cei 
doi termeni. Acest lucru este cu atit mai izbitor, cu cît 
abordarea metodologic similară de către Hegel a proble- 
mei trecerii de la cantitate la calitate s-a bucurat de mare 
popularitate printre marxişti şi adversarii lor. (Asupra 
temeiurilor gnoseologice şi ontice ale acestei înrudiri struc- 
turale vom reveni ulterior.) În linii cu totul mari, aici 
e vorba despre faptul că în domeniul ontologic al deter- 
minaţiilor reflexive creşterea sau descreşterea unui mo- 
ment din corelaţia dialectică, care constituie un complex, 
nu acţionează într-o procesualitate continuă, ci, dimpo- 
trivă, în aceste interacțiuni apar în anumite puncte — si- 
tuate altfel în fiecare context concret — salturi, schim- 
bări bruşte în structura şi dinamica complexului. Obiectiv, 
la baza expunerilor lui Hegel, de care urmează să ne 
ocupăm, se află aceste probleme, şi anume la cel mai 
înalt nivel de generalitate, care şi ea dobiîndeşte aici, din 
păcate, o formă precumpănitor logică. Este însă intere- 
sant de observat cum din cînd în cînd apar la suprafaţă 
importante constatări ontologice, punînd în lumină temeiu- 
rile ontologice ascunse ale analizelor logice. Astfel, vor- 
bind, de pildă, despre deosebire, Hegel spune: ,„,„Deose- 
birea în general e deja contradicţia în sine ; fiindcă ea 
este unitate a unor ceva care există numai întrucit nu sînt 
una şi e separare a unor ceva care există numai ca sepa- 
rate sub acelaşi raport“ 23. Raportul dinamic-dialectic pe 
care Hegel îl defineşte aici spunînd că deosebirea este 
forma în sine a contradicţiei se înscrie în linia generală 
a concepţiei sale despre orice dezvoltare; să ne gîndim 
la fragmentele citate anterior din Fenomenologie, în care 
orice nou apare la început abstract (doar în sine), pen- 
tru a se dezvolta treptat în forme mai concrete. La acest 

nivel de foarte mare generalitate, atari direcţii de dezvol- 
tare dobindesc o semnificaţie sporită : ele arată cum, prin 
simplă creştere, anumite complexe de obiecte şi relațiile 
lor pot trece prin transformări calitative radicale, dar că 
acestea nu apar „din senin“, adică, în ultimă instanţă, nu 
sînt întimplătoare, ci sînt, ca prefacere decisivă, produse 
ale unor modificări treptate şi fine. Asemenea constatări 
sint de cea mai mare importanţă pentru întreaga ontolo- 
gie. Amintim doar pe scurt faptul că, atunci cînd e vorba 
despre moduri de fiinţare de un nivel mai înalt şi mai 
complicat, aceste raporturi dobîndesc şi ele prin com- 
plexitatea lor determinaţii de formă superioare. Din nou 
apare aici, pornind de la formele simple ale naturii anor- 
ganice, trecînd prin configurații la lumea organică (să ne 
gindim, de pildă, la fenomenul mutaţiei) şi ajungînd la 
existenţa socială, un şir de complicaţii tot mai mari şi 
de aceea calitativ diferite, în care — din nou potrivit legii 
dialecticii înţelese ontologic — formele superioare cuprind 
în sine un nou inderivabil, dar totuşi, în cadrul existen- 
ţei, nu pot lua naştere decit pe baza formelor mai sim- 
ple ; fără fiinţare-în-sine nu poate exista nici fiinţare-pen- 
tru-s:ne. 

Dacă trecem acum la a treia grupă principală de deter- 
minaţii reflexive, la nemijlocire şi mijlocire, îântîmpinăm 
în expunere dificultatea că Hegel, într-adevăr, foloseşte 
această pereche de determinaţii în întreaga sa filozofie 
în mod curent şi acondîndu-i un loc central, dar nu o 
examinează în mod special nicăieri, nici chiar acolo unde 
se ocupă de determinaţiile reflexive ; cu toate acestea, chiar 
şi cea mai fugitivă privire este suficientă pentru a sesiza 
esenţialul şi specificul acestei perechi de determinaţii: 
obiectiv — inseparabilitatea lor, cu toate că apar ca două 
entități independente şi de-sine-stătătoare, subiectiv — ri- 
dicarea de la intelect la rațiune. Acest mod de a apărea 
îl relevă, desigur, şi Hegel, atrăgînd atenţia asupra „fap- 
tului că, deşi cele două momente apar ca fiind distincte, 
nici unul din ele nu poate lipsi, ele fiind în legătură in- 
disolubilă“ 24. În notele anterioare, el arată că ambele 
pot fi găsite „în conştiinţă“. Prin aceasta, după cum vom 


24 Hegel. Enciclopedia, partea I, ed. cit., p. 52. 

vedea de îndată, el atinge, fireşte, într-un mod unilateral 
o particularitate importantă a determinaţiilor reflexive : 
faptul că ele sînt legate de subiectul cunoscător. Noi însă, 
sîntem de părere că această teză a lui Hegel se potri- 
veşte numai nemijlocirii, nu însă şi mijlocirii. Mijlocirea 
este o sinteză categorială în cel mai înalt grad obiectivă, 
foarte generală a tuturor forţelor, proceselor etc., care de- 
termină apariţia, funcţionarea şi existenţa specifică a unui 
complex. Deci, nici în natură şi nici în societate nu poate 
exista un obiect care să nu fie în acest sens — şi acesta 
este şi sensul avut în vedere de Hegel — ceva mijlocit, 
rezultatul unor mijlociri. În acest sens, mijlocirea este o 
categorie obiectivă, ontologică, care trebuie să fie prezentă 
în orice realitate, independent de “subiect. 

În schimb, în ceea ce priveşte nemijlocirea, Hegel a 
sesizat cît se poate de profund adevărul, definind-o drept 
o categorie a conştiinţei. Desigur, ceea ce sesizează con- 
ştiinţa drept nemijlocire e legat, de asemenea, de anumite 
stări de lucruri obiective, fiind abia apoi desprins din ele. 
Căci, pe de o parte, toate procesele de mijlocire parcurg 
stări ale complexelor respective, iar aceste stări există 
obiectiv, chiar dacă conştiinţa nu le sesizează ca nemij- 
locire a acestor complexe. Aceasta se referă mai ales la 
natura anorganică, unde o atare nemijlocire existentă în 
sine se transformă numai în conştiinţa umană într-una 
existentă pentru noi şi nu cere nici un fel de semnifi- 
caţie ontologică pentru procesul de mijlocire în sine. Pe 
de altă parte, există însă şi o eficienţă reală a nemijlo- 
citului care nu trebuie să treacă prin nici un fel de con- 
ştiinţă şi care în toate cazurile intră într-un raport re- 
flexiv cu mijlocirea. Ne referim la natura organică, în 
care fiinţa vie, fie plantă, fie animal, se află în inter- 
acţiune cu mediul ca un întreg ce se reproduce. Aici inter- 
acţionează — nemijlocit obiectiv — complexe cu complexe, 
şi anume numai un întreg finit, în stare de funcţiune, 
nedescompus, intră într-o legătură nemijlocit necesară cu 
un întreg de acelaşi fel. (Că ştiinţa descoperă treptat mij- 
locirile pe care le au aceste raporturi dintre nemijlo- 
ciri n-are nici o legătură cu problema noastră.) Abia în 
existenţa specific umană, în existenţa socială, şi anume 
pe o treaptă extrem de primitivă, în muncă, în limbaj, 
se separă şi se îmbină nemijlocirea şi mijlocirile şi apar ca 

determinaţii reflexive ontologice. Aici avem deci în faţa 
noastră o conexiune categorială caracteristică pentru exis- 
tenţa socială, şi numai pentru ea, deși, după cum am 
văzut, chiar o atare determinaţie specific socială n-ar 
putea să existe fără să fi avut „antecedente“ în natură. 
Hegel are în vedere şi semnificaţia socială a acestor de- 
terminaţii reflexive ; să ne gîndim la analiza obişnuinţei 
ca „a doua natură“ în Enciclopedie. 

Dacă nu vrem ca această schiță să devină un întreg 
volum, este imposibil să interpretăm în acelaşi fel întreaga 
„logică a esenței“. Vom face însă observaţia generală 
că tocmai în această problemă apar din ontologia idealistă 
a identităţii subiect-obiect şi din expunerea ei logicistă 
momentele deformante decisive, şi anume „derivarea“ lo- 
gică a unei determinaţii reflexive din alta şi, în conse- 
cinţă, ordonarea lor ierarhică (categoria superioară şi 
posterioară fiind „adevărul“ celei inferioare şi anterioare). 
În legătură cu aceasta, pe lîngă anomaliile ierarhiei lo- 
gice, despre care am vorbit, apare o problemă ontologică 
nouă, deosebit de importantă, aceea a dimensiunilor cate- 
goriilor. Abia în cursul acestei expuneri se va putea lămuri 
în ce măsură categoriile autentic ontologice, ca determi- 
naţii ale unei realităţi în sine eterogene, sint moduri de 
exprimare a pluridimensionalităţii acesteia. Dacă luăm, de 
pildă, determinaţii reflexive ca formă-conţinut sau esență- 
fenomen, e clar că ele sînt eterogene, că dezvăluie dimen- 
siuni diferite ale realităţii procesuale, că, din această 
cauză, se suprapun adesea, că relaţia lor reciprocă poate 
fi concepută adecvat numai analizind particularitatea ei 
în fiecare caz singular, în principiu concret. Gândirea 
însă omogenizează cu aceeaşi necesitate cu care realitatea 
existentă în sine este eterogenă. Aceasta ridică în faţa 
ontologiei probleme metodologice foarte importante, care 
la un asemenea nivel de generalitate pot fi doar schiţate, 
dar nu soluționate. Deocamdată se poate spune numai că 
aici devine necesară o permanentă autocorectare — onto- 
logică — a gîndirii omogenizante. Este, de asemenea, clar 
că cele mai puternice tendinţe de omogenizare se manifestă 
tocmai în elaborarea logică şi matematică a conceptelor. 
Aşa se explică discrepanţele lăuntrice, repetat relevate de 
nod, din expunerea — axată pe logică — de către Hegel 
a ontologiei sale ; aşa se explică, în direcţia contrară, defor- 

marea realităţii în neopozitivism. Inevitabilitatea tratării 
ontologice se manifestă în această conlucrare sub forma 
unei metodici care în nici un caz nu poate să rămînă limi- 
tată doar la filozofie ca atare, ci mai degrabă trebuie să 
intervină spontan în orice analiză ştiinţifică ; astfel, ce- 
rinţa ca formulele matematice folosite în fizică, biologie, 
economie etc., pentru a nu denatura problemele concrete 
înseşi, să fie întotdeauna interpretate fizic, biologic, eco- 
nomic etc. are o întemeiere ontologică, dar, totodată, este 
un postulat inevitabil al concreteţei şi exactităţii ştiinţi- 
fice, lucru pe care cercetători de frunte, în a căror atitu- 
dine „realismul naiv“ nu poate fi înlăturat de nici un 
fel de prejudecăţi, îl simt întotdeauna pregnant, chiar 
dacă nu sînt în stare în toate cazurile să-l exprime adec- 
vat pe plan filozofic. 

O asemenea problemă a pluridimensionalităţii este la- 
tent conținută în consideraţiile lui Hegel despre formă 
ca determinaţie reflexivă. Hegel vede aici foarte mult din 
complexitatea ontologică a acestei probleme, ceea ce re- 
zultă din faptul că el tratează forma în trei rînduri, ca 
pereche reflexivă a esenței, a materiei şi a conţinutului. 
Din nou, succesiunea, derivarea unei determinaţii din alta 
constituie partea cea mai puţin rodnică a expunerii. Este 
cu totul just că aceste trei raporturi reflexive se condiţio- 
nează reciproc şi trec unul într-altul, dar în nici un caz 
din raportul esenţă-formă nu „urmează“ raportul formă- 
materie şi nici din acesta raportul formă-conţinut; ele 
ar putea să se succeadă şi să „urmeze“ unele din altele 
şi invers, căci, deşi este în fond vorba despre universali- 
tatea formei ca determinaţie, această determinaţie apare 
în realitate în dimensiuni diferite, care se încrucişează şi 
se suprapun adesea, ceea ce n-are nimic de-a face cu 
atari „derivări“. Cu atît mai importante şi mai conclu- 
dente sînt străduinţele lui Hegel de a da o fumdamentare 
dialectică universalităţii formei. Acest lucru înseamnă pen- 
tru el o dublă polemică, atît împotriva acelora care con- 
sideră că numai conţinutul determină obiectualitatea şi 
atribuie formei doar o semnificaţie accesorie, cît şi îm- 
potriva acelora care recunosc numai forma ca principiu 
activ, eficient, opus materiei, considerată drept „determi- 
natul indiferent“, drept ceea ce este pasiv. Nu este nevoie 
de o incursiune în istoria filozofiei pentru a vedea că 

ambele extreme, separat, au jucat şi mai joacă şi astăzi 
uneori un mare rol în gîndirea omenească. Polemicile lui 
Hescl au, în general, un caracter precumpănitor gnoseo- 
logic ; el porneşte de la reprezentările date nemijlocit, 
analizează contradicţiile procedurii de separare şi izolare 
în intelect, pentru a ajunge pe această cale la nivelul ra- 
ţiunii, la îmbinarea şi opoziţia dialectică a acestor deter- 
minaţii reflexive. Aşa ajunge el în repetate rînduri la 
formulări autentic dialectice ale acestor raporturi refle- 
xive. „Ceea ce apare ca activitate a formei e apc’? tot 
atît de mult şi mișcare proprie a materiei înseşi“ 25. Sau în 
legătură cu forma şi conținutul : „În opoziţia dintre for- 
mă şi conţinut, trebuie să reținem ca esenţial faptul că 
conținutul nu este lipsit de formă, ci are forma în el 
însuși, după cum forma îi este ceva exterior... În sine 
avem aici raportul absolut al conţinutului şi formei, anume 
preschimbarea unuia în celălalt, astfel încît conținutul 
nu este decît preschimbarea formei în conţinut, iar forma 
nu este decit preschimbarea conținutului în formă“ 26. 
Marele progres pe care-l reprezintă concepţia lui Hegel 
despre formă ca determinaţie reflexivă constă, în primul 
rind, în faptul că concepția — determinată teleologic prin 
muncă — despre formă nu mai poate fi proiectată în 
natură, cum, de pildă, apare într-un mod atit de izbi- 
tor în ontologia lui Aristotel; că în felul acesta înce 
tează prioritatea unilaterală, falsă a formei ca unic prin- 
cipiu activ, fără însă ca astfel să i se diminueze activi- 
tatea şi funcţia ei relativ determinantă ; această funcţie 
apare, dimpotrivă, într-o proporţie aproximativ justă ca 
moment al unei interacțiuni dialectice. Dacă am folosit 
rezerva „aproximativ“ este deoarece concepţia lui Hegel 
despre interacţiune, în multe privinţe justă şi profundă, 
este afectată într-un punct important de tendinţele defor- 
mante ale sistemului. Întrucît sistemul poate atribui un 
rol ontologic decisiv, director numai ideii înseşi, inter- 
acţiunea trebuie să fie un fel de echilibru între forţe în 
principiu echivalente şi, totodată, un fel de sinteză statică 
a unor forţe dinamice. Fără îndoială, există cazuri în 
care aceasta corespunde realităţii. Totuşi, pentru dezvol- 


25 Hegel. Știința logicii, ed. cit., p. 440. 
26 Hegel. Enciclopedia..., partea I, ed. cit., p. 247. 

tarea reală, ontologic semnificativă, sînt hotărîtoare acele 
interacțiuni în care se realizează ceea ce Marx a numit 
mai tîrziu „momentul de depășire“. Hegel atribuie un 
asemenea rol numai ideii înseşi şi, de aceea, el trebuie 
să diminueze semnificaţia ontologică a interacțiunii, pe 
care, dealtfel, o recunoscuse atît de corect. El îşi exprimă 
ideile în felul următor: „Acţiunea reciprocă este, fără 
îndoială, cel dintii adevăr al raportului de la cauză la 
efect şi stă, ca să zicem aşa, în pragul conceptului; 
cu toate acestea, tocmai de aceea nu putem rămîne la 
folosirea acestui raport atunci cînd e vorba de cunoaşterea 
prin concept. Dacă ne oprim la considerarea unui cun- 
ținut dat numai sub unghiul acţiunii reciproce, compor- 
tarea aceasta este total lipsită de concept“ 27. 

Din toate acestea rezultă un dublu dezavantaj pentru 
cunoştinţele ontologice atît de importante obţinute prin 
determinaţiile reflexive. Pe de o parte, natura, considerată 
ca un întreg, apare ca ceva static, ceea ce, fireşte, cores- 
punde, aşa cum am văzut, concepţiei de ansamblu false 
a lui Hegel. Pe de altă parte, în multe cazuri nu va fi 
cu putinţă să cercetăm corect importanţa crescinda a 
„momentului de depăşire“ a interacțiunilor şi interrelaţii- 
lor pe diversele trepte ale fiinţei. În chestiuni singulare, 
aceasta constituie o problemă şi pentru Hegel. Aşa, de 
pildă, în Enciclopedia sa, cînd aproape de fragmentele 
citate de noi el respinge conceptul generalizat de absenţă 
a formei şi numeşte ceea ce se desemnează de obicei prin 
aceste cuvinte „lipsa formei juste“ 28. Pentru ontologia 
existenţei sociale — iar Hegel îşi ia exemplul tocmai din 
această sferă —, acest lucru este absolut corect, totuşi, 
numai datorită faptului că forma decurge aici dintr-o 
abordare teleologică, la baza căreia se află în mod necesar 
alternativa dintre corect şi fals. Aşa, de pildă, în stadiul 
de proiect, o operă de artă poate să fie „lipsită de formă“ 
în accepţia lui Hegel, pe cînd o plantă degenerată ca 
urmare a unor condiţii defavorabile are o formă mon- 
struoasă, dar nu e lipsită de formă. Lipsuri similare 
putem constata în expunerile extrem de importante ale 
lui Hegel despre parte şi întreg sau exterior şi interior ca 


21 Op. cit., p. 282. 
23 Op. cit., p. 248. 

determinaţi reflexive. Temeiul nemijlocit pentru aceasta 
se află în faptul că, deşi Hegel a fost primul care a 
apreciat just caracterul teleologic al muncii, el a transfor- 
mat-o într-un principiu universal (teleologia ca „adevărul“ 
mecanismului şi chimismului în filozofia naturii), estom- 
pînd astfel esenţa teleologiei şi semnificaţia ei specifică 
în ontologia existenţei sociale — teleologia „pură“ şi 
cauzalitatea spontan-activă ca detemninaţii reflexive. 

În încheierea analizei a ceea ce Hegel consideră drept 
logica esenței, drept lăcaşul 'determinaţiilor reflexive, tre- 
buie să mai aruncăm o scurtă privire asupra modului în 
care el tratează categoriile modalităţii. Aici, în unele 
puncte importante, tendințele sale autentic ontologice ies 
cu şi mai multă forţă la iveală decit în alte domenii. 
Hegel respinge, în primul rînd, concepţia lui Kant că 
esența acestor categorii este de a fi categorii exclusiv 
ale cunoaşterii şi tinde cu hotărire spre interpretarea lor 
ontologică. Aceasta se manifestă chiar şi prin faptul că el 
concepe realitatea drept centrul acestui domeniu. Căci este 
clar că, atît gnoseologic, cit şi logic, necesitatea trebuie 
să constituie punctul central al abondării modale, pe cînd 
pentru orice ontologie autentică realitatea este acea tota- 
litate căreia trebuie să-i fie subondonate toate determina- 
tiile modale, inclusiv necesitatea. Desigur, avem aici în 
vedere o ontologie netranscendentală, o ontologie imanentă 
lumii, nu una teologică sau criptoteologică. Căci în acestea 
din urmă universul este tratat în primul rînd ca fiind 
dominat de o necesitate absolută; inexorabila fiinţare a 
realităţii aşa cum este ea (Geradesosein der Wirklichkeit), 
poate cea mai importantă determinaţie ontologică ima- 
nentă a ei, ajunge să fie astfel doar un mod de apariţie, 
dacă mu chiar o aparenţă, din spatele căreia apoi, în 
diversele teologii, prin revelaţie şi prin cunoaşterea deri- 
vată din ea, trebuie să devină vizibile, în feluri diferite, 
necesitatea absolută, intenţia, voinţa lui Dumnezeu etc. 
Dar acele teorii bazate pe viziunea naturalist-ştiinţifică 
despre lume, care concep cosmosul ca fiind dominat de o 
necesitate absolută şi rigidă, ajung — fără voie — la o 
concepţie fatalistă asemănătoare a realităţii concentrate 
în natură, aceasta pierzindu-şi caracterul imanent de reali- 
tate şi pănînd să fie subordonată unei predestinări (fără 
Dumnezeu), fie că aceasta e cunoscută, fie că e necu- 

noscută. Această: ultimă referire are în zilele: noastre o 
valoare cu precădere pur istorică, deoarece viziunea natu- 
ralist-ştiinţifică mai evoluată a depăşit de mult acest 
punct de vedere. Satirizarea lui mai reapare cînd şi cînd 
în gimnastica mentală de nivel foiletonistic, aşa cum face 
Nietzsche în Reîntoarcerea egalului ; pe timpul lui Hegel 
însă, el a fost, evident, mult mai răspîndit şi mult mai 
influent decit astăzi. 

În doctrina despre modalitate a lui Hegel există o 
puternică tendinţă de a înlătura asemenea concepţii şi de 
a acorda realităţii locul central care-i revine. Cind el îşi 
încheie complicatele sale consideraţii despre necesar spu- 
nînd : „este astfel fiindcă este“ 29, această frază presupune 
că necesitatea se bazează pe realitate, şi nu invers. Pe 
de altă parte, din cauza unor temeiuri pe care le-am 
expus deja cu alle prilejuri, vorbind despre inconsecvența 
în tratarea teleologiei, problema mai tirziu faimoasă şi 
rodnică a necesităţii „oarbe“ este îndreptată tot în direc- 
ţia teleologicului şi chiar a teologicului, prin faptul că 
depăşirea acestui caracter orb e legată de revelarea scopu- 
lui. Aici, Hegel revine, pe bună dreptate, la remarcabila 
sa interpretare a muncii, dar generalizarea de către el 
nccritică a acestei conexiuni duce, totuşi, la statuarea 
providenţei., Depăşirea caracterului „orb“ prin aprofun- 
darea necesităţii işi pierde sensul ei raţionai concret şi 
recade în vechea teleologie tocmai pentru că generali- 
zarea trece dincolo de existenţa socială, dincolo de sem- 
nificaţia social-ontologică a necesităţii recunoscute. Ten- 
dinţa autentic ontologică spre subordonarea necesităţii 
faţă de realitate nu este dusă consecvent pînă la capăt. 

În toate acestea se manifestă o adincă nesiguranţă, care 
îşi are izvorul în dubla ontologie a lui Hegel. El este, pe 
de o parte, un antemergător al celor care se străduiesc 
că conceapă realitatea în întreaga ci complexitate contra- 
dictorie — ca raport complex-dinamic între complexe 
dinamice —, pe de altă parte şi în gîndirea lui persistă 
pregnant acea exaltare a raţiunii care a dominat în di- 
verse forme multe filozofii anterioare lui. Cea mai ele- 
mentară experienţă de viaţă i-a învăţat pe oameni că pro- 


29 Op. cit., p. 275. 


cesele existenţei lor concrete în realitatea obiectivă pot fi 
înţelese raţional ; aceasta înseamnă că desăvirşirea intelec- 
tului şi a raţiunii poate avea importanţă în dominarea 
realităţii tocmai pentru că aceste instrumente sint apte 
să reproducă mental cu fidelitate esenţialul şi generalul 
din fapte şi din evoluţia lor. Activitatea autonomă a 
intelectului şi a raţiunii nu devine, fireşte, din această 
cauză, iluzorie, tocmai deoarece esenţialul, generalul şi 
legicul nu sînt niciodată nemijlocit date şi direct repro- 
ductibile, ci trebuie să fie dobindite printr-o muncă grea, 
de-sine-stătătoare. Cu cît progresează elaborarea mentală 
a raţionalităţii realului, cu atît creşte iluzia că totali- 
tatea realităţii ar fi percepută ca un sistem unitar şi 
raţional. Asemenea concepţii stau la baza multor sisteme 
teologico-teleologice şi apar și în forme laicizate. Extin- 
derea cunoştinţelor concrete despre natură, societate şi 
om infirmă tot mai energic această concepţie şi se ex- 
primă, aşa cum am văzut în cazul lui Hegel, în forma 
ambiguă a unei simultane afirmări şi negări a unei nece- 
sităţi universale atotstăpinitoare, care revelează raţionali- 
tatea unitară şi în recunoaşterea caracterului ultim, de 
nedepăşit al existenţei concrete a realităţii. Această ultimă 
tendinţă este la Hegel cît se poate de rodnică în primul 
rînd prin sesizarea necesităţii şi întîmplării ca determi- 
naţii reflexive corelate, cu toate că nici în această pro- 
blemă el nu duce consecvent pînă la capăt propriile sale 
consideraţii importante. Evident, găsim şi în acest com- 
plex tautologii logiciste, ca, de pildă, atunci cînd el defi- 
neşte necesitatea „ca unitate a posibilităţii şi realităţii“. 
Pentru şovăiala în aceste probleme, generată de justul 
său spirit critic, este caracteristic faptul că, deşi după 
părerea lui această determinare este corectă, adaugă de 
îndată că ea ar fi „superficială şi de aceea de neîn- 
țeles“ 30. 

Mai importante sînt încercările lui de a se apropia de 
corelaţia reflexivă dintre necesitate şi întîmplare. Hegel 
consideră întîmplătorul drept „ceva ce poate să fie sau 
să nu fie, ce poate să fie aşa sau altfel şi a cărui fiinţă 
sau neființă, a cărui fiinţare într-un fel sau în altul este 


3 Op. cit., p. 269, 270. 

întemeiată nu în el însuşi, ci în altul“ 51. Prin aceasta, 
fără îndoială, o latură a întimplătorului este just înţeleasă, 
numai că nici aici buna intenţie nu-şi găseşte desăvir- 
şirea lăuntrică. Căci temeiul ultim se află, desigur, în 
această raportare la altul, adică în faptul că, deşi un 
lanţ oarecare, considerat izolat, are o riguroasă determi- 
nare cauzală, în realitate el poate să facă parte dintr-un 
complex în care tocmai conexiunea respectivului eveni- 
ment este determinată ca întîmplătoare. Dacă, de pildă, 
unui om îi cade din întîmplare o cărămidă pe cap, că- 
dezea pietrei este, desigur, determinată strict cauzal ; po- 
sibil ca tot strict cauzal să fie determinat şi faptul că 
respectivul om trecea tocmai în acel moment prin acel 
loc, de pildă pentru că acesta este drumul lui cotidian 
spre locul de muncă. Întîmplătorul ia naştere deci numai 
în cadrul unui complex concret, în interdependenţa mo- 
mentelor eterogene ale unui proces complex. Pe de altă 
parte, se poate spune, de asemenea, că întimpiătorul ia 
naştere tocmai din şirurile de determinaţii lăuntrice, fie- 
care specie în raport cu genul, fiecare individ în raport 
cu specia posedind elemente de contingenţă. Hegel vede 
limpede bogăţia eterogenă a naturii, dar, întrucît contestă 
existenţa unei dezvoltări a ei, nu ajunge la acea dialec- 
tică a întiîmplării şi necesităţii care mai tirziu va consti- 
tui fundamentul categorial al darvinismului. În ceea ce 
priveşte existenţa socială, concepţia sa este cu mult mai 
limpede. El recunoaşte „rolul hotărîtor“ al întîimplării 
în limbă, în drept, în artă etc. Exagerarea amintită a 
raţionalităţii îl face, totuşi, să considere depăşirea acciden- 
talităţii pe plan pur gnoseologic, unilateral din punctul 
de vedere al practicii umane şi, de aceea, să vadă însăşi 
depăşirea ei în înţelegerea conexiunilor care o cauzează, 
în abilitatea practică de a-i stăpîni consecințele, în timp 
ce pe plan ontologic e vorba de cunoaşterea, respectiv 
de dominarea practică a accidentalului. Totuşi, tocmai de- 
finiţiile corecte ale lui Hegel arată că, în acele complexe 
care constituie realitatea ca natură şi ca societate, acci- 
dentalul se află într-un indestructibil raport reflexiv cu 
necesitatea, că împletirea lui inextricabilă cu necesitatea 


31 Op. cit., p. 266. 

se manifestă în caracterul concret al fiecărei realităţi. 
Deci şi aici cele două ontologii ale lui Hegel sînt inex- 
tricabil impletite — exagerarea rolului necesităţii, pe de 
o parte, conceperea justă a realităţii, pe de alta — şi 
îmbină în sinteza lor specifică categorii atît de eterogene, 
dar indisolubil legate prin determinaţii reflexive. 

În această măsură au fost rodnice încercările lui Hegel 
de a aplica metoda determinaţiilor reflexive la categoriile 
modale. Hegel ia în consideraţie totdeauna perechi mo- 
dale, apropiindu-se astfel, atunci cînd logicismul său nu-l 
împiedică, de modul corect de a pune şi a soluţiona 
problemele. Aşa, de pildă, în primul rînd, este deosebit 
de rodnică încercarea sa de a considera problema posibi- 
lităţii în unitate reflexivă cu realitatea. Pentru Hegel, 
posibilitatea este totdeauna ceva real existent; posibili- 
tatea rămîne posibilitate numai ca raportare la altceva, la 
o realitate schimbătoare. „Această realitate care constituie 
posibilitatea unui lucru nu e deci propria sa posibilitate, 
ci este fiinţa-în-sine a unui alt ce real; ea însăşi este 
realitatea care trebuie să fie suprimată, e posibilitatea 
ca numai posibilitate“ 32. Acest raţionament frumos şi pro- 
fund poate avea ample consecințe pentru ontologie. Hegel 
le-a intuit în repetate rînduri şi uneori le-a formulat 
explicit. Astfel, în cu totul alt context, dar tot în legă- 
tură cu determinaţiile reflexive, el caracterizează proprie- 
tatea în felul următor: „Un lucru oarecare posedă proprie- 
tatea de a produce în altul cutare sau cutare schimbare 
şi de a se exterioriza în relaţia sa într-un fel particular 
al său. El manifestă această proprietate numai cu condi- 
ţia unui fel de a fi corespunzător al celuilalt lucru, 
dar această proprietate îi e în acelaşi timp proprie şi 
constituie baza identică cu sine a lui: de aceea, această 
calitate reflectată se numeşte proprietate“ 33. Proprietatea 
apare deci aici ca posibilitate, dar numai în măsura în 
care este raportată la un alt existent, ca posibilitate 
atit a lucrului a cărui proprietate este ea, cit şi a unui alt 
proces. 

Credem că în felul acesta s-a deschis drum pentru în- 
ţelegerea posibilităţii înăuntrul realităţii. (Această formă 


32 Hegel. Știința logicii, ed. cit., p. 541. 
3 Op. cit. p. 475—416; 

ontologică a posibilităţii trebuie distinsă foarte precis de 
cele în care formele specifice, omogenizate prin cantitate, 
ale reflectării realităţii, dacă nu se contrazic singure, pot 
să contribuie ca instrumente mintale la înţelegerea reali- 
tăţii : aşa se întîmplă în matematică şi în geometrie.) 
Odată cu înţelegerea caracterului modal al proprietăţii 
— un exemplu pentru graniţele instabile dintre forma 
ontică şi forma procesuală a obiectelor reale — poate 
să fie concretizată categorial şi diversitatea nivelurilor 
existenţei, încercare pe care Hegel însuşi n-a întreprins-o. 
Deja o analiză ontologică a procesului vieţii arată (este 
semnificativ că N. Hartmann a recunoscut acest lucru în 
genere just, în ciuda concepţiei sale fundamental false des- 
pre posibilitate) că noile adaptări, moile dezvoltări etc. 
ar fi cu neputinţă fără o anumită labilitate în structura 
lăuntrică şi în procesele organismelor. Adaptarea la îr- 
prejurări radical schimbate şi conservarea sau dezvoltarea 
progresivă pe această bază a individului şi a speciei pre- 
supun deci la organisme existenţa unor proprietăţi care, 
indiferent în ce măsură le-a descoperit ştiinţa, pot apărea 
ca posibilităţi pentru o asemenea evoluţie, pentru transfor- 
marea în altceva ; conservarea de sine, în condiţiile unor 
schimbări fundamentale ale împrejurărilor de viaţă, poate 
fi concepută eventual, în acest sens, şi ontologic. Iar fap- 
tul că în existenţa socială această funcţie de posibilitate 
a proprietăţilor creşte atît de mult extensiv şi intensiv, 
încît aici apar calităţi cu totul noi, aproape că nu mai 
cere nici un fel de demonstraţie. 

Nici afirmaţia că determinaţiile reflexive concepute ast- 
fel se află în centrul dialecticii hegeliene nu va stîrni 
o polemică. Rămiîne doar întrebarea cît e de mare puterea 
de acţiune a acestui centru. Hegel însuşi limitează vala- 
bilitatea ei la miezul Logicii sale, la logica esenței. Într-un 
paragraf al Logicii mici în care rezumă principial această 
problemă, el schiţează progresul ierarhic în logică şi im- 
plicit aria de valabilitate a determinaţiilor reflexive : „Ire- 
cerea în altul este procesul dialectic în sfera ființei şi 
apariţia în altul, în sfera esenței. Mişcarea conceptului 
este, dimpotrivă, dezvoltare, prin care se pune numai ceea 
ce este dat deja în sine“ 34. Fără intenţia de a discuta 


34 Hegel. Enciclopedia..., partea I, ed. cit., p. 289. 

aici În ce măsură poate fi susținută această împărțire a 
lui Hegel din punctul de vedere al logicii sale ierarhice, 
ne permitem totuși să afirmăm că ea contravine în mod 
flagrant ontologiei autentice şi rodnice a lui Hegel, pe 
care ne-am străduit să o scoatem în evidenţă pînă acum. 
Opinia noastră este că diferenţa, formulată de Hegel ca 
hotăriîtoare, dintre logica fiinţei şi logica esenței, şi anume 
„trecerea în altul“ în opoziţie cu „apariţia în altul“, nu 
poate fi susţinută din punct de vedere ontologic. 
Această imposibilitate de a o susţine se evidenţiază, în 
primul rînd, în faptul că însuşi Hegel este constrins, atunci 
cînd analizează dialectic categoriile particulare ale logicii 
fiinţei, să anticipeze nemărturisit asupra metodei şi struc- 
turii  determinaţiilor reflexive. Astfel, el spune despre 
„ceva“! : „Ceva se raportează deci la al său altceva, el 
nu e numai al său altceva. Acesta e în acelaşi timp şi 
inclus în el, precum e şi separat de el: ceva e ființă- 
pentru-alt-ceva“. În continuare, Hegel fixează sensul pe 
rechilor opuse „ceva“ şi „altceva“, precum şi „fiinţa-pen- 
tru-altceva“ şi „fiinţaîn-sine“. El stabileşte, corect, că 
„ceva“ şi „altceva“ se desprind unul de altul şi concre- 
tizează acest raport, cu autentic simţ dialectic, astfel: 
„Dar adevărul lor constă în relaţia lor. De aceea, ființa- 
pentru-altceva şi fiinţa-în-sine sînt determinaţii afirmate ca 
momente ale unuia şi aceluiaşi ce, ca determinaţii care 
sînt relaţii şi rămîn în unitatea lor, în unitatea fiinţei de- 
terminate. Fiecare din ele conţine deci în ea însăşi tot- 
odată şi momentul său distinct de ea“. Hegel termină des- 
crierea lui „ceva“, după cum oricine poate vedea, la nive- 
lul şi în formele categoriale ale determinaţiilor reflexive : 
„Fiinţa-în-sine şi fiinţa-pentru-altceva sînt mai întîi deose- 
bite. Dar faptul că ceea ce ceva e în sine este identic 
cu ceea ce el şi posedă în el, şi invers: că ceea ce este 
el ca fiinţă-pentru-altceva e şi în sine, acest fapt este 
identitatea fiinţei-în-sine cu fiinţa-pentru-altceva, conform 
determinaţiei că ceva însuşi este acelaşi al ambelor mo- 
mente, ele fiind deci în el neseparate“ 35. După părerea 
mea, este indubitabil că întreaga această analiză a lui 
„ceva“, corectă din punct de vedere dialectic, ar putea 
să figureze, fără a schimba un singur cuvînt din text, în 


35 Hegel. Știința logicii, ed. cit., p. 103. 

logica esenței. Iar în încheierea acestui demers al gândirii, 
Hegel face apel, prin analogie, la expunerea sa despre 
interioritate şi exterioritate, deci la un caz tipic de relaţie 
pe baza determinaţiilor reflexive. Nici în acest caz nu pu- 
tem parcurge întreaga logică a fiinţei pentru a arăta cum 
caracterul reflexiv se impune în fiecare stadiu hotăriîtor 
al cencetării. Ne limităm să indicăm capitolul despre 
„fiinţa-pentru-sine““, unde Hegel analizează raportarea 
acesteia la sine şi la celelalte obiecte fiinţinde pentru sine 
ca atracţie şi repulsie. El stabileşte relaţia reciprocă, co- 
ordonarea celor două momente, arătînd că în relaţia din- 
tre ele atracţia acţionează în însăşi repulsie, fapt prin 
care dualitatea este depăşită, ca şi cum fiinţa-pentru-sine 
ar fi ceva exclusiv: „Repulsia ca afirmare a multiplilor, 
atracţia ca afirmare a lui unu“ arată că şi „atracţia e 
atracţie numai prin mijlocirea repulsiei, cum repulsia e 
repulsie prin mijlocirea atracției“ 36. Credem că şi acest 
raport, considerat ontologic, nu se deosebeşte în esenţă 
de cazurile prezentate ca determinaţii reflexive în logica 
esenței. 

Raportul reflexiv apare şi mai simplu, şi mai evident 
în partea cea mai vestită şi mai influentă a logicii fiin- 
tei, şi anume în raportul dintre calitate şi cantitate. Co- 
respunde întru totul principiilor constructive ale logicii lui 
Hegel, expuse de noi pe larg în prima parte a studiului 
nostru, faptul că el introduce în ierarhia logică mai întîi 
calitatea şi că abia apoi, după ce a dedus logic și canti- 
tatea, ajunge să vorbească, în capitolul despre măsură şi 
relaţiile de măsură, despre corelaţia lor dialectică con- 
cretă, aşa înocit ar putea lua naştere aparenţa că calitatea 
şi cantitatea ar fi forme de natun diferite şi independente 
una de alta ale fiinţării obiectelor, forme care pe o anu- 
mită treaptă ajung la acea relaţie reciprocă care este 
caracterizată de obicei ca trecerea lor una într-alta. 
Această aparenţă ia naştere însă din modul în care pre- 
zintă Hegel lucrurile, pe care l-am criticat în prima parte, 
cit şi din reprezentările false legate de acest mod de pre- 
zentare a caracterului lor ontologic, reprezentări care şi 
ele sînt un produs al metafizicii idealiste a identităţii su- 
biect-obiect. În realitate, relaţia de măsură este ontologic 


36 Op. cit., p. 160. 

mai primară decît fiinţarea separată a calităţii şi a canti- 
tăţii, dobindită abia prin abstracţie. Hegel însuşi spune 
despre măsură : „Dar tot ceea ce există are o mărime pen- 
tru a fi ceea ce este şi, în general, pentru a avea o ființă- 
determinată“ 37. Aici este exprimat extrem de direct faptul 
că determinaţia cantitativă a oricărui obiect se află într-un 
raport de indisolubilă simultaneitate cu modalitatea sa cali- 
tativă. Hegel însuşi arată clar şi fără echivoc această moda- 
litate a cantităţii şi calităţii, ele fiind în fiecare obiect se- 
parabile numai prin abstracţie, în realitate răminînd in- 
separabile : „Aceste calităţi sînt în raport una cu alta, con- 
form determinaţiei măsurii ; acesta este exponentul lor, 
ele sint însă în sine raportate una la alta deja în ființa- 
pentru-sine a măsurii, cîtimea e în dubla ființă a ei citime 
exterioară şi specifică, încît fiecare din cantităţile deosebite 
are în ea această dublă determinaţie şi, în acelaşi timp, e 
cu totul împletită cu cealaltă ; tocmai prin aceasta şi numai 
prin aceasta sînt determinate calităţile. Astfel, ele nu sînt 
numai fiinţa determinată, existentă una pentru alta în ge- 
neral, ci sint afirmate ca inseparabile, iar determinaţia 
de mărime legată de ele e o unitate calitativă, e o unică 
determinaţie de măsură, în care, conform conceptului lor, 
ele se conexează în sine. Măsura e deci raportarea canti- 
tativă imanentă a două calităţi una la alta“ 38. 

Citind asemenea expuneri ale lui Hegel şi altele ase- 
mănătoare despre raportul real dintre calitate şi cantitate, 
nu putam să vedem prin ce se deosebesc acestea de de- 
temninaţiile reflexive tipice, ca formă-conţinut, interior- 
exterior etc. Faptul că a fost posibil să se cerceteze cali- 
tatea şi cantitatea întîi independente una de alta nu con- 
travine cu nimic acestui mod de a concepe lucrurile. Fi- 
lozofia însăşi a studiat multă vreme determinaţii reflexive 
atit de tipice ca esenţa şi aparenţa ca fiind independente 
în opoziţia lor. Este deci lesne de înţeles ca lucrurile să 
stea la fel în cazul unor determinaţii obiectuale elementar 
cunoscute, cum sînt cantitatea şi calitatea. Singura deose- 
bire constă în faptul că, în cazul anterior, Hegel atribuie 
reprezentările separate nivelului cognitiv al intelectului, pe 
cînd aici — datorită unor motive decurgând din ierarhia 


37 Op, cit., p. 320. 
38 Op. cit., p. 326. 

logică a sistemului — el nu pune problema trecerii de la 
intelect la rațiune, la cunoaşterea interdependenţei dialec- 
tice inextricabile a unor momente aparent de-sine-stătătoare. 
Dar acest lucru n-are nimic de-a face cu esenţa proble- 
mei. Cantitatea şi calitatea sînt, potrivit naturii lor onto- 
logice, determinaţii reflexive tipice. Tocmai aici faptele 
care ţin de treptele iniţiale ale dezvoltării pot întări această 
constatare ontologică. Ştim de mult, din etnografie, că cu 
multă vreme înainte ca societatea să realizeze numărarea, 
conceperea cantitativă a obiectelor, oamenii au stăpînit 
practic pur calitativ, pe baza unor percepții calitative, 
complexe de fapte pe care astăzi sîntem obişnuiţi să le 
concepem cantitativ. Astfel, păstorii” nu şi-au numărat 
niciodată cirezile, ci cunoşteau individual fiecare animal 
şi puteau, din această pricină, să stabilească imediat pre- 
cis, fără a număra, fiecare pierdere. Experimentele lui 
Pavlov arată că ciinii pot reacţiona perfect la 30, 60, 
120 de bătăi de metronom ca la calităţi distincte, fără 
să fie vorba în acest caz de o numărare. De aici reiese 
că nivelul separării de către intelect a determinaţiilor re- 
flexive nu este doar o treaptă anterioară unirii lor dialec- 
tice prin rațiune, ci reprezintă un progres al civilizaţiei 
faţă de reprezentarea iniţială nemijlocit unitară. 

Dacă trecem acum la o succintă examinare a părţii a 
treia a logicii, logica conceptului, de la bun început tre- 
buie să ridicăm o obiecţie de principiu faţă de modul ge- 
neral de a determina această sferă de către Hegel. În 
strinsă legătură cu caracterizarea generală a celor trei 
stadii ale logicii, caracterizare citată de noi, Hegel spune 
despre cel de-al treilea stadiu : „Mişcarea conceptului trc- 
buie privită oarecum doar ca un joc; acel altul pe care 
ea îl pune nu este de fapt altul“ 3, Şi acest enunţ este 
o consecinţă logică a teoriei ontologice despre identitatea 
subiect-obiect : întrucît logica conceptului este considerată 
cea mai înaltă treaptă a preschimbării substanţei în su- 
biect, apare drept logic necesar că raportul dintre mo- 
mente şi întreg se apropie tot mai mult de identitate, că 
momentele trebuie să piardă independenţa lor și să nu 
mai fie străine unele faţă de altele. Dar, așa cum am 
arătat în legătură cu logica fiinţei că Hegel exagerează 


39 Hegel, Enciclopedia..., partea I, ed. cit., p. 289. 

într-un mod inadmisibil componenta independentă, dar că 
simţul său ontologic just îl face să renunţe tacit, în ca- 
zurile concrete, la aceste premise elaborate prin speculații 
logice şi să adopte determinaţiile reflexie, mai apropiate 
de realitate, tot aşa acum trebuie redusă critic interde- 
pendenţa exagerat omogenizată a momentelor şi a rapor- 
turilor procesuale dintre ele. Un bun prilej pentru aceasta 
îl oferă exemplul folosit de Hegel în acelaşi paragraf, 
exemplu îm care el prezintă dezvoltarea ca un asemenea 
raport, ca un asemenea proces în care trebuie să se ex- 
prime noua armonie a determinaţiilor. Deşi Hegel res- 
pinge concepţia mecanicistă despre organismul viu, con- 
form căreia sămînţa plantei ar conţine realiter forma ul- 
terior dezvoltată a plantei, el găseşte, totuşi, în această 
ipoteză un miez de adevăr, şi anume „că, în procesul 
său, conceptul rămîne la sine însuși şi că prin acest proces 
nu se pune sub raportul conţinutului nimic nou, ci se 
produce numai o modificare a formei“ 40. Acest lucru 
corespunde, într-adevăr, ontologiei identităţii subiect-obiect, 
dar nu realităţii, nici chiar în concepţia concretă a lui 
Hegel. Căci este clar că tocmai dezvoltarea ridică con- 
tinuu probleme calitativ noi şi că ea introduce în reali- 
tate opoziții şi contradicții noi, necunoscute pe treapta 
inferioară, care e imposibil să fie concepute doar ca sim- 
ple „modificări ale formei“. Deşi Hegel respinge teoria 
evoluţiei în lumea organică, totuşi, potrivit concepţiei sale, 
domeniul existenţei sociale este şi el o componentă a celui 
mai înalt nivel al logicii, ca şi viaţa, ba chiar ocupă în 
raport cu ea o treaptă mai înaltă. Această treaptă se 
manifestă în realitatea însăşi ca o afirmare şi mai preg- 
nantă a noului, şi în primul rînd ca apariţia unor opo- 
ziţii şi contradicții care în această privinţă depăşesc nive- 
lul biologicului, după cum acesta depăşeşte nivelul exis- 
tenţei anorganice. Aşadar, tocmai pentru cele mai impor- 
tante obiectivări din logica conceptului, caracterizarea an- 
terior amintită a lui Hegel nu poate fi susţinută. 

Acest lucru reiese, după cum vom vedea, chiar din 
expunerea lui Hegel. Dacă acelor consideraţii prin care 
el vrea să afirme acest element nou în structura logicii 

conceptului le opunem consideraţiile prin care el — în 
aceeaşi operă — înfăţişează procesul vieţii în contextul ge- 
neral al naturii, reiese că, în conceperea dialectică a aces- 
tor complexe şi corelaţii, Hegel trece atit de departe din- 
colo de programul său limitat metafizic, încît în acest fapt 
devin vizibile respingerea acestuia şi întoarcerea la deter- 
minaţiile reflexive autentic dialectice. Această descriere 
categorială a procesului biologic în totalitatea sa sună la 
Hegel astfel: „Viul stă în faţa unei naturi anorganice, 
față de care el se comportă ca putere asupra ei şi pe 
care şi-o asimilează. Rezultatul acestui proces nu este, ca 
în procesul chimic, un produs neutral în care independenţa 
celor două laturi ce stăteau una în faţa celeilalte e su- 
primată, ci viul se arată ca extinzindu-şi dominaţia asu- 
pra altului său, care nu poate rezista puterii sale. Na- 
tura anorganică, supusă de ceea ce vieţuieşte, suferă această 
supunere, datorită faptului că ea este în sine ceea ce viața 
este pentru sine. Viul se uneşte astfel în altul doar cu 
sine însuşi. Îndată ce sufletul a părăsit trupul, puterile 
elementare ale obiectivităţii îşi încep jocul lor. Aceste pu- 
teri stau, ca să spunem aşa, mereu gata de atac, pentru 
a-şi începe procesul în corpul organic, şi viaţa este luptă 
continuă împotriva lor“ îl. Scoatem în evidenţă numai 
trei momente din acest context. În primul rînd şi înainte 
de toate, faptul că Hegel înfăţişează aici un proces de 
interacţiune ale cărui componente sînt totodată identice 
şi în contradicţie. Identitatea şi caracterul totodată con- 
tradictoriu al fiinţării în sine a naturii şi al fiinţării pen- 
tru sine a vieţii fac să reiasă întregul raport ca fiind 
tipic tocmai pentru determinaţiile reflexive. În al doilea 
rînd, relevăm faptul că în această interrelaţie noul con- 
tradictoriu se iveşte cu necesitate vitală atît la începutul 
ei, deci atunci cînd organismul se constituie ca atare, cît 
şi la sfirşitul ei, atunci cînd se stinge şi trece în circuitul 
normal al naturii anorganice. Această profundă contradic- 
ţie a dublului nou care ia naştere nu e compatibilă cu 
concepţia „armonică“ a dezvoltării la care ne-am referit 
anterior. În măsura în care această contradicţie se deose- 
beşte de cazurile tipice din logica esenței, ea accentuează 

şi mai mult momentele lor dialectice. În al treilea rind, 
observăm că Hegel, aici în opoziţie cu teoria sa generală 
despre interacţiune, teorie pe care am enunţat-o anterior, 
descoperă chiar şi momentul de depăşire şi, prin aceasta, 
apropie şi mai mult concepţia sa de înţelegerea justă a 
determinaţiilor reflexive. 

În logica conceptului propriu-zisă apar drept categorii 
specific noi în primul rînd universalul, particularul şi sin- 
gularul. Conţinutul filozofic al acestor categorii este foarte 
important şi plin de consecinţe pentru viziunea de ansam- 
blu a lui Hegel asupra lumii, dar şi acest conţinut este 
puternic voalat de logicizare, deoarece aplicaţiile hotărî- 
toare ale acestor categorii sint încorporate în doctrina des- 
pre concept-judecată-silogism. Cu toate acestea, este uşor 
de văzut că Hegel aplică aceste categorii în mod esenţial 
ca  determinaţii reflexive. Acest fapt se vede deja în 
aceea că el, deşi le prezintă ca avindu-şi locul în logica 
conceptului, tratează totuşi primele lor raporturi dialectice 
încă în încheierea logicii esenței, şi anume — în spiritul 
prezentării — ca determinaţii reflexive : „În chip nemij- 
locit însă, fiindcă universalul nu este identic cu sine decît 
întrucît conţine în sine modul determinat ca depășit, şi e 
deci negativul ca negativ, el, universalul, este aceeași 
negativitate care e singularitatea ; iar singularitatea fiind 
şi ea determinatul determinat, negativul ca negativ, este 
nemijlocit aceeaşi identitate care e universalitatea. Această 
simplă identitate a lor este particularitatea, care conţine, 
în nemijlocită unitate, de la singular momentul modului 
determinat, iar de la universal momentul reflectării-în-sine. 
În consecinţă, aceste trei totalităţi sînt una şi aceeaşi 
reflexie“ 12. Aceste categorii sînt examinate exact în ace- 
laşi spirit şi în logica conceptului; singularitatea apare 
drept „deja afirmată de către particularitate“, iar aceasta 
din urmă ca „universalitatea determinată“. „Universali- 
tatea şi particularitatea apar... drept momente ale deve- 
nirii singularităţii“. „Particularul este, din acelaşi motiv 
datorită căruia este numai universalul determinat, de ase- 
menea şi singularul, şi reciproc, deoarece singularul este 


42 Hegel. Știința logicii, ed. cit., p. 567—568. 
165 


universalul determinat, el este în aceeaşi măsură un par- 
ticular“ 4%. Ar fi, totuşi, o ignorare unilaterală a inten- 
ţiilor lui Hegel dacă din acest raport s-ar reţine doar reci- 
proca trecere a celor trei momente unul într-altul. Atunci 
cînd aplică aceste categorii la domeniul existenţei sociale, 
Hegel arată în repetate rînduri şi în multe locuri impor- 
tante că fiecare dintre aceste categorii, tocmai prin modul 
ei propriu de a fi, poate caracteriza ontologic anumite 
structuri şi schimbări structurale ale societăţii. În alt con- 
text am mai atras atenţia asupra rolului care-i revine 
particularităţii în caracterizarea contrastului hotărîtor din- 
tre antichitate şi contemporaneitate. Asemenea exemple 
abundă la Hegel 44, 

Pe măsură ce sistemul lui Hegel înaintează de la con- 
cept la idee, devine mai vizibil că baza structurală a com- 
plexelor care apar aici şi a contradicţiilor specifice lor 
rezidă mereu în determinaţiile reflexive. Acest lucru l-am 

putut vedea mai sus, cînd ne-am referit la raportul orga- 
nismului cu mediul. Fireşte, astfel de relații apar şi pot fi 
concepute rațional numai dacă înlăturăm ontologia iden- 
tității subiect-obiect şi lăsăm genialele tendinţe logice ale 
lui Hegel să se dezvolte liber, potrivit autenticei lor di- 
namici lăuntrice. Aşa, de pildă, stau lucrurile în problema 
raportului dintre cauzalitate şi taleologie, de care ne-am 
mai ocupat. Dacă acesta constituie, potrivit expresiei lui 
Hegel, „adevărul“ mecanismului şi chimismului, atunci ne 
aflăm în faţa unei recăderi în metafizica de modă veche. 
Dacă, dimpotrivă însă, concepem teleologia sa a muncii 
ca raport existînd exclusiv în domeniul existenţei sociale, 
unde, dealtfel, îi şi este locul firesc, atunci apare un ra- 
port autentic al determinaţiilor reflexive, care constituie 
baza ontolagică a ceea ce Marx numeşte schimbul de 
substanţă dintre societate şi natură. Oriciît ar fi de inde- 
pendente, de deosebite, ba chiar opuse, pentru intelect, 
cauzalitatea şi teleologia, raportul lor reflexiv generează, 
în cadrul muncii, procese inseparabile în care sint astfel 


43 Op. cit., p. 618—619. 

44 Lukács. Über die Besonderheit als Kategorie der 
Asthetik, în Probleme der Asthetik, Werke, Band 10, 
Neuwied-Berlin, 1969, p. 539 ş.u., 565 ş.u. 

reunite dialectic cauzalitatea spontană şi teleologia insti- 
tuită. Întrucît tocmai munca oferă imaginea primară a 
practicii sociale, în concepţia hegaliană, astfel interpretată, 
a teleologiei muncii se află o determinaţie fundamentală 
pentru ontologia existenţei sociale. Nu e cazul să conti- 
nuăm aici această analiză. Căci filozofia socială a lui 
Hegel conţine, alături de dominaţia deformantă a ontolo- 
giei plănuite de el, atitea alterări ale faptelor reale, ca 
urmare a prejudecăţilor sale istorice din acea vreme, 
încît numai o reinterpretare fundamentală ar putea să 
scoată la lumină ceea ce este, totuşi, rodnic. Pentru noi 
este suficient că am evidenţiat valabilitatea generală şi 
fertilitatea metodologică a determinaţiilor reflexive pentru 
o ontologie dialectică şi îndeosebi pentru o ontologie a 
existenţei sociale. 

Concepţia noastră despre esenţa unitară a determina- 
ţiilor pare să simplifice diferenţierile create de Hegel. În 
realitate, abia prin îndepărtarea acestor scheme logiciste se 
deschide drum spre adevărata diferenţiere. Aceasta ar fi 
trebuit să concretizeze, în primul rînd, lanţul dialectic 
genial stabilit de Hegel, de la identitate, prin deosebire 
şi diversitate, pină la opoziţie şi contradicţie. Hegel în- 
suşi n-a dus-o niciodată pînă la capăt, ea şi-a demonstrat 
eficienţa abia la clasicii marxismului, iar mai tîrziu a fost 
din nou dată uitării. Semnificaţia acestei diferențieri nu 
poate fi niciodată preţuită îndeajuns, căci „degradarea“ 
dialectieii de către adversarii ei se bazează cel mai ade- 
sea — şi uneori cu o oarecare îndreptăţire — pe faptul 
că adepţii ei operează exclusiv cu formele cele mai dez- 
voltate, cele mai acute ale contradicţiei, neglijind formele 
de trecere. De asemenea, abia din unificarea, propusă de 
noi, a determinaţiilor reflexive rezultă posibilitatea ca di- 
versele forme de manifestare ale dialecticii astfel concepute 
să fie diferenţiate în raport cu diversele niveluri ale exis- 
tenţei, corespunzător modalităţii lor ontologice. Prestigiul 
dialecticii a fost ştirbit şi în această privinţă, prin faptul 
că, în parte, relaţiile dialectice care apar numai la cel 
mai înalt nivel al existenţei au fost aplicate necritic la 
forme inferioare ale existenţei şi că, totodată, s-au făcut 
mereu încercări de a reduce mintal complexele dialectice 

cele mai complicate la cele mai simple. În sfîrşit, modul 
nostru de a privi lucrurile ne oferă un instrument mintal 
pentru a delimita corect gnoseologia de ontologie şi de 
a determina just dependenţa primeia de a doua; acest 
lucru se întîmplă prin faptul că trecerea gnoseologică de 
la intelect la rațiune e înfăţişată ca o consecinţă a dialec- 
ticii obiective a esenței şi a fenomenului, iar prioritatea 
ontologică a complexelor dialectic structurate faţă de ele- 
mentale lor, componentele lor etc. determină cu necesitate 
această trecere gnoseologică în interesul cunoașterii cît mai 
adecvate a realităţii. Această prioritate a complexelor a 
fost clarificată pentru prima oară în istoria filozofiei prin 
intermediul determinaţiilor reflexive. 

De acest fapt se leagă ceea ce Hegel însuşi a intuit 
doar în mod genial, dar nu a conchis niciodată consec- 
vent, şi anume că subiectul şi obiectul sînt şi ele deter- 
minaţii reflexive, dar care nu se realizează ca atare decît 
la nivelul existenţei sociale. Această intuiţie este sîmbu- 
rele de adevăr care se ascunde în acea mitologie a dez- 
voltării pe care el a enunţat-o explicit: este vorba de 
incercarea lui de a concepe naşterea tuturor determina- 
ţiilor reflexive printr-o derivare istorică universală. E des- 
tul să comparăm expunerea sa — îndeosebi în Fenome- 
nologie — cu cea a înaintaşilor săi pentru a vedea acest 
lucru. La Descartes sau Spinoza, această determinaţie re- 
flexivă a fost ruptă în două la nivelul datului nemijlocit 
(gîndirea şi întinderea), la Kant ia naştere o subiectivare 
gnoseologică a lumii ontologice a obiectului, iar cînd 
Schelling opune natura neconștientizată istoriei conştien- 
tizate, el proiectează conştiinţa sub forma inconştientului 
în natură, pentru ca apoi, sofistic,să o dezvolte din aceasta. 
Vom vedea că realizarea a ceea ce Hegel a intuit şi a 
cunoscut va avea o importanţă hotăritoare pentru teoria 
existenţei sociale. 

În final, intenţionăm să menţionăm, doar succint, că 
lămurirea caracterului şi sferei de acţiune a detemninaţiilor 
reflexive poate să contribuie şi la clarificarea conceptului 
mult întrebuințat, foarte popular, dar rar analizat, de de- 
păşire a contradicţiilor. Credem că trebuie să se facă o 
distincţie netă între depăşire în domeniul realităţii înseşi 

şi depăşirea doar în domeniul cunoaşterii ei, deşi în am- 
bele cazuri este vorba despre raporturi existenţiale de tip 
ontologic. Într-adevăr, dacă detemminaţiile reflexive deter- 
mină o dimensiune concretă înăuntrul unui complex exis- 
tenţial — să ne gîndim, de pildă, la raportul formă- 
conţinut —, atunci depăşirea ei nu poate să fie decit la 
nivelul cunoaşterii, o ridicare de sine a conştiinţei de la 
nivelul intelectului la cel al raţiunii, la pătrunderea în 
conexiunea dialectică reală. O depăşire ontologică a unor 
asemenea determinaţii reflexive este imposibilă, căci, dacă 
e vorba despre o depăşire de facto a unei obiectualităţi 
date real, atunci raportul formă-conţinut în noua obiec- 
tualitate (sau în noile obiectualităţi care iau naştere ast- 
fel), ţinînd seama de variațiile respective, nu va fi decît 
doar o reinnoire : va lua naştere mereu un raport formă- 
conţinut. (Evident, studiul concret al noilor raporturi 
formă-conţinut constituie o problemă ştiinţifică importantă.) 

Desigur, şi între complexe obiectuale reale, inclusiv pro- 
cese, poate exista raportul de detemninaţie reflexivă, în- 
cepînd de la forţe real contradictorii ale naturii, aflate 
astfel într-o ordonare comună, şi pîna la clasele sociale 
coordonat antagonice. Aici sînt posibile atît echilibrul veş- 
nic relativ, determinat de dinamica contradicţiilor şi de- 
păşirea acestui echilibru, cît şi depăşirea totală sau par- 
ţială a unui complex printr-altul, şi această depăşire se 
produce, în realitate, schimbiînd deci mai mult sau mai 
puţin în mod radical realitatea însăși, fapt de care de- 
pinde, la rîndu-i ontologic, realiter, proporţia dintre dis- 
trugere şi conservare în actul (procesul) depăşirii. Deci, 
în timp ce depăşirea mintală are în general un caracter 
teoretic, cum e, de pildă, înţelegerea raportului formă- 
conţinut — ceea ce, evident, nu ne dă dreptul să ne dis- 
pensăm niciodată, într-un caz dat, de cercetarea concretă 
a conţinutului concret al determinaţiilor reflexive respec- 
tive —, depăşirea reală în natură este înfăptuită de inter- 
acţiunea legică a complexelor, care interacţiune, chiar dacă 
este necesară, nu poate fi decit o necesitate „oarbă“, pe 
cînd în existenţa socială, în rîndul componentelor reale 
ale depăşirii se include conştiinţa socială, atît cea falsă, 
cit şi cea adevărată. O cunoaştere veridică a complexelor 
care acţionează în sensul depăşirii sau în sens contrar 

poate deveni deci, în anumite împrejurări, o componentă 
ontologic-reală a procesului depăşirii. Evident, şi cunoaș- 
terea proceselor naturii poate să ducă la depăşirea reală 
a complexelor ; de la cunoaşterea structurii atomului şi 
pînă la cultivarea organismelor vii se desfăşoară o aseme- 
nea serie de depăşiri reale. Întrucît cunoaşterea prilejuieşte 
o intervenţie activă în dialectica depăşirilor, acest proces 
se îndeplineşte în domeniul existenţei sociale ca schimb de 
substanţă între societate şi natură, înţelegerea justă a dialec- 
ticii naturii fiind, desigur, o premisă obligatorie. 


MUNCA 


Dacă ne propunem să prezentăm ontologic categoriile 
specifice ale existenţei sociale, derivarea lor din formele de 
existenţă anterioare, legătura lor cu acestea, întemeierea lor 
pe acestea, deosebirea lor faţă de acestea, trebuie să ne în- 
cepem investigația cu analiza muncii. Desigur, nu trebuie 
uitat niciodată faptul că fiecare treaptă a existenţei, în 
întregul ei, cît şi în detalii, are un caracter de complex, 
cu alte cuvinte chiar şi categoriile ei cele mai centrale şi 
determinante nu pot fi adecvat înţelese decit în cadrul şi 
pe baza caracteristicii de ansamblu a respectivului nivel 
al existenţei. Chiar şi o examinare superficială a existen- 
pei sociale ne relevă conexiunea indisolubilă a categoriilor 
ei fundamentale, ca munca, limbajul, cooperarea şi divi- 
ziunea muncii, ne relevă noi raporturi ale conştiinţei cu 
realitatea şi, de aceea, cu sine însăşi etc. Nici una dintre 
acestea nu poate fi adecvat înţeleasă dacă e luată izolat; 
să ne giîndim, de pildă, la fetişizarea tehnicii „„descope- 
rită““ de pozitivism şi care a influenţat puternic pe anu- 
miţi marxişti (Buharin), jucând încă şi în zilele noastre 
un rol care nu este de neglijat — şi aceasta nu doar la 
adoratorii orbi ai universalităţii manipulării, astăzi atât 
de influentă, ci şi la oponenții dogmatici ai acestora de 
pe poziţiile eticii abstracte. 

Pentru elucidarea problemei trebuie să ne întoarcern la 
metoda celor două căi a lui Marx, deja analizată de noi, 
să descompunem mai întîi prin abstragere analitică noul 
complex existenţial, ca pe fundamentul astfel dobîndit să 
putem reveni sau înainta la complexul existenţei sociale 
nu doar ca la ceva dat, şi deci doar reprezentat, ci şi 
conceput în totalitatea sa reală. În realizarea acestui 
obiectiv ne vor oferi un anumit ajutor metodologic tendin- 

tele de dezvoltare a diferitelor modalităţi de existenţă, de 
asemenea deja cercetate de noi. Ştiinţa contemporană în- 
cepe să desprindă concret urmele genezei organicului din 
anorganic, arătînd că în anumite condiţii (de atmosferă, 
presiune etc.) pot apărea complexe extrem de primitive, 
în care sînt deja prezente în germene caracteristicile fun- 
damentale ale organicului. Fireşte, acestea nu mai pot exista 
în ambianța concretă de astăzi, putind fi reproduse doar 
pe cale experimentală. lar teoria evoluţiei organismelor 
ne arată cum treptat, foarte contradictoriu, cu multe în- 
fundări, categoriile specific organice ale reproducţiei do- 
biîndesc rolul dominant în organisme. Este, de exemplu, 
caracteristic că întreaga reproducere a plantelor se reali- 
zează — de regulă, cu unele excepţii lipsite de impor- 
tanţă — pe baza schimbului de materii cu natura anor- 
ganică. Abia în regnul animal, schimbul de materii se 
realizează total sau cel puţin precumpănitor în regnul 
organicului şi, iarăşi de regulă, chiar şi materiile anorga- 
nice necesare sînt prelucrate numai printr-o atare mijlo- 
cire. Drumul evoluţiei este acela al predominaţiei maxime 
a categoriilor specifice unei sfere a vieţii asupra acelora 
care îşi trag existenţa şi eficienţa într-un fel ireductibil 
din sfera de existenţă inferioară. 

În raport cu existența socială, acest rol de sferă. infe- 
rioară îl are organicul (şi prin intermediul iui, fireşte, şi 
lumea 'anorganicului). Ne-am referit deja în alte con- 
texte la acest sens al dezvoltării sociale, sens caracterizat 
de Marx ca „retragere a hotarului naturii“. Desigur, o 
reproducere experimentală a trecerii de la precumpănitorul 
organic la socialitate este de la bun început exclusă. Hic 
et nunc-ul social al unui atare stadiu de trecere este im- 
posibil de reconstituit experimental datorită ireversibilită- 
ţii penetrante a caracterului istoric al existenţei sociale. 
Aşadar, nu putem realiza o cunoaştere nemijlocită şi pre- 
cisă a acestei transformări a existenţei organice în exis- 
tenţă socială. Maximum realizabil este o cunoaştere post 
festum, o aplicare a metodei lui Marx, potrivit căreia ana- 
tomia omului ne oferă cheia anatomiei maimuţei, și 
deci stadiul mai primitiv poate fi reconstruit minta! 
pornind de la cel superior lui, de la direcţia şi tendinţele 
dezvoltării acestuia. O maximă apropiere ne-o permit să- 
păturile arheologice, care aruncă o lumină asupra diver- 

selor etape ale trecerii, atît din punct de vedere anato- 
mico-fiziologic, cît şi din punct de vedere social 
(unelte etc.). Saltul însă rămîne, totuşi, salt şi nu poate, 
în ultimă instanţă, fi pe deplin lămurit conceptual decit 
prin experimentul mintal menţionat. 

Trebuie să ne fie deci întotdeauna clar că e vorba 
despre o trecere — ontologic necesară — prin salt de la 
un nivel existenţial la altul, calitativ diferit de acesta. 
Speranța primei generaţii de darvinişti de a descoperi ve- 
riga lipsă (missing link) dintre maimuţă şi om a fost ine- 
vitabil zadarnică, deoarece caracteristicile biologice pot 
lămuri numai etapele de trecere, dar niciodată saltul în- 
suşi. Am arătat însă totodată că descrierea, oricît de pre- 
cisă, a diferenţelor psiho-fizice dintre om şi animal va 
trece pe lingă faptul ontologic al saltului (şi al procesului 
real în care el se înfăptuieşte) atîta timp cît nu va fi în 
stare să lămurească apariţia acestor caracteristici ale omu- 
lui pe baza existenţei sale sociale. Experimentele psiholo- 
gice cu animalele cele mai dezvoltate, în primul rînd 
maimuţele, pot contribui tot atît de puţin la lămurirea 
esenței acestor noi corelaţii. Se uită uşor, cu acest prilej, 
caracterul artificios al condiţiilor de viaţă în care sînt 
puse aceste animale. În primul rînd, e înlăturată fireasca 
nesiguranță a existenţei lor (căutarea hranei, primejdiile), 
în al doilea rînd, aceste animale nu lucrează cu unelte 
făcute de ele, ci cu unelte realizate şi combinate de către 
experimentator etc. Or, esenţa muncii omului se înteme- 
iază, în primul rînd, pe faptul că ea apare în procesul 
luptei pentru existenţă, iar în al doilea rînd, pe faptul 
că toate etapele ei sînt produse ale propriei sale activi- 
tăţi. De aceea, anumite asemănări, adesea mult exagerate, 
trebuie privite cît se poate de critic. Unicul moment cu 
adevărat instructiv constă în faptul că în comportamentul 
animalelor superioare se constată o mare elasticitate; un 
caz limită special, situat calitativ pe o treaptă şi mai 
înaltă, trebuie să-l fi reprezentat specia la care saltul la 
muncă a reuşit efectiv; speciile existente astăzi se află 
sub acest raport, evident, pe o treaptă mult inferioară, 
de la care nici o punte nu duce spre munca autentică. 

Întrucît aici e vorba despre complexul concret al socia- 
lităţii ca formă de existenţă, se poate pune cu drept cu- 
vînt întrebarea de ce am ales tocmai munca din acest 

complex şi i-am atribuit o asemenea poziţie privilegiată 
în acest proces şi în saltul pe care l-a constituit apariţia 
omului. Examinînd lucrurile ontologic, răspunsul este mai 
simplu decît pare la prima vedere. Deoarece toate cele- 
lalte categorii ale acestei forme de existenţă au deja prin 
esența lor un caracter net social; însuşirile, felul lor 
de a acţiona se manifestă abia în cadrul existenţei sociale 
deja constituite şi, oricît de incipient este modul lor de 
manifestare, el presupune saltul deja înfăptuit. Numai munca 
are, prin natura ei ontologică, un caracter manifest de 
trecere. Ea este, prin esenţa ei, o relaţie între om (so- 
cietate) şi natură, şi anume atît anorganică (unealtă, 
materie primă, obiectul muncii etc.), cît și organică, re- 
laţie care, în anumite privinţe, poate să se încadreze şi 
ca, fireşte, în seria menţionată, dar şi care, înainte de 
toate, marchează chiar în omul care munceşte trecerea de 
la simpla existență biologică la existenţa socială. Marx 
spune, de aceea, cu deplină dreptate: „În calitate de 
creatoare de valori de întrebuințare, de muncă utilă, 
munca este deci o condiţie de existenţă a omului inde- 
pendentă de orice formă socială, o necesitate naturală 
eternă, care mijloceşte schimbul de substanţe dintre om şi 
natură, adică însăși viaţa omului“ 1. În acest text rapor- 
tat la geneza umanului nu trebuie să ne supere termenul 
prin excelenţă economic „valoare de întrebuințare“. Îna- 
inte ca valoarea de întrebuințare să fi ajuns într-un ra- 
port reflexiv cu valoarea de schimb, ceea ce se poate 
întimpla doar pe o treaptă relativ mult mai înaltă, va- 
loarea de întrebuințare nu desemnează nimic altceva decit 
simplul produs al muncii, produs pe care omul este în 
stare să-l utilizeze cu folos în reproducerea existenţei sale. 
În muncă sînt cuprinse în nuce toate determinaţiile care, 
după cum vom vedea, constituie esenţa noului în exis- 
tenţa socială. Munca poate fi deci considerată ca fenomen 
originar, ca model al existenţei sociale ; lămurirea acestor 
determinaţii ne dă, ca urmare, o imagine atit de preg- 
nantă a trăsăturilor ei esenţiale, încît ni se pare meto- 
dologic avantajos să începem cu analiza ei. 


1 K. Marx şi F. Engels. Opere, vol. 23, Bucureşti, Edi- 
tura politică, 1966, p. 57. 

Trebuie să ne fie însă clar că prin această considerare 
izolată a muncii ca fenomen de bază se realizează o ab- 
stracţie ; formarea societăţii, prima diviziune a muncii, 
limbajul etc., e drept, iau naştere din muncă, dar nu 
într-o ordine temporală clar determinabilă, ci în esenţa 
lor, simultan. Facem deci aici o abstracţie sui generis; 
din punct de vedere metodologic, ea are un caracter ase- 
mănător cu acele abstracții de care ne-am ocupat temei- 
nic atunci cînd am analizat structura de idei din Capi- 
talul lui Marx. Prima ei descompunere ne este dată încă 
în al doilea capitol, în cadrul cercetării procesului de re- 
producere a existenţei sociale. Aşadar, această formă a 
abstracţiei, întocmai ca la Marx, nu înseamnă că aseme- 
nea probleme sînt făcute să dispară — desigur, numai 
temporar —, ci doar că ele apar aici oarecum numai la 
margine, la orizont şi că cercetarea lor adecvată, con- 
cretă şi totală este rezervată unor stadii mai dezvoltate ale 
cercetării. Pentru moment, ele sînt puse în lumină numai 


în măsura în care sînt legate nemijlocit cu munca — con- 
cepută abstract — şi sînt consecinţe ontologice directe 
ale ei. 


1. MUNCA — INSTITUIRE TELEOLOGICĂ 


Este un merit al lui Engels de a fi plasat munca în 
centrul procesului de umanizare a omului. Şi el cerce- 
tează premisele biologice ale noului ei rol în acest salt de 
la animal la om. El le găseşte în diferenţierea pe care 
a dobindit-o funcţia vitală a miinii încă la maimuţă. „Ea 
serveşte cu precădere pentru a culege şi a ţine hrana, 
aşa cum fac şi unele mamifere inferioare cu labele dina- 
inte. Cu ajutorul miinii, unele maimuțe îşi construiesc 
cuiburi în copaci sau chiar, ca cimpanzeul, un acoperiş 
printre ramuri pentru a se apăra de intemperii. Cu ea 
apucă o bită ca să se apere de duşmani sau îi bombar- 
dează pe aceştia din umnă cu fructe şi pietre“. Engels 
indică însă cu aceeaşi fermitate că, în ciuda unor atari 
pregătiri, aici mai trebuie avut în vedere un salt care nu 
se mai realizează înăuntrul sferei organului, ci repre- 
zintă o depășire principială, calitativă, ontologică a aces- 
tei sfere. În acest sens, Engels spune, referindu-se la mîna 

maimuţei și mâna omului: „Numărul şi dispoziţia gene- 
rală a oaselor şi a mușchilor sînt identice la amîndouă, 
însă mîna celui mai primitiv sălbatic poate executa sute 
de operaţii pe care nici o mînă de maimuţă nu le poate 
imita. Nici o mînă de maimuţă n-a confecţionat vreodată 
nici cel mai grosolan cuţit de piatră“ 2. Engels scoate în 
evidenţă cu acest prilej procesul foarte îndelungat în care 
se realizează această trecere, ceea ce nu schimbă însă cu 
nimic caracterul ei de salt. O investigaţie lucidă şi co- 
rectă a acestei probleme ontologice trebuie să aibă mereu 
în vedere că acel salt înseamnă o schimbare calitativă şi 
structurală în existenţă, schimbare în cadrul căreia, deşi 
etapa de pornire cuprinde în sine anumite premise şi 
posibilități ale etapelor ulterioare, acestea din urmă, totuşi, 
nu pot fi dezvoltate din etapa iniţială printr-o simplă con- 
tinuitate rectilinie. Esenţa saltului o constituie această 
ruptură în continuitatea normală a dezvoltării, nu apa- 
riția bruscă sau lentă în timp a noii existenţe. Despre 
problema fundamentală a acestui salt în cazul muncii vom 
vorbi în continuare. Trebuie să menţionăm însă aici că 
Engels are dreptate cînd derivă formarea societăţii şi lim- 
bajul nemijlocit din muncă. Aceste probleme le vom trata 
mai tirziu, potrivit planului nostru de expunere. Aici ne 
vom referi doar succint la faptul că aşa-numitele societăţi 
animale (cît şi „diviziunea muncii“ în general în regnul 
animal) constituie diferențieri fixate biologic, aşa cum se 
poate observa cel mai bine în „statul albinelor“. Că, din 
această pricină, oricum s-ar fi născut o atare organizaţie, 
ea nu mai posedă nici o posibilitate imanentă de evoluţie 
care s-o ducă la depăşirea ei; ea nu este decît un mod 
specific de acomodare a unei specii animale la ambianța 
ei ; cu cît funcţionează mai bine „diviziunea muncii“ astfel 
apărută, cu cit ea este mai puternic ancorată biologic, cu 
atît mai puţin poate evolua. După cum vom vedea, divi- 
ziunea muncii produsă de muncă în societatea omenească 
dă naştere, dimpotrivă, propriilor ei condiţii de reproduc- 
ție, şi anume în aşa fel încît reproducerea simplă a ceea 
ce există la un moment dat e doar cazul limită al tipicei 
reproducţii lărgite. Acest fapt nu exclude, fireşte, apariţia 


2 K. Marx şi F. Engels. Opere, vol. 20, Bucureşti, Edi- 
tura politică, 1964, p. 469. 

unor impasuri în dezvoltare, dar cauzele acestora sînt con- 
diţionate întotdeauna de structura respectivei societăţi, şi 
nu de caracteristicile biologice ale membrilor ei. 

Marx arăta, vorbind despre esenţa muncii deja deve- 
nită adecvată : „Noi presupunem munca într-o formă pro- 
prie exclusiv omului. Păianjenul efectuează operaţii asemă- 
nătoare celor ale ţesătorului, iar albina face de ruşine, prin 
construcţia celulelor ei de ceară, pe mulţi arhitecţi. Ceea 
ce deosebeşte însă de la început pe arhitectul cal mai prost 
de albina cea mai perfectă este faptul că el construieşte 
celula în cap înainte de a o construi din ceară. La sfirşitul 
procesului de muncă apare un rezultat care încă la înce- 
putul acestui proces exista ideal în imaginaţia muncitorului. 
Omul nu se limitează la a modifica forma elementului din 
natură, ci el îşi realizează totodată scopul său pe care îl 
cunoaşte, care determină legic modul şi caracterul activi- 
tăţii lui şi căruia el trebuie să-i subordoneze voinţa sa“ 3. 
Prin aceasta este exprimată categoria centrală ontologică 
a muncii: prin muncă se realizează o instituire teleologică 
înăuntrul existenţei sociale, marcînd naşterea unei noi obiec- 
tualităţi. Astfel, munca devine, pe de o parte, model 
pentru orice practică socială, întrucit în cadrul acesteia 
— chiar dacă aceasta se petrece prin mijlociri foarte 
ramificate — se realizează necontenit instituirii teleolo- 
gice, în ultimă instanță materiale. Fireşte, aşa cum vom 
vedea mai tîrziu, caracterul muncii de model pentru com- 
pontarea oamenilor în societate nu trebuie să fie exagerat, 
considerat ca o schemă generală ; tocmai luarea în seamă 
a deosebirilor foarte importante demonstrează înrudirea 
ontologică esenţială, căci aceste deosebiri evidenţiază că 
munca poate servi drept model pentru înţelegerea altor 
instituiri social-teleologice, deoarece, potrivit fiinţei ei, ea 
este forma lor originară. Simplul fapt că munca este rea- 
lizarea unei instituiri teleologice este o experienţă elemen- 
tară a vieţii de toate zilele pentru toţi oamenii, din care 
pricină acest fapt a şi devenit o componentă de neînlă- 
turat pentru orice gîndire, de la conversaţia zilnică pînă 
la economie şi filozofie. Problema care se pune aici nu e 
aceea a unei opţiuni pentru sau contra caracterului tele- 


3 K. Marx şi F. Engels. Opere, vol. 23, Bucureşti, Edi- 
tura politică, 1966, p. 190—191. 

ologic al muncii, adevărata problemă constă în faptul că 
generalizarea aproape nelimitată a acestui fapt elementar 
— repetăm : de la viaţa cotidiană pînă la mit, religie şi 
filozofie — trebuie supusă unei autentice analize critice 
ontologice. 

Nu este, prin urmare, deloc surprinzător faptul că mari 
ginditori care s-au preocupat mult şi cu profunzime de 
existenţa socială, ca Aristotel sau Hegel, au înţeles cel mai 
limpede caracterul teleologic al muncii, că analizele lor de 
structură necesită doar unele adăugiri, dar în nici un caz 
corectări decisive, pentru a-şi păstra valabilitatea şi în zi- 
lele noastre. Problema ontologică propriu-zisă constă în fap- 
tul că modul teleologic de instituire — şi la Aristotel şi 
Hegel — nu rămîne limitat la muncă (sau într-un sens mai 
larg, dar justificat, la practica omenească în genere), ci 
este ridicat la nivelul unei categorii cosmologice univer- 
sale, ceea ce face ca de-a lungul întregii istorii a filozo- 
fiei să se ivească un raport de concurenţă între cauzali- 
tate şi teleologie, o antinomie de nedezlegat. Este cunos- 
cut faptul că finalitatea determinantă la nivelul organicului 
l-a fascinat în aşa măsură pe Aristotel — asupra gîndirii 
căruia a exercitat o profundă influenţă preocuparea sa 
pentru biologie şi medicină —, încît în sistemul său tele- 
ologiei obiective a realităţii îi revine un rol hotăritor. Tot 
atit de cunoscut este şi faptul că Hegel, care a înfăţişat 
caracterul teleologic al muncii mai concret şi mai dialec- 
tic decît Aristotel, a făcut, la rîndul său, din acest prin- 
cipiu teleologic motorul istoriei şi prin aceasta al întregii 
sale viziuni despre lume. (Ne-am referit la unele dintre 
aceste probleme în capitolul despre Hegel.) Şi astfel, 
această opoziţie străbate, de la începuturile filozofiei pînă 
la armonia prestabilită a lui Leibniz, întreaga istorie a 
gîndirii şi a religiilor. 

Referirea la religii se întemeiază pe caracteristica teleo- 
logiei ca categorie obiectiv-ontologică. Pe cînd cauzalita- 
tea este un principiu al automișcării, adică al mişcării 
care se desfăşoară de la sine, caracter care se menţine 
chiar şi atunci cînd un şir cauzal îşi are punctul de ple- 
care într-un act al conştiinţei, teleologia este prin esenţa 
ei o categorie instituită : orice proces teleologic comportă 
instituirea unui scop şi implicit o conştiinţă care instituie 


178 


scopul. De aceea, a institui înseamnă în acest context nu 
numai a ridica în conştiinţă, ca în cadrul altor categorii, 
în primul rînd în cazul cauzalităţii, ci conştiinţa iniţiază 
prin actul instituirii un proces real, şi anume unul teleolo- 
gic. A institui are aici, prin urmare, un caracter emina- 
mente ontologic. De aceea, concepţia teleologică asupra 
naturii şi istoriei înseamnă nu numai finalitate, desfăşurarea 
lor conform unui scop, ci implică şi faptul că existenţa 
lor, mişcarea lor, atît procesul în totalitatea lui, cît şi 
în detaliu, trebuie să aibă un creator conştient. Trebuinţa 
care dă viaţă unor atari concepţii despre lume nu numai 
la autonii filistini de teodicee din secolul al XVIII-lea, 
ci şi la gînditori lucizi şi profunzi, ca Aristotel şi Hegel, 
este o trebuință umană, exemplară şi primitivă: trebu- 
inţa unui sens al vieţii, al decurgerii lucrurilor în lume 
pînă la — şi acest lucru în prim mnd — întîmplările 
vieţii individuale. Chiar și după ce dezvoltarea ştiinţei 
a destrămat acea ontologie religioasă, în care principiul 
teleologic putea să se desfăşoare nestingherit la nivel cos- 
mic, această trebuință primitivă şi elementară supravie- 
ţuieşte, totuşi, în gîndirea şi simţirea vieţii de toate zilele. 
Ne putem referi nu numai la ateistul Niels Lyhne, care la 
căpătiiul copilului său muribund a încercat să influenţeze 
printr-o rugăciune procesul teleologic dirijat de dum- 
nezeu ; această atitudine aparţine în genere forţelor mo- 
trice psihice fundamentale ale vieţii de toate zilele. 
N. Hartmann în analiza sa a gîndirii teleologice formu- 
lează această situaţie foarte pertinent : „Aici se manifestă 
tendinţa de a întreba cu orice prilej: Pentru ce trebuie 
să se petreacă lucrurile tocmai aşa ? Pentru ce trebuia să 
mi se întimple tocmai mie? sau: Pentru ce trebuie să 
sufăr astfel ? Pentru ce a trebuit să moară atit de tînăr? 
La orice întîmplare care ne «afectează» într-un fel ne 
simţim îndemnați să punem asemenea întrebări, chiar dacă 
acest fapt nu ar fi decit expresia unei nedumeriri, a unei 
neajutorări. Se presupune în mod tacit că oricum acestea 
ar putea fi bune la ceva; se caută un sens, se caută să 
se surprindă în faptul întimplat o justificare. Ca şi cum 
în viață tot ce se întîmplă ar trebui să aibă un sens“. 
FI arată, de asemenea, că pe planul limbajului şi al ex- 
primării gîndini acel „pentru ce?“ se poate preschimba 
adesea într-un „de ce ?“, fără ca prin aceasta să fie îm- 

pinsă în umbră dominanta finalistă 4. Este uşor de înţeles 
că, dată fiind adînca înrădăcinare a acestui fel de a gîndi 
şi de a simţi în viața de toate zilele, foarte rar se rea- 
lizează o ruptură radicală cu dominaţia teleologiei în na- 
tură, viaţă etc. ; această cerinţă religioasă, atît de per- 
manent activă în viaţa de toate zilele, se face simțită şi 
în alte domenii în afară de viaţa personală a fiecăruia. 

Această sciziune poate fi observată limpede şi la Kant. 
Prin caracterizarea pe care el o dă vieţii organice drept 
„finalitate fără scop“, Kant a circumscris genial esența 
ontologică a sferei organice a existenţei. Fl combate prin- 
tr-o justă critică teleologia superficială a teodiceelor pre- 
decesorilor săi, care chiar şi în simpla favorizare a unui 
lucru de către altul vedeau realizarea unei teleologii tran- 
scendente. El deschide astfel drumul către adevărata cu- 
noaştere a acestei sfere a existenţei, întrucît apare ca po- 
sibil faptul că din simple conexiuni necesar cauzale (şi, 
totodată, întîimplătoare) iau naştere structuri ale existen- 
tei înăuntrul cărora ajung a fi valabile legităţi (adap- 
tarea, reproducerea individului şi a speciei) pe care pe 
drept le putem caracteriza ca fiind obiectiv adecvate unui 
ţel. Kant îşi închide însă singur drumul care l-ar fi putut 
conduce, pe baza acestor constatări, la adevărata pro- 
blemă. Aceasta se întîmplă datorită procedeului său me- 
todologic obişnuit de a încerca să soluţioneze gnoseologic 
probleme ontologice. Şi, întrucît teoria sa despre cunoaş- 
terea obiectiv valabilă este orientată exclusiv spre mate- 
matică şi fizică, el trebuie să ajungă la consecinţa că ge- 
niala sa idee nu poate avea urmări gnoseologice pentru 
ştiinţa despre organic. Într-o formulare devenită celebră, 
el spune: „Este absurd ca omul să se gîndească sau să 
spere că se mai poate naşte vreodată un Newton care să 
facă inteligibilă măcar zămislirea unui fir de iarbă, po- 
trivit legilor naturii, fără să fie supusă unei intenţii...“ 5. 
Problematica acestei aserţiuni nu se manifestă doar în 
faptul că după trecerea a nici măcar o sută de ani ea a 
fost infirmată de teoria evoluţiei chiar în prima ei for- 
mulare darvinistă. Engels îi scrie lui Marx după ce l-a 


4 N. Hartmann. Teleologisches Denken, Berlin, 1911, 
p. 13. 
5 Kant. Kritik der Urteilshrajt, § 75. 

citit pe Darwin: „Teleologia nu fusese încă nimicită sub 
unul din aspectele ei, dar acum acest lucru s-a făcut“. 
Iar Marx, deşi are rezerve în privința metodei lui Darwin, 
constată că opera lui Darwin „ne oferă o bază istorică- 
naturală pentru concepţiile noastre“ 6. 

O altă consecință şi mai importantă a încercării kan- 
tiene de a formula şi a răspunde la probleme ontologice 
gnoseologic constă în aceea că, în ultimă instanţă, pro- 
blema ontologică însăși rămîne nedecisă şi că gîndirea 
ajunge la un punct mort, atingind o anumită limită de- 
terminată „critic“ a domeniului ei de acţiune, adică ajunge 
să nu mai poată răspunde la întrebare nici pozitiv, nici 
negativ, în cadrul obiectivităţii. În felul acesta, tocmai 
prin intermediul criticii cunoaşterii se lasă o uşă deschisă 
pentru speculaţii transcendente, adică pentru o recunoaş- 
tere pînă la urmă a posibilităţii soluţiilor teleologice, chiar 
dacă acestea nu sint recunoscute de Kant pentru dome- 
niul ştiinţei. Ne gîndim, în primul rînd, la concepţia 
— ulterior determinantă pentru Schelling — despre in- 
tuitivul ¿intellectus archetypus, pe care noi, oamenii, nu-l 
posedăm, dar a cărui existenţă, potrivit lui Kant, „nu 
conţine vreo contradicţie“ 7 şi care ar fi în stare să re- 
zolve atari probleme. Din această pricină, problema cau- 
zalităţii şi a teleologiei apare, de asemenea, în forma 
lucrului în sine incognoscibil pentru noi. În zadar respinge 
Kant pretenţiile teologiei, spunînd că această negaţie se 
limitează la cunoaşterea „noastră“, căci şi teologia ridică 
pretenţia de a fi ştiinţă, şi rămîne, din această cauză, în 
măsura în care vrea să fie ştiinţă, supusă autorităţii cri- 
ticii cunoaşterii. Numai că în cunoaşterea naturii ex- 
plicaţiile bazate pe cauzalitate sau pe teleologie se exclud 
reciproc, şi acolo unde Kant cencetează practica ome- 
nească, el îşi îndreaptă atenţia exclusiv asupra formei ei 
celei mai înalte, celei mai subtile, celei mai sociale prin 
originea ei, asupra moralei pure, care din această pricină 
nu rezultă la el dialectic din activităţile vieţii (sociale), 
ci se află într-o opoziţie esenţială şi de neinlăturat în 


6 K. Marx şi F. Engels. Opere, vol. 29, Buoureşti, Edi- 
tura politică, 1968, p. 468; K. Marx şi F. Engels. Opere, 
vol. 30, Bucureşti, Editura politică, 1966, p. 117. 

1 Kant. Kritik der Urteilskraft, $ 77. 

rapont cu aceste activităţi. Şi aici, aşadar, problema pro- 
priu-zis ontologică rămîne fără răspuns. 

Ca în orice problemă autentică a ontologiei, răspunsul 
corect are şi aici, în nemijlocirea lui, un caracter apa- 
rent banal, funcţionind ca un fel de ou al lui Columb. 
Totuşi, este suficient să examinăm ceva mai îndeaproape 
determinaţiile conţinute în soluţia dată de Marx teleo- 
logiei muncii pentru a vedea implicaţiile ei vaste şi ho- 
tăritoare pentru rezolvarea unor false grupuri de pro- 
bleme. Din atitudinea lui Marx faţă de Darwin reiese 
clar — lucru oare, dealtfel, este ceva de la sine înţe- 
les pentm orice cunoscător al gândirii lui — că Marx con- 
testă existenţa oricărei teleologii în afara muncii (a prac- 
ticii umane). La Marx, cunoaşterea teleologiei muncii 
depăşeşte cu mult încercările de soluţionare ale unor pre- 
cursori atît de mari ca Aristotel şi Hegel, deoarece pen- 
tru el munca este nu una dintre numeroasele forme de 
manifestare a teleologiei în general, ci singurul punct în 
care o instituire teleologică poate fi indicată ontologic 
ca moment real al realităţii materiale. Această cunoaş- 
tere corectă a realităţii clarifică sub raport ontologic un 
întreg şir de probleme. Este prima oară cînd caracte- 
ristica reală hotărîtoare a teleologiei — şi anume că ea 
poate dobindi realitate numai ca instituire — capătă o 
bază reală simplă şi uşor inteligibilă: nu este necesar să 
repetăm determinaţia ei marxistă pentru a vedea că nici 
o muncă nu ar fi cu putinţă dacă nu ar fi precedată de 
o astfel de instituire, care să-i determine procesul în 
toate etapele lui. Această caracteristică specifică a muncii 
au sesizat-o clar, desigur, şi Aristotel şi Hegel; întrucit 
însă ei încercau să conceapă tot teleologic atit lumea 
organicului, cît şi mersul istoriei, au fost nevoiţi să 
născocească pretutindeni un subiect al instituirii necesare 
(spiritul lumii la Hegel), realitatea transflormîndu-se ca 
urmare, vrînd-nevrind, într-un mit. Prin stricta şi exacta 
limitare de către Marx a teleologiei la muncă (la prac- 
tica socială), prin eliminarea ei din toate celelalte sfere 
ale existenţei, teleologia nu pierde nimic din însemnă- 
tatea ei; dimpotrivă, aceasta creşte prin faptul — care 
se cere analizat — că cea mai înaltă treaptă cunoscută 
de noi a existenţei, treapta socială, abia printr-o astfel 
de acţiune reală a teleologicului înăuntrul ei se consti- 

tuie propriu-zis, se desprinde de treapta care constituie 
baza existenţei ei, de viaţa organică, devenind o nouă 
modalitate  de-sine-stătătoare a existenței. Putem vorbi 
raţional despre existenţa socială numai dacă înţelegem 
că geneza ei, desprinderea ei de baza sa, independenţa ei 
se întemeiază pe muncă, adică pe constanta realizare a 
unor înstituiri teleologice. 

Acest prim moment are însă- consecinţe filozofice cu 
implicaţii foarte ample. Sint cunoscute din istoria filo- 
zofiei luptele ideologice dintre cauzalitate şi teleologie 
ca baze categoriale ale realităţii şi ale mişcărilor ei. Orice 
filozofie de orientare teologică era obligată, pentru a-şi 
aduce dumnezeul la unison cu cosmosul, cu lumea oame- 
nilor, să trimbiţeze superioritatea teleologiei faţă de cau- 
zalitate ; chiar dacă dumnezeu nu face altceva decit să 
întoarcă ceasul lumii şi să pună astfel în mişcare siste- 
mul cauzal, o asemenea ierarhie creator-creaţie, ca şi 
prioritatea instituirii teleologice, devine inevitabilă. Pe de 
altă parte, orice materialism premarxist, care respingea 
facerea transcendentă a lumii, trebuia, totodată, să con- 
teste şi posibilitatea unei teleologii real active. Noi am 
văzut că şi Kant — desigur, în temminologia sa orien- 
tată gnoseologic — a trebuit să vorbească de incompatibi- 
litatea cauzalităţii şi teleologiei. Dacă se admite dimpo- 
trivă, aşa cum face Marx, că teleologia este o categorie 
real-activă exclusiv în muncă, rezultă de aici nemijlo- 
cit o ocoexistență concretă, reală şi necesară a cauzali- 
tăţii cu teleologia; ele rămîn, e drept, contrarii, dar 
numai înăuntrul unui proces unitar real, al cărui dina- 
mism e întemeiat pe interacțiunea acestor contrarii, pro- 
ces care, pentru a da fiinţă acestei interacțiuni ca reali- 
tate, preschimbă cauzalitatea, fără însă a-i afecta altfel 
esenţa, într-una de asemenea instituită. 

Pentru a vedea absolut limpede acest lucru, putem 
lua în consideraţie şi analizele muncii realizate de Aristo- 
tel şi Hegel. Aristotel distinge înăuntrul muncii com- 
ponentele gindire şi înfăptuire. Prin prima componentă 
se instituie scopul şi se cercetează mijloacele realizării 
lui, prin cea de-a doua, țelul astfel instituit ajunge la 
realizare 7. Cînd N. Hantmann descompune analitic pripa 


T Aristotel. Metafizica, cartea Z, Capibla 

componentă în două aote, anume instituirea scopului și 
cercetarea mijloacelor, el concretizează, într-un mod just 
şi rodnic în învăţăminte, ideea inovatoare a lui Aristotel, 
dar nu schimbă nemijlocit nimic hotărîtor în ceea ce pri- 
veşte esenţa ei ontologică 8. Căci aceasta rezidă în faptul 
că o schiță mintală ajunge să se realizeze material, că 
o instituire gîndită a ţelului schimbă material realitatea, 
introduce în realitate ceva material, care în raport cu 
natura reprezintă ceva radical nou din punct de vedere 
calitativ. Acest lucru îl arată foarte plastic exemplul lui 
Aristotel cu clădirea une; case. Casa este ceva tot atit 
de material existent ca şi piatra, lemnul etc. Totuşi, în 
instituirea teleologică ia naştere o obiectualitate cu towl 
deosebită de elemente. Din simpla fiinţare-în-sine a pie- 
trei sau a lemnului nu poate fi „derivată“ o casă prin 
nici un fel de desfăşurare imanentă a însuşirilor lor, a 
legităţilor şi a forţelor care acţionează în ole. Pentru a 
realiza aşa ceva este nevoie de puterea gîndului şi a 
voinţei omeneşti, care ordonează aceste însușiri material- 
faptice într-o conexiune principial cu totul nouă. De 
aceea, Aristotel a fost primul care a recunoscut ontologic 
specificitatea acestei obiectualităţi de neimaginat doar pe 
baza „logicii“ naturii. (Deja aici este vizibil că toate for- 
mele idealiste sau religioase ale teleologiei naturii, ale 
prezentării naturii drept creaţie a lui dumnezeu nu sînt 
decît proiecţii metafizice ale acestui unic model real. În 
legenda creației din Vechiul Testament, acest model 
apare atit de limpede, încît dumnezeu nu numai că 
controlează constant ceea ce a făcut — întocmai ca 
subiectul uman al muncii —, ci totodată, aidoma omului 
care munceşte, se odihneşte după munca depusă. Mo- 
delul pămîntean-uman al muncii poate fi recunoscut tot 
atît de uşor şi în alte mituri ale creaţiei, chiar dacă ele 
au luat nemijlocit o formă filozofică; să ne reamintim 
încă o dată de acel ceas al lumii care a fost întors de 
către dumnezeu.) 

Ţinînd seama de toate acestea, nu trebuie subapre- 
ciată valoarea diferenţierii făcute de Hartmann. Sepa- 
raţia celor două acte, a fixării scopului de cercetarea 


3 Teleologisches Denken, p. 68. 

mijloacelor, este de cea mai mare însemnătate pentru 
înţelegerea procesului muncii şi îndeosebi pentru înțelege- 
rea ontologiei existenţei sociale. Tocmai aici se arată legă- 
tura indestructibilă a categoriilor în sine opuse care consi- 
derate abstract se exclud reciproc : cauzalitatea şi teleolo- 
gia. Investigarea mijloacelor necesare pentru realizarea 
scopului instituit trebuie să includă o recunoaştere obiec- 
tivă a producerii acclor obiectualități şi procese a căror 
acţionare este capabilă să ducă la realizarea scopului fixat. 
Dar instituirea scopului şi investigarea mijloacelor nu pot 
produce nimic nou, întrucît realitatea naturii ca atare tre- 
buie să rămînă ceea ce este în sine, un sistem de com- 
plexe a căror legitate sfidează cu totală indiferenţă orice 
străduințe și gînduri omeneşti. Investigația are aici o 
funcţie dublă: pe de o parte, ea dezvăluie ce anume 
este dominant în sine în obiectele respective, independent 
de orice conştiinţă, pe de altă parte, ea descoperă noi 
combinaţii, noi posibilităţi funcţionale ale lor, scopul 
instituit teleologic devenind realizabil abia prin punerea 
în mişcare a acestora. Ființarea-în-sine a pietrei nu con- 
ţine nici un fel de intenţie, şi nici măcar vreun indiciu 
că piatra ar putea fi utilizată drept cuţit sau topor; 
piatra poate, totuși, să dobindească această funcţie de 
unealtă numai dacă proprietăţile ei date în mod obiectiv, 
existente în sine, sint apte de o combinaţie care să facă 
posibil acest lucm. Este ceea ce se poate vedea clar 
din punct de vedere ontologic şi pe treapta cea mai pri- 
mitivă. Cînd omul primitiv culege o piatră pentru a o 
întrebuința, de pildă, ca topor, el trebuie să recumoască 
corect această corelaţie între proprietăţile — deseori în- 
timplător apărute — ale pietrei şi utilitatea ei concretă 
în momentul respectiv. Abia prin aceasta a înfăptuit el 
acel act de cunoaştere pe care l-au analizat Aristotel şi 
Hartmann ; cu cît munca este mai dezvoltată, cu atît 
această stare de lucruri devine mai evidentă. Hegel, care, 
după cum ştim, a generat multă confuzie prin extinderea 
conceptului de teleologie, a recunoscut deja timpuriu în 
mod just acest caracter al muncii. În prelegerile sale de 
la Jena din 1805—1806 putem citi „că propria activi- 
tate a naturii, cum ar fi elasticitatea arcului de ceas, 
apa, vintul, este întrebuințată astfel încît ele să înfăp- 

tuiască în existenţa lor sensibilă cu totul altceva decît 
voiau, că acţiunea ei oarbă se schimbă într-o acţiune cu 
finalitate, în contrariul ei însăși...“, iar omul „lasă na- 
tura să acţioneze, priveşte liniştit la această acţiune şi 
dirijează întregul doar cu un minim efort“. E demn 
de remarcat că conceptul de viclenie a raţiunii, atît de 
important mai tirziu în Filozofia istoriei a lui Hegel, 
mijeşte poate pentru prima oară aici, cu prilejul analizei 
mumcii. Hegel înţelege just caracterul bilateral al acestui 
proces, pe de o parte faptul că instituirea teleologică 
exploatează „doar“ propria activitate a naturii, iar pe 
de altă parte că utilizarea acestei activităţi transformă 
natura în contrariul ei. Deci, această activitate a naturii 
se transformă, fără modificarea ontologică a bazelor «i, 
într-o activitate instituită. Prin aceasta Hegel a descris 
o latură ontologic hotărîtoare a rolului cauzalităţii natu- 
rale în procesul muncii : fără a fi supuse unei preschim- 
bări lăuntrice, din obiectele naturii, din forţele ei ia 
naştere ceva cu totul diferit ; omul care munceşte poate 
să integreze în combinaţii cu totul noi însuşirile lor şi 
legile mişcării lor, să le împrumute funcţii și moduri de 
a acţiona cu totul noi. Dar, întrucît toate acestea nu 
se pot petrece decit în plină imanenţă ontologică a le- 
gilor naturii, singura modificare posibilă a categoriilor 
naturii este că — în sens ontologic — ele sînt insti- 
tuite ; faptul că sînt instituite mijloceşte subordonarea 
lor faţă de instituirea telcologică determinantă, avind, 
totodată, urmarea că din întrepătrunderea instituită a 
cauzalităţii şi teleologiei ia naştere un obiect, un pro- 
ces etc. unitar şi omogen. 

Natură şi muncă, mijloc şi scop produc, prin urmare, 
în acest fel ceva intrinsec omogen: procesul muncii, iar 
în final produsul muncii. Înlăturarea eterogenităţilor prin 
unitatea, omogenitatea instituirii are însă limite bine de- 
terminate. Nu ne referim deloc la faptul de la sine în- 
ţeles, arătat anterior, că omogenitatea presupune cunoaș- 
terea justă a conexiunilor cauzale neomogene din reali- 
tate. Dacă acestea din urmă sînt înțelese greşit în pro- 
cesul de investigaţie, atunci — în sens ontologic — ele 


9 Hegel. Jenenser Realphilosophie, Leipzig 1932, II. 
p. 198 ş.u. 

nu pot fi cîtuşi de puţin instituite; ele rămîn în con- 
tinuare active în modul lor natural, iar instituirea te- 
leologică se înlătură pe sine însăşi prin faptul că este 
redusă — ca irealizabilă — la o stare de conştiinţă ne- 
putincioasă în raport cu natura. Putem sesiza aici direot 
deosebirea dintre instituirea în sens ontologic şi instituirea 
în sens gnoseologic. Gnoseologic, o instituire greşită în 
raport cu obiectul rămine totuşi o instituire, chiar dacă 
trebuie să i se admită falsitatea sau eventual doar carac- 
terul incomplet. Instituirea ontologică a cauzalităţii în 
complexul unei instituiri teleologice trebuie să-și cuprindă 
însă just obiectul, iar în caz contrar ea nu este, sub 
acest raport, cituşi de puţin o instituire. Pentru a evita 
însă o hipertrofiere care să genereze un naadevăr, este 
nevoie totuşi de o delimitare dialectică a afirmației de 
mai sus. Întrucît fiecare obiect al naturii, fiecare proces 
al ei reprezintă o infinitate intensivă de proprietăţi, de 
raporturi reciproce cu lumea înconjurătoare etc., cele 
spuse mai sus se referă doar la acele momente ale infi- 
nităţii intensive care au o importanță pozitivă sau nega- 
tivă pentru instituirea teleologică. Dacă pentru îndepli- 
nirea muncii ar fi fost necesară fie şi numai o cunoaş- 
tere aproximativă a acestei infinităţi intensive ca atare, 
munca nu ar fi putut niciodată să ia naştere pe trep- 
tele primitive ale observării naturii (nemaivorbind de 
cunoaşterea în sens conştient). Această stare de fapt este 
demnă de observat nu numai pentru că în ea e con- 
ţinută posibilitatea obiectivă a dezvoltării ascendente ne- 
limitate a muncii, ci şi deoarece din ea rezultă limpede 
că o instituire corectă, o instituire care cuprinde adecvat 
momentele cauzale necesare pentru scopul dat, deci, aşa 
cum se cere, concret pentru instituirea concretă a scopu- 
lui, rămine realizabilă cu succes chiar şi în cazurile în 
care reprezentările generale despre obiectele, conexiunile, 
procesele etc. din natură sînt în totalitatea lor încă pe 
dephn  necorespunzătoare ca cunoştinţe despre natură. 
Această dialectică dintre corectitudinea riguroasă în dome- 
niul îngust al instituirii teleologice concrete şi puternica 
falsitate posibilă în sesizarea naturii în deplina ei fiin- 
țare-în-sine are pentm domeniul muncii o amplă sem- 
nificaţie, de care mai tirziu ne vom ocupa mai amă- 
nunţit. 

Omogenizarea scopului şi mijlocului, despre care am 
vorbit anterior, trebuie să fie însă limitată dialectic, im- 
plicit concretizată şi dintr-un alt punct de vedere. Deja 
dubla socialitate a instituirii scopului — care ia naştere 
dintr-o nevoie socială, după cum totodată are menirea 
să o satisfacă, în timp ce caracterul natural al substra- 
tului mijloacelor de înfăptuire a acestei instituiri a scopu- 
lui conduce practica într-un mediu şi într-o activitate 
cu totul altfel structurate — dă naştere unei eterogeni- 
tăți de principiu între scop şi mijloc. Depăşirea ei prin 
omogenizarea instituirii ascunde în sine, după cum am 
văzut deja, o problematică importantă, care ne arată că 
simpla subordonare a mijloacelor faţă de scop nu = 
Chiar atît de simplă cum pare a fi la prima vedere. Nu 
trebuie niciodată să uităm faptul elementar că realizabi- 
litatea sau zădămicia instituirii scopului depinde întru 
totul de măsura în care s-a reuşit prin investigarea mij- 
loacelor să se preschimbe cauzalitatea naturală într-una 
— ontologic vorbind — instituită. Instituirea scopului 
îşi are sursa într-o nevoie social-umană ; pentru ca ea să 
devină totuşi o adevărată instituire, trebuie ca cercetarea 
mijloacelor, adică cunoaşterea naturii, să fi atins o anu- 
mită treaptă pe măsura lor; dacă aceasta încă nu este 
atinsă, instituirea scopului rămîne doar un simplu proiect 
utopic, un fel de vis, aşa cum zborul oamenilor a rămas 
un vis începînd de la Icar pînă la Leonardo da Vinci 
şi încă mult după aceea. Prin urmare, punctul în care 
munca se dovedeşte în interdependenţă cu apariţia gin- 
dirii ştiinţifice şi cu dezvoltarea ei din perspectiva onto- 
logiei existenţei sociale este tocmai acel domeniu pe 
care l-am desemnat ca investigarea mijloacelor. Am amin- 
tit deja principiul noului, care e prezent şi în cea mai 
primitivă teleologie a muncii. Acum putem adăuga că 
necontenita producere a noului, prin care în muncă apare, 
după cum s-ar putea spune, categoria zonală * a socia- 
lului, prima ei desprindere clară de naturalul pur, este 
conținută în acest mod de a apărea şi de a se dezvolta 
al muncii. Acest fapt are drept consecinţă că în orice 


* În manuscrisul autorului nu este clar dacă cuvîntul 
respectiv este  Gebietskategorie (categorie zonală) sau 
Geburtskategorie (categorie genetică). 

proces de muncă singular şi corect scopul domină și 
dirijează mijloacele. Cînd însă ne referim la procesele 
de muncă în continuitatea şi dezvoltarea lor istorică 
înăuntrul complexelor reale ale existenţei sociale, apare 
o anumită inversare a acestui raport ierarhic, evident nu 
absolută şi totală, totuşi de cea mai mare importanţă 
pentm dezvoltarea societăţii şi a umanităţii. Întrucît cer- 
cetarea naturii, indispensabilă muntii, este axată pe elabo- 
area mijloacelor, acestea constituie vehiculul principal 
al garanţiei sociale a fixării rezultatelor proceselor de 
muncă, a continuității experienţei în muncă şi, în sfîrşit, 
îndeosebi, a perfecţionării muncii. Ca urmare, pentru 
existența socială însăşi această cunoaştere cît mai adec- 
vată, care stă la baza mijloacelor (uneltelor), este ade- 
seori mai importantă decît o oarecare satisfacere a ne- 
cesităților (instituirea scopului). Este o conexiune pe 
care încă Hegel a cunoscut-o corect. În această privinţă, 
el spune în Logica sa: „Mijlocul însă este termenul me- 
diu exterior al silogismului în care constă înfăptuirea 
scopului ; mijlocul e acela în care se manifestă raţiona- 
litatea scopului ca una ce se conservă în acest alt ceva 
exterior şi tocmai datorită acestei exteriorităţi. lată de 
ce mijlocul este superior scopurilor mărginite ale finali- 
tăţii exterioare ; plugul e mai demn de consideraţie decit 
sînt nemijlocit foloasele pe care el ni le procură şi în 
scopul cărora el există. Unealta se păstrează, în timp ce 
satisfacţiile nemijlocite trec şi sînt uitate. Datorită unel- 
telor sale are omul putere asupra naturii exterioare, chiar 
dacă, prin scopurile pe care le urmăreşte, el îi este mai 
curând subordonat“ 10. 

Noi am mai expus, dealtfel, această suită de idei în 
capitolul despre Hegel ; considerăm că repetarea ei nu 
este superfluă, deoarece în ea sînt clar exprimate unele 
momente foarte importante ale acestei intendependenţe. 
În primul rînd, Hegel reliefează aici, în genere pe drept, 
durata mai mare a mijloacelor în raport cu scopurile 
nemijlocite, cu realizarea acestora. Evident, în realitate, 
această opoziţie e departe de a fi atit de tranșantă cum 
o prezintă Hegel. Căci, deşi  „satisfacţiile mnemijlocite““ 

10 Hegel. Știința logicii, Bucureşti, Editura Academiei 
R.S.R., 1966, p. 749. 

singulare „trec și sînt uitate“, satisfacerea nevoilor în 
societatea luată ca un întreg are, de asemenea, durată 
şi continuitate. Dacă ne reamintim legătura reciprocă 
dintre producţie şi consum înfăţişată în capitolul despre 
Marx, devine vizibil că producţia nu numai că se men- 
ţine şi se reproduce, ci, totodată, are şi o anume in- 
fluentă asupra consumului. Desigur, în această interac- 
ţiune, momentul precumpănitor, după cum am văzut 
acolo, este producţia (aici, mijlocul în instituirea teleolo- 
gică), dar opoziţia hegeliană, datorită contrapunerilor ei 
prea tranşante, trece oarecum pe lîngă semnificaţia ei 
reală. În al doilea rînd, şi tot pe drept, în legătură cu 
mijlocul se evidenţiază momentul dominaţiei „asupra pra- 
turii exterioare“, împreună cu de. asemenea justificata 
limitare dialectică că omul în fixarea scopului îi este, 
totuşi, subordonat. Aici, expunerea lui Hegel trebuie 
concretizată, căci această subordonare se referă într-ade- 
văr la natură — omul, după cum am arătat, nu poate 
să-şi fixeze decît scopuri pentru a căror realizare posedă 
efectiv mijloacele —, pe când în ultimă instanţă e vorba 
de fapt despre o dezvoltare socială, despre complexul pe 
care Marx îl caracterizează drept schimbul de substanţe 
al omului, al societăţii cu natura, unde neîndoielnic mo- 
mentul social trebuie să devină cel precumpănitor. Astfel, 
desigur, superioritatea mijlocului este subliniată mai pu- 
ternic decît la Hegel însuşi. În al treilea rînd, ca ur- 
mare, mijlocul, respectiv unealta este cea mai importantă 
cheie pentru cunoaşterea acelor etape ale dezvoltării uma- 
nităţii despre care nu posedăm nici un fel de alte do- 
cumente. În spatele acestei probleme de cunoaştere se 
ascunde totuşi, ca de obicei, o problemă ontologică. Din 
uneltele pe care adesea săpăturile arheologice le scot la 
lumină ca aproape unicele documente ale unei perioade 
total dispărute, putem să aflăm despre viața concretă 
a oamenilor care le întrebuinţțau mult mai mult decît 
pare a fi scris nemijlocit în ele. La baza acestei posibi- 
lităţi stă faptul că la o analiză corectă unealta nu numai 
că poate dezvălui istoria propriei sale deveniri, ci des- 
chide o perspectivă largă asupra modului de viaţă, asu- 
pra concepţiei despre lume etc. a celor ce o întrebuin- 
ţau. În cele ce urmează va trebui să ne ocupăm şi noi 
cu asemenea probleme ; aici atragem atenţia doar asu- 

pra problemei sociale de mare generalitate a retragerii 
graniţelor naturii, problemă pe care Gordon a descris-o 
exact în analiza olăriei din perioada numită de el re- 
voluţia neolitică. El atrage atenţia, în primul rînd, asu- 
pra punctului central, asupra deosebinii principiale dintre 
procesul de muncă în olărit şi procesul de muncă re- 
clamat de producerea uneltelor de piatră sau os. „În ca- 
zul unei unalte de piatră sau de os — spune el în con- 
tinuare —, libertatea meşterului era limitată de forma 
şi dimensiunile materialului ; trebuia să se procedeze prin 
tehnica tăierii, prin desprinderea unor fragmente. Arta 
olarului se eliberează de orice limită de acest gen: meş- 
terul modelează argila după plac şi poate suprapune ele- 
mentele fără să se preocupe de soliditatea lipiturilor“. 
Astfel este clar scos în evidenţă un punct important al 
deosebirii dintre două epoci. Şi anume este indicată di- 
reacţia urmată de om pentru a se elibera de dependența 
față de materialul natural folosit la început şi dă bu- 
nurilor sale de întrebuințare exact oaracteristicile care 
corespund necesităţilor sale sociale. Gordon Childe ob- 
servă, de asemenea, că această retragere a granițelor na- 
turii e un proces treptat. Deşi noua formă nu mai este 
legată de materialul originar, totuşi, a luat naştere din 
premise asemănătoare. „Primele oale imită în chip vizi- 
bil recipientele uzuale făcute din alte materiale — tigve, 
piei, împletituri de nuiele sau de paie, sau chiar din 
cranii umane“ îl. 

În al patrulea rînd, mai trebuie evidenţiat că, prin 
esenţa ei, cercetarea obiectelor şi a proceselor naturale 
care premerge instituirii cauzalităţii în făurirea mijloa- 
celor, chiar dacă timp îndelungat acest lucru nu a fost 
recunoscut conştient, totuşi, constă din acte de cunoaş- 
tere autentice şi prin aceasta conţine în mod obiectiv 
începutul, geneza ştiinţei. Şi aici e valabilă aprecierea 
lui Marx: „Ei nu ştiu acel lucru, dar îl fac“. De con- 
secinţele foarte importante ale conexiunilor care iau naş- 
tere astfel ne vom ocupa mai jos în acest capitol. Aici 
putem indica preliminar numai că orice cunoaştere şi 
folosire a unor conexiuni cauzale, deci orice instituire 


11 Gordon Childe. Făurirea civilizaţiei, Bucureşti, Edi- 
tura ştiinţifică, 1966, p. 105. 

a unei cauzalităţi reale, figurează, ce-i drept, întotdeauna 
în muncă, ca mijloc pentru un anumit scop individual, 
dar au, totuşi, obiectiv însuşirea de a fi aplicabile la 
altceva, inclusiv la ceva care în mod nemijlocit este 
total eterogen. Chiar dacă timp îndelungat acest proces 
s-a realizat conştient doar pur practic, de fapt cu ocazia 
fiecărei utilizări reuşite într-un nou domeniu se ivesc pe 
planul gîndirii abstracții corecte, a căror structură 
obiectivă lăuntrică poartă deja amprente importante ale 
gîndirii ştiinţifice. Chiar şi istoria ştiinţei de pînă acum, 
deşi ea pune rareori această problemă în mod cu totul 
conştient, arată în cît de multe cazuri legităţi generale 
de un înalt grad de abstracţie aw luat naştere din in- 
vestigarea necesităţilor practice, din căutarea celui mai 
bun fel de a le satisface, adică din cercetarea celor mai 
bune mijloace în muncă. Dar şi făcind abstracţie de acest 
fapt, istoria oferă undele exemple în favoarea faptului 
că succesele dobîndite în muncă, abstractizate în conti- 
nuare — iar noi am indicat deja că astfel de generali- 
zări iau naştere în mod necesar în procesul muncii —, 
pot să se maturizeze pînă la punctul în care pot deveni 
bazele unei tratări pur ştiinţifice a naturii. De exemplu, 
este în genere cunoscut că geometria a avut o astfel de 
geneză. Nu e aici locul să cencetăm mai îndeaproape 
acest complex de probleme, e suficient să atragem aten- 
ţia asupra unui caz interesant, pe care ni-l prezintă Ber- 
nal, referindu-se la cercetările lui Needham asupra astro- 
nomiei antice chineze. El spune că abia după descope- 
rirea roții a devenit posibil să se imite exact mişcarea 
circulară a cerului în jurul polilor. Se pare că astro- 
nomia chineză chiar a pornit de la această idee a rota- 
ţiei. Pînă atunci, bolta cerească era tratată şi înţeleasă 
ca şi lumea noastră 12. Din tendinţa ei lăuntrică spre 
autonomizarea investigaţiei mijloacelor în pregătirea şi 
înfăptuirea procesului de muncă iau naștere deci gîndirea 
orientată ştiinţific, iar mai tîrziu diferitele ştiinţe ale 
naturii. Aici nu e vorba, fireşte, despre o unică geneză 
a unui nou domeniu de activitate din altul, ci această 
geneză se repetă — desigur, în forme extrem de diverse 


12 Vezi J. D. Bernal. Știința în istoria societății, Bucu- 
reşti, Editura politică. 

— în întreaga istorie a ştiinţei pînă în zilele noastre. 
Diversele modele de reprezentări care stau la baza ipote- 
zelor cosmologice, fizice etc. sînt, de cele mai multe ori in- 
conştient, codeterminate de reprezentările ontologice ale 
vieţii de toate zilele din acel timp, care, la rîndul lor, 
sint în stninsă conexiune cu experienţele de muncă, cu 
metodele de muncă şi cu rezultatele muncii din acea 
vreme. Unele mari cotituri în ştiinţă işi au rădăcina în 
imagini despre lume oferite de viaţa cotidiană (de muncă) 
care s-au născut treptat, dar care, ajunse la o anumită 
treaptă, apar ca fiind de o calitate radical nouă. Deși 
situația cea mai frecventă din timpurile noastre, cînd 
ştiinţe deja diferenţiate şi profund organizate fac munca 
preliminară pentru industrie, ascunde multora acest fapt, 
ea nu-i modifică in mod esenţial ontologic realitatea; 
ar fi chiar interesant să se unmărească mai îndeaproape 
ontologic-critic influențele acestui mecanism  pregătitor 
asupra ştiinţei. 

Chiar şi descrierea pe care am făcut-o pină acum 
muncii, şi care e departe de a fi desăvirşită, arată că, 
în comparaţie cu formele anterioare de existenţă, a anor- 
ganicului și a organicului, odată cu munca a apărut în 
ontologia existenţei sociale o categorie calitativ nouă. 
Această noutate constă în înfăptuirea instituirii teleolo- 
gice ca produs adecvat, gîndit şi voit. În natură nu 
există decât realităţi şi o neîntreruptă schimbare a di- 
verselor lor forme concrete, o altă ființare concretă a 
lor. Tocmai teoria marxistă a muncii ca singura formă 
existentă a unei fiinţări ivite teleologic întemeiază, chiar 
prin aceasta, pentru prima oară, specificul existenţei sociale. 
Căci dacă diversele teorii idealiste sau religioase despre 
dominaţia universală a teleologiei ar fi juste, atunci 
această deosebire — dacă gindim pînă la capăt — nici 
n-ar mai exista. Fiecare piatră, fiecare muscă ar fi, de 
asemenea, o realizare a „muncii“ lui dumnezeu, a spi- 
ritului lumii etc., aşa cum este realizarea anterior amin- 
tită a instituirilor teleologice înfăptuite de om. Dar, în 
mod consecvent, odată cu aceasta ar trebui să dispară 
deosebirea ontologică hotăritoare dintre societate şi na- 
tură. Dacă filozofiile idealiste tind, totuși, către un 
dualism, ele pun în contrast în mod precumpănitor func- 
țiile aparent pur spirituale ale conştiinţei oamenilor, apa- 

rent despmnse total de realitatea matenală, cu lumea 
existenței pur materiale. Nu este de mirare că, în aceste 
condiţii, terenul propriu activităţii omului — schimbul 
de materii cu natura din care el ia naştere şi pe care 
el o stăpineşte din ce în ce mai mult prin praotica sa 
şi, în primul rind, prin munca sa — ajunge să fie ne- 
socotit şi că deci singura activitate omenească corect 
înţeleasă pare ontologic să cadă de-a gata din cer, că 
e concepută ca „supratemporală“, ca „atemporală“, ca 
o lume a trebuielui (Sollen) în opoziţie cu existenţa. 
(Despre geneza reală a obligaţiei din teleologia muncii 
vom vorbi puţin mai departe.) Contradicţiile acestei con- 
cepţii cu rezultatele ontologice ale ştiinţei modeme sint 
atît de evidente, încât nu mai trebuie să fie expuse în 
amănunt. Să încerce cineva, de pildă, să aducă la unison 
ontologic teza existenţialistă despre „arunoarea (Gewor- 
fenheit) în lume“ cu imaginea ştiinţei despre apariţia 
omului. Realizarea, dimpotrivă, produce atât legătura ge- 
netică, cît şi deosebirea şi opoziţia ontologică esenţială : 
activitatea fiinţei naturale om dă naştere, pe baza exis- 
tenţei anorganice şi a celei organice şi provenind din ele, 
unei trepte specific noi, mai complicate şi mai complexe 
a existenţei, anume existenţa socială. (Faptul că unii 
oînditori însemnați au reflectat încă în antichitate asupra 
specificităţii practicii şi a realizării noului în cadrul ei şi 
că au recunoscut cu perspicacitate unele dintre determi- 
naţiile ei nu schimbă nimic esenţial în această situaţie 
de ansamblu.) 

Realizarea ca o categorie a noii forme de existenţă 
ne indică, totodată, o consecinţă importantă : odată cu 
apariţia muncii, conștiința omului încetează să mai fie, 
in sens ontologic, un epilenomen. Deşi conştiinţa anima- 
lelor, îndeosebi a celor superioare, pare să fie un fap: 
de netăgăduit, ea este, totuşi, numai un moment palid, 
subordonat al procesului lor de reproducție, care are vo 
fundamentare biologică şi se desfăşoară conform legilor 
biologiei. Şi anume nu doar în reproducţia filogenetică, 
unde este absolut evident că această reproducție — după 
legi pe care astăzi încă nu le înţelegem ştiinţific și pe 
care trebuie să le luăm la cunoştinţă numai ca fapte 
ontologice — se petrece fără vreo participare a conştiin- 
ci şi în procesul de reproducție ontogenetic. Pe 

jei, 


acesta din urmă începem să-l considerăm pe măsură ce 
Începem să înţelegem conştiinţa animală ca produs al 
diferenţierii biologice, al complexităţii crescînde a orga- 
nismelor. Interacțiunile organismelor primitive cu mediul 
lor au loc precumpănitor pe baza legităţilor biofizice 
şi biochimice. Cu cit un organism animal are o struc- 
turare mai avansată, mai complexă, cu atît mai mult 
are el nevoie de ongane mai fine, mai diferenţiate pentru 
a se menţine în corelația cu mediul său, pentru a se 
putea reproduce. Nu este aici locul să expunem, fie 
măcar şi schematic, această dezvoltare (dealtfel, e un 
domeniu în care autorul nici nu se consideră compe- 
tent) ; trebuie doar să arătăm că dezvoltarea treptată 
a conştiinţei animale, începînd cu formele de reacţie 
biofizice şi biochimice, trecînd prin excitaţiile şi reflexele 
mijlocite de nervi şi pînă la cea mai înaltă treaptă 
atinsă, rămîne permanent închisă în limitele reproducţiei 
biologice. Ea prezintă, desigur, o elasticitate mereu cres- 
cîndă în reacţiile la mediu şi la eventualele lui schim- 
bări ; acest lucru apare foante clar la anumite animale 
domestice sau în experimentele cu maimuțe. Totuşi, nu 
trebuie uitat că, aşa cum am mai arătat, în aceste oa- 
zuri apare pentru animale un mediu de securitate care 
nu există niciodată în mod normal, iar pe de altă parte, 
nu trebuie uitat că în asemenea cazuri iniţiativa, con- 
ducerea, procurarea de „unelte“ etc. porneşte întot- 
deauna de la om, şi niciodată de la animale înseşi. În 
cadrul natural, conştiinţa animală nu trece niciodată 
dincolo de o servire mai bună a existenței biologice şi 
a reproducţiei, fiind deci — considerată ontologic — un 
epifenomen al existenţei organice. 

Abia în muncă, în instituirea scopului şi a mijloa- 
celor lui ajunge conştiinţa, printr-un act autocondus, 
anume instituirea teleologică, să nu se mai adapteze pur 
și simplu la mediul înconjurător — adaptare de care 
țin şi acele activităţi ale animalelor care schimbă natura 
în mod obiectiv, dar neintenţionat —, ci să înfăptuiască 
în natură schimbări imposibile pentru natura însăși şi 
deci de neconceput. Realizarea devenind acum un prin- 
cipiu transformator, creator de fomne noi în natură, 
conştiinţa, care a dat impuls şi orientare acestui proces, 
nu mai poate fi ontologic un epifenomen. Odată cu 


195 


această constatare materialismul dialectic se desparte de 
cel mecanicist. Căci acesta din urmă recunoaşte drept 
realitate obiectivă numai natura în legitatea ei. Iar Marx 
realizează cu multă hotărire separarea noului materialism 
de cel vechi, a celui dialectic de cel mecanicist, în cu- 
noscutele sale Teze despre Feuerbach : „Principala lipsă a 
oricărui materialism de pină acum (inclusiv materialis- 
mul lui Feuerbach) este că obiectul, realitatea, sensibi- 
lul este luat numai sub forma obiectului sau a contem- 
plării, şi mu ca activitate omenească sensibilă, ca prac- 
tică, deci nu subiectiv. De aceea latura activă a fost 
dezvoltată abstract nu de materialism, ci de idealism, 
care, fireşte, nu cunoaşte activitatea reală, sensibilă ca 
atare. Feuerbach vede obiecte sensibile, realmente deose- 
bite de obiectele gîndite; dar activitatea omenească el 
nu 0 ia ca activitate obiectivă“. În continuare, el arată 
clar că realitatea gîndirii, care nu mai are caracterul 
epifenomenal al conştiinţei, este detectabilă şi demonstra- 
bilă numai în practică: „Controversa în jurul realităţii 
sau nerealităţii gîndirii oare se rupe de practică este o 
chestiune pur scolastică“ 13. Faptul că am prezentat 
munca aici ca forma originară a practicii corespunde în- 
tru totul spiritului acestor teze ale lui Marx; Engels 
însuşi, cu citeva decenii mai tirziu, recunoaşte tocmai 
în mumcă motorul determinant al devenirii umane a 
omului. Evident, această aserţiune a noastră nu este 
deocamdată mai mult decit o declaraţie, desigur, o de- 
claraţie a cărei simplă formulare corectă deja cuprinde 
și chiar pune în lumină unele determinaţii hotărîtoare ale 
complexului obiectiv despre care e vorba. Bineînţeles 
însă că acest adevăr nu se poate confirma şi dovedi drept 
atare decit exphicitiniduil cît mai amănunţit posibil. 
Chiar şi siinplul fapt că în lumea realităţii pătrund ca 
forme de obiectualitate noi, nederivabile din natură, reali- 
zări (rezultate ale practicii omeneşti în muncă) care 
sint totuși și tocmai ca atare realităţi în aceeaşi măsură 
ca şi produsele naturii dovedeşte deja pe această treaptă 
incipientă justețea aserţiunii noastre. 


13 K. Marx şi F. Engels. Opere, vol. 3, Bucureşti, Edi- 
tura politică, 1962, ed. a II-a, p. 575. 

De modurile concrete de apariţie și manifestare ale 
conștiinței, ca şi de modul concret de a fi al calităţii ei 
neepifenomenale ne vom mai ocupa mult în acest capi- 
tol şi în ummătoarele. Acum poate fi indicată — deocam- 
dată doar într-un mod extrem de abstract — numai pro- 
blema fundamentală. Este vorba aici despre intendepen- 
denţa indestructibilă a două acte care în sine sînt etero- 
gene, dar care, totuşi, în noua lor conexiune ontologică 
alcătuiesc complexul propriu-zis al muncii și care, după 
cum vom vedea, constituie fundamentul ontologic al 
practicii sociale, ba chiar în general al existenţei sociale. 
Cele două acte eterogene la care ne referim sint: pe 
de o parte, reflectarea cît mai exact cu putință a reali- 
tăţii luate în considerare, iar pe de altă parte, instituirea 
lanțurilor cauzale aferente, care, după cum ştim, sînt 
indispensabile pentru realizarea instituirii  teleologice. 
Această primă descriere a fenomenului va arăta că cele 
două moduri eterogene de a considera realitatea, atît fie- 
care în parte, cît şi în conexiunea lor inevitabilă, constituie 
baza specificităţii ontologice a existenţei sociale. Dacă, înce- 
pem, aşadar, analiza noastră cu reflectarea, se vădeşte 
dendată o separație precisă între obiecte, care există 
independent de subiect, şi subiecte, care le reproduc pe 
primele cu o aproximaţie mai mult sau mai puţin co- 
sectă prin acte de conştiinţă şi pot să și le însuşească 
spiritual. Această separație, devenită conştientă, între 
subiect şi obiect este un produs necesar al procesului 
muncii şi, totodată, baza pentru modul de existență spe- 
cific uman. Dacă subiectul, desprins în conştiinţă de 
lumea obiectelor, n-ar fi capabil să o contemple, să o 
reproducă aşa cum e ea în sine, atunci nu s-ar ajunge 
niciodată la acea instituire a țelului pe care se bazează 
şi cea mai primitivă muncă. Fireşte, şi animalele se află 
într-o corelaţie cu mediul lor, corelaţie care devine din 
ce în ce mai complicată, fiind, în cele din urmă, mij- 
locită printr-un fel de conştiinţă. Deoarece aceasta ră- 
mâne prinsă, totuşi, în domeniul biologicului, la animale 
nu poate să apară niciodată o separație și opunere a 
subiectului şi obiectului ca la oameni. Animalele reac- 
ționează cu multă siguranţă la ceea ce în mediul lor 
vital obişnuit este folositor sau periculos. Am citit, de 
pildă, odată despre o specie de gişte sălbatice asiatice 

care nu numai că recunosc de la depăntare păsările de 
pradă în general, ci deosebesc precis şi diferitele specii 
de păsări de pradă, reacţionind diferit faţă de aceste 
specii diferite. De aici nu rezultă însă în nici un caz 
că ele ar deosebi aceste specii şi conceptual, aşa cum 
face omul. Este foarte problematic că în împrejurări to- 
tal diferite aceste gîşte sălbatice — dacă, de pildă, pă- 
sările de pradă le-ar fi fost prezentate experimental stînd 
liniștite în apropiere — le-ar mai fi identificat cu ima- 
ginea de la distanţă şi cu ameninţarea unei primejdii. 
Dacă vrem să aplicăm categorii ale conştiinţei umane 
la lumea amimală, ceea ce nu se poate întimpla nicio- 
dată decît introducind o notă de arbitrar, atunci se poate 
spune că în cel mai bun caz animalele cele mai evo- 
luate îşi pot forma despre cele mai impontante aspecte 
ale mediului lor reprezentări, dar niciodată concepte. 
Desigur, termenul de reprezentare trebuie folosit cu cuve- 
nita rezervă, deoarece acolo unde domeniul conceptelor 
s-a format deja, acesta are o retroacţiune asupra perce- 
perii şi reprezentării. La origine, această primenire are 
şi ea loc sub influenţa muncii. Gehlen, de pildă, ne 
atrage atenţia foarte just asupra faptului că la om are 
loc o anumită diviziune a muncii simţurilor în cadrul 
percepţiei, că el este în stare să ia act pur vizual de 
însuşiri ale lucrurilor pe care ca ființă biologică le putea 
cuprinde doar prin simţul tactil 14. 

Despre celelalte consecințe ale acestei orientări a dez- 
voltări: omului prin muncă va trebui să mai adăugăm 
multe în contexte ulterioare. Pentru a scoate limpede 
în evidență această nouă structură de bază care ia 
naştere prin muncă, trebuie să ne limităm aici la faptul 
că în reflectarea realităţii, ca premisă pentru scopul şi 
mijlocul muncii, se realizează o separație, o desprindere 
a omului de mediul său, o distanţare care se evidențiază 
clar în opunerea obiectului şi subiectului. Îm reflectarea 
realității, imaginea se desprinde de realitatea reflectată, 
închegîndu-se într-o „realitate“ proprie în conştiinţă. Am 
pus cuvântul realitate între ghilimele deoarece în con- 
ştiinţă realitatea este doar reprodusă; apare o nouă 
formă de obiectualitate, dar nici o realitate şi — toc- 


14 A. Gehlen. Der Mensch, Bonn, 1950, p. 43 și 67. 

mai ontologic — este imposibil ca ceea ce e reprodus să 
fie de acelaşi fel, cu atît mai puţin identic, cu repro- 
ducerea. Dimpotrivă. Ontologic, existenţa socială se îm- 
parte în două momente eterogene, care din punctul de 
vedere al existenței nu numai că se opun eterogen unul 
altuia, ci sint chiar contrarii : existența și reflectarea ei 
în conştiinţă. 

Această dualitate este un fapt fundamental al existen- 
tei sociale. În comparaţie cu aceasta, treptele anterioare 
ale existenţei sînt strict unitare. Continua şi indisolubila 
raportare a reflectării la existență, acţiunile ei asupra 
existenţei, încă în muncă, dar şi mai reliefate în mijlo- 
ciri mai îndepărtate (care pot fi expuse abia mai tirziu), 
determinarea reflectării de către obiectul ei etc. nu pot 
niciodată să înlăture pe deplin această dualitate funda- 
mentală. Cu această dualitate omul se desprinde din 
lumea animalelor. Când Pavlov descrie cel de-al doilea 
sistem de semnalizare, propriu numai omului, el arată 
just că numai acest sistem se poate îndepărta de reali- 
tate şi poate greşi în redarea ei. Acest fapt este posibil 
doar pentru că reflectarea se axează asupra întregului 
obiect, care este independent de conştiinţă şi infinit în 
mod constant intensiv, încearcă să-l cuprindă în exis- 
tența lui în sine şi tocmai din cauza distanţei aici ne- 
cesare, care se instituie singură, poate să greşească. Acest 
lucru se referă, fără doar şi poate, nu numai la stadiile 
incipiente ale reflectării. Chiar atunci cînd au apărut 
deja construcţii ajutătoare complicate şi închise omogen 
în sine pentru sesizarea realităţii prin reflectare, cum 
ar fi matematica, geometria, logica etc., această posibi- 
litate a greşelii rămîne neschimbată ca urmare a distan- 
ţării ; anumite posibilităţi iniţiale de eroare sînt, ce-i 
drept, relativ înlăturate, însă în locul lor apar altele 
mai complicate, tocmai datorită sistemelor de mijlocire 
care măresc distanţarea. Pe de altă parte, din această 
distanțare şi obiectivare rezultă că reproducerile nu pot 
fi niciodată copii cvasifotografice, mecanic fidele ale 
realităţii. Ele sînt întotdeauna determinate de instituirile 
de scopuri, prin urmmare, exprimîndu-ne genetic, de către 
reproducţia socială a vieţii, originar de către muncă. În 
lucrarea mea Specificul esteticului, amnalizind gîndirea de 
toate zilele, am arătat orientarea aceasta concret teleo- 

logică a reflectării. S-ar putea spune că aici poate fi 
găsită sursa rodniciei ei, a tendinței ei necontenite către 
descoperirea noului, pe cînd obiectivarea evocată ante- 
rior este activă corectiv într-o direcţie contrară. Rezul- 
tatal este deci, ca întotdeauna în cazul complexelor, un 
produs al interacțiunii contrariilor. Cu toate cele spuse, 
totuşi, încă n-am făcut pasul hotăritor spre înţelegerea 
raportului ontologic dintre reflectare şi realitate. Reflec- 
tarea are ali o poziţie contradictonie specifică: pe de 
o parte, ea este contrariul strict al oricărei existenţe. 
Tocmai pentru că e reflectare, ea nu este existenţă. 
Pe de altă parte şi totodată, ea este vehiculul apariţiei 
noii obiectualitaţi în existenţa socială, al reproducerii 
acesteia pe aceeaşi treaptă sau pe una superioară. Prin 
aceasta, conştiinţa care reflectă realitatea dobindeşte un 
anumit caracter de posibilitate. După cum cititorul îşi 
poate aminti, Aristotel susţine punctul de vedere că un 
arhitect, chiar atunci cînd nu clădeşte, rămine totuşi, 
în virtutea posibilității (dynamis), un arhitect, pe 
cînd Hartmann se referă la şomer, în cazul căruia această 
posibilitate îşi evidenţiază reala ei nulitate, şi anume că el 
nu este în stare să muncească. Exemplul dat de Hartmann 
este foarte instructiv, deoarece ne arată cum el, rămi- 
nînd în captivitatea unor reprezentări unilaterale şi strimte, 
trece fără să-şi dea seama pe lîngă problema reală care 
se pune în acest caz. Şi anume, este neîndoielnic că în 
timpul unei adinci crize economice numeroşi muncitori 
nu au posibilitatea flaptică de a obţine de lucru, dar tot 
atit de cert este — şi aici rezidă adînca intuire a adevă- 
rului în concepţia aristotelică a dynamis-ului — că, în 
condiţiile unei evoluţii favorabile a conjuncturii, mun- 
citorul este oricînd în stare să-şi reia vechea sa muncă. 
Cum ar putea fi altfel determinată calitatea sa, din punc- 
tul de vedere al unei ontologii a existenţei sociale, decit 
prin aceea că el, ca urmare a educaţiei sale, a vieţii sale, 


a experienţelor sale otc., rămîne şi ca şomer — în vir- 
tutea dynamis-ului său — un muncitor? Prin aceasta nu 


se naşte deloc acea „existenţă fantomatică a posibilităţii“, 
de care se teme Hartmann, căci şomerul (împreună cu 
imposibilitatea reală de a găsi de lucru) este tot atît de 
mult un muncitor existent, potenţial ca şi în cazul reali- 
zării năzuinţelor sale de a găsi de lucru. Este vorba doar 

de a înţelege faptul că Aristotel, în năzuinţa lui largă şi 
adîncă, universală şi multilaterală, de a cuprinde filozo- 
fic întreaga realitate, sesizează fenomene în faţa cărora 
Hartmann, ân pofida unor consideraţii juste în anumite 
probleme, rămîne meajutorat drept urmare a faptului că 
este captivul unor prejudecăţi logic-gnoseologice. Faptul 
că la Aristotel această categorie a posibilităţii, din cauza 
falselor sale opinii despre caracterul teleologic atit al reali- 
lăţii nesociale, cît şi al societăţii ca totalitate, funcţio- 
nează deseori confuz nu schimbă nimic esenţial dacă ştim 
să deosebim realul ontologic de simplele proiecţii în forme 
de existenţă nestructurate teleologic. S-ar putea, desigur, 
spune că capacităţile dobindite de a munci rămîn, totuși, 
însuşiri ale muncitorului şomer, la fel ca alte însuşiri ale 
oricărui existent care, de pildă, în natura anorganică nu 
dobindesc adesea timp îndelungat nici un fel de eficiență 
actuală şi totuşi rămîn însuşiri ale respectivului existent. 
Asupra raportului, a intendependenţei dintre însuşire şi 
posibilitate am mai: atras atenţia în repetate rînduri. Acest 
lucru ar fi fost poate suficient pentru respingerea poziţiei 
lui Hartmann, totuşi, mu este suficient pentru a înţelege 
caracteristica specifică a posibilităţii care se manifestă aici 
şi pe care este axată concepția aristotelică a dynamis- 
ului. Este interesant că punctul de legătură îl putam găsi 
la Hartmann însuşi. În analiza existenţei biologice, el in- 
dică, aşa cum am constatat, că capacitatea de adaptare 
a unui organism depinde de labilitatea lui, cum a numit 
Hartmann această însuşire. Că ocupîndu-se de această pro- 
blemă Hartmann nu atinge problema posibilităţii, nu are 
aici nici o importanţă. Fireşte, am putea desemna și 
această caracteristică a organismului ca o însușire a lui, 
iar astfel să declarăm că problema posibilităţii a fost solu- 
ţionată şi aici. Dar prin aceasta ar fi ocolit însuşi sîmbu- 
rele problemei de care ne ocupăm. Nu este vorba aici de 
faptul că deocamdată această labilitate e cognoscibilă nu 
în prealabil, ci abia post festum, căci problema dacă 
ceva — în sens ontologic — este cognoscibil e indiferentă 
faţă de problema dacă, din acest punct de vedere, acel 
ceva este un existent. (Realitatea ontologică a simultanei- 
tăţii a două întîmplări nu are nimic de-a face cu faptul 
că sîntem sau nu în stare să măsurăm această simultanei- 
tate.) 

Modul nostru de punere a problemei a răspuns da 
această întrebare ontologică în sensul că reflectarea, con- 
siderată tocmai ontologic, nu este în sine existență, deci 
nici o „existenţă fantomatică“, deoarece ea nu e pur 
şi simplu nici un fel de existenţă. Şi totuşi, ea este neîn- 
doielnic premisa hotăritoare pentru instituirea de serii 
cauzale, şi anume tocmai în sens ontologic, şi nu în sens 
snoseologic. Paradoxul ontologic care ia naştere astfel în- 
cearcă să-l lămurească concepţia aristutelică a dynam:s-ului 
în raționalitatea ei dialectică. Aristotel recunoaşte just 
caracterul ontologic al instituirii teleologice atunci cînd 
leagă indestructibil esenţa ei cu concepţia dynamis-ului, 
şi aceasta întrucit el defineşte putinţa (dynamis) drept 
„capacitatea de a duce un lucru da bun sfîrşit şi de a-l 
săvirşi după propria voinţă“, iar tot acolo concretizează 
această definire în felul următor: „Căci noi atribuim 
calitatea de a fi o putinţă chiar faptului că un lucru su- 
feră o influenţă, imdiferent de felul acestei influenţe, dar 
în alte cazuri spunem că el suferă de felul acestei influ- 
enţe, iar în alte cazuri spunem că el suferă aceeaşi in- 
fluenţă numai dacă ea contribuie la îmbunătăţirea lucru- 
lui în discuţie. Putinţă se mai numeşte apoi capacitatea 
de a duce un lucru la bun sfîrşit şi de a-l săvirşi după 
propria voinţă, căci se întimplă că noi, cînd unii merg 
sau vorbesc numai, dar nu fac acest lucru cum trebuie 
sau cum şi-au propus, nu recunoaştem unor astfel de 
oameni putinţa de a vorbi sau de a merge“ 15. Aristotel 
vede clar toate paradoxurile ontologuce ale acestei situaţii ; 
el stabileşte „că, în raport cu substanţa, actul precedă 
substanța“ şi punctează hotărît problema modalităţii pre- 
zentă aici: „orice putinţă este, totodată, şi putinţa ter- 
menului. Ceca ce n-are putinţa de a exista mu poate 
exista în nici un caz, dar ceea ce are această putinţă 
poate tot aşa de bine şi să nu existe în act. Deci tot 
ce are putinţa de a fi poate sau să fie, sau să nu fie. 
Aşadar, acelaşi lucru are putinţa și de a fi și de a nu 
fi" 16, 

Am ajunge însă în labirintul unei scolastici sterile dacă 
i-am cere acum lui Aristotel să „derive“ cu o logică strictă 


15 Aristotel. Metafizica, Bucureşti, Editura Academiei, 
1965, p. 183. 
16 Op. cit., p. 298. 

„necesitatea“ constelaţiei atit de bine înfăţişată de el. 
Acest luaru este principial imposibil în cazul unei pro- 
bleme pur ontologice. Anumite confuzii şi ca urmare a 
lor anumite pseudoderivări apar la Aristotel pretutindeni 
unde vrea să extindă dincolo de practica omenească ceea 
ce a recunoscut aici atit de just. Fenomenul muncii, cu 
specificitatea ei, drept categorie centrală dinamic-com- 
plexă a unei trepte nou apărute a existenţei stă în faţa 
noastră într-o formă clar analizabilă, aşa cum a stat şi 
în faţa lui Aristotel; este vorba numai de a dezvălui 
printr-o analiză ontologic corespunzătoare structura di- 
namică drept complex, ca prin aceasta — potrivit exem- 
plului marxist prin care se arată că anatomia omului ne 
dă cheia pentru înţelegerea anatomiei maimuţei — să 
putem face inteligibil cel puţin drumul abstract-eategorial 
cae ne-a condus pînă aici. Pare a fi foarte probabil că 
labilitatea caracteristică existenţei biologice a animale- 
lor superioare — labilitate pe care şi Hartmann a pre- 
zentat-o corespunzător semnificației ei — ar putea să 
constituie o bază pentru aceasta. Dezvoltarea animalelor 
domestice, continuu şi intim legate de om, arată cât de 
mari sânt posibilităţile pe care poate să le conţină această 
labilitate. Trebuie însă, totodată, constatat că această la- 
bilitate constituie numai o bază generală pentru ca forma 
cea mai dezvoltată a acestui fenomen să poată pune ba- 
zele adevăratei existențe umane printr-un salt constînd 
în activitatea de instituire desfăşurată de omul cel mai 
primitiv, care se află încă în perioada de trecere dincolo 
de animalitate. Saltul poate, prin urmare, să devină inte- 
ligibil abia post festum, chiar dacă însemnate reflecţii ante- 
rioare, cum ar fi acea nouă formă a posibilităţii în con- 
ceptul aristotelic al dynamis-ului, pot arunca multă lumină 
asupra drumului astfel cognoscibil. 

Trecerea de la reflectare ca formă specială a 'nonexisten- 
tei la existenţa activă și productivă a instituirii cone- 
xiunilor cauzale ne oferă o formă desfășurată a dynamis- 
ului aristotelic, pe care o putem defini drept caracterul 
opţional al oricărei instituiri în procesul muncii. Acesta 
iese pentru prima dată în evidenţă în instituirea scopului 
muncii. Caracterul său poate fi stabilit cel mai bine luînd 
în consideraţie cele mai primitive acte de muncă. Cind 
omul primitiv alege dintr-o grămadă de pietre o piatră 

care pare a fi potrivită scopului său şi le lasă pe celelalte 
deoparte, e clar că ne aflăm în faţa unei alegeri, a unei 
opţiuni. Şi anume în sensul că piatra ca obiect existent 
în sine al naturii anorganice nu este în nici un fel pre- 
formată pentru a deveni un instrument al acestei instituiri. 
Fireşte, nici iarba nu creşte ca să o pască vitele şi nici 
acestea ca să furnizeze carne pentru hrana animalelor de 
pradă. În ambele cazuri există însă la animalele care 
se hrănesc o dependenţă biologică de un anumit fel de 
hrană, care le determină comportarea cu necesitate bio- 
logică. De aceea, conştiinţa care apare la ele aici este 
univoc determinată : un epifenomen, dar niciodată o alter- 
nativă. Piatra aleasă ca instrument este însă aleasă prin- 
tr-un act de conştiinţă care nu mai are caracter biologic. 
Prin observaţie şi experiență, adică prin reflectare şi prin 
prelucrarea ei conştientă, trebuie recunoscute anumite pro- 
prietăţi ale pietrei, care o fac potrivită sau nepotrivită 
pentru activitatea plănuită. Acest act de alegere a unei 
pietre, care privit din afară apare ca foarte simplu şi 
unitar, este prin structura lui internă extrem de complicat 
şi plin de contradicții. Este vorba aici de două alternative 
eterogene una faţă de alta. În primul rînd: este oare 
piatra bine sau rău aleasă pentru scopul fixat? În al 
doilea rînd : este scopul bine sau rău fixat, adică este 
oare o piatră în genere un instrument realmente potrivit 
pentru această instituire de scop? E muşor de văzut că 
ambele alternative nu pot lua naştere decît dintr-un sis- 
tem dinamic funcţional şi dinamic prelucrat al reflectării 
realităţii (deci dintr-un sistem de acte neexistente în sine). 
Dar este tot atit de uşor de văzut că abia cînd rezul- 
tatele reflectării neexistente se condensează într-o astfel 
de practică structurată opţional, abia atunci poate lua 
naştere dintr-un existent pur natural un existent în ca- 
drul existenţei sociale, de pildă un cuţit sau un topor, 
deci o formă total şi radical nouă de obiectualitate a 
acestui existent. Căci, în existenţa ei naturală concretă 
şi în modul ei de a fi aşa şi nu altfel, piatra n-are 
nimic de-a face nici cu cuțitul şi nici cu toporul. 

Acest specific al optării iese şi mai plastic în evidenţă 
pe o treaptă mai înaltă a dezvoltării, și anume atunci 
cînd piatra nu e doar culeasă şi întrebuințată ca instru- 
ment al muncii, ci, pentru a fi un mai bun mijloc de 

muncă, este supusă unui ulterior proces de prelucrare, 
Aici, unde munca se realizează într-un sens și mai pro- 
priu, Opţiunea își dezvăluie şi mai limpede adevărata 
esenţă : ea nu este un act unic de decizie, ci un proces, 
un lanţ temporar neîntrerupt de opţiuni mereu noi. Oricit 
de superficial am reflecta la procesul unei munci oare- 
care — fie ea oricît de primitivă —, trebuie să vedem 
că niciodată nu poate fi vorba doar de realizarea meca- 
nică a unui scop instituit. În natură, lanţul cauzal se des- 
făşoară „de la sine“, potrivit propriei necesităţi naturale 
lăuntrice a lui „dacă... atunci...“. În muncă, totuşi, după 
cum am văzut, nu numai scopul se instituie teleologic, 
ci şi lanţul cauzal care îl realizează trebuie să se trans- 
forme într-o cauzalitate instituită. Căci atît mijlocul de 
muncă, cît şi obiectul muncii sînt în sine obiecte naturale 
subordonate cauzalităţii naturale, care abia în instituirea 
teleologică, abia prin ea pot dobiîndi, deşi rămîn obiecte 
ale naturii, o legitate existentă social în procesul muncii. 
De aceea se repetă mereu în detaliul procesului de muncă 
această opţiune : fiecare mişcare în procesul şlefuirii, al 
dăltuirii etc. trebuie să fie bine gîndită (să se întemeieze 
pe o reflectare corectă a realităţii), să fie just orientată 
spre scopul propus, să fie just executată manual etc. 
În caz contrar, cauzalitatea instituită poate înceta să 
acţioneze în orice clipă, iar piatra va trebui să devină 
din nou un existent natural simplu, supus cauzalităţilor 
naturale, care nu mai are nimic comun cu mijlocul de 
muncă sau cu obiectul muncii. Optarea pentru o alter- 
nativă are deci în vedere o activitate justă sau greşită 
pentru chemarea la viaţă a categoriilor care abia în pro- 
cesul muncii devin forme ale realităţii. 

Fireşte, erorile pot fi de grade foarte diferite, şi anu- 
me fie sînt corijabile prin actul următor sau prin actele 
următoare, ceea ce introduce noi opţiuni în lanţul de 
decizii descris — făcînd ca şi aici corectura, uşoară sau 
grea, realizabilă printr-un act sau printr-un şir de acte, 
să intervină variat —, fie eroarea săvârşită poate să ză- 
dărnicească întreaga muncă. Opțiunile în procesul muncii 
nu sînt, prin urmare, nici de acelaşi fel şi nici de acelaşi 
rang. Ceea ce Churchill spunea cu mult spirit despre 
cazurile cu mult mai complicate ale practicii sociale, şi 
anume că printr-o decizie se poate intra într-o „perioadă 

a consecințelor“, sc evidenţiază drept caracteristică a struc- 
turii oricărei practici sociale deja în cadrul muncii celei 
mai primitive. Această structură ontologică a procesului 
muncii ca lanţ de opţiuni nu trebuie să fie tulburată de 
faptul că în cursul dezvoltării, cu siguranţă încă pe 
trepte relativ inferioare ale ei, diferitele opţiuni ale pro- 
cesului muncii pot deveni prin exerciţiu şi obişnuinţă re- 
flexe condiţionate şi, ca urmare, pot fi în anod conştient 
săvirşite „inconştient“. Fără a putea intra aici în amă- 
nunte în legătură cu alcătuirea şi funcţia reflexelor con- 
diţionate — ele se evidenţiază pe treptele mai complicate, 
atit în munca însăşi, cît și în toate domeniile practicii so- 
ciale, ca fenomene contradictorii de ordinul rutinei etc. —, 
trebuie, totuşi, să stabilim că orice reflex condiţionat a 
fost iniţial obiectul rezolvării unei alternative, şi anume 
atit în dezvoltarea omenirii, cit şi la fiecare individ, care 
nu poate, desigur, să dobiîndească aceste reflexe condi- 
ționate decit prin învăţare, exerciţiu etc., iar la începu- 
tul acestui proces se află tocmai lanţurile de opţiuni. 
Opţiunea, de asemenea act al conștiinței, este deci 
categoria mijlocitoare cu ajutorul căreia reflectarea reali- 
tăţii devine vehiculul instituirii unui existent. Aici trebuie 
subliniat că acest existent este în muncă întotdeauna 
ceva natural şi că această calitate a sa nu poate fi nicio- 
dată suprimată pe deplin. Oricât de mari ar putea fi 
acţiunile transformatoare generate de instituirea teleolo- 
gică a cauzalităţilor în procesul muncii, graniţa naturii 
poate numai să se retragă, dar niciodată să dispară pe 
deplin ; acest adevăr este valabil atît pentru reactorul 
atomic, cât şi pentru toporul de piatră. Căci — pentru 
a aminti doar una dintre posibilităţile care apar aici — 
cauzalităţile naturale sînt subordonate celor instituite prin 
muncă, dar acţiunea lor nu încetează niciodată pe deplin, 
întrucît orice obiect natural cuprinde în sine ca posibi- 
lităţi o infinitate intensivă de însuşiri. Deoarece acţiunea 
acestora este total eterogenă în raport cu instituirea 
teleologică, această acţiune trebuie în numeroase cazuri 
să evidenţieze consecinţe opuse instituirii teleologice, ba 
din cînd în cind chiar distrugătoare pentru ea (rugini- 
rea fierului etc.). Acest lucru are drept urmare faptul 
că şi după îndeplinirea respectivului proces de muncă 
opţiunea trebuie să rămînă în funcţiune ca supraveghere, 

control, reparaţie etc., că astfel de instituiri prospective 
trebuie neincetat să amplifice opţiunile în instituirea scopu- 
lui şi în realizarea lui. Dezvoltarea muncii contribuie, ca 
urmare, la fundamentarea tot mai temeinică a caracterului 
opţional al practicii umane şi a comportării omului în 
raport cu mediul său şi cu sine însuşi pe rezolvarea de 
alternative. Depășirea animalităţii prin saltul spre deve- 
nirea omului în muncă, depăşirea caracterului epifeno- 
menal al determinării pur biologice a conştiinţei dobîn- 
desc deci prin dezvoltarea muncii o potenţare nestăvi- 
lită, o tendinţă spre universalitatea dominantă. Şi aici 
se evidenţiază faptul că noile forme de existenţă pot să 
se maturizeze numai transformindu-se treptat în deter- 
minaţii universale cu adevărat dominante ale propriei lor 
sfere. În timpul saltului şi încă multă vreme după aceea, 
ele se află într-o constantă competiţie cu formele de exis- 
tenţă inferioare din care s-au ivit şi care — ineluctabil — 
constituie baza lor materială chiar şi atunci când procesul 
de transformare a atins deja un nivel foarte înalt. 
Abia privind retrospectiv de aici poate fi apreciat în 
întreaga sa importanţă dynamis-ul descoperit de Aristotel 
ca formă nouă a posibilităţii. Căci instituirea fondatoare 
atit a scopului, cît şi a mijloacelor atingerii lui capătă 
tot mai mult în decursul dezvoltării o structură specific 
fixată, care ar putea da naştere iluziei că ea ar fi deja 
în sine un existent social. Să ne gîndim la o fabrică mo- 
dernă. Modelul (instituirea teleologică) este adesea elabo- 
rat, discutat şi calculat de un colectiv numeros înainte de a 
putea să ajungă la realizare în producţia însăşi. Deşi în 
acest fel existenţa materială a numeroşi oameni e bazată 
pe elaborarea unor asemenea modele, deşi procesul de cre- 
are a modelelor are de obicei o însemnată bază materială 
(birouri *, instalaţii etc.), modelul rămîne totuşi — în 
sensul aristotelic — o posibilitate, care şi ea poate deveni 
realitate numai prin hotărîrea de înfăptuire bazată pe 
opţiune, numai prin înfăptuirea însăşi, la fel ca în deci- 
zia omului primitiv de a alege cutare sau cutare piatră 
pentru a o folosi ca toporaş sau secure. Ba ceva mai 
mult, caracterul opţional al hotăririi de a realiza institui- 
rea teleologică dobîndeşte în continuare şi alte complicaţii, 


* În manuscris, de asemenea: aparat. 

care însă nu fac decît să accentueze şi mai mult sem- 
mificaţia lui ca salt de la posibilitate la realitate. Să 
ne gîndim la faptul că pentru omul primitiv obiectul 
alternativei îl constituia exclusiv utilitatea nemijlocită, pe 
cind în dezvoltarea socialităţii producţiei, adică a econo- 
miei, alternativele dobiîndesc o structură tot mai rami- 
ficată, mai diferențiată. Dezvoltarea tehnicii are deja 
drept urmare faptul că proiectul de model trebuie să fie 
rezultatul unui lanţ de opţiuni, dar, oricît de înalt ar fi 
gradul de dezvoltare a tehnicii (intemeierea ei pe o serie 
de ştiinţe), ea nu poate constitui singurul temei de rezol- 
vare a alternativei. Căci optimumul tehnic elaborat astfel 
nu coincide în nici un caz de la sine cu optimumul eco- 
nomic. E adevărat că economia şi tehnica sînt insepara- 
bil coexistente în dezvoltarea muncii, că se află într-o 
permanentă interacţiune, dar acest lucru, totuşi, nu su- 
primă cituşi de puţin eterogeneitatea lor, care, după cum 
am văzut, se evidenţiază în dialectica contradictorie a 
scopului şi mijlocului, ba chiar adeseori întărește caracte- 
rul dor contradictoriu. Această eterogeneitate, ale cărei 
momente complicate nu le putem aborda aici mai în 
amănunt, are drept urmare faptul că munca, pentru rea- 
lizarea ei mereu mai bună, mereu mai socializată, și-a 
creat ca mijloc ajutător ştiinţa, dar are drept urmare şi 
faptul că interacţiunea celor două s-a putut realiza în- 
totdeauna numai în cadrul unei dezvoltări neuniforme. 

Dacă examinăm acum ontologic un asemenea proiect, 
este clar vizibil că el prezintă notele esenţiale ale posibi- 
Jităţii aristotelice, ale putinţei: „Tot ce are putinţa de 
a fi poate sau să fie, sau să nu fie“. Marx spune exact 
în sensul lui Aristotel că în cursul procesului muncii 
unealta de muncă „s-a transformat și ea din pură 
posibilitate în realitate“ 17. Oricît de complicat ar fi un 
proiect, oricît de corectă ar fi reflectarea pe care se 
bazează elaborarea lui, dacă este respins, el rămîne un 
nonexistent, deși purta în sine posibilitatea de a deveni 
un existent. Aşadar, numai opţiunea omului (sau a co- 
lectivului de oameni), chemat să declanșeze realizarea ma- 
terială prin muncă, poate să asigure această transformare 


17 K. Marx. Bazele criticii economiei politice, vol. | 
Bucureşti, Editura politică, 1972, p. 230. 

a potenţialului în existent. Acest lucru arată nu numai 
limita superioară a acestui mod al posibilităţii de a de- 
veni real, ci şi limita inferioară, care determină cind şi 
in ce măsură o reflectare conştientă a realităţii şi orien- 
tată spre realizare poate deveni o posibilitate în acest 
sens. Această limită a posibilităţii nu poate fi în nici un 
caz redusă la o raționalitate nemijlocită, la nivelul gân- 
dirii, la exactitate, originalitate etc. Momentele spirituale 
ale proiectului instituirii unui scop pentru muncă joacă, 
fireşte, în ultimă instanţă, un rol important în rezolvarea 
altennativei ; ar fi însă o fetişizare a raţiunii economice 
dacă am vedea numai în ea motorul saltului de la posi- 
bilitate la realitate în domeniul muncii. O astfel de ra- 
țiune este un mit, tot aşa ca şi presupunerea că opţiunile 
descrise de noi s-ar produce într-un domeniu al liber- 
tăţii pur abstracte. În ambele cazuri trebuie reţinut că 
altemativele axate pe muncă tind spre rezolvare ântot- 
deauna în împrejurări concrete, indiferent dacă e vorba 
de producerea unui topor de piatră sau de modelul unui 
automobil care e produs apoi în sute de mii de exem- 
plare. Toate acestea au drept primă consecinţă faptul că 
raționalitatea se bazează pe nevoia concretă pe care tre- 
buie să o satisfacă fiecare produs. Componentele care de- 
termină această satisfacere a nevoii şi implicit reprezen- 
tările despre ea determină, de aceea, şi alcătuirea proiec- 
tului, alegerea şi gruparea punctelor de vedere, împreună 
cu încercarea de a reflecta corect relaţiile cauzale ale 
realizării ; pînă la urmă, determinarea își are deci înte- 
meierea în unicitatea realizării plănuite. Raţionalitatea 
ei nu poate fi, prin unmare, niciodată absolută, ci este 
— aşa cum se întimplă totdeauna în încercarea de a 
realiza ceva — raționalitatea concretă a unei conexiuni 
de genul „dacă... atunci“. Abia faptul că înăuntrul unui 
astfel de cadru domină asemenea legături necesare face 
ca respectiva opţiune să fie una posibilă: ea instituie 
— înăuntrul acestui complex concret — succesiunea ne- 
cesară a diferiților pași. S-ar putea, desigur, obiecta că, 
întrucît opţiunea şi predeterminarea se exclud reciproc 
din punct de vedere logic, prima trebuie să aibă un 
fundament ontologic în libertatea deciziei. Pînă la un anu- 
mit grad, dar numai pînă la un anumit grad, lucrul 
acesta este just. Pentru a înţelege însă într-adevăr lucru- 

rile, nu trebuie să uităm nici o clipă că opţiunea, privită 
sub orice unghi, nu poate fi decît una conaretă: hotări- 
rea unui om concret (sau a unui grup de oameni con- 
cret) asupra celor mai bune condiţii concrete de reali- 
zare a unei instituiri concrete a scopului. De aici urmează 
că fiecare opţiune (şi fiecare lanţ de opţiuni) nu se ra- 
portează niciodată în muncă la realitate în general; ea 
este o alegere concretă între diferite căi, alegere al cărei 
scop (în ultimă instanţă satisfacerea nevoilor) este pro- 
dus mu de subiectul care se decide, ci de existenţa socială 
în care el trăieşte şi acţionează. Subiectul nu poate să pro- 
moveze ca obiect al instituirii scopului său, al opțiunii sale 
decît anumite posibilităţi cuprinse şi determinate de com- 
plexul existenţial existent independent de el. Şi este, de 
asemenea, limpede că spaţiul de acţiune al deciziei este 
şi el circumscris de către acest complex existenţial; că 
aici amploarea, profunzimea etc. justeţei reflectării reali- 
tăţii joacă un rol însemnat, este ceva de la sine înţeles, 
dar nu schimbă cu nimic faptul că și instituirea seriilor 
cauzale înăuntrul instituirii teleologice este determinată în 
ultimă instanță — mijlocit sau nemijlocit — de către exis- 
tența socială. 

Fireşte, aici rămine valabil că respectiva hotărire con- 
cretă de instituire teleologică nu poate fi niciodată deri- 
vată pe deplin, cu necesitate stringentă *, din împreju- 
rările anterioare ei. Pe de altă parte, trebuie în orice caz 
avut în vedere faptul că, dacă se ia în consideraţie nu 
un anume act singular de instituire, ci ansamblul acestor 
acte şi interrelaţiile lor într-o anume societate, atunci se 
ajunge neapărat la stabilirea în ele a unor asemănări, con- 
vergenţe, tipuri etc. tendenţiale. Proporția acestor ten- 
dinţe convergente, respectiv divergente, înăuntrul acestei 
totalităţi evidenţiază realitatea spaţiului de acţiune al 
instituirii teleologice, de care am amintit. Procesul social 
real din care iau naștere alit instituirea țelului, cît şi 
găsirca şi folosirea mijloacelor determină spaţiul de ac- 
țiune concret delimitat pentnu întrebările şi răspunsurile 
posibile, pentru opţiunile realmente realizabile. Componen- 
tele determinante ne apar în acea totalitate mai concret 


* În manuscris, de asemenea : anticipat. 

şi mai strict circumscrise decit în actul de instituire sin- 
gular, considerat izolat. Prin aceasta, totuși, e înfăţişată 
doar o latură a opțiunii. Chiar și descrierea, oricît de 
clară, a spaţiului de acţiune amintit nu poate să izgo- 
nească din lume faptul că în actul optării este cuprins 
momentul deciziei, al alegerii şi că „lăcaşul“ şi organul 
acestei decizii îl constituie conştiinţa umană ; tocmai aceas- 
tă funcţie ontologică reală desprinde această conştiinţă 
din epifenomenalitatea formelor de conştiinţă animale, 
doterminate integral biologic. 

De aceea, într-un anumit sens, aici s-ar putea vorbi 
despre un germene ontologic al libertăţii, libertate care a 
jucat şi mai joacă şi astăzi un rol atît de mare în dis- 
putele filozofice despre om şi societate. Specificul unci ast- 
fel de geneze ontologice a libertății, care apare pentru 
prima oară în realitate în opţiunea din procesul muncii, 
trebuie totuşi să fie explicitat şi mai concret, pentru a 
nu permite ivirea nici unor ambiguităţi. Dacă înţelegem 
munca potrivit caracterului ei originar — ca producătoare 
de valori de întrebuințare —, drept „eternă“ formă a 
schimbului de materii dintre om (societate) şi natură, 
formă care se menţine mereu, cu toată schimbarea forma- 
ţiunilor sociale, atunci este clar că intenţia care deter- 
mină caracterul opțiunii, deşi este generată de necesităţi 
sociale, vizează, totuşi, o modificare a obiectelor natu- 
nale. În consideraţiile noastre de pînă acum ne-am stră- 
duit să ne menţinem la acest caracter originar al muncii 
şi să păstrăm pentru analize ulterioare formele ei mai 
dezvoltate şi mai complicate, care apar deja odată cu 
instituirea economico-socială a valorii de schimb și cu in- 
terrelaţiile acesteia cu valoarea de întrebuințare. Este 
evident greu cu putinţă să menţinem peste tot consecvent 
acest nivel de abstractizare, în sensul lui Marx, fără a 
antrena în unele analize singulare fapte care presupun 
deja împrejurări mai concrete, condiţionate prin respectiva 
societate. Aşa s-a întîmplat mai înainte, cînd ne-am referit 
la eterogeneitatea optimumului tehnic şi a celui economic; 
in cazul respectiv am recurs la o asemenea lărgire a per- 
spectivei numai pentru a arăta, pe baza unui exemplu 
concret — ca mijloc de înţelegere —, complexitatea mo- 
mentelor în transformarea posibilităţii în realitate. Acum 
însă trebuie să vorbim despre muncă exclusiv în sensul 

cel mai strict al cuvântului, în forma ei originară, ca 
organ al schimbului de materii dintre om şi natură, căci 
numai astfel pot fi indicate categoriile care rezultă onto- 
logic necesar din această formă primară, categorii care 
tocmai din această cauză fac din muncă un model al 
practicii sociale în genere. Va fi sarcina unor investi- 
gaţii viitoare, în cea mai mare măsură şi cu precădere 
în domeniul eticii, să indice acele complicații, limitări etc. 
care apar pe terenul unei societăţi sesizate din ce în ce 
mai mult în totalitatea ei desfăşurată. 

Astfel înţeleasă, munca evidenţiază ontologic două fa- 
tete: pe de o pante, la nivelul acestei generalităţi a ei 
apare limpede faptul că o practică_este posibilă numai ca 
urmare a unei instituiri teleologice efectuate de un su- 
biect, dar că o asemenea instituire cuprinde în sine o 
cunoaştere şi o instituire a proceselor cauzale naturale 
ca instituiri. Pe de altă parte, aici e vorba precumpăni- 
tor despre un schimb reciproc între om şi natură, astfel 
încît, în analiza instituirii, avem dreptul să ţinem seama 
numai de categoriile derivînd din ea. Vom vedea de 
îndată că, şi dacă ne îndreptăm atenţia asupra schimbări- 
lor pe care munca le provoacă în subiectul ei, percepem 
particularitatea acestui raport dominat de specificitatea 
noilor categorii emergente, astfel încît şi celelalte schimbări 
extrem de importante din subiect sînt deja produse ale 
unor stadii din punct de vedere social superioare, mai 
dezvoltate, care trebuie, desigur, să-şi aibă drept premisă 
ontologică forma lor originară în munca simplă. Am văzut 
cum categoria nouă hotăritoare care determină transfor- 
marea posibilităţii în realitate este opţiunea. Care este 
deci conţinutul ontologic esenţial ? La prima vedere poate 
să apară surprinzător faptul că punem în lumină ca 
moment dominant al acestui conţinut caracterul lui pre- 
cumpănitor gnoseologic. Fireşte, primul impuls spre insti- 
tuirea teleologică este voinţa de a-ţi satisface trebuinţele. 
Acest impuls mai este însă o trăsătură comună vieţii 
animale şi umane. Separarea drumurilor se iveşte abia 
atunci cînd între trebuinţe şi satisfacerea lor apare munca, 
instituirea teleologică. Deja în această stare de lucruri, 
în care e cuprins primul impuls către muncă, reiese clar 
caracterul ei precumpănitor gnoseologic, căci inserarea 
muncii ca mijlocitor între trebuinţă şi satisfacerea ei este, 

fără îndoială, o victorie a comportării conştiente asupra 
simplei spontaneităţi a instinctualului biologic. 

Şi mai limpede se reliefează această situaţie cînd 
mijlocirea se realizează prin lanţul de opţiuni al muncii. 
Cel ce muncește trebuie în mod necesar să tindă spre 
succes în activitatea sa. Acest succes poate însă să-l do- 
bindească numai cind atît în fixarea scopului, cît și în 
alegerea mijloacelor tinde mereu să înţeleagă în existenţa 
sa în sine obiectivă tot ceea ce este legat de muncă şi 
să se comporte faţă de scopul şi de mijloacele sale cores- 
punzător existenţei lor în sine. Aici nu este cuprinsă 
numai intenţia spre reflectarea obiectivă, oi și străduinţa 
de a înlătura tot ceea ce e doar instinctiv, afectiv etc. 
şi care ar putea tulbura înţelegerea obiectivă. Prin aceasta 
ia naştere dominaţia conştientului asupra instinctualului, a 
ceea ce e de ordinul cunoașterii asupra a ceea ce e 
doar de ordinul emoţiei. Evident, prin aceasta nu trebuie 
înţeles că munca emergentă a omului primitiv s-ar fi des- 
făşurat chiar în formele conştiinţei din zilele noastre. 
Acele forme de conştiinţă sînt, fără îndoială, într-atita de 
deosebite calitativ de cele din zilele noastre, încît nici 
nu sintem în stare să le reconstruim. Totuşi, după cum 
am arătat, ţine de premisele obiective, existenţiale ale 
muncii faptul că numai o reflectare corectă a realităţii, 
aşa cum este ea în sine, independent de conştiinţă, poate 
asigura realizarea cauzalităţilor naturale eterogene indi- 
ferente faţă de instituirea scopului, preschimbarea lor în 
cauzalităţi instituite, care slujesc instituirea teleologică. 
Opțiunile concrete ale muncii în determinarea scopului, 
ca şi în realizarea lui cuprind deci totdeauna, în ultimă 
instanţă, înainte de orice, o alegere între just şi fals. 
Aceasta constituie esenţa ontologică a muncii, puterea ei 
de a transforma de fiecare dată dynamis-ul aristotelic 
într-o realizare concretă. Această valență gnoseologică pri- 
mară a opţiunilor muncii este deci un fapt de nesupri- 
mat, este chiar faptul ontologic de a fi tocmai aşa al 
munciti ; acest lucru poate fi cunoscut ontologic inde- 
pendent de formele de conştiinţă în care se realizează ori- 
ginar şi în care e posibil să se mai realizeze încă mult 
timp. 

Această transformare a subiectului muncii — propriu- 
msa devenire umană a omului — este consecința existen- 

țială necesară a acestui fapt obiectiv de a fi tocmai aşa 
al muncii. În definiţia sa dată muncii, al cărei text a fost 
deja citat de noi, Marx vorbeşte şi despre influenţa de- 
terminantă a muncii asupra subiectului uman. El arată că 
omul, acţionînd asupra naturii, se schimbă el însuşi, „el 
transformă totodată propria sa natură. El dezvoltă forţele 
ei latente şi își subordonează jocul forţelor ei“ 18. Aceasta 
înseamnă înainte de toate, lucru despre care trebuia vorbit 
deja cu prilejul analizei obiective a muncii, o dominație 
a conştiinţei asupra a ceea ce e doar instinotual-biologic. 
Acest fapt, privit din perspectiva subiectului, are drept 
urmare o continuitate mereu reînnoită a acestei domi- 
naţii, şi anume o continuitate care în fiecare aot de muncă 
se iveşte ca o nouă problemă, ca o nouă alternativă şi 
care întotdeauna, atunci cînd muncii îi este dat să reu- 
şească, trebuie să se încheie cu victoria unei înţelegeri 
corecte asupra a ceea ce e doar instinctiv. Căci, aşa cum 
existenţa naturală a pietrei este total eterogenă faţă de 
folosirea ei ca cuţit sau topor și poate suferi această 
prefacere numai ca urmare a instituinii unor lanţuri cau- 
zale just înţelese de către om, tot aşa stau lucrurile cu 
mișcările iniţial biologic-instinctive şi la omul însuși. 
Aceste mișcări, omul însuși trebuie să le gîndească în 
mod special pentru munca respectivă şi să le impună prin- 
tr-o luptă constantă împotriva a ceea ce este doar instinc- 
tiv în el, împotriva lui însuşi. Şi aici se evidenţiază dyna- 
mis-ul aristotelic (Marx întrebuinţează termenul de „po- 
tenţă““, ales şi de istoricul logicii Prantl) drept expresie 
categorială a acestei treceri. Ceea ce Marx numeşte aici 
potenţă este în definitiv acelaşi lucru cu ceea ce N. Hart- 
mann desemnează drept labilitate în existenţa biologică a 
animalelor superioare, o mare elasticitate în adaptare, în 
caz de nevoie chiar la împrejurări fundamental schimbate. 
Cu siguranţă aceasta a fost baza biologică a transfor- 
mării unui animal superior în om. Putem observa acest 
fenomen la animalele superior dezvoltate în captivitate, 
ca și la animalele domestice. Numai că această compor- 
tare elastică, această actualizare a potenţelor rămîne și 


18 K, Marx şi F. Engels. Opere, vol. 23, Bucureşti, 
Editura politică, 1966, p. 190. 

aici pur biologică, întrucit cerinţele faţă de animal apar 
din afară, dimjate de om, ca un nou mediu, în sensul 
larg al cuvîntului, astfel încît conștiința trebuie şi aici să 
rămînă un epifenomen. Munca înseamnă însă, după cum 
am subliniat deja, un salt în această dezvoltare. Adap- 
tarea nu trece doar de la instinctiv la conştient, ci se 
dezvoltă ca o adaptare“ nu la împrejurăni create de 
către natură, ci ma! degrabă la împrejurări alese şi create 
de către sine. 

Tocmai de aceea, la omul care munceşte, „adaptarea“ 
nu este lăuntric stabilă şi statică, ca la alte fiinţe, care, 
de regulă, obişnuiesc să reacționeze în acelaşi fel la un 
mediu neschimbat, şi nici dirijată din afară, ca la ani- 
malele domestice. Momentul creaţiei proprii nu schimbă 
numai mediul însuşi, iar pe acesta nu-l schimbă doar ne- 
mijlocit material, ca şi în ce priveşte retroacţiunea hi ma- 
terială asupra omului. Aşa, de pildă, în urma muncii, ma- 
rea, care la început era o graniţă a mişcării, devine un 
mijloc tot mai intensiv de legătură. Dar dincolo de aceasta 
— şi, fireşte, cauzind astfel de schimbări de funcţii —, 
această caracteristică structurală a muncii are, de aseme- 
nea, o retroacţiune asupra subiectului care muncește. 
Dacă vrem să înțelegem just schimbările care iau astfel 
naştere în subiect, trebuie să pornim de la starea obiectivă 
deja amintită, şi anume că subiectul este iniţiatorul insti- 
tuirii scopului, al transformării lanțurilor cauzale reflectate 
în lanţuri cauzale instituite, al realizării tuturor acestor 
instituiri în procesul muncii. Este vorba deci despre un șir 
întreg de diverse instituiri practice, cît şi teoretice realizate 
de către subiect. Ceea ce este comun tuturor acestor insti- 
tuiri, dacă încercăm să le înţelegem ca acte ale unui su- 
biect, este faptul că, în toate, sesizabilul nemijlocit şi 
instinctiv este înlocuit sau cel puţin dominat prin acte 
conştiente, drept urmare a distanţării cuprinse în mod me- 
cesar în fiecare instituire. Nu trebuie, prin urmare, să 
ne lăsăm înşelaţi de aparenţa că majoritatea actelor în 
orice muncă devenită obişnuită nu mai au un caracter 
direct conştient. „Instinctivul“, „inconştientul“ din ele se 
întemeiază pe transformarea actelor născute conştient în 
reflexe condiţionate fixate. Acestea se deosebesc în genere 
nu de manifestările instinctive ale animalelor superioare, 
ci prin faptul că această nemaiconştienţă este constant 

indreptată spre renunțare şi spre repetare. Experiențele 
de muncă acumulate le-au fixat, noi experienţe pot ori- 
cînd să le înlocuiască prin altele noi, de asemenea fixate 
prin repetare. Acumularea experienţelor de muncă are, 
prin urmare, o dublă direcţie, anume a suprimării şi a 
păstrării actelor însuşite prin obişnuinţă, care, din această 
cauză, chiar şi cînd sînt fixate ca reflexe condiţionate, 
conţin în sine în toate cazurile acea provenienţă a lor din 
instituirea distanțatoare care determină scopul şi mijlocul 
şi supraveghează şi corectează realizarea. 

Această distanţare are şi o altă consecinţă importantă, 
şi anume că omul care munceşte este obligat să-şi domine 
conştient afectele sale. El poate să fie obosit, dar, aacă 
întreruperea muncii e vătămătoare, el o va continua ; de 
pildă, s-ar putea ca la vînătoare să-l cuprindă frica, to- 
tuşi, el va rămîne pe locul său şi se va lupta cu animale 
puternice şi sălbatice etc. (Reamintim din nou că aici 
privim o muncă prin prisma valorii ei de întrebuințare, 
aşa cum a şi fost, fără îndoială, forma ei incipientă. Abia 
mai tirziu, în societăţile mult mai complicate bazate pe 
clase s-au încrucişat cu această comportare de bază alte 
motive care apar din existenţa socială, de pildă sabotarea 
muncii. Dar dominaţia conştientului asupra instinctului se 
menţine şi aici ca direcţia de bază.) Este, fără îndoială, 
evident că în acest fel apar în viaţa omenească moduri 
de comportare care vor influenţa hotărîtor existenţa umană 
propriu-zisă a omului. Este în general cunoscut că domi- 
naţia omului asupra instinctelor, afectelor etc. sale consti- 
tuie problema principală pentru orice existenţă a morali- 
tăţii, începînd de la obişnuinţă şi tradiţie pînă la cele mai 
înalte forme ale eticii. Problemele refenitoare la treptele 
mai înalte pot să fie tratate, fireşte, abia mai tîrziu, respec- 
tiv ele pot fi tratate potrivit naturii lor numai în cadrul 
eticii înseşi ; pentru ontologia existenţei sociale prezintă însă 
o importanţă hotăritoare faptul că ele ies la iveală deja 
în munca incipientă, şi anume sub forma absolut distinctă 
a dominaţiei conştiente a afectelor etc. Omul a fost ade- 
seori caracterizat ca fiinţa care făureşte unelte. Acest lucru 
este dealtfel just, trebuie însă completat prin aceea că fău- 
rirea şi utilizarea uneltelor aduc cu sine în mod absolut 
obligatoriu ca premisă necesară a muncii încununate de 

succes acea stăpinire de sine a omului pe care am amin- 
tit-o. Şi acesta este un moment al saltului analizat aici, al 
ieşirii omului din regnul animal. Dacă la animalele do- 
mestice par să se manifeste fenomene asemănătoare, de 
pildă realizarea aportului de către câinii de vîinătoare, tre- 
buie din nou să repetăm că astfel de obişnuinţe nu pot să 
apară decât prin contactul cu omul, prin faptul că ele îi 
sînt impuse animalului de către om, pe cînd omul reali- 
zează el însuşi stăpînirea de sine ca premisă necesară a 
realizării în muncă a scopului instituit de el. Deci şi în 
această privinţă e valabil faptul că munca este vehiculul 
autofăuririi omului ca om. Odată cu această autorealizare, 
care, evident, înseamnă o retragere a graniţei naturii şi îr 
om, dar desigur niciodată dispariţia acesteia, depăşirea ei 
totală, omul păşeşte într-o nouă existență, care se înteme- 
iază pe ea însăşi : existenţa socială. 


2. MUNCA — MODEL AL PRACTICII SOCIALE 


Ultimele noastre reflexiuni au arătat cum probleme 
care dobindesc pe o treaplă mai avansată a dezvoltării 
umane o structură foarte generalizată, 'dematerializată, 
subtilă şi abstractă şi care, din această pricină, constituie 
mai tîrziu temele fundamentale ale filozofiei sînt totuşi 
— în detenminaţiile lor cele mai generale şi cele mai ho- 
tăritoare — conţinute in nuce încă în instituirile din pro- 
cesul muncii. De aceea socotim că avem dreptul să ve- 
dem în muncă modelul oricărei practici sociale, al oricărei 
comportări sociale active. Întrucît în cele ce urmează 
avem intenţia să expunem acest specific al muncii în ra- 
porturile lu: cu categorii extrem de complicate şi deri- 
vate, trebuie să concretizăm în continuare delimitările 
anterior exprimate în raport cu caracterul acelei munci 
pe care o avem în vedere. Ne-am propus să vorbim des- 
pre muncă întîi numai ca producătoare de obiecte utile, 
de valori de întrebuințare. Noile funcţii pe care munca le 
dobîndeşte în procesul apariţiei unei producţii sociale în 
sens propriu (problema valorii de schimb) nu sînt încă 
cuprinse în modelul nostru şi vor găsi o prezentare ade- 
vărată abia în capitolul următor. 

Este însă important să indicăm acum ceea ce distinge 
munca în acest sens de formele mai dezvoltate ale prac- 
ticii sociale. Munca în acest înţeles originar mai restrins 
cuprinde un proces care se desfășoară între activitatea 
umană şi natură : actele ei sînt îndreptate spre transfor- 
marea obiectelor naturii în valori de întrebuințare. În 
formele mai tîrzii şi mai dezvoltate ale practicii sociale, 
alături de cele de dinainte, trece din ce în ce mai mult 
pe primul plan acţiunea asupra celorlalţi oameni, iar 
această acţiune, îm ultimă instanță — dar, evident, numai 
in ultimă instanţă —, e îndreptată către o mijlocire a 
producţiei valorilor de întrebuințare. Şi aici, instituirile 
teleologice şi seriile cauzale instituite pe care le pun în 
acţiune constituie fundamentul ontologic-structural. Acum 
însă, conţinutul esenţial al instituirii teleologice îl con- 
stituie — exprimat cu totul general şi abstract — incer- 
carea de a face pe un alt om (sau un grup uman) să 
îndeplinească, la rîndul său, instituirii teleologice concrete. 
Această problemă apare 'deîndată atunci cînd munca a 
devenit în aşa măsură socială, încît se întameiază pe coope- 
rarea mai multor oameni; de data aceasta, indiferent 
dacă problema valorii de schimb a apărut deja sau dacă 
această cooperare mai e orientată exclusiv spre valori de 
întrebuințare. De aceea, această a doua formă a institu- 
irii teleologice, în care scopul instituit este nemijlocit o 
instituire de scop a altor oameni, poate să apară deja pe 
trepte foarte primitive. 

Să ne gindim la vinătoarea din epoca paleolitică. Mă- 
rimea, puterea, caracterul primejdios al animalelor vinate 
făceau necesară cooperarea unui grup de oameni. Pentru 
ca această cooperare să fie însă eficientă, trebuie să ur- 
meze o diviziune a funcţiilor între participanţii la ea (hăi- 
taşi şi vinători). Instituinile teleologice care iau aici în 
mod real fiinţă au deci din punctul de vedere al muncii 
nemijlocite un caracter secundar ; ele trebuie să fi fost 
precedate de instituiri teleologice care să determine ca- 
racterul, rolul, funcţia etc. instituirilor singulare, de acum 
concrete şi reale, îndreptate asupra unui obiect al naturii. 
Obiectul acestei instituiri teleologice secunde nu mai este 
deci ceva exclusiv de ordinul naturii, ci este conştiinţa 
unui grup uman; instituirea scopului nu mai vizează 
nemijlocit transformarea unui obiect al naturii, ci apariţia 

unei instituini teleologice care de astă dată e evident în- 
dreptată asupra obiectelor de ordinul naturii ; mijloacele 
nu mai sint nici ele acţiuni directe asupra obiectelor na- 
turii, ci caută să determine la alţi oameni asemenea ac- 
iuni. 

Astfel de instituiri teleologice secunde sînt mult mai 
apropiate de treptele mai dezvoltate ale practicii sociale 
decît munca însăşi aşa cum am considerat-o aici. O ana- 
liză mai profundă poate să urmeze abia mai tirziu. Dar 
deosebirea însăşi trebuia să fie indicată încă aici. Parţial 
pentru că chiar şi prima privire asupra acestui nivel social 
mai înalt al muncii arată că munca în sensul folosit pînă 
acum constituie baza reală ireductibilă a muncii mai dez- 
voltate, scopul final al unui lanţ de mijlociri eventual 
extrem de ramificat al instituirii teleologice, şi parţial 
pentru că încă de la prima examinare a acestor corelaţii 
se evidenţiază că munca originară trebuie să dezvolte din 
sine în mod necesar, prin dialectica proprie structurii ei, 
astfel de forme mai complicate. lar această dublă cone- 
xiune indică o simultană identitate şi nonidentitate pe 
diferite trepte ale muncii, chiar şi în cazul mijlocirilor mai 
îndepărtate, mai ramificate şi mai complicate. 

Am văzut deja că instituirea teleologică realizată con- 
ştient produce o distanţare în reflectarea realităţii, că 
abia odată cu această distanţare ia naştere raportul su- 
biect-obiect în înţelesul propriu al cuvintului. Ambele 
implică simultan cuprinderea prin concept a fenomenelor 
realităţii şi exprimarea lor adecvată în limbaj. Dacă vrem 
să înţelegem just geneza unor astfel de interrelaţii ex- 
trem de complicate şi întortocheate, şi anume să le înţe- 
legem just ontologic, atît în ceea ce priveşte însăşi naş- 
terea, cît şi dezvoltarea lor în continuare, atunci trebuie 
să pornim de la faptul că, în toate cazurile în care e 
vorba de transformări existenţiale autentice, conexiunea 
totală a respectivului complex este primă în raport cu 
elementele lui. Aceste elemente pot fi înţelese numai din 
interacţiunea lor concretă înăuntrul respectivului complex 
existenţial, în timp ce ar fi o trudă zadarnică încercarea 
de a reconstrui mintal însuşi complexul existenţial din 
elementele sale. Încercând acest lucru, s-ar ajunge la pro- 
bleme cum ar fi exemplul-sperietoare scolastic: cine a 

fost — ontologic — mai întîi, găina sau oul? Această 
întrebare poate fi privită astăzi aproape ca o simplă 
glumă, dar cu acest prilej ar trebui să cugetăm şi dacă 
cumva întrebarea : cine a luat mai întâi naştere, cuvinul 
din concept, sau invers? este măcar cu un dram mai 
apropiată de realitate, deci mai rezonabilă. Căci cuvînt 
şi concept, limbaj şi gîndire conceptuală constituie ele- 
mente conexe ale complexului existenţă socială şi ele pot 
fi înţelese în adevărata lor esenţă numai în corelaţie cu 
analiza ontologică a acestui complex prin cunoaşterea func- 
țiilor reale pe care ele le exercită în cadrul lui. Evident, 
în fiecare astfel de sistem de interrelaţii înăuntrul unui 
complex existenţial găsim, ca şi în cazul oricărei interac- 
țiuni, un moment de depăşire. Acest caracter ia naştere, 
sub raport strict ontologic, independent de vreo ierarhie 
valorică : în astfel de interrelaţii, momentele singulare pot 
fi fie reciproc condiţionate, aşa cum a fost cazul cu con- 
ceptul şi cuvîntul, unde nici unul dintre acestea nu poate 
exista fără celălalt, fie ia naştere o asemenea condiţio- 
nare, încît unul dintre momente constituie premisa fiin- 
ţării celuilalt, raportul nefiind reversibil. Aceasta este po- 
ziţia muncii faţă de celelalte momente ale complexului 
existenţă socială. O derivare genetică a limbajului sau a 
gîndirii conceptuale din muncă este neîndoielnic posibilă, 
întrucît săvîrşirea procesului muncii impune anumite ce- 
rinţe subiectului care îl săvirşeşte, cerinţe care nu pot fi 
îndeplinite simultan decît prin transformarea facultăţilor 
și posibilităţilor psihofizice existente pînă în acel moment 
în limbaj şi în gindirea conceptuală, pe cînd acestea nu 
pot fi concepute ontologic nici în absenţa cerinţelor an- 
terioare impuse de muncă şi nici drept condiţii care ar 
provoca ele însele geneza procesului muncii. E de la sine 
înțeles că, odată ce exigenţele muncii au dat fiinţă lim- 
bajului şi gindirii conceptuale, dezvoltarea lor trebuie să 
fie o interacţiune neîntreruptă şi indisolubilă, iar faptul 
că munca constituie şi în continuare momentul precum- 
pănitor nu suprimă deloc permanenţa unor asemenea inter- 
acţiuni, ci, dimpotrivă, le întăreşte și le intensifică. De 
aici urmează cu necesitate că înăuntrul unui atare com- 
plex are loc o neîntreruptă influențare a limbajului şi a 
gîndirii conceptuale de către muncă şi invers. 


220 


Numai o astfel de înţelegere a genezei ontologice ca 
geneză a unui complex concret structurat poate să explice 
cum această geneză este un salt (din existenţa organică în 
cea socială) şi, totodată, un proces îndelungat de mii de 
ani. Saltul se 'iveşte deândată ce noua calitate a existenţei 
se realizează efectiv, chiar şi în cele mai primitive, mai 
singularizate acte. După aceea însă trebuie să urmeze o 
dezvoltare extrem de îndelungată, de cele mai multe ori 
contradictorie şi neuniformă, pină cînd noile categorii 
existenţiale se împlinesc extensiv şi intensiv, astfel încît 
noua etapă a existenţei să se poată constitui ca cova afir- 
mat şi bazat pe sind însuşi. 

După cum am văzut deja, trăsătura cea mai csenţială 
a unor astfel de dezvoltări constă în aceea că categoriile 
specifice proprii noii trepte a existenţei dobindesc în noile 
complexe o tot mai mare supremație faţă de treptele infe- 
rioare, care, desigur, trebuie să asigure un fundament ma- 
terial durabil existenţei lor. Aşa stau lucrurile în cazul 
raportului dintre natura organică şi cea anorganică, aşa 
se petrec şi în cazul raportului dintre existenţa socială şi 
cele două trepte existenţiale ale naturii. Această evoluţie 
a categoriilor originare ale unei trepte existenţiale se rea- 
lizează întotdeauna printr-o diferenţiere crescîndă a lor şi 
implicit prin dobindirea tot mai deplină a unei indepen- 
denţe — evident, constant doar relative — a modului de 
a fi inăuntrul respectivelor complexe. 

În domeniul existenţei sociale, acest lucru este cel mai 
vizibil dacă luăm în considerare formele reflectării reali- 
lăţii. Faptul că — în conexiune cu respectiva muncă con- 
cretă — poate fi dobîndită o reflectare obiectiv justă a 
relaţiilor cauzale luate în consideraţie pentru scopul muncii 
şi care fapt presupune o necondiționat necesară preschim- 
bare a acestor relaţii cauzale în unele instituite acţionează 
nu numai în direcţia unei constante verificări şi desăvirşiri 
a actelor de reflectare, ci şi în direcţia generalizării lor. 
În timp ce experiențele dobîndite într-o muncă concretă 
sint folosite şi în altă muncă, ia naştere pas cu pas rela- 
tiva lor autonomizare, adică fixarea generalizântă a anu- 
mitor observaţii, care nu mai sânt raportate exclusiv şi 
direct la o anumită operaţie, ci dobindesc o anumită gene- 
ralizare ca observaţii asupra proceselor naturale în genere. 
În cursul unor asemenea generalizări iau naştere germenii 

viitoarelor ştiinţe, ale căror începuturi, cum e cazul geome- 
triei sau aritmeticii, se pierd într-un trecut îndepărtat. 
Fără a avea o conştiinţă limpede a acestui lucru, chiar şi 
generalizările foarte incipiente conţin principii hotărîtoare 
pentru ştiinţele de mai tîrziu, devenite cu adevărat auto- 
nome. Acesta este cazul principiului dezantropomorfizării, 
al examinării abstractive a determinaţiilor care sînt legate 
nemijlocit de reacţiile umane faţă de mediu (cît şi faţă 
de oamenii înşişi). Aceste principii sînt cuprinse implicit 
chiar în cele mai primitive concepţii ale aritmeticii şi geo- 
metriei. Aceasta, desigur, indiferent dacă oamenii care le-au 
gîndit şi folosit au înţeles sau nu esenţa lor autentică. Îm- 
pletirea perseverentă a acestor concepte cu reprezentări ma- 
gice şi mitice, împletire care vine dintr-o perioadă istorică 
extrem de îndepărtată, arată cum în conştiinţa oamenilor 
acţiunea necesară corespunzătoare unui scop, pregătirea ei 
justă pe plan mintal şi îndeplinirea ei se pot amesteca cu 
reprezentări false despre un nonexistent considerat ca baza 
reală şi ultimă, generînd neîntrerupt forme mai înalte ale 
practicii. Acest lucru arată că conştiinţa asupra sarcinilor, 
asupra lumii, asupra subiectului însuşi creşte din reprodu- 
cerea propriei existențe (şi odată cu aceasta a existenţei 
speciei) ca un instrument indispensabil al acesteia ; con- 
ştiinţa, deşi devine constant tot mai cuprinzătoare şi mai 
autonomă, rămîne totuşi, în ultimă instanţă, la fel de ine- 
luctabil, oricât de mijlocită ar fi, un instrument al acestei 
reproducţii a omului însuși. 

Despre problema conştiinţei false şi despre posibilitatea 
in unele cazuri atît de rodnică a relativei ei justeţi, pro- 
blemă doar atinsă anterior, vom putea vorbi adecvat abia 
în contexte ulterioare. Consideraţiile noastre ne-au condus 
numai la relaţia paradoxală în cadrul căreia conştiinţa 
omului — chemată la viață în muncă, pentru muncă şi 
prin muncă — intervine eficient în înfăptuirea autorepro- 
ducerii omului. Am putea exprima acest lucru astfel: ca- 
racterul autonom al reflectării lumii exterioare şi inte- 
rioare în conştiinţa omului este o premisă necesară a apa- 
riției şi dezvoltării ascendente a muncii. Ştiinţa, teoria 
ca structură devenită de-sine-stătătoare şi autoactivă a 
instituirilor cauzal-teleologice iniţiale în muncă, nu poate 
însă să elimine total această dependenţă în ultimă instanță 
de originea sa nici pe cea mai înaltă treaptă a dezvoltării 

sale. Consideraţiile noastre ulterioare vor arăta că con- 
ştiinţa nu va putea niciodată să-şi piardă această legătură 
cu satisfacerea nevoilor speciei umane, oricît de complicate 
şi de ramificate are deveni mijlocirile care o leagă de 
aceste nevoi. În această dublă relaţie, de dependenţă şi de 
autonomie, se oglindeşte şi o altă problemă importantă pe 
care reflecția umană, conștiința şi conştiinţa de sine a uma- 
nităţii este nevoită în decursul istoriei să o repună mereu 
şi să răspundă la ea într-un mod nou: problema teoriei şi 
practicii. Pentru a găsi punctul corect de abordare a acestui 
complex de probleme, trebuie să revenim iar la o problemă 
pînă acum în repetate rînduri atinsă de noi: problema te- 
leologiei şi cauzalităţii. 

Atîta timp cît procesul existenţei în natură şi în istorie 
era înţeles teleologic, situaţie în care cauzalităţii nu-i putea 
fi atribuit decît un rol de organ executor în vederea „sco- 
pului final“, teoria, contemplarea trebuiau să fie concepute 
drept cea mai înaltă formă a comportării umane. Căci atîta 
timp cît caracterul teleologic al realităţii a fost considerat 
baza de nezdruncinat a esenței realităţii obiective, omul nu 
putea, în ultimă instanţă, să se comporte față de aceasta 
decît contemplativ ; se pare că înţelegerea problemelor de 
viață proprii ale omului, atît în sens nemijlocit, cît și în 
sensul cel mai subtil mijlocit, poate fi concepută numai în 
cazul unei asemenea atitudini faţă de realitate. Ce-i drept, 
caracterul teleologic instituit al practicii umane este cunos- 
cut de timpuriu. Dar, întrucât activităţile concrete rezultate 
din ea se încadrau într-un ansamblu al naturii şi societăţii 
percepute teleologic, această supremație filozofică, etică, re- 
ligioasă etc. a concepţiei contemplative a teleologiei cosmice 
s-a menţinut. Nu este aici locul nică măcar să menţionăm 
luptele spirituale provocate de o asemenea viziune asupra 
lumii. Vom consemna numai faptul că locul ierarhic su- 
prem al contemplaţiei este, de cele mai multe ori, păstrat 
și în acele filozofii care s-au angajat deja în cosmologie 
în lupta împotriva dominaţiei teleologiei. Temeiul pare la 
prima vedere paradoxal: totala eliberare de divinitate 
a lumii exterioare a omului se produce mai încet decît 
eliberarea ei de caracterele teleologico-teodiceice ce i se 
atribuie. De aici derivă faptul că pasiunea gîndirii în- 
dreptate asupra demascării teleologiei obiective, avind un 
subiect religios fictiv, tinde adesea spre o excludere de- 

plină a teleologiei, care constituie un obstacol în calea 
unei conceperi concrete a practicii (muncii). Practica 
începe să fie preţuită pe măsura ponderii ei abia în filo- 
zofia clasică germană. În prima teză despre Feuerbach, 
deja citată de noi, Marx critică în felul următor vechiul 
materialism : „De aceea latura activă a fost dezvoltată 
abstract nu de materialism, ci de idealism“. Această opo- 
ziţie, care datorită adjectivului „abstract“ cuprinde deja 
şi o critică a idealismului, se concretizează prin imputarea 
că idealismul, „fireşte, nu cunoaşte activitatea reală, sen- 
sibilă ca atare“ Î. Ştim că critica făcută de Marx Feno- 
menologiei lui Hegel în Manuscrisele. economico-filozofice 
se concentrează tocmai asupra evidenţierii acestui menit şi 
a acestei limite a idealismului german, în primul rînd 
al lui Hegel. 

Prin aceasta este clar trasată poziţia lui Marx atît 
faţă de vechiul materialism, cît şi faţă de idealism: solu- 
ţionarea problemei teoriei şi practicii cere revenirea la 
practică în manifestarea ei reală și materială, astfel încît 
determinaţiile ei ontologice fundamentale ies în evidenţă 
clar şi univoc inteligibile. Hotărîtor din punct de vedere 
ontologic este aici raportul dintre teleologie şi cauzalitate. 
Ceea ce este deschizător de drumuri pentru dezvoltarea 
gîndirii umane, a viziunii umane despre lume în acest 
mod de abordare, care plasează munca în centrul acestei 
dispute, nu se limitează doar la aceea că din evoluţia 
existenţei în totalitatea ei este eliminată critic orice in- 
troducere a teleologiei, că munca (practica socială) este 
înţeleasă ca singurul complex existențial în cadrul căruia 
instituirii teleologice îi revine un rol autentic real, de 
schimbare a realităţii, ci, totodată, determină pe această 
bază singurul raport just din punct de vedere filozofic 
între teleologie şi cauzalitate, dar numai  generalizind 
această bază şi depășind printr-o astfel de generali- 
zare simpla constatare a unei stări ontologic funda- 
mentale. Esenţialul în ce priveşte acest raport l-am înfă- 
ţişat deja cu prilejul analizei structurii dinamice a mun- 
cii ; teleologia şi cauzalitatea nu sînt, aşa cum a rezultat 
din toate celelalte analize gnoseologice sau logice ante- 


1 K. Marx şi F. Engels. Opere, vol. 3, Bucureşti, Edi- 
tura politică, 1962, ed. a II-a, p. 575. 

rioare, principii care se exclud reciproc în desfăşurarea 
procesului, în modul de a fi aşa sau altfel al lucrurilor, 
ci în orice caz sînt principii eterogene între ele, care, în 
pofida caracterului lor contradictoriu, nu produc decit 
împreună, prin coexistenţa lor dinamică indisolubilă, baza 
ontologică a anumitor complexe motrice, şi anume a ace- 
lora care sînt cu putinţă ontologic numai în domeniul 
existenţei sociale şi a căror eficienţă în cadrul ei consti- 
tuie, totuşi, şi caracteristica principală a acestei trepte 
existenţiale. 

Tot în analiza precedentă a muncii am putut să stabi- 
lim şi o altă caracteristică extrem de importantă a acestor 
determinaţii categoriale ale mişcării ; ţine de esenţa te- 
leologiei că ea poate să funcţioneze real numai ca una 
instituită. De aceea, pentru a putea contura ontologie 
concret existenţa ei, trebuie, cînd un proces urmează în 
mod justificat să fie caracterizat drept teleologic, ca şi 
existenţa subiectului care instituie să fie dovedită onto- 
logic indubitabil. Cauzalitatea, dimpotmvă, poate să func- 
ționeze atît instituită, cît şi neinstituită. Analiza corectă 
impune deci nu numai o deosebire exactă a acestor două 
moduri de existenţă, ci şi ca determinarea existenţei insti- 
tuite să fie eliberată de orice ambiguitate filozofică. În- 
deosebi în filozofiile foarte influente — e suficient să o 
amintim pe cea hegeliană —, deosebirea dintre instituirea 
doar în cunoaștere a cauzalităţii şi instituirea ei material 
reală, existenţială, se estompează şi dispare. Cînd, în vir- 
tutea analizelor precedente, punem accentul pe faptul că 
numai o cauzalitate instituită material-existenţial poate să 
intre în coexistenţa amintită de noi cu teleologia, care 
este întotdeauna instituită, nu subapreciem câtuşi de puţin 
importanţa instituirii doar în ounoaștere a cauzalităţii — 
instituirea specific gnoseologică sau logică este o abstrac- 
tizare în continuare a acesteia, deci nu intră aici în dis- 
cuţie. Dimpotrivă. Consideraţiile noastre anterioare au ară- 
tat clar că instituirea existențială a unor şiruri cauzale 
concrete presupune cunoaşterea lor, deci ca ele să fi fost 
instituite în cunoaştere. Trebuie doar să nu pierdem 
niciodată din vedere că prin această instituire se poate 
dobîndi numai o posibilitate, în sensul dynamis-ului aristo- 
telic, că transformarea potenţialului în realizare este un 
act deosebit, care presupune această posibilitate, dar are 

faţă de ea situaţia de altenitate eterogenă ; acest act este 
tocmai decizia, care izvorăşte din opţiune. 

Coexistenţa ontologică a teleologiei şi cauzalității în com- 
portamentul în muncă (practic) al omului, şi numai aici, 
are existenţial drept urmare faptul că, potrivit esenței lor 
sociale, teoria şi practica trebuie să fie momentele unuia 
şi aceluiaşi complex existenţial social, astfel încât ele nu 
pot fi înţelese adecvat decit pornind de la această inter- 
relaţie. Tocmai aici poate munca să servească în modul 
cel mai edificator drept model. La prima vedere, aceasta 
poate să pară ceva surprinzător, căci tocmai munca este 
cît se poate de evident orientată teleologic, iar interesul! 
pentru realizarea scopului instituit se-evidenţiază aici în 
modul cel mai pregnant. Cu toate acestea, în muncă, în 
actele ei, care preschimbă cauzalitatea spontană într-una 
instituită, tocmai pentru că aici e vorba încă exclusiv de 
o interrelaţie între om şi natură, şi nu între om şi om sau 
om şi societate, caracterul pur gnoseologic al acestor acte 
se păstrează mai bine decît în actele superioare, în care 
interesele soaiale intervin deja inevitabil în reflectarea fap- 
telor. Actele de instituire a cauzalităţii în muncă sînt 
orientate în forma cea mai limpede asupra conflictului 
valoric dintre adevărat şi fals, căci, aşa cum am mai arä- 
tat, orice nesocotire a cauzalităţii existente în sine în pro- 
cesul instituirii ei duce necondiţionat la insuccesul între- 
gului proces al muncii. În schimb, este de la sine evident 
faptul că în orice instituire a cauzalităţii, în care scopul 
instituit nemijlocit reprezintă o modificare a conştiinţei 
instituinde a omului, interesarea socială cuprinsă în once 
instituire de scop — fireşte, şi în aceea a muncii simple — 
trebuie să influenţeze neîndoielnic şi instituirea seriilor 
cauzale indispensabile pentru realizarea scopului. Şi aceasta 
cu atit mai mult cu cît în munca însăşi instituirea se- 
riilor cauzale este raportată la obiecte şi procese care în 
ipostaza lor instituită se compontă total indiferent faţă 
de scopul teleologic, pe cind acele instituiri oare deter- 
mină în om anumite rezolvări de alternative devin active 
într-un material care prin sine însuşi tinde în mod spontan 
spre decizii opţionale. Acest fel de instituire vizează deci 
o schimbare, o accentuare sau atenuare a unor asemenea 
tendinţe în conştiinţa omului, funcţionează în consecinţă 
nu într-un material indiferent în sine, ci într-unul deja 

în sine favorabil sau nefavorabil, tendenţial în sine orien- 
tat spre instituiri de scopuri. Însăşi o eventuală indife- 
renţă a oamenilor la o astfel de influențare deliberată 
nu are cu amintita indiferenţă a materialului natural ni- 
mic comun decit denumirea. În cazul naturii, indiferența 
este o metaforă care trebuie să redea continua, invaria- 
bila şi total neutra ei eterogeneitate în raport cu insti- 
tuirile umane de scopuri, pe cînd indiferența oamenilor 
faţă de asemenea intenţii este un mod de comportare 
concret, variabil în funcţie de împrejurări şi cu o deter- 
minare socială şi individuală concretă. 

De aceea, în instituirile cauzalităţii de un tip superior, 
mai social, este inevitabilă o intervenţie înriuritoare a 
instituirii teleologice a scopului în reproducerile ei spiri- 
tuale. Chiar dacă acest din urmă act s-a constituit ca 
ştiinţă, ca factor relativ independent al vieţii sociale, 
totuşi, din punct de vedere ontologic este o iluzie să 
crezi că s-ar putea dobindi o redare socialmente total 
nepreconcepută a lanțurilor cauzale aici dominante şi, 
mijlocit de aceasta, şi a cauzalităţilor naturale, că aici ar 
fi mai realizabilă decît în mumca însăşi o formă mai puri- 
ficată a confruntării nemijlocite şi exclusive dintre om şi 
natură. Fireşte, aici se obţine o cunoaştere a respectivelor 
cauzalităţi naturale cu mult mai precisă, mai amplă, mai 
profundă, mai deplină etc. decît ar fi vreodată cu pu- 
tinţă într-o muncă bazată pe ea însăşi. Acest lucru este 
de la sine înţeles, dar nu rezolvă problema de care ne 
ocupăm acum. Este vorba în fond de faptul că acest pro- 
gres în cunoaştere cuprinde în sine pierderea opoziţiei 
exclusive dintre om şi natură, şi trebuie de îndată adău- 
gat că prin esenţa ei şi această pierdere acţionează în 
direcţia progresului. În muncă, omul este confruntat cu 
existenţa în sine a acelei secţiuni din natură care se află 
nemijlocit în legătură cu scopul muncii. Dacă însă aceste 
cunoştinţe sînt ridicate pe o treaptă mai înaltă a genera- 
lizării, ceea ce se şi întîmplă la începuturile ştiinţei în 
curs de dezvoltare spre autonomie, atunci aceasta este cu 
neputinţă fără a include în reflectarea naturii categoriile 
ontologic intenţionate, legate de socialitatea umană. Acest 
lucru, desigur, nu trebuie înţeles într-un sens vulgar- 
direct. În primul rînd, orice instituire teleologică este, în 
ultimă instanţă, determinată social, cea a muncii — în- 

tr-un mod foarte pregnant — de către trebuinţă, de a 
cărei influenţă determinantă nu poate să scape, de ase- 
menea, pe deplin nici o ştiinţă. Acest lucru, totuşi, încă 
nu ar constitui o deosebire hotărâtoare. În al doilea rînd 
însă, ştiinţa plasează în punctul central al reflectării ei 
dezantropomorfizante a realităţii generalizarea corelaţiilor. 
Am văzut că acest lucru nu mai ţine nemijlocit de esenţa 
ontologică a muncii, mai ales nu de geneza ei; în muncă 
e vorba doar de înţelegerea exactă a unui fenomen na- 
tural concret în măsura în care calitatea acestuia se află 
într-o conexiune necesară cu scopul muncii instituit te- 
leologic. Asupra corelaţiilor mijlocite, omul care mun- 
ceşte poate să aibă cele mai false reprezentări; ele tre- 
buie doar, în condiţiile unei juste reflectări a corelaţiilor 
nemijlocite, să nu stea în calea reuşitei procesului de 
muncă (raportul dintre munca primitivă şi magie). 

De îndată însă ce reflectarea este orientată spre genera- 
lizări, apar obligatoriu — şi n-are importanţă cît de 
conştient se întîmplă acest lucru — şi probleme ale unei 
ontologii generale. Şi oricit ar fi acestea, în ceea ce pri- 
veşte natura, în existenţa lor în sine nefalsificată, total 
deosebite de societate şi trebuinţele ei şi total neutre faţă 
de ele, ontologia ridicată în conştiinţă nu poate să fie 
indiferentă, în sensul mijlocit analizat anterior, pentru 
nici o practică socială. Strinsa legătură dintre teorie şi 
practică are drept consecinţă necesară faptul că acestea 
din urmă, în formele lor sociale concrete de manifestare, 
sint putemic influențate de reprezentările ontologice ale 
oamenilor asupra naturii. Ştiinţa, la rîndul ei, dacă ia 
în serios sesizarea adecvată a realităţii, este imposibil să 
facă abstracţie de aceste abordări ontologice; că acest 
lucru se întîmplă conştient sau inconştient, că întrebările 
şi răspunsurile sînt juste sau false, că ştiinţa contestă 
posibilitatea de a răspunde raţional la asemenea pro- 
bleme, pare să fie la acest nivel indiferent, căci însăşi 
această contestare se răsfringe oarecum ontologic în con- 
ştiinţa socială. Iar întrucît practica socială se înfăptuieşte 
întotdeauna într-un mediu ambiant spiritual de reprezen- 
tări ontologice, indiferent dacă e vorba de teorii ştiin- 
ţilice ale cotidianului sau de teorii ştiinţifice cu un ori- 
zont larg, situaţia arătată de noi rămîne fundamentală 

pentru societate. De la procesele „asebeice“ din Atena, 
trecînd peste Galilei sau Darwin pînă la teoria relativi- 
tăţii, această stare de lucrum îşi produce obligatoriu efec- 
tul în existenţa socială. Aici, caracterul dialectic al muncii 
ca model al practicii sociale se evidenţiază tocmai în 
faptul că aceasta, în formele ei cele mai dezvoltate, vă- 
deşte mulie abateri de la munca însăşi. O altă fomnă de 
astfel de complicaţii mijlocite, desigur multiplu legată 
de cea tratată acum, a fost prezentată de noi anterior. 
Ambele analize arată că munca este forma de bază, de 
aceea și cea mai simplă şi mai lipsită de echivoc, a ace- 
lor complexe a căror coexistenţă dinamică determină spe- 
cificitatea practicii sociale. Tocmai de aceea este mereu 
necesar să reamintim că trăsăturile specifice ale muncii 
nu pot fi transpuse pur şi simplu asupra formelor mai 
complicate ale practicii sociale. Repetat indicata identi- 
tate a identităţii şi nonidentităţii în formele lor structu- 
rale se reduce, credem noi, la aceea că însăşi munca 
realizează material relaţia radical nouă a schimbului de 
materii cu natura, pe cînd pentru majoritatea covirşitoare 
a celorlalte forme, mai complicate, ale practicii sociale, 
acest schimb de materii cu natura, care reprezintă teme- 
lia reproducţiei omului în societate, constituie o premisă 
de neînlăturat. De adevărata altcătuire a acestor forme 
mai complicate ne vom putea ocupa abia în capitolele 
următoare, iar realmente adecvat abia în etică. 

Înainte însă de a trece la prezentarea — subliniem din 
nou preliminară, ca introducere — a raportului dintre 
teorie şi practică, să mai aruncăm o privire înapoi, la 
condiţiile ontologice ale apariţiei muncii înseși. În na- 
tura anorganică nu apare deloc o activitate. Ceea ce în 
natura organică creează aparenţa unei asemenea activi- 
tăți se întemeiază în fond pe faptul că procesul de re- 
producţie pe treptele cele mai dezvoltate ale naturii orga- 
nice generează interacțiuni între organism şi mediu, care 
sint conduse chiar nemijlocit de o conștiință. Dar chiar 
şi pe cele mai înalte trepte (vorbim tot despre animalele 
care trăiesc în libertate), acestea sînt doar reacţii biolo- 
gice la fenomenele ambientale importante pentru existenţa 
nemijlocită ; de aceea, ele nu pot produce nici un fel 
de raport subiect-obiect. Pentru apariţia acestui raport este 
necesară acea distanţare pe care am schiţat-o deja. Obiec- 

tul poate să devină obiect al conştiinţei abia cînd aceasta 
încearcă să îl cuprindă şi acolo unde nu există nici un fel 
de interese nemijlocit biologice care să lege organismul 
purtător de acţiuni cu obiectul. Pe de altă parte, subiec- 
tul devine subiect numai prin aceea că el săvirşeşte o ase- 
menea reaşezare a poziţiei sale faţă de obiectele lumii în- 
conjurătoare. De aici rezultă că nici nu este realizabilă 
instituirea scopului teleologic şi a mijloacelor cu funcţio- 
nare cauzală de atingere a lui ca acte de conştiinţă inde- 
pendente între ele. Conexiunea inseparabilă, constatată de 
noi, între teleologie şi cauzalitatea instituită se reflectă şi 
se realizează în acest complex al înfăptuirii muncii. 
Această, am putea spune, structură originară a muncii 
îşi are corelatul în faptul că realizarea seriilor cauzale 
instituite ne oferă criteriul pentru a stabili dacă instituirea 
lor a fost justă sau greşită. Este deci clar că în muncă, 
luată pentru sine, practica oferă criteriul necondiţionat 
pentru teorie. Pe cît de neîndoielnic este acest lucru în 
general, şi anume nu numai pentru muncă în sensul re- 
strîns, ci şi pentru toate activităţile similare mai complicate 
în care practica umană se contrapune exclusiv naturii (să 
ne gindim, de pildă, la experiment în ştiinţele naturii), tot 
pe atit de necesară este concretizarea deîndată ce fiecare 
bază materială mai restrinsă care caracterizează munca 
(precum şi experimentul luat izolat) este depăşită în acti- 
vitatea respectivă, adică deindată ce cauzalitatea teoretic 
instituită a unui complex concret trebuie încadrată în cone- 
xiunea totală a realităţii, îm existenţa ei în sine raprodusă 
mintal. Dar acest lucru se întîmplă deja în experimentul 
însuşi, făcindu-se mai întîi abstracţie de valorificarea lui 
teoretică. Orice experiment ia naştere în interesul unei 
generalizări. El pune teleologic în mişcare o grupare de 
materii, forţe etc. prin ale căror interacțiuni determinate 
— pe cît se poate netulburate de împrejurările lor etero- 
gene, deci accidentale în raport cu interacțiunile căutate — 
urmează să se stabilească dacă o relaţie cauzală instituită 
ipotetic corespunde realităţii, dacă deci pentru practica 
viitoare ea poate conta ca just instituită. Este sigur că 
aici rămîn nemijlocit valabile criteriile care se evidenţiază 
în munca însăși, ba mai mult, ele dobiîndesc o formă mai 
pură : experimentul poate să pronunţe sentinţa de adc- 
vărat sau fals cu aceeaşi univocitate ca și munca însăși 

şi realizează acest lucru la un nivel mai înalt de gene- 
ralizare, acela al exprimării formulabile matematic a co- 
nexiunilor canti.ative concrete definitorii pentru acest 
complex de fenomene. Dacă vrem să utilizăm rezultatul 
experimentului în efectuarea procesului de muncă, atunci 
nu apare aici nici un fel de problematică în ceea ce pri- 
veşte practica drept criteriu al teoriei. Mai complicată 
devine problema în cazul cind cunoştinţa dobîndită astfel 
ar urma să fie valorificată în vederea lărgirii cunoaşterii. 
Căci în acest caz nu mai este vorba despre faptul că o 
conexiune cauzală concretă, determinată este adecvată 
unei constelații de asemenea concrete şi determinate pen- 
tru a realiza o instituire teleologică concretă şi determi- 
nată, ci e vorba şi despre o lărgire în genere, o adîn- 
cire etc. a cunoaşterii noastre despre natură în general. 
În asemenea cazuri nu mai este suficientă doar conceperea 
matematică a laturii cantitative a unei conexiuni mate- 
riale ; fenomenul trebuie mai degrabă conceput conform 
autenticei specificităţi a existenței sale materiale, iar esen- 
ţa lui concepută astfel trebuie să fie adusă la unison cu 
celelalte moduri de existenţă stabilite deja cu certitudine 
în mod ştiinţific. Nemijlocit, acest lucru înseamnă că for- 
mularea matematică a rezultatului experimentului trebuie 
să fie completată şi desăvirşită prin interpretarea lui fi- 
zică, chimică sau biologică etc. Aceasta înseamnă însă 
trecerea în mod necesar — independent de voinţa parti- 
cipanţilor — într-o interpretare ontologică. Căci orice 
formulă matematică este în această privinţă plurivocă; 
conceperea einsteiniană a teoriei speciale a realităţii şi 
conceperea aşa-numitelor transformări Lorentz sînt, pur 
matematic, echivalente între ele — discuţia despre juste- 
țea lor presupune o discuţie despre imaginea fizică de 
ansamblu a lumii, trece deci în mod necesar în onto- 
logic. 

Acest adevăr atît de simplu desemnează, totuşi, un 
cîmp de luptă permanent în istoria ştiinţei. Din nou, 
oricare ar fi gradul lor de conştientizare, toate reprezen- 
tările ontologice ale omului sint puternic influențate so- 
cial, indiferent dacă componenta vieţii cotidiene, a cre- 
dinţei religioase etc. este dominantă în ele. Aceste repre- 
zentări au în practica socială a oamenilor un rol extrem 
de influent, ele se condensează adesea, devenind o forţă 

socială ; să ne amintim numai de consideraţiile lui Marx 
din disertaţia asupra lui Moloch etc.2 Aceasta generează 
uneori lupte deschise între concepţiile ontologice funda- 
mentale obiectiv-ştiinţifice şi cele doar ancorate în exis- 
tenţa socială. În anumite împrejurări — iar aceasta este 
caracteristic timpului nostru —, opoziţia pătrunde în în- 
săşi metoda ştiinţelor. Posibilitatea în acest sens provine 
din faptul că relaţiile nou cunoscute pot fi valorificate 
practic chiar dacă se suspendă decizia ontologică. Acest 
lucru a fost clar recunoscut încă pe vremea lui Galilei de 
către cardinalul Bellarmin în legătură cu opoziţia dintre 
astronomia copernicană şi ontologia teologică. În cadrul 
pozitivismului modern, Duhem a afirmat deschis „supe- 
rioritatea ştiinţifică“ a concepţiei lui Belammin3 şi în 
acelaşi sens a formulat Poincaré interpretarea dată de el 
esenței metodologice a descoperirii copernicane: „Este 
mai comod să presupunem că Pămintul se înviîrteşte, deoa- 
rece astfel legile astronomice pot fi exprimate într-un 
limbaj mult mai simplu“ 4. Această tendinţă dobîndește 
apoi la clasicii neopozitivismului forma ei cea mai dez- 
voltată, în care orice referire la existenţă în sens ontolo- 
gic este înlăturată ca „metafizică“ şi neştiinţifică, numai 
şi numai um grad mai mare de aplicabilitate practică 
contind ca criteriu al adevărului științific. 

Prin aceasta, opoziţia ontologică prezentă în orice pro- 
ces de muncă, în conştiinţa care-l conduce — şi anume, 
opoziția dintre cunoașterea autentică a realităţii prin 
progresul ştiinţific în instituirea cauzalităţii, pe de o parte, 
şi limitarea la simpla manipulare practică a conexiunilor 
cauzale cunoscute concret, pe de altă parte — dobin- 
deşte o structură adînc ancorată în existenţa socială con- 
temporană. Dar ar fi cu totul superficial ca această solu- 
ţionare a contradicţiei care apare înăuntrul muncii să 
fie redusă de la caracterul de criteriu al practicii pentru 
teorie la simple concepţii de ordin anoseolagic, logic for- 

2 Vezi K. Marx şi F. Engels. Opere, vol. 23, București, 
Editura politică, 1966, p. 85 şu. 

3 P. Duhem. Essai sur la nature de la théorie phy- 
sique de Platon à Galilée, Paris, 1908, p. 77 ş.u. şi 
128 ş.u. 

4 H. Poincaré. La Science et PHypothése, Flammarion, 
Paris, 1912, p. 141. 

mal sau teoretico-știinţific. Asemenea întrebări şi răspun- 
suri nu au fost, potrivit veritabilei lor esențe, niciodată 
așa ceva. E drept că în decursul unei lungi penioade de 
timp caracterul nedezvoltat al cunoaşterii naturii, limitele 
în dominarea naturii au jucat un mare rol în faptul că 
practica a apărut ca criteriu în forme înguste sau de- 
formate ale unei false conștiințe. Formele concrete ale 
acesteia, şi în primul rînd influența, extinderea, forţa etc. 
ei, au fost însă constant determinate de relaţiile sociale, 
evident în interacţiune cu orizontul ontologic limitat. As- 
tăzi, cînd treapta efectivă de dezvoltare a ştiinţelor ar 
putea mijloci obiectiv o ontologie justă, această conştiinţă 
ontologică falsă în domeniul ştiinţei şi influența ei spiri- 
tuală își au și mai evident temelia în nevoile sociale domi- 
nante. Pentru a lua numai ceea ce este cel mai impor- 
lant, observăm, înaimte de toate, că manipulaţia în eco- 
nomie a devenit astăzi un factor decisiv al procesului 
de reproducție în capitalismul contemporan şi s-a extins 
de aici asupra tuturor domeniilor practicii sociale. Această 
tendinţă  dobindeşte şi un alt sprijin — făţiş sau latent 
— din partea religiei. Ceea ce cu secole în urmă Bellar- 
min năzuise să împiedice, și anume destrămarea bazelor 
ontologice ale religiilor, a început pe scară largă. Dos- 
mele ontologice, fixate teologic, ale religiilor se destramă, 
se evaporă tot mai mult şi în locul lor apare o trebuinţă 
religioasă întemeiată de obicei conştient subiectivist, care 
porneşte din esenţa capitalismului contemporan. La rea- 
lizarea fundaţiei acesteia contribuie mult metoda de ma- 
nipulaţie din cadrul ştiinţelor, prin aceea că ea destramă 
simţul critic faţă de existența reală şi deschide astfel 
drum unei necesităţi religioase subiectiv penseverente*, 
iar în continuare prin aceea că anumite teorii ale ştiin- 
telor moderne influențate de neopozitivismul modern, de 
pildă despre spaţiu şi timp, cosmos etc., favorizează o 
conciliere pe planul gîndirii cu categoriile ontologice din 
ce în ce mai palide ale religiei. Este semnificativ faptul 
că, deşi oameni de ştiinţă eminenţi obişnuiesc să cultive 
aici poziţia unei distinse neutralităţi pozitivist-ştiinţifice, 
totuşi, există savanţi de renume şi cu mari merite care 


* În manuscris, de asemenea : pure. 


233 


încearcă să concilieze direct astfel de intenpretări ale ce- 
lor mai noi ştiinţe ale naturii cu trebuinţele religioase 
moderne. 

În consideraţiile precedente am repetat unele lucruri 
care fuseseră enunțate anterior. Am făcut acest lucru 
pentru a arăta aici cu totul concret ceea ce anterior fu- 
sese, de asemenea, deja indicat, că explicaţia necritică, 
directă, absolută a practicii ca criteriu al teoriei nu este 
lipsită de probleme. Pe cât de sigur este că acest cniteriu 
işi poate dovedi valoarea în munca însăși şi, parţial, în 
experiment, tot atît de sigur trebuie ca în fiecare caz 
mai complicat să intervină o critică ontologică conştientă 
pentru a nu primejdui structura fundamental justă a aces- 
tei funcţii de criteriu a practicii. S-a dovedit, într-ade- 
văr — lucru despre care, de asemenea, a fost şi va mai 
fi deseori vorba —, că atît în intentio recta a vieţii co- 
tidiene, cât şi în cea a ştiinţei şi filozofiei, dezvoltarea 
socială poate produce situaţii şi orientări care pot de- 
plasa aceste intentio recta, le pot abate de la înţelegerea 
existenţei autentice. De aceea, critica ontologică, devenită 
necesară, trebuie necondiţionat să fie una concretă, fun- 
damentată în respectiva totalitate socială, orientată asupra 
totalităţii sociale. Ar fi o sursă de erori să admitem 
că în toate cazurile ştiinţa ar putea corecta just critic- 
ontologic gindirea cotidiană, iar filozofia — ştiinţele, 
sau că, invers, gîndirea cotidiană ar putea să joace în 
raport cu ştiinţa şi filozofia rolul bucătăresei lui Molière. 
Urmările spirituale ale dezvoltării inegale în societate 
sînt atît de putemice şi de multilaterale, încît fiecare 
schemă în abordarea acestui complex de probleme nu 
putea să producă decît noi abateri de la existenţă. Cri- 
tica ontologică trebuic, prin unmare, să fie îndreptată 
asupra ansamblului diferențiat al societăţii — diferenţiere 
concretă de clasă — şi asupra intenrelaţiilor din mo- 
durile de comportament apărute astfei. Numai aşa poate 
să fie just utilizată funcţia practicii ca criteriu al teoriei, 
funcţie de importanţă decisivă pentru orice dezvoltare 
spirituală, pentru orice practică socială. 

Pînă acum, apariţia unor noi complexe de categorii 
noi sau de categorii avind funcţii noi (cauzalitate insti- 
tuită) a fost examinată de noi precumpănitor dinspre 
latura pe care o constituie procesul de muncă obiectiv. 


234 


Este însă indispensabil să cercetăm, de asemenea, ce mo- 
dificări ontologice produce în modul de comportament 
al subiectului saltul omului din sfera existenţei biologice 
în cea a existenței sociale. Şi aici este inevitabil să por- 
nim de la coexistenţa teleologicului cu cauzalitatea insti- 
tuită, căci noul care apare în subiect este un rezultat 
necesar al acestei constelații categoriale. Dacă pornim 
de la faptul că actul hotăritor al subiectului îl consti- 
tuie instituirea teleologică şi realizarea ei, atunci de în- 
dată devine clar că momentul categorial, determinant al 
acestor acte implică apariţia unei practici pe care o 
determină trebuiele. Momentul nemijlocit determinant al 
oricărei acţiuni concepute ca realizare îl va constitui tre- 
buiele, tocmai pentru că fiecare pas al realizării este de- 
terminat de gradul şi modul în care el favorizează atin- 
gerea scopului. Direcţia determinării se rotește în felul 
unmător : în determinarea biologică normală, cauzală, 
deci, atît la om, cît şi la animale apare o desfășurare 
cauzală în care inevitabil şi întotdeauna trecutul de- 
termină prezentul. Şi adaptarea fiinţelor vii la un mediu 
schimbat are loc cu necesitate cauzală, întrucât însuşirile 
produse în organism de trecutul lui reacţionează la o 
asemenea schimbare ca un factor de conservare sau ca un 
factor distructiv. Instituirea scopului, după cum am văzut, 
inversează acest comportament: scopul există (în con- 
ştiinţă) înaintea realizării sale, iar în procesul care duce 
la ea, fiecare pas, fiecare mişcare sînt dirijate de instituirea 
scopului (de către viitor). Sensul cauzalităţii instituite 
constă, privit din această perspectivă, în aceea că verigile 
cauzale, lanţurile cauzale etc. sint selecţionate, puse în 
mişcare, lăsate să acţioneze etc. pentru a favoriza realiza- 
rea scopului hotărit la început. Chiar şi acolo unde, po- 
trivit expresiei lui Hegel, în procesul muncii, natura doar 
„se istoveşte muncind“, este vorba, de asemenea, nu despre 
un proces cauzal spontan, ci de unul direcționat teleolo- 
gic, a cărui dezvoltare constă tocmai în îmbunătăţirea, 
concretizarea şi diferenţierea acestei dirijări teleologice 
a proceselor spontane (folosirea forţelor naturii, ca focul 
sau apa, pentru scopurile muncii). Privită din perspec- 
tiva subiectului, această procedare determinată de către 
viitorul instituit ca un anume viitor este o procedare 
dirijată de către trebuiele scopului. 

Şi aici trebuie să ne ferim să proiectăm în această 
fomnă originară a trebuielui categorii care pot să apară 
abia pe trepte mai înalte. Prin aceasta poate să ia naş- 
tere, aşa cum s-a întimplat îndeosebi în filozofia kan- 
tiană, numai o deformare fetișizată a trebuielui originar, 
care are o influenţă nocivă şi asupra conceperii formelor 
mai dezvoltate. Starea de fapt în stadiul incipient de 
apariţie a trebuielui este destul de simplă: instituirea 
cauzalităţii constă tocmai în faptul că vor fi cunoscute 
acele lanţuri cauzale, relaţii cauzale oare la o cores- 
punzătoare alegere, influențare etc. sînt în stare să reali- 
zeze scopul instituit, iar procesul de muncă însuşi nu 
înseamnă nimic altceva decit acest- mod de a influenţa 
relațiile cauzale concrete pentru a determina realizarea 
scopului. Am văzut că în aceste condiţii ia naştere în 
mod necesar un lanţ neîntrerupt de alternative, în care 
soluţia corectă a fiecăreia este determinată de viitor, de 
scopul care urmează să fie realizat. Cunoaşterea corectă 
a cauzalităţii, instituirea ei corectă poate fi concepută 
numai ca fiind determinată de către scop; o observaţie 
justă şi aplicarea ei care, să spunem, ar fi cu totul con- 
formă scopului urmărit în munca de şlefuire a unei pietre 
ar putea, în schimb, la dăltuire să compromită întregul 
proces de muncă. Reflectarea corectă a realităţii este, 
fireşte, inevitabil premisa unui trebuie care funcţionează 
corect ; această reflectare corectă poate să devină efec- 
tivă numai atunci cînd ea impulsionează real înfăptuirea 
trebuielui. Aici nu e vorba doar de o justă reflectare 
în general a realităţii, de o reacţie adecvată în raport cu 
realitatea în general, ci orice constatare a ceea ce e just 
sau fals, deci orice rezolvare a unei alternative în pro- 
cecul muncii, poate fi judecată exclusiv pornind de la 
scopul dat, de la realizarea lui. Așadar, și aici este vorba 
despre o interrelaţie ineluctabilă între trebuie şi reflec- 
tarea realităţii (între teleologie şi cauzalitatea instituită), 
unde trebuielui îi revine funcţia de moment precumpă- 
nitor. Autodetaşarea de formele anterioare, autohtonizarea 
existenței sociale îşi află expresia tocmai în această pre- 
cumpănire a acelor categorii în care caracterul nou, mai 
dezvoltat al acestui fel de existenţă ajunge să se exprime 
în opoziţie cu felul de existență care stă la baza lor. 

Am arătat deja în repetate rinduri că asemenea salturi 
de la un nivel existenţial la altul mai înalt cer perioade 
de timp foarte lungi, că dezvoltarea unui fel de exis- 


tenţă constă în transformarea treptată — plină de con- 
tnadicţii, inegală — a categoriilor specifice lui în cate- 


gorii dominante. În istoria ontologică a fiecărei categorii 
e vizibil şi poate fi urmărit un astfel de proces în care 
categoria devine ea însăşi. Incapacitatea modului de gin- 
dire idealist de a concepe pînă şi cele mai simple şi de 
la sine evidente raporturi ontologice iși are baza meto- 
dologică, în ultimă instanţă, în faptul că idealismul se 
mulțumește cu analizarea doar logică sau gnoseologică a 
celor mai dezvoltate, mai spiritualizate şi mai subtile mo- 
duri de manifestare a categoriilor, prilej cu care com- 
plexele ontologic directoare de probleme ale genezei lor 
reale nu sînt doar neglijate, ci total ignorate; se iau 
mult mai mult în consideraţie exclusiv formele de prac- 
tică socială mai îndepărtate din punctul de vedere al 
schimbului de materii dintre societate şi natură, iar la 
acestea mijlocirile adesea complexe care le leagă de for- 
mele lor de bază nu numai că nu sînt luate la cu- 
noștință, ci între formele lor iniţiale şi cele dezvoltate 
se construiesc contradicții. Astfel, în majoritatea covir- 
șitoare a tratării idealiste a acestor probleme, specifici- 
tatea existenţei sociale dispare pe de-a întregul ; se con- 
struieşte o sferă artificială, fără nici un fel de rădăcină 
în afara ei, a trebuialui (a valorii), şi aceasta este pusă 
în contrast cu o existenţă, chipurile, pur naturală a 
omului, deşi atît una, cît şi cealaltă sînt obiectiv onto- 
logic întotdeauna la fel de sociale. Că materialismul vul- 
gar reacţionează la această situaţie prin simpla ignorare 
a rolului trebuielui în existenţa socială şi că el în- 
cearcă să conceapă întreaga această sferă după modelul 
necesității strict naturale contribuie mult la încwrcarea 
acestui complex de probleme, generează la ambii poli fe- 
tişizări ale problemelor, fetişizări care, desigur, sub ra- 
portul conţinutului şi metodologic sînt opuse, dar care, 
de fapt, se leagă între ele. 

O asemenea fetişizare a trebuielui poate fi observată 
cel mai pregnant la Kant. Filozofia lui Kant cencetează 
practica umană numai în legătură cu formele cele mai 
înalte ale moralei. (În ce măsură lipsa la Kant a deose- 

birii între morală şi etică tulbură „de sus“ aceste consi- 
deraţii și le face rigide se poate analiza, desigur, abia 
în etică.) Aici însă se pune problema de a cerceta limi- 
tele consideraţiilor sale „de jos“, prin prisma absenței 
oricărei geneze sociale. Ca în toate filozofiile idealiste 
consecvente, la Kant apare o fetişizare ipostaziantă a ra- 
ţiunii. În asemenea viziuni asupra lumii, necesitatea 
pierde, inclusiv  gnoseologic, caracterul ei de „dacă... 
atunci“, singurul capabil să o concretizeze ; ea apare ca 
fiind în ultimă instanţă absolută. Forma -cea mai exacer- 
bată a acestei absolutizări a raționalului se evidenţiază, 
lucru uşor de înţeles, în morală. Irebuiele ar fi astfel 
— atît subiectiv, cît şi obiectiv — desprins de alterna- 
tivele concrete ale oamenilor ; acestea apar mai degrabă 
în lumina unei astfel de absolutizări a raţionalului mo- 
ral numai ca întruchipări adecvate sau neadecvate ale 
unor atari imperative absolute, care, prin urmare, rămân 
transcendente faţă de om. Kant se exprimă astfel: „În- 
tr-o filozofie practică, unde nu este cazul să acceptăm 
temeiuri pentru ceea ce se întimplă, ci e vorba despre 
legi, despre ceea ce trebuie să se întîmple chiar dacă nu 
se întîmplă niciodată...“ 5. Imperativul care generează în 
om relaţiile trebuielui devine implicit un principiu trans- 
cendent-absolut (criptoteleologic). Calitatea lui se înte- 
meiază pe faptul că el este „o regulă care exprimă prin- 
tr-un trebuie caracterul obiectiv obligatoriu al acţiunii“, 
şi anume raportată la o fiinţă (adică la om) „pentru care 
raţiunea nu este singurul temei al determinării voinţei“. 
Prin aceasta, modul ontologic real al existenţei umane, 
care nu este determinat în fapt doar de către raţiunea 
ipostaziată kantiană, apare faţa de valabilitatea univer- 
sală a imperativului doar ca un caz particular de ma- 
nifestare cosmică (teologică). Kant, dealtfel, delimitează 
extrem de riguros obiectivitatea imperativului, valabili- 
tatea lui pentru toate „fiinţele raţionale“, de domeniul 
practicii umane, singurul cunoscut ca real. Deşi el nu 
contestă expres faptul că maximele subiective care apar 
aici şi care — în opoziţie cu activitatea absolută a im- 
perativului — determină acţiunea pot, de asemenea, func- 


5 Kant. Grundlegung zur Metaphysik der Sitten, Phil. 
Bibl., Leipzig 1906, p. 51. 

ționa ca un fel de trebuie, ele reprezintă, totuşi, simple 
„prescripţii practice“, şi nu „legi“ tocmai „pentru că 
le lipsește necesitatea, care, dacă e să fie practică, tre- 
buie să fie independentă de condiţii patologice, deci de 
condiţii doar întîmplător lipite de voinţă“ 6. Prin aceasta, 
toate însuşirile concrete, toate năzuinţele concrete etc. ale 
omului devin în accepţia lui Kant „patologice“, căci ele 
sînt lipite doar întîmplător de voinţa abstractă, de 
asemenea fetişizată. Nu este aici locul să facem o cri- 
tică aprofundată a acestei morale. Aici ne preocupă 
exclusiv ontologia existenţei sociale, iar în momentul de 
faţă caracterul ontologic al trebuielui în acest domeniu. 
De aceea ne putem limita la aceste observaţii succinte, 
care însă explică suficient pentru scopurile noastre ac- 
tuale poziţia de bază a lui Kant. Mai trebuie să indi- 
căm doar un fapt care, de asemenea, marchează caracte- 
rul criptoteologic al acestei morale, şi anume convingerea 
lui Kant că ar putea să dea celor mai cotidiene alterna- 
tive morale ale omului un răspuns absolut, cu putere 
de lege, independent de toate determinaţiile social-umane. 
Ne gîndim, în această ondine de idei, la binecunoscuta 
sa hotărtre care condamnă specularea depunerilor, fapt 
pe care Hegel l-a criticat net şi just încă în perioada 
sa de la Jena. Întrucît această critică a fost tratată pe 
larg în carnea mea despre tînărul Hegel, această re- 
ferire este suficientă. 

Din nou nu este întimplător că tocmai Hegel s-a ri- 
dicat atit de ferm împotriva acestei conceperi a trebuielui 
de către Kant. Desigur, nici accepţia dată de Hegel nu 
e lipsită de probleme. În gîndirea sa există aici două 
tendinţe diferite care se opun nemijlocit una alteia. Pe 
de o parte, o justificată repulsie faţă de extrapolarea 
transcandentă a conceptului de trebuie de către Kant. 
Aceasta duce, totuşi, adesea la o opoziţie doar abstractă, 
unilaterală. Aşa se întimplă la el în Filozofia dreptului, 
unde încearcă să opună problemelor lăuntrice şi ambi- 
guităţii moralei uzuale formale a lui Kant din domeniul 


6 Kant. Kritik der praktischen Vernunft, Phil. Bibl., 
Leipzig 1906, p. 24. 

1 Lukács. Der junge Hegel, Werke, Bd. 8, 3 Aufl., 
Neuwied-Berlin 1967, p. 369 ş.u. 

conduitei etice o morală de conţinut. Aici, el tratează tre- 
buiele exclusiv ca mod de apariţie al moralității, ca punc- 
tul de vedere „al datoriei, adică al cerinţei“, ca o acti- 
vitate „care poate însă ajunge la ceva ce este“. Aceasta 
este însă realizată abia în conduita etică, în socialitatea 
împlinită a existenţei umane, unde tocmai din acest mo- 
tiv acest concept kantian al trebuielui îşi pierde sensul 
şi valabilitatea 8. Falsitatea acestei poziţii a lui Hegel de- 
pinde de specificul acestei polemici a lui. Deşi el critică 
îngustimea şi limitarea doctrinei lui Kant despre tre- 
buind, el însuși nu cutează să treacă concret dincolo de 
această îngustime şi limitare. Pe cît este de justă evi- 
denţierea problemelor lăuntrice ale” moralei pure kan- 
tiene, pe atît este de greşit a-i contrapune completiv con- 
duita etică ca socialitate împlinită, în care caracterul de 
trebuind al practicii este ridicat în moralitate prin con- 
duita etică. În Enciclopedie însă, unde Hegel tratează 
acest complex de probleme liber, independent de pole- 
mica sa împotriva lui Kant, el se apropie mult mai mult 
de o abordare autentic ontologică, deşi este şi aici gre- 
vat de unele prejudecăţi idealiste. În secţiunea despre 
spiritul subiectiv, cercetind sentimentul practic ca o 
treaptă a dezvoltării acestuia, el defineşte astfel trebuin- 
dul: „Sentimentul practic conţine imperativul (das Sol- 
len)  determinarea-de-sine a sa ca fiinţind în sine, ra- 
portat la o singularitate fiinţind-în-fapt care numai în 
conformitate cu această determinare îşi dobindeşte va- 
labilitatea““. Hegel recunoaşte aici cu totul just că tre- 
buiele este o categorie elementară, iniţială şi originară 
a existenţei umane. Fireşte, el nu ia în seamă aici relaţia 
lui cu aceasta, ceea ce este de mirare, dată fiind înţele- 
gerea lui în fond justă a caracterului teleologic al muncii. 
În loc de aceasta urmează o multitudine de consideraţii 
idealiste negative despre relaţia acestui trebuie cu plăcu- 
tul şi neplăcutul, cu care prilej el nu ezită să le res- 
pinsă ca sentimente „subiective şi supenficiale“. Aceasta 
însă nu-l împiedică să intuiască faptul că acest trebuind 
are o semnificaţie determinantă pentru întregul dome- 
niu al existenţei umane. Astfel, el spune: „Răul nu este 


8 Hegel. Principiile filozofiei dreptului, Bucureşti, Edi- 
tura Academiei R.S.R., 1960, p. 134—135. 

nimic altceva decît lipsa de conformitate a ceea ce este 
cu ceea ce trebuie să fie“ şi adaugă de îndată, comple- 
tind : „Acest «trebuie» are multe semnificări, şi, întrucât 
scopurile accidentale au şi ele forma de trebuie, ele sînt 
infinit de multe“ 9. Această extindere a conceptului de 
trebuie dobindeşte valoare în plus şi prin aceea că He- 
gol limitează expres valabilitatea lui la existența umană 
(socială) şi contestă existenţa oricărui trebuie în natură. 
Oricit de ambigue ar fi asemenea consideraţii, ele arată, 
totuşi, că Hegel a făcut un pas enomn dincolo de idea- 
lismnul subiectiv al timpului său şi al vremurilor ulte- 
rioare. În curind vom vedea că ocazional Hegel poate 
să adopte faţă de aceste probleme un punct de vedere 
şi mai liber. 

Dacă vrem să înţelegem just geneza — după părerea 
noastră, neîndoielnică — a trebuielui din esenţa teleolo- 
gică a muncii, să reamintim ceea ce am spus deja despre 
muncă ca model al oricărei practici sociale, şi anume 
că între model şi variantele sale ulterioare mult mai com- 
plicate există un rapont de identitate a identității şi 
nonidentităţii. Cu toate că esenţa ontologică a trebuielui 
în muncă se orientează asupra subiectului care mun- 
ceşte şi determină atît comportamentul său în muncă, 
cît şi cel faţă de sine însuşi ca subiect al procesului de 
muncă, acesta din urmă este, totuşi, aşa cum am subli- 
niat tocmai în consideraţiile anterioare, un proces între 
om şi natură, fiind temeiul ontologic al schimbului de 
materii între om şi natură. Această caracteristică a scopu- 
lui, obiectului, mijloacelor determină şi esenţa compor- 
tării subiective. Şi anume în sensul că şi din perspectiva 
subiectului poate să reuşească numai o muncă înfăp- 
tuită pe baza celei mai intensive obiectivităţi, şi de aceea 
subiectivitatea trebuie să joace în acest proces un rol 
subordonat producţiei. Fireşte, însuşirile subiectului (spi- 
ritul de observație, îndemînarea, hărnicia, perseverenţa 
etc.) influenţează desfăşurarea procesului muncii atît ex- 
tensiv, cât şi intensiv într-o măsură hotăritoare. Totuşi, 
toate capacitățile umane mobilizate aici sînt întotdeauna 
prin esenţa lor îndreptate în afară, înspre dominaţia în 


9 Hegel. Filozofia spiritului, Bucureşti, Editura Acade- 
miei R.S.R., 1966, p. 303. 

fapt, spre transformarea materială a obiectului naturii 
prin muncă. Cu toate că, ceea ce este inevitabil, trebuiele 
face apel şi la anumite laturi ale interiorităţii subiec- 
tului, cerinţele lui sînt, totuşi, astfel instituite, încât schim- 
bările dinăuntrul omului să ducă la o mai bună stăpî- 
nire a schimbului de materii cu natura. Autodominarea 
omului, care în mod necesar apare mai întîi ca efect 
al trebuielui în muncă, dominaţia crescindă a înţelegerii 
propriilor sale înclinații spontane biologice, a propriilor 
sale obişnuinţe etc. este reglementată şi dirijată prin obiec- 
tivitatea acestui proces; această obiectivitate este însă, 
în esenţa ei, fundamentată în existenţa naturală a obiec- 
telor, mijloacelor etc. ale muncii. Dacă vrem să înţele- 
gem just latura modificatoare, activă asupra subiectului, 
a trebuielui în muncă, atunci trebuie să pormim de la 
această obiectivitate ca regulator. Ea are drept urmare 
faptul că importanța primară în muncă o are compor- 
tarea reală a celui ce munceşte; ceea ce se întimplă 
între timp în subiectul însuşi nu trebuie neapărat să 
aibă o influenţă asupra acestei comportări. Am văzut, 
fireşte, că trebuiele trezeşte şi impulsionează în procesul 
muncii însuşiri ale omului care mai tîrziu sînt determi- 
nante pentru formele mai dezvoltate ale practicii ; e sufi- 
cient să amintim de dominarea afectelor. Aceste modi- 
ficări ale subiectului nu sint însă aici, cel puţin nu ne- 
mijlocit, îndreptate asupra totalităţii sale ca persoană; 
ele pot să funcţioneze excelent în munca însăşi fără a 
influenţa în rest viaţa lui. Ele dobiîndesc, desigur, impor- 
tante posibilități în acest sens, dar numai posibilităţi. 

De îndată ce, aşa cum am văzut, scopul teleologic 
devine influențarea altor oameni pentru a realiza, la rîn- 
dul lor, instituari teleologice executorii, subiectivitatea 
celui care instituie dobîndeşte un rol calitativ schimbat, 
dar dezvoltarea relaţiilor sociale ale oamenilor duce, pînă 
la urmă, la aceea că şi autoschimbarea subiectului de- 
vine obiectul unor instituiri ieleologice de genul trebuielui. 
Desigur, aceste instituiri se deosebesc de acele forme 
ale trebuielui pe care le-am descoperit în procesul muncii 
nu numai prin complexitatea lor mai mare, ci, tocmai 
de aceea, şi calitativ. Analiza lor aprofundată va forma 
însă obiectul capitolelor ulterioare şi, înainte de toate, 
al eticii înseși. Aceste diferenţe calitative de netăgăduit 

nu trebuie, totuşi, să estompeze faptul fundamental co- 
mun că ele toate sînt relații de ondinul trebuielui, acte 
in care nu trecutul în spontaneitatea lui cauzală de- 
termină prezentul, ci în care mai degrabă sarcina de 
viitor instituită teleologic constituie principiul determi-, 
nant al practicii axate pe ea. 

Vechiul materialism a compromis spiritualmente dru- 
mul „de jos“ prin aceea că el voia să lase fenomenele 
superior structurate şi mai complexe să apară direct din 
cele inferioare ca simple produse ale acestora (faimoasa 
derivare de către Moleschott a gîndirii din chimia creie- 
rului, deci ca produs pur natural). Noul materialism 
întemeiat de Marx consideră baza naturală a existenţei 
umane ca ireductibilă, dar pentru el acesta este un mo- 
tiv în plus de a clarifica socialitatea specifică a catego- 
riilor care rezultă din procesul separării ontologice a 
naturii şi societăţii tocmai în socialitatea lor. De aceea 
şi este în problema trebuielui din procesul muncii atât 
de impontantă funcţia acesteia ca realizare a schimbului 
de materii dintre natură şi societate. Această relaţie este 
baza atît a apariţiei trebuielu: în genere din modul so- 
cial-uman de satisfacere a nevoilor, cît şi a specificităţii 
sale, a calităţii sale deosebite şi a tuturor limitelor exis- 
tenţiale determinate, care sînt chemate la viaţă şi determi- 
nate de către acest trebuie ca formă şi expresie a unor 
relaţii ale realităţii. Cunoaşterea acestei concomitenţe a 
identităţii şi nonidentităţii nu este, totuşi, suficientă pen- 
tru deplina înţelegere a acestei situaţii. Ar fi tot atît 
de eronat să încercăm ca din trebuiele în procesul muncii 
să derivăm oarecum logic formele lui complicate, pe cît 
este de fals dualismul opoziţiei în filozofia idealistă. Tre- 
buiele din procesul muncii cuprinde deja ca atare, după 
cum am văzut, posibilităţi din cele mai diferite atit obiec- 
tive, cât şi subiective. Care dintre ele şi cum anume se 
transformă în realităţi sociale depinde de respectiva dez- 
voltare concretă a societății şi, cum ştim de asemenea, 
această dezvoltare poate fi concepută adecvat în determi- 
naţiile ei concrete abia post festum. 

De problema trebuielui ca categorie a existenţei sociale 
este inseparabil legată problema valorii. Căci după cum 
trebuiele — factor determinant al practicii subiective în 
procesul muncii — nu poate juca acest rol specific de- 


243 


tenminant decit pentru că ceea ce este dobindit astfel 
este valoros pentru om, tot aşa valoarea este imposibil 
de realizat într-un asemenea proces dacă ea nu e în 
stare să instituie în omul care munceşte, ca fir călăuzi- 
tor al practicii, trebuiele realizării ei. Cu toată această 
concordanţă intimă, care la prima vedere acţionează 
aproape ca o identitate, valoarea pretinde, totuşi, un tra- 
tament diferențiat. Cele două categorii ţin atît de intim 
una de alta tocmai pentru că ambele sint momente ale 
aceluiaşi complex. Şi, întrucît valoarea influențează pre- 
cumpănitor instituirea scopului şi este principiul eva- 
luării produsului realizat, pe cînd brebuiele e mai mul 
regulatorul procesului însuși, este inevitabil ca multe din 
ele, în calitatea lor de categorii ale existenţei sociale, să 
fie diferit alcătuite, ceea ce, fireşte, nu le suprimă con- 
cordanţa, ci, dimpotrivă, o concretizează. Dacă plecăm 
de la faptul că valoarea caracterizează drept valoros sau 
lipsit de valoare produsul final al fiecărei munci, se naşte 
de îndată următoarea întrebare : este această caracteristică 
ceva obiectiv sau doar subiectiv ? Este valoarea unui lucru 
o însuşire obiectivă a lui, care în actul de valorizare al 
subiectului e doar — just sau ncjust — recunoscută sau 
valoarea se naşte tocmai ca rezultat al unor asemenea 
acte de valorizare ? 

Desigur, valoarea nu poate fi dobîndită nemijlocit din 
proprietăţile naturale ale unui obiect. Acest lucru apare 
deosebit de evident în cazul tuturor formelor superioare 
ale valorii. Şi nu trebuie să ne gîndim neapărat Ja valori 
„spiritualizate““, cum sînt cele estetice şi etice. Aşa cum 
am arătat la timpul său, Marx stabileşte încă referitor 
la faza incipientă a schimburilor economice ale oameni- 
lor, cu prilejul apariţiei valorii de schimb, esenţa nena- 
turală a acesteia: „Pînă acum nici un chimist nu a 
descoperit valoare de schimb într-o penă sau într-un 
diamant“ 10. Deocamdată avem încă de-a face, desigur, 
cu o formă fenomenală nai elementară a valorii, cu va- 
joarea de întrebuințare, care se află într-o legătură 
inextricabilă cu existenţa naturală concretă. Ea devine 
valoare de întrebuințare deoarece este folositoare vieţii 


10 K. Marx şi F. Engels. Opere, vol. 23, Bucureşti, 
Editura politică, 1966, p. 97. 

omului. Întrucît aici este vorba de trecerea de la exis- 
tența pur naturală la existența socială, sînt posibile, după 
cum arată Marx, cazuri limită, în care există o valoare 
de întrebuințare fără ca ea să fie un produs al muncii. 
„Acesta este cazul — după cum spune Marx — atunci 
cînd utilitatea sa pentru om nu este mijlocită de muncă. 
Aşa sînt, de pildă, aerul, pămînturile virgine, păşunile 
naturale, pădurile sălbatice etc.“ 11. Dacă lăsăm deoparte 
aerul, care reprezintă efectiv un caz limită, atunci toate 
celelalte obiecte sint valoroase ca bază pentru o muncă 
utilă ulterioară, ca posibilităţi pentru făurirea de produse 
ale muncii. (Am atras atenţia asupra faptului că soco- 
tim şi culegerea produselor naturii ca o formă incipientă 
a muncii; o examinare atentă a procesului culesului 
arată de îndată că în el pot fi găsite în germene toate 
categoriile obiective şi subiective ale muncii.) De accea, 
în consideraţii de natură atît de generală, putem, fără 
a ne abate de la adevăr, să concepem valorile de în- 
trebuinţare, bunurile drept produse ale muncii. Acest 
fapt are drept consecinţă că putem să vedem în valoa- 
rea de întrebuințare o formă obiectuală socială obiectivă. 
Socialitatea valorii de întrebuințare este întemeiată în 
muncă : majoritatea covirşitoare a valorilor de întrebuin- 
tare au luat naştere prin muncă, prin transformarea obicc- 
telor, prin transformarea condiţiei, a funcţionalităţii etc. a 
obiectelor din natură, iar acest proces se desfăşoară, ca 
retragere a hotarului naturii, odată cu dezvoltarea muncii, 
a socialităţii ei, atît în lărgime, cât şi în profunzime. (În 
zilele noastre, chiar şi aerul a dobindit valoare de schimb 
prin apariţia hotelurilor, sanatoriilor etc.) 

Astfel, valorile de întrebuințare, bunurile reprezintă 
o fommă de obiectualitate socială care se deosebeşte de 
celelalte categorii ale economiei numai prin aceea că 
ea, ca obiectivare a schimbului de materii dintre socie- 
tate şi natură, constituie o caracteristică a tuturor forma- 
ţiunalor sociale, a tuturor sistemelor economice, că ea — 
considerată în generalitatea ei — nu este supusă nici unei 
transformări istorice ; fireşte, modurile ei concrete de 


1 Op. cit., p. 55. 

manifestare se schimbă neîntrerupt, chiar şi înăuntrul 
aceleiaşi formaţiuni sociale. În al doilea rînd, valoarea 
de întrebuințare este înăuntrul acestui cadru ceva obiec- 
tiv. Făcând totală abstracţie de faptul că în dezvoltarea 
socialităţii muncii numărul acelor valori de întrebuințare 
care servesc numai mijlocit la satisfacerea nevoilor ne; 
mijlocite creşte mereu — nu trebuie uitat niciodată că, 
de pildă, atunci cînd un capitalist cumpără o maşină, 
el vrea să dobîndească valoarea ei de întrebuințare —, 
utilitatea, care face dintr-un obiect valoare de întrebuin- 
tare, poate să fie stabilită cu o mare precizie şi în fa- 
zele incipiente ale procesului de muncă. Faptul că 
această utilitate are un caracter teleologic, cu alte cu- 
vinte că ea este o utilitate pentru anumite scopuri con- 
crete, nu suprimă această obiectivitate. Aşadar, valoarea 
de întrebuințare nu apare ca simplă rezultantă a umor 
acte subiective de valorizare, ci acestea, pur şi simplu, 
conştientizează utilitatea obiectivă a valorii de întrebuin- 
pare, justeţea sau nejusteţea lor vădindu-se în calitatea 
obiectivă a valorii de întrebuințare, nu invers. 

A considera utilitatea o proprietate a lucrurilor pare 
la prima vedere ceva paradoxal. Natura nu cunoaşte de- 
loc această categorie, ci numai procesul continuu, con- 
diționat cauzal, al transformării în altceva. Numai în 
teodicee puteau să se ivească determinaţii atit de stupide 
ca, de pildă, că „utilitatea“ iepurelui este de a-i servi 
drept hrană vulpii etc. Căci numai dacă este raportată 
la o instituire teleologică utilitatea poate să determine 
felul de a fi al unui obilect oarecare, numai în această 
relaţie ţine de esenţa lui ca ceva existent faptul că este 
folositor sau nu. Aşadar, filozofia ar fi trebuit să se 
ocupe nu numai de rolul ontologic al muncii, ci şi de 
funcţia ei în constituirea existenţei sociale ca o modali- 
tate nouă şi de-sine-stătătoare a existenţei, pentru a se 
ajunge la o punere a problemei adecvat realităţii. De 
aceea, sub raport metodologic este uşor de înţeles că 
viziunile asupra lumii care aveau ca punct de plecare 
un caracter pretins teleologic al ansamblului realităţii 
explicau caracteristica obiectelor din natură şi societate 
prin făurirea existenţei de către creatorul transcendental 
al lumii şi încercau să o fundamenteze prin obiectivita- 

tca lui. Augustin despre lucruri: „Ele sînt pentru că sînt 
create de Tine, nu sînt însă, deoarece nu sînt ceea ce 
eşti Tu. Căci este real numai ceea ce rămîne nesohim- 
bat“. Ființa lucrunilor exprimă, prin urmare, caracterul 
lor valoric drept creaţie a lui dumnezeu, în timp ce 
pieirea lor arată momentele nefiinţei lor. În acest sens, 
„tot ceea ce există este bun“; răul „nu este un lucru 
neal“ 12. Evident, acesta este numai un caz special al 
unor astfel de fundamentări cosmic-teologice ale obiecti- 
vităţii lucrurilor şi totodată şi implicit a valorilor. Nu 
putem aici să ne ocupăm în amănunt de variantele foarte 
diverse ale unor asemenea poziţii, ci ne vom limita să 
stabilim că şi în acest caz obiectivitatea este derivată 
din muncă — fireşte, din ipostazierea ei transcendentală 
ca creaţie. De aici rezultă totuşi că, pe de o parte şi 
mai reliefat decît în imaginile în general :dealiste despre 
lume, valorile complexe, mai spiritualizate, se află într-o 
opoziţie mai mult sau mai puţin radicală față de cele 
materiale, păminteşti, iar pe de altă parte, depinde de 
instituirea primelor dacă ultimele le vor fi doar subor- 
donate sau, ascetic, vor fi chiar lepădate. Vom vedea 
în etică că în spatele tuturor acestor valorizări se ascund 
contradicții reale ale existenţei sociale; asupra deta- 
liilor unor astfel de complexe de probleme nu putem încă 
să ne oprim aici. 

În orice caz, astfel ia naştere o soluţionare obiecti- 
vistă a problemelor valorii şi bunurilor, soluţionare, fi- 
reşte, deformată transcendent. Din pricina întemeierii ei 
transcendent-teologice, este de înţeles faptul că opoziţia 
antireligioasă apărută odată cu Renaşterea în sfera con- 
cepţiei despre lume a pus accentul pe caracterul subiec- 
tiv al actelor de valorizare. Hobbes spume: „Bun nu- 
meşte omul orice obiect al înclinațiilor sale, neprielnic 
numeşte el însă toate de care îi e silă şi pe care le 
urăşte, rău ceea ce el dispreţuieşte. Prin urmare, ex- 
presiile bun, neprielnic şi rău trebuie înţelese cu re- 
ferinţă la cel ce le întrebuinţează ; căci nimic nu este 
prin sine însuşi bun, neprielnic sau rău, iar temeiul unei 


12 Confesiunile  sfîntului Augustin, cartea a VII-a, 
cap. 11—12, în limba germană, München, f. a, p. 215 
şi urm. 

asemena definiri nu rezidă în natura lucrurilor înseși, 
ci trebuie să depindă... de cel care o foloseşte“ 13. Foarte 
asemănător se exprimă Spinoza : „În ce priveşte binele şi 
răul, nici acestea nu ne arată ceva pozitiv în lucruri, 
dacă le considerăm în ele însele... Căci unul şi același 
lucru poate fi, în acelaşi timp, bun şi rău şi chiar inb 
diferent“ 14. Aceste mişcări de opoziţie importante îm- 
potriva transcendenţei teleologice în conceperea valorilor 
ating punctul lor filozofic culminant în iluminism ; la 
fiziocraţi şi la economiştii englezi din secolul al XVIII-lea 
găsim primele încercări de fundamentare economică a 
valorilor, fundamentare care  dobindeşte la Bentham 
forma ei cea mai consecventă, dar, totodată, cea mai 
mediocră şi mai lipsită de înţelegerea naturii lor ideale 15. 

Luarea în consideraţie a acestor două concepții extreme 
esle, de aceea, plină de învăţăminte pentru analiza noas- 
tră ontologică, deoarece ambele denigrează ca lipsite de 
valoare sau nesemnificative sisteme de valori reale din 
punct de vedere social cu scopul de a descoperi o va- 
labilitate autohtonă a valorilor exclusiv în valorile subtile 
spirituale, respectiv nemijlocit materiale. Că în ambele 
sisteme sînt aduse la acelaşi nivel valori care, totuşi, au 
un conţinut diferit (de pildă, maniheismul lui Augustin) 
nu schimbă cu nimic această stare de lucruri. Căci la 
ambele extreme se ajunge la contestarea unicităţii de ul- 
timă instanţă a valorii ca factor real al existenței so- 
ciale, unicitate netulburată de modificănle de structură 
calitative, extrem de semnificative, care au loc în cursul 
dezvoltării societăţii. Faţă de aceste două extreme, un 
tertium datur îl poate oferi numai metoda dialectică. 
Căci numai prin această metodă este posibil să se ex- 
plice faptul că în geneza ontologică a unui nou mod 
de existenţă sînt deja cuprinse categoriile lui hotărî- 
toare — tocmai de areca naşterea lui înseamnă un salt 


13 Hobbes. Leviathan, cap. 11, Ziirich-Leipzig, 1936, 
p. 95. 

14 Spinoza. Etica, Bucureşti, Editura ştiinţifică, 1957, 
p. 217. 

15 Vezi în această privinţă K. Marx şi F. Engels. Opere, 
vol. 3, Bucureşti, Editura politică, 1962, ed. a Il-a, 
p. 426 ş.u. 

in dezvoltare —, faptul că aceste categorii sînt însă în 
faza lor incipientă prezente numai în sine şi că trans- 
formarea acestui în sine în pentru sime trebuie să fie 
întotdeauna un proces istonc dificil, inegal şi plin de 
contradicții. Această depășire a însinelui prin transfor- 
marea lui în pentru sine cuprinde determinaţiile com- 
plexe, care formal logic par să se excludă reciproc: 
suprimarea, păstrarea, ridicarea la un nivel superior. 
De aceea este necesar ca şi în companarea formelor pri- 
mitive ale valorii cu cele dezvoltate să avem constant 
în vedere acest caracter complex al depăşirii. Iluminis- 
mul sreşea atunci cînd — deseori sofistic, deseori, me- 
tafioric vorbind, în sudoarea frunţii — se străduia să 
derive cumva cele mai înalte virtuţi din simpla utilitate. 
Hegel, care, după cum am văzut, a căzut adesea jertfă 
prejudecăţilor idealiste, a încercat încă în Fenomenologia 
spiritului să facă din contradicţiile obiectiv prezente ale 
iluminismului în problema utilității ca valoare funda- 
mentală baza teoriei conştiente a contradicţiei în dialec- 
tica sa. Această tendință ontologic sănătoasă nu a dispă- 
rut la el niciodată total. În Istoria filozofiei, el vorbeşte, 
de pildă, despre modul de tratare a utilității de către 
stoici şi arată primtr-o critică bine argumentată cît de 
falsă este „nobila“ renunțare la aceste categorii din par- 
tea idealismului, cum totuşi ele pot şi trebuie să se 
conserve — ca moment depăşit — în formele de valoare 
mai înalte ale practicii. Hegel spune cu acest prilej: 
„În ceea ce priveşte utilitatea, morala nu trebuie s-o 
trateze cu atâta aroganță, căci orice acţiune bună este 
de fapt utilă, aceasta însemnând tocmai că ea are reali- 
tate, dă naştere la ceva bun. O acţiune bună care nu 
este utilă nu e nici un fel de acţiune, nu are nici un 
fel de realitate. Inutilitatea în sine a binelui este abstrac- 
ţia acestuia ca o nerealitate. Nu numai că ne e permis 
să avem conştiinţa utilității, ci chiar trebuie să o avem, 
căci este adevărat că e util să ştim ce e bun. Utilitatea 
nu e nimic altceva decît a şti ceea ce facem, a avea 
conştiinţa acţiunii“ 16. 


16 Hegel. Geschichte der Philosophie, II, Ausg. Glock- 
ner, XVIII, 456 şi 19, 28Q ș.u. 

Prin urmare, în ceea ce privește geneza ontologică a 
valorii, trebuie să pomim de la faptul că în munca 
privită ca producţie de valori de întrebuințare (bunuri) 
alternativa dintre folositor şi nefolositor satisfacerii ne- 
voilor este instituită ca problemă a utilității, ca element 
activ al existenţei sociale. Dacă vrem deci să abordăm: 
problema  obiectivităţii valorii, putem vedea de îndată 
că aceasta cuprinde în sine o afirmare a instituirii te- 
leologice juste, sau, mai bine spus, caracterul just al 
instituirii teleologice — presupunînd justa ei realizare — 
înseamnă realizarea într-un fel concret a respectivei va- 
lori. Caracterul concret al raportului valoric trebuie subli- 
niat în mod deosebit. Căci de elementele fetişizării idealiste 
a valorilor ţine extrapolarea abstractă a obiectivităţii lor, 
potrivit mostrei deja cunoscute de noi a extrapolării 
raționalului. De aceea trebuie ca şi în cazul valorii să 
evidenţiem caracterul ei social ontologic de „dacă... 
atunci“ : un cuţit este valoros dacă taie bine etc. Ge- 
neralizarea că obiectul produs este valoros numai în mă- 
suma în care este capabil să servească just, chiar opti- 
mal, satisfacerii trebuimțelor nu înalță această structură 
a lui „dacă... atunci“ într-o sferă abstract-absolută, ci 
doar cuprinde relaţia „dacă... atunci“ într-o abstracţie 
axată pe legitate. În acest sens, valoarea, care apare 
în muncă ca proces de reproducere a valorii de între- 
buințare, este neîndoielnic obiectivă. Nu numai pentru 
că produsul poate fi comparat cu instituirea teleolo- 
gică, ci şi pentru că aceasta însăşi poate să fie obiectiv 
prezentă în relaţia ei de genul „dacă... atunci“ cu satis- 
facerea trebuinţelor şi să fie indicată şi verificată ca va- 
labilă. Nici vorbă deci că valiorizările ca instituiri sin- 
gulare ar constitui valoarea ca atare. Dimpotrivă. Va- 
loarea care apare în proces şi îi conferă o obiectuali- 
tate socială este cea care hotărăşte dacă opţiunea pe 
care o comportă instituirea teleologică şi realizarea cei 
este adecvată valorii, deci justă, deci valoroasă. 

Fireşte, aici, ca şi anterior în cazul trebuielui, situația 
de ansamblu este cu mult mai simplă şi mai univocă 
decît la formele mai complexe, care nu mai ţin exclu- 
siv de sfera schimbului de materii al societăţii cu na- 
tura, ci care, mai degrabă, presupunind această sferă ca 
bază constantă a lor, sînt active într-o lume deja socială. 

Şi acest complex de probleme poale fi tnatat în mod 
adecvat abia în contexte ulterioare ; aici alegem un sin- 
gur exemplu pentru a arăta metodologic modalitatea şi 
orientarea inijlocirilor şi nmealizărilor nou apărute. Să 
luăm în fonna ei cea mai generală ceea ce Marx nu- 
meşte „metamorfoza mărfurilor““, simpla cumpărare şi môn- 
zare a mărfurilor. Pentru ca un schimb de mărfuri pe 
baza valorii de schimb şi a banilor să {ie în genere po- 
sibil, trebuie să existe o diviziune a muncii în societate. 
Totuşi, spune Marx: „Diviziunea socială a muncii face 
ca munca sa (a proprietarului de mărfuri. — G. L.) să 
fie tot atit de unilaterală pe cît sint de multilaterale 
trebuinţele lui“. Această consecinţă elementară şi con- 
tradictorie a diviziunii muncii dă naştere la o situaţie 
în care acte care în fapt sint conexe, vinzarea şi cum- 
părarea, practic se desprind unul de altul, devin inde- 
pendente unul faţă de altul, întîmplătoare unul în raport 
cu altul; „nimeni nu este obligat să cumpere imediat, 
pentru că el însuşi a vîndut“, spune Marx. Aşadar, se 
poate vedea : „Faptul că proceseie acestea independente 
care stau faţă în faţă constituie o unitate interioară în- 
seamnă în acelaşi timp că unitatea lor interioară se reali- 
zează în cadnul unor contradicții exterioare“. Și Marx 
indică în acest loc că această formă „implică posibili- 
tatea, dar numai posibilitatea, crizelor“ 17. (Realitatea 
ei presupune, desigur, mdaţii care nici nu pot încă să 
existe la nivelul circulaţiei simple a mărfurilor.) 

Chiar şi simpia menționare a acestor câtorva momente, 
desigur importante, este suficientă pentru a arăta că 
procesul economic real, care devine tot mai social, este 
mult mai complicat decit munca simplă, producţia ne- 
mijlocită de valori de întrebuințare. Aceasta însă nu 
exclude în nici un caz obiectivitatea valorilor care iau 
naştere în cadrul lui. Economia cea mai complicată este 
şi ea o rezultantă a instituirilor teleologice singulare, a 
realizănii lor, ambele sub forma opţiunilor. Desigur, miş- 
carea de ansamblu a lanțurilor cauzale pe care le gene- 
rează ele rezultă din interacţiunile lor nemijlocite şi 
mijlocite în cadrul unei mişcări sociale ale cărei de- 


11 K. Marx şi F. Engels. Opere, vol. 23, Bucureşti, Edi- 
tura politică, 1966, p. 120, 127 şi 128. 

terminări de ultimă instanţă se unesc într-o totalitate 
procesuală. Dincolo însă de un anumit nivel, subiecţii 
economici individuali care realizează instituirile şi care 
optează în condiţiile existenței alternativelor nu mai se- 
sizaază această totalitate procesuală atît de nemijlocit 
încît opţiunile lor să fie orientate cu deplină centitudine 
pe baza valorii, aşa cum se întimplă în cazul muncii 
simple creatoare de valori de întrebuințare. Mai mult, 
în majoritatea cazurilor, oamenii nu pot urmări corect 
consecinţele propriei lor hotărîri. Cum ar fi posibil atunci 
ca institminle lor valorice să constituie valoarea econo- 
mică ? Valoarea însăși există însă obiectiv şi tocmai 
această obiectivitate determină — chiar dacă, obiectiv, 
nu cu o certitudine conespunzătoare şi, subiectiv, nu cu 
o conştienţă adecvată — instituirile teleologice singulare 
orientate pe baza valorii. 

Modul în care diviziunea socială a muncii, care devine 
tot mai complicată, produce din sine valori a fost indi- 
cat parţial în capitolul despre Marx şi vom reveni ade- 
sea la această problemă. Aici dorim să arătăm dcar că 
diviziunea muncii, mijlocită şi pusă în mişcare de valoa- 
rea de schimb, produce principiul dominării timpului 
printr-o mai bună utilizare intemă a lui. „Orice ecp- 
nomie — spune Marx — se reduce, în ultimă analiză, la 
economisirea timpului. Societatea trebuie şi ea să-şi îm- 
partă timpul în mod adecvat, pentru a obţine o produc- 
ție corespunzătoare ansamblului trebuinţelor ei, aşa cum 
şi individul trebuie să-şi împartă judicios timpul pentru 
a putea dobiîndi cunoştinţe în proporţiile cuvenite sau 
pentru a putea face faţă diverselor cerințe ale activităţii 
sale. Fxconomisirea timpului, ca și repartizarea planică a 
timpului de muncă între diferitele ramuri de producție 
rămân, aşadar, prima lege economikă a unei societăţi 
bazate pe producţia colectivă“ 18. Marx vorbeşte despre 
aceasta ca despre legea producţiei sociale. Pe bună drep- 
tate, căci acţiunile cauzale ale diferitelor fenomene se 
unesc într-o astfel de lege, reacţionează prin aceasta 
determinant asupra actelor individuale, Jar indăvidul 


18 K. Marx. Bazele criticii economiei politice, vol. I, 
Bucureşti, Editura politică, 1972, p. 107-—108. 

trebuie să se adapteze acestei legi dacă nu vrea să 
piară. 

Economia de timp reprezintă, totodată, o relaţie va- 
lorică. Chiar şi munca simplă, orientată doar spre va- 
lori de întrebuințare, a însemnat o supunere a naturii 
de către om pentru om atât în modelarea ei conform 
trebuinţelor sale, cât şi în dobindirea dominaţiei asupra 
propriilor sale instincte şi afecte exclusiv naturale şi, 
mijlocit de aceasta, în conturarea inkipientă a capaci- 
tăţilor sale specific umane. Orientarea obiectivă a legităţii 
economice spre economisirea timpului impune în societate 
în mod nemijlocit diviziunea optimă a muncii pentru 
momentul respectiv, determină în condițiile date apari- 
ţia unei noi existențe sociale pe treapta superioară a 
unei socialităţi tot mai pure. Această mişcare este deci, 
obiectiv, independent de felul în care o înțeleg partici- 
panţii, un pas spre realizarea categoriilor sociale în sensul 
trecerii lor din ființarea-în-sine imiţială într-o fiimţare- 
pentru-sine tot mai bogat determinată şi tot mai efectivă. 
Încorporarea adecvată a acestei fiinţări-pentru-sine a so- 
cialitățui dezvoltate revenite la sine este omul însuşi. 
Nicidecum idolul abstract, nicicìind și nicăieri existent al 
unui om izolat, ci omul în practica sa socială concretă, 
omul care cu faptele sale, în faptele sale întruchipează 
specia umană, îi conferă realitate. Marx a văzut întot- 
deauna clar relaţia dintre economie şi ceea ce viaţa 
economică produce în omul însuşi. În aceeaşi ordine de 
idei cu pasajul citat mai sus referitor la economia de 
timp ca principiu valome al economicului, el scrie: 
„Economisirea reală constă în economisirea timpului de 
muncă... Dar această economisire este identică cu dezvol- 
tarea forţei productive. Prin urmare, nu renunțare la 
consum, ci dezvoltarea forței productive, a capacităților 
de producţie și, ca urmare, dezvoltarea atît a capacită- 
ților de consum, cît şi a mijloacelor de consum. Capa- 
citatea de consum este o condiţie a consumului, este 
deci primul lui mijloc, şi raprezintă dezvoltarea unei pre- 
dispoziţii individuale, a unei forțe productive. 

Economisirea de timp de muncă echivalează cu spo- 
riea timpului liber, adică a timpului destinat dezvol- 
tării depline a individului, iar aceasta, la rindul ei, 
acţionează asupra forţei productive a muncii ca o co- 

losală forţă de producţie“ 19. Despre problemele concrete 
pe care Marx le ridică aici, în special despre relația 
dintre timpul liber şi forţa productivă a muncii, vom 
putea vorbi pe larg abia în ultimul capitol. 

În acest pasaj, Marx însuşi acondă o importanţă priori- 
tară nu problemelor particulare adiacente, ci relaţiei in- 
destructibile, general necesare dintre dezvoltarea econo- 
mică obiectivă şi dezvoltarea omului. Practica economică 
este realizată de om prin acte opţionale, dar totalitatea 
ei formează un complex dinamic obiectiv, ale cărui legi, 
depăşind voinţa oricărui individ, i se opun acestuia ca 
realitatea sa socială obiectivă, cu toată duritatea carac- 
teristică realităţii şi care, în dialectica lor obiectiv pro- 
cesuală, produc şi reproduc omul social pe o treaptă 
mereu mai înaltă. Ma: exact spus, ele produc şi reproduc 
atît relaţiile care fac posibilă dezvoltarea ascendentă a 
omului, cît şi, în omul însuşi, acele capacităţi care trans- 
fomnă astfel de posibilităţi în realitate. Tocmai de aceea 
Marx poate continua reflecţiile citate de noi în felul 
următor : „Dacă considerăm societatea burgheză în to- 
talitatea ei ca rezultat final al procesului de producţie 
social, apare întotdeauna societatea însăşi, adică însuși 
omul în. relaţiile sale sociale. Tot ce are o formă trai- 
nică — de pildă produsul etc. — apare în această miş- 
care doar ca un moment, ca un moment efemer. Însuşi 
procesul de producţie nemijlocit apare aici doar ca un 
moment. La rîndul lor, condiţiile şi întruchipările obiec- 
tuale ale procesului de producţie sînt în egală măsură 
momente ale acestuia, iar în calitate de subiecţi ai lui 
apar numai indivizii, dar indivizii în relaţiile lor reci- 
proce, pe care ei fie că le reproduc, fie că le produc. 
Avem aici în faţa noastră propriul lor proces de mișcare 
permanent, în care ei se înnoiesc pe ei înşişi în aceeași mă- 
sură în care înnoiesc lumea avuţiei creată de ei“ 20. Este 
interesant să comparăm această expunere cu cea a lui 
Hegel, pe care am citat-o mai înainte, în care acesta 
subliniază că instrumentele muncii constituie elementul 
obiectiv durabil al muncii, în opoziţie cu efemeritatea 


19 K. Marx. Bazele criticii economiei politice, vol. II, 
Bucureşti, Editura politică, 1974, p. 194. 
2 Op. cit., p. 194—195. 

satisfacerii trebuinţelor pe care ele o fac posibilă. Opo- 
ziţia nemijlocit evidentă a celor două formulări este însă 
numai aparentă. Analizînd însuşi actul muncii, Hegel a 
văzut în unealtă un moment activ durabil pentru dezvol- 
tarea socială, o categorie mijlocitoare de importanţă hotă- 
ritoare, datorită căreia actul de muncă individual depă- 
şeşte caracterul lui individual și devine el însuşi un mo- 
ment al continuității sociale. Hegel dă, prin urmare, o 
primă indicație despre modul în care actul de muncă 
poate deveni moment al reproducţiei sociale. Dimpotrivă, 
Marx consideră procesul economic în totalitatea lui dina- 
mică dezvoltată, iar în cadrul acesteia omul trebuie să 
apară ca început şi sfîrşit al procesului de ansamblu, ca 
iniţiator şi rezultat final al acestuia. El pare, într-adevăr, 
adeseori — iar în individualitatea sa întotdeauna — să 
dispară în valurile procesului, dar, în pofida aparenţei 
atît de întemeiate, el constituie esența reală a acestuia. 

Obiectivitatea valorii economice se întemeiază pe esența 
muncii ca schimb de materii între societate şi om, însă 
realitatea obiectivă a caracterului ei valoric depăşeşte cu 
mult această relaţie elementară. Deşi încă forma iniţială 
a muncii, care instituie utilitatea ca valoare a produsu- 
lui acesteia, se raportează nemijlocit la satisfacerea tre- 
buinţelor, ea declanșează deja în omul care o îndepli- 
neşte un proces a cărui intenţie obiectivă — indiferent 
de gradul în care e conştientizată — este orientată spre 
promovarea reală a unei dezvoltări superioare a omului. 
Astfel, în valoarea economică apare o creştere calitativă 
în raport cu acea valoare care era dată imanent în acti- 
vitatea simplă producătoare de valori de întrebuințare. 
Prin aceasta ia naştere o dublă mişcare contradictorie. 
Pe de o parte, caracterul utilitar al valorii cunoaşte o 
creştere în privinţa universalităţii, a dominării întregii 
vieţi omeneşti. Aceasta se produce simultan cu accen- 
tuarea caracterului abstract al utilității, valoarea de 
schimb, întotdeauna mijlocită, în sine contradictorie, ri- 
dicată la universalitate preluînd rolul conducător în rela- 
țiile sociale reciproce ale oamenilor. În legătură cu 
aceasta nu trebuie uitat că valorizarea (Geltendwerden) 
valorii de schimb presupune întotdeauna întemeierea ei 
pe valoarea de întrebuințare. Noul este deci o dezvoltare 
contradictorie, dialectică a determinaţiilor originare deja 

prezente în geneză, niciodată simpla lor negaţie abstractă. 
Pe de altă parte, această dezvoltare însăşi, care a condus 
la crearea unor formaţiuni realmente sociale, precum 
capitalismul şi socialismul, este în sine contradictorie 
într-un mod extrem de important şi de fructuos. Sociali- 
tatea dezvoltată a producţiei dă naştere unui sistem al eco- 
nomicului imanent autofundamentat şi închis în sine, 
în care o practică reală este posibilă doar pe baza orien- 
tării existenţei prin instituiri imanent economice de sco- 
puri şi cercetări imanent economice asupra mijloacelor. 
Apariţia termenului Homo economicus nu este nicidecum 
rodul întimplării sau al neînţelegerii. El exprimă adecvat 
şi plastic comportarea nemijlocit necesară a omului într-o 
lume a producţiei devenite socială. Desigur, doar com- 
portarea directă. Căci a trebuit să constatăm atît în ca- 
pitolul despre principiile ontologice fundamentale ale lui 
Marx, cît şi în consideraţiile prezente că nu pot exista 
acte economice — de la forma iniţială a muncii şi pînă 
la producţia pur socială — care să nu aibă la bază, tot- 
odată, o intenţie ontologic imanentă orientată spre de- 
venirea umană a omului, devenire în sensul cel mai larg, 
deci începînd cu geneza lui şi terminînd cu dezvoltarea 
lui plenară. Această natură ontologică a sferei econo- 
mice luminează relaţiile ei cu alte domenii ale practicii 
umane. În cadrul acestor relaţii, economiei îi revine, aşa 
cum în mod repetat am văzut în alte contexte, funcţia 
ontologic primară fondatoare. Şi, cu toate că am mai 
afirmat acest lucru de mai multe ori, nu ni se pare 
de prisos să amintim că această prioritate ontologică nu 
implică o ierarhie valorică. Ea nu face altceva decît să 
sublinieze starea de lucruri normală, în ordinea firii, că 
o anumită fomnă a existenţei constituie baza ontologică- 
de nesuprimat a altor forme, şi nu invers sau reciproc. 
O astfel de constatare este în sine indiferentă faţă de va- 
loare. Numai în teologic şi în idealismul de nuanţă teolo- 
gică, prioritatea ontologică reprezintă, totodată, şi crite- 
riul valoric superior. 

Această concepție ontologică fundamentală implică 
atît direcţia, cât şi metoda prin care, în cadrul unei sfere 
a existenţei, poate fi surprinsă genetic dezvoltarea cate- 
goriilor superioare (mai complexe, mai mediate) — atit 
de tip contemplativ, cât şi de tip practic — din cele mai 

simple, fundamentale. Orice „derivare logică“ a construirii 
şi a ordonării categoriilor (aici, a valorilor) care por- 
neşte de la conceptul lor general înţeles abstract trebuie 
respinsă. Căci altfel, conexiunile şi laturile, a căror par- 
ticularitate are o fundamentare ontologic-reală în geneza 
lor social-istorică, ar căpăta aparenţa unei ierarhii con- 
ceptual-sistematice, care, datorită discrepanţei între exis- 
tenţa autentică şi conceptul pretins determinant, nu ar 
putea decît să falsifice esenţa lor concretă, interacţiunea 
lor concretă. La fel trebuie respinsă şi ontologia mate- 
rialist-vulgară, care înţelege categoriile complexe ca pro- 
duse mecanice ale celor elementar-fundamentale şi care 
astfel, pe de o parte, își refuză orice înțelegere a parti- 
cularităţii primelor, iar pe de altă parte, ordonează cate- 
goriile într-o ierarhie falsă, pretins ontologică, potrivit 
căreia doar cele de ultimul tip ar putea dobindi existenţă 
în sensul adevărat al cuvîntului. Respingerea ambelor con- 
cepţii, la fel de false, este deosebit de importantă dacă 
vrem să înţelegem corect raportul dintre valoarea eco- 
nomică şi celelalte valori ale practicii sociale (şi atitudi- 
nea teoretică legată în modul cel mai intim de ele). Am 
văzut că valoarea este indisolubil legată de caracterul 
opţional al practicii sociale. În natură nu există valori, 
ci doar legături cauzale şi, datorită lor, transformări, 
alterităţi ale lucrurilor, complexe etc. De aceea, rolul 
efectiv al valorii în realitate se măngineşte doar la exis- 
tența socială. Am arătat cum în muncă şi în practica eco- 
nomică opțiunile sînt orientate cu ajutorul valorilor, valori 
care în nici un caz nu reprezintă simple rezultate, sin- 
teze etc. ale valorilor subiective individuale, ci, dimpo- 
trivă, hotărăsc, datorită obiectivităţii pe care o au în 
cadrul existenţei sociale, asupra adevărului sau falsităţii 
opţiunilor bazate pe valoare. 

În consideraţiile noastre anterioare am arătat că deose- 
birea esenţială dintre opţiunile originare din munca orien- 
tată doar spre valori de întrebuințare și cele din munca 
specifică unor etape superioare se bazează, înainte de 
icate, pe aceea că primele conţin instituiri teleologice 
care vizează transformarea naturii înseşi, în timp ce în 
ultimele scopul este, în primul rînd, influențarea conştiin- 
tei altor oameni pentru a-i determina la instituirile te- 
leologice dorite. Domeniul economiei socialmente dezvol- 

tate conţine instituiri valorice de ambele tipuri într-o 
complicată împletire, în care şi cele de primul tip, fără 
a-şi pierde esenţa lor originară, sînt supuse unor schim- 
bări variate. Aşa a luat naştere în domeniul economiei 
o complexitate mai mare a valorii şi a instituirilor va- 
lorice. Dacă trecem însă la domeniile neeconomice, atunci 
ne vom afla în fața unor probleme şi mai dificile, cali- 
tativ cu totul altele. Aceasta nu înseamră în nici un caz 
că continuitatea existenţei sociale s-ar rupe, ar înceta să 
fiinţeze şi să acţioneze neîncetat. Pe de o parte, este clar 
că anumite tipuri şi reglementări ale practicii sociale, 
care şi-au dobiîndit autonomia în cursul istoriei, sînt, în 
esența lor, simple forme de mediere şi că au apărut cu 
acest caracter tocmai pentru a reglementa mai bine re- 
producţia socială. Să ne gindim la sfera dreptului în 
sensul cel mai larg al cuvîntului. Am văzut însă, tot- 
odată, că această funcţie de mediere, tocmai pentru a-şi 
îndeplini în mod optim sarcina, trebuie să dobindească 
un statut independent de economie şi să fie structurată 
eterogen în raport cu aceasta *. Din nou devine vizibil 
faptul că atit fetişizarea idealistă, care vrea să facă din 
sfera dreptului ceva care se autointemeiază, cît şi mate- 
rialismul vulgar, care vrea să derive mecanic acest com- 
plex din structura economică, rămîn în afara problema- 
ticii reale. Tocmai dependenţa obiectiv socială a dome- 
niului dreptului de economie, împreună cu eterogeneita- 
tea lui faţă de economie, produsă de această dependenţă, 
determină, prin simultaneitatea lor dialectică, particula- 
ritatca şi obiectivitatea socială a valorii. Pe de altă parte, 
am constatat, atît în capitolul despre Marx, cît şi în 
prezentul capitol, că instituirile pur economice nu pot fi 
realizate practic dacă în indivizii umani, în raporturile 
lor reciproce nu sânt chemate la viaţă şi dezvoltate — 
pînă într-atit încît să fie posibilă apariţia reală a speciei 
umane — capacităţile umane (sau doar posibilitatea lor, 
în sensul dynamis-ului aristotelic), ale căror consecinţe 
depăşesc cu mult economicul pur, fără a putea totugi — 


* Aici există în manuscris următoarea notă: „Să ne 
amintim de consideraţiile noastre asupra acestei probleme 
din capitolul consacrat lui Marx, în special de scrisoa- 
rea lui Marx către Lassalle ş.a.m.d.“ 

aşa cum işi închipuia idealismul — să părăsească tere- 
nul existenţei sociale. Orice utopie este determinată în 
conţinutul şi orientarea ei de către acea societate pe 
care o contestă. Oricare dintre replicile ei istoric-umane 
se raportează la înfăţişarea determinată pe care o are 
hic et nunc-ul social-istoric existent. Nu există problemă 
umană care să nu fie în ultimă instanţă declanșată și 
profund determinată de practica reală a vieţii sociale. 

Opoziția este aici doar un moment important al co- 
nexiunii. Încă în capitolul despre Marx am arătat pe 
larg că rezultatele cele mai măreţe ale dezvoltării umane 
se manifestă adesea — şi nicidecum întîmplător — în 
astfel de forme contradictorii şi că prin aceasta ele devin, 
în mod socialmente obiectiv, sursa unor incontestabile 
conflicte de valori. Să ne amintim doar de istoria citată 
acolo a singurei geneze reale şi adevărate a speciei umane. 
Tocmai pentru că dezvoltarea care se realizează în eco- 
nomie nu este în totalitatea ei o dezvoltare instituită 
teleologic, ci constă, în pofida întemeierii ei pe instituirile 
teleclogice individuale ale indivizilor umani, din lanţuri 
cauzale spontan necesare, formele ei de manifestare în 
cadrul acestor lanțuri cauzale, forme istoric şi concret 
necesare în momentul dat, pot prezenta cele mai ascuţite 
opoziții între progresul obiectiv economic — şi de aceea 
progres obiectiv al umanităţii — şi urmările lui asupra 
indivizilor umani. (Este, poate, de prisos să amintim că 
în concepţia noastră lumea fenomenală reprezintă o parte 
existențială a realităţii sociale.) Această opoziţie o întîl- 
nim pretutindeni în istorie, de la dizolvarea comunei pri- 
mitive şi pînă la formele contemporane ale manipulării. 
Totodată, în legătură cu aceasta se poate observa că, în 
timp ce atitudinea opțională în dezvoltarea economică 
însăşi este — aproape după modelul muncii simple — în 
mare măsură univocă, atitudinile morale faţă de conse- 
cinţele economiei care influenţează viața par dominate de 
un antagonism al valorilor. Explicaţia este că acolo unde 
procesul economic-social progresează cu o univocitate de- 
terminată cauzal-legic, reacţiile opţionale faţă de el tre- 
buie şi ele să genereze o nemijlocită univocitate valorică. 
Balzac, istoricul cel mai profund al dezvoltării capitalis- 
mului în Franţa, înfăţişează în comportarea eroului său 
Birotteau eşecul în faţa uzanțelor pe atunci în vigoare 

ale capitalismului şi, cu toate că motivele moral-psiho- 
logice ale eșecului sînt prin natura lor demne de stimă, 
eşecul rămîne ceva negativ sub raport valoric, în timp ce 
faptul că ajutorul lui Birotteau, harnicul său ginere Po- 
pinot, este capabil să rezolve aceleaşi probleme economice 
dobîndeşte, pe bună dreptate, o apreciere pozitivă. Şi 
nu este întîimplător, ci întru totul caracteristic pentru“ 
clarviziunea lui Balzac că în dezvoltarea ulterioară a lui 
Popinot el prezintă fără cruţare drept negativităţi laturile 
întunecate din punct de vedere moral-uman ale succese- 
lor sale economice. 

Această  univocitate în distingerea opţiunilor econo- 
mice de cele care nu mai sînt economice, ci moral-umane, 
nu poate fi întotdeauna la fel de precis delimitată ca 
în cazul acelei munci care nu este altceva decit un sim- 
plu schimb de materii cu natura. O univocitate de felul 
celei descrise aici poate deveni actuală numai atunci cînd 
procesul economic, în obiectivitatea sa, în anumită mă- 
sură ca o „a doua natură“, devine eficient şi cînd, în 
acelaşi timp, conţinutul opțiunii respectivului individ este 
concentrat integral sau precumpănitor asupra domeniului 
economic propriu-zis. Altfel, caracterul contradictoriu 
— adesea direct antagonist — al raportului dintre pro- 
cesul economic însuşi şi formele lui de manifestare so- 
cial-umane trebuie să treacă pe primul plan. Dilema va- 
lorică care se naşte aici a fost exprimată încă în vechea 
Romă de Lucan: „Victrix causa diis placuit, sed victa 
Catoni“ *. Şi este suficient să ne gîndim la figura lui 
Don Quijote, care concentrează în acceaşi persoană 
această tensiune dintre refuzul pătimaş al necesității dez- 
voltării sociale obiectiv-progresive şi credința tot atît de 
pătimaşă în integritatea morală a speciei umane, chiar 
şi în formele trecutului definitiv apus, ca împletire a ne- 
bunici groteşti cu o puritate sufletească sublimă. Dar 
cu aceasta ne mai aflăm departe de rădăcinile acestui 
caracter contradicloriu. Legitatea imancntă a economiei 
nu numai că produce aceste antagonisme între esenţa 
obiectivă a procesului ei şi formele ei respective de ma- 
nifestare în viaţa oamenilor, ci transformă antagonismul 


* „Zeii au ţinut cu învingătorul, dar Cato cu cel in- 
vins“ (Lucan. Farsalia, 1, 128). 

intr-un fundament ontologic al înseși dezvoltării de an- 
samblu. Astfel, comuna primitivă este înlocuită, în vir- 
tutea necesităţii economice, de societatea împărţită în 
clase şi odată cu aceasta apantenenţa de clasă şi partici- 
parea la lupta de clasă influenţează profund deciziile de 
viaţă ale fiecărui membru al societăţii. Pe această cale 
se naşte — de indată ce conținutul opţiunilor depăşeşte 
în mod categoric schimbul de materii al societăţii cu na- 
tura — un spaţiu de manifestare a fenomenelor conflic- 
tuale. În aceste condiţii, alternativele axate pe realizarea 
valorilor iau adesea chiar forma unor insolubile conflicte 
de obligaţii, deoarece aici conflictul nu se mai produce 
la nivelul recunoaşterii valorii unui ce? sau cum? al 
deciziei, ci, în calitatea lui de conflict între valori con- 
crete, concret valabile, determină practica. Alternativa 
este axată pe alegerea între valori care se contestă reci- 
proc. Aparent, viziunea noastră ne-ar readuce la con- 
cepţia tragic-relativistă a lui Max Weber, pe care am mai 
amintit-o, conform căreia pluralismul conflictual inso- 
lubil al valorilor ar forma baza practicii umane în socie- 
tate. 

Aceasta este însă doar o aparenţă. În spatele ei mu se 
află realitatea însăşi, ci, pe de o parte, o menţinere în 
nemijlocit, în care se manifestă fenomenele lumii apa- 
renţelor, iar pe de altă parte, un sistem ierarhic supra- 
raționalizat, logicizat al valorilor. Simpla punere în miş- 
care a acestor extreme la fel de false produce fie un 
empirism pur relativist, fie o construcţie raţională care 
nu poate fi aplicată adecvat realităţii. Raportate una la 
alta, ele creează impresia de neputinţă a raţiunii morale 
faţă de realitate. Aici nu ne putem ocupa concret şi amă- 
nunţit de acest complex de probleme. Aceasta va fi una din- 
tre sarcinile eticii. Doar acolo va fi posibil să diferenţiam 
în mod corespunzător tipurile de valori şi de realizare a 
valorilor, tipuri care diferă foarte mult sub raportul for- 
melor lor de schimbare şi de autoconservare în schimbare. 
Aici putem prezenta acest proces doar foante general, pe baza 
unui exemplu, acela al deciziei socialmente corecte în cazul 
unei opțiuni importante. Este vorba doar de a indica 
foarte pe scurt trăsăturile principale ale acelei metode 
ontologice prin care poate fi abordat acest complex. 
Pentru aceasta trebuie să pornim de la acea determi- 

nație a substanţialităţii despre care am mai vorbit ante- 
rior. Concepţiile moderne despre existenţă au dizolvat 
concepţia statică, imuabilă despre substanță. De aici nu 
rezultă nicidecum necesitatea negării substanţei în cadrul 
ontologiei, ci doar recunoaşterea caracterului ei esenţial-. 
mente dinamic. Substanţa este ceea ce schimbindu-se în- 
suşi, în cadrul schimbării perpetue a lucrurilor, se poate 
menţine în continuitatea sa. Această autoconservare di- 
namică nu are neapărat un caracter etern. Substanțele 
se pot naşte şi pot dispărea fără a înceta să fie substanţe 
pe motiv că se conservă dinamic doar în perioada exis- 
tenței lor. 

Orice valoare autentică este însă un moment impor- 
tant în acel complex fundamental al existenţei sociale pe 
care îl numim practică. Existenţa existenţei sociale se 
conservă ca substanță în procesul de reproducție, iar 
acesta este complex şi sinteză a actelor teleologice, care 
nu pot fi separate efectiv de acceptarea sau respingerea 
unei valori. Astfel, fiecare instituire practică se rapor- 
tează — pozitiv sau negativ — la o valoare, ceea ce ar 
putea crea impresia că valorile înseşi sînt doar sinteze 
sociale ale acestor acte. Ceea ce este exact îm aceasta este 
doar faptul că valorile nu ar putea dobîndi o relevanţă 
existenţială în societate dacă nu ar trebui să devină 
obiectul unor astfel de institutiri. Această condiţie a reali- 
zării valorii nu este pur şi simplu identică cu geneza 
ontologică a valorii. Sursa reală a genezei este mai curind 
schimbarea structurală neîntreruptă a existenţei sociale 
înseşi, din care rezultă nemijlocit instituirile care vizează 
realizarea valorilor. Aşa cum am văzut, un adevăr fun- 
damental al concepţiei marxiste este acela că oamenii îşi 
făuresc singuri istoria, însă nu în împrejurări pe care 


și le-au putut alege singuri. Oamenii răspund — mai 
mult sau mai puţin conştient, mai mult sau mai puţin 
corect — tocmai la alternativele concrete pe care le 


creează respectivele posibilităţi ale dezvoltării sociale. În 
ele este conținută în mod implicit valoarea. Nu există 
nici un dubiu că, de exemplu, dominarea de către om 
a propriilor afecte ca rezultat al muncii este o valoare. 
Însă ea este conținută în muncă şi poate deveni reală 
sub raport social fără a îmbrăca neapărat o formă con- 

ştientizată și fără a-şi reliefa caracterul ci valoric în omul 
care munceşte. Ea este un moment al existenţei sociale 
şi de aceea este real existentă şi activă chiar atunci cînd 
nu este deloc sau este doar parţial conştientizată. 
Fireşte, socialmente conştientizarea nu este nicidecum 
întîmplătoare. A trebuit să insistăm asupna acestui mo- 
ment al independenţei pentru a scoate în evidenţă în 
mod corespunzător caracterul «existenţial social-ontologic 
al valorii. Acesta rezidă într-un raport social între scop, 
mijloc şi individ, raport care ca atare participă la exis- 
tenţa socială. Această existenţă conţine însă în acelaşi 
timp un element de posibilitate, ea determinind în sine 
doar cadrul de rezolvare a alternativelor concrete, con- 
ţinutul lor social şi individual, precum şi direcţiile de 
rezolvare a problemelor conţinute în ele. Dezvoltarea 
acestei fiinţăriAn-sine, evoluţia, transformarea ei într-o 
adevărată fiinţare-pentru-sine, valoarea le dobîndeşte prin 
actele care vizează realizarea ei. Pentru staraa de lucruri 
ontologică cu care avem de-a face aici este însă carac- 
teristic faptul că această realizare, indispensabilă pentru 
realitatea de ultimă instanţă a valorii, rămîne în prac- 
tica umamă indisolubil legată de valoarea însăşi. Valoarea 
este aceea care pune pecetea realizării ei asupra determi- 
naţiilor acesteia, nu invers. Acest fapt nu trebuie înţe- 
les în sensul că realizarea valorii ar putea fi „derivată“ 
mintal din valoare, că realizarea ar fi simplul ei „produs 
uman al muncii“. Opțiunile sînt fundamente ireductibile 
ale tipului de practică social-umană şi pot fi desprinse de 
decizia individuală doar în mod abstract, niciodată în 
mod real. Ce înseamnă însă pentru existența socială o 
astfel de opţiune depinde de valoare, mai bine spus de 
respectivul complex al posibilităţilor reale de a reacţiona 
practic la problematica unui hic et nunc social-istoric. 
Aşadar, decizia care duce la realizarea acestor posibili- 
tăţi reale sub forma lor cea mai pură — fie afirmînd 
o valoare, fie negînd-o — dobîndeşte, corespunzător etapei 
respective de dezvoltare, o exemplaritate pozitivă sau ne- 
gativă. În epocile primitive, această exemplaritate se con- 
servă pe calea tradiţiei nemijlocite, orale. Eroi ai mitu- 
lui devin cei ce au dat la alternativele — care culmi- 
nează în valori — ale vieţii ginţii un răspuns la un ase- 
menea nivel de exemplaritate, încît acest răspuns a că- 

pătat, œa forţă exemplificatoare pozitivă sau negativă, o 
inportanţă socialmente durabilă pentru reproducţia acestei 
vieţi şi a devenit, de aceea, parte componentă a acestui 
proces de reproducție în schimbarea și autoconserva- 
rea sa. 

Această permanenţă nu trebuie demonstrată în mod 
special, căci este foarte bine cunoscut modul în care 
astfel de soluţii personale date alternativelor sociale s-au 
păstrat încă din perioada naşterii miturilor pînă în zilele 
noastre. Totuşi, simpla conservare exprimă doar o la- 
tură a acestui proces. Tot atit de important este să 
constatăm că această conservare devine posibilă doar atunci 
cînd mitul poate fi supus permanent unei schimbări ne- 
întrerupte a interpretării lui, adică a aplicabilităţii lui 
ca model pentru practica respectivului prezent. Faptul 
că aceasta se petrece la început pe calea tradiţiei orale, 
iar mai tirziu pe calea modelării  poetic-artistice nu 
schimbă cu nimic starea de lucruri fundamentală care 
ne interesează aici. În toate aceste cazuri este vorba 
despre faptul că o acţiune orientată pe baza unei op- 
ţiuni sociale, în pofida schimbării neîncetate a detaliilor 
ei concrete, a interpretării ei, îşi păstrează continuitatea 
şi caracterul esenţial şi durabil pentru existenţa socială. 
Că aceasta se petrece sub forma unei opţiuni indivi- 
duale, şi nu ca în alte citeva domenii ale valorii, sub 
forma unei prescripţii sau interdicții, exprimă caracte- 
rul specific al valorii care se realizează aici: tendinţa ei, 
care izvorăşte nemijlocit din personalitatea umană, auto- 
confirmarea ei ca continuitate a esenței speciei umane. 
Contextul social real se manifestă, în primul rind, în 
aceea că factorul în întregime hotărîtor al schimbării, al 
reinterpretării îşi are rădăcinile în nevoile sociale ale 
respectivului prezent. Aceste nevoi hotărăsc dacă și cum 
va fi interpretată opţiunea fixată astfel. Determinantă 
aici nu este descoperirea eventualului adevăr istoric. Ştim 
prea bine că Brutus cel din legendă nu corespunde 
adevărului istoric, dar aceasta nu micşorează cu nimic 
forţa de influențare a eroului shakaspearean, iar valori- 
zările opuse (Dante) işi au şi ele întemeierea în trebuin- 
ţele prezentului lor. Schimbarea şi permanenţa sînt, aşadar, 
în egală măsură generate de dezvoltarea socială. Relaţia 
lor reciprocă oglindeşte tocmai forma de substanţialitate 

recent descoperită despre care a fost vorba la începutul 
expunerii de mai sus şi a cărei parte organic componentă 
este valoarea în obiectivitatea ei istorică. 

Obiectivitatea valorilor se bazează deci pe faptul că 
ele sint părți determinante și determinate ale dezvoltării 
sociale de ansamblu. Caracterul lor contradiotoriu, faptul 
incontestabil că de foarte multe ori ele se opun într-un 
mod evident bazei lor economice, precum şi una alteia 
nu justifică relativismul axiologic, aşa cum crede Max 
Weber, iar imposibilitatea de a le ondona într-un sistem 
tabelar-ierarhic este Într-o şi mai mică măsură un argu- 
ment în favoarea acestei idei. Existenţa valorilor, care 
se manifestă sub forma unui trebuie  social-faptic 
constrictiv şi este caracterizată în mod lăuntric necesar 
de pluralitatea valorilor şi de un rapont reciproc al aces- 
tora într-o gamă mergînd de la eterogeneitate pînă la 
opoziţie, este într-adevăr raţionalizabilă doar post festum, 
însă tocmai prin aceasta exprimă unitatea contradictorie, 
univocitatea neuniformă a procesului social-istoric de an- 
samblu. Acesta formează — în determinarea sa cauzală 
obiectivă — o totalitate mobilă. Deoarece el se constituie, 
totuşi, prin însumarea cauzală a instituirilor teleologice 
opţionale, fiecare moment care direct sau indirect îl înte- 
meiază sau îl frinează trebuie întotdeauna să constea din 
astfel de instituiri teleologice opţionale. Valoarea acestor 
instituiri este determinată de intenţia lor reală, devenită 
obiectivă în cadrul practicii, care poate fi orientată spre 
esenţial sau neesenţial, spre ceea ce este progresist sau 
ceea ce este retrograd. Toate aceste tendinţe fiind în mod 
real prezente şi active în existenţa socială şi, în virtutea 
acestui fapt, generînd în omul care acţionează opţiuni de 
orientările şi nivelurile cele mai diferite, fenomenul relati- 
vităţii nu este deloc întîmplător. El contribuie, de aseme- 
nea, la situaţia că în probleme și în răspunsurile la aceste 
probleme rămîne prezentă — cel puţin parţial — o ten- 
dinţă spre autenticitate, întrucît opţiunea respectivei prac- 
tici se exprimă nu numai în acceptarea sau respingerea 
unei anumite valori, ci în acelaşi timp în faptul că tocmai 
cutare valoare formează, în momentul dat, baza opțiunii 
concrete şi că tocmai din cutare motive se ia o anumită 
atitudine faţă de această valoare. Se știe că dezvoltarea 

economică constituie, în mod obiectiv, coloana vertebrală 
a progresului real. De aceea, conştient sau inconştient, 
nemijlocit sau eventual multiplu mijlocit, valorile hotări- 
toare, care se conservă în cadrul procesului, sînt întot- 
deauna raportate la ea. Există însă deosebiri obiectiv im- 
pontante în privinţa acelor aspecte ale procesului de an- 
samblu care sînt vizate şi afectate de respectiva opţiune. 
Datorită acestui fapt se conservă valorile în cadrul proce- 
sului social de ansamblu care se reînnoieşte permanent, 
datorită acestui fapt devin ele, în felul lor, părți com- 
ponente reale ale «existenţei sociale în procesul ei de 
reproducție, elemente ale complexului care este existenţa 
socială. 

Intenţionat am ales pentru demonstrarea acestei situaţii 
ontologice o valoare foarte depărtată de munca luată ca 
model. Am procedat astfel mai întîi pentru a arăta că 
şi în cazurile în care alternativa a devenit deja în mod 
nemijlocit pur interioară, intenţia deciziei se bazează, to- 
tuşi, în mod obiectiv pe determinări existenţiale sociale, 
că deci valoarea care se realizează în practică trebuie, 
totuşi, să aibă un caracter socialmente obiectiv. Am amin- 
tit în paginile anterioare de figura lui Brutus, care per- 
mite sesizarea directă a acestei conexiuni, a acestei anco- 
rări a valorii în existenţa socială. Ea este pusă tot atit 
de puternic în lumină, poate chiar mai puternic, dacă ne 
amintim că Prometeu era pentru Hesiod un nelegiuit 
pedepsit pe drept de zei şi că, începînd cu tragedia lui 
Eschil, figura lui trăieşte în conştiinţa oamenilor ca adu- 
cător al luminii şi ca binefăcător. Dacă mai adăugăm 
şi faptul că păcatul originar din Vechiul testament (N.B. 
pedepsit prin muncă) şi învăţătura creştină despre păcatul 
strămoşesc reprezintă punctul de vedere al lui Hesiod cu 
o forţă de acţiune socială sporită, atunci obţinem o ima- 
gine clară care ne permite să înţelegem cu uşurinţă că în 
acest caz conţinutul alternativei este dacă omul se pro- 
duce pe sine ca om în munca sa, sau dacă el trebuie 
să se înţeleagă pe sine ca produs subordonat al unor forţe 
transcendente. De aici rezultă cu necesitate că orice faptă 
independentă care îşi are temeiul în omul însuşi, în socia- 
litatea lui ascunde în sine un păcat faţă de forțele supe- 
rioare. În al doilea rînd, pentru punerea în valoare a 

socialităţii în opţiuni, această structură a lor este, totuşi, 
un caz cxtrem, desigur foarte important, care poate să fie 
elicient numai pe trepte relativ dezvoltate ale istoriei ome- 
nirii. De aceea, instituirea socialmente necesară a valori- 
lor trebuie să producă și cazuri altfel structurate. Deoarece 
însă acest întreg complex de probleme poate fi tratat 
într-un mod adecvat numai în etică, ne limităm aici la 
referiri pur formale. Există valori sociale care pentru a se 
impune social (drept, stat, religie etc.) au nevoie de un 
aparat instituţionalizat, care poate îmbrăca, desigur, for- 
mele cele mai diferite, şi există cazuri în care obiectivă- 
rile reflectării realității devin purtătoare de valori, de- 
clanşatoare de instituiri valorice. Aici ar fi imposibilă 
chiar şi simpla indicare a diferenţelor, a structurilor etero- 
gene care generează opoziții directe, căci ele se exprimă 
adecvat, fără excepţie, numai în conexiunile sociale con- 
crete şi în interacţiunile concrete ale tuturor valorilor; 
aceste diferenţe şi structuri eterogene pot fi deci surprinse 
doar într-o prezentare realmente sintetică, axată pe totali- 
tatea practicii sociale şi, implicit, pe totalitatea existenţei 
sociale. 


3. RAPORTUL SUBIECT-OBIECT ÎN MUNCĂ 
ŞI CONSECINȚELE LUI 


Cele spuse mai sus sînt departe de a epuiza formele de 
manifestare ale modului de viaţă specific uman, forme 
care, deşi multiplu mediate, provin din muncă şi care, de 
aceea, trebuie să fie înţelese ontologic-genetic doar por- 
nind de la ea. Înainte de a analiza mai îndeaproape 
cîteva probleme care aparent sînt foarte îndepărtate de 
muncă, dar care realiter îşi au — în esenţa lor — rădă- 
cinile în ea, trebuie să considerăm mai atent o conse- 
cinţă nemijlocită a muncii, la care ne-am mai referit în 
treacăt. Este vorba despre apariţia raportului subiect-obiect 
şi despre distanţarea necesară — realmente activă în ca- 
drul acestui raport — a obiectului de subiect. Această 
distanţare creează pentru existenţa socială a oamenilor o 
bază indispensabilă, cu o viaţă proprie: limba. Engels 
afirmă, pe bună dreptate, că ea provine din aceea că 
oamenii „au avut să-şi spună ceva unul altuia. Necesita- 

tca şi-a creat organul“ Î. Ce înseamnă, totuşi, a spune 
ceva ? Comunicări, chiar extrem de importante, cum sînt 
cele referitoare la pericol, hrană, dorinţa sexuală etc., 
întîlnim deja la animalele superioare. Diferenţa calitativă 
dintre aceste comunicări şi cele ale oamenilor, pe care 
Engels le indică cu exactitate, constă tocmai în această 
distanță. Omul vorbeşte întotdeauna „despre“ ceva deter- 
minat, pe care, prin aceasta, îl ridică într-un dublu sens 
deasupra existenţei lui nemijlocite: în primul rînd, prin 
aceea că este instituit ca un obiect exstind independent 
şi în al doilea rînd — şi aici distanţarea se manifestă 
şi mai puternic — străduindu-se să explice obiectul res- 
pectiv ca pe ceva concret. Mijloacele de exprimare ale 
omului, denumirile pe care le foloseşte au o astfel de 
natură, încît orice semn poate figura tot atit de bine 
şi în cu totul alte conexiuni. Astfel, ceea ce este reflectat 
de semnul-cuvint se desprinde de obiectele pe care le 
desemnează şi, implicit, de subiectul care îl exprimă şi 
devine o expresie mintală pentru un întreg grup de feno- 
mene determinate, pe care alte subiecte le pot utiliza 
într-un mod asemănător în cu totul alte conexiuni. For- 
mele de comunicare ale animalelor nu cunosc o astfel de 
distanţare, ele fac organic parte din procesul de viaţă 
biologic şi, deşi au un conţinut clar, el este legat de 
situații concrete ale celor care participă la ele. Prin 
urmare, în acest caz putem vorbi despre subiecte şi obiecte 
în genere doar într-un sens foarte figurat, care poate 
da uşor naştere unei înţelegeri greşite, deşi întotdeauna o 
fiinţă concretă se străduieşte să realizeze o comunicare 
despre un fenomen concret, deşi aceste comunicări au de 
obicei o semnificaţie foarte precisă, în strictă legătură 
cu situația dată. lInstituirea simultană a subiectului și 
obiectului în muncă şi de asemenea, determinat de aceasta, 
în limbă distanțează subiectul de obiect şi invers, obiectul 
concret de conceptul său etc., în sensul indicat aici. Abia 
astfel devin posibile o cunoaştere tendenţial nelimitat ex- 
tensibilă a obiectului şi stăpînirea acestuia de către om. 
Nu este surprinzător că denumirea obiectelor, rostirea 


conceptului lor, a numelui lor au trecut mult timp drept 


1 K. Marx şi F. Engels. Opere, vol. 20, Bucureşti, 
Editura politică, 1964, p. 471. 

un miracol magic. Încă în Vechiul testament, dominaţia 
omului asupra animalelor se exprimă în aceea că Adam 
le dă nume, aceasta desemnind, totodată, clar desprin- 
derea limbii de natură. 

Această distanţare cunoaşte însă atît în munca însăşi, 
cît şi în limbă o diferenţiere care creşte continuu. Chiar 
şi munca cea mai simplă realizează, aşa cum am văzut, 
prin dialectica scopului şi mijlocului, un nou raport între 
nemijlocire şi mijlocire şi prin aceea că fiecare satisfacere 
prin muncă a nevoilor este deja, prin esenţa ei obiectivă, 
o satisfacere mijlocită. Faptul la fel de inexorabil că 
orice produs finit al muncii posedă pentru omul care-l 
foloseşte o nouă nemijlocire, care nu mai este naturală, 
accentuează caracterul contradictoriu al acestei stări de 
lucruri (fierberea sau frigerea cămii este o mijlocire, dar 
consumarea cărnii fierte şi fmpte este, în acest sens, tot 
atît de nemijlocită ca şi consumarea cărnii crude, chiar 
dacă acest din urmă act are un caracter natural, în timp 
ce primul are un caracter social). În dezvoltarea ei as- 
cendentă, munca introduce însă între om şi scopul lui 
nemijlocit, pe care acesta vrea să-l atingă în ultimă in- 
stanţă, serii întregi de mijlociri. Ca urmare, în muncă 
apare încă de timpuriu o diferenţiere a instituirilor ne- 
mijlocite de scopuri de cele multiplu mijlocite. (Să ne 
gîndim la producerea armelor, care, începînd cu desco- 
perirea cuprului, continuînd cu topirea lui şi terminînd 
cu confecţionarea produsului finit, presupune o serie în- 
treagă de instituiri teleologice diferite, eterogene între 
ele.) O practică socială este posibilă doar atunci cînd 
această atitudine faţă de realitate a devenit socialmente 
generală. Că în condiţiile unei astfel de extinderi a ex- 
perienţelor de muncă apar, conexe lor, relaţii şi structuri 
cu totul noi, este de la sine înţeles, dar aceasta nu poate 
să modifice câtuşi de puţin faptul că deosebirea nemijlo- 
citului de mijlocit — cu existenţa lor simultană în inter- 
dependenţa lor necesară, cu succesiunea lor, cu supraordo- 
narea şi subordonarea lor etc. — a apărut din muncă. 
Abia distanţarea în minte a obiectelor prin intermediul 
limbii face posibilă comunicarea distanţării reale care se 
naşte în muncă şi fixarea ei sub forma de bun comun 
posibil al unei societăţi. Să ne gîndim doar că succesiunea 
temporală a diferitelor operaţiuni, mijlocirile lor cores- 

punzătoa:e csenţei lucrului (succesiune, pauză etc.) nu 
ar putea fi realizate social — pentru a evidenția doar 
aspectul cel mai important — fără o împărţire clară a 
timpului în limbă. La fel ca în cazul muncii, şi în limbă 
s-a realizat un salt din existenţa naturală în existenţa 
socială. Şi într-un caz şi în celălalt, saltul este un pro- 
ces lent ; începuturile lui ne vor rămîne, ce-i drept, pentru 
totdeauna necunoscute, dar direcţia lor de dezvoltare o 
putem studia destul de exact urmărind dezvoltarea unel- 
telor şi într-o anumită măsură putem avea o privire 
de ansamblu asupra totalităţii ei ca o cunoştinţă post 
festum. Desigur, chiar şi cele mai vechi monumente de 
limbă pe care ni le poate pune la dispoziţie etnografia 
sint mult mai recente decât primele unelte. Dar o ştiinţă 
a limbii care ar avea ca obiect de cercetare şi ca ghid 
metodic legăturile existente în mod real între muncă şi 
limbă ar putea adinci şi extinde foarte mult cunoaşterea 
noastră despre procesul istoric desfăşurat în cadrul sal- 
tului. 

Aşa cum am arătat pe larg, munca modifică în mod 
necesar şi natura omului care o efectuează. Direcţia în 
care se îndreaptă acest proces de transformare este dată 
de la sine odată cu instituirea teleologică şi cu realiza- 
rea practică a acesteia. După cum am văzut, problema 
centrală a transformării interioare a omului constă în 
aceea că el trebuie să ajungă la autodominarea conştientă. 
Nu numai scopul este prezent în conştiinţă înaintea reali- 
zării lui materiale ; această structură dinamică a muncii 
se extinde asupra fiecărei mişcări în parte: omul care 
munceşte trebuie să planifice în prealabil fiecare dintre 
mişcările sale şi să examineze continuu în mod critic, 
conştient realizarea planificării sale dacă doreşte să reali- 
zeze în munca sa optimul concret posibil. Această domi- 
nație a conştiinţei umane asupra propriului trup, care se 
extinde şi asupra unei părţi a sferei conştiinţei, asupra 
obişnuinţelor, instinctelor, afectelor, este o cerinţă elemen- 
tară chiar şi a muncii celei mai primitive. Ea trebuie deci 
să marcheze în mod decisiv şi reprezentările omului des- 
pre sine însuși, întrucît impune un raport faţă de sine 
însuşi calitativ deosebit de starea psihică a animalelor, 
total eterogen faţă de ea şi întrucît aceste cerinţe sînt 


presupuse de orice tip de muncă. 

În mod obiectiv ontologic se naşte noua natură a con- 
ştiinţei umane, descrisă deja de noi din diferite unghiuri 
şi care încetează să mai fie un epifenomen biologic, de- 
venind un moment esenţial, activ al existenţei sociale în 
curs de apariţie. Cînd am prezentat în repetate rînduri 
retragerea graniţelor naturii ca urmare a muncii, această 
nouă funcţie a conştiinţei, de puntător al instituirilor te- 
leologice ale practicii, a jucat un rol deosebit de im- 
portant. Dar dacă vrem să analizăm acest complex pro- 
blematic prin prisma unei critici ontologice riguroase, 
atunci trebuie să înţelegem că, deşi se poate vorbi de o 
retragere continuă a graniţelor naturale, niciodată nu va 
avea loc totala lor suprimare. Omul, membru activ al 
societăţii, motorul schimbărilor şi mişcărilor ei progresive, 
în sens biologic rămîne ireductibil o fiinţă naturală ; în 
sens biologic, conştiinţa lui -— în pofida tuturor muta- 
ţiilor funcţionale, care sînt decisive şi sub raport ontolo- 
gic — rămine indisolubil legată de procesul biologic de 
reproducere a trupului său; dată fiind realitatea univer- 
sală a unei asemenea dependențe, baza biologică a vieţii 
rămîne, în general, neschimbată şi în societate. Toate po- 
sibilităţile de a prelungi întrucîtva acest proces prin cu- 
noştințe aplicate etc. nu pot schimba cu nimic această 
dependenţă ontologică ultimă a conştiinţei de procesul 
vital al trupului. 

Din punct de vedere ontologic, această natură a rapor- 
tului dintre două sfere ale existenţei nu este, structural, 
nimic nou. Şi în existenţa biologică, raporturile, proce- 
sele etc. fizice şi chimice sînt date în mod ireductibil. 
Cu cît organismul este mai dezvoltat, cu atît ele pot în- 
deplini tot mai multe funcţii, care ar fi imposibile pen- 
tru procesele fizice sau chimice pure, nelegate de organic, 
dar aceasta nu poate suprima dependenţa indisolubilă a 
organismului de baza funcţionării sale normale. Oricit 
de diferit ar fi raportul dintre existenţa socială şi cea 
biologică faţă de raportul dintre existenţa organică şi cea 
anorganică, această dependenţă a sistemului superior, ma: 
complex, de existenţa, reproducerea etc. sistemului care-l 
fundamentează „de jos“ rămîne o realitate ontologică 
imuabilă. În sine, această legătură nici nu este contes- 
tată. Dezvoltarea conştiinţei generează, totuşi, instituiri 
socialmente relevante, care încă la nivelul vieţii cotidiene 

sînt apte să îndrepte intentio recta ontologică pe căi 
greşite. Abaterile astfel apărute de la aceste realităţi fun- 
damentale ale ontologiei existenţei sociale sînt atît de 
dificil de observat şi de învins tocmai pentru că par că 
se pot sprijini pe fapte de conştiinţă nemijlocit nesupri- 
mabile. Dacă dorim să simplificăm fără vulgarizări com- 
plexitatea acestei situaţii, atunci nu trebuie să ne cram- 
ponăm de cuvintul „a părea“, ci să fim întotdeauna gata 
să înţelegem că această aparenţă exprimă aici un mod 
necesar de manifestare al existenţei social-umane şi că 
de aceea — considerată izolat, ca atare — ea trebuie 
să se producă inexorabil ; caracterul ei de simplu feno- 
men poate fi însă pus în lumină doar prin analiza com- 
plexului concret în dinamica lui contradictorie. 

Prin urmare, avem în faţă două realităţi care par 
opuse : pe de o parte, cea obiectiv ontologică, care constă 
în aceea că existenţa şi activitatea conştiinţei depind în 
mod indisolubil de procesul biologic al organismului viu 


şi că orice conştiinţă individuală — şi o altfel de con- 
ştiinţă nici nu poate exista — se naşte şi dispare odată 


cu trupul care-i corespunde ; pe de altă parte, rolul con- 
ducător, diriguitor, determinant al conștiinței în raport cu 
trupul, rol care se naşte din procesul muncii. În legătura 
dată astfel, trupul apare ca organ subordonat, de exe- 
cuţie, al instituirilor teleologice, care provin numai din 
conştiinţă şi pot fi determinate numai de către aceasta. 
Acest fapt fundamental al existenţei sociale, care pare 
să fie mai presus de orice îndoială, şi anume dominaţia 
conștiinței asupra trupului, dă naştere cu o anumită 
necesitate la nivelul conştiinţei umane următoarei repre- 
zentări : conştiinţa, respectiv „sufletul“, conceput substan- 
tial ca purtătorul ei, nu ar putea conduce şi domina 
trupul într-o asemenea măsură dacă prin substanţa ei nu 
ar fi independentă de acesta, dacă nu ar fi alcătuită cali- 
tativ diferit de acesta, dacă nu ar avea o existență in- 
dependentă în raport cu acesta. La o considerare im- 
parţială, dezinteresată — care, desigur, nu se realizează 
decît rareori — devine evident faptul că o conștiință 
oricît de sigură a independenţei nu reprezintă o dovadă 
în favoarea existenței ei reale. Dacă un anumit existent 
poate fi, sub raportul existenţei, independent — acest 
raport este întotdeauna relativ —, independenţa trebuie 


272 


să fie derivabilă ontologic-genetic, funcţia independentă 
în cadrul unui complex nefiind o dovadă suficientă. 
Această dovadă, desigur doar în cadrul existenţei sociale, 
deci şi aici doar relativ, trebuie adusă în privinţa omu- 
lui luat în totalitatea sa, ca individ, ca personalitate, 
niciodată pentru trup sau conştiinţă (suflet), considerate 
fiecare în parte, izolat, şi anume dacă obiectiv-ontologic 
este dată o unitate indestructibilă, imposibilitatea existen- 
ţei conştiinţei fără existenţa simultană a trupului. Din 
punct de vedere ontologic trebuie spus că o stare existen- 
ţială a trupului fără conştiinţă este posibilă, de exemplu, 
atunci când ca urmare a unei boli conştiinţa încetează să 
funcţioneze, în timp ce fără bază biologică o conştiinţă 
nu poate avea o existenţă. Aceasta nu contrazice nici- 
decum rolul de-sine-stătător, conducător, planificator al 
conştiinţei în raport cu trupul, ci, dimpotrivă, constituie 
baza ontologică a acestui rol. Contradicţia dintre fenomen 
şi esență este deci prezentă aici într-o formă extrem de 
manifestă. Desigur, nu trebuie să uităm că astfel de opo- 
ziţii între fenomen şi esenţă nu sint deloc rare; este su- 
ficient să ne gîndim la mişcarea Soarelui şi planetelor, în 
cazul cărora modurile de manifestare în esenţa lor diame- 
tral opuse sînt date locuitorilor Pămîntului atît de ferm 
în reflectarea senzorial nemijlocită de către ei a fenome- 
nelor, încît în viața cotidiană nemijlocit sensibilă, chiar 
şi pentru adeptul cel mai convins al tabloului copernican 
al universului Soarele răsare dimineaţa şi apune seara. 

Faptul că această contradicţie dintre fenomen şi esenţă 
şi-a pierdut pentru conştiinţa oamenilor mai uşor, chiar 
dacă în sine încet, caracterul unei contradicții ontologice 
primare şi că a putut fi cunoscută drept ceea ce este, 
drept o contradicţie între fenomen și esenţă, se explică 
prin aceea că această contradicţie stă în legătură doar cu 
viaţa exterioară a oamenilor şi nu trebuie să afecteze 
nemijlocit atitudinea omului faţă de sine însuşi. Fireşte, 
această problemă joacă un anumit rol în prăbuşirea onto- 
logiei religioase şi in transformarea credinţei fundamen- 
tate ontologic într-o trebuinţă religioasă pur subiectivă, 
rol pe care însă nu-l putem analiza aici mai pe larg. 
În ceea ce priveşte problema care ne interesează acum, 
este vorba, dimpotrivă, de interesele cotidian-vitale ale 


fiecărui om pentru imaginea sa spirituală despre sine în- 

suşi. La aceasta se adaugă şi faptul că, deşi independenţa 
obiectiv-ontologică a „sufletului“ faţă de trup se bazează 
doar pe o presupunere neîntemeiată, pe o considerare izo- 
lantă şi greşit abstractizată a procesului, totuși, activitatea 
independentă a conştiinţei, tipurile esenţiale de instituiri 
teleologice care pornesc din aceasta, controlul conştient 
al realizării lor sint fapte obiective ale ontologiei şi ale 
existenţei sociale. Așadar, atunci când conştiinţa concepe 
propria ei independenţă faţă de trup ca un adevăr onto- 
logic absolut, ea nu greşeşte în privinţa fixării nemijlo- 
cit mentale a fenomenului, ca în cazul sistemului plane- 
tar, ci doar prin aceea că ea consideră modul de mani- 
festare — necesar din punct de vedere ontologic — ca 
fiind întemeiat direct şi adecvat în lucrul însuşi. Cit de 
dificilă este depășirea acestui mod de manifestare necesar- 
mente dualist al unui complex de forţe care din punct de 
vedere ontologic este în ultimă instanţă unitar ne arată 
nu numai religiile, ci şi istoria filozofiei. Chiar şi acei 
sînditori care dealtfel s-au străduit cu seriozitate şi suc- 
ces să curețe filozofia de dogmele transcendent-teologice 
s-au poticnit în privinţa amintită şi au trebuit, totuşi, să 
păstreze vechiul dualism în formulări noi. E suficient 
să amintim de marii filozofi ai secolului al XVII-lea. 
la care acest mod de manifestare se menţine ca funda- 
ment ontologic în dualitatea indestructibilă a întinderii 
şi gândirii (Descartes). Panteismul lui Spinoza plasează 
soluţia într-o infinitate transcendentă. Ambiguitatea lui 
deus sive natura exprimă în modul cel mai pregnant 
acest fapt. De asemenea, întregul ocazionalism nu este alt- 
ceva decit o încercare de a realiza o împăcare mintală 
fără a oferi o explicaţie ontologică a problemei funda- 
mentale. Dificultatea de a sesiza acest traiect greşit al 
lui întentio recta ontologic în viaţa cotidiană şi în filo- 
zofie sporește în cursul dezvoltării existenţei sociale. De- 
sigur, dezvoltarea biologiei ca ştiinţă furnizează argu- 
mente tot mai roi și mai piclatorii în favoarea legă- 
turii indisolubile dintre conştiinţă şi existenţă şi care do- 
vedesc imposibilitatea existenţei unui „suflet“ ca substanţă 
independentă. 

În schimb, alte forţe ale vieţii sociale, a cărei organi- 
zare se dezvoltă continuu spre trepte superioare, acţio- 
nează în direcţia opusă. Avem în vedere complexul pro- 

blematic pe care-l putem desemna prin termenul de sens 
al vieţii. Acest sens este instituit socialmente de către om 
pentru om, pentru sine şi semenii săi; în natură, această 
categorie mu există în general, deci nici ca negaţie a 
sensului. În calitatea lor de fenomene ale vieţii naturale, 
viaţa, naşterea, moartea sînt percepute ca neavînd un 
sens, nici ca fiind pline de sens, nici ca fiind absurde. 
Abia atunci când omul caută în cadrul societăţii un sens 
vieţii sale, odată cu eşecul unei asemenea strădanii este 
instituit şi polul opus, lipsa de sens. În societăţile inci- 
piente, acest fenomen se mai manifestă într-o formă spon- 
tană, pur socială: o viaţă care corespunde cerinţelor 
societăţii respective are sens. Moartea eroică a spartanilor 
la Termopile poate ilustra această situaţie. Abia în mo- 
mentul în care societatea se diferenţiază atît de mult 
încît omul îi conferă în mod individual vieţii sale un 
sens sau o abandonează lipsei de sens, problema sensului 
vieţii devine o problemă generală şi odată cu aceasta se 
înregistrează o nouă extindere a considerării „sufletului“ 
ca fiind de-sine-stătător, de data asta nu numai faţă de 
trup, ci în mod expres şi faţă de propriile afecte spon- 
tane. Datele inalterabile ale vieţii, în primul rînd moar- 
tea, cea proprie, ca şi cea a celorlalţi, transformă con- 
ştiinţa sensului într-o realitate socialmente acceptată. În 
sine, năzuinţa de a conferi vieţii un sens nu presupune 
cu necesitate o consolidare a acestui dualism al trupului 
şi sufletului. Pentru a constata aceasta, este suficient să 
ne gîndim la Epicur. Totuşi, nu aceasta este regula unor 
astfel de dezvoltări. Teleologia vieţii cotidiene, la care 
ne-am referit aici şi care este proiectată spontan în lu- 
mea exterioară, contribuie la elaborarea de sisteme în care 
sensul vieţii individuale apare ca parte, ca moment al 
unei opere teleologice de mântuire la scara universului. 
Pentru consideraţiile noastre este irelevant dacă veriga fi- 
nală care încununează lanţul teleologic o reprezintă feri- 
cirea în ceruri sau autodizolvarea într-o fericită lipsă de 
corporalitate, într-o mîntuitoare neființă. Important este 
că dorinţa de a conserva integritatea pătrunsă de sens 
a personalităţii, care dincolo de o anumită treaptă de 
dezvoltare devine o problemă de prim rang a vieţii so- 
ciale, găseşte un suport spiritual într-una din pretinsele 
ontologii care se dezvoltă din astfel de trebuinţe. 

Întenţionat ne-am referit la astfel de consecinţe înde- 
părtate, multiplu mijlocite ale fenomenului care ne in- 
teresează — interpretarea falsă a unui fapt elementar al 
vieţii umane. Căci numai pe această cale devine vizibil 
cît de vast este domeniul care se naşte — extensiv şi in- 
tensiv — prin muncă în devenirea umană a omului. 
Dominația conştiinţei, care fixează scopuri asupra restului 
fiinţei umane, în primul rînd asupra propriului trup, 
atitudinea rezultindă distanţat-critică a conştiinţei umane 
faţă de propria persoană pot fi urmărite — desigur, în 
forme care se modifică mereu, cu conţinuturi noi, mereu 
mai diferenţiate — de-a lungul întregii istorii a omenirii. 
Dar originea lor se află, fără îndoială, în muncă. Ana- 
liza ei conduce, în mod firesc, de la sine la această 
grupă de fenomene, în timp ce toate celeialte încercări de 
explicaţie presupun, fără să ştie, experienţele de sine 
ale omului datorate muncii. De exemplu, este greşit să 
căutăm originea acestei independențe a „sufletului“ în 
trăirea visului. Şi unele animale superioare visează, fără 
ca prin aceasta caracterul animalic-epifenomenal al con- 
științei lor să poată lua o asemenea orientare. La aceasta 
se adaugă şi faptul că straneitatea visului ca trăire constă 
tocmai în aceea că subiectul lui, care este interpretat ca 
suflet, parcurge acum drumuri care stăpinului firesc al 
acestuia i se par în viaţă mai mult sau mai puţin incon- 
gruente. În fapt, abia după ce, datorită experienţelor de 
muncă din starea de veghe, existenţa efectivă indepen- 
dentă a „sufletului“ a devenit un punot stabil al ima- 
ginii omului, pot duce trăirile visului la elaborarea min- 
tală în continuare a existenţei lui transcendente. Aceasta 
se petrece deja în magie şi, cu modificările corespunză- 
toare, în religiile de mai tirziu. 

Nu trebuie să uităm însă că atit dominaţia, spre care 
tinde magia, asupra forţelor naturii, nesupuse pe alte 
căi, cît şi concepţiile religioase despre zeii creatori se 
bazează, în ultimă instanţă, pe modelul muncii umane. 
Engels, care se referă în treacăt şi la această problemă, 
interesîndu-se însă mai mult de naşterea concepţiei idea- 
list-filozofice despre lume, consideră că aceasta poate fi 
derivată din faptul că încă pe o treaptă relativ inferioară 
(în familie simplă) „mintea care întocmea planul muncii 
putea pune alte mîini decît ale sale să aducă această 

muncă la îndeplinire“ 2. Cu siguranţă, această afirmaţie 
cste valabilă pentru acele societăţi în care clasele domi- 
nante au încetat deja cu desăwrşire să muncească ele în- 
seşi, în care, din acest motiv, munca fizică efectuată de 
sclavi devine obiectul unui dispreţ social. Aşa stau lucru- 
rile în polisul helenic dezvoltat. Dar lumea eroilor home- 
rici încă nu cunoaşte disprețul din principiu faţă de 
munca fizică ; aici, munca şi timpul liber încă nu revin 
în exclusivitate diferitelor grupe sociale după criteriul 
diviziunii de clasă a muncii. „Pe Homer şi publicul său 
nu-i atrăgea zugrăvirea satisfacţiei, ci le producea plă- 
cere fapta omului, capacitatea lui de a-şi cîştiga şi de a-şi 
pregăti un prînz şi de a se fortifica pe sine însuşi prin 
aceasta... În eposul homeric, cele două laturi ale vieţii 
umane — munca şi timpul liber — sînt văzute încă în 
legătura lor concretă. Omul munceşte ; aceasta este ne- 
cesar pentru a mînca şi pentru a-i îmbuna pe zei prin 
sacrificii carnale ; după ce a mincat şi a făcut sacrifi- 
ciile, începe bucuria liberă“ 3. Iar atunci cînd Engels vor- 
beşte în continuarea pasajului citat despre faptul că pro- 
cesul ideologic la care se referă „a pus stăpinire pe minţile 
oamenilor mai ales odată cu declinul lumii antice“, el 
indică efectul pe care l-a avut spiritualismul creştin asu- 
pra concepţiei despre lume. Dar creştinismul, în special 
în perioada de început, cînd spiritualismul lui a atins poate 
punctul culminant, nu a fost totuşi religia unei pături 
superioare socialmente eliberate de munca fizică. Cînd 
susţinem deci în continuare că independenţa conştiinţei 
de trup, independenţă obiectiv funcţionîndă, dar ontologic 
relativă, s-a născut în munca însăşi în acelaşi timp cu 
autonomia deplină — la nivel fenomenal — a conştiinţei 
şi cu reflectarea acesteia ca „suflet“ în trăirile subiectului, 
ne este cu totul străină intenţia de a deduce direct de 
aici concepţii ulterioare mai complicate asupra acestui com- 
plex. Ceea ce afirmăm pe baza ontologiei procesului 
muncii este doar existenţa stării de lucruri pe care am 
descris-o. Dacă ea se manifestă foarte diferit pe trepte de 
dezvoltare diferite sau în contexte de clasă diferite, aceste 


2 Op. cit., p. 475. 
3 E. Ch. Welskapf. Probleme der Musse îm alten Hel- 
las, Berlin 1962, p. 47. 

diferențieri adesea contradictorii ale respectivului conţinut 
se datorează respectivei structuri a respectivei formaţiuni 
sociale. Desigur, toate acestea nu exclud faptul că baza 
acestor fenomene de natură atit de diferită este chiar 
acea stare de lucruri ontologică care trebuia să apară 
în mod obiectiv necesar odată cu munca, în cadrul ei. 

Deja problema interpretării seculare sau transcendente 
a autonomiei „sufletului“ nu mai poate fi ummărită pînă 
la originea ei. În mod cert, cele mai multe dintre repre- 
zentările magice erau esențialmente seculare. Forţele ne- 
cunoscute ale naturii trebuiau dominate prin magie, așa 
cum forţele ei cunoscute erau dominate prin munca obiş- 
nuită, iar măsurile magice de apărare împotriva influen- 
telor periculoase ale „sufletelor“ devenite autonome prin 
moarte corespund în întregime în ceea ce priveşte struc- 
tura lor generală, oricât de fantastic ar fi conţinutul lor, 
instituirilor teleologice cotidiene ale muncii. Revendica- 
rea unui dincolo unde să se împlinească prin fericire sau 
osîndă sensul vieţii, compromis şi rămas fragmentar pe 
pămînt, a fost generată — ca fenomen general uman — 
de situaţia acelor oameni cărora viaţa la care aveau acces 
nu le putea oferi o împlinire pămintească. Extrema 
opusă — faptul că eroilor de război o lume de dincolo 
le apare ca „lipsită de demnitate şi noblețe“ — este in- 
dicată în mod corect de Max Weber: „A învinge inte- 
rior moartea şi iraţionalitatea destinului uman este pen- 
tru războinic ceva cotidian, iar şansele şi aventurile lumii 
pământeşti îi umplu viaţa într-un asemenea grad, încît el 
nu cere şi nu acceptă cu plăcere altceva de la religiozi- 
tate decit protecţia împotriva vrăjilor rele şi rituri cere- 
moniale corespunzătoare sentimentului de demnitate al 
stării sale, devenite parte componentă a convențiilor stă- 
rii. În nici un caz nu intrau în această categorie rugă- 
ciunile preoţilor pentru victorie sau pentru moartea feri- 
cită, care te duce într-un lăcaş ceresc al eroilor“ 4. Pen- 
tru a constata valabilitatea acestor reflecţii este suficient 
să ne gîndim la Farinata degli Uberti a lui Dante sau 
la florentinii lăudaţi de Machiavelli, pentru care mîn- 
tuirea orașului lor este mai importantă decît mîntuirea 


4 Max Weber. Wirtschaft und Gesellschaft, Tübingen, 
1921, p. 270; Studienausgabe, Köln, Berlin 1964, p. 371. 

sufletului propriu. Fireşte, o asemenea varietate, care nu 
reprezintă decit o mică secţiune a varietăţii realizate 
în existenţa socială, pretinde o explicaţie proprie în fie- 
care configuraţie istorică nouă. Aceasta nu exclude însă 
faptul că nici una din aceste configurații nu ar fi putut 
deveni reală în absenţa acelei separări a conştiinţei de 
trup care datorează muncii funcţia ei primă şi general 
dominantă, funcţie fundamentală şi care întemeiază fe- 
nomenele mai complexe. Prin urmare, în ea — și numai 
în ea — poate fi căutată şi găsită geneza ontologică a 
fenomenelor sociale mai complexe de mai tirziu. 

Faptul că munca este fundamentală pentru devenirea 
umană a omului se manifestă şi în aceea că natura ei 
ontologică constituie punctul de plecare genetic pentru 
încă o problemă vitală care i-a mobilizat profund pe 
oameni în cursul întregii lor istorii: libertatea. Şi în 
examinarea ei trebuie să aplicăm aceeaşi metodă ca şi pînă 
acum : paralel cu prezentarea acelei structuri originare 
care formează punctul de plecare pentru formele ulteri- 
oare, fundamentul lor indestructibil, vom pune în evi- 
denţă şi deosebirile calitative care apar în cursul dezvol- 
tării sociale ulterioare cu o inevitabilitate spontană şi care 
modifică în mod necesar şi hotăriîtor structura originară 
a fenomenului, inclusiv în ceea ce priveşte determinaţiile 
importante. Dificultatea specifică a unei cercetări — ge- 
neral metodologice — a libertăţii rezidă tocmai în faptul 
că aceasta face parte din acele fenomene ale dezvoltării 
sociale care îmbracă formele cele mai diferite, care sînt 
extrem de complicate şi instabile. S-ar putea afirma că 
fiecare domeniu în parte al vieţii sociale care a ajuns să 
dispună în mod relativ de o legitate proprie produce o 
formă proprie de libertate, care, pe lingă aceasta, este 
supusă unbr modificări importante concomitent cu dezvol- 
tarea social-istorică a respectivei sfere. Libertatea în sens 
juridic înseamnă ceva esențialmente deosebit de liber- 
tatea în sens politic, moral, etic. O tratare adecvată a 
problemei libertăţii se poate deci realiza doar în cadrul 
eticii. O astfel de diferenţiere este de o importanţă teore- 
tică deosebită tocmai pentru că filozofia idealistă a în- 
cercat să obţină cu orice preţ um concept unitar-siste- 
matic al libertății şi a crezut întotdeauna că l-a şi găsit. 
Și în acest caz se manifestă consecinţele producătoare de 


279 


confuzie ale tendinței larg răspindite de a încerca rezol- 
varea problemelor ontologie cu metode logice-gnoseologice. 
Pe această cale, pe de o parte, apare o omogenizare falsă, 
adesea fetişizantă, a complexelor existenţiale eterogene, 
iar pe de altă parte, formele mai complicate sînt utili- 
zate ca modele pentru formele mai simple, astfel deve- 
nind imposibilă din punct de vedere metodologic atît 
înţelegerea genetică a primelor, cât şi analiza valorică 
corectă a celor din urmă. 

Încercînd acum — după precizările indispensabile de 
mai sus — să explicăm geneza ontologică în muncă a 
libertăţii, trebuie să plecăm în mod firesc de la caracte- 
rul opţional al fixării scopului în cadrul muncii. Tocmai 
în această optare apare pentru prima dată într-o formă 
precis conturată fenomenul total străin de natură al li- 
bertăţii. Deoarece conştiinţa hotărăşte prin optare scopul 
care trebuie ales, precum şi modul în care va transforma 
seriile cauzale necesare ca mijloace de realizare în serii 
instituite, se creează un complex dinamic al realităţii, 
pentru care nu putem găsi nimic analog în natură. Aşa- 
dar, geneza ontologică a fenomenului libertăţii nu poate fi 
căutată în altă parte decît în muncă. Într-o primă apro- 
ximaţie, libertatea apare ca acel act de conştiinţă al că- 
rui rezultat este naşterea unei noi existenţe pe care el 
o instituie. Deja în acest punct concepţia noastră onto- 
logic-genetică se distanțează de concepţia idealistă. Aceasta, 
în primul rînd, pentru că baza libertăţii rezidă — în 
cazul în care dorim să vorbim despre ea cu temei ca 
despre un moment al realității — într-o hotărîre concretă 
în favoarea uneia dintre diferitele posibilităţi concrete. 
Dacă problema alegerii este abstractizată mai mult, dacă 
ea este desprinsă total de concret, atunci pierde orice le- 
gătură cu realitatea, devine o speculație sterilă. În al 
doilea rînd, libertatea este o dorinţă care vizează, în ulti- 
mă instanţă, schimbarea realităţii (dorinţă care, desi- 
gur, în anumite condiţii concrete implică conservarea 
situaţiei date), realitatea ca scop al schimbării trebuind 
să fie prezentă şi în cea mai înaltă abstracţie. Fireşte, 
consideraţiile noastre de pină acum au arătat, de aseme- 
nea, că o intenţie de decizie care este orientată — prin 
mijlociri — spre modificarea conştiinţei unui alt om sau 
a propriei conştiinţe vizează tot o schimbare a realităţii. 

Prin urmare, cercul de instituiri reale de scopuri care 
se naște pe această cale este larg şi cuprinde o mare 
diversitate ; totuşi, în fiecare caz în parte, el are limite 
care pot fi determinate precis. Deci, atîta timp cât nu 
poate fi detectată o astfel de intenţie de modificare a 
realităţii, stările de conștiință, cum ar fi aprecierile, plă- 
nuirile, dorinţele etc., nu au nimic de-a face în mod di- 
rect cu problema reală a libertăţii. 

O problemă mai complicată este în ce măsură deter- 
minarea exterioară sau interioară a deciziei poate fi con- 
cepută drept criteriu al libertăţii acesteia. Dacă opoziţia 
dintre determinare şi libertate este concepută abstract, lo- 
gicist, atunci se ajunge la concluzia că doar un dumnezeu 
atotputernic şi atotştiutor poate fi lăuntric cu adevărat 
liber, numai că, la rindul său — potrivit esenței sale teo- 
logice —, acesta ar exista dincolo de sfera libertăţii. Ca 
atribut al omului care trăieşte în societate şi care acţio- 
nează social, libertatea nu există niciodată cu totul în 
afara determinării. Să ne amintim doar, în legătură cu 
consideraţiile noastre anterioare, de faptul că chiar şi în 
munca simplă apar anumite puncte nodale ale deciziilor 
şi că hotărîrea de a adopta o anumită direcţie şi nu alta 
aduce cu sine o „perioadă de consecinţe“ în care spaţiul 
de manifestare al deciziei se poate îngusta foarte mult, 
iar în anumite condiţii poate deveni practic egal cu zero. 
Chiar în cazul jocurilor, de exemplu în cazul jocului de 
şah, poate apărea o situaţie, creată parţial de propriile 
mutări, în care este posibilă o singură mutare dată în mod 
necesar etc. lar în ceea ce priveşte relaţiile cele mai intim 
umane, acest lucru a fost exprimat foarte frumos de Heb- 
bel în tragedia sa Irod şi Mariamna : 


„Îi vine clipa fiecărui om 

Cind hățu-i lasă cel ce-i mînă steaua. 
Un lucru-i rău, el clipa nu o ştie 
Și-oricare ar putea să fie 

Din cele care se petrec“. 


În afara acestui aspect, al existenţei obiective a puncte- 
lor nodale în cadrul lanțurilor de decizii, aspect care este 
atît de important pentru conceperea concretă a libertă- 
ţii, analiza acestei situaţii evidenţiază încă o caracteristică 
importantă a determinării subiectului opțiunii. Este vorba 


28! 


de necunoaşterea necesară a ummărilor opțiunii sau cel 
puţin a unei părţi a urmărilor. Această structură este ine- 
rentă într-un anumit grad oricărei opţiuni, totuşi, natura 
ei cantitativă trebuie să aibă repercusiuni calitative asu- 
pra opțiunii înseşi. Este uşor de înţeles că, în primul rind, 
viaţa cotidiană creează neîncetat alternative care apar pe 
neaşteptate şi la care, sub ameninţarea pieirii, trebuie răs- 
puns fără întîrziere. În acest caz ţine de determinaţia 
esenţială a alternativei că decizia trebuie luată fără să 
se cunoască pluralitatea componentelor, situaţia, urmă- 
rile. Dar chiar şi aici decizia dispune de un minimum de 
libertate ; şi aici este vorba — oa un caz limită — de o 
opţiune, şi nu de un eveniment natural determinat de o 
cauzalitate pur spontană. 

Într-un anumit sens, important din punct de vedere 
teoretic, chiar şi munca cea mai primitivă reprezintă un 
fel de pol opus în raport cu tendinţele descrise mai sus. 
Faptul că „perioada de consecinţe“ poate apărea și în 
procesul muncii nu schimbă baza unei astfel de opoziții. 
Căci orice instituire de muncă are scopul ei conceput con- 
cret şi definit în gîndire. Fără un astfel de scop nu ar fi 
posibil nici un tip de muncă, în timp ce o opţiune apar- 
ţinînd tipului de viaţă cotidiană descris mai sus are ade- 
sea obiective extrem de vagi şi de neclare. Desigur, aici, 
ca în toate cazurile de pină acum, munca este înțeleasă 
ca simplă producătoare de valori de întrebuințare. De aici 
rezultă că subiectul care face opţiunile ca opţiuni ale unui 
schimb de materii al omului cu natura este determinat 
doar de trebuinţele sale şi de cunoştinţele sale asupra 
determinaţiilor naturale ale obiectului său. Anumite cate- 
gorii, cum ar fi incapacitatea pentru anumite tipuri de 
muncă ca urmare a structurii sociale a societăţii (de 
exemplu, în munca sclavilor) sau opţiuni cu caracter so- 
cial care se opun realizării muncii (de exemplu, sabotajul 
în producţiile sociale superior dezvoltate), încă nu apar 
pe această treaptă. Aici doar cunoaşterea adecvată obiec- 
tivă a materiei şi a proceselor este relevantă pentru suc- 
cesul realizării ; aşa-numitele motive interioare ale subiec- 
tului nu intră aici în discuţie. De aceea, conţinutul liber- 
tăţii se deosebește aici esenţial de conţinutul ei în formele 
mai complicate. Acest conţinut ar putea ifi redat cel mai 
bine în felul următor: cu cît este mai adecvată cunoaş- 

terea dobindită de subiect asupra raponturilor naturale 
luate în consideraţie în momentul respectiv, cu atit mai 
mare va fi mişcarea lui liberă în cadrul materialului. Alt- 
fel spus : cu cit va fi mai adecvată cunoașterea lanțurilor 
cauzale care acţionează în momentul respectiv, cu atit mai 
adecvat pot ele să fie transformate în lanţuri cauzale 
instituite, cu atit mai sigură devine dominaţia subiectului 
asupra lor, adică libertatea pe care o poate atinge aici. 

Din toate acestea reiese că orice decizie opţională for- 
mează centrul unui complex social printre ale cărui com- 
ponente dinamice se numără determinarea şi libertatea. 
Fixarea scopului, odată cu care apare noul ontologic ca 
existenţă socială, este un act al libertăţii născînde, deoa- 
rece căile şi mijloacele de satisfacere a trebuinţelor nu 
mai sînt consecinţe ale lanțurilor cauzale spontan biolo- 
gice, ci rezultate ale unor acţiuni stabilite şi realizate în 
mod conştient. Totuşi, acest act de libertate este deter- 
minat în acelaşi timp direct de necesitatea însăşi şi în- 
tr-un mod strîns legat de aceasta, determinare mijlocită 
de acele relaţii sociale care creează tipul şi calitatea 
necesităţii. Acelaşi caracter dublu, existenţa simultană, 
relaţia reciprocă a determinării şi libertăţii poate fi con- 
statată şi în realizarea scopului. Toate mijloacele pentru 
aceasta sînt date de la bun început în mod natural, iar 
această obiectualitate a lor determină toate actele proce- 
sului muncii, care constă, aşa cum am văzut, dintr-un 
lanţ de opţiuni. În sfârşit, omul care efectuează procesul 
muncii este dat — aşa cum este el în momentul respec- 
tiv — ca produs al dezvoltării anterioare; chiar dacă 
munca îl modifică, această modificare se produce şi ea pe 
terenul capacităţilor care erau prezente la începutul muncii 
în realizările ei umane — parţial în mod natural, parţial 
socialmente constituite — ca momente codeterninante, 
ca posibilităţi în sensul dynamis-ului aristotelic. Afirmația 
noastră anterioară că orice opţiune este concretă în esenţa 
ei ontologică, că o opţiune generală, o opţiune în gene- 
ral poate fi concepută doar ca produsul mintal al unui 
proces logic-gnoseologic de abstractizare se clarifică acum 
în sensul că libertatea care se exprimă în opţiune trebuie 
să fie, de asemenea, concretă în esenţa ei ontologică, şi 
nu  general-abstractă. Ea reprezintă un cîmp de forță 
determinat al deciziilor în cadrul unui complex social 

concret în care acţionează — simultan cu acest com- 
plex — forţe şi realităţi atit naturale, cît şi sociale. Prin 
urmare, numai această totalitate concretă poate avea ade- 
văr ontologic. Faptul că în cadrul ei, pe parcursul dez- 
voltării, momentele sociale cresc permanent atît absolut, 
cât şi relativ nu poate modifica datul fundamental amin- 
tit, cu atit mai puţin cu cât în cazul muncii, aşa cum 
este înţeleasă aici, momentul dominării naturii trebuie să 
rămînă momentul decisiv chiar şi în condiţiile unei retra- 
geri, oricât de accentuate, a graniţelor naturii. Mişcarea 
liberă în cadrul materialului este şi rămîne momentul ho- 
tărîtor pentru libertate, în măsura în care aceasta se reali- 
zează prin opţiuni în muncă. 

Nu trebuie să uităm însă că modul de manifestare al 
libertății se conservă atit formal, cât şi în conţinut chiar 
şi atunci cînd munca a depăşit de mult starea pe care 
am prezentat-o aici ca bază. Să ne gîndim, în primul 
rînd, la naşterea ştiinţei (matematică, geometrie etc.) din 
experienţe de muncă tot mai generalizate. Prin aceasta 
se slăbeşte, desigur, legătura nemijlocită cu fixarea unică şi 
concretă a ţelului muncii individuale. Deoarece însă în 
muncă se menţine drept verificare ultimă o aplicare de 
ultimă instanţă, fie ea şi multiplu mijlocită, deoarece nu 
se modifică decisiv intenția ultimă — chiar manifestată 
într-o formă puternic generalizată — de a transforma 
conexiuni reale în conexiuni instituite şi în instituiri teleo- 
logice, nici forna de manifestare a libertăţii specifică 
muncii — mişcarea liberă în cadrul materialului — nu 
suferă transformări fundamentale. Chiar şi în domeniul 
producţiei artistice întîlnim o situaţie asemănătoare, deşi 
în acest caz legătura directă cu munca însăşi este relativ 
rar evidentă (transformarea unor activităţi vitale, cum 
ar fi semănatul, recoltatul, vînătoarea, războiul etc., în 
dansuri ; arhitectura). În aceste cazuri apar complicaţii 
multiple, asupra cărora vom reveni mai tirziu. Ele provin, 
pe de o parte, din aceca că rcalizarea nemijlocită în 
munca însăși este supusă aici unor mijlociri foarte nu- 
meroase şi diverse, adesea extrem de eterogene, pe de 
altă parte, din faptul că materialul, în cadrul căruia 
se naşte mişcarea liberă în material ca formă a liber- 
tăţii, nu mai este simpla natură, ci mai curind schimbul 

de materii al societății cu natura sau chiar însuşi pro- 
cesul existenţei sociale. Desigur, o teorie cu adevărat 
cuprinzătoare, vastă trebuie să ia în consideraţie aceste 
complicaţii, să le analizeze pe larg, ceea ce, de asemenea, 
nu este realizabil decît în cadrul eticii ; aici este suficient 
să indicăm aceste posibilităţi, constatind, totodată, că şi 
în aceste cazuri se păstrează forma fundamentală a liber- 
tăţii. 

Deoarece am văzut că în cadrul acestui complex se 
manifestă o inidisolubilă relaţie reciprocă între determinare 
şi libertate, nu ne surprinde faptul că tratările filozofice 
ale acestei probleme obişnuiesc să pornească de la opoziţia 
dintre necesitate şi libertate. O primă lipsă a acestei for- 
mulări a opoziţiei constă în aceea că filozofia în mod 
conştient orientată preponderent logic-gnoseologic, în pri- 
mul rînd filozofia idealistă, identifică pur şi simplu de- 
terminarca cu necesitatea, ceea ce implică o generalizare 
raţionalistă şi o extindere neintemeiată a conceptului de 
necesitate, o nesocotire a adevăratului ei caracter ontolo- 
gic exprimat în formula „dacă... atunci“. În al doilea 
rind, în cea mai mare parte a filozofiei premarxiste, în 
special în filozofia idealistă, domneşte extinderea ontologic 
nelegitimă a conceptului de teleologie asupra naturii şi 
istoriei, extindere pe care am cunoscut-o deja şi care în- 
greuiază extrem de mult înţelegerea problemei libertăţii 
sub forma ei autentică, real existentă. Căci pentru aceasta 
este necesară conceperea corectă a saltului calitativ reali- 
zat prin devenirea umană a omului, care reprezintă ceva 
radical nou faţă de întreaga natură organică şi anorga- 
nică. Şi filozofia idealistă doreşte să sublinieze prin opo- 
ziţia dintre necesitate şi libertate tocmai acest ceva nou; 
ea însă îl diminuează nu numai prin aceea că proiec- 
tează în natură teleologia, premisa ontologică a libertăţii, 
ci şi prin aceea că transformă opoziţia ontologic-structu- 
rală într-o lipsă a naturii şi a categoriilor naturii. Defi- 
niţia celebră pe care Hegel o dă raportului dintre liber- 
tate şi necesitate şi care a exercitat o puternică influenţă 
sună în felul următor: „Oarbă e necesitatea numai întru- 


cât nu e înţeleasă...“ 5. 


5 G. W. F. Hegel. Enciclopedia ştiinţelor filozofice 
(Logica), Bucureşti, Editura Academiei, 1962, p. 271. 


285 


Fără îndoială, Hegel sesizează aici o latură esenţială 
a problemei : rolul reflectării corecte, al înţelegerii corecte 
a cauzalităţii spontane, existente în sine. Dar chiar ex- 
presia „oarbă“ indică acea eroare a concepţiei idealiste 
pe care am menţionat-o mai sus. Căci cuvîntul „orb“ are 
un sens real doar ca opusul lui a vedea. Un obiect, un 
proces etc., care, potrivit esenței sale, nu poate deveni 
niciodată conştient, nu poate vedea niciodată, nu este orb 
(cel mult într-un sens impropriu, metaforic) ; mai curînd 
el se află dincoace de opoziţia dintre vedere și cecitate. 
Din punct de vedere ontologic, în ceea ce susţine Hegel 
exact este faptul că un proces cauzal a cărui legitate 
(necesitate) am înţeles-o corect poate înceta să aibă pen- 
tru noi acel caracter de necontrolabilitate pe care Hegel 
dorea să-l desemneze prin cuvintul onb. Prin aceasta, 
procesul natural cauzal însuşi nu a suferit însă nici cea 
mai mică modificare ; totuşi, el poate fi transformat acum 
într-un proces instituit de noi, şi în acest sens — dar 
numai în acest sens — încetează să acţioneze ca un proces 
„orb“. Că nu este vorba însă doar de o expresie meta- 
forică — atunci orice observaţie polemică ar fi de prisos — 
o dovedeşte faptul că chiar Engels, atunci cînd tratează 
această problemă, vorbeşte despre nelibertatea animalelor. 
Repetăm că neliberă este numai acea fiinţă care şi-a 
pierdut libertatea sau nu a dobândit-o încă. Animalele 
nu sînt nelibere, ele se află, de asemenea, dincoace de 
opoziţia dintre liber şi neliber. Definiţia dată de Hegel 
necesităţii este şi din alt punct de vedere esenţial ero- 
nată şi generatoare de erori. Aceasta ţine de concepţia 
sa 'logico-teleologică asupra întregului cosmos. Analiza re- 
laţiei reciproce dintre necesitate şi libertate este rezumată 
de Hegel în felul următor: „Acest adevăr al necesității 
este deci libertatea“ 6. Se știe din prezentarea critică a 
sistemului şi a metodei lui Hegel că prin desemnarea 
unei categorii drept adevăr al altei categorii se înţelege 
construirea logică a derivării categoriilor una din alta, 
adică desemnarea locului ei în procesul de transformare 
a substanţei în subiect pe calea spre subiect-obiectul identic. 


6 Op. cit., p. 283. 

Prin această trecere abstractizantă pe planul metafizic, 
necesitatea şi libertatea şi mai ales raportul lor reciproc 
pierd sensul concret pe care Hegel s-a străduit să li-l 
confere şi pe care el l-a descoperit de mai multe ori, aşa 
cum am văzut, în analiza muncii înseşi. În cadrul acestei 
generalizări apare fantoma unei identități, în timp ce ne- 
cesitatea şi libertatea autentică sînt coborite la rangul de 
reprezentări improprii ale conceptelor lor. Hegel expune 
sintetic raportul lor în felul următor: „...libertatea şi ne- 
cesitatea, ca opuse abstract una alteia, aparţin numai fini- 
tului şi sînt valabile numai în domeniul lui. O libertate 
care nu ar conţine în ea nici o necesitate şi o necesi- 
tate pură, lipsită de libertate, sînt determinări abstracte 
şi, în consecinţă, neadevărate. Libertatea este, prin esența 
ei, concretă, determinată în sine pentru totdeauna şi, 
de aceea, totodată necesară. Cînd se vorbeşte despre nece- 
sitate, se înțelege prin ea de obicei numai o determinare 
din afară, aşa cum, de exemplu, în mecanica finită un 
corp oarecare nu se mişcă decit dacă e lovit de alt corp, 
şi anume în direcţia imprimată de această lovitură. Necesi- 
tatea aceasta este totuşi numai exterioară, nu este necesi- 
tatea cu adevărat internă, căci aceasta este libertatea“ 7. 
Abia acum se vede cât de generatoare de erori s-a dove- 
dit a fi caracterizarea necesităţii ca „oarbă“. Acolo unde 
expresia ar fi avut un sens real, Hegel vede „o nece- 
sitate pur exterioară“. Cunoaşterea ei nu o modifică în 
mod esenţial; ea rămîne, așa cum am văzut, în conti- 
nuare „oarbă“, chiar atunci cînd a fost cunoscută în 
procesul muncii. Doar în măsura în care este cunoscută 
în vederea realizării unei instituiri teleologice concrete şi 
este transformaiă într-o necesitate instituită îşi fîndepli- 
neşte ea funcţia în contextul teleologic dat. (Vântul nu 
este mai puţin „orb“ ca de obicei atunci cînd contribuie 
la efectuarea mişcărilor instituite ale unei mori de vînt 
sau ale unei bărci cu pînze.) Ceea ce Hegel desemnează 
drept necesitate propriu-zisă în identitatea ei cu liber- 
tatea rămîne însă un mister cosmic. 

Cind Engels în Anti-Diihring revine asupra celebrei 
definiţii a lui Hegel, el pur şi simplu respinge, pe bună 

dreptate, toate construcţiile de acest tip, fără a mai con- 
sidera că merită să fie combătute. El comentează afir- 
maţia lui Hegel în felul următor: „Libertatea nu constă 
în visata independenţă faţă de legile naturii, ci în cu- 
noaşterea acestor legi şi în posibilitatea dată prin aceasta 
de a le pune în mod sistematic în acţiune pentru atin- 
gerea anumitor scopuri. Aceasta este valabil atît în ceea 
ce priveşte legile naturii exterioare, cît şi în ceea ce 
priveşte legile care guvernează existenţa fizică şi psihică 
a omului însuşi... Libertatea voinţei nu înseamnă, aşadar, 
altceva decit capacitatea de a hotări în cunoştinţă de 
cauză“ 8. Prin aceasta, prezentarea lui Hegel este într-ade- 
văr „pusă pe picioare“. Se ridică însă întrebarea dacă 
prin faptul că Engels preia aici formulările lui Hegel şi 
înlocuieşte conceptul de determinare — care, datorită 
caracterului său general, pare, desigur, neclar — prin 
conceptul de necesitate, aparent mai precis, oferit de 
istoria tradițională a filozofiei, starea de lucruri ontologică 
a fost într-adevăr clarificată. Considerăm că opunerea 
tradiţională a libertăţii şi necesităţii nu poate cuprinde 
în întreaga ei amploare problema prezentată aici. Dacă 
facem abstracţie de exagerarea logicistă a conceptului de 
necesitate, concept care a jucat un rol important atît în 
cadrul idealismului şi teologiei, cît şi în cadrul vechii 
opoziții materialiste faţă de ambele, nu există însă nici un 
motiv să facem total abstracţie, din punct de vedere 
ontologic, de alte categorii modale. Munca, procesul teleo- 
logic instituit care o constituie, este orientată spre reali- 
tate ; realizarea nu este doar rezultatul real pe care-l 
obţine omul real în lupta cu realitatea însăşi în cadrul 
muncii, ci, de asemenea, noul ontologic constind în exis- 
tenţa socială, spre deosebire de simpla schimbare a obiec- 
telor în cadrul proceselor naturale. Omul real se opune 
în cadrul muncii întregii realităţi la care se referă munca, 
iar în această ordine de idei trebuie să amintim că nu 
concepem realitatea doar ca pe una din categoriile mo- 
dale, ci ca pe o chintesenţă ontologică a totalităţii lor 
reale. În acest caz, necesitatea (concepută ca o conexiune 
de tipul „dacă... atunci“, ca legitate concretă determi- 


8 K. Marx şi F. Engels. Opere, vol. 20, Bucureşti, Edi- 
tura politică, 1964, p. 112. 

nată) este doar o componentă, desigur extrem de impor- 
tantă, a complexului realităţii pe care tocmai l-am exa- 
minat. Totuşi, realitatea — de data aceasta concepută 
ca realitatea materiilor, proceselor, condiţiilor etc. pe care 
munca intenţionează să le folosească, în cazul dat, pen- 
tru obiectivul ei — nu este nici pe departe pe deplin epui- 
zată de necesitatea unor conexiuni determinate. 

Să ne gîndim, în legătură cu aceasta, la posibilitate. 
Orice muncă presupune că omul cunoaşte caracterul adec- 
vat al anumitor însuşiri ale obiectului pentru obiectivul 
său. Aceste însuşiri trebuie într-adevăr să existe în mod 
obiectiv, ele aparţin existenţei respectivului obiect ; totuşi, 
mai ales în existenţa naturală a obiectului, ele au rămas 
latente, simple posibilităţi. (Amintim că şi anterior am in- 
dicat intenrdependenţa ontologică a însuşirii cu posibilita- 
tea.) Este o însuşire existentă în mod obiectiv a anumitor 
pietre de a putea fi utilizate — şlefuite într-un anumit 
mod — drept cuţit, topor etc. Fără transformarea acestei 
posibilităţi existente a naturalului în realitate, orice muncă 
ar fi condamnată la sterilitate, imposibilă. În acest caz 
însă nu este cunoscută vreo formă de necesitate, ci o 
posibilitate latentă. Nu necesitatea oarbă devine aici ne- 
cesitate conştientă, ci o posibilitate latentă, care în afara 
procesului muncii ar rămîne pentru totdeauna latentă, 
este ridicată prin muncă în mod conştient în sfera reali- 
tăţii. Acesta este însă doar un aspect al posibilităţii în 
cadrul procesului muncii. Considerat ontologic, momen- 
tul transformării subiectului care munceşte, moment evi- 
denţiat de toţi cei care înţeleg într-adevăr munca, este 
în esenţă o trezire sistematică a unor posibilităţi care 
pînă atunci dormeau în om ca simple posibilităţi. Proba- 
bil că există puţine mişcări utilizate în muncă, puţine 
dexterități pe care omul să le fi cunoscut sau măcar să 
le fi exercitat înainte de apariţia procesului muncii. Abia 
datorită muncii ele devin din simple posibilităţi capaci- 
tăţi, care, în dezvoltarea lor continuă, fac posibilă trans- 
formarea altor posibilităţi ale omului în realităţi. 

În sfîrşit, nu trebuie să neglijăm nici rolul întîmplării, 
atit în sens pozitiv, cît şi în sens negativ. Eterogeneitatea 
condiţionată ontologic a existenţei naturale face ca orice 
activitate să se încrucişeze neîncetat cu întîmplarea. Dacă 
se vizează transformarea cu succes a instituirii teleolo- 

gice în realitate, cel care efectuează munca trebuie să 
ţină seama întotdeauna de întîmplare. Acest lucru se poate 
petrece în sens negativ, subiectul muncii orientindu-şi 
atenţia spre înlăturarea consecinţelor posibile ale unor 
întîmplări nefavorabile, pentru a le face nedăunătoare, 
dar şi în sens pozitiv, atunci cînd conjuncturi întîmplă- 
toare sînt capabile să sporească randamentul muncii. Chiar 
şi pe treapta mult mai înaltă a dominării ştiinţifice a 
realităţii se cunosc cazuri cînd întimplările au dus la des- 
coperiri importante. Şi situaţii întimplător nefavorabile 
pot constitui punctul de plecare pentru realizări excep- 
tionale. Dorim să ilustrăm această idee printr-un exemplu 
aparent foarte îndepărtat : pereţii pe care au fost pictate 
frescele lui Rafael numite stanţe au în multe locuri fere:- 
tre care prin forma, mărimea lor etc. sînt extrem de ne- 
prielnice pentru compoziţia picturală ; punctul de ple- 
care este întîmplător, deoarece aceste încăperi au existat 
înaintea proiectului frescelor. În Parnas sau Eliberarea 
lui Petru, Rafael s-a arătat capabil să folosească tocmai 
acest caracter întimplător nefavorabil al condiţiilor pen- 
tru a realiza configurații spaţiale unice, extrem de ori- 
ginale şi profund convingătoare. Ni se pare de la sine 
înţeles ca astfel de probleme să apară permanent în cazul 
muncii simple, în special atunci cînd ea trebuie să se 
realizeze în condiţii determinate eterogene, cum se în- 
timplă cu vînătoarea, navigația etc. De aceea, considerăin 
că definirea tradiţională a libertăţii ca necesitate cunos- 
cută ar trebui înţeleasă astfel: mişcarea liberă în cadrul 
materialului — deocamdată ne referim doar la muncă -- 
este posibilă doar atunci cind realitatea considerată în 
momentul respectiv este cunoscută corect în toate formele 
ei categoriale modale şi atunci cînd este corect transpusă 
în practică. 

Această extindere a definiţiei date de Engels nu numai 
că este inevitabilă în cazul dat, atunci cînd dorim să 
sesizăm adecvat din punct de vedere ontologic la nivelul 
gîndirii fenomenul muncii şi relaţiile ei cu libertatea, care 
se revelează în ea, ci, totodată, indică într-un caz im- 
portant metodologia depăşirii complete a idealismului he- 
gelian. Engels a criticat elementele idealiste nemijlocit 
vizibile ale definiţiei hegeliene şi prin aceasta a „pus-o 
pe picioare“ într-o manieră materialistă. “Totuşi, răsturna- 

rea critică s-a realizat doar nemijlocit. Engels a scăpat 
din vedere faptul că Hegel atribuie, datorită sistemului 
său, o importanţă logicizant exagerată categoriei de nece- 
sitate, că, de aceea, el nu a sesizat specificul particular, 
privilegiat şi din punct de vedere categorial al realităţii 
înseşi şi că din acest motiv nu a putut întreprinde o 
cercetare a raportului libertăţii cu modalitatea totală a 
realităţii. Însă deoarece singurul drum sigur care conduce 
de la dialectica hegeliană la cea materialistă constă — aşa 
cum a şi fost în majoritatea cazurilor practica filozofică 
a lui Marx şi cea a lui Engels — în cercetarea critic- 
ontologică  nepreconcepută a oricărei texturi dialectice 
pe baza stărilor de lucruri subiacente ei, a trebuit ca in- 
suficiența simplei „răsturnări materialiste“ a filozofiei he- 
geliene şi a idealismului în general să fie arătată clar în 
legătură cu un pasaj atit de popular şi cu o putere de 
influențare atit de mare. 

Cu excepţia acestei lipse metodologice, Engels a înţeles 
cu precizie şi claritate tipul de libertate care se naşte ca 
atare în muncă şi pe care l-am desemnat prin „mișcarea 
liberă în cadrul materialului“. El afirmă în legătură cu 
aceasta : „Libertatea voinţei nu înseamnă, aşadar, decît 
capacitatea de a hotărî în cunoştinţă de cauză“. În vre- 
mea cînd a fost scrisă de Engels, această definiţie a 
părut pe deplin mulţumitoare pentru această treaptă a li- 
bertăţii. Condiţionarea temporală a naşterii ei explică, de 
asemenea, de ce problematica prezentă aici, divizarea 
— în cadrul dezvoltării superioare posibile — a înțelege- 
rii dobiridite prin muncă în ştiinţă autentică atotcuprin- 
zătoare şi simplă manipulare tehnologică i-au scăpat din 
vedere lui Engels. Aşa cum am arătat, această separare 
de drumuri este conținută încă de la început în cunoaş- 
terea naturii pe care o urmăreşte munca. S-ar părea, to- 
tuşi, că ea şi-a piendut actualitatea în perioada dintre 
Renaştere şi avîntul gîndirii ştiinţifice din secolul al XIX- 
lea. În sine, tendinţa dublă a fost, desigur, întotdeauna 
prezentă. În condiţiile existenţei unui număr redus de 
cunoştinţe generale ale omului primitiv asupra legităţii 
proceselor naturii era pe deplin firesc ca intenţiile cu- 
noaşterii naturii să se concentreze şi să se limiteze la 
mica insulă a ceea ce putea fi cunoscut nemijlocit. Iar 
atunci cînd dezvoltarea muncii a condus la apariţia ştiin- 

tei, generalizările mai cuprinzătoare au trebuit să fie 
adaptate reprezentărilor ontologice — magice, mai tîrziu 
religioase — posibile atunci. De aici s-a născut o duali- 
tate aparent nesuprimabilă între raționalitatea limitată, 
chiar dacă uneori concret superior dezvoltată, din cadrul 
muncii înseşi şi utilizarea şi aplicarea cunoştinţelor pentru 
o cunoaştere a lumii și orientare spre generalizările care 
puteau fi găsite în realitatea însăşi. Să ne gindim, de 
exemplu, la faptul că operaţiuni matematice relativ supe- 
rior dezvoltate şi observaţii astronomice relativ exacte au 
fost puse în slujba astrologiei. Această dualitate cunoaşte 
criza ei decisivă în vremea lui Copernic, Kepler şi Ga- 
lilei. Am amintit deja că în această perioadă apare la 
cardinalul Bellarmin limitarea principială a teoriei ma- 
nipulării conştiente, „ştiinţifice“ a ştiinţei la o manipulare 
practică a forţelor, legilor etc. cunoscute. O perioadă 
îndelungată a domnit impresia — chiar încă în vremea 
cind a scris Engels — că această încercare ar fi fost 
definitiv condamnată să eşueze; înaintarea ştiinţelor 
moderne ale naturii, apariţia pe baza generalizării lor a 
unei concepţii ştiinţifice despre lume păreau să fie irezis- 
tibile. 

De-abia la inceputul secolului al XX-lea, mişcarea 
contrară devine din nou influentă. Nu este îniimplător 
faptul că, așa cum am arătat, cunoscutul pozitivist Duhem 
aderă conştient la viziunea lui Bellarmin şi o apreciază 
ca o atitudine corespunzătoare spiritului ştiinţific, opu- 
nînd-o lui Galilei. În primul capitol am prezentat pe larg 
dezvoltarea deplină a acestor tendinţe în cadrul neopozi- 
tivismului, aşa încât aici nu trebuie să revenim la proble- 
mele particulare. Din punctul de vedere al probleinei care 
ne interesează aici constatăm că astfel se creează o situaţie 
paradoxală : în timp ce pe treapta priinitivă caracterul 
nedezvoltat al muncii şi cunoaşterii a reprezentat un ob- 
stacol pentru cercetarea ontologică autentică a existenţei, 
astăzi tocmai dominarea care se extinde nelimitat a na- 
turii pune piedici pe care ea însăşi le crecază unei apro- 
fundări şi generalizări existenţiale a cunoaşterii ; aceasta 
trebuie să lupte pe baza propriei universalităţi practice 
nu cu fantasmagorii, ci cu propria-i îngustime. 'Temeiurile 
hotăriîtoare ale opoziţiei dintre cunoaşterea existenţei şi 
simpla ei manipulare, care se manifestă acum într-o formă 

nouă, le vom putea trata pe larg doar mai tiiziu. Deo- 
camdată trebuie să ne mulţumim cu constatarea faptului 
că manipularea își are rădăcinile, din punct de vedere 
material, în dezvoltarea forţelor de producţie, iar din 
punct de vedere ideal, în noile forme ale trebuinţei reli- 
gioase, că ea nu se mai limitează doar la respingerea 
unei ontologii reale, ci că acţionează, de asemenea, prac- 
tic împotriva dezvoltării ştiinţifice pure. În cartea sa The 
Organization Man, sociologul american W. H. Whyte 
arată că noile forme de organizare a cercetării ştiinţifice 
--- planificarea, munca în echipă (team work) etc. — sînt 
in esenţa lor orientate spre tehnologie şi că prin aceste 
forme ale cercetării autonome, productivă din punct de 
vedere ştiinţific, ele au devenit obstacole”. Doar în 
treacăt amintim că încă din anii '20 Sinclair Lewis a sem- 
nalat cu clarviziune acest pericol în romanul său Martin 
Arrowsmith. A trebuit să ne referim aici la acest pericol 
toonai pentru că actualitatea lui face ca definiţia dată 
libertăţii de Engels, „capacitatea de a hotări în cunoştinţă 
de cauză“, să fic pe această treaptă extrem de proble- 
miatică. Căci manipulării în cunoaştere — spre deosebire 
de vrăjitori etc. — nu-i poate fi contestată în nici un caz 
cunoştinţa de cauză. În condiţiile actuale, problema cor- 
cretă o constituie direcţia dată orientării acestei cunoştinţe 
de cauză. Scopul vizat şi nu doar cunoştinţa de cauză 
poate oferi un criteriu real, astfel încît şi în acest caz 
criteriul trebuie căutat în raportul cu realitatea însăşi. 
Orientarea spre o practicitate nemijlocită, oricit de solid 
ar fi ea întemeiată din punct de vedere logicist, duce, 
sub raport ontologic, într-un impas. 

Am arătat anterior că structura originară a muncii 
cunoaşte modificări esenţiale îndată ce instituirea teleolo- 
gică nu mai este orientată exclusiv spre transformarea 
obiectelor naturii, spre utilizarea proceselor naturale, ci 
trebuie să determine oamenii să îndeplinească, la rindul 
lor, anumite instituiri de acest fel. Această schimbare de- 
vine şi mai hotărită din punct de vedere calitativ atunci 
cînd dezvoltarea duce la aceea că omul trebuie să facă 
din propriul său mod de comportare, din propria sa in- 


? W. H. Whyte. The Organization Man, Penguin Books, 
Londra, p. 190 ş.u. 

terioritate obiectul instituirii teleologice. Traducerea fn 
viaţă treptată, neuniformă şi contradictorie a unor astfel 
de instituiri teleologice este rezultatul dezvoltării sociale. 
Prin urmare, formele noi nu pot fi dobiîndite niciodată, 
pur şi simplu, din formele originare, nici cele complicate 
din cele simple, prin intermediul unei derivări mintale. 
Nu numai că modul lor concret de manifestare din mo- 
mentul respectiv este condiţionat social-istoric, dar și for- 
mele lor generale, esenţa lor se leagă de anumite trepte 
ale dezvoltării sociale. Așadar, atîta timp cât încă nu cu- 
noaştem, fie chiar şi în liniile lor cele mai generale, 
legităţile lor — pe care vom încerca să le schiţăm în 
capitolul ummător, în legătură cu problemele reproduc- 
ţiei —, nu putem spune nimic concret privitor la natura 
lor, la legătura şi opoziţia dintre diferitele trepte, la con- 
tradicţiile interioare ale diferitelor complexe etc. De aceea, 
tratarea lor propriu-zisă ţine, de asemenea, de etică. Aici 
putem încerca doar — cu rezervele făcute pînă acum — 
să arătăm că, în pofida oricărei complicări a structurii, 
în pofida oricăror opoziții calitative din obiect şi de 
aceea din scopul şi mijlocul instituirii teleologice, determi- 
naţiile decisive provin totuşi, din punct de vedere ge- 
netic, din procesul muncii, că acesta — în pofida ori- 
cărei accentuări a deosebirii, care se poate transforma în 
opoziţie — poate servi ca model practicii sociale şi în 
problema libertăţii. 

Deosebirile hotărîtoare se datoresc faptului că obiectul 
şi mediul realizării instituirilor teleologice devin tot mai 
sociale. După cum ştim, aceasta nu înseamnă că ar dis- 
părea baza naturală, ci 'că orientarea exclusivă spre na- 
tură, caracteristică muncii, la care ne-am referit aici, 
este înlocuită de intenţii care au, sub raportul obiectului, 
un caracter mixt, tot mai pronunţat social. Chiar dacă 
în cazul acestor instituiri natura este coborită la rangul 
unui simplu moment, totuşi, trebuie păstrat faţă de ea 
comportamentul devenit necesar în muncă. La aceasta se 
adaugă însă un al doilea moment. Procesele sociale, situa- 
ţiile sociale etc. sînt într-adevăr declanșate, în ultimă 
instanţă, de decizii luate de oameni în cadrul unor alter- 
native ; nu trebuie să uităm însă niciodată că acestea pot 
dobîndi o relevanţă socială doar atunci cînd declanșează 

serii cauzale, care se mişcă mai mult sau mai puţin in- 
dependent de intenţiile existenţei lor instituite, conform 
legităţilor care le sint proprii, imanente. Omul care acţio- 
ncază practic în societate se află deci în faţa unei a doua 
naturi, în raport cu care, dacă vrea să o domine cu 
succes, trebuie să se compoite, mai ales nemijlocit, la fel 
ca faţă de prima natură. Aceasta înseamnă că el trebuie 
să încerce să transforme cursul independent de conștiința 
sa al lucrurilor într-unul instituit, să-i imprime prin cu- 
noaşterea esenței lui pecetea voinţei sale. Orice practică 
socială raţională trebuie să preia măcar atit din struclura 
originară a muncii. 

Aceasta nu e puţin, dar nici totul. Căci munca se ba- 
zcază în esenţă pe faptul că în natură existenţa, miş- 
carea etc. se comportă pe deplin indiferent (aţă de deci- 
ziile noastre ; numai cunoaşterea adecvată a naturii face 
posibilă dominarea ei practică. Ceea ce se petrece în 6o- 
cietate are, de asemenea, o legitate imanentă, „naturală“ 
şi în acest sens se mişcă tot atit de independent de 
alternativele noastre ca şi natura însăşi. Atunci cînd omul 
intervine, totuşi, în acest curs prin acţiunea sa, este ine- 
vitabilă o luare de poziţie faţă de proces, acceptarea sau 
respingerea lui. Dacă acest lucru 'se petrece conştient sau 
inconştient, cu o conştiinţă falsă sau adevărată, aceasta 
constituie o problemă a cărei dezbatere ar fi prematură 
aici. Însă pentru o tratare atît de generală cum este cea 
pe care o putem realiza aici, acest aspect nici nu este 
hotăritor. În orice caz, în complexul practicii apare ast- 
fel un moment cu totul nou, care influenţează conside- 
rabil tocmai natura libertăţii care se manifestă aici. Ana- 
lizind munca, am scos în evidenţă faptul că în cazul pri- 
mei forme a ei, la care ne-am referit, atitudinea lăuntrică 
subiectivă nu joacă aproape nici un rol. Acum însă — 
desigur, în sfere diferite în mod diferit —, această ati- 
tudine devine tot mai importantă. Libertatea se bazează 
nu în ultimul rînd pe astfel de luări de poziţie faţă de 
procesul de ansamblu al societăţii sau cel puţin faţă de 
aspecte parţiale ale lui. Aşadar, aici, pe baza muncii care 
devine socială se naşte un nou tip de libertate, care nu 
mai poate fi dedus direct din munca simplă şi nu mai 
poate fi redus doar la mişcarea liberă în dameniul materia- 
lului. Numai cîteva din determinaţiile ei esenţiale se păs- 

trează totuşi, aşa cum æn aiătat, avind insă ponderi 
diferite în sfere diferite ale practicii. 

Este de la sine înţeles că instituirea teleologică, îm- 
preună cu opţiunile pe care le conţine, trebuie să se con- 
serve în esenţa ei în orice practică, în pofida tuturor mo- 
dificărilor, rafinărilor sau interiorizărilor. De asemenea, 
trecerea intimă şi inseparabilă a determinării şi libertăţii 
una în alta — care caracterizează instituirea teleologică — 
trebuie să se mențină pretutindeni. Chiar dacă propor- 
ţiile se modifică într-atit încît rezultă schimbări calita- 
tive, structura fundamentală generală nu se poate trans- 
forma hotăritor. Schimbarea probabil cea mai importantă 
sc produce în relaţia dintre scop şi mijloc. Am văzut că 
între ele a domnit un anumit raport de contradicţie po- 
ienţială încă pe treapta cea mai primitivă, raport care, 
desigur, se dezvoltă atit extensiv, cît şi intensiv abia 
atunci cînd în obiectul instituirii scopului latura precum- 
pănitoare nu o mai constituie transformarea naturii, ci 
a oamenilor. Desigur, în decizia opţională se menţine co- 
existenţa indestructibilă a libertăţii cu determinarea de că- 
tre realitatea socială. Totuşi, sub raport calitativ nu este 
acelaşi lucru dacă alternativa are drept conţinut doar un 
adevărat sau neadevărat detemminabil pur cognitiv sau 
dacă însăşi instituirea scopului este rezultatul unor alter- 
native de sorginte social-umană. Căci este clar că, după 
apariţia societăţilor împărţite în clase, orice problemă 
generează direcţii de rezolvare diferite în funcţie de po- 
ziția de clasă de pe care se caută răspunsul la o dilemă 
de viaţă. Şi la fel de evident este că odată cu accentua- 
rea tot mai puternică a socialităţii societăţii aceste alter- 
native trebuie să dobindească o pondere mercu mai mare 
în fundamentarea opţiunilor. Aici încă nu e posibil să 
analizăm concret aceste schimbări în structura instituirii 
scopului. Simplul enunţ că aici trebuia să apară o astfel 
de direcţie de dezvoltare este suficient pentru a arăta că 
fixarea scopului nu mai poate fi analizată prin prisma 
criteriilor muncii simple. 

Din cele de mai sus rezultă însă cu necesitate că contra- 
dicţiile dintre fixarea scopului şi mijloacele de reali- 
zare trebuie să se ascută corespunzător, ajungînd să deter- 
mine deosebiri calitative. Fireşte şi aici se va afla în 
prim plan întrebarea dacă mijloacele sînt adecvatr reali- 

zării scopului fixat. În primul rînd însă, în decidibili- 
tatea exactă a acestei probleme se manifestă o deosebire 
atit de mare, încât ea nu poate să ni apară de la bun 
început ca o deosebire calitativă. Căci, în cazul insti- 
tuirii lanțurilor cauzale în munca simplă este vorba de 
cunoaşterea unor cauzalităţi naturale a căror acţiune ră- 
mine în sine neschimbată. Problema este doar în ce mă- 
sură au fost cunoscute corect esenţa lor stabilă, variațiile 
lor condiţionate natural. „Materialul“ instituirilor cauzale 
care trebuie să fie realizate dincolo de această treaptă 
cu ajutorul mijloacelor are, totuşi, un caracter social, şi 
anume el constă în opţiunile posibile ale oamenilor. Ca 
urmare, acest material este principial neomogen şi, în 
plus, se află într-o continuă schimbare. Aceasta ar în- 
semna un atare grad de nesiguranţă a instituirii cauzale, 
încît s-ar putea vorbi, pe bună dreptate, despre o deose- 
bire calitativă faţă de munca originară însăşi. Chiar există 
o asemenea deosebire, deşi din istorie cunoaştem decizii 
care au depăşit cu succes această nesiguranţă în cunoaş- 
terea mijloacelor. Pe de altă parte, constatăm mereu că 
în cazurile mai complicate încercările moderne de a do- 
mina nesiguranța prin metodele manipulării se dovedesc 
a fi extrem de problematice. 

Şi mai importantă ni se pare problema contradicţiei 
posibile dintre fixarea scopului şi acţiunea de durată a 
mijloacelor. Aici apare o problemă socială atît de impor- 
tantă, încît ea a cunoscut de timpuriu o tratare filo- 
zofică generală şi a rămas, s-ar putea spune, neîntrerupt 
pe ordinea de zi a gîndirii. Atît empiriştii practicii so- 
ciale, cît și criticii ei moraliști se văd siliţi în acest caz 
să se confrunte cu contradicţia menţionată. Fără să ne 
putem referi aici la probleme particulare concrete, ceea 
ce, de asemenea, va fi posibil doar în etică, trebuie să 
evidenţiem încă o dată măcar primatul teoretic al consi- 
derării ontologice a practicii sociale atit faţă de empiris- 
mul practicist, cât şi față de moralizarea abstractă. Istoria 
ne arată adesea, pe de o parte, că mijloace care păreau 
adecvate raţional anumitor obiective eşuează „pe neaştep- 
tate“ total, catastrofal, iar pe de altă parte că este impo- 
sibil — chiar din punctul de vedere al unei etici adevă- 
rate — să se stabilească apriori o tabelă raţională a mij- 
loacelor permise şi nepermise. Respingerea celor două ex- 

treme false nu se poate realiza decit din perspectiva unei 
concepţii pentru care mobilurile morale, etice etc. ale 
omului apar ca momente reale ale existenţei sociale, care 
devin întotdeauna mai mult sau mai puţin efectiv active 
în cadrul unor complexe sociale pline de contradicții, 
însă unitare în conţinutul lor contradictoriu, dar care 
constituie permanent părţi componente reale ale practicii 
sociale, ele jucând, datorită acestei naturi a lor, un rol 
hotărnitor în faptul că un anumit mijloc (un anumit mod 
de influențare a oamenilor pentru a rezolva astfel sau alt- 
minteri alternativele lor) este adecvat sau neadecvat în 
atingerea unui scop, este corect sau reprobabil. 

Pentru ca o astfel de determinaţie provizorie — şi ne- 
cesarmente foarte abstractă în virtutea caracterului ei pro- 
vizoriu — să nu dea naștere la neînţelegeri, trebuie să 
adăugăm ceea ce rezultă cu necesitate din expunerea noas- 
tră de pînă acum, și anume că realitatea ontologică a 
comportării etice etc. nu înseamnă în nici un caz atit de 
mult încit recunoaşterea ei să poată epuiza esența acestei 
comportări. Dimpotrivă. Realitatea socială a comportării 
etice este determinată nu în ultimul nînd de legătura 
ei cu cutare sau cutare din valorile produse de 'dezvol- 
tarea socială, de felul în care depinde în mod real de 
conservarea, perenitatea etc. acestora. Desigur, dacă acest 
moment ar fi în mod nepermis absolutizat, s-ar ajunge 
la o concepţie idealistă despre procesul 'social-istoric; 
dacă acest moment ar fi pur şi simplu negat, s-ar ajunge 
la acea abandonare a conceptelor care este inevitabilă în 
orice „politică a realului“ practicistă, chiar atunci cînd 
în vorbe se revendică de la Marx. Prin urmare, chiar 
şi în această abondare, prin forţa împrejurărilor încă foarte 
abstract generală, trebuie să ţinem seama de faptul că 
importanţa aici evidentă şi crescândă a deciziilor subiec- 
tive în cadrul alternativelor este iniţial un fenomen so- 
cial. Prin aceasta nu este relativizată în mod subiectivist 
obiectivitatea procesului de dezvoltare — aceasta este doar 
o formă de manifestare condiţionată social a nemijlo- 
cirii lui —, ci procesul obiectiv însuşi, datorită dezvol- 
tării lui superioare, stabileşte sarcini a căror realizare 
poate fi declanșată și menţinută doar prin această impor- 
tanţă crescîndă a deciziilor subiective. Dar toate valori- 
zările, care se manifestă prin astfel de decizii subiective, 

sînt ancorate în obiectivitatea socială a valorilor, în im- 
portanţa acestora pentru dezvoltarea obiectivă a speciei 
umane, iar atit caracterul valoros sau nevaloros al acestor 
valorizări, cît şi intensitatea şi durata acţiunii lor sânt, 
în ultimă instanţă, rezultate ale acestui proces social- 
obiectiv. 

Nu este greu de sesizat cît de mult se îndepărtează 
structurile acţiunii care se nasc astfel de cele ale muncii 
simple. Cu toate acestea, oricine priveşte lucrurile obiec- 
tiv va vedea că — pe plan ontologic — germeni, desi- 
gur doar germeni, ai acestor conflicte şi contradicții sînt 
prezenţi încă în cel mai simplu raport scop-mijloc. Faptul 
că actualizarea social-istorică a acestor gemneni generează 
şi complexe de probleme care sînt totalmente noi sub 
raport calitativ îl poate surprinde doar pe acela care nu 
concepe istoria ca o realitate ontologică a existenţei so- 
ciale şi de aceea fie că ipostaziază valorile în entităţi 
„atemporale“, pur spirituale, fie că vede în ele reflexe 
pur subiective ale unor procese obiective care nu pot fi 
influențate de practica umană. 

Situaţia este foarte asemănătoare şi în ceea ce pri- 
veşte efectele pe care le are munca asupra celui care o 
efectuează. Şi în acest caz, deosebirile pot să fie şi tre- 
buie să fie foarte importante ; totuşi, principalul din esenţa 
acestui proces se menţine chiar şi în condiţiile celor mai 
mari schimbări concrete. Desigur, avem în vedere influ- 
enţele pe care munca le exercită asupra însuşi omului 
care munceşte : necesitatea de a fi stăpîn pe sine, necesi- 
tatea luptei permanente împotriva propriilor instincte, afec- 
te etc. Ne-am mai referit la această problemă, dar aici 
trebuie să repetăm, accentuind în mod deosebit, că omul 
a devenit om tocmai în această luptă, datorită acestei 
lupte împotriva alcătuirii sale naturale şi că dezvoltarea 
sa superioară, desăvirşirea sa se poate realiza numai pe 
această cale şi numai cu aceste mijloace. Nu este întim- 
plător că încă morala popoarelor primitive pune această 
problemă în centrul comportării umane cuvenite. Tot 
atît de puţin întimplător este şi faptul că orice mare 
filozofie morală, începînd cu Socrate, stoicii şi Epicur 
pînă la gânditori atit de diferiţi ca Spinoza şi Kant, a 
fost confruntată neîncetat cu această problemă ca pro- 
blema centrală a comportamentului autentic uman. De- 

sigur, în munca însăşi era vorba doar de o problemă de 
finalitate : ea poate avea rezultatele dorite, poate produce 
valori de întrebuințare, ceva util doar atunci cînd, în 
procesul muncii, această autodepăşire a subiectului se rea- 
lizează permanent ; aşa stau lucrurile şi în cazul oricărui 
alt obiectiv practic. Numai că acest fapt putea să mai fie 
conceput doar ca o similitudine pur formală în cadrul 
practicii. 

Totuşi, chiar şi în munca însăşi este vorba de mult 
mai mult. Indiferent de gradul în care cel care efectuează 
munca este conştient de acest lucru, în cadrul acestui 
proces el se produce pe sine ca membru al speciei umane 
şi prin aceasta specia umană însăşi. S-ar putea spune 
chiar că drumul spinos al autodepăşirii, care merge de la 
determinarea instinctuală naturală pînă la autodominarea 
conştientă, este singurul drum real către libertatea umană 
reală. Se poate discuta în contradictoriu despre proporţiile 
posibilităţii de a realiza deciziile umane în natură şi societate, 
se poate_aprecia oricît de mult momentul determinării în 
cazul oricărei fixări de scop, în cazul rezolvării unei 
alternative ; dar 'dobindirea dominaţiei de sine, a domi- 
naţiei asupra propriei fiinţe, iniţial pur organică, este 
cu siguranţă un act de libertate, unul din fundamentele 
libertăţii pentru viaţa omului. Aici se întîlnesc sferele de 
probleme ale specificităţii (Gattungsmăssigkeit) în existenţa 
şi în libertatea umană: depăşirea muţeniei pur organice 
a speciei, continuarea acestui proces prin apariţia speciei 
articulate şi care se dezvoltă, a omului care devine fiinţă 
socială reprezintă — din punct de vedere ontologic- 
genetic — un act identic cu actul nașterii libertăţii. Exis- 
tenţialiştii îşi închipuie că salvează libertatea la nivelul 
gîndirii şi că o ridică la un nivel superior dacă susţin 
că situaţia omului este de „a fi aruncat“ în libertate 
(Geworfenheit), că el este „condamnat“ la libertate *. În 
realitate, orice libertate care nu îşi are rădăcinile în 
socialitatea omului, care nu se dezvoltă, fie şi în salturi, 
din aceasta este, desigur, o fantomă. Dacă omul nu s-ar 
fi autocreat în muncă, prin muncă, ca fiinţă de specie 
socială, dacă libertatea nu ar fi rodul activităţii lui pro- 
prii, al autodepăşirii sale ca natură pur organică, nu ar 


* În manuscris: „Fire et néant“. 

putea exista libertate reală. Că libertatea cîştigată în 
munca originară trebuie să fi fost doar o libertate pri- 
mitivă, limitată nu schimbă cu nimic faptul că liberta- 
tea spirituală, cea mai înaltă formă de libertate, trebuie 
cucerită cu aceleaşi metode ca şi cea proprie muncii ini- 
Vale, că rezultatul are, în ultimă instanţă — chiar şi pe 
treapta atît de înaltă a conştienţei — același conţinut: 
dominaţia individului specific (gattungsmăBig) asupra sin- 
gularităţii sale pur naturale, particulare. Credem că în 
acest sens munca poate fi realmente concepută ca model 
al oricărei libertăţi. 

Cu aceste consideraţii — şi chiar înaintea lor, prin 
indicarea formelor de manifestare superioare ale practicii 
umane — am depăşit cadrul muncii în sensul pe care l-am 
avansat aici. A trebuit să procedăm astfel deoarece munca 
în acest sens, ca simplă producătoare de valori de între- 
buinţare, este într-adevăr începutul genetic al devenirii 
umane a omului, dar conţine în oricare din momentele 
ei tendinţe reale care transcend cu mult, în mod nece- 
sar, această situaţie iniţială. Deşi această situaţie iniţială 
a muncii este totuşi o realitate istorică, a cărei consti- 
tuire şi edificare au avut nevoie de perioade de timp care 
par infinite, am numit, pe bună dreptate, presupunerea 
noastră o abstracţie, o abstracţie raţională, în sensul lui 
Marx. E vorba de faptul că am făcut întotdeauna abstrac- 
ție în mod conştient de ambianța socială care se naşte 
odată cu munca, pentru a putea să desprindem determi- 
naţiile muncii înseşi cu maximum de puritate posibilă. 
Se înțelege că acest lucru nu a fost posibil fără să arătăm 
mereu înrudirile şi opoziţiile muncii în raport cu com- 
plexele sociale superioare. Credem a fi atins punctul în 
care această abstracţie trebuie şi poate să fie suprimată 
definitiv, în care putem trece la analiza dinamicii funda- 
mentale a societăţii, la procesul ei de reproducție. Acesta 
va fi conţinutul capitolului următor. 


BAZELE ONTOLOGICE 
ALE GINDIRII ŞI ACŢIUNII UMANE! 


Lămurirea, fie ea şi parţială, într-o comunicare, măcar 
a principiilor celor mai generale ale acestui complex de 
probleme prezintă o dublă dificultate. Pe de o parte, ar 
trebui să oferim o privire de ansamblu critică asupra 
situaţiei actuale a problemei, iar pe de altă parte, ar 
trebui să punem în lumină principiile construcţiei unei 
noi ontologii, cel puţin structura ei fundamentală. Pentru 
a putea rezolva într-o anumită măsură măcar problema a 
doua, care este efectiv problema esenţială, trebuie să 
renunțăm la prezentarea, chiar oricât de concisă, a pri- 
mei probleme. Este bine cunoscut faptul că în ultimele 
decenii, pe linia dezvoltării radicale a unor tendinţe mai 
vechi din teoria cunoaşterii, neopozitivismul, caracterizat 
de respingerea din principiu a oricărei probleme ontolo- 
gice ca fiind neştiinţifică, a cunoscut o supremație abso- 
lută. Aceasta s-a întîmplat nu numai în viaţa filozofică 
propriu-zisă, ci şi în lumea practicii. Dacă laitmotivele 
teoretice ale conducerii politice, militare şi economice con- 
temporane vor fi vreodată analizate cu seriozitate, va re- 
zulta că ele sînt determinate — conştient sau inconştient — 
de metode de gîndire neopozitiviste. Tocmai aceasta a 
instaurat dominaţia lor aproape nelimitată, tocmai aceasta 
va duce — dacă confruntarea cu realitatea va ajunge 
pînă la crize făţişe — la răsturnări mari, începînd cu 
viaţa politico-economică şi terminînd cu filozofarea în 
sensul cel mai larg al cuvîntului. Întrucât ne aflăm abia 
la începutul procesului, cred că această observaţie este 
suficientă. 


1 Comunicare prezentată la Congresul mondial de fi- 
lozotie, Viena, 1968. 

Nici expunerea noastră nu se va ocupa de eforturile 
ontologice ale ultimelor decenii. Ne mărginim la simpla 
declaraţie că le considerăm extrem de discutabile şi ne 
referim doar la ultima evoluţie a lui Sartre, un iniţiator 
atît de cunoscut al acestei direcţii, pentru a indica cel 
puţin problematica și orientarea ei. 

Fa se manifestă în raportul cu marxismul. Ştim foarte 
bine că în istoria filozofiei acesta a fost rareori privit ca 
ontologie. Expunerea noastră, dimpotrivă, îşi propune să 
demonstreze că la Marx hotăritor din punct de vedere 
filozofic a fost faptul că, depăşind idealismul logic-onto- 
logic al lui Hegel, a schiţat atît teoretic, cît și practic 
contururile unei ontologii materialist-istorice. Rolul pre- 
gătitor al lui Hegel a constat în aceea că el a conceput, 
în felul său, ontologia ca o istorie, schițind — în opoziţie 
cu ontologia religioasă — o istorie necesară a dezvol- 
tării care porneşte de „jos“, de la cel mai simplu, şi 
ajunge pînă „sus“, la obiectivările cele mai complicate ale 
culturii umane. Este firesc ca în aceste condiţii accentul 
să cadă pe existenţa socială şi pe produsele ei, după cum 
tot atît de caracteristic pentru Hegel este şi faptul că la 
el omul apare ca propriul său creator. 

Ontologia marxistă elimină din ontologia hegeliană 
toate elementele logic-deductive şi toate elementele teleo- 
logice ale istoriei dezvoltării. Odată cu această „punere 
pe picioare“ materialistă, din seria momentelor determi- 
nante ale procesului trebuie să dispară şi sinteza simplu- 
lui. La Marx, punctul de plecare nu-l formează nici ato- 
mul, ca la vechii materialiști, nici existenţa abstractă pur 
şi simplu, ca la Hegel. La el nu există un astfel de punct 
de plecare ontologic. Orice existent trebuie să fie întot- 
deauna obiectual, întotdeauna parte determinantă şi de- 
terminată a unui complex concret. Acest fapt are însă două 
consecinţe fundamentale. Mai întîi, întreaga existenţă este 
un proces istoric, în al doilea rind, categoriile nu sint 
enunţuri despre ceva care există sau ceva care devine şi 
nici principii (ideale) de modelare a materiei, ci forme 
determinante şi determinate ale materiei înseşi: „forme 
ale existenţei concrete“, „,determinaţii ale existenţei“. 
Deoarece poziţia radicală a lui Marx, care se distanțează 
radical şi de vechiul materialism, a fost interpretată de 
multe ori în spiritul vechi, s-a născut ideea falsă că Marx 

a subestimat importanţa conştiinţei în raport cu existenţa 
materială. Vom arăta mai tîrziu în mod concret că această 
concepţie este falsă. Deocamdată este vorba doar de a 
constata că Marx concepe conştiinţa ca pe un produs 
tîrziu al dezvoltării ontologice materiale. Dacă acest fapt 
este interpretat în sensul dumnezeului creator al religiei 
sau în sensul idealismului platonic, se poate naşte, de- 
sigur, impresia menţionată mai sus. Dar pentru o filo- 
zofie materialistă a dezvoltării, produsul tirziu nu trebuie 
să fie niciodată un produs inferior sub aspectul importan- 
tei ontologice. Faptul că conştiinţa reflectă realitatea şi că 
face posibilă, pe această bază, o prelucrare modificatoare 
a acesteia, constituie, pe planul existenţei, o forţă reală, 
nu o slăbiciune, cum ar fi judecată din perspectiva unor 
aspecte exagerate, ireale. 


II 


Aici ne putem ocupa doar de ontologia existenţei so- 
ciale. “Totuşi, nu putem surprinde caracterul ei specific 
dacă nu luăm cunoștință de faptul că o existenţă socială 
se poate naşte şi dezvolta doar pe baza unei existenţe 
organice, iar aceasta doar pe baza existenţei anorganice. 
Formele care pregătesc trecerea de la un mod de a fi la 
altul încep să fie descoperite de ştiinţă. Categoriile cele 
mai importante sub raport principial ale formelor mai com- 
plicate ale existenţei au fost deja puse în lumină în opc- 
zitie cu formele ei mai simple: reproducerea vieţii în 
opoziţie cu simpla modificare, adaptarea activă, care mo- 
difică în mod conştient mediul, în opoziţie cu adaptarea 
pasivă. De asemenea, a devenit clar că forma mai simplă 
a existenţei, oricât de multe ar fi categoriile de trecere 
pe care le produce, este totuşi despărțită printr-un salt 
de naşterea reală a fomnei mai complicate a existenţei. 
Aceasta din ummă este ceva calitativ nou, a cărei geneză 
nu poate fi niciodată „dedusă“ pur şi simplu din forma 
mai simplă. 

Fiecare salt de acest fel este urmat de edificarea noii 
forme a existenţei. Chiar dacă astfel se naște întotdeauna 
ceva calitativ nou, totuşi, în multe cazuri, acest ceva nou 
pare a nu fi nimic altceva decit o transformare a modu- 

iilor de reacţie ale existenţei, dc la care se pleacă în noi 
categorii de acţiune, care de fapt constituie noul existenţei 
nou apărute. Să ne gindim, de exemplu, la modul în care 
lumina, care acţionează asupra plantelor într-un mod pur 
fizico-chimic (prin aceasta declanşind, desigur, încă la acest 
nivel efecte vitale specifice), generează la nivelul vederii 
animalelor superioare forme de reacţie specific biologice 
faţă de mediu. Astfel, procesul de reproducție în natura 
organică îinbracă tot mai mult formele adecvate esenței 
lui specifice, devine tot mai hotărît o existenţă sui generis, 
deşi întemeierea pe fundamentele de existenţă originare nu 
poate fi niciodată suprimată. Fără a putea măcar să schi- 
läm acest complex de probleme, trebuie să observăm că 
dezvoltarea superioară a procesului organic de reproducere 
- - devenirea biologică, în sens propriu-zis, tot mai pură şi 
mai manifestă — lormează, cu ajutorul percepţiilor sen- 
zoriale, un fel de conștiință, un epifenomen important ca 
organ superior al funcţionării lui eficiante. 

Este necesar un anumit nivel de dezvoltare a proceselor 
organice de reproducere pentru ca munca să poată apărea 
ca bază dinarmic-structurală a unui nou tip de existenţă. 
Nici în acest caz nu putem să insistăm asupra numeroşilor 
muguri de muncă care rămin simpli muguri, nici asupra 
acelor fundături în care a apărut nu numai un fel de 
muncă, ci şi urmarea necesară a dezvoltării ei, diviziunea 
muncii (albinele etc.), deoarece diviziunea muncii, fixîn- 
du-se ca o diferenţiere biologică a exemplarelor speciei, nu 
poate deveni un principiu al dezvoltării spre o existență de 
un tip nou, ci rămîne o stabilitate fără dezvoltare, o fun- 
dătură a dezvoltării. 

Esenţa muncii constă tocmai în faptul că ea depăşeşte 
această captivitate a fiinţelor vii în confruntarea biolo- 
gică cu mediul lor. Momentul separator esenţial îl con- 
stituie mu executarea produselor, ci rolul conştiinţei, care 
tocmai aici încetează să fie un simplu epifenomen al re- 
producţiei biologice : produsul, spune Marx, este un re- 
zultat existent încă la începutul procesului „în reprezen- 
tarea muncitorului“, deci în mod ideal. 

Poate părea surprinzător faptul că tocmai în cazul deli- 
mitării materialiste a existenţei naturii organice de exis- 
tenţa socială i se atribuie conștiinței un rol atît de im- 
portant. Nu trebuie să uităm însă că complexele de 

probleme care apar aici (tipul lor cel mai înalt este 
complexul de probleme al libertăţii şi necesităţii) pot 
dobîndi un sens real — tocmai din punct de vedere on- 
tologic — numai în condiţiile unui rol activ al conştiin- 
tei. Acolo unde conştiinţa nu a devenit o forţă activă a 
existenţei, opoziţia amintită nu poate să apară. Şi invers, 
pretutindeni unde conştiinţei îi revine în mod obiectiv 
un astfel de rol, soluţia trebuie să fie marcată de aceste 
opoziții. 

Omul care munceşte, animalul devenit om prin muncă. 
poate fi numit, pe bună dreptate, o ființă care răspundc. 
Căci nu există nici un dubiu că orice activitate de muncă 
se naşte ca o soluţie care răspunde la nevoia ce o de- 
clanşează. Totuşi, esenţa lucrului nu ar putea fi surprinsă 
dacă s-ar presupune că în acest caz este vorba de un raport 
nemijlocit. Dimpotrivă, omul devine o fiinţă care răspunde 
tocmai prin aceea că el — paralel cu dezvoltarea socială, 
într-un mod tot mai accentuat — transformă prin gemera- 
lizare nevoile sociale, posibilităţile satisfacerii lor în între- 
bări, iar în răspunsul său la nevoia care le declanşează 
întemeiază şi îmbogăţeşte activitatea sa prin asemenea mij- 
lociri, adesea multiplu ramificate. Astfel, nu numai răs- 
punsul, ci şi întrebarea este în mod nemijlocit un produs 
al conştiinţei care conduce activitatea. Totuşi, prin aceasta 
răspunsurile nu încetează să reprezinte ceea ce este primar 
din punct de vedere existenţial în acest complex deter- 
minat. Nevoia materială, ca motor al procesului de repro- 
ducţie individual, cît şi social, este cea care pune pentru 
prima oară în mişcare în mod real complexul muncii, iar 
toate mijlocirile sînt prezente existenţial numai pentru a 
o satisface. Desigur, aceasta cu ajutorul lanțurilor de mij- 
lociri care transformă necontenit atît natura care înconjură 
societatea, cît şi oamenii care acţionează în cadrul ei şi 
relaţiile lor etc., făcind ca în natură să devină practic 
active forţe, relaţii, însuşiri etc. care altfel nu ar fi putut 
să declanşeze asemenea efecte, totodată omul realizind prin 
eliberarea şi dominarea acestor forţe înseşi o dezvoltare 
superioară a capacităţilor sale. 

Prin urmare, odată cu munca este dată ontologic posi- 
bilitatea dezvoltării ei superioare, ca şi a oamenilor care o 
exercită. Chiar prin acest fapt, dar mai ales prin înlocuirea 
adaptării pasive, pur reactive a procesului de reproducție 

la mediu de către modificarea conştientă şi activă a mediu- 
lui, mumca devine nu pur şi simplu faptul prin care se 
exprimă noua specificitate a existenţei sociale, ci — şi 
aceasta din punct de vedere ontologic — cazul model pen- 
tru întreaga formă nouă de existenţă. 

Cu cît urmărim mai atent funcționarea ei, cu atît iese 
mai Clar în evidenţă acest caracter. Munca constă din 
instituiri teleologice care în fiecare caz pun în mişcare 
lanţuri cauzale. Această propoziție pur constatativă înlă- 
tură prejudecăţi ontologice vechi de milenii. În opoziţie 
cu cauzalitatea, care reprezintă legea spontană, în care își 
găsesc expresia lor generală toate mişcările tuturor formelor 
existenţei, teleologia este o formă de instituire — întot- 
deauna realizată de o conştiinţă — care, orientind aceste 
mişcări în direcţii determinate, poate totuşi să pună în 
mişcare numai lanţuri cauzale. Prin unmare, atunci cînd 
filozofiile mai vechi nu au recunoscut instituirea teleologică 
drept o astfel de particularitate a existenţei sociale, a tre- 
buit să se născocească, pe de o parte, un subiect transcen- 
dent, iar pe de altă parte, o natură particulară a cone- 
xiunilor care acţionează teleologic, pentru a putea atribui 
naturii şi societăţii tendinţe teleologice de dezvoltare. Punc- 
tul de vedere decisiv în această problemă îl constituie du- 
blul caracter care se manifestă în această stare de lucruri: 
într-o societate care a devenit realmente socială, majori- 
tatea activităţilor a căror totalitate pune în mişcare ansam- 
blul are, într-adevăr, o origine teleologică ; totuşi, existenţa 
lor reală, indiferent dacă au rămas izolate sau au fost su- 
mate, constă din conexiuni cauzale care niciodată şi nică- 
ieri nu pot avea în nici o privinţă un caracter teleologic. 

Orice practică socială — dacă considerăm munca drept 
modelul ei — uneşte în sine aceste contrarii. Pe de o 
parte, ea este o decizie opţională, căci întotdeauna fiecare 
individ uman trebuie — atunci cînd urmează să facă 
ceva — să opteze pentru sau împotriva respectivei acţiuni. 
Deci, orice acţiune socială provine dintr-o decizie opţio- 
nală cu privire la instituirile teleologice care urmează. Ne- 
cesitatea socială se poate impune doar prin presiunea 
— adesea anonimă — asupra indivizilor de a orienta deci- 
zia lor opţională într-o anumită direcţie. Marx descrie 
această situaţie în mod corect, afirmind că oamenii sînt 
siliţi de împrejurări să acţioneze într-un mod determinat, 

„sub ameninţarea de a pien“. În ultimă instanţă însă, 
oamenii trebuie să realizeze totuşi ci înşişi acţiunile lor, 
chiar dacă astfel ei acţionează adesea împotriva propriilor 
lor convingeri. 

Din această situaţie de nedepăşit a omului care trăieşte 


în societate pot fi derivate — desigur, luînd în consideraţie 
problemele mai complicate care apar în situaţii mai com- 
plicate — toate problemele reale ale complexului pe care 


obişnuim să-l numim libertate. Fără a depăşi domeniul 
muncii în sens propriu-zis, putem să ne referim la cate- 
goriile de valoare şi obligaţie (Sollen). În natură nu există 
nici una, nici cealaltă. La drept vorbind, în natura anor- 
ganică, trecerile de la a-fi-aşa la a-fi-alifel nu au nimic 
de-a face cu valorile. În natura organică, unde procesul 
de reproducție înseamnă — din punct de vedere existen- 
tial — o adaptare la mediu, se poate deja vorbi despre 
reuşita sau nereuşita adaptării, însă şi această opoziţie nu 
depăşeşte niciodată — tocmai din punct de vedere existen- 
ţial — limitele unui simplu a-fi-altfel. Cu totul diferit stau 
lucrurile în ceea ce priveşte munca. În general, cunoaşterea 
distinge foarte clar existenţa în sine existentă în mod obiec- 
tiv a obiectelor de existenţa lor pentru noi doar sîndită, 
obţinută în procesul cunoaşterii. În cadrul muncii însă, 
existenţa pentru noi a produsului muncii devine o însuşire 
a lui obiectuală, existentă în mod real, tocmai acca însu- 
şire prin oare această existenţă pentru noi își poate înde- 
plini funcţia ei socială dacă este corect instituită şi reali- 
zată. Prin aceasta ea devine valoroasă (în cazul eşecului, 
lipsită de valoare, opusă valorii). Numai prin obiectuali- 
zarea reală a existenței pentru noi pot să apară în mod 
real valori. Faptul că pe trepte superioare ale societăţii 
valorile îmbracă forme mai spirituale nu suprimă impor- 
tanţa fundamentală a acestei geneze ontologice. 

În mod asemănător stau lucrurile şi cu obligaţia. Obli- 
gaţia conţine un mod de comportare al omului determinat 
de instituiri sociale de scopuri (și nu doar de înclinații na- 
turale sau spontan umane). Aşadar, esenţa muncii ţine 
de faptul că în cadrul ei fiecare mişcare, oamenii care o 
realizează trebuie să fie dirijaţi de scopuri determinate diìi- 
nainte. Deci fiecare mişcare este subordonată unei obligații. 
Nici aici nu se produce vreo modificare decisivă din punct 
de vedere existenţial dacă această structură dinamică este 

transpusă în domenii de acţiune pur spirituale. Dimpotrivă, 
în acest caz, verigile existențiale intermediare care duc de 
la modurile de comportare originare la cele mai tîrzii, mai 
spirituale, apar cu deplină claritate, spre deosebire de 
metodele logice-gnoseologice, în cazul cărora drumul care 
duce de la formele superioare la cele iniţiale nu poate fi 
sesizat, ba chiar cele din urmă apar ca opuse din perspec- 
tiva primelor. 

Dacă considerăm procesul de ansamblu al muncii din 
perspectiva subiectului care instituie, constatăm imediat că 
acesta realizează, într-adevăr, conştient instituirile teleolo- 
gice, totuși. niciodată astfel încît să poată avea o imagine 
de ansamblu a tuturor condiţiilor activităţii sale şi cu atit 
mai puţin a tuturor urmărilor ei. Desigur, acest fapt nu-l 
împiedică pe om să acţioneze. Dealtfel, există nenumărate 
situaţii în care omul, ameninţat de pieire, trebuie să 
acţioneze neapărat, în pofida convingerii că poate cunoaşte 
doar o parte infimă a împrejurărilor. Chiar şi în cadrul 
muncii înseşi, omul ştie adesea că poate să controleze 
numai un cerc restrîns al împrejurărilor ei, dar că, în- 
tr-un fel sau altul, totuşi este capabil să o realizeze, deoa- 
rece nevoia presează, iar munca oricum oferă perspectiva 
de a o satisface. 

Din această situaţie inevitabilă rezultă două consecinţe 
importante. Mai întii, dialectica interioară a perfecţionării 
continue a muncii: în timpul executării muncii, datorită 
observării rezultatelor ei etc., creşte continuu cercul con- 
diţiilor devenite cognoscibile şi ca urmare munca însăși 
devine tot mai multilaterală, cuprinzând domenii tot mai 
întinse, şi se dezvoltă tot mai mult, atît extensiv, cît şi 
intensiv. Deoarece însă acest proces de perfecţionare nu 
poate suprima faptul fundamental că nu pot fi cunoscute 
toate împrejurările, acest tip de muncă trezeşte — para- 
lel cu creşterea ei — şi trăirea unei realităţi transcen- 
dente, ale cărei forţe necunoscute omul încearcă să le 
încline cumva în favoarea sa. Nu este aici locul să ne 
ocupăm cu diferitele forme ale practicii magice, ale cre- 
dinţei religioase care sînt produse de această situaţie. Dar 
ele nici nu trebuie să rămînă nemenţionate, chiar dacă 
situaţia amintită nu constituie, la drept vorbind, decît una 
din sursele acestor forme ideologice. Aceasta în special pen- 
tru că munca nu este doar cazul-model obiectiv ontologic 

al oricărei activităţi umane, ci şi — în cazurile amintite 


aici — modelul nemijlocit pentru creaţia divină a reali- 
tăţii, pentru orice produs creat teleologic de un creator 
atoateştiutor. 


Munca este o instituire conştientă ; ea presupune deci 
o cunoaştere concretă, chiar dacă niciodată perfectă, a 
unor scopuri şi mijloace determinate. Deoarece, aşa cum 
am arătat, dezvoltarea, perfecţionarea fac parte dintre tră- 
săturile ei esenţiale, ea se constituie dînd naştere unor 
structuri sociale de ordin superior. Poate că cea mai im- 
portantă dintre aceste diferențieri este autonomizarea cres- 
cîndă a muncilor preliminare, desprinderea, întotdeauna 
relativă, a cunoașterii de scop şi mijloc în munca concretă 
însăşi. Matematica, geometria, fizica, chimia etc. au fost ini- 
ţial părţi, momente ale acestui proces de pregătire a mun- 
cii. Treptat, ele au devenit domenii autonome ale cunoaş- 
terii, fără să-şi poată pierde vreodată pe deplin această 
funcţie iniţială. Cu cât aceste ştiinţe devin mai univer- 
sale şi mai autonome, cu atit devine şi munca mai uni- 
versală şi mai perfecționată ; cu cât ele se extind, devin 
mai intensive etc., cu atit mai mare este influenţa cu- 
noştinţelor care iau naştere astfel asupra instituirii obiec- 
tivului muncii şi asupra mijloacelor de realizare a ei. 

O astfel de diferenţiere reprezintă deja o formă re- 
lativ evoluată a diviziunii muncii. Aceasta însăşi este însă 
consecinţa cea mai elementară a dezvoltării muncii înseşi. 
Încă înainte de a fi ajuns la o dezvoltare intensivă de- 
plină, cam în perioada istorică a culesului, această con- 
secinţă apare deja în legătură cu vinătoarea. Ceea ce 
ne interesează aici din punct de vedere ontologic este 
apariţia unei forme noi a instituirii teleologice: acum 
nu mai este vorba de a prelucra o pante a naturii în 
conformitate cu obiectivele umane, ci de a determina un 
om (sau mai mulţi) să realizeze instituirile teleologice 
într-un mod stabilit. Întrucît o mumcă determinată, oricît 
de diferențiată este diviziunea muncii care o caracteri- 
zează, poate avea doar un scop principal unitar, trebuie 
găsite mijloace care să garanteze, în pregătirea şi reali- 
zarea muncii, caracterul unitar al obiectivului. De aceea, 
aceste noi instituiri teleologice trebuie să devină active 
odată cu diviziunea muncii și ulterior ele rămîn un mij- 
loc indispensabil în orice muncă bazată pe diviziunea 

muncii. Odată cu diferenţicrea socială superioară, cu 
apariţia societăţii împărţite în clase şi caracterizală de 
interese antagonice, acest tip de instituiri teleologice de- 
vine baza spiritual-structurală a ceea ce marxismul nu- 
meşte ideologie. Cu alte cuvinte, în cadrul conflictelor 
pe care le creează contradicţiile producţiilor mai dez- 
voltate, ideologia oferă fonmele în care oamenii devin 
conştienţi de aceste conflicte şi le rezolvă. 

Astfel de conflicte afectează tot mai puternic întreaga 
viaţă socială. Sfera lor cuprinde de la opoziţiile private 
din munca individuală şi din viaţa cotidiană, care sint 
rezolvate nemijlocit privat, pină la acele complexe de pro- 
bleme importante pe care pînă acum omenirea s-a stră- 
duit să le rezolve prin marile ei răsturnări sociale. Tipul 
structural fundamental are însă pretutindeni trăsături 
esenţiale comune : aşa cum pentru munca însăşi cunoaşte- 
rea reală a proceselor naturale luate în consideraţie era 
indispensabilă pentru a realiza cu succes tocmai schimbul 
de substanţe al societăţii cu natura, tot astfel în acest 
caz este indispensabilă o anumită cunoaştere a naturii 
oamenilor, a relaţiilor personale şi sociale dintre ei pen- 
tru a-i determina să realizeze instituirile teleologice do- 
rite. Modul în care, din astfel de cunoştinţe, care se nasc 
din necesităţile vieţii şi care la început îmbracă forma 
obiceiurilor, a tradiţiei, obişnuinţei şi chiar a miturilor, 
apar mai tirziu forme de a proceda raţionalizate, ba 
chiar ştiinţe, constituie, aşa cum spune Fontane, un do- 
meniu vast. De aceea, el nu poate fi tratat într-o expu- 
nere. Ne putem referi doar la faptul că cunoştinţele care 
influenţează schimbul de substanţe cu natura trebuie să 
fie mai uşor detaşabile de instituirile teleologice pentru 
a căror fundamentare s-au născut decit acelea care vi- 
zează influențarea oamenilor şi grupelor de oameni. Aici, 
relația dintre scop şi întemeierea pe cunoştinţe este mult 
mai intimă. Această constatare nu trebuie să ducă însă 
în nici un caz la o hipertrofiere pe plan gnoseologic a 
unităţii sau a diferenţei absolute. Există simultan ele- 
mente ontologice comune şi deosebiri ontologice, care-şi 
pot găsi rezolvarea doar într-o dialectică social-istorică 
concretă. 

Aici nu am putut decît să indicăm fundamentul so- 
cial-ontulogic. Orice eveniment social provine din insti- 

tuiri teleologice individuale, dar el însuşi are un carac- 
ter pur cauzal. Fireşte, geneza teleologică are consecinţe 
importante pentru toate procesele sociale. Pe de o parte, 
astfel pot lua naştere obiecte, împreună cu toate urmă- 
rile lor, pe care natura însăşi nu ar fi putut să le pro- 
ducă niciodată. Pentru a ne reprezenta şi această stare 
de lucruri pe o treaptă primitivă, să ne sgîndim, de 
exemplu, la roată. Pe de altă parte, sensul de dezvoltare 
al oricărei societăţi constă în aceea că necesitatea înce- 
tează să acţioneze spontan-mecanic şi că modul ei tipic 
de manifestare devine tot mai pronunţat, acela de a-i 
determina, de a-i constringe, de a-i forța pe oameni să 
adere la anumite decizii teleologice sau de a-i îndepărta 
de «ale. 

Procesul de ansamblu al societăţii este un proces cau- 
zal care are propriile sale legităţi, dar niciodată o finali- 
tate obiectivă. Chiar şi acolo unde oamenii sau grupele 
de oameni reuşesc să realizeze obiectivele pe care şi le-au 
propus, rezultatele sînt însoţite, de regulă, de fenomene 
cu totul diferite de intenţia iniţială. (Să ne gîndim la 
faptul că dezvoltarea forţelor de producţie în antichitate 
a distrus bazele societăţii, că această dezvoltare a produs 
intrun anumit stadiu al capitalismului crize economice 
care se repetă periodic ş.am.d.) Această discrepanţă 
lăuntrică dintre  instituirile  teleologice şi urmările lor 
cauzale se accentuează odată cu dezvoltarea societăţilor, 
odată cu intensificarea participării social-umane la ele. 
Desigur, şi acest aspect trebuie înţeles din perspectiva 
caracterului său contradictoriu concret. Anumite eve- 
nimente economice importante (de exemplu, criza din 
1929) pot avea aparenţa unei catastrofe naturale ire- 
zistibile. Istoria anată însă că tocmai în cele mai mari 
răsturnări — de exemplu, în marile revoluţii — rolul 
a ceea ce Lenin obişnuia să numească factorul subiectiv 
a fost extrem de important. Deosebirea dintre instituirile 
teleologice şi urmările lor se exprimă în orice caz ca 
preponderența de fapt a elementelor şi tendinţelor ma- 
teriale în cadrul procesului de reproducție al societăţii. 
Totuşi, aceasta nu înseamnă niciodată că el ar putea 
să se impună permanent în mod necesar, fără a tolera 
nici o rezistenţa. Factorul subiectiv, provenit din reac- 

țiile umane faţă de astfel de tendințe de mișcare, ră- 
mine permanent în numeroase domenii fie un factor care 
produce modificări, fie chiar un factor decisiv. 


III 


Am încercat să arătăm modul în care categoriile ho- 
tăritoare şi conexiunile lor din cadrul existenţei sociale 
sint date deja în muncă. Proporţiile acestei expuneri nu 
ne permit să urmărim fie şi foarte sumar trecerea trep- 
tată de la muncă la totalitatea societăţii. (De exemplu, 
nu putem analiza deloc treceri atît de importante cum 
ar fi treccrea de la valoarea de întrebuințare la valoarea 
de schimb, de la aceasta la bani etc.) 

Prin urmare, ascultătorii mei trebuie să-mi permită 
— pentru a putea prezenta cel puţin într-un mod foarte 
succint importanţa ontologiei schițate pînă acum pentru 
societate în ansamblul ei, pentru dezvoltarea ei şi perspec- 
tivele acesteia — să sar pur şi simplu peste domenii me- 
diatoare de fapt extrem de importante, pentru a pune în 
lumină ceva mai clar cel puţin legătura cea mai gene- 
rală dintre acest început genetic al societăţi: și istoriei şi 
dezvoltarea ei însăşi. 

Înainte de toate este vorba de a vedea în ce constă 
acea necesitate economică pe care în imaginea de an- 
samblu a operei lui Marx adepţii şi adversarii lui obiş- 
nuiesc fie să o elogieze, fie să o disprețuiască, cu egală 
neînțelegere. De la început trebuie să evidenţiem faptul 
de la sine înţeles că nu avem de-a face cu un proces 
necesar natural, deşi Marx însuşi, polemizind cu idealis- 
mul, utilizează astfel de expresii. Am indicat deja în mod 
explicit baza ontologică : cauzalitatea pusă în mişcare prin 
decizii opţionale teleologice. De aici rezultă că cunoştin- 
tele noastre concrete asupra acestui proces trebuie să 
aibă în esenţă un caracter post festum. Anumite tendințe 
generale sînt, desigur, vizibile, însă ele se realizează în 
mod concret atît de neuniform, încît de cele mai multe 
ori nu putem dobîndi decît o cunoaştere ulterioară a 
naturii lor concrete ; de-abia modurile de realizare a struc- 
turilor sociale mai diferenţiate, mai complexe arată clar 
care a fost sensul real al direcţiei de dezvoltare a unei 

perioade de trecere. Prin urmare, astfel de tendinţe pot 
fi surprinse exact de-abia ulterior ; de asemenea, cunoştin- 
tele, năzuinţele, previziunile sociale care s-au format 
între timp şi care nu sînt în nici un caz cu totul indi- 
ferente pentru dezvoltarea tendinţelor înseși sînt confir- 
mate, respectiv infirmate, de-abia ulterior. 

În cadrul dezvoltării economice de pînă acum putem 
sesiza trei astfel de direcţii de dezvoltare care s-au reali- 
zat — deşi, desigur, adesea extrem de neuniform — 
totuşi independent de voința și cunoaşterea care au stat 
la baza instituiritor teleologice. 

În primul rînd, este vorba de reducerea tendenţial 
constantă a timpului de muncă socialmente necesar pen- 
tru reproducerea omului. Acest fapt -— ca tendință ge- 
nerală — nu mai este astăzi contestat de nimeni. 

În al doilea rînd, însuşi acest proces de reproducție 
a devenit tot mai social. Atunci cînd Marx vorbeşte despre 
o permanentă „retragere a graniţelor naturale“. el înţelege 
prin aceasta, pe de o parte, că întemeierea vieţii umane 
(şi de aceea sociale) pe procesele naturale nu poate fi 
niciodată în întregime suprimată, iar pe de altă parte, 
că participarea cantitativă si czlitativă n natoraloloi pu 
atit în producţie, cît şi în produse descreşte continuu, 
că toate momentele hotăritoare ale reproducţiei umane 
— să ne gîndim la astfel de momente naturale cum ar 
fi hrănirea şi sexualitatea — încorporează tot mai mult 
momente sociale, sînt transformate de către acestea în 
mod continuu şi esential. 

În al treilea rînd, dezvoltarea economică creează, de 
asemenea, legături cantitative şi calitative tot mai puter- 
nice între diferite societăţi de-sine-stătătoare, la origine 
foarte mici, care constituiau iniţial în mod obiectiv, real, 
specia umană. Preponderența economică a pieţei mon- 
diale, care se impune astăzi tot mai puternic, ne pre- 
zintă deja — cel puţin general economic — o umanitate 
unificată. Ce-i drept, unificarea se impune doar ca exis- 
tenţa şi acţiunea unor factori de unitate economici reali. 
Ea se realizează concret într-o lume în care această in- 
tegrare generează cele mai dificile şi mai acute conflicte 
pentru viaţa oamenilor şi a popoarelor (problema negri- 

În toate aceste cazuri este vorba de tendințe de o im- 
portanță decisivă ale transfomnăii externe şi interne a 
existenţei sociale, prin care aceasta dobindeşte un con- 
ţinut propriu constind în aceea că omul a devenit dintr-o 
fiinţă naturală o personalitate umană, dintr-o specie ani- 
mală relativ superior dezvoltată specia umană, umanita- 
tea. Toate acestea sînt produsul seriilor cauzale care se 
nasc în cadrul complexului societăţii. Procesul însuşi nu 
are nici un scop. De aceea, dezvoltarea lui superioară 
include intrarea în acţiune a unor contradicții tot mai 
fundamentale, de o specificitate tot mai înaltă. Progresul 
este într-adevăr o sinteză a activităţilor umane, însă 
niciodată îndeplinirea lor în sensul vreunei teleologii ; așa 
se şi explică de ce această dezvoltare distruge mereu îm- 
pliniri primitive atit de frumoase, dar mărginite din punct 
de vedere economic ; tocmai de aceea progresul obiectiv 
economic apare întotdeauna sub forma unor noi conflicte 
sociale. Astfel se nasc din comunitatea originară a oa- 
menilor antinomiile aparent insolubile ale opoziţiilor de 
clasă ; de aceea, chiar şi formele cele mai supărătoare 
ale inumanităţii sînt rezultate ale unui asemenea pro- 
gres. Astfel, la început, sclavia este un progres față de 
canibalism ; tot aşa astăzi, caracterul general al înstrăină- 
rii Oamenilor este un simptom care atestă că dezvolta- 
rea economică este pe cale de a revoluţiona raportul 
omului cu munca. 

Singularitatea este deja o categorie naturală a exis- 
tenţei, iar specia de asemenea. Amîndoi aceşti poli ai 
existenţei organice se pot autotransforma în personali- 
tatea umană şi în specia umană în cadrul existenței so- 
ciale doar simultan, doar în procesul socializării tot mai 
pronunţate a societății. În această privinţă, materialis- 
mul premarxist mu ajunge nici măcar pînă la punerea 
problemei. Pentru Feuerbach nu există — potrivit cri- 
ticii lui Marx — decât, pe de o parte, individul uman 
izolat şi, pe de altă parte, o specie mută, care leagă 
mulţimea de indivizi doar în mod natural. Sarcina unei 
ontologii materialiste devenite istorice este, dimpotrivă, 
de a descoperi geneza, creşterea, contradicţiile dinăun- 
trul dezvoltării unitare, de a arăta că omul ca produ- 
cător al societăţii şi, totodată, ca produs al ei reali- 
zează în existenţa umană ceva mai mult decît simplul 

fapt de a fi un exemplar singular al unei specii abstracte, 
că specia la acest nivel al existenţei, la nivelul existenţei 
sociale dezvoltate, nu mai este o simplă generalizare ale 
cărei exemplare îi rămîn subordonate „mut“, că mai cu- 
rînd ele se ridică spre o voce care articulează tot mai 
clar, spre sinteza social-existentă a indivizilor deveniți in- 
dividualităţi cu specia umană devenită în ei conştientă 
de sine. 

Ca teoretician al acestei existenţe şi al acestei deve- 
niri. Man trage toate concluziile din dezvoltare: 
istorică. El constată că oamenii s-au autoprodus ca oa- 
meni prin muncă, dar că istoria de pînă acum este, 
totuşi, numai o preistorie a umanității. Istoria adevă- 
rată poate să înceapă abia odată cu comunismul ca 
stadiul superior al socialismului. Prin urmare, la Marx, 
comunismul nu este o anticipare utopic-mentală a unei 
stări imaginate a desăvimşirii care trebuie atinsă, ci. dim- 
potrivă, începutul real al dezvoltării acelor forțe auten- 
tic umare pe care dezvoltarea de pînă acum le-a pro- 
dus. reprodus şi ridicat în mod contradictoriu pe o 
treaptă superioară ca rezultate importante ale devenirii 
umane. Toate acestea sînt fapta oamenilor înşişi, rezul- 
tatul activităţii lor. 

„Oamenii îşi făuresc singuri istoria — spune Marx —, 
insă nu în împrejurări pe care şi le-au ales singuri“. 
Acest lucru este identic cu ceea ce am exprimat mai 
înainte afirmînd că omul este o fiinţă care răspunde. 
Prin aceasta se exprimă unitatea dintre libertate şi 
necesitate inerentă în mod contradictoriu şi indisolubil 
existenţei sociale, unitate care este activă încă în cadrul 
muncii ca unitate indisolubil-contradictorie a deciziilor 
opţionale teleologice cu premisele şi urmările indestruc- 
tibil cauzal-necesarc. Este o unitate care, în forme în- 
totdeauna nui, în forme tot mai complicate şi mai 
mijlocite, se reproduce neincetat la toate nivelurile social- 
personale ale activităţii umane. 

De aceea şi vorbește Marx despre perioada începutu- 
lui adevăratei istorii umane ca despre un „imperiu al 

libertăţii“, care însă „poate înflori doar pe baza impe- 
riului necesităţii“ ('reproducţia social-economică a uma- 
nităţii, tendinţele obiective de dezvoltare pe care le-am 
indicat anterior). 

Tocmai această dependenţă a imperiului libertăţii de 
baza sa social-materială, de imperiul economic al nece- 
sităţii, înfăţişează libertatea speciei umane ca rezultat al 
propriei ei activităţi. Libertatea, chiar şi posibilitatea ei. 
nu este ceva dat de la natură, nici un dar „de sus, și 
nici o parte componentă, de origine enigmatică, a esenței 
umane. Ea este produsul activității umane înseși, care. 
ce-i drept, concret duce întotdeauna la alte rezultate 
decit cele voite, dar care prin ummările ei reale extinde, 
totuşi — în mod obiectiv —, constant spaţiul de ma- 
nifestare a posibilităţii libertăţii. Şi anume nemijlocit în 
procesul economic de dezvoltare, pe de o parte extinzind 
numărul, semnificaţia etc. deciziilor umane opţionale şi. 
pe de altă parte, amplificîind capacităţile oamenilor prin 
sporirea sarcinilor care le sînt puse în faţă de actiwvita- 
tea lor. Desigur, toate acestea se mai situează în „im- 
periul necesităţii“ 

Dezvoltarea procesului muncii, a câmpului de activi- 
tate are însă şi alte urmări, indirecte: în primul rînd, 
naşterea şi dezvoltarea personalităţii umane. Aceasta are 
ca bază indispensabilă amplificarea capacităților, dar nu 
e în nici un caz simpla lor continuare lineară. Mai mult 
decît atit, în dezvoltarea de pină acum a predominat 
adesea chiar un raport de opoziție între ele. Acesta di- 
feră de la o etapă a dezvoltării la alta, dar se ascute 
odată cu ea. Astăzi, dezvoltarea tot mai puternic dife- 
renţiată a capacităţilor pare să acționeze tocmai ca un 
obstacol în calea constituirii personalităţii, ca vehicul al 
înstrăinării personalităţii umane. 

Încă pe treapta muncii celei mai primitive, specifi- 
citatea omului încetează de a mai fi mută. Ea dobîn- 
deşte însă mai întîi şi nemijlocit doar existenţa în sine: 
conştiinţa activă a corelaţiei sociale prezente în momen- 
tul respectiv, fundamentată economic. Oricît de mari au 
ajuns să fie progresele socialităţii şi oricît de mult s-a 
extins orizontul ei, conştiinţa generală a speciei umane 
nu a depăşit încă această particularitate a situaţiei date 
în momentul respectiv pentru om și pentru specie. 

Totuşi, nici specificitatea superioară nu a dispărut 
vreodată pe deplin de pe ordinea de zi a istoriei. Marx 
defineşte imperiul libertăţii ca pe o „dezvoltare a forțe- 
lor umane, care este scop în sine“, care este deci sufi- 
cient de substanţială pentru a constitui un scop în sine 
atit pentru individ, cît şi pentru societate. Este însă clar 
că o astfel de specificitate presupune un nivel de dez- 
voltare al imperiului necesităţii încă departe de a fi 
fost atins. Abia cînd omenirea va domina într-adevăr pe 
deplin munca, abia cînd, datorită acestui fapt, munca 
va conţine posibilitatea de a fi „nu numai un mijloc 
de existenţă“, ci „prima necesitate vitală“, abia cînd 
omenirea va fi depăşit orice caracter de constringere al 
propriei autoreproducţii, abia atunci va fi deschis dru- 
mu! în societate pentru activitatea umană ca scop în 
sine. 

„A deschide acest drum înseamnă crearea condiţiilor 
materiale necesare, crearea unui spaţiu de manifestare 
a posibilităţilor pentru libera autovalorificare. Ambele 
sînt produse ale activităţii umane. În primul caz este 
vorba de produsul unei dezvoltări necesare, în al doilea, 
de rezultatul utilizării corecte, umane a ceea ce s-a pro- 
dus în mod necesar. Libertatea însăşi nu poate să fie 
doar un produs necesar al unei dezvoltări imperioase nici 
măcar atunci cînd toate premisele înfloririi libertăţii îşi 
află în această dezvoltare posibilitățile transformării lor 
în realitate. 

De aceea, aici nu este vorba de o utopie. În primul 
rînd, pentru că toate posibilităţile reale ale realizării li- 
bertăţii sînt produse de un proces necesar. Nu degeaba 
am acordat o importanţă atit de mare momentului li- 
bertății în deciziile opţionale încă în munca cea mai 
primitivă. Omul trebuie să-şi cîştige libertatea prin pro- 
pria-i activitate. Dar el poate face aceasta doar pentnu 
că fiecare din activităţile sale include ca parte compo- 
nentă nccesară un moment al libertăţii. 

Totuşi, este vorba de mult mai mult. Dacă acest mo- 
ment nu s-ar manifesta necontenit în cursul întregii istorii 
a omenirii, dacă nu ar avea o continuitate neintreruptă 
în cadrul ei, el nu ar putea, desigur, juca rolul facto- 
rului subiectiv nici în cazul marii cotituri. Neuniformi- 
tatea contradictorie a dezvoltării înseşi a avut însă per- 

manent astfel de urmări. Însuşi caracterul pur cauzal 
al urmărilor instituirilor teleologice face ca orice pro- 
gres să apară ca unitatea contradictorie a progresului şi 
regresului. Odată cu ideologiile, aceasta nu numai că 
este ridicată la conştiență (adesea la o falsă conştienţă) 
şi tranşată corespunzător intereselor sociale contradictorii 
din momentul respectiv, ci, de asemenea, este raportată 
întotdeauna şi la societăţi ca totalităţi vii, la oameni ca 
personalităţi care-şi caută drumul adevărat. Deci, în 
exteriorizările individuale importante se exprimă mereu 
— pină acum întotdeauna fragmentar — imaginea unei 
lumi a activităţilor umane care merită să fie scop în 
sine. Mai mult decât atit, este remarcabil că, în timp 
ce majoritatea noilor rînduieli practice care au făcut 
epocă la vremea lor dispar fără urme din memoria uma- 
nităţii, aceşti muguri, care practic sînt necesarmente za- 
darnici şi sînt adesea condamnaţi la o pieire tragică, ră- 
mîn de nedezrădăcinat şi vii în memoria umanităţii. 

Conştiința părţii celei mai bune a oamenilor, care în 
procesul devenirii umane autentice sînt capabili să fie 
cu un pas înaintea majorităţii contemporanilor lor, con- 
feră  exteriorizărilor lor, în pofida tuturor problemelor 
practice, o astfel de durată. În ei se realizează o legă- 
tură între personalitate şi societate care vizează tocmai 
această specificitate pe deplin dezvoltată a omului. Da- 
torită capacităţii lor de a iniţia, în perioadele de criză 
ale posibilităţilor normal dobindite ale speciei, o dez- 
voltare interioară, el contribuie, dacă sînt întrunite 
premisele materiale ale posibilităților unei specificităţi 
pentru sine, la transfommarea acestor posibilităţi în rea- 
litate. 

Majoritatea ideologiilor au stat şi stau în slujba con- 
servării şi dezvoltării specificităţii în sine. De aceea, ele 
sînt întotdeauna orientate spre actualul-concret şi sînt 
înarmate cu tipuri voit diferite de a se impune în actu. 
Doar marea filozofie şi marea artă (precum şi modurile 
de comportare exemplară a indivizilor umani care acţio- 
nează) se orientează în direcţia amintită, sînt păstrate 
fără efort în memoria omenirii, se acumulează sub forma 
de condiţii ale unei disponibilităţi : pregătirea interioară 
a oamenilor pentru imperiul libertăţii. În acest caz este 
vorba, în primul rînd, de respingerea uman-socială a ten- 

dinţelor care periclitează această devenire umană a omu- 
lui. De exemplu, tînărul Marx a văzut în dominaţia 
categoriei „a avea“ un astfel de pericol central. Nu 
întimplător la el lupta umană pentru eliberare culmi- 
nează cu perspectiva că simţurile umane trebuie să 
devină teoreticieni. De asemenea, cu siguranţă nu este în- 
tîmplător că, alături de marii filozofi, Shakespeare şi au- 
torii tragici greci au jucat un rol atît de important în 
formația spirituală a lui Marx şi în modul său de viaţă. 
(Nici prețuirea Appassionatei de către Lenin nu este 
un episod întîmplător.) În toate acestea se exprimă fap- 
tul că clasicii marxismului, spre deosebire de epigonii lor 
orientaţi spre manipularea precisă, nu au pierdut nici- 
odată din vedere modul particular al realizabilităţii im- 
periului libertăţii. Desigur, ei au ştiut să aprecieze tot 
atit de clar rolul fundamental inevitabil al imperiului ne- 
cesităţii. 

Astăzi, cînd se încearcă înnoirea ontologiei marxiste, 
trebuie avute în vedere ambele aspecte: prioritatea ma- 
terialului în cadrul esenței, al naturii existenței sociale 
şi, totodată, înţelegerea faptului că o concepţie materia- 
listă asupra realităţii nu are nimic comun cu capitularea, 
astăzi curentă, în faţa particularităţilor obiective şi su- 
biective. 

